REVISTA  OFICIALA  A  _ 

ARHIEPISCOPIEI  SIBIULUI,  ARHIEPISCOPIEI  VADULUI, 
FELEACULUI  ŞI  CLUJULUI,  EPISCOPIEI  ALBA  IULIEI  şi 

EPISCOPIEI  ORADIEI 


r  BIBUOTFCA 


MAI— IUNIE 
1986 

ANUL  XXXI 
SIBIU 


m«3i 


REVISTA  OFICIALA  A  ARHIEPISCOPIEI  SURIULUI, 
ARHIEPISCOPIEI  VADULUI,  FELEACULUI  ŞI  CLUJUIUI, 
EPISCOPIEI  ALBA  IULIEI  şi  EPISCOPIEI  ORADIEI 


CUPRINS 


*  PASTORALE  ARHIEREŞTI 

t  ANTONIE,  Mitropolitul  Ardealului:  Pastorală  la  învierea  Domnului,  1986  . 
t  TEOFIL,  Arhiepiscopul  Vadului,  Feleacului  şi  Clujului:  Pastorală  la  învierea 

Domnului,  1986  . 

t  EMILI  AN,  Episcopul  Alba  Iuliei:  Pastorală  la  învierea  Domnului,  1986  . 
t  VASILE,  Episcopul  Oradiei:  Pastorală  la  învierea  Domnului,  1986  .  .  .  •. 


Pag. 

3 

8 

•  11 
15 


.  STUDII  ŞI  ARTICOLE 

V  *•  '  •  -  4  • 

•  «  I 

0  m 

Pr.  G.  FLOROVSKY:  Duhul  pierdut  al  Scripturii  (traducere  de  Drd.  Ioan  I.  Ică) 
Pr.  prof.  T.  BODOGAE:  Cîteva  ştiri  mai  puţin  cunoscute  despre  martiri  şi 

despre  moaşte  în  corespondenţa  Sf.  Vasile  cel  Mare . 

Prot.  NICODIM  BELEA:  Teologia  Decalogului . 

Pr.  drd.  STELIAN  TOFANA:  Sfînta  Tradiţie  în  viaţa  Bisericii . 

M.  BOGHIAN:  Andrei  Şaguna  şi  opera  sa  culturală . 

DIN  SFINŢII  PĂRINŢI 

ISIHIE,  VASILE  de  SELEUCIA,  LEONTIE:  Omilii  pascale  din  sec.  V— VI 
(traducere  de  Drd.  Ioan  I.  Ică) 

"  .  ÎNDRUMĂRI  OMILETICE 


19 


45 

60 


70 


|  Pr.  prof.  D.  BELU  |:  Porunci  dumnezeieşti  .  .  .  •  . 

Pr.  VIOREL  CHIŢU:  Datoriile  noastre  faţă  de  aproapele  l 
Arhim.  SERAFIM  MAN:  Roagă-te  şi  munceşte  . 

Pr.  DUMITRU  MIHALI:  Mlădiţe  de  măslin  .  .  .  . 

Ierom.  TEOFIL  PÂR  Al  AN:  Predică  la  înmormîntare  . 


VIAŢA  BISERICEASCA 

•  • 

Arhid.  GH.  PAPUC,  Pr.  T.  DAMIAN:  I.  P.  S.  Dr,  Dr.  h.  c.  NICOLAE  MLADIN, 
fost  arhiepiscop  şi  mitropolit  al  Ardealului,  a  adormit  în  Domnul  .  •  . 
Arhid.  GH.  PAPUC:  Conferinţa  preoţească  din  lima  martie»  1986,  în  Arhi¬ 
episcopia  Sibiului  . . . 


80 

83 

86 

87 

89 


91 

107 


MITROPOLIA  ARDEALULUI 

REVISTA  OFICIALA  A 

ARHIEPISCOPIEI  SIBIULUI,  ARHIEPISCOPIEI  VADULUI, 
FELEACULUI  ŞI  CLUJULUI,  EPISCOPIEI  ALBA  IULIEI  ŞI 

EPISCOPIEI  ORADIEI 


ANUL  XXXI,  Nr.  3 


MAI— IUNIE  1986 


Redacţia  şi  Administraţia:  ARHIEPISCOPIA  ORTODOXA  ROMÂNA,  SIBIU 


MITROPOLIA  ARDEALULUI 


COMITETUL  DE  REDACŢIE 

PREŞEDINTE 

I.  P.  S.  Dr.  ANTONIE  PLAMÂDEALA,  Mitropolitul  Ardealului 

VICEPREŞEDINŢI 

1.  P.  S.  Dr.  h.  c.  TEOFIL  HERINEANU,  Arhiepiscopul  Vadului, 
Feleacului  şi  Clujului 

P.  S.  EMILIAN  BIRDAŞ,  Episcopul  Alba  Iuliei 
P.  S.  Dr.  VASILE  COMAN,  Episcopul  Oradiei 

MEMBRI 

P.  S.  IUSTINIAN  MARAMUREŞANUL,  Episcop-vicar,  Cluj-Napoca 

P.  C.  prof.  Dr.  GRIGORIE  MARCU,  Sibiu 

P.  C.  arhid.  GHEORGHE  PAPUC,  consilier  cultural.  Sibiu 

P.  C.  pr.  PETRU  PLEŞA,  consilier  eparhial,  Alba  Iulia 

P.  C.  pr.  OCTAVIAN  D.  RUS,  inspector  eparhial,  Oradea 


REDACTOR  RESPONSABIL 

P.  C.  pr.  prof.  Dr.  IOAN  I.  ICA 


REDACŢIA  ŞI  ADMINISTRAŢIA 

Arhiepiscopia  ortodoxă  română  Sibiu,  strada  1  Mai  nr.  24 


Pastorale  arhiereşti 


t  ANTONIE 

DIN  MILA  LUI  DUMNEZEU 

ARHIEPISCOP  AL  SIBIULUI  ŞI  MITROPOLIT  AL  ARDEALULUI 

Cinului  monahal,  Prea  Cucernicilor  protopopi  şi  preoţi  şi  tuturor 
bi necredincioşilor  creştini  din  de  Dumnezeu  păzită  noastră  Arhiepis¬ 
copie,  Har,  ajutor  şi  pace  de  la  Dumnezeu,  iar  de  la  noi  arhierească 
binecuvintare 


HRISTOS  A  ÎNVIAT! 
tubifti  mei  iii  sulieteşti, 

Ne-a  ajutat  Dumnezeu  şi  în  acest  an  să  ajungem  cu  sănătate  şi  cu  pace  Ziua 
învierii.  înainte  de  orice,  să  mulţumim  cu  recunoştinţă  pentru  toate  cîte  ne-a  dat  nouă 
Domnul  şi  să  ne  bucurăm  şi  să  ne  veselim  în  ziua  aceasta.  încă  o  dată  Biserica  ne 
cheamă  să  ne  aducem  aminte  de  cele  petrecute  odinioară  In  Ierusalim  şi  să  ne 
reînnoim  credinţa  în  învierea  Domnului  nostru  Iisus  Hristos.  Totodată  ea  ne 
povăţuieşte  să  ne  întărim  convingerea  că  toate  pentru  noi  s-au  făcut,  „pentru  noi 
oamenii  şi  pentru  a  noastră  mîntuire",  aşa  cum  şi  mărturisim  ori  de  cîte  ori  rostim 
Simbolul  Credinţei. 

Evenimentul  învierii  Domnului  s-a  petrecut  in  timpul  domniei  la  Roma  a  lui 
Tiberiu,  guvernator  al  Palestinei  —  unde  s-a  născut  şi  a  propovăduit  Iisus  —  fiind 
Pilat  din  Pont.  Evenimentul  acesta  a  fost  atît  de  neaşteptat,  atît  de  copleşitor  încît, 
aşa  cum  a  fost  atunci,  aşa  a  rămas  pînă  azi  şi  aşa  va  rămîne  pînă  la  marginea  la 
care,  cîndva,  timpul  se  va  opri  şi  lumea  se  va  sfîrşi.  Pentru  creştini  a  fost  cel  mai 
mare  eveniment  al  tuturor  timpurilor. 

Ştim  cu  toţii,  de  aceea,  că  vorbind  despre  înviere,  şi  sărbătorind  învierea,  nu 
vorbim  despre  ceva  obişnuit  şi  nu  sărbătorim  o  sărbătoare  omenească,  ci  una  dum¬ 
nezeiască,  un  eveniment  mai  presus  de  fire,  care  nu  s-ar  fi  putut  petrece  fără  inter¬ 
venţia  directă  a  lui  Dumnezeu.  Ştim  iarăşi  cu  toţii  că.  vorbind  despre  înviere,  nu 
vorbim  despre  ceva  uşor  de  crezut  şi  de  înţeles,  de  la  distanţa  de  aproape  două 
mii  de  ani,  la  care  ne  aflăm  noi. 

Dar,  vorbind  şi  sărbătorind  învierea,  noi  sîntem  conştienţi  si  de  faptul  că 
vorbim  de  ceva  prea  serios,  pentru  a  ne  îngădui  să  vorbim  cu  uşurinţă,  sau  pentru 
a  încerca  să  acredităm  o  credinţă  nesusţinută  de  argumente  temeinice  şi  solide,  care 
să  se  impună  ca  atare  minţii  şi  simţirii  noastre.  !Să  ne  întrebăm  drept  aceea,  pe  ce 
ne  întemeiem  noi  creştinii  credinţa  în  înviere?  In  această  zi  noi  ne  salutăm  cu 
mărturisirea  că:  * Hristos  a  înviat m!  Şi  răspundem  cu  mărturisirea  categorică,  per¬ 
sonală,  responsabilă,  că:  „ Adevărat  a  înviat*. 

Cît  e  de  responsabilă  această  mărturisire?  Pe  ce  se  întemeiază  ea?  Fără 
îndoială.  înainte  de  orice  ea  se  întemeiază  pe  credinţa  moştenită  de  noi  din  moşi- 

strămoşi,  pe  acea  credinţă  care  a  dat  sens  destinelor  lor,  şi  care  dă  sens  şi  desti¬ 
nelor  noastre.  Căci,  aşa  cum  prea  înţelept  grăieşte  marele  Apostol  Pa  vel,  învierea 
ne  priveşte  şi  pe  noi.  Nu  este  numai  evenimentul  al  cărui  subiect  a  fost  lisus 
Hristos  in  Ierusalim,  pe  vremea  împăratului  Tiberiu  şi  a  procuratorului  Palestinei, 
Pi  lat  din  Pont.  Dacă  Hristos  a  înviat,  scrie  Sf.  Pa  vel  corintenilor,  operînd  cu  un 
silogism  din  ordinea  evidentei,  atunci  există  Înviere.  Şi  dacă  există  înviere,  şi  noi 
vom  învia!  Dacă  există  înviere,  ultimul  cuvînt  nu  este  al  morţii,  şi  nu  se  termină 
totul  cu  moartea.  Moartea  e  doar  un  prag,  o  trecere  dintr-o  încăpere  în  alta. 

Cită  mingîiere  ne  dă  această  credinţă!  Ce  echilibru  dă  ea  sufletului  şi  minţii 
credinciosului!  Cu  cîtă  linişte  îşi  conduce  credinciosul  morţii  cei  dragi  pînă  la 
pragul  peste  care  îi  predă  lumii  de  dincolo,  celeilalte  vieţi!  Plînge  desigur,  şi  e 
firesc  să  plîngă,  pentru  ca  moartea  e  o  despărţire  lungă  şi  delinitivă  de  lumea  de 
aici,  dar  plînsul  credinciosului  nu  e  plînsul  desperării  şi  al  dezastrului  total.  E 
plînsul  împreună  cu  cel  mort  care  părăseşte  lumea  de  aici,  dar  în  acest  plîns  e 
nelipsită  speranţa  întilnirii  dincolo,  cind  va  veni  vremea  fiecăruia.  Oare  nu  această 
speranţă  stă  in  spatele  rugăciunilor  noastre  pentru  cei  morţi,  pomenile  şi  darurile 
pe  care  le  facem  pentru  sufletele  lor?  Şi  cită  linişte  şi  mîngiiere  nu  aduc  acestea 
celor  rămaşi,  dîndu-le  mereu  sentimentul  ca  sînt  in  comuniune,  în  legătură  strinsa  cu 
cei  plecaţi,  ale  căror  suflete  sînt  vii  acolo  unde  au  plecat  şi  au  nevoie  de  cuvîntul, 
de  gîndul  şi  de  iubirea  noastră,  la  rindul  lor  iubindu-ne  şi  ei  pe  noi. 

învierea  Domnului  ne  încredinţează  că  nu  este  zadarnică  şi  absurdă  credinţa 
aceasta,  şi  că  obiceiurile  noastre  sînt  îndreptăţite  şi  sfinte,  şi  trebuie  să  le  păstrăm 
şi  să  le  împlinim  cu  sfinţenie  şi,  intr-o  zi  ca  aceasta,  mai  mult  ca  oricind,  acum 

tind  ne  amintim  de  învierea  Domnului,  să  ne  amintim  şi  de  toţi  cei  plecaţi  de  la 

noi,  prefăcînd  durerea  despărţirii  în  bucurie  şi  speranţă. 

Iubiţi  credincioşi, 

In  scrisorile  pastorale  pe  (are  vi  le-am  scris  in  anii  trecuţi,  v-am  trimis  cuvînt 

de  Învăţătură  cu  privire  la  argumentele  pe  care  ne  bazăm  noi  credinţa  in  înviere. 

Am  făcut  pomenire  şi  de  martorii  învierii.  înainte  de  orice  sîntem  încredinţaţi  de 
realitatea  învierii  Domnului  prin  credinţa  moştenită  de  la  moşi-strămoşi.  Noi  românii 
o  avem  chiar  de  la  formarea  noastră  ca  popor,  din  daci  şi  din  romani,  adusă  la 
noi  de  Sfîntul  Apostol  Andrei  şi  de  cei  creştinaţi  de  Sfîntul  Pavel  în  trecerea  lui 
prin  Asia  Mică  şi  prin  sudul  Europei,  aduşi  de  romani  în  Dacia.  în  afară  de  aceasta 
insă  avem  şi  temeiuri  profunde,  argumente  puternice,  de  la  martori  vrednici  de  cre¬ 
zare.  să  credem  în  înviere  îndreptăţiţi  şi  de  aceste  temeiuri  şi  argumente.  Aşa  au 
( rezut  şi  ucenicii  Domnului,  Apostolii,  şi  toti  cei  care  au  moştenit  credinţa  de  la  ei. 
Cine  moşteneşte  credinţa  in  înviere,  moşteneşte  aşadar  şi  temeiurile  şi  argumentele 
(are  i-au  făcut  pe  cei  dintîi  creştini  să  creadă. 

Ştim  chiar  din  cuprinsul  Sfintelor  Evanghelii,  că  la  început  toti  s-au  îndoit. 
C  hiar  ei,  ei  care  fuseseră  preveniţi  că  vor  asista  la  acest  mare  şi  unic  eveniment, 
(are  va  întoarce  tristeţea  in  bucurie  şi  pierderea  luptei  in  victorie.  Cind  l-au 
văzut  pe  lisus  mort,  n-au  mai  putut  gîndi  decit  (j  unii  care  ştiau  că  moartea  e 
sfîrşitul  in  toate. 

Anul  trecut  v-am  vorbit  despre  Saul  din  Tars  ca  martor  al  Învierii,  acel  Saul 
prigonitor  care  s-a  transformat  în  Pavel  Apostolul,  marele  apărător  al  învierii 
D  >mnului.  Cum  s-a  putut  petrece  o  astfel  de  schimbare  radicală?  Pe  ce  temeiuri? 
Să-l  ascultăm  chiar  pe  el  istorisind: 

,, Hristos  a  murit  pentru  păcatele  noastre,  a  fost  îngropat  şi  a  Înviat  a  treia 
zi,  după  Scripturi;  . . .  s-a  arătat  lui  Cheta,  apoi  celor  doisprezece;  In  urmă  s-a  arătat 
deodată  la  peste  cinci  sute  de  fraţi,  dintre  care  cei  mai  mulţi  trăiesc  pină  astăzi,  iar 
unii  au  şi  adormit;  după  aceea  s-a  arătat  lui  Iacob,  apoi  tuturor  apostolilor,  iar  in 
urma  tuturor  mi  s-a  arătat  şi  mie"  (I  Cor.  XXV,  3 — 8). 

Cine  ar  putea  spune  că  temeiurile  lui  n-ar  fi  fost  destul  de  solide?  Şi,  mai  ales, 
acesta  din  urmă  le  întrece  pe  toate  cele  de  dinainte:  „Mi  s-a  arătat  şi  mie".  Aşadar, 
Sfîntul  Pavel  L- a  văzut  pe  lisus  înviat.  Nici  n-ar  mai  fi  avut  nevoie  de  alte  argu¬ 
mente.  Asemenea  argumente,  ca  cel  al  întilnirii  personale  cu  Cel  înviat,  nu  mai 
au  nevoie  de  nimic  altceva  şi  nu  pot  fi  contrazise  de  nimic. 

Argumentul  Sfîntului  Pavel  a  devenit  şi  argumentul  nostru.  Prin  ochii  lui  L-am 
văzut  şi  pe  noi  pe  Cel  înviat.  Am  putea  fi  întrebaţi  de  ce  îl  credem.  Dar  de  ce 
îi  credem  pe  cei  care  ne  spun  că  Cezar  a  murit  asasinat?  S-ar  putea  spune:  pentru 
că  acest  lucru  a  fost  văzut  de  mai  mulţi  şi  există  multe  mărturii  despre  aceasta.  Dar 
şi  despre  Iisus  Cel  înviat  există  mai  multe  mărturii.  Acelaşi  Sfînt  Pavel  le  scria 
evreilor  că  exista  „un  nor  de  martori "  (Evrei  XII,  1),  iar  Apostolii  Petru  şi  Ioan, 
predicînd  mulţimilor,  ofereau  propria  lor  mărturie,  care  era  dincolo  de  orice  îndoială, 
avînd  valoare  absolută:  .Nu  putem  să  nu  grăim  cele  ce  am  văzut m  (F.  Ap.  IV,  20). 
adică  pe  Hristos  înviat. 

Drept  măritori  creştini, 

De  data  aceasta  aş  vrea  să  mai  adaug  mărturiilor  pe  care  vi  le-am  prezentat  în 
anii  trecuţi,  mai  in  amănunt,  încă  una,  cel  puţin  tot  atît  de  puternică  şi  grăitoare, 
ca  şi  cele  de  dinainte:  mărturia  Siintului  Apostol  Toma.  Cine  nu  cunoaşte  şi  nu  folo¬ 
seşte  astăzi  sintagma,  vorba:  „Toma  necredinciosul *?  Cine  nu  ştie  de  îndoiala  lui? 
Toma  s-a  făcut  cunoscut  în  istorie  prin  îndoială.  A  devenit  simbolul  îndoielii.  Am 
spus  mai  înainte:  toti  apostolii  s-au  îndoit,  dar  îndoiala  lui  Toma  a  fost  mai  puter¬ 
nică  decît  a  celorlalţi.  Dacă  ceilalţi  s-au  mulţumit  cu  vederea,  Toma  nu  s-a  mulţumit 
numai  cu  atîta.  Ceea  ce  aţi  văzut  voi,  a  fost  o  fantomă,  va  fi  zis  el.  învierea  e 
imposibilă.  Odată  mort  cineva,  e  mort  pentru  totdeauna,  şi  pe  Iisus  noi  l-am  văzut 
toţi  mort  şi  îngropat.  Voi  toţi  v-aţi  înşelat  cînd  v-ati  lăsat  convinşi.  Eu  nu  eram 
cu  voi,  aşa  că  eu  vreau  probe  mai  consistente:  * Dacă  nu  voi  vedea  in  mlinile  Lui 
semnul  cuielor,  şi  dacă  nu  voi  pune  mina  mea  in  coasta  Lui,  nu  voi  crede *  (loan 
XX,  25). 

Cîţi  dintre  noi  nu  cerem  adesea  astfel  de  probe,  înainte  de  a  accepta  ceva 
ce  ni  se  pare  imposibil?  Să  nu-1  condamnăm  pe  Toma.  Evenimentul  învierii  era  atît 
de  neobişnuit,  atît  de  ieşit  din  comun  şi  din  ceea  ce  era  de  domeniul  evidentei  şi  al 
bunului  simţ  comun  tuturor  oamenilor,  încit  Toma  era  mai  înclinat  să  creadă  în 
fantome,  decît  într-un  Iisus  înviat. 

Opt  zile  a  fost  Toma  bintuit  de  chinurile  îndoielii.  Se  intîlnea  cu  ceilalţi  apostoli 
care  îl  văzuseră  pe  Iisus  şi  crezuseră  în  învierea  Lui,  aşteptîndu-L  cu  înfrigurare 
să  li  se  mai  arate,  dar  Toma  se  îndoia.  Opt  zile  l-a  lăsat  Iisus  în  îndoiala  lui.  „După 
opt  zile  —  scrie  Sf.  Apostol  Ioan  în  Evanghelia  sa  —  ucenicii  erau  iarăşi  înăuntru  şi 
Toma  era  împreună  cu  ei.  Şi  a  venit  Iisus,  uşile  fiind  încuiate,  şi  a  stat  în  mijloc 
şi  a  zis:  Pace  vouă!  Apoi  i-a  zis  lui  Toma:  Adu  degetul  tău  încoace  şi  vezi  mîinilc 
Mele,  şi  adu  mîna  ta  şi  o  pune  în  coasta  Mea,  şi  nu  ii  necredincios,  ci  credincios * 
(loan  XX,  26 — 27). 

Moment  emoţionant!  Moment  de  răscruce!  Moment  de  trecere  de  la  necredinţa 
la  credinţă.  Convertire.  Schimbare  totală  a  minţii  şi  a  inimii,  a  gîndirii  şi  a  simţirii. 
Copleşit  de  evidenţă,  Toma  va  fi  îngenunchiat  şi  n-a  mai  putut  articula  decît  cuvin¬ 
tele  de  recunoaştere  neîndoielnică  a  lui  Iisus,  a  aceluiaşi  Iisus  care  fusese  răstignit 
pe  cruce,  mort  şi  îngropat:  ,, Domnul  meu  şi  Dumnezeul  meua.  Dîndu-şi  seama  că 
într-adevăr  a  înviat,  Toma  necredinciosul,  zdrobit  de  evidenţa  faptului  pe  care-1 
constata  uluit,  a  mers  chiar  mai  departe  acum  decît  merseseră  ceilalţi  apostoli.  Nu 
numai  că  a  recunoscut  învierea,  dar  a  tras  şi  concluzia  spontană,  marea  concluzie 
că,  un  astfel  de  om  înviat,  nu  mai  putea  fi  numai  om,  {şi  el  îl  mărturiseşte  şi  ca 
Dumnezeu.  A  fost  cea  mai  firească  dintre  concluziile  posibile,  pe  care,  de  altfel,  o 
vor  trage  de  îndată  şi  ceilalţi  apostoli. 

Prin  înviere,  Mîntuitorul  s-a  revelat  ca  Dumnezeu. 

Atunci,  în  momentul  învierii,  s-a  născut  noua  religie,  creştinismul.  El  s-a 
clădit  pe  înviere.  Ne-o  spune  Sfîntul  Pavel,  atunci  cînd  numeşte  învierea  „ început a 
(I  Cor.  XV,  20).  Acelui  moment  îi  datorăm  credinţa  şi  cunoştinţa  noastră  despre  cele 
viitoare,  pacea  minţii  şi  a  sufletelor  noastre. 

Toma  s-a  îndoit  ca  unul  din  noi.  Toma  s-a  îndoit,  parcă,  pentru  noi,  parcă 
în  locul  nostru.  Simţim  in  Toma  pe  aproapele  nostru  cel  asemenea  nouă.  Şi  iată 
că  Iisus  nu  s-a  supărat  pe  dinsul.  Cu  blindeţe,  i-a  dat  satisfacţie;  şi-a  arătat  urmele 
cuielor  din  mîini,  şi  urma  suliţei  din  coastă.  S-a  lăsat  cercetat,  parcă  zicîndu-i:  nu 
poţi  crede  fără  cercetare?  Iată,  verifică  amănunţit,  cercetează  prin  acele  mijloace 
pe  care  le  socoteşti  suficiente.  Cine  a  zis  să  crezi  fără  să  cercetezi?  Cercetează. 

Desigur,  sint  mai  fericiţi  cei  ce  pot  crede  simplu,  „cei  ce  n-au  văzut*4,  dar  au  auzit 
de  la  alţii  care  prezintă  suficientă  încredere,  dar  dacă  tu  nu  poţi  crede,  cerce¬ 
tează.  Nu  e  un  păcat  să  cercetezi.  La  capătul  cercetării  profunde  şi  stăruitoare  nu 
poate  fi  decît  exclamaţia:  „ Domnul  meu  şi  Dumnezeul  rneu!m  (loan  XX.  28). 

Fraţi  creştini. 

Toma  a  cercetat  pentru  el  şi  pentru  noi.  Dar  Toma  a  găsit  şi  răspunsul  tot 
aşa:  pentru  el  şi  pentru  noi.  Prin  îndoiala  sa,  prin  verificarea  pe  care  a  făcut-o, 
Toma  a  devenit  In  acel  moment  un  preţios  martor  al  învierii.  Şi  mărturia  lui, 
alături  de  ale  celorlalţi  apostoli,  mironosiţe  şi  mulţimi  cărora  li  s-a  arătat  Iisus, 
stă  şi  ea  la  temelia  credinţei  şi  a  convingerilor  noastre. 

Sintem  departe  astăzi  de  evenimentul  învierii.  Cum  am  mai  verifica-o  prin 
propriile  noastre  mlini?  Nu  mai  putem.  A  făcut-o,  iată,  Toma,  pentru  noi,  adăugind 
o  nouă  piatră  la  temelia  credinţei  noastre. 

Să-i  mulţumim  Sfîntului  acestuia  care  s-a  îndoit,  ajutîndu-ne  să  nu  ne  mai 
îndoim  şi  noi.  Să-i  fim  recunoscători  şi  să  ne  însuşim  mărturia  lui,  întărindu-ne  şi 
noi  credinţa,  exclamlnd  odată  cu  dînsul:  „ Domnul  meu  şi  Dumnezeul  meu!" 

Sflntul  Toma  a  devenit  mare  propovăduitor  al  învierii.  Cînd  apostolii  şi-au 
împărţit  lumea  pentru  evanghelizare,  Toma  şi-a  ales  India.  L-a  mărturisit  acolo  pe 
Iisus,  cel  înviat,  sfidind  moartea  şi  primind-o  cu  recunoştinţă.  El  ştia  că  nu  moare, 
ci  trece,  păşeşte  la  relntîlnirea  cu  ,, Domnul  s du**.  Biserica  întemeiată  de  el  în 
India  există  şi  astăzi. 

Bi nec  rcdi ncioşi  c  rcşti n  i, 

Credinţa  noastră  se  întăreşte  cu  adevărat,  atunci  ciad  atîtia  martori  oculari 
depun  mărturie  în  atestarea  învierii  Domnului.  Indoindu-se  Toma  atunci,  nici  unul 
dintre  noi  nu  se  mai  îndoieşte  astăzi.  Şi  noi  mărturisim  cu  entuziasm  că  Hristos  o 
Înviat.  Şi  simţim  că  dacă  a  înviat  Hristos,  totul  e  altfel.  Nu  ne  mai  temem  de  nimic. 
Ce  l  care  a  înviat  e  cu  noi.  Ne-a  scos  din  neştiinţa  despre  cele  viitoare,  din  teama 
de  moarte,  din  teama  de  absurd  şi  non-sens,  dindu-ne  un  sens  pentru  aici  şi 
pentru  eternitate.  Ne-a  plasai  sub  starea  de  răspundere  pentru  viaţa  noastră,  indem- 
nindu-ne  s-o  trăim  frumos,  optimist,  creator,  în  speranţa  şi  convingerea  că  totul  are 
rost  dumnezeiesc.  Pe  pămint  să  fim  oameni  de  bine,  fraţi  între  noi,  ajutindu-ne  între 
noi,  pentru  ca  să  fim  fericiţi  aici  şi  dincolo.  Ştiind  că  dăm  socoteală  pentru  viaţa 
noastră,  să  cultivăm  binele  şi  iubirea,  cinstea  şi  omenia.  Să  ne  agonisim  cele  pentru 
trai  prin  muncă,  şi  să  ne  rînduim  viaţa  cu  sentimentul  că  tot  ceea  cc  facem  are 
valoare  atit  pe  pămint,  cit  şi  in  veşnicie,  dincolo.  Pentru  că,  dacă  Hristos  a  înviat 
—  spune  Sf.  Pavel  —  cine  ar  mai  putea  spune  că  nu  există  viată  veşnică ?  (I  Cor. 
XV.  12). 

Nu  întimplător  învierea  s-a  petrerut  primăvara,  tocmai  in  anotimpul  in  care 
toate  renasc,  reînvie,  parcă  anume  ca  să  ne  uşureze  credinţa  in  înviere.  Primăvara 
dulce  e  asociată  în  cintarea  bisericească  pe  care  am  cintat-o  la  prohod,  cu  „Fiul 
meu  cel  dulce**,  cu  Fiul  care  va  învia,  care  a  înviat. 

învierea  e  bucurie.  Mintuitorul  n-a  găsit  un  alt  cuvint  de  adresat  mirono¬ 
siţelor,  în  dimineaţa  învierii,  decît:  „ Bucurati-vă!m  (Matei  XXVIII,  9).  Ce  alt  cuvint 
mai  frumos,  mai  expresiv  şi  mai  adevărat  decît  acesta  ar  fi  putut  oăsi?  Iar  aposto¬ 
lilor  li  s-a  adreseat  prin  alt  cuvint  la  fel  de  frumos  şi  de  adevărat:  „Pace  vouă!" 
(Luca  XXIV,  36).  învierea  aduce  pace  sufletului  şi  minţii  omeneşti  însetate  de 
cunoaştere  şi  doritoare  să  se  simtă  apărată  de  vertigiul  non-sensului  şi  al  absur¬ 
dului,  în  stare  să  întunece  bucuria  vieţii  şi  farmecul  ei. 

Mîntuitorul  a  dorit  pace  oamenilor  şi  lumii.  Numai  aşa  viaţa  îşi  găseşte 
împlinirea,  şi  îşi  desăvîrşeşte  calea,  intre  limitele  unui  început  şi  ale  unui  sfîrşit, 
ambele  fireşti  şi  in  pacea  sufletului  frumoase.  Cum  am  putea  noi  creştinii  să 
nu  iubim  pacea,  şi  sa  nu  fim  alături  de  toţi  cei  care  o  doresc  şi  o  apără'  E  trist 
că  lumea  de  azi.  deşi  în  principiu  îşi  reclamă  in  cea  mai  mare  parte  credinţa  în 
Hristos,  in  înviere  şi  în  pace.  s-a  lăsat  în  fapt  atît  de  mult  atrasă  într-o  cursă 
aproape  nebunească  a  înarmării  cu  arme  distrugătoare,  ameninţînd  viaţa  şi  bucuriile 
oamenilor  şi  cheltuindu-le  inutil  roadele  ostenelilor  şi  ale  muncii  lor.  Hristos  a 
înviat,  glorificînd  viaţa,  supunînd  şi  distrugînd  moartea.  Cum  să-i  înţelegem  pe  cei 

care  ameninţă  cu  distrugerea  vieţii?  Viata  ne-a  fost  dată  s-o  trăim  frumos,  să 
onorăm  prin  ea  pe  „Domnul,  Dătătorul  de  viaţă*. 

Să  ne  ragdm  dar  ca  Domnul  vieţii  şi  al  învierii  să  ocrotească  viaţa,  şi  să 
îndepărteze  de  ia  noi  toată  primejdia  şi  ameninţarea.  Popoarele  s-au  trezit  in  cele 
din  urmă,  şi  par  a  înţelege  primejdia  în  care  unele  din  ele  au  alunecat.  Anul 
acesta,  1986,  a  fost  decretat  de  către  Organizaţia  Naţiunilor  Unite  „An  Interna - 
ţional  al  Păcii  ,  printre  co-autorii  propunerii  fiind  şi  România.  Noi,  credincioşii 
ortodocşi  români,  nu  putem  fi  decît  de  partea  unei  asemenea  frumoase  idei  şi 
acţiuni,  de  partea  căreia  este,  cu  toată  hotărîrea,  întregul  popor  românesc,  în  frunte 
cu  conducătorii  ei,  aşa  cum  s-a  exprimat  prin  recentul  Apel  al  F.  D.  U.  S.,  şi  prin 
Declaraţia  Marii  Adunări  Naţionale.  Hristos,  adevăratul  nostru  Dumnezeu,  Cel  ce  a 
înviat  din  morţi,  să  vegheze  asupra  noastră  şi  asupra  lumii  Sale. 

% 

Iubiţi  credincioşi, 

Bucuraţi-vă!  Cu  acest  salut  dumnezeiesc  vă  vestesc  şi  în  acest  an  învierea 
Domnului.  Bucuraţi-vă  că  există  înviere!  Bucuraţi-vă  că  deşi  într-o  zi  vom  muri, 
fiindcă  aşa  e  legea  pusă  de  Dumnezeu,  şi  noi  vom  învia,  şi  vom  fi  împreună  cu 
toţi  cei  dragi  ai  noştri.  Să  iertăm  toate  pentru  înviere,  cîntăm  în  aceste  zile. 
Cum  să  mai  rămînem  In  vrăjmăşie  cu  cineva,  cînd  există  înviere!  Să  trăim  ca 
fraţii  între  noi,  şi  pacea  Domnului  să  fie  cu  noi. 

Mergînd,  să  ne  vestim  unii  altora,  în  aceste  zile,  vestea  cea  mare,  potrivit 
vechii  tradiţii  româneşti  şi  ortodoxe,  că:  Hristos  a  înviat! 

Să  fiţi  sănătoşi! 


Al  vostru  al  tuturor,  către  Domnul  pururea  rugător  pentru 
voi  şi  pentru  a  voastră  mîntuire, 


t  ANTONIE 

Arhiepiscop  al  Sibiului 
Si 

Mitropolit  al  Ardealului 


r 


+  TEOFIL 

DIN  MILA  LUI  DUMNEZEU,  ARHIEPISCOP  AL  EPARHIEI 
VADULUI,  FELEACULUl  Şl  CLUJULUI 

Prea  cinstitului  cler  şi  tuturor  dreptmăritorilor  creştini  din  aceasta 
eparhie:  Har  şi  Pace  de  la  Dumnezeu-Tatăl  şi  de  la  Domnul  nostru  Iisus 
Hristos 


«Deşteaptă-te  tu,  care  dormi,  scoală-tedin 
morţi  şi  Hristos  te  va  lumina»  (Efcs.  5,  14). 


Iubiţi  credincioşi , 

La  prima  auzire  pare  ciudată  aceasta  strigare  pentru  deşteptare,  pe  care  o 
face  Pavel  Apostolul  către  cititorii  scrisorii  sale,  aflători  în  Efes.  Vom  vedea, 
insă,  că  această  strigare  are  totuşi  înţelesul  ei.  Păcatele  pot  fi  de  mai  multe 

feluri  şi  de  greutăţi  deosebite.  In  primul  rînd  deosebim  păcatele  uşoare  de  păcatele 
grele  sau  păcatele  de  moarte.  Celor  grele  şi  mari  li  se  spune  păcate  de  moarte 

pentru  că  aduc  cu  sine  moartea  sufletului  omenesc.  Cu  toate  că  ele  nu  pricinuiesc 
distrugerea  sufletului  nostru  nemuritor,  nu  pricinuiesc  desfiinţarea  sau  stingerea 
lui,  li  se  spune  păcate  de  moarte,  din  cauză  că  răpesc  sufletului  harul  cel 
ceresc,  care  duce  la  viata  cea  veşnic  fericită  a  raiului. 

Aceste  păcate  despoaie  sufletul  omenesc  de  veşmîntul  nestricăciunii,  de  cură¬ 
ţenia  aleşilor,  a  slujitorilor  lui  Dumnezeu.  Ele  răpesc  sufletului  talanţii  înmul¬ 

ţiţi  întru  răbdare,  cu  nădejdea  răsplătii  de  intrare  în  bucuria  fără  de  sfirşit  a 
împăratului  Judecător.  •Bine,  sluga  bună  si  credincioasă . . .  intră  intru  bucuria 
Domnului  tău *  (Matei  25,  21,  23). 

Creştinul  bun  rîvneşte  la  această  scumpă  invitaţie  şi  ocoleşte  din  răsputeri 

păcatul  greu,  păcatul  de  moarte.  Mîntuitorul  Hristos,  pe  cei  ce  săvirşesc  păcate 
de  moarte  i-a  numit  cu  numirea  de  morţi,  cind  a  zis  către  unul  din  ucenicii  Săi: 
•  Lasă  morţii  să-şi  Îngroape  morţii  şi  tu  du-te  de  vesteşte  împărăţia  lui  Dumnezeu » 
(Luca  9,  59 — 60).  înţelesul  este  următorul:  lasă  pe  seama  păcătoşilor  îngroparea 

tatălui  tău,  tu  ai  o  chemare  mai  înaltă:  vesteşte  că  a  sosit  pe  pămînt  împărăţia 
lui  Dumnezeu,  în  persoana  Fiului  Omului. 

De  altfel,  pe  primele  pagini  ale  Sfintei  Scripturi  se  scrie  despre  această 

moarte  sufletească,  pricinuită  de  păcatul  neascultării  strămoşilor  noştri  Adam  şi 
Eva.  Lor  li  s-a  poruncit  să  nu  se  atingă  de  pomul  cunoştinţei  binelui  şi  răului, 
•căci  in  ziua  In  care  vei  mlnca  din  el,  vei  muri  negreşit »  (Facere  2,  17).  Ispitiţi 
de  diavol,  ei  n-au  ţinut  seamă  de  porunca  Ziditorului,  au  mîncat  şi,  negreşit,  au 

murit  sufleteşte  în  clipa  în  care  au  mîncat.  Au  devenit  muritori  şi  trupeşte  prin 

acelaşi  păcat  după  mulţi  ani.  Adam  a  trăit  930  de  ani  (Facere  5,  5). 

Că  păcătoşii  ce  stâruiesc  să  rămină  în  păcate  mari  sînt  socotiţi  ca  nişte  morţi, 
se  vădeşte  şi  în  aceste  cuvinte  rostite  cu  apăs  de  către  Domnul  Hristos:  •Adevărat, 
adevărat  zic  vouă  că  vine  ceasul,  şi  acum  este,  cind  morţii  vor  auzi  glasul  Fiului 
lui  Dumnezeu  şi  cei  ce  vor  auzi  vor  înv/a*  (Ioan  5,  25). 

Cînd  Domnul  vesteşte  că  a  şi  sosit  ceasul  învierii  morţilor,  noi  trebuie  să 
înţelegem  că  El  s-a  gîndit  la  vremea  de  trezire  a  păcătoşilor  la  pocăinţă  şi  în¬ 
dreptare  a  vieţii  către  curăţenie  şi  către  mintuire,  vreme  sosită  odată  cu  venirea 
şi  harul  lui  Hristos. 

Pe  temeiul  acestei  asigurări,  toti  ucenicii  adevăraţi  ai  lui  Mesia  pot  spune 
ei  înşişi,  odată  cu  Sfintul  Apostol  loan  care  a  scris  acestea:  «No/  ştim  că  am 
trecut  din  moarte  la  viată . . .»  (I  loan  3,  14). 

Cu  nimic  mai  prejos  declt  loan  apostolul,  marele  Pavel  le  face  cunoscut 
celor  din  Efes  unele  ca  acestea:  «Dar  Dumnezeu,  care  este  bogat  în  îndurare, 
pentru  dragostea  cea  mare  cu  care  ne-a  iubit ,  măcar  că  eram  morţi  în  greşelile 
noastre,  ne-a  adus  la  viată  împreună  cu  Hristos  —  prin  har  sînteti  mîntuiţi  —  Dum¬ 
nezeu  ne-a  înviat  împreună  cu  Fiul  Său  şi  ne-a  pus  să  şedem  împreună  în  locurile 
cereşti,  în  Hristos  Iisus*  (Efes.  2,  4,  5,  6). 

Cînd  Apostolul  scrie  că  «eram  morii  în  greşelile  noastre »,  el  înţelege,  cum 
am  arătat  în  cele  de  mai  înainte,  că  eram  morţi  duhovniceşte  şi  Dumnezeu  ne-a 
adus  la  viaţă,  tot  duhovnicească,  prin  moartea  şi  învierea  Fiului  Său  lisus 
Hristos.  Această  înviere  tainică  a  credinciosului  cu  Mîntuitorul  sufletelor  noastre, 
se  întimplă  mai  întîi  în  Taina  sfîntului  botez,  după  cum  se  vede  din  clntarea 
biblică:  «Clfi  în  Hristos  v-aţi  botezat,  in  Hristos  v-aţi  şi  îmbrăcat»  (Gal.  3,  27). 
Unit  cu  Hristos  prin  botez,  creştinul  este  părtaş  de  pe  acum,  aievea,  la  viaţa  Lui 
cerească,  tainică  şi  duhovnicească.  In  aceasta  stă  măreţia  lui,  a  creştinului.  Se 
vorbeşte  cu  temei  de  măreţia  dar  şi  de  mizeria  creştinului.  Măreţia  lui,  o  repet,  este 
îmbrăcarea  lui  cu  Hristos,  este  înfrăţirea  cu  Omul-Dumnezeu,  este  harul  cel 
ceresc  al  Sfîntului  Duh,  prin  care  cel  botezat  devine  templu-locaş  al  Celui  ne¬ 
cuprins.  Mizeria  creştinului  este  şi  ea  uşor  de  ajuns.  Comoara  vredniciei  creş¬ 
tineşti  noi  o  purtăm  «In  nişte  vase  de  lut»  (2  Cor.  4,  7)  fragile  şi  mereu  atacate  de 
vrăjmaşii  lui  Dumnezeu  şi  ai  omului.  Ii  cunoaştem  bine  pe  aceşti  vrăjmaşi,  duş¬ 
mani  neodihniţi.  Intîiul,  e  duşmanul  nostru  de  casă,  legea  trupului,  legea  firii 
noastre  stricate.  Al  doilea  adversar,  este  îngerul  întunericului.  Al  treilea  este 
lumea  sau  vecinătatea  cu  oamenii  pătimaşi,  prizonieri  ai  păcatului  şi  partizani  ai 
morţii. 


Iubiţi  credincioşi , 

Lucrarea  de  înviere,  săvîrşită  în  botez  într-un  mod  grabnic  şi  absolut,  pe 
planul  mistic  al  îmbrăcării  omului  cu  Hristos  cel  din  ceruri,  trebuie  să  se  desă- 
vîrşească  şi  să  se  statornicească  în  osteneala  noastră,  în  mod  treptat  şi  necontenit 
pe  planul  cel  pămintesc  al  lumii  celei  vechi,  în  care  omul  rămîne,  totuşi, 
cufundat  cu  firea  lui  stricată  în  parte.  Cu  alte  cuvinte,  omul  înviat  de  drept,  avind 
un  început  frumos  de  înviere,  trebuie  să  învie ze  de  fapt  dînd  morţii,  zi  de  zi,  pe 
omul  cel  vechi  al  stricăciunii,  care  stăruieşte  să  dăinuiască  încă  în  fiinţa  lui. 

Aşa  se  explică  povaţa  stăruitoare  a  sfîntului  apostol  Pavel  la  înfrînare,  la 
cumpătare,  la  dîrzenie  în  stăpînirea  de  sine,  către  toţi  cei  botezaţi,  fără  deosebire. 
Le  cere  cu  străşnicie  să  se  arate  de  fapt  ceea  ce  sînt  de  drept,  să  fie  fiinţe  noi, 
demne,  vrednice  de  laudă  şi  de  imitare.  In  epistola  către  Coloseni  şi  epistola 
către  Romani,  îşi  începe  îndemnurile  de  înnoire,  folosind  cuvîntul  crud  de  «omo- 
rîre».  Astfel  scrie:  «De  aceea  omorîţi  mădularele  voastre  —  ale  omului  pămîn- 
tesc:  desfrînarea,  necurăţia,  patima,  pofta  rea  şi  zgîrcenia,  care  este  o  închinare  la 
idoli.  Pentru  unele  ca  acestea  se  porneşte  mînia  lui  Dumnezeu  peste  fiii  neascul¬ 
tători.  Din  numărul  lor  eraţi  şi  voi  odinioară,  cînd  trăiaţi  In  aceste  păcate.  Acum 
deci,  lepădaţi  şi  voi  toate  acestea:  mînia,  iuţimea,  răutatea,  defăimarea,  cuvîntul 
de  ruşine  din  gura  voastră.  Nu  vă  minţiţi  unul  pe  altul,  fiindcă  v-aţi  dezbrăcat  de 
omul  cel  vechi  dimpreună  cu  faptele  lui,  şi  v-aţi  îmbrăcat  cu  cel  nou,  care  se 
înnoieşte  spre  deplină  cunoştinţă,  după  chipul  Celui  ce  l-a  zidit»  (Colos.  3,  5 — 10). 

Iubiţi  credincioşi, 

Din  ziare,  din  reviste  şi  de  la  emisiunile  televiziunii,  sîntem  informaţi  despre 
preocupările  şi  frămîntările  ce  stăpînesc  pe  toţi  iubitorii  de  pace  şi  fericire, 
pentru  sine  şi  pentru  toţi  semenii  lor.  îngrijorările  din  ce  în  ce  mai  supărătoare, 
pentru  soarta  apropiată  a  vieţuitorilor  pămîntului,  sînt  întru  totul  întemeiate.  Pacea 
generală:  pe  pămînt,  în  aer,  în  ape  şi  sub  pămînt,  este  mult  primejduită.  Apelurile 
ţării  noastre,  iniţiativele  preşedintelui  Nicolae  Ceauşescu  întru  apărarea  vieţii 
pe  planeta  noastră  sînt  apreciate  în  întreaga  lume.  De  asemenea,  se  fac  tot  mai 
auzite  glasurile  popoarelor  care  cheamă  la  pace  şi  bună  înţelegere  între  oameni. 

Puterea  distrugătoare  a  noilor  descoperiri  nucleare,  atomice,  cu  hidrogen  şi  de  alte 
categorii,  este  peste  tot  cunoscută.  Odată  cu  ele,  a  crescut  şi  tăria  patimilor  omeneşti 
la  cei  ce  le  stăpinesc  şi  le  promovează.  Mişcarea  oamenilor  luminaţi  şi  dori¬ 
tori  de  pace,  creşte  şi  ea  se  vrea  organizată.  Iată  pentru  ce  s-a  născut  ideea 
Anului  International  al  Păcii,  care  trebuie  să  fie  anul  1986. 

Noi  creştinii,  de  toate  nuanţele  şi  alături  de  noi  toate  cultele  religioase  dirt 
lume,  am  îmbrăţişat  cu  căldură  această  hotarire  decretată  de  Organizaţia  Naţiu¬ 
nilor  Unite  (ONU). 

Rîvna  luptei  pentru  pace,  pe  noi,  cultele  religioase,  ne-a  însufleţit  fără  încetare. 
Vrem  acum  s-o  intensificăm  şi  să-i  dăm  o  temelie  mai  puternică.  Odată  cu  înmul¬ 
ţirea  rugăciunilor  noastre,  vom  spori  şi  iubirea  noastră  faţă  de  Legea  Domnului, 
faţă  de  perfecţiunea  morală. 

Vrem  să  atragem  spre  noi  şi  spre  toţi  semenii  noştri,  împlinirea  asigurării 

profeţilor,  care  scriu  astfel:  « Multă  pace  au  cei  ce  iubesc  Legea  Ta  şi  nu  li  se 

intimplă  nici  o  nenorocire»  (Ps.  118,  165). 

•Roada  dreptăţii  va  fi  pacea:  dreptatea  va  naşte  liniştea  şi  odihna  in  veci  de 
vec/ >  (Isaia  32.  17). 

•Dacă  ai  fi  umblat  in  calea  Domnului,  tu  ai  fi  locuit  in  pace  pentru  tot¬ 

deauna •  (Baruh  III,  13). 

Iubiţi  credincioşi, 

Nimic  mai  firesc  pentru  noi,  acum,  decit  hotărirea  neclintită  de  a  ne  ruga 
pentru  pacea  a  toată  lumea,  pentru  noi  puteri  de  muncă  în  calea  Domnului  şi  în 
ogorul  Patriei  noastre  dragi,  pentru  ca  România  să  devină  o  ţară  tot  mai  înflori¬ 

toare. 

In  ce  mă  priveşte,  eu  îngenunchez  smerit  In  faţa  sfintului  altar  şi  mă  rog  din 
toată  inima  lui  Hristos,  biruitorul  morţii  şi  al  iadului,  ca  sfînta  înviere  a  Lui  să  vă 
aducă  tuturor  belşug  de  har  şi  de  tărie  sufletească,  spor  de  sănătate  şi  de  zile  înde¬ 
lungate. 

Cu  aceste  simţăminte  va  binecuvîntez  cu  părintească  dragoste  şi  vă  zic: 

HRISTOS  A  ÎNVIAT  î 

Al  vostru  al  tuturor,  voitor  de  tot  binele  şi  pururea  către  Domnul  rugător, 

t  TEOFIL 

Arhiepiscop  al  Vadului,  Feleacului  şi  Clujului 


f  E  M  I  LI  A  N 

DIN  MILA  LUI  DUMNEZEU 
EPISCOP  AL  EPARHIEI  ORTODOXE  A  ALBA  IULIEI 

Iubitului  nostru  cler,  cinului  monahal  şi  dreptmâritorilor  creştini, 
Har,  Milă  şi  Pace  de  la  lisus  Hristos,  Cel  înviat  din  morţi,  iar  de  la 
noi  arhiereşti  binecuvântări. 

„Precum  Hristos  a  înviat  din  morţi  prin 
slava  Tatălui,  aşa  să  umblăm  şi  noi  intru 
înnoirea  vieţii-  (Rom.  6,  4). 

Iubiţii  noştri  fii  sufleteşti, 

P*aznicul  Învierii  Domnului  aduce  cu  sine  an  de  an  mireasma  duhovnicească 
ce  11c  umple  inimile  de  acea  bucurie  care  depăşind  timpul  şi  spaţiul  se  prelun¬ 
geşte  în  veşnicie.  Şi  aceasta  pe  bună  dreptate  pentru  că  din  eul  nostru,  din  bucu¬ 
ria  cate  ne  inundă  sufletele  în  aceste  zile  de  praznic,  pornesc  ca  nişte  raze  de 
lumină  nevăzute  gîndurile  noastre,  primenite  prin  baia  lacrimilor  pocăinţei  şi  po¬ 
posesc  pe  meleaguri  îndepărtate,  în  casa  părintească,  la  toţi  cei  dragi  ai  noştri, 
care  ştim  că  se  bucură  împreună  cu  noi  la  acest  luminat  Praznic. 

Dar  gîndurile  noastre  de  creştini  nu  se  opresc  în  pragul  casei  părinteşti,  în 
care  am  văzut  fiecare  dintre  noi  lumina  zilei,  ci  ele  străbat  istoria  şi  poposesc  în 
Slinta  cetate  a  Ierusalimului,  acolo  unde.  cu  aproape  2000  de  ani  în  urmă  se  petre¬ 
cea  cea  mai  mare  minune,  Învierea  lui  lisus  Hristos,  care,  a  dat  prin  neobişnuita 
şi  dumnezeiasca  lucrare  un  nou  sens  vieţii  noastre  pămînteşti. 

Praznicul  învierii,  am  putea  spune,  că-şi  arc  începutul  odată  cu  crearea  proto- 
pă  intilor  noştri  şi  căderea  lor  în  păcatul  neascultării,  cînd  Dumnezeu  le-a  făgăduit 
un  Răscumpărător.  Căzut  din  starea  paradisiacă,  omul  s-a  făcut  purtător  al  slăbi¬ 
ciunilor  firii,  căci  chipul  lui  Dumnezeu  a  slăbit  în  el,  iar  ultima  consecinţă  a  acestei 
căderi  este  moartea.  Insă  Dumnezeu  nu  crease  pe  om  spre  moarte  ci  spre  viată  şi 
îndepărtat  fiind  de  rosturile  pentru  care  fusese  creat,  ca  făptură  a  lui  Dumnezeu, 
trebuia  omul  să  se  reîntoarcă  spre  Ziditorul  său,  şi  să-şi  redobîndească  chipul  cel 
dintîi  sădit  de  Dumnezeu  în  el. 

Iubiţii  noştri  iii  duhovniceşti, 

Dacă  cugetăm  adînc  la  timpul  premergător  postului  şi  în  mod  deosebit  la 
Duminica  numită  a  izgonirii  lui  :  Adam  din  rai,  care  punea  începutul  ostenelilor 
noastre  pe  calea  postului  şi  a  rugăciunii  mai  stăruitoare,  a  pocăinţei,  am  putea  spune 
că  întreaga  perioadă  a  postului  a  însemnat  pentru  fiecare  creştin  o  parcurgere  dirv 
nou  a  drumului  pe  care  l-au  bătătorit  generaţiile  ce  au  urmat  după  Adam.  pînă 
la  venirea  lui  Mesia  cel  făgăduit  şi  astfel  şi  noi  la  sfîrşitul  postului  aflăm  pe  lisus 
Hristos  care  luînd  trupul  nostru  l-a  sfinţit  cu  firea  Sa  luată  din  cereştile  sînuri  ale 
Tatălui  şi  prin  jertfa  Sa  răscumpărătoare  şi  învierea  Sa  din  morţi  ne-a  înfăţişat  lui 
Dumnezeu-Tatăl  ca  pe  o  făptură  nouă  (Efes.  2,  6). 

Faptul  că  învierea  este  reprezentată  adesea  prin  coborirea  la  iad  a  Mîntui- 
torului  care  întinde  mîna  spre  ridicarea  strămoşilor  noştri  Adam  şi  Eva,  exprimă 
in  imagine  vie,  ridicarea  omului,  crearea  din  nou,  înnoirea  făpturii  umane  care  este 
aşezată  sub  zările  de  lumină  ale  învierii.  E  adevărul  exprimat  de  Sf.  Ap.  Pavel  In 
Epistola  către  Corinteni,  cînd  spune:  „Făcutu-s-a  omul  cel  dinţii  Adam  cu  suflet 
viu;  iar  Adam  cel  din  urmă  cu  duh  dătător  de  viata...,  omul  cel  dinţii  este  din 
pămint,  pămîntesc;  omul  cel  de-al  doilea  este  din  cer...  şi  după  cum  am  purtat 
chipul  celui  pămîntesc  vom  purta  şi  chipul  celui  ceresc"  (1  Cor.  15,  45 — 48). 

Dacă  omul  în  urma  creaţiei  dinţii  a  fost  stăpin  al  tuturor  făpturilor,  cu  atît 
mai  virtos  împărtăşindu-se  de  a  doua  creaţie,  el  a  ajuns  părtaş  nemuririi  şi 
împreună  cu  el  tot  ceea  ce-1  înconjoară  a  dobindit  pecetea  înnoirii.  Aşa  se  explică 
realitatea  că  în  fapt  de  primăvară  toate  renasc  la  o  viată  nouă,  de  la  bobul  de 
griu  semănat  toamna  sub  glie  care  putrezind  răsare  in  primăvară  dind  speranţa 
binecuvântatului  rod  pentru  hrana  noastră  cea  de  toate  zilele  şi  pînă  la  firul  de  iarbă 
şi  cea  mai  mică  vietate,  toate  fiind  rinduite  de  Dumnezeu  spre  trebuinţa  omu¬ 
lui,  stăpin  al  întregii  făpturi. 

E  greu  de  pătruns  cu  mintea  noastră  lucrarea  aceasta,  taina  dumnezeiască 
a  transformării  omului  şi  a  tot  ce-1  înconjoară  şi  cu  toate  acestea  sintem  martori 
ai  acestei  permanente  înnoiri  care  în  fiecare  primăvară,  odată  cu  învierea  Domnului, 
ne  sporeşte  credinţa  că  Dumnezeu  este  Cel  care  proniază  toate  şi  ne  întăreşte  nădej¬ 
dea  retrăirii  şi  in  viitor  a  acestor  minuni  care  se  petrec  sub  ochii  noştri. 

Dacă  minunea  învierii  Domnului  a  străbătut  toate  timpurile  şi  locurile,  cre¬ 
dinţa  că  din  Jertfa  răscumpărătoare  a  lui  Iisus  Hristos  izvorăşte  noian  de  binefaceri, 
ne  umple  sufletele  de  buna  mireasmă  pe  care  o  revarsă  darurile  Sf.  învieri  şi  face 
ca  viata  noastră  să  devină  mai  lucrătoare  prin  faptele  cele  bune,  de  unde  şi 
bucuria  mărturisită  a  învierii  pe  care  o  simţim  in  viata  noastră  de  creştini. 


Dreptmăritori  creştini, 

Pentru  realizarea  chipului  nou  cel  zidit  după  chipul  şi  asemănarea  lui  Dum¬ 
nezeu,  a  trebuit  ca  această  făptură  —  omul,  să  fie  purificată  prin  jertfa  împreunată 
cu  moartea,  jertfă  care  stă  la  temelia  biruinţei  asupra  păcatului,  a  morţii,  cu  care 
ne  imbrăcasem  prin  neascultare. 

Această  creaţie  din  nou  nu  putea  să  fie  realizată  prin  trupul  omenesc  supus 
stricăciunii,  ci  era  necesară  o  putere  din  afară.  Şi  întrucft  omul  nu  putea  să  se 

ridice  cu  propriile  puteri  la  Dumnezeu  Cel  care-1  crease,  a  trebuit  ca  Dumnezeu,  din 
dragoste  nemărginită  fată  de  om,  să  trimită  pe  Fiul  Său,  care  întrupîndu-se  la  „pli¬ 
nirea  vremii",  să  aducă  prin  patimi,  moarte  şi  înviere,  slobozire  făpturii  omeneşti 
din  legăturile  păcatului  şi  s-o  îmbrace  în  haina  nemuririi:  „Au  nu  ştiti  că  toţi  citi 
in  Hristos  lisus  ne-am  botezat,  întru  moartea  Lui  ne-am  botezat?  Deci  ne-am  îngropat 
cu  El,  în  moarte,  prin  botez  pentru  ca,  precum  Hristos  a  înviat  din  morţi  prin  Slava 
Tatălui  aşa  să  umblăm  şi  noi  Intru  înnoirea  vieţii.  Căci  dacă  am  crescut  împreună 
cu  El,  prin  asemănarea  morţii  Lui,  atunci  vom  fi  părtaşi  şi  ai  învierii  Lui"  (Rom. 

6,  3—5). 

De  aceea  învierea  lui  Hristos  este  de  o  măreţie  inegalabilă,  ea  atingind 
dimensiunile  Jertfei  şi  Iubirii  de  care  omul  s-a  împărtăşit  prin  marea  Milostivire 
a  lui  Dumnezeu. 

Ca  „fii  ai  lui  Dumnezeu  prin  credinţa  în  Hristos  Iisus"  (Gal.  3,  26)  noi  mărtu¬ 
risim  că  prin  învierea  Lui,  acest  trup  stricăcios  al  nostru  are  menirea  de-a  se 
îmbrăca  in  nemurire,  moartea  fiind  doar  o  poartă  de  trecere  spre  împărăţia  veş¬ 
niciei,  fapt  mărturisit  de  Sf.  Ap.  Pavel:  „Moartea  a  fost  înghiţită  de  lumină . . . 

să  dăm  mulţumire  lui  Dumnezeu  care  ne-a  dat  biruinţa  prin  Domnul  nostru  lisus 
Hristos"  (I  Cor.  15,  54—57). 

E  bine  să  reţinem  insă  câ  suferinţa  şi  moartea  lui  lisus  Hristos  nu  poate  fi 
asemănată  cu  suferinţa  şi  moartea  noastră,  căci  ele  au  fost  îndurate  de  El  nu 
numai  ca  om  ci  şi  ca  Dumnezeu,  ele  fiind  de  o  adîncime  de  taină  pe  care  mintea 
noastră  nu  o  poate  ajunge. 


PASTORALE  ARHIEREŞTI 

Iubiţii  noştri  Iii  sufleteşti, 

Făcindu-ne  prătaşi  binefacerilor  revărsate  prin  învierea  Domnului  din  morţi 
se  cuvine  să  cugetăm  mai  adînc  asupra  modului  în  care  ne  însuşim  aceste  daruri 
pentru  viata  noastră  de  creştini.  Prin  Jertfă  şi  înviere  s-a  realizat  împăcarea  omului 
cu  Dumnezeu,  dar  în  acelaşi  timp  şi  împăcarea  cu  noi  înşine  pentru  că  ne-a  fost 
redată  credinţa  şi  nădejdea  că  ne  putem  mîntui  şi  că  trăirea  credinţei  noastre  chiar 
dacă  depăşeşte  puterea  de  înţelegere  a  minţii  omeneşti,  ne  dă  tăria  morală  necesară 
în  scurgerea  acestei  vieţi  şi  exclude  posibilitatea  risipirii  fiinţei  noastre  în  neant. 

Această  împăcare  lăuntrică  îşi  are  roade  binecuvîntate  şi  în  relaţiile  cu  semenii 
noştri  căci  credinţa  lor  în  înviere  ne  solidarizează  întreolaltă  spre  aceeaşi  mărturi¬ 
sire  şi  părtăşire  la  binefacerile  învierii  care  ne  uneşte  pe  toţi  cei  ce  credem  şi 

mărturisim  pe  lisus  Hristos  Cel  înviat. 

însuşi  salutul  creştinesc  cu  care  ne  intîmpinăm  în  aceste  zile  luminate  de 
Praznic,  , .Hristos  a  înviat*,  e  o  mărturisire  la  care  semenul  nostru  răspunde  în 

aceeaşi  convingere:  „Adevărat  a  înviat*. 

Ca  trăitori  sub  harurile  luminoase  ale  învierii,  in  Biserică  ne  unim  sufletele 
în  aceleaşi  gînduri  şi  simţăminte  şi  mărturisim  aceeaşi  credinţă,  călăuziţi  de  încre¬ 
dinţarea  pe  care  Sf.  Ap.  Pavel  ne-o  dă  tuturor  cînd  spune:  „  ...  de  vreme  ce 

printr-un  om  a  venit  moartea,  tot  printr-un  om  şi  învierea  morţilor,  căci  precum  in 
Adam  toţi  mor,  aşa  şi  în  Hristos  toţi  vor  învia*  (I  Cor.  15,  21 — 22). 

Dar  Jertfa  şi  învierea  Domnului  ne-a  adus  nouă  şi  iertarea  cu  care  sîntein  şi 
noi  datori  faţă  de  semenii  noştri  aşa  cum  ne  îndeamnă  cîntarea  bisericească: 
„Ziua  învierii,  să  ne  luminăm  cu  prăznuirea  şi  unul  pe  altul  să  ne  îmbrăţişăm,  să 

zicem  fraţilor  şi  celor  ce  ne  urăsc  pe  noi.  Să  iertăm  toate  pentru  înviere"  (Din 

stihirile  Paştilor).  Ce  poate  fi  mai  binefăcător  la  acest  luminat  Praznic,  decît  să 

ne  încredinţăm  că  pacea  adusă  pe  pămînt  la  întruparea  lui  lisus  Hristos,  şi  cea 
lăsată  ca  testament  după  învierea  Sa,  pacea  dată  Apostolilor  şi  prin  ei  nouă 
tuturor,  va  cuprinde  marginile  lumii,  mai  ales  azi  cînd  omenirea  trăieşte  coşmarul 
izbucnirii  unui  război  nuclear  nimicitor,  ce  ameninţă  însăşi  viaţa  omului,  coroana 
creaturii  lui  Dumnezeu?  E  datoria  noastră  de  creştini  să  credem  şi  să  mărturisim 
că  lisus  Hristos  „a  venit  ca  lumea  viaţă  să  aibă  şi  din  belşug  să  aibă"  (In.  10,  10) 
şi  că  ne-a  făcut  părtaşi  iubirii  supreme  „Precum  M-a  iubit  pe  Mine  Tatăl,  aşa 
v-am  iubit  şi  Eu  pe  voi;  rămîneţi  în  iubirea  Mea*  (In.  15,  9).  E  un  testament  pe  care 
trebuie  să-l  împlinim  cu  atît  mai  mult  cu  cît  omul  este  împreună  lucrător  cu 

Dumnezeu  prin  creaţie,  ca  urmare  a  poruncii  primită  în  rai:  „creşteţi  şi  vă  înmul¬ 
ţiţi,  umpleţi  pămîntul  şi-l  stăpîniţi*  (Facere  1,  28)  de  unde  şi  împlinirea  rostului 

nostru  de  a  da  trăinicie  neamului  nostru  românesc  prin  fii  buni,  vlăstare  crescute 
în  dragoste  de  credinţă  şi  glia  strămoşească. 

Trăind  pe  meleagurile  Alba  luliei  unde  avem  la  fiecare  pas  mărturii  despre 
originea  şi  credinţa  poporului  nostru,  despre  continuitatea  lui,  precum  şi  despre 
prima  unire  înfăptuită  de  Mihai  Viteazul,  unire  desăvîrşită  la  1  Decembrie  1918, 
putem  afirma  că  după  cum  credinţa  în  învierea  Domnului  a  dus  la  izbăvirea 
din  moarte  a  omului,  tot  astfel  credinţa  noastră  de  învierea  neamului  nostru  vitre¬ 
git  veacuri  de-a  rîndul,  a  întărit  nădejdile  de  izbăvire  în  trecut,  iar  azi  înalţă 
nădejdile  noastre  de  mai  bine  pentru  ca  pacea  să  se  sălăşluiască  şi  să  se  stator¬ 
nicească  pe  pămînt.  Sîntem  încredinţaţi  că  anul  acesta,  Anul  Internaţional  al 
Păcii,  se  află  sub  zările  de  har  şi  lumină  ale  învierii  Domnului  care  revarsă  în 
inimi  noi  speranţe  de  pace  pe  pămînt. 


Iubiţii  noştri  Iii  sufleteşti, 

Cu  inimile  pline  de  bucuria  prilejuită  de  vestirea  îngerească  că  lisus  Hristos 
s-a  făcut  prin  înviere,  începătură  a  învierii  celor  adormiţi  (I  Cor.  15,  20)  ne  încre¬ 
dinţăm  şi  viaţa  noastră  purtării  de  grijă  a  lui  Dumnezeu  care  voieşte  ca  „toţi 
oamenii  să  se  mîntuiască  şi  la  cunoştinţa  adevărului  să  vină*,  dorindu-ne  fiecare 
sa  ajungem  fii  ai  împărăţiei  lui  Hristos,  El  fiind  pentru  toţi  „calea,  adevărul  şi 
viaţa"  (In.  14,  6). 


14 


MITROPOLIA  ARDEALULUI 


Şi  pentru  a  ne  bucura  de  roadele  binefăcătoare  ale  învierii  avem  datoria  să 
facem  credinţa  In  înviere,  lucrătoare  prin  fapte  bune,  fata  de  semneii  noştri,  fiind 
împreună  călători  pe  marea  acestei  vieţi  spre  împărăţia  veşnică.  Să  sprijinim 
fiecare  la  locul  nostru  de  muncă  eforturile  pe  care  ocîrmuirea  tării  noastre  In 
frunte  cu  mult  stimatul  nostru  Preşedinte,  Domnul  Nicolac*  Ceauşescu,  le  depune 
pentru  o  viată  mai  bună  şi  pentru  pace  în  lume. 

încredinţaţi  că  harurile  învierii  se  revarsă  in  sufletele  noastre  şi-n  acest  an, 
sporindu-ne  credinţa,  nădejdea  şi  dragostea,  virtuţi  care  vor  odrăsli  roade  binecu- 
vintate  spre  folosul  nostru  creştinesc,  ne  rugăm  Mintuitorului  Iisus  Hristos  cel 
Înviat,  să  vă  rinduiască  sănătate  şi  putori  sporite  pentru  a  petrece  Sf.  Sărbători 
ale  învierii  Domnului  cu  pace,  bucurii  şi  împliniri  duhovniceşti. 

Intimpinindu-vă  cu  vestirea  îngerească  «Hristos  a  înviat*4  rămînem  al  vostru 
de  tot  binele  voitor  şi  rugător  către  lisus  Hristos  Cel  înviat, 


t  EM  I  L  I  A  N 

Episcop  al  Alba  lulioi 


t  V  ASILE 

DIN  MILA  LUI  DUMNEZEU 

EPISCOP  AL  EPISCOPIEI  ORTODOXE  ROMANE  A  ORADIEI 

Iubitului  cler  şi  dreptcredincioşilor  creştini ,  har,  mila  şi  pace  de 
la  Dumnezeu-Tatăl  şi  de  la  lisus  Hristos,  Domnul  nostru,  iar  de  la 
smerenia  noastră  arhiereşti  binecuvintări . 

„Fericiţi  făcătorii  de  pace,  că  aceia  fiii 
lui  Dumnezeu  se  vor  chema “  (Matei  5,  9). 


Iubiţii  mei  fii  sufleteşti, 

Fiul  lui  Dumnezeu,  Cel  Unul  Născut,  lisus  Hristos  a  venit  în  lume  din 
slava  dumnezeirii,  a  luat  chip  de  om,  asemenea  nouă,  în  afară  de  păcat,  a  pătimit, 
a  primit  moarte  pe  cruce,  a  fost  înmormîntat,  iar  a  treia  zi  a  înviat.  Toate  acestea 
le-a  făcut  pentru  „no/  oamenii  şi  pentru  a  noastră  mlntuire". 

Astăzi  cu  ajutorul  lui  Dumnezeu,  prăznuim  învierea  din  morţi  a  Domnului 
nostru  lisus  Hristos:  „Praznic,  luminos",  „Sărbătoare  a  sărbătorilor",  în  care  toate 
sînt  pline  de  lumină,  şi  cerul  şi  pămîntul. 

In  această  zi,  Biserica  ne  cheamă  să  ne  bucurăm  şi  să  cîntăm:  „Sd  se  bucure 
cerurile  şi  să  se  veselească  pămîntul,  întreagă  lumea  creată,  omenească  şi  înge¬ 
rească ,  sd  mărească  această  sărbătoare,  căci  bucuria  noastră  veşnică  —  Hristos  — 
a  Înviat !" 

Pe  bună  dreptate  ne  bucurăm  Ia  Paşti,  căci  minunea  învierii  Domnului  este 
temelia  credinţei  şi  nădejdii  noastre  în  Dumnezeu.  Hristos  a  murit  şi  a  înviat 
ca  noi  să  avem  viaţă  veşnică.  El  a  înviat  din  mormînt  ca  să  ne  arate  că  mormîntul 
nu  este  ultimul  lăcaş  şi  că  moartea  nu  are  ultimul  cuvînt  şi  putere  asupra  vieţii. 
Sîntem  făcuţi  pentru  viaţa  veşnică.  Sîntem  nemuritori. 

Pe  adevărul  învierii  Domnului,  vestit  de  îngeri  femeilor  mironosiţe  şi  dovedit 
prin  atîta  mulţime  de  martori,  se  reazemă  credinţa  creştină  a  nemuririi  omului. 

Intre  cei  dinţii  martori  care  s-au  învrednicit  să  vadă  pe  lisus  înviat  au  fost 
femeile  mironosiţe.  Sfintele  femei  veneau  la  mormînt  să  împlinească  rînduiala  de 
a  unge  trupul  Lui  lisus  cu  miresme  şi  să  aprindă  candelă  la  mormînt.  Veneau  prin 
grădina  plină  de  rouă  dis-de-dimineaţă  şi  se  întrebau:  „C/ne  ne  va  prăvăli  piatra 
de  pe  uşa  mormlntului,  căci  era  mare  toarte*.  Dar  au  văzut  că  piatra  era  răsturnată 
şi  mormîntul  gol.  îngerul  le-a  spus:  „Nu  vă  spăimlntaţi !  Căutaţi  pe  lisus  Naza - 
rineanul,  Cel  răstignit ?  A  Înviat!  Nu  este  aici.  lată  locul  unde  a  fost  pus*.  „Merge// 
şi  spuneţi  ucenicilor  Lui,  că  a  înviat *  (Marcu  16,  6).  Pe  cînd  se  întorceau  li  s-a 
arătat  Hristos,  zicîndu-le  „ Bucuraţi-vă !  (Matei  28,  9).  In  aceeaşi  zi,  seara,  a  venit 
lisus  la  Apostoli,  care  se  aflau  încuiaţi  într-o  casă  de  frica  iudeilor  şi  i-a  întîm- 
pinat  cu  cuvintele:  „Pace  vouă!*  KPrecum  M-a  trimis  pe  Mine  Tatăl,  vă  trimit  şi 
Eu  pe  voi".  Apoi  a  suflat  asupra  lor  şi  le-a  zis:  mLuaţi  Duh  Sflnt.  Cărora  veţi  ierta 
păcatele  vor  fi  iertate  şi  cărora  le  veţi  ţine  vor  fi  ţinute *  (loan  20,  21 — 22). 

Din  aceste  prime  cuvinte  rostite  de  Mîntuitorul  nostru  lisus  Hristos  către 
femeile  mironosiţe  şi  către  apostoli,  reţinem  că  învierea  Domnului  a  adus  un  îndoit 
mesaj:  al  bucuriei  şi  al  păcii. 

Iubiţi  credincioşi, 

Toate*  învăţăturile  şi  cuvintele  Domnului  nostru  lisus  Hristos  sînt  loarte 

folositoare  şi  însemnate  pentru  viaţa  noastră.  Ele  sint  ca  nişte  mărgăritare  stră¬ 

lucitoare  la  lumina  soarelui.  In  împrejurările  diferite  ale  vieţii,  în  anumite  mo¬ 
mente  de  cumpănă,  unele  ne  sint  de  mai  mare  trebuinţă.  Răsunetul  lor  în  minte 
şi  inimă  aduce  multă  lumina,  bucurie  şi  mingîiere. 

Minunea  învierii  Domnului  ne  aduce,  pe  lingă  alte  multe  daruri,  şi  darul  păcii. 
Prin  jertfa  Sa  de  pe  cruce,  a  adus  împăcarea  noastră  cu  Dumnezeu.  El  a  surpat  zidul 
despărţitor  dintre  om  şi  Dumnezeu.  El  a  nimicit  moartea  prin  învierea  Sa.  El  este 
„Domn  al  vieţii "  şi  „Domn  al  păcii *  (lsaia  9,  6). 

Pe  Sfinţii  Apostoli  i-a  trimis  în  lume  ca  pe  nişte  mesageri  ai  păcii.  ,, Intrind 

in  casă,  urati-i  z icind:  Pace  casei  acesteia.  $/  dacă  casa  aceea  este  vrednică, 

pacea  ce  i-ati  urat  va  veni  peste  dinsa"  (Matei  10,  12;  Luca  10,  5 — 6). 

In  viata  şi  în  activitatea  apostolilor  s-a  împletit  îndatorirea  de  vestitori  şi 
mărturisitori  ai  păcii  cu  aceea  de  slujitori  ai  mîntuirii  oamenilor. 

In  Sfînta  Scriptură,  aflam  multe  texte  în  care  se  vorbeşte  despre  pace  şi 
se  arată  roadele  ei.  însuşi  lisus  a  spus:  * Pacea  M ea  las  vouă.  pacea  Mea  dau  vouăm 
(Ioan  14,  27).  * Trăiţi  In  pace  unii  cu  alţii 0  (Marcu  9,  50). 

Starea  de  pace  nu  este  un  ideal  nerealizabil.  Ea  este  o  realitate  legată  de  viată, 
este  o  condiţie  esenţială  pentru  viata  oamenilor.  Ea  nu  este  un  bun  al  unora  sau  al 
altora,  ci  este  al  tuturor.  Fără  pace  nu  este  bucurie  in  lume.  Acesta  este  un  adevăr 
aşa  de  clar  ca  lumina  soarelui. 

In  Predica  de  pe  munte,  Hristos  arată  căile  care  duc  pe  oameni  la  fericire. 
Intre  acestea  este  şi  calea  păcii.  Domnul  a  zis:  „ Fericiţi  făcătorii  de  pace,  că 
aceia  fiii  lui  Dumnezeu  se  vor  chema"  (Matei  5,  9). 

înţelegem  din  aceste  cuvinte  că  pacea  este  o  realitate  care  se  cucereşte,  la 
care  se  ajunge  prin  stăruinţa,  printr-o  luptă  nobilă  împotriva  păcatului,  printr-o 
continuă  încordare  în  săvîrşirea  binelui,  pentru  apărarea  dreptăţii,  pertfru  înlocuirea 
urii  cu  dragostea,  pentru  buna  înţelegere  între  oameni  şi  popoare. 

„Pacea  este  lucrul  dreptăţii,  zice  proorocul  lsaia,  roada  dreptăţii  va  fi 
liniştea  şi  nădejdea  In  veci  de  veci.  Atunci  poporul  meu  va  locui  intr-un  loc  de 
pace.  In  sălaşuri  de  nădejde  şi  in  adăposturi  fără  grijă"  (lsaia  32,  17 — 18). 

lisus  Hristos  numeşte  pe  cei  ce  se  străduiesc  să  aşeze  şi  să  apere  pacea 
in  lume  „fii  ai  lui  Dumnezeu ". 

Aceasta  e  o  mare  demnitate.  Prin  aceasta,  ei  împlinesc  voia  lui  Dumnezeu, 
«are  vrea  ca  toii  oamenii  să  fie  fericiţi  şi  să  domnească  în  lume  pacea  şi  buna- 
voire  între  oameni. 

Fiul  lui  Dumnezeu  ne  cheamă  să  fim  ziditori  ai  unei  lumi  noi,  în  care  să 
domnească  pacea  si  dreptatea,  în  care  oamenii  să  fie  scutiţi  de  primejdia  unuf  nou 
război. 


Iubiţi  credincioşi, 

Dorinţa  de  pace,  necesitatea  existentei  ei  în  lume  este  o  problemă  a  tuturor 
oamenilor.  Ea  a  ieşit  din  cadrul  unei  dorinţe  care  priveşte  un  popor  sau  altul,  nu  e 
dorinţa  numai  a  unor  popoare  sau  ţări.  Ea  priveşte  toate  popoarele,  toate  statele. 
Pacea  este,  aşa  precum  s-a  spus,  o  „problema  planetară".  Apărarea  ei  înseamnă 
salvarea  vieţii. 

Organizaţia  Naţiunilor  Unite,  forul  reprezentativ  şi  tutelar  al  popoarelor,  a 
proclamat  ca  anul  1986  să  fie  numit  „ Anul  International  al  Păcii". 

Mişcările  pentru  apărarea  păcii  au  ieşit  din  faza  unor  mişcări  cu  reven¬ 
dicări  locale  care  interesează  numai  pe  anumiţi  oameni  şi  au  căpătat  un  caracter 
universal.  Ele  arată,  din  ce  în  ce  mai  mult,  că  pacea  este  o  problemă  indivizibilă, 
este  cauza  tuturor  oamenilor. 

Conştiinţa  însemnătăţii  păcii  pentru  salvarea  vieţii  omeneşti  în  zilele  noastre 
'•ste  unanim  recunoscută.  Nimeni  nu  poate  rămlne  străin  sau  indiferent  in  fata  dato¬ 
riei  de  a  o  apăra. 

Cei  ce  încearcă  să  legitimeze  războiul,  într-un  fel  sau  altul,  se  scot  ei  înşişi 
din  rindul  oamenilor  normali.  Pacea  este  intr-atît  de  trebuitoare  vieţii  precum 
r  ste  aerul,  apa,  hrana,  precum  este  soarele  rare  luminează  şi  încălzeşte  făptura. 


PASTORALE  ARHIEREŞTI 


17 


In  proclamaţia  Organizaţiei  Naţiunilor  Unite  cu  privire  la  „Anul  Interna¬ 
tional  al  Păcii"  trebuie  să  vedem  răspunderea  şi  îngrijorarea  generală  a  întregii 
omeniri  în  fata  unui  nou  război  ameninţător,  a  unui  război  atomic,  care  echivalează 
cu  distrugerea  vieţii  de  pe  planeta  noastră. 

„Acumularea  de  noi  stocuri  de  armament  nuclear,  alocarea  unor  sume  tot 
mai  mari  în  bugetele  statelor  pentru  înarmare,  sporirea  efectivelor  militare,  ampla¬ 
sarea  de  noi  rachete  nucleare  pe  continentul  european,  militarizarea  spaţiului 
cosmic",  iată  numai  cîteva  din  faptele  care  arată  marele  pericol  în  care  se  află 
pacea  şi  viaţa  oamenilor. 

Primejdia  este  şi  mai  mare  prin  aceea  că  în  spatele  acestor  mijloace  de 
distrugere  este  însuşi  omul,  degradat,  care  manevrează  aceste  arme  şi  ameninţă  cu 
ele  distrugerea  lumii. 

Lipsa  de  dragoste  şi  respect  faţă  de  om,  călcarea  celor  mai  elementare  reguli 
de  convieţuire,  nesocotirea  dreptului  la  viaţă,  lipsa  de  omenie  şi  bună  înţelegere 
între  oameni  şi  popoare,  spiritul  de  dictat  fac  şi  mai  întunecoasă  şi  apăsătoare 
viaţa  celor  mai  mulţi  dintre  oameni. 

S-a  spus,  pe  bună  dreptate,  că  războiul  se  naşte  mai  întîi  în  sufletul  oame¬ 
nilor.  Nu  armele,  oricît  de  primejdioase  ar  fi,  fac  războiul,  ci  oamenii.  Ei  îl  declan¬ 
şează  şi  ei  au  puterea  să-l  oprească.  Ei  sînt  cauza  primă  şi  ultimă  a  declanşării  şi 
opririi  războaielor.  Pentru  aceea  asigurarea  păcii  şi  ferirea  lumii  de  noi  războaie 
trebuie  să  înceapă  de  la  acest  capitol:  trezirea  conştiinţei  de  răspundere  pentru 
viitorul  omenirii. 

O  pace  adevărată  nu  se  poate  întemeia  şi  nu  poate  dăinui  dacă  nu  se  bazează 
pe  dreptate  şi  echitate  intre  popoare. 

Popoarele  nu  pot  trăi  izolate,  oricît  de  mari  şi  de  puternice  ar  fi  ele.  Precum 
circulă  sîngele  de  la  un  mădular  la  altul,  asigurînd  buna  funcţionare  a  întregului 
organism,  tot  astfel  în  societate  este  lipsă  de  asemenea  legături  normale  şi  drepte. 
O  societate  în  care  lipseşte  dreptatea  este  ca  un  munte  vulcanic.  In  aparenţă,  este 
liniştit,  dar  din  cînd  în  cînd,  pe  neaşteptate,  izbucneşte  lava  şi  distruge  tot.  Astfel 
este  şi  starea  de  pace,  atunci  cînd  nu  este  dreptate  şi  echitate  între  oameni  şi 
popoare.  Ea  nu  durează. 

Este  drept  că  sînt  oameni  care  socotesc  că  pacea  se  asigură  prin  înarmare, 
prin  fabricarea  de  bombe  atomice.  Ei  socotesc  că  prin  această  înarmare  intimidează 
pe  adversar  şi  îl  obligă  să  accepte  o  pace  impusă.  Dar  aceasta  este  numai  o 
Uuzie.  La  rîndul  lui.  adversarul  nu  stă  pe  loc,  se  înarmează  şi  el  şi  astfel  începe 
cursa  funestă  a  înarmărilor,  care  duce  inevitabil  la  declanşarea  războiului. 

Proclamarea  .Anului  Internaţional  al  Păcii  este  o  chemare  către  toate  popoarele 
lumii  de  a  lua  măsurile  pentru  salvarea  păcii,  pentru  salvarea  însăşi  a  vieţii  pe 
planeta  noastră. 

Poporul  romăn  este  cunoscut  în  lume  ca  un  popor  iubitor  de  pace.  Aşezat, 
de  la  naşterea  lui.  la  poarta  de  răsărit  a  Europei,  a  preţuit  în  tot  decursul  dez¬ 
voltării  lui  istorice  munca  paşnică  şi  convieţuirea  în  bună  înţelegere  cu  alte  popoare. 

„Vocaţia  pentru  pace"  a  poporului  nostru  este  apreciată  în  toată  lumea.  Ea 
este  exprimată  cu  stăruinţă  neobosită  de  Preşedintele  României,  Domnul  Nicolae 
Ceauşescu,  cu  diferite  prilejuri  şi  în  faţa  diferitelor  foruri  internaţionale.  România 
colaborează  cu  toate  statele  lumii  pentru  formarea  unui  climat  de  pace,  de  dreptate 
şi  de  echitate  între  toate  popoarele. 

Iubiţi  fii  sufleteşti , 

Ne  aflăm  sub  razele  de  lumină  ale  sărbătorii  învierii  Domnului.  Este  „ziua 
pe  care  a  făcut-o  Domnul,  să  ne  bucurăm  şi  să  ne  veselim  întru  ea"  (Ps.  117,  24). 
Este  ziua  plină  de  nădejde  că  Dumnezeu  va  binecuvînta  lumea  cu  pace  şi  va  ajuta 
omenirii  întregi  să  găsească  drumul  păcii  şi  al  buneivoiri  între  oameni. 

Ca  fii  ai  Bisericii  noastre  străbune  şi  ca  fii  ai  Patriei  noastre  dragi  sîntem 
chemaţi  să  sprijinim  măreţul  ideal  de  pace  şi  bunăstare  al  întregului  nostru  popor. 

In  toate  slujbele  noastre  bisericeşti  întîlnim  cuvintul  pace.  El  ne  este 
cunoscut  şi  drag  în  toate  semnificaţiile  şi  dimensiunile  pe  care  le  are.  Ea  este  un 
dar  dumnezeiesc,  dar  este  şi  rezultatul  unui  efort  omenesc.  Mîntuitorul  Iisus  Hristos, 
precum  am  văzut,  fericeşte  pe  făcătorii  de  pace. 

Ne  rugăm  „pentru  pacea  de  sus**,  „pentru  pacea  a  toata  lumea**,  pentru  „vre¬ 
muri  de  pace**,  pentru  „ferirea  dc  sabie  şi  război ",  pentru  că  toate  acestea  aduc* 
lipsuri,  dureri  şi  moarte. 

Biserica  nu  poate  aproba,  nici  legitima  războaiele,  ea  nu  aprobă  ura, 
asuprirea,  nedreptatea  şi  toate  acele  păcate  care  duc  la  distrugerea  vieţii. 

Biserica  Ortodoxă  Română,  credincioasă  învăţăturii  evanghelice,  depune  neîn¬ 
cetate  străduinţe  în  vestirea  şi  apărarea  păcii,  condamnă  vehement  acţiunile  răz¬ 
boinice  şi  se  străduieşte  să  facă  din  fiecare  credincios  un  luptător  convins  pentru 
apărarea  păcii. 

Clerul  şi  credincioşii  Bisericii  noastre  de  pe  aceste  scumpe  meleaguri  nord- 
vestice  ale  ţării  îşi  dau  totala  adeziune  la  recenta  Declaraţie-Apel  a  Frontului  Demo¬ 
craţiei  şi  Unităţii  Socialiste  pentru  dezarmare  şi  pace  şi  sînt,  împreună  cu  întregul 
popor,  sprijinitori  ai  idealurilor  de  pace  şi  progres  ale  lumii. 

Iubiţi  Iii  duhovniceşti, 

Bucuriei  duhovniceşti  pe  care  ne-a  adus-o  sărbătoarea  învierii  Domnului  se 
adaugă  bucuria  pe  care  ne-a  adus-o  aceste  zile  de  mai.  Cîmpiile  sint  pline  dc» 
flori,  codrii  înverziţi,  ogoarele,  in  care  a  răsărit  sâmînţa  de  sub  brazdă,  ca  dini r- un 
mormînt  şi  se  pregăteşte  să  aducă  roadă,  cerul  luminos  şi  pămintul,  în  care 
liecare  plantă  se  pregăteşte  de  rod,  fiecare  după  felul  şi  rînduiala  ei,  toate 
acestea  vestesc  înnoirea  făpturii  şi  chemarea  ei  la  viaţă. 

In  toate  acestea,  simţim  chemarea  din  adincuri  de  istorie  de  a  ne  înfrăţi  cu 
glia  străbună  in  munca  creatoare,  în  hărnicie  plină  de  dragoste  şi  pricepere,  pentru 
ca  să  facem  îmbelşugat  pămintul  patriei. 

Ne  îndeamnă  la  aceasta  dragostea  noastră  de  glia  străbună,  de  vatra  în  care 
ne-am  născut,  pe  care  ne-au  lăsat-o  moşii  şi  strămoşii,  de  ogorul  pe  care  ei  l-au 
lucrat  cu  sudoarea  frunţii  şi  pe  care  l-au  apărat  cu  preţul  vieţii. 

Ne  exprimăm  dragostea  şi  preţuirea  pentru  toţi  acei  credincioşi  care  prin 
muncă,  pricepere  şi  rîvnă  se  află  în  rîndurile  celor  dinţii  muncitori  pe  ogoare, 
in  fabrici  şi  întreprinderi. 

După  învăţătura  Bisericii  noastre,  munca  este  sfîntă,  este  o  rugăciune  a 
miinilor,  iar  rugăciunea  este  o  muncă  a  sufletului.  „Ce/  ce  munceşte  ogdul  său  să 
sc  sature  de  pline*,  spune  înţeleptul  în  Legea  Veche  (Pilde,  12,  11). 

Să  trăiţi  „cu  toată  smerenia  şi  bllndeţea,  cu  indelungă-răbdare,  îngăduiţi-vă 
unii  pe  alţii,  silindu-vă  să  păziţi  unitatea  Duhului  Intru  legătura  păcii *  (Efeseni 
4,  2-3). 

Impărtăşindu-vă  acest  cuvînt  de  învăţătură  şi  îndemnurile  de  viaţă  creştinească, 
vă  doresc  şi  rog  pe  Dumnezeu  să  vă  ajute  ca  să  petreceţi  praznicul  luminos 
al  Paştilor  cu  sănătate,  bucurie,  pace  şi  spor  în  tot  lucrul  bun  şi  să-l  ajungeţi  la 
mulţi  ani! 

„Dragostea  mea  cu  voi  cu  toţi  in  Hristos  lisus!"  (I  Cor,  16,  24). 

HRISTOS  A  ÎNVIAT! 

Al  vostru  al  tuturor,  de  tot  binele  voitor  şi  pururea  rugător  către  Hristos 
Biruitorul  morţii  şi  Domnul  vieţii. 


t  VAS  I  LE 

Episcopul  Oradiei 


Studii  şi  articole 


DUHUL  PIERDUT  AL  SCRIPTURII 

de 

G.  Florovsky* 

„aşa  cum  este  Adevărul  întru  Iisus- 

(Efes.  4,  21) 


Se  presupune  că  slujitorii  bisericeşti  nu  trebuie  să  propovăduiască 
opiniile  lor  particulare,  cel  puţin  de  la  amvon.  Slujitorii  bisericeşti 
sînt  hirotoniţi  şi  încredinţaţi  în  Biserică  tocmai  cu  sarcina  de  a  pre¬ 
dica  Cuvîntul  lui  Dumnezeu.  Li  se  dau  cîţiva  termeni  stabiliţi  de  refe¬ 
rinţă  —  şi  anume  Evanghelia  lui  Iisus  Hristos  —  şi  sînt  obligaţi  doar 
faţă  de  acest  mesaj  unic  şi  peren.  Se  aşteaptă  deci  ca  ei  să  răspîp- 
dească  şi  susţină  „credinţa  predată  odată  pentru  totdeauna  sfinţilor" 
(Iuda  3).  Desigur,  Cuvîntul  lui  Dumnezeu  trebuie  propovăduit  „în 
mod  eficient41.  Adică,  el  trebuie  totdeauna  astfel  prezentat  îneît  să 
creeze  convingeri  şi  să  inspire  ascultare  faţă  de  el  fiecărei  noi  gene¬ 
raţii  şi  fiecărui  neam  în  parte.  El  poate  fi  chiar  reformulat  în  categorii 
noi,  dacă  o  cer  împrejurările.  Dar  mai  presus  de  orice  trebuie  păstrată 
identitatea  mesajului. 

Trebuie  să  fim  siguri  că  se  propovăduieşte  aceeaşi  Evanghelie  pre¬ 
dată  odată  pentru  totdeauna  şi  nu  se  introduce  în  locul  ei  nici  o  „altă 
evanghelie  străină44,  proprie.  Cuvîntul  lui  Dumnezeu  nu  poate  fi  ajustat 
şi  acomodat  cu  uşurinţă  obiceiurilor  şi  atitudinilor  fluctuante  ale  nici 
unei  epoci  particulare,  inclusiv  ale  epocii  noastre.  Din  nefericire  sîntem 
adesea  înclinaţi  să  măsurăm  Cuvîntul  lui  Dumnezeu  după  propria 
noastră  statură  în  loc  de  a  ne  verifica  mintea  noastră  după  statura  lui 
Hristos.  „Mintea  modernă44  stă  deci  şi  ea  sub  judecata  Cuvîntului  lui 
Dumnezeu. 

*  Articol  al  reputatului  teolog  şi  patrolog  ortodox  G.  Florovsky  (1893 — 1979) 
apărut  iniţial  în  „The  Christian  Century*  dec.  1951  sub  titlul  „As  the  Truth  Is 
in  Jesus "  şi  reluat  sub  titlul  „The  Lost  Scriptural  Mind *  ca  şi  cap.  I.  din  Bible, 
Church,  Tradition:  An  Eastern  Orthodox  V/ew,  Volume  One  in  the  Collected  Works 
of  George  Florowsky,  emeritus  Professor  of  Eastern  Church  History,  Harvard  Uni- 
versity,  Nordland  Publishing  Company,  Belmont,  Massachusetts  (U.  S.  A.),  1972, 

p.  9 — 16,  după  care  s-a  făcut  traducerea.  ' 

Omul  modem  şi  Scriptura 

Dar  tocmai  în  acest  punct  începe  dificultatea  noastră  majoră.  Cei 
mai  mulţi  dintre  noi  am  pierdut  integritatea  duhului  sau  minţii  Scrip¬ 
turii  chiar  dacă  reţinem  frînturi  de  frazeologie  biblică.  Omul  modern 
se  plînge  adesea  că  adevărul  lui  Dumnezeu  îi  este  oferit  într-un 
„idiom  arhaic"  —  adică  în  limbajul  Bibliei  —  care  nu  mai  este  cel  al 
lui  propriu  şi  care  nu  mai  poate  fi  întrebuinţat  in  mod  spontan.  Recent 
s-a  sugerat  că  ar  trebui  să  „demitologizăm"  în  mod  radical  Scriptura 
cu  scopul  de  a  înlocui  categoriile  învechite  ale  Sfintei  Scripturi  cu  ceva 
mai  modern.  Cu  toate  acestea  însă  nu  poate  fi  evitată  întrebarea:  este 
limbajul  Scripturii  într-adevăr  nimic  altceva  decît  un  ambalaj  acci¬ 
dental  şi  extern  clin  care  trebuie  degajate  şi  dezghiocate  cîteva  „idei 
eterne",  sau  este  mai  degrabă  un  vehicul  peren  al  mesajului  divin 
predat  odată  pentru  toate  vremurile? 

Sîntem  deci  în  primejdie  de  a  pierde  unicitatea  Cuvîntului  lui 
Dumnezeu  în  procesul  lui  de  „reinterpretare"  continuă.  Dar  cum  mai 
putem  interpreta  din  capul  locului  dacă  am  uitat  limbajul  originar? 
N-ar  fi  mai  sigur  să  ne  concentrăm  gîndul  nostru  asupra  habitudinilor 
mentale  ale  limbajului  biblic  şi  să  reînvăţăm  limbajul  Bibliei?  Nici 
un  om  nu  poate  primi  Evanghelia  pînă  nu  „se  pocăieşte",  adică  pînă 
nu-şi  „schimbă  mintea".  Căci  în  limbajul  Evangheliei  „pocăinţa" 
(metanoia)  nu  înseamnă  pur  şi  simplu  o  recunoaştere  a  păcatului  şi 
căinţa  pentru  el(  ci  în  mod  precis  o  „schimbare  a  minţii"  —  o  pro¬ 
fundă  schimbare  a  atitudinii  mentale  şi  emoţionale  a  omului,  o  reîn¬ 
noire  integrală  a  şinei  omului,  reînnoire  ce  începe  cu  renunţarea  sa 
de  sine  şi  se  împlineşte  şi  este  pecetluită  de  Duhul. 

Trăim  într-o  epocă  de  confuzie  spirituală.  Omul  modern  nu  s-a 
putut  încă  decide  definitiv,  iar  diversitatea  opiniilor  este  încă  din¬ 
colo  de  orice  speranţă  de  reconciliere.  Probabil  că  singurul  far  lumi¬ 
nos  după  care  trebuie  să  ne  călăuzim  prin  ceaţa  mentală  a  epocii 
noastre  lipsită  de  speranţă  este  locmai  „credinţa  predată  odată  pentru 
totdeauna  Sfinţilor",  oricit  de  perimat  sau  arhaic  ar  părea  limbajul 
Bisericii  primare  judecat  după  standardurile  noastre  fluctuante. 


Predicaţi  Crezul! 

Ce  vom  propovădui  atunci?  Ce  voi  propovădui  contemporanilor 
mei,  „intr-un  timp  ca  acesta?"  Nu  e  loc  pentru  nici  o  ezitare:  voi 
propovădui  pe  Iisus  şi  pe  El  răstignit  şi  înviat.  îl  voi  propovădui  şi 
recomanda  tuturor  celor  către  care  voi  putea  fi  chemat  să  le  adresez 
mesajul  mîntuirii  aşa  cum  mi  s-a  predat  de  către  Tradiţia  neîntre¬ 
ruptă  a  Bisericii  Soborniceşti.  Nu  mă  voi  izola  pe  mine  însumi  de 
aceasta,  chiar  şi  în  propria  mea  epocă.  Cu  alte  cuvinte,  voi  propo¬ 
vădui  „învăţăturile  Crezului". 

Sînt  pe  deplin  conştient  de  aceea  că  Crezul  este  o  piatră  de 
sminteală  pentru  mulţi  în  generaţia  mea.  „Crezurile  sînt  simboluri 

venerabile  ca  şi  steagurile  zdrenţuite  deasupra  zidurilor  bisericilor 
naţionale;  dar  pentru  bătălia  prezentă  a  Bisericii  în  Asia,  în  Africa,  în 
Europa  şi  America,  Crezurile,  atunci  cînd  sînt  înţelese,  sînt  tot  atît  de 
utile  ca  securea  de  luptă  şi  archebuza  în  mîinile  unui  soldat  modern'4. 
Aceste  cuvinte  au  fost  scrise  cu  cîţiva  ani  în  urmă  de  un  proeminent 
teolog  britanic  care  e  şi  un  slujitor  devotat  al  bisericii  sale.  Poate  că 
astăzi  nu  le-ar  mai  scrie.  Dar  mai  sînt  încă  mulţi  care  şi-ar  însuşi 
cu  toată  inima  această  viguroasă  declaraţie.  Să  ne  reamintim  totuşi 
faptul  că  Crezurile  timpurii  erau  in  mod  deliberat  scripturistice  şi 
tocmai  frazeologia  lor  scripturistică  le  face  astăzi  dificile  pentru 
omul  modern. 

Astfel  ne  aflăm  iarăşi  în  faţa  aceleiaşi  probleme:  Ce  putem  oferi 
în  locul  Sfintei  Scripturi?  In  ce  mă  priveşte,  prefer  limbajul  Tradiţiei 
nu  din  pricina  unui  „conservatorism44  trîndav  şi  credul,  ori  din  pri¬ 
cina  unei  „obedienţe44  oarbe  faţă  de  citeva  „autorităţi44  exterioare, 
ci  pur  şi  simplu  fiindcă  nu  pot  găsi  nici  o  altă  frazeologie  mai  bună. 
Sînt  pregătit  a  mă  expune  cu  aceasta  inevitabilei  acuzaţii  de  a  fi 
„anticar44  şi  „fundamentalist44.  Dar  voi  protesta,  dat  fiind  că  acuzaţia 
aceasta  este  eronată  şi  gratuită,  deoarece  păstrez  şi  ţin  „învăţăturile 
Crezului44  în  mod  conştient  şi  din  toată  inima,  întrucît  sesizez  prin 
credinţă  adecvarea  şi  relevanţa  lor  perenă  pentru  toate  epocile  şi 
toate  situaţiile  inclusiv  pentru  „un  timp  ca  acesta'4.  Şi  cred  că  tocmai 
„învăţăturile  Crezului44  pot  face  ca  o  generaţie  lipsită  de  speranţă,  ca 
a  noastră,  să  recîştige  curajul  şi  o  viziune  creştină. 


Tradiţia  e  vie ! 

„Biserica  nu  este  nici  muzeu  de  depozite  vechi,  nici  societate  de 
cercetare44.  Depozitele  ei  sînt  vii,  sînt  „ depositum  juvenenscens 44  după 
expresia  Sf.  Irineu.  Crezul  nu  este  o  relicvă  a  trecutului,  ci  mai 
degrabă  „sabia  Duhului'4.  Ceea  ce  trebuie  să  propovăduim  noi  astăzi 
este  reconvertirea  la  creştinism.  Aceasta  este  singura  cale  afară  din 
impasul  în  care  a  fost  adusă  lumea  prin  eşecul  creştinilor  de  a  fi  cu 
adevărat  creştini.  Evident,  învăţătura  creştină  nu  răspunde  in  mod 
direct  la  nici  o  chestiune  practică  din  domeniu]  politicii  sau  economiei. 
La  fel  nici  Evanghelia  lui  Hristos.  Cu  toate  acestea,  impactul  asupra 
întregului  curs  al  istoriei  umane  a  fost  enorm.  Recunoaşterea  dem¬ 
nităţii  umane,  a  milei  şi  dreptăţii  îşi  are  rădăcinile  în  Evanghelie. 
Lumea  cea  nouă  poate  fi  edificată  numai  de  un  om  nou. 

Ce  a  vizat  Chalcedonul? 

„Şi  s-a  făcut  om'4.  Care  este  ultima  conotaţie  a  acestei  declaraţii 
din  Crez?  Sau  cu  alte  cuvinte:  Cine  a  fost  Iisus,  Hristosul  şi  Domnul? 
Ce  înseamnă  în  limbajul  Sinodului  de  la  Chalcedon,  că  Acelaşi  Iisus 
a  fost  „om  desăvîrşit"  şi  „Dumnezeu  adevărat44,  şi  totuşi  o  singură 
şi  unică  persoană"?  „Omul  modern"  este  de  regulă  extrem  de  critic 
faţă  de  definiţia  de  la  Chalcedon.  Ea  nu  reuşeşte  să  aibă  vreo  semni- 

ficaţie,  pentru  el.  „Imagistica”  Crezului  nu  este  pentru  el  nimic  mai 
mult  decît  o  bucată  ele  poezie,  dacă  nu  chiar  nimic.  întreaga  abordare 
insă  este,  cred,  eronată.  „Definiţia”  de  la  Chalcedon  nu  este  o  decla¬ 
raţie  metafizică  şi  niciodată  n-a  avut  intenţia  de  a  fi  tratată  astfel. 
Nici  misterul  întrupării  n-a  fost  un  „miracol  metafizic”.  Formula  de 
la  Chalcedon  este  o  declaraţie  de  credinţă  şi  de  aceea  nu  poate  fi 
înţeleasă  atunci  cînd  e  scoasă  din  experienţa  totală  a  Bisericii.  în 
fapt,  ea  este  o  „declaraţie  existenţială". 

Formula  de  la  Chalcedon  este,  aşa  cum  a  şi  fost,  un  cadru  inte¬ 
lectual  al  misterului  care  e  sesizat  prin  credinţă.  Mîntuitorul  nostru  nu 
este  lin  om,  ci  Dumnezeu  însuşi.  Aici  zace  accentul  existenţial  al 
declaraţiei.  Mîntuitorului  nostru  este  Cel  ce  „s-a  pogorît”  şi  „s-a  în¬ 
trupat”,  identificindu-se  cu  oamenii  în  comuniunea  unei  vieţi  şi  naturi 
cu  adevărat  umane.  Nu  numai  iniţiativa  a  fost  divină,  ci  şi  „începă¬ 
torul  mîntuirii  noastre”  (Evr.  2,  10)  a  fost  o  Persoană  divină.  Depli¬ 
nătatea  naturii  umane  a  lui  Hristos  înseamnă  pur  şi  simplu  adecvarea 
şi  adevărul  acestei  identificări  mintuitoare.  Dumnezeu  intră  în  istoria 
umană  şi  devine  persoană  istorică. 

Lucrul  sună  paradoxal.  într-adevăr,  aici  e  un  mister:  „Cu  adevărat 
mare  este  taina  creştinătăţii:  Dumnezeu  s-a  arătat  în  trup”  (I.  Tim. 
3,  16).  Dar  acest  mister  este  în  acelaşi  timp  şi  o  revelaţie:  adevăratul 
caracter  al  lui  Dumnezeu  s-a  dezvăluit  în  întrupare.  Dumnezeu  e  în- 
tr-atît  de  mult  şi  de  intim  interesat  de  destinul  omului  (şi  mai  precis, 
de  destinul  fiecăruia  dintre  „cei  mici”  ai  Lui)  încit  intervine  in  Per¬ 
soana  în  haosul  şi  mizeria  vieţii  căzute.  Providenţa  divină  deci  nu 
este  pur  şi  simplu  o  guvernare  atotputernică  a  universului  de  către 
maiestatea  divină  de  la  o  augustă  distanţă,  ci  o  kenoză,  o  smerire  sau 
golire  de  Sine  a  Dumnezeului  slavei.  Intre  Dumnezeu  şi  om  există  o 
relaţie  personalei. 


Tragedia  umana  intr-o  noua  lumina 

Drept  urmare,  întreaga  tragedie  umană  apare  intr-o  nouă  lumină. 
Misterul  întrupării  este  un  mister  al  Iubirii  divine,  al  identificării  di- 
\ine  cu  omul  căzut.  îar  punctul  culminant  al  întrupării  a  fost  Crucea. 
Ea  este  punctul  de  cotitură  al  destinului  uman.  Dar  misterul  înfricoşat 
al  Crucii  se  poate  înţelege  numai  din  perspectiva  mai  largă  a  unei 
hristologii  integrale;  adică  numai  dacă  credem  că  Cel  răstignit  a  fost 
cu  adevărat  „Fiul  lui  Dumnezeu  celui  viu”  (Mt.  16,  16).  Moartea  lui 
Hristos  a  fost  intrarea  lui  Dumnezeu  (iarăşi  în  Persoana)  în  mizeria 
morţii  umane,  o  pogorire  la  Iad,  şi  aceasta  a  însemnat  sfîrşitul  morţii 
şi  inaugurarea  pentru  om  a  vieţii  veşnice. 

Există  o  extraordinară  coerenţă  în  corpul  învăţăturii  Tradiţiei.  Dar 
ea  nu  poate  li  sesizată  şi  înţeleasă  decît  în  contextul  viu  al  credinţei, 
prin  care  înţeleg  o  comuniune  personală  cu  Dumnezeul  personal.  Sin¬ 
gură  credinţa  face  formulele  convingătoare;  singură  credinţa  face 
formulele  vii.  „Poate  părea  paradoxal,  totuşi  faptul  este  experienţa 
tuturor  observatorilor  vieţii  spirituale:  nimeni  nu  poate  profita  de 

Evanghelie  dacă  nu  iubeşte  mai  întîi  pe  Hristos".  Căci  Hristos  nu 
este  un  text,  ci  o  Persoană  vie,  şi  El  sălăşluieşte  în  Trupul  Lui  cel  viu, 
care  este  Biserica. 

Un  nou  nestorianism 

Faptul  de  a  sugera  că  într-un  timp  ca  acesta  trebuie  propovă¬ 
duită  învăţătura  Chalcedonului  poate  părea  ridicol.  Cu  toate  acestea, 
tocmai  această  învăţătură,  sau  mai  exact  acea  realitate  despre  care 
depune  mărturie  această  învăţătură,  poate  schimba  întreaga  înfăţişare 
spirituală  a  omului  modern.  Ea  îi  aduce  adevărata  libertate.  Omul  nu 
mai  e  singur  în  această  lume  şi  Dumnezeu  se  interesează  personal  de 
evenimentele  istoriei  umane.  Acest  fapt  este  o  implicaţie  nemijlocită 
a  unei  concepţii  integrale  despre  întrupare.  Este  o  iluzie  că  disputele 
hristologice  din  trecut  sînt  irelevante  pentru  situaţia  contemporană. 
In  realitate,  ele  se  continuă  şi  repetă  în  controversele  epocii  noastre. 
Omul  modern,  în  mod  deliberat  sau  inconştient,  este  ispitit  de  extrema 
nestoriană.  Adică  nu  ia  întruparea  în  serios.  Nu  îndrăzneşte  să  creadă 
că  Hristos  este  o  Persoană  divină.  El  vrea  să  aibă  un  mîntuitor  uman, 
asistat  numai  de  Dumnezeu.  El  este  interesat  mai  mult  în  psihologia 
umană  a  Mîntuitorului  decît  în  misterul  Iubirii  divine.  Aceasta  întru- 
cît  în  ultimă  instanţă  el  crede  în  mod  optimist  în  vrednicia  omului. 

Un  nou  monofizism 

La  cealaltă  extremă,  atunci  cînd  în  zilele  noastre  omul  e  redus  la 
o  pasivitate  completă  şi  i  se  îngăduie  numai  să  asculte  şi  să  spere, 
avem  de  a  face  cu  o  reînviere  a  tendinţelor  monofizite  în  teologie  şi 
religie.  Tensiunea  prezentă  dintre  „liberalism"  şi  „neoortodoxie"  este 
în  realitate  o  reluare  a  vechiului  conflict  hristologic  la  un  nivel 
existenţial  nou  şi  într-o  cheie  spirituală  nouă.  Conflictul  din  cîmpul 
teologiei  nu  se  va  potoli  sau  rezolva  cîtă  vreme  nu  se  cîştigă  o  viziune 
mai  largă. 

O  propovâduire  teologica 

In  Biserica  primară  propovăduirea  era  accentuat  teologică.  Nu 
era  speculaţie  deşartă.  Noul  Testament  însuşi  este  o  carte  teologică. 
Neglijarea  teologiei  în  educaţia  dată  credincioşilor  în  vremurile  mo¬ 
derne  este  responsabilă  atît  pentru  declinul  religiei  personale,  cît  şi 
pentru  acel  sentiment  de  frustrare  ce  domină  starea  de  spirit  modernă. 
Lucrul  de  care  avem  nevoie  în  creştinism  „într-un  timp  ca  acesta" 
este  tocmai  o  teologie  sănătoasă  şi  existenţială.  In  realitate,  atît  clericii 
cît  şi  credincioşii  însetează  după  teologie.  Şi  întrucît  de  regulă  nu  se 
propovăduieşte  teologie,  ei  adoptă  „ideologii  străine"  şi  le  combină  cu 
fragmente  din  credinţele  tradiţionale.  întreaga  atracţie  a  „evangheliilor 
rivale"  din  zilele  noastre  stă  în  aceea  că  ele  oferă  un  fel  de  pseudo- 
teologie,  un  sistem  de  pseudo-dogme.  Ele  sînt  acceptate  cu  bucurie  de 
cei  care  nu  pot  găsi  defel  teologie  în  creştinismul  redus,  de  stil 
„modern".  Alternativa  existenţială  ce  stă  în  faţa  multora  în  zilele 
noastre  a  fost  reuşit  formulată  de  un  teolog  englez:  „dogmă  sau  . . . 

moarte”.  Epoca  adogmatismului  şi  pragmatismului  s-a  închis.  Şi  de 
aceea,  slujitorii  Bisericii  trebuie  sa  propovăduiască  iarăşi  învăţături 
şi  dogme  —  Cuvîntul  lui  Dumnezeu. 


Criza  moderna  şi  redescoperirea  Bisericii 

Prima  sarcină  a  predicatorului  modern  este  „reconstrucţia  Cre¬ 
dinţei”.  Lucrul  nu  este  nicidecum  o  strădanie  pur  intelectuală.  Cre¬ 
dinţa  este  doar  harta  lumii  celei  adevărate  şi  nu  trebuie  confundată  cu 
realitatea  ei.  Omul  modern  s-a  interesat  prea  mult  numai  de  propriile 
lui  idei  şi  convingeri,  de  propriile  lui  atitudini  şi  reacţii.  Criza  modernă, 
precipitată  de  umanism  —  fapt  de  netăgăduit  —  a  fost  provocată  de 
redescoperirea  lumii  reale  in  care  astăzi  credem  cu  adevărat.  Redes¬ 
coperirea  Bisericii  este  aspectul  cel  mai  decisiv  al  acestui  nou  realism 
spiritual.  Realitatea  nu  mai  e  ascunsă  privirilor  noastre  de  zidul  pro¬ 
priilor  noastre  idei.  Ea  este  iarăşi  accesibilă.  Se  realizează  din  nou 
conştiinţa  faptului  că  Biserica  nu  este  doar  o  societate  de  credincioşi, 
ci  Trupul  lui  Hristos.  Faptul  reprezintă  redescoperirea  unei  noi  dimen¬ 
siuni,  redescoperirea  prezenţei  continue  a  dumnezeiescului  Mîntuitor 
in  mijlocul  turmei  Sale  credincioase.  Această  redescoperire  aruncă  o 
nouă  rază  de  lumină  asupra  misterului  existenţei  noastre  dezintegrate 
într-o  lume  radical  secularizată.  Se  recunoaşte  azi  de  mulţi,  că  adevă¬ 
rata  soluţie  a  tuturor  problemelor  sociale  sta  intr-un  fel  şi  in  recon¬ 
strucţia  Bisericii.  „Intr-un  timp  ca  acesta"  trebuie  propovăduit  un 
„Hristos  întreg”,  adică  Hristos  şi  Biserica  —  totus  Christus,  caput  et 
corpus,  spre  a  folosi  celebra  expresie  a  Fer.  Augustin.  E  posibil  ca 
această  propovăduire  să  fie  încă  neobişnuită,  dar  ea  pare  să  fie  unicul 
mod  de  a  propovădui  Cuvîntul  lui  Dumnezeu  în  mod  eficient  intr-o 
perioadă  de  criză  ca  a  noastră. 


Relevanta  Părinţilor 

Am  adeseori  un  sentiment  ciudat.  Cînd  citesc  vechii  „clasici”  ai 
teologiei  creştine,  Părinţii  Bisericii,  ii  găsesc  adesea  mai  relevanţi 
pentru  frămîntările  şi  problemele  timpului  meu,  decît  producţia  teolo¬ 
gilor  moderni.  Părinţii  se  luptau  cu  probleme  existenţiale,  cu  acele 
revelaţii  ale  chestiunilor  litigioase  descrise  şi  relatate  in  Sf.  Scriptură. 
Aş  risca  sugestia  că  Sf.  Atanasie  şi  Fer.  Augustin  sînt  mult  mai  actuali 
decît  mulţi  dintre  teologii  noştri  contemporani.  Motivul  este  foarte 
simplu:  ei  se  ocupau  cu  realităţi  nu  doar  de  hărţile  lor  intelectuale, 
ei  erau  interesaţi  nu  atît  de  ceea  ce  poate  crede  omul  cît  de  ceea  ce 
Dumnezeu  a  făcut  pentru  om.  „Intr-un  timp  ca  acesta”  deci,  trebuie  să 
lărgim  perspectiva  noastră,  să  recunoaştem  dascălii  din  vechime,  şi 
să  încercăm  pentru  epoca  noastră  o  sinteză  existenţială  a  experienţei 
creştine. 


Trad.  de  Drd.  Ioan  l.  Icâ 


ClTEVA  ŞTIRI  MAI  PUŢIN  CUNOSCUTE 
DESPRE  MARTIRI  ŞI  DESPRE  MOAŞTE 
IN  CORESPONDENŢA  SF.  VASILE  CEL  MARE 


Se  ştie  din  alte  scrieri  ale  marelui  ierarh  din  Cezareea  Capado- 
chiei  şi  ale  fratelui  său  Grigorie  precum  şi  din  relatările  prietenului 
lor  Grigorie  de  Nazianz,  că  deşi  cei  doi  fraţi  văzuseră  lumina  zilei  la 
aproape  20  de  ani  după  încetarea  marii  persecuţii  a  lui  Diocleţian  şi 
la  aproximativ  10  ani  după  cea  dezlănţuită  de  împăratul  Liciniu,  care 
a  dus,  între  altele,  la  omorîrea  prin  îngheţare  (în  lacul  Sebastei  din 
Armenia)  a  celor  40  de  mucenici,  totuşi  atît  unul,  cît  şi  celălalt  vorbesc 
adeseori  despre  martiri  şi  despre  cultul  sfintelor  moaşte,  despre  care 
încă  din  anul  343  sinodul  de  la  Gangra  stabilea  că  ele  trebuiesc 
cinstite  cu  toată  evlavia.1  Faptul  nu  trebuie  să  ne  mire  căci  încă 
bunica  lor,  Macrina  cea  Bătrînă,  care  i-a  crescut  în  copilăria  lor,  îi  va 
fi  deprins  din  destul  cu  astfel  de  fapte,  după  ce  vreme  de  7  ani 
gustase  din  plin,  împreună  cu  soţul  ei,  din  privaţiunile  prigoanei. 2 
Atunci  s-au  ferit  de  frica  persecutorilor  prin  ascunzătorile  codrilor  din 
jurul  Neocezareii  Pontului,  iar  după  ce  evenimentele  s-au  liniştit  chiar 
şi  mama  lor,  Emilia,  ridicase  în  apropiere,  la  Ibora,  o  capelă,  în  care 
a  păstrat  parte  din  cenuşa  sfinţilor  mucenici 3  de  la  Sebasta.  In  cuvîn- 
tările  închinate  acestor  mucenici,  Sfîntul  Vasile  ţine  să  precizeze  că 
din  cenuşa  şi  din  moaştele  celor  40  de  mucenici  aproape  fiecare  ţară 
şi  fiecare  ţinut  şi-au  luat  cîte  o  părticică  în  locaşurile  lor  de  cult 4  ajun- 
gîndu-se  cu  timpul  ca,  potrivit  canonului  7  al  sinodului  VII  ecume¬ 
nic,  în  antimisele  fiecărei  biserici  să  fie  cuprinse  astfel  de  moaşte.5 
în  omilia  închinată  sfîntului  Gordie,  arhiepiscopul  Cezareii  ţinea  să 
sublinieze  că  „îl  iubim  şi  mai  mult  pentru  că  el  se  trăgea  de  pe  la 
noi,  din  aceste  părţi",6  iar  fratele  său,  sfîntul  Grigorie  de  Nyssa,  care 
obişnuia  să  meargă  de  hramul  Sfîntului  Teodor  Tiron  în  satul  Euhaita 
—  care  cu  timpul  va  ajunge  scaun  metropolitan  tocmai  datorită  marilor 
pelerinaje  închinate  cultului  acestui  mare  mucenic  7  —  ne  informează 
că  acest  sfînt  avea  acolo  o  biserică  falnică  şi  o  pictură  bogată  încă 
înainte  de  sinodul  II  ecumenic.8 

■  ■  4 

1  Can.  20  Milaş:  Canoanele,  II,  2  pag. 

2  Grigorie  de  Nazianz:  Oratid  XLIII,  5 — 8  Migne  P.  G.  36.  500 — 504. 

3  Grigorie  de  Nyssa,  In  XL  Mart.,  Migne  P.  G.  46,  784—785. 

4  Vasile  cel  Mare:  In  XL  Mart.,  8  Migne  P.  G.,  3. 

5  Milaş:  Canoanele,  I,  2  p. 

6  Vasile  cel  Mare,  In.  Gord.  2,  Migne  P.  G.  31,  49. 

7  H.  Beck:  Kirche  und  theolog.  Literatur  im  byz.  Reich,  Miinchen  1959  p.  167. 

8  Grigorie  de  Nyssa,  In.  theod.  2,  Migne  P.  G.  46,  736. 

Desigur  că  clin  clipa  în  care  treziţi  „ca  dintr-un  somn  adîncV 
cei  doi  mari  părinţi  (şi  alţii  la  fel  cu  ei)  şi-au  schimbat  felul  de  viaţă, 
dar  în  fond  neuitînd  niciodată  ceea  ce  spusese  şi  pentru  ei  Sfîintul 
Pavel  atunci  cînd  declara  că  „poartă  totdeauna  în  trup  omorirea  lui 
Hristos",10  ei  şi-au  tălmăcit  crezul  vieţii  ca  pe  o  jertfă  continuă  pe 
care  socoteau  că  sînt  datori  s-o  aducă  lui  Hristos.  Cu  atît  mai  mult, 
ui  cît  persecuţiile  împotriva  Bisericii  au  reînceput  atît  în  scurta  domnie 
a  lui  Iulian  Apostatul,"  cînd  şi  pe  malurile  Dunării,  la  Durostorum,  va 
suferi  moarte  de  martir  soldatul  Emilian,  cît  mai  ales  în  cei  14  ani 
de  domnie  a  fanaticului  sprijinitor  al  arienilor,  împăratul  Valens 
(364 — 378).  Aşa  se  explică  de  ce  Sfîntul  Vasile  va  declara  într-o  fru¬ 
moasă  epistolă  că  şi-a  „dorit  să  păşească  pe  cît  îi  va  sta  in  putinţă, 
pe  urmele  martirilor".12  De  altfel  chipul  năprasnic  in  care  persecutorii 
s-au  năpustit  asupra  lui  (şi  intr-o  măsură  mai  mică  şi  asupra  fratelui 
său  Cirigorie,  pe  care-1  vor  scoate  din  scaun  şi-l  vor  urmări  vreme  de 
aproape  3  ani)  lasă  să  se  vadă  în  unele  din  epistolele  Sfîntului  Vasile 
că  „suferinţele  care  au  căzut  asupra  noastră  in  aceşti  din  urmă  13  ani 
întrec  tot  ce-şi  aduc  aminte  oamenii  c-ar  fi  avut  loc  de  cînd  a  început 
să  se  propovăduiască  Evanghelia  lui  Hristos".13  „De  la  graniţele  Iliriei 
şi  pînă  în  Tebaida  Egiptului  nelegiuirea  eretică  a  prins  rădăcini  adînci 
şi  acum  îşi  dă  roadele  ei  nimicitoare",14  se  spune  în  altă  epistolă. 

Intr-o  astfel  de  atmosferă  apăsătoare  se  încadrează  şi  momentele 
prin  care  Sfîntul  Vasile  descrie  în  cele  patru  epistole:  154,  155,  164  şi 
165  stările  de  lucruri  din  viata  creştinilor  de  la  Dunăre,  oferindu-ne  o 
serie  de  completări  de  cea  mai  mare  însemnătate  în  legătură  cu  mar¬ 
tiriul  Sfîntului  Sava  de  la  Buzău  şi  cu  trimiterea  moaştelor  lui  în 
Capadochia,  aşa  cura  a  cerut-o  insuşi  marele  arhiepiscop  al  Cezareii 
Capadochiei.  Despre  toate  aceste  documente  s-au  scris  la  noi  ample 
comentarii,  ultimul  datorat  însuşi  L  P.  S.  Nestor,15  încît  nu  mai  simţim 
nevoie  de  a  se  insista  în  plus.  Am  socotit  însă  necesar  să  subliniem 
deocamdată  din  textul  altor  epistole  ale  Sfîntului  Vasile  cîteva  pasaje 
mai  puţin  cunoscute,  care  ne  vor  ajuta  să  înţelegem  mai  bine  şi  sem¬ 
nificaţia  celor  patru  epistole  amintite  precum  şi  valoarea  acelei  „perle 
a  aghiografiei  antice",16  cum  a  fost  numită  scrisoarea  cu  care  con¬ 
ducătorii  Bisericii  stră-române  au  însoţit  descrierea  pătimirii  Sfîntului 
Sava  atunci  cînd  au  trimis  în  Capadochia  moaştele  acestui  sfînt 
martir. 


9  Expresie  luată  din  epistola  2*23  a  Sfîntului  Vasile. 

10  II  Cor.  4,  10. 

11  1.  Pulpea  (I.  Rămureanu):  Lupta  împăratului  Iulian  Apostatul  împotriva 
r  leştinismului,  Bucureşti,  1942,  passim. 

12  Sf.  Vasile  cel  Mare:  Epistola  223,  2. 

13  Idem.  Epistola  242,  2. 

14  Idem,  Epistola  92,  2. 

16  Dr.  Nestor  Vornicescu:  Primele  scrieri  patristice  în  literatura  noastră  sec. 
IV — XVI,  Craiova,  1981  p.  34 — 42. 

16  H.  Delehaye:  Saints  de  Thrace  et  de  Moesic»,  in  „Analecta  Bollandiana* 
XXXI  (1912)  p.  291. 

Iată  mai  întîi  cazul  unei  epistole  trimise  în  anul  376  episcopilor 
din  provincia  Pontului.17  O  reproducem  întreagă  întrucît  e  scurtă  şi 
semnificativă. 

„Cinstea  cuvenită  martirilor  trebuie  să  fie  recunoscută  cu  rîvnă 
de  către  toţi  cei  care-şi  pun  nădejdea  în  Domnul,  cu  atît  mai  vîrtos 
de  către  unii  ca  voi  care  doriţi  să  urmaţi  virtutea  şi  care  arătaţi  multă 
dragoste  faţă  de  cei  care  şi-au  închinat  viaţa  cu  totul  slujirii  Stă- 
pînului  nostru  al  tuturor,  de  dragul  Căruia  s-au  făcut  ca  nişte  robi 
ai  Lui. 

Dar  în  chip  deosebit  această  rîvnă  izvorăşte  şi  din  faptul  că  viaţa 
dusă  în  deplină  ascultare  creează  şi  o  oarecare  înrudire  cu  cei  care 
s-au  desăvîrşit  în  şcoala  răbdării  supreme.  Întrucît  dar  prea  vestiţii 
mucenici  Eupsihios  şi  Damas  şi  ceilalţi  împreună  cu  ei,  vă  vestesc 
cum  că  pomenirea  lor  se  săvîrşeşte  în  fiecare  an  de  către  oraşul 
nostru  şi  de  ţinutul  nostru,  prin  glasul  meu,  Biserica  îşi  aduce  aminte 
de  aceste  podoabe  ale  ei  şi  Vă  roagă  să  ne  faceţi  plăcerea  de  a  ne 
vizita  ca  şi  altădată. 

Convinşi  că  prin  aceasta  săvirşim  o  mare  şi  ziditoare  lucrare 
în  sînul  mulţimii  şi  că  pentru  cinstea  cu  care  înconjurăm  pe  martiri  ne 
aşteaptă  mari  răsplătiri,  Vă  rog  să  primiţi  invitaţia  pe  care  V-o  fac 
implinindu-mi  această  bucurie,  bine  ştiind  că  în  urma  unei  mici  obo¬ 
seli,  de  mari  binefaceri  ne  vom  învrednici". 

Nu  se  cunosc  prea  multe  amănunte  despre  împrejurările  în  care 
au  ajuns  să  sufere  moarte  de  martiri  Eupsihios,  Damas  şi  cei  împreună 
cu  ei.  Totuşi  istoricul  Sozomen  ne-a  păstrat  18  cîteva  ştiri  care  ne 
ajută  să  înţelegem  destul  de  bine  cam  cum  s-au  petrecut  lucrurile, 
în  drumul  lui  spre  Antiohia,  împăratul  Iulian  Apostatul  a  trecut  la 
începutul  anului  362  şi  prin  Cezareea  Capadochiei,  unde  a  rămas  mirat 
cum  de  n-a  aflat  decît  foarte  puţini  păgîni,  căci  majoritatea  zdrobi¬ 
toare  a  locuitorilor  oraşului  erau  creştini.  Urmînd  pilda  multor  altor 
localităţi  pe  vremea  împăratului  Constantin  cel  Mare  înşişi  dregătorii 
oraşului  ajunseseră  să  dărîme  templele  păgîne  închinate  lui  Jupiter 
şi  lui  Apolo,  iar  ultimul  rest  de  cult  idolatru  care  mai  rămăsese  în 
oraş  era  statuia  zeiţei  norocului  (ţFuYl,  cum  îi  spuneau  grecii,  Fortuna 
cum  era  cunoscută  la  romani).  O  astfel  de  statuie  care  simboliza 
„geniul  public"  al  stăpînirii  romane  fusese  instalată  de  însuşi  împă¬ 
ratul  Constantin  cel  Mare  în  piaţa  centrală  a  capitalei  Imperiului 
bizantin  şi  ea  s-a  menţinut  acolo  pînă  după  anii  1000.  Dar  se  vede  că 
în  Cezareea  lucrul  n-a  putut  trece  neobservat,  aşa  încît  statuia  res¬ 
pectivă  şi  capela  în  care  era  ea  adăpostită  a  fost  dărîmată  nu  cu  mult 
timp  înainte  de  a  fi  ajuns  împăratul  în  Cezareea.  Răzbunarea  lui  a 
fost  cruntă.  Oraşului  însuşi  i  s-a  retras  numele  de  „oraş  împărătesc", 
atribuindu-i-se  tot  numele  vechi,  Mazaca,  pe  care-1  avusese  pînă  pe 
vremea  împăratului  Claudiu  care  încorporase  regatul  Capadochiei  la 
imperiu,  transformîndu-1  în  provincie  romană.  Locuitorilor  li  s-a  retras 
calitatea  de  cetăţeni  liberi,  fiind  declaraţi  „ţărani",  care  au  fost  pedep- 

17  Sf.  Vasile,  Epistola  252. 

18  Sozomen:  Istoria  bisericească  V,  3 — 4,  11;  12  Migne  P.  G.  67,  1221 — 1248. 

si  ţi  sa  plătească  o  amendă  grea  de  300  de  livre  de  aur.  Bisericilor  li 
s-a  confiscat  tot  avutul,  preoţii  fiind  obligaţi  ca  şi  mirenii  să  fie 
inrolaţi  in  cea  mai  „înjositoare"  formaţie  militară,  cea  a  guvernato¬ 
rului  local.  Desigur  li  s-a  cerut  să  reclădească  toate  templele  păgine 
dărimate.  Mulţi  dintre  creştini  au  fost  omorîţi,  alţii  surghiuniţi.  între 
cei  osîndiţi  la  moarte  notăm  pe  preotul  Vasile  din  Ancira,  iar  din 
Cezareea  cel  mai  cunoscut  era  Eupsihios,  un  tînăr  coborîtor  dintr-o 
familie  de  patricieni,  socotit  încă  mire,  căci  abia  de  curînd  se  căsă¬ 
torise.  Pentru  condiţia  iui  nobilă  el  a  fost  osîndit  la  moarte  prin  de¬ 
capitare,  după  cum  ne  informează  sursele  aghiografice.19  Despre 
„Damas  şi  ceilalţi  împreună  cu  ei"  nu  se  cunosc  amănunte.  Templele 
păgine  n-au  mai  ajuns  să  fie  reclădite  întrucît  la  28  iunie  363  împă¬ 
ratul  Iulian  moare  in  războiul  cu  perşii.  în  loc  de  temple  păgine,  creş¬ 
tinii  au  ridicat  tocmai  în  cinstea  mucenicilor  „Eupsihios,  Damas  şi  cei 
împreună  cu  ei"  o  frumoasă  biserică  creştină,  în  care  Sfîntul  Vasile 
chema  an  de  an  pe  credincioşi  la  rugăciunile  obişnuite  de  hram. 

In  acest  scop  marele  ierarh  a  căutat  să  folosească  toate  mijloacele 
pentru  a  populariza  cultul  adus  acestor  martiri. 

Aşa  de  pildă  în  anul  372  intr-una  din  epistolele  trimise  Sfîntului 
Eusebiu  de  Samosata,20  unul  din  cei  mai  apropiaţi  confidenţi  ai  săi 
spunea:  „dacă  intîlnirea  noastră  va  putea  avea  loc,  aş  avea  dorinţa 
ca  ea  să  se  facă  deodată  cu  serbarea  hramului  cînd  ne  adunăm  în 
fiecare  an  să  facem  pomenirea  Sfîntului  Eupsihios,  cu  care  ocazie  vom 
putea  rezolva  şi  alte  probleme  curente". 

în  anul  următor,  373,  adresîndu-se  unui  inspector  financiar  al 

provinciei  Capadochia  îi  scrie:  „Am  convocat  pe  toţi  fraţii  horepiscopi 
pe  ziua  de  pomenire  a  fericitului  Eupsihios,  ca  să  le  fac  cunoştinţă  cu 

Domnia  la.  întrucît  ai  lipsit  de  la  întrunire,  am  să  vă  fac  prezentările 

prin  adresa  scrisă”. 21 

In  anul  374,  adresîndu-se  celui  mai  apropiat  colaborator  al  său, 
Sfîntul  Amfilohiu  de  Iconium,  ii  scrie:  „să  nu  rămină  neîmplinită 

nici  făgăduinţa  de  a  fi  de  faţă  in  oraşul  nostru,  ca  să  crească  şi  mai 
mult  măreţia  praznicului  de  hram,  care  se  ţine  în  fiecare  an  in 
Biserica  noastră  in  cinstea  martirilor.  Dar  Tu  să  vii  cu  vreo  3  zile 
mai  devreme  pentru  ca  să  facem  şi  aniversarea  anuală  a  azilului 
pentru  săraci".22 

Intr-o  altă  epistolă  expediată  în  anul  375  aceluiaşi  Amfilohiu 
citim:  „să  nu  uiţi  de  pomenirea  prea  fericitului  mucenic  Eupsihios  şi 
să  nu  aştepţi  să-ţi  mai  aduc  eu  aminte  ca  să  vii". 2:1 

E  drept  că  in  tendinţa  de  a  generaliza  cît  mai  mult  cultul  acestor 
mucenici  Sfîntul  Vasile  a  folosit  uneori  şi  exprimarea  plină  de  certare 


19  In  „Enciclopedia  teologică  greacă",  voi.  V,  Atena  1964  pag.  1141.  ’  A  se 
vedea  şi  „Aghiologia"  lui  Sofr.  Eustratiadis.  Atena,  1930,  unde  pomenirea  SI. 
Eupsihios  e  semnalată  de  codicii  parisîeni  1564.  1573,  1574,  apoi  la  codicil  La  vrei  I, 
70;  D-45  şi  în  cod.  Vatoped.  no.  1140. 

20  Sf.  Vasile,  Epistola  100. 

2!  Sf.  Vasile,  Epistola  142. 

22  Epistola  176. 

23  Epistola  200. 

fină  şi  de  ironie,  desigur  nerăutăcioasă.  Aşa  pare  a  fi  fost  cazul  cu  ru¬ 
denia  sa,  unchiul  Atarvios,  episcop  în  Neocezareea,  o  persoană  greoaie 
şi  stăpînită  poate  de  un  curios  complex  de  inferioritate  faţă  de  nepotul 
său  ajuns  superiorul  său  administrativ.  Iată  cum  i  se  adresează  Sfîntul 
Vasile  într-o  scrisoare  24  în  care  desigur  nu  i  se  indică  numele: 

„Dacă  nu  eşti  invitat,  te  plîngi?  dacă  eşti  invitat,  nu  răspunzi. 
Ceea  ce  s-a  întîmplat  acum  a  doua  oară  dovedeşte  că  de  prima  dată 
te-ai  servit  doar  de  un  pretext  ireal.  In  realitate,  n-ai  fi  venit  nici 
dacă  ai  fi  fost  invitat  atunci.  Drept  aceea  răspunde  măcar  acum  pe  loc 
invitaţiei  pe  care  ţi-o  fac  şi  nu  mai  fii  absurd,  căci  ştii  că  o  acuză 
nouă,  dă  tărie  dublă  celei  vechi,  făcînd-o  de  atîtea  ori  mai  gravă. 
Mereu  îţi  cer  să  mă  îngădui  şi  pe  mine!  dacă  pe  mine  nu  mă  poţi 
vedea,  ar  fi  cu  dreptate  să  nu  treci  cu  vederea  măcar  pe  sfinţii  mar¬ 
tiri,  căci  tocmai  de  aceea  ai  fost  pus  pe  listă  între  cei  care  participăm 
la  slujbele  de  comemorare  a  lor.  Arată-ţi,  dar,  bunătatea  atît  faţă 
de  unii,  cît  şi  faţă  de  alţii?  iar  dacă  nici  acest  lucru  nu-ţi  convine, 
atunci  fii  binevoitor  măcar  faţă  de  cei  mai  venerabili,  adică  faţă  de 
martiri". 

Cercetători  mai  recenţi  cred  că  data  prăznuirii  hramului  Sfîntului 
Eupsihios  n-ar  fi  7  septembrie,  cum  stă  scris  în  unele  variante  ma¬ 
nuscrise  ale  unora  dintre  epistolele  Sfîntului  Vasile,  ci  9  aprilie. 
Confuzia  se  datoreşte  probabil  faptului  că  în  17  septembrie  era  pome¬ 
nit  un  alt  mucenic  cu  acelaşi  nume,  dar  care  va  fi  trăit  în  sec.  II.25 

Alte  cercetări  mai  noi  au  socotit  neautentică  şi  partea  a  doua  a 
epistolei  nr.  197  trimisă  de  Sfîntul  Vasile  Sfîntului  Ambrozie  al  Mi- 
lanului  şi  în  care  e  vorba  de  aflarea  şi  trimiterea  moaştelor  fostului 
episcop  de  Milan,  Dionisie,  mort  în  Capadochia  în  anul  374  şi  care 
fusese  exilat  acolo  în  urma  intrigilor  partidelor  ariene.26  Sfîntul  Vasile 
felicită  pe  Sfîntul  Ambrozie  pentru  alegerea  lui  extraordinară  atunci 
cînd  a  fost  anunţat  printr-un  glas  de  copil:  „Ambrozie  episcop!" 
Ştirea  era  înregistrată  şi  de  istoricul  Socrate.27 

Chiar  dacă  ne  abţinem  de  a  cerceta  mai  amănunţit  problema 
autenticităţii  acestei  epistole,  credem  că  din  cele  spuse  pînă  aici 
reiese  cu  prisosinţă  credinţa  puternică  a  marelui  ierarh  capadochian 
că  martirii  şi  moaştele  lor  sînt  pentru  creştini  tot  atîtea  prezenţe 
harice  vii  şi  lucrătoare  în  sinul  Bisericii.  Vor  rămîne  mereu  netrecă¬ 
toare  'Cuvintele  de  îmbărbătare  trimise  „locuitorilor  creştini  din 
Alexandria  Egiptului",  unde,  ,,nici  n-a  apucat  să  se  aşeze  ţărîpa  de 
pe  monnintul  Sfîntului  Atanasie,  mort  la  2  mai  373,  că  arienii  lui 
Valens  au  şi  căutat  să  spargă  această  ultimă  citadelă  a  ortodoxiei  pe 
care  o  apărase  atît  de  eroic  Sfîntul  Atanasie  prin  cele  5  exiluri  ale 


24  Epistola  282. 

25  A.  Ehrhard:  Oberlieferung  u.  Bestand  d.  hagiogr.  u.  homiletischen  Literatur 
der  griech.  Kirche.,  Leipzig  1937. 

26  A.  Cavallin:  Die  Legendenbildung  um  den  Mailănder  Bischof  Dionysios  în 
„Eranos"  Goteborg  1945  p.  135 — 149. 

27  Socrate,  Istoria  bisericească,  IV,  30.  Migne  P.  G.  67,  114.  A  •  se  vedea  şi 
prof.  Gh.  I.  Coman  în  „Studii  Teol.“  1975  p.  360 — 361. 

lui".28  Sfîntul  VdSile  ii  încurajează  spunindu-le:  „vă  aşteaptă,  fra¬ 
ţilor,  cununi  de  mucenici  şi  de  mărturisitori,  care  vă  întind  miinile 
să  vă  primească.  Ferice  de  cel  ce  se  arată  vrednic  să  sufere  pentru 
Hristos".29 

„Sînteţi  fii  de  mărturisitori  şi  de  martiri,  care  s-au  împotrivit  păca¬ 
tului  pînă  la  sînge",30  le  spune  el  preoţilor  din  Nicopolea  Armeniei, 
cărora  li  s-a  răpit  locaşul  de  cult  atunci  cind  li  s-a  impus  cu  forţa  un 
episcop  arian. 

Cind  auzim  astfel  de  cuvinte  de  îmbărbătare  şi  de  înălţare  sufle¬ 
tească  parcă  altfel  trăim  noi,  urmaşii  celor  cărora  se  adresa  Sfîntul 
Vasile  prin  epistola  155  rudei  sale  Iunius  Soranus,  guvernatorul 
Sciţiei  dobrogene:  „dacă,  aşa  cum  ne-ai  scris,  acolo  peste  Dunăre 
prigoana  face  şi  acum  mucenici  Domnului,  bine  vei  face  dacă  vei 
trimite  in  patrie,  adică  în  Capadochia,  rămăşiţele  pămînteşti  ale  marti¬ 
rilor".  Sau  cu  şi  mai  multă  căldură  in  epistola  165,  atunci  cînd  se 
vizează  direct  trimiterea  moaştelor  sfîntului  Sava:  „Ai  cinstit  patria 
care  te-a  născut  (Capadochia)  cu  un  martir  care  a  luptat  recent  în 
ţara  barbară".  Se  cade,  aşadar,  să  ne  înălţăm  sufleteşte  cînd  ne  gîn- 
dim  că  in  „liturghia  lui  cosmică",  Sfîntul  Vasile  a  cuprins  în  aceeaşi 
rugăciune  şi  ţinuturile  noastre  alături  de  atîtea  altele. 

Pr.  Prof.  T.  Bociogae 


28  Fliche-Mdrtin:  Histoire  dc  l'Egllse  voi.  III  p.  263. 

29  Sf.  Vasile,  Epistola  139.  2. 

30  Epistola  240,  2. 

I.  încadrarea  problemei  în  timp 

Vestitorii  cuvintului  lui  Dumnezeu  n-au  dat  întotdeauna  cuvenita 
atenţie  Vechiului  Testament.  Aceasta,  pentru  că  nu  l-au  cunoscut  în¬ 
deajuns  şi  s-a  săpat  prea  puţin  la  descoperirea  comorilor  ascunse  în 
Legea  Veche.  Dar  oricîte  şi  oricare  ar  fi  motivele  pentru  care  ideile 
din  Vechiul  Testament  n-au  constituit  obiect  de  suficientă  preocupare 
a  păstorilor  de  suflete,  aceste  motive  nu  pot  dispensa  pe  preot  să  tăl¬ 
măcească  toată  Biblia ,  nu  numai  o  parte  a  ei,  căci  ea  întreagă  este 
„Cartea  de  căpătîi”  a  preotului  şi  constituie  opera  aceluiaşi  Duh  Sfînt. 

Peste  tot,  literatura  noastră  teologică  a  scos  în  evidenţă  că  în 
centrul  Vechiului  Testament  se  află  ideea  de  mîntuire  şi  că  aici  găsim 
pe  Mîntuitorul  nostru  lisus  Hristos  trecînd  prin  cele  patru  acte  ale 
activităţii  Sale.  El  s-a  simţit  totdeauna  fiu  al  tuturor  neamurilor  nu 
numai  al  unei  seminţii  (Gal.  3,  9;  Lc.  2,  29 — 32),  căci  „dintr-un  sînge 
este  tot  neamul  omenesc1*  (Fapte  17,  26)  şi  nu  există  decît  un  singur 
Dumnezeu  care  vine  în  diferite  feluri  în  .ajutorul  singurului  neam 
omenesc. 

Toţi  care  au  neglijat  comorile  Vechiului  Testament  nu  s-au  între¬ 
bat:  Oare  care  este  poziţia  Mîntuitorului  nostru  lisus  Hristos  în  prob¬ 
lema  aceasta?  Ce  zic  Sfinţii  Apostoli?  Ce  zic  Sfinţii  Părinţi?  Căci 
Biserica  şi  slujitorii  ei  conştienţi  nu  pot  trece  nepăsători  peste  atitu¬ 
dinile  lor  faţă  de  Vechiul  Testament.  Şi  atunci,  ori  cu  Hristos  şi  cu 
Vechiul  Testament,  ori  fără  Vechiul  Testament  şi  fără  Hristos.  Părin¬ 
tele  Profesor  Dr.  Nicolae  Neaga  de  la  Sibiu  constată  că  „Vechiul 
Testament  este  pentru  Noul,  ceea  ce  este  rădăcina  pentru  o  floare  . . . 
Fără  Vechiul  n-ar  exista  Noul.  Ne-ar  lipsi  însuşi  Hristos14.1 

Propovăduitorii  cuvîntului  lui  Dumnezeu,  care  la  început  n-au 
acordat  destulă  atenţie  Legii  Vechi,  acum  şi-au  făurit  un  crez  din 
înglobarea  în  toată  lucrarea  lor  pastorală  şi  duhovnicească  a  Vechiului 
Aşezămînt.  Fireşte  nu  este  lucru  uşor  să  tălmăceşti  Vechiul  Testament. 
Dar  trebuie  făcut  şi  acest  lucru.  Altfel  nu  ţi-ai  împlinit  deplin  obliga¬ 
ţiile  sacerdotale  şi  ai  privat  pe  credincioşi  de  dreptul  de  a  cunoaşte 
întreaga  Scriptură. 


1  In  sprijinul  acestei  gîndiri  să  se  vadă:  Pr.  Pro/.  Dr.  Nicolae  Neaga,  Hristos 
în  Vechiul  Testament,  Sibiu  1944  p.  143.  —  Idem,  ibidem,  p.  5 — 6,  unde  citează  pe: 
Dr.  A.  Schultz,  Die  messianischen  Weissagungen  des  Alt.  Test.  Paderborn,  1908? 
acelaşi  titlu  este  lucrat  şi  de  £.  Konig,  Stuttgart  1925;  apoi  pe  Dr.  /.  Do//er,  Die 
Messias  Erwartung,  Munster  i.  W.  1911;  L.  Danneield,  Le  mesianisme,  Paris  1929. 

Sînt  atitea  probleme  mari  în  care  tezaurul  pastoral  al  Vechiului 
Testament  poate  ajuta.  Cum  ar  fi  de  pildă  munca  şi  odihna,  războiul 
şi  pacea,  libertatea  şi  sclavajul.  Acest  tezaur  trebuie  căutat,  săpat 
adine  după  el  şi  eşalonat  pe  probleme. 


1.  împrejurările  istorice  in  care  a  fost  dat  Decalogul 

înainte  de  a  pomeni  de  apariţia  Decalogului,  trebuie  să  subliniem 
că  Legile  cuprinse  în  Decalog  sînt  mai  vechi  a  decît  epoca  lui  Moise 
care  a  dat  Decalogul.  Dumnezeu  i-a  dat  omului  Legile  treptat  „pe 
măsură  ce  le  putea  înţelege*'.2 3  Prin  Moise,  Dumnezeu  a  descoperit  o 
Lege  imprimată  demult  în  inima  omului.  Sfîntul  Apostol  Pavel  arată 
lămurit  că  există  în  firea  omului  o  înclinare  naturală.  „Păgînii  care 
nu  au  Lege  din  fire  fac  ale  Legii  avînd-o  înscrisă  în  inimile  lor". 
(Rom.  2,  14 — 15).  Această  Lege  naturală  „a  fost  întunecată"  însă  prin 
căderea  omului  în  păcat.  Cain  şi  urmaşii  săi  au  ajuns  să  păcătuiască 
atît  de  mult,  ineît  Ziditorul  „s-a  căit  şi  i-a  părut  rău  c-a  făcut  pe  om" 
(Gen.  6,  6 — 7).  De  aceea  Dumnezeu  s-a  hotărît  să  arate  neamului 
omenesc  ce  e  bine  şi  ce  e  rău;  ce  trebuie  să  facă  şi  ce  nu  trebuie  să 
facă: 

—  S-a  hotărit  Dumnezeu  să  pedepsească  omenirea  cu  revărsări 
de  ape,  cu  potop,  iar  după  îndreptare  i-a  pus  Dumnezeu  semn  de  legă- 
mînt  Curcubeul,  că  nu  va  mai  pedepsi  omenirea  cu  ape.  (Gen.  6,  9 — 11)  4 

—  Apoi  Dumnezeu  a  stat  alături  de  Avraam,  pe  care  l-a  însoţit 
şi  i-a  pus  semn  tăierea  împrejur  (Gen.  12,  1 — 4;  17,  5,  7,  10 — 11), 
spre  sănătatea  lui  şi  a  toată  evreimea,  căci  Avraam  a  fost  cel  dinţii 
om  care  s-a  numit  Evreu. 

—  Iacov,  nepotul  lui  Avraam  şi  fiu  al  lui  Isaac,  este  „omul  care 
a  văzut  pe  Dumnezeu"  primind  numele  de  ISRAEL  =  Iş-ra-El  (ohim), 
(Gen.  32,  24 — 32).  Lui  lacov  ii  sporeşte  importanţa  şi  rolul  soteriologic 
in  istoria  omenirii  prin  binecuvîntarea  dată  înainte  de  moarte,  celui 
de  al  patrulea  fiu  al  său,  Iuda,  din  coapsele  căruia  a  răsărit  „împăciui¬ 
torul  (Şiloh)  căruia  i  se  vor  închina  toate  popoarele"  (Gen.  49,  1  — 10). 

Avînd  ca  temelie  făgăduinţele  date  de  Dumnezeu  omului  prin 
Avraam,  Isaac  şi  Iacov,  apare  Moise  ca  organ  al  lui  Dumnezeu  şi 
dă  Decalogul  în  folosul  tuturor  credincioşilor. 

a)  Moise  ales  din  pîntecele  maicii  sale 

Se  ştie  că  Moise  nu  s-a  născut  în  scutece  moi,  ci  leagănul  lui  a 
fost  un  coş  de  papură  ascuns  conspirativ  în  păpuriş  la  malul  Nilului 
(Exod  2,  3).  A  fost  alăptat  de  însăşi  mama  sa.  A  supt  piept  din  pieptul 
unei  evreice  punînd  astfel  temelie  unei  creşteri  congenitale,  putin- 

2  Cf.  Pr.  Pro/.  VI.  Prelipceanu,  Decalogul  Lege  morală  universală  şi  perma¬ 
nentă,  in  rev.  Mitr.  Mold.  şi  Suc.  nr.  5/1956  p.  248. 

3  Cf.  Prot.  C.  Pavel.  Esenţa  învăţăturii  morale  a  Legii  Vechi  (Decalogul),  în 
rev.  Glasul  Bisericii  nr.  3 — 4/1964  p.  196. 

4  Cf.  Karl  Priedrich  Keil,  Biblisches  komentar  iiber  die  Biicher  Moses,  I  Bând 
Genesis  u.  Exodus,  Leipzig  1878  III  Aufl.  p.  131 — 141. 


STUDII  ŞI  ARTICOLE 


33 


du-se  recomanda  Moise  oricînd,  ca  Pavel  Apostolul  „Sînt  din  neamul 
lui  Israel,  evreu  din  evrei...  israelit  din  sămînţa  lui  Avraam"  (Fili- 
peni  3,  5,-  II  Cor.  11,  22).  Calitatea  de  fiu  al  fiicei  lui  Faraon  presu¬ 
pune,  fără  îndoială,  că  acesta  a  fost  purtat  la  cele  mai  înalte  şcoli  ale 
timpului.  A  studiat  toată  cultura  Egiptului  (Fapte  7,  22)  la  universi¬ 
tatea  din  Heliopolis-On,  care  era  una  dintre  cele  mai  de  seamă  uni¬ 
versităţi  din  Egipt.  Scriitorul  Lopuhin  spune  că  universitatea  aceasta 
a  fost  „Oxfordul  Egiptului11.5  Astfel  nu  e  de  mirare  că  Moise  s-a 
priceput  să  alcătuiască  Pentateuhul  aşa  cum  l-a  alcătuit.  Chiar  şi  unii 
negativişti  care  privesc  critic  istoria  biblică,  găsesc  în  Pentateuh  cele 
mai  umanitare  legi  privind  pe  robi,  pe  săraci,  văduve  şi  orfani.  Cu 
un  cuvînt  pe  toţi  cei  nedreptăţiţi  din  partea  bogaţilor  şi  cămătarilor. 
(Lev.  19,  13— 18).6 

Dumnezeu  l-a  înzestrat  pe  Moise  cu  o  înţelepciune  deosebită  şi 
cu  un  spirit  ascuţit  de  pătrundere  a  lucrurilor  făcîndu-1  organ  de 
transmisie  a  Revelaţiei  divine  între  oameni.  L-a  înzestrat  şi  cu  alese 
aptitudini  organizatorice  de  a  conduce  poporul.  A  avut  Moise  greutăţi 
mari  cu  atîta  popor  care  a  început  să  cîrtească  (Num.  14,  2),  pe  care 
Dumnezeu  l-a  hrănit  şi  l-a  adăpat  in  chip  miraculos.  Dar  pe  lîngă 
misiunea  aceasta  de  conducător  de  popor,  Moise  a  avut  încă  o 
misiune  de  ordin  psihologic.  El  trebuie  să  convingă  pe  toţi  că  acum 
nu  mai  sînt  robi,  ci  slobozi  şi  că  ei  trebuie  ca  de  acum  înainte  să-şi 
schimbe  structura  sufletească.  Moise  le-a  arătat  că  mergerea  lor  prin 
pustie,  pe  ocolite,  pînă  la  Sinai,  e  o  ocazie  de  „călire"  şi  maturizare 
de  a  putea  preţui  Legea  ce  o  vor  primi  de  la  Dumnezeu  prin  glasul 
său  şi  de  a  face  faţă  atîtor  Faraoni  ce  li  se  vor  mai  ivi  în  cale. 
A  avut  de  luptat  atît  cu  greutăţi  de  ordin  organizatoric  cît  şi  cu 
greutăţi  de  ordin  spiritual-religios,7  căci  în  Egipt,  Israel  a  trăit  ames¬ 
tecat  cu  alţi  robi  şi  cu  oameni  plini  de  credinţe  idolatre.  Aşa  se  face 
că  poporul  nemulţumit  a  cerut  lui  Aaron  să-i  facă  un  viţel  de  aur 
după  modelul  boului  Apis  din  Egipt.8 

Dar  în  mandatul  divin  de  a  conduce  poporul,  l-a  ajutat  pe  Moise, 
socrul  său  Ietro,  preot  Madiamit  (Exod  cap.  18).  Ietro  a  slujit  multor 
zeităţi  şi  află  acum  din  gura  lui  Moise  explicaţia  unor  evenimente 
pe  care  el  nu  le  înţelegea  pentru  că  n-a  auzit  niciodată  ca  robii  să-şi 
învingă  asupritorii.  Deşi  Moise  şi  Ietro  sînt  reprezentanţi  a  două 
religii,  de  concepţii  diferite,  ei  pornesc  în  dialogul  lor  de  la  un  punct 
comun:  ei  theologhisesc,  vorbesc  despre  acelaşi  Dumnezeu  şi  despre 
aceiaşi  oameni.  Pînă  la  urmă  Ietro  exclamă:  „Acum  am  cunoscut 
şi  eu  că  Dumnezeu  este  mai  mare  decît  toţi  zeii"  (Exod  18,  11). 


5  Ştiinţele  ce  se  studiau  la  universitatea  din  On  erau  multe.  Mai  cu  seamă  în 
medicină  erau  avansaţi  căci  ştiau  înlocui  unele  mădulare  ale  omului  cu  proteze,  iar 
la  îmbălsămare  erau  neîntrecuţi.  In  cultură  erau  iarăşi  înaintaţi.  Biblioteca  din 
Toba  de  peste  20.000  volume  purta  o  inscripţie  „Pentru  vindecarea  sufletului". 

6  CJ.  7cnon  Kosîdowski,  Povestiri  biblice/  tiaU .««rtrrrttt  ^  N4**4ae  Maros  Ruc. 

1 070  p.  467.  f  p  |  c*  i  r  r  •' '  I 

7  Cf.  Pr.  Pro/.  Dr.  Nicolae  Neaga,  Valoarea  spirituală  Vechiului  Testament, 

în  rev.  M.  A.  nr.  9 — 10/1966,  passim.  , 

8  Cf.  Pr.  Prof.  Dr.  Nicolae  Neaga,  Decalogul,  în  ffrv.,M.vB,  i|i|^  4—  3/1957  p.  41. 

Intelegînd  Ietro  poziţia  lui  Moise  fată  de  unicul  Dumnezeu  şi  înţele- 
gîndu-i  şi  necazurile  pe  care  le  are  în  zbuciumata  istorie  a  călătoriei 
după  ieşirea  din  robie,  el  îi  idă  sfaturi  amănunţite  despre  felul  cum 
trebuie  să-şi  plinească  misiunea  un  conducător  obştesc  din  toate 
punctele  de  vedere.  (Exod  18,  20 — 27).  S-ar  putea  spune  că  întîlnirea 
de  sub  Sinai  e  precursoarea  coexistentei  paşnice  între  diferite  con¬ 
fesiuni,  temă  care  constituie  de  atîta  vreme  obiect  al  întîlnirilor  ecu- 
meniste.0 


b)  Moise  inspirat  de  Dumnezeu  dd  Decalogul 

Moise  avea  toate  calităţile  intelectuale  şi  morale  de  a  fi  organ 
divin  în  Revelaţia  Sinaitică.  însuşirile  intelectuale  sînt  concrescute  in 
personalitatea  sa  formată  in  casa  fiicei  lui  Faraon,  Batia,  ca  şi  la 
universitatea  din  On?  iar  pe  cele  morale  i  le-a  subliniat  Domnul 
cind  l-a  caracterizat  ca  „cel  mai  smerit  (după  LXX  =  blînd),  dintre 
toti  oamenii  de  pe  pămînt  şi  cel  mai  credincios  din  toată  casa  Dom¬ 
nului'*  (Num.  12,  3).  Ideologia  sionistă  îl  numeşte  pe  Moise  ctitor  al 
iudaismului,  după  cum  şi  rezultă  de  altfel  din  proorocia  celui  de  al 
patrulea  copil  al  lui  Iacov,  IUDA.  Acest  ctitor  al  iudaismului  a  ştiut 
să-şi  fixeze  limitele  blîndetei  sale  în  cadrul  activităţii  de  învăţător, 
legislator,  comandant  de  oşti,  judecător  şi  gospodar.  Ştia  pînă  unde  se 
poate  întinde  şi  opri  blîndetea  sa.  Iar  cînd  cereau  împrejurările  arăta 
„o  sfintă  mînie*'  al  cărei  rezultat  era  totdeauna  restabilirea  unui  echi¬ 
libru  de  convieţuire  dintre  om  şi  Dumnezeu  şi  dintre  oameni  întreo- 
laltă.  Cu  alte  cuvinte,  Moise  era  un  „păstor**  care  a  prefigurat  pe 
„Păstorul  cel  Bun  care  şi-a  pus  sufletul  pentru  oi“  (Ioan  10,  11),  şi 
care  era  iubirea  întruchipată.  Iubirea  lui  Moise  n-a  fost  deplină  pen¬ 
tru  că  Moise  nu  şi-a  jertfit  viata  pentru  poporul  său.  „Pentru  aceasta 
trebuia  să  aibă  loc  coborîrea  lui  Dumnezeu  la  om.  Moise  şi  Legea 
lui  erau  umbra,  prefiguratia  a  ceea  ce  avea  să  vină*'.9 10 

Apreciind  Dumnezeu  toate  însuşirile  lui  Moise,  i-a  descoperit  voia 
Sa  pe  care  acesta  a  transmis-o  poporului  aşa  cum  a  simţit  el  sub 
inriurirea  inspiraţiei  divine.  Prin  urmare  Decalogul  este  cuvîntul  şi 
voia  lui  Dumnezeu  exprimată  prin  om.  Autorul  Decalogului  este  Dum¬ 
nezeu,  dar  la  scrierea  lui  s-a  folosit  de  om.  Descoperirea  i-a  venit  lui 
Moise  de  sus  prin  Duhul  Sfînt  care  l-a  ajutat  să  scrie  ferindu-1  de 
rătăciri.  Dumnezeu  îşi  descoperă  voia  Sa  şi  astăzi  prin  oameni  in- 


9  L'Oscrvatore  Romano,  nr.  16/20  IV  1982  p.  2,  a  adus  ştirea  că  în  cursul 
lunii  martie  1982  a  avut  loc  la  Roma  un  dialog  iudeo-creştin,  la  care  au  participat, 
pe  lingă  romano-catolici,  invitaţi  ai  Bisericilor  Ortodoxe,  Anglicane,  Lutherane  şi 
CEB.  Intre  referate  era  şi  tema  asupra  „Legămintelor  dintre  Dumnezeu  şi  Israel 
prin  patriarhii  Avraam,  Isaac  şi  Iacov",  ca  şi  tema  asupra  «Respectului  cuvenit 
iudaismului  vechi  şi  nou". 

10  Cf.  Pro/.  Dr.  Dumitru  Stăniloae ,  iisus  Hristos  sau  Restaurarea  omului,  Sibiu, 
1943  p.  91—92. 

spiraţi  de  acelaşi  Duh  Sfînt,  pentru  a  nu  lăsa  pe  credincioşi  să  alunece 
din  calea  dreptei  credinţe.1 1 

Dacă  Decalogul  este  cuvîntul  şi  voia  lui  Dumnezeu  pentru  oameni, 
atunci  trebuie  să  existe  şi  o  TEOLOGIE  A  DECALOGULUI. 

2.  Teologie  şi  Decalog  —  Decalog  şi  Teologie 

Teologia  este  o  prezentare  a  lui  Dumnezeu  înaintea  oamenilor  aşa 
cum  L-a  prezentat  Iisus  Hristos,  Sfinţii  Apostoli  şi  Sfinţii  Părinţi.  Şi 
aşa  cum  l-a  prezentat  Moise,  căci  „Moise  grăia,  Dumnezeu  îi  răs¬ 
pundea"  (Exod  19,  19).  „Acum  du-te,  îi  zice  Dumnezeu  lui  Moise,  şi 
Eu  voi  deschide  gura  ta  şi  te  voi  învăţa  ce  trebuie  să  grăieşti" 
(Exod  4,  10).  Deci  Dumnezeu  vorbeşte  cu  oamenii  prin  oameni.  El  îşi 
descoperă  voia  Sa  prin  oameni. 

In  primele  patru  porunci  vorbeşte  Dumnezeu  oamenilor,  iar  în 
următoarele  şase  porunci  vorbesc  omenii  lui  Dumnezeu.  Astfel  în¬ 
treg  Decalogul  este  o  perihoreză  între:  Teologie,  Dumnezeu  şi  om  în- 
cepînd  de  la  „eu"  pînă  la  omenirea  întreagă.  Legile  din  Decalog 
depăşesc  sfera  neamului  lui  Israel,  căci  este  al  tuturor  neamurilor. u 

Decalogul,  sub  numirea  aceasta  nu  se  găseşte  în  Scriptură.  El  este 
amintit  sub  expresia  „cele  zece  cuvinte  (porunci)  —  ăşeret  hadebarim 
(Exod  34,  28;  Deut.  41,  3;  10,  4),  iar  LXX  îl  numeşte:  „cele  zece 
cuvinte"  —  oi  Scxa  XoYoi  sau  toc  Sexa  13 

Cele  zece  cuvinte  sînt  expuse  în  Decalog,  scurt,  clar  şi  precis  şi 
toate  vorbesc  oamenilor  despre  Dumnezeu  spre  folosul  lor.  Teologia 
vede  în  Decalog  „cea  mai  importantă  carte  pe  care  a  avut-o  omenirea 
pînă  la  scrierea  Sfintelor  Evenghelii"  şi  „magna  charta  a  Vechiului 
Legămînt".14  Gînditorii  mozaici  spun  că  Decalogul  este  „magna  charta 
a  omeniei"  şi  „colecţia  principiilor  fundamentale  a  religiei  Israelite".15 
Cartea  aceasta  a  fost  dată  pentru  folosul  întregii  lumi,  aşa  după  cum 
am  amintit  şi  la  capitolul  încadrării  problemei  in  timp.  însuşi  Mîn- 
tuitorul  a  trăit  sentimentul  apartenenţei  Sale  ca  om,  la  neamul  Său, 
dar  a  chemat  la  mîntuire  toate  neamurile  pămîntului,  binecuvîntîndu-le 
deopotrivă,  realizînd  mîntuirea  obiectivă  pentru  toată  suflarea  ome¬ 
nească,  în  aşa  fel  ca  să  nu  strice  nimenea  ceva  din  poruncile  Deca¬ 
logului  (Mat.  5,  19). 


11  Cartea  l.P.S.  Mitropolit  Dr.  Nicolae  Corneanu,  Rugăciuni  şi  învăţături 
de  credinţă  Ortodoxă,  Timişoara  1984,  în  328  de  pagini  (ediţie  de  buzunar),  se 
înscrie  pe  linia  unui  adevărat  îndreptar  de  teologie  Ortodoxă,  axat  pe  virtuţi  şi 
poruncile  Bisericii. 

12  Cf.  Dr.  Toth  Tihamtr,  Zece  porunci,  voi.  I  trad.  Tătaru,  Diciosînmartin. 
1936  p.  8. 

13  Cf.  Diac.  M ircea  Chialda,  îndatoriri  moral-sociale  după  Decalog,  in  rev. 
S.  T.  nr.  9—10/1956  p.  603. 

14  Cf.  H.  J.  Crelier,  L'Exode,  în  La  Sainte  Bible  avec  commentaire,  111  Paris. 
1902  p.  110 — 112  şi  J.  W.  Rothstein,  Moses  und  das  Gesetz,  I  Hălfte,  Berlin  1911 

p.  20—21. 

15  Cf.  Johann  Meinhald,  Einfiihrung  in  das  Alte  Testament  III  Aufl.  Giessen 
1932  p.  7  şi  învăţături  biblice  voi.  III  f.  an  şi  f.  loc  p.  65. 

3.  Vechiul  Testament  cuprinde  in  sine  interesul  tuturor 
popoarelor 

încă  clin  prima  pagina  a  Vechiului  Testament  \edem  că  acesta 
cuprinde  atit  ideea  mesianică  cit  şi  temeiul  unităţii  umane,  căci 
Vechiul  Testament  cuprinde  în  sine  în  chip  virtual  istoria  tuturor 
popoarelor,  fapt  pentru  care  aceasta  istorie  trebuie  judecată  în  per¬ 
spectivă  universală.  Israel  a  fost  ales  pentru  că  Dumnezeu  l-a  găsit 
mai  potrivit  scopului  Sau  de  a  stabili  relaţiile  dintre  mai  mulţi,  ştiind 
că  un  grup  de  oameni  poate  influenta  alt  grup  slujindu-se  reciproc,1^ 
în  aşteptarea  venirii  lui  Hristos  (Gen.  12,  1  — 17).  Din  această  desfăşu¬ 
rare  dialectică  a  istoriei  poporului  Israel,  răsare  Hristos  care  nu  s-a 
contopit  cu  nici  o  naţionalitate.  Despre  lisus  nu  se  poate  spune  că 
aparţine  unei  rase.  Creştinismul  n-a  trecut  prin  poporul  lui  Israel  con¬ 
ceput  ca  rasa,  ci  ca  religie,  de  aceea  este  universal. 

* 


Aici  se  cere  subliniat  adevărul  biblic  că  Mesia,  a  cărui  venire  a 
lost  pregătită  de  Vechiul  Testament,  a  \  enit.  Proorocii  ne  arată  atît 
timpul  (Daniel  0,  24 — 27).  cit  şi  locul  întrupării.  Miheia  precizează 
că  în  Betleemul  Iudeii  va  avea  loc  naşterea  din  „aceea  ce  trebuie  să 
nască"  (Is.  7,  14),  iar  „obirşia  Lui  este  din  zilele  veşniciei"  şi  „El 
însuşi  va  fi  pacea  noastră"  (Miheia  5,  î — 4).  Tabloul  întrupării  cuprinde 
întregul  cosmos  descifrat  de  cei  trei  înţelepţi  astrologi  din  răsărit.  Ei 
au  venit  fiecare  din  tura  sa,  d*upă  neamul  săli  şi  după  culoarea  sa  adu- 
cînd  Pruncului,  deodată  cu  darurile  lor,  şi  ecoul:  „se  vor  binecuvînta 
întru  Tine  toate  neamurile  pămintului".  Ei  au  venit  să  se  închine  în 
numele  tuturor  neamurilor,  cu  sufletul  lor,  purtat  în  trupul  lor  de 
culoare.  Au  fost  de  faţă  şi  păstorii  îndrumaţi  de  înger,  care  s-au  în¬ 
chinat  în  numele  poporului  de  oieri  şi  plugari.  Au  fost  de  faţă  şi 
necin  intătoarele  arătate  în  Geneză  (1,  25),  care,  deşi  nu  cad  în  raza 
mîntuirii  adusă  de  lisus,  I-au  dat  Pruncului  căldură  din  răsuflarea 
lor.  Corul  ,, lumii  nevăzute"  a  intonat  imnul  păcii  şi  al  bunei  înţelegeri 
între  oameni,  al  cărui  ecou  se  prelungeşte  de  atunci  peste  veacuri, 
dar  din  păcate,  găseşte  omenirea  mereu  învrăjbită. 


Din  acest  tablou  măreţ  prezentat  lumii  de  prooroci  se  desprind 
două  idei  fundamentale:  mai  intii,  lisus  Hristos  a  venit  în  trup  să 
aducă  pace,  dreptate  şi  bună  înţelegere  între  oameni,  doctrină  pe  care 
o  precizează  Simbolul  Credinţei  prin  articolul  trei.  în  al  doilea  rînd, 
istoria  ne  este  martoră,  că  oamenii  nu  L-au  ajutat  şi  nu-L  ajută  în¬ 
deajuns  pe  Minluitorul  să-şi  poată  duce  la  plinire  programul  păcii, 
al  adevărului  si  al  dreptăţii.  Deşi  ne  rugăm  „fie  voia  Ta",  noi  nu 
facem  voia  lui  Dumnezeu.  Voia  lui  Dumnezeu  este  să  clădeşti  o  viaţă 
fericită  pentru  toti  oamenii,  fără  deosebire;  să  lupţi  pentru  instaurarea 


10  Cf.  Antonii  PlămacJrotu,  Biserii  \  slujit  »arc  în  Sf.  Scriptura,  Sf.  Tradiţii* 
si  io  teologia  contemporana,  Ed.  Inst.  Bibi.  Bucureşti,  1972  p.  30 — 36;  Cf.  şi 
Pi,  Pro/.  Nicolar  Neaga,  „N-am  venit  sa  stric  Legea'*,  Sibiu,  t940  p.  19 — 33. 

păcii  şi  să  stai  in  slujba  adevărului  şi  a  dreptăţii.  Numai  la  plinirea 
acestor  deziderate  umanitare  vom  putea  aştepta  „vremea  aceea"  cind 
vor  rugini  săbiile  in  teacă  şi  nu  vor  mai  fi  războaie,  cind  „adevărul 
şi  dreptatea  se  vor  îmbrăţişa"  (Isaia  11,  1  squ;  65,  25). 

* 


Decalogul  cuprinde  un  material  bogat  pentru  formarea  omului 
nou  17  şi  are  o  importantă  deosebită  şi  în  contemporaneitate. 

Fiecare  veac  vede  în  Decalog  problemele  veacului  respectiv.  Căci 
liecare  veac  vede  vina  omului  tot  altfel  şi  altfel.  De  pildâr  în  veacul 
nostru,  citind  Decalogul,  ne  înspăimântăm  de  implicaţiile  pe  care  le 
aduce  porunca  a  şasea  „SA  NU  UCIZI"  (Geşii.  20,  13;  Deut.  5,  17). 
Aceste  cuvinte  sună  azi  ciudat  pentru  că  ne  aduc  în  lumina  actualităţii 
gindirea  lui  Hobbes  „Homo  homini  lupus  «=  omul  e  lup  pentru  om" 
ceea  ce  însemnează  că  omul  este  mereu  gata  să  facă  cît  mai  mult  rău 
semenilor  săi. 

A  ucide  pe  cineva  însemnează  a-i  lua  viata.  A-i  lua  ceea  ce  nu 
i-ai  dat.  Viata  este  de  ordin  creatural  şi  numai  Dumnezeu,  care  i-a 
dat-o  omului,  are  dreptul  să  i-o  ridice.  Dreptul  la  viaţă  i  l-a  dat  Dum¬ 
nezeu  omului  atunci  cînd  „a  suflat  în  faţa  lui  suflare  de  viaţă  şi  s-a 
făcut  omul  fiinţă  vie"  (Gen.  2  ,7),  dîndu-i  stâpînire  peste  toate  cite 
a  făcut  pe  pămînt  (Gen.  1,  28). 18  „Fiecare  viaţă  este  o  chemare  dată 
de  Dumnezeu  unui  om,  o  temă  de  realizat.  Şi  acestea  trebuie  reali¬ 
zate  pînă  la  capătul  natural  al  vieţii  rinduite  de  Dumnezeu,  pentru 
că  viaţa  e  o  datorie  la  care  Dumnezeu  a  chemat  pe  om.  Cine  ia  viaţa 
unui  om  zădărniceşte  această  chemare,  calcă  suveranitatea  lui  Dum¬ 
nezeu  şi  necinsteşte  pe  aproapele".19 

Cel  dintîi  ucigaş  a  fost  Cain,  care,  după  ce  a  ucis  pe  fratele  său, 
a  fost  blestemat  de  Dumnezeu  ca  să  se  chinuiască  „ca  fugar",20  toată 
viaţa  (Gen.  4,  15)  pentru  că  a  comis  un  păcat  „strigător  la  cer"  (Gen. 
4,  10).  De  la  Cain  şi  pînă  azi  nenumărate  certuri  dintre  neamuri  au 
tulburat  pacea,  în  care  a  fost  prins  şi  poporul  ales  ale  cărui  fapte  răz¬ 
boinice  au  fost  scrise  în  „Cartea  războaielor  Domnului"  (Num.  21,  14) 
sau  cum  se  mai  numeşte  „Cartea  Dreptului"  (Iosua  10,  13;  II  Regi 
1,  18)  folosită  de  Moise  la  alcătuirea  Decalogului.21 

II.  Războiul  văzut  de  Vechiul  Testament. 

în  general,  Israel  n-a  fost  un  popor  agresiv.  El  n-a  purtat  război 
decit  cu  aceia  care  i-au  stat  în  cale  de  a  ajunge  în  ţara  făgăduinţei. 

Moise  incadrează  atitudinea  lui  Israel  în  complexul  istoriei  Testamen- 

»-■■■  ■  ■  ■■ 

17  Cf.  Pr.  Pro/.  Dr.  Nicolae  Neaga,  Decalogul,  stud.  cit.  p.  50. 

18  Cf.  Dr.  Nicolae  Corneanu,  Mitropolitul  Banatului,  Teologia  In  slujba  vieţii, 
în  rev.  S.  T.  nr.  5 — 6/1968  passim. 

19  Cf.  Pr.  Pro/.  Dr.  D.  Stăniloae,  „Să  nu  ucizi",  în  rev.  BOR  nr.  3 — 4/1964  p.  83, 

20  Cf.  Gh.  Bogdaproste.  Cinstirea  aproapelui  după  Decalog,  în  rev.  S.  T. 
nr.  8—10/1969  p.  699—714. 

21  Cf.  Dr.  Alfons  Schultz,  Die  sittliche  Wertung  des  Krieges  im  Alten  Testa¬ 
ment,  Miinster  i.  Westfalen  1915  p.  6. 

tului  Vechi,  căci  nu  toate  cărţile  Legii  Vechi  au  fost  scrise  deodată, 
in  acelaşi  loc  şi  cu  acelaşi  scop.2*  Fiecare  carte  îşi  are  poziţia  sa  faţă 
de  război  dictată  de  vremi.  Israel  a  purtat  felurite  lupte  în  care 
s-a  simţit  protejat  de  Iahve  potrivit  spuselor  psalmistului  „De  n-ar 
fi  fost  Domnul  cu  noi  cînd  s-au  ridicat  oamenii  împotriva  noastră, 
ne-ar  fi  înghiţit  de  vii"  (Ps.  123,  2 — 3).  Totdeauna  Vechiul  Testament 
urmarea  mal  intii  pacea.  „Cînd  te  apropii  de  o  cetate  ca  s-o  cuprinzi, 
fă-i  mai  întîi  chemare  de  pace"  (Deut.  20,  10,  12;  Lev.  19,  19).  Pentru 
a  ajunge  în  pămîntul  făgăduinţei,  Canaan,  Iahve  l-a  ajutat  pe  Israel 
să  lupte  cu  popoare  mai  mari  la  număr,  in  scop  de  cucerire  a  licitei 
făgăduite .  „Să  nu  te  temi,  căci  ceea  ce  a  făcut  atunci  Domnul  Dum¬ 
nezeul  tău  cu  Faraon  şi  cu  tot  Egiptul ...  tot  aşa  va  face  şi  acum 
cu  toate  popoarele  de  care  te  temi"  (Deut.  7,  17 — 19).  La  fel  a  făcut 
Domnul  şi  în  războiul  de  apărare  împotriva  duşmanului  comun  co¬ 
tropitor  (Jud.  3,  21?  .Judita  13,  10  etc);  sau  îi  îngăduie  un  război  de 
pedepsire  a  duşmanilor  (Deut.  20,  4  ş.  u.).  Războaiele  lui  Israel  sînt 
deci  atit  ofensive  cît  şi  defensive,  fiind  considerate  de  Iahve  nece¬ 
sare,  pentru  că  prin  elf1  se  urmărea  recuperarea  unor  bunuri  întîr- 
ziate  sau  înlocuirea  lor  cu  altele  mai  înalte.213 

Temelia  Decalogului  nu  este  războiul  ci  pacea.  De  aceea  chiar 
cînd  mai  izbucneşte  uneori  printre  iudei  cîte  un  sentiment  naţionalist 
de  răzbunare,  care  ar  tulbura  pacea,  Decalogul  înfierează  ura  şovină. 
„Să  iubiţi  şi  voi  pe  străini,  căci  şi  voi  aţi  fost  străini  în  pămîntul 
Egiptului"  (Deut.  10,  19).  Se  încearcă  deci  ca  ura  să  fie  înlocuită  cu 
iubirea.  Privind  esenţa  atitudinilor  faţă  de  Dumnezeu  şi  faţă  de  oameni 
inscrise  in  Decalog,  ele  se  reduc  la  cele  două  mari  porunci:  „Să  iubeşti 
pe  Domnul  Dumnezeul  tău,  din  toată  inima  ta,  din  tot  sufletul  tău  şi 
din  toată  puterea  ta"  (Deut.  6,  5)  şi  „să  nu  îţi  răzbuni  cu  mina  ta  şi  să 
n-ai  ură  asupra  fiilor  poporului  tău,  ci  să  iubeşti  pe  aproapele  tău,  ca 
pe  tine  însuţi"  (Lev.  19,  18).  In  aceste  două  porunci  mari  vede  Mîn- 
tuitorul,  plinirea  a  „toată  Legea  şi  proorocii"  (Mat.  22,  37 — 40),  iar 
cărturarul  interlocutor  recunoscînd,  a  exclamat  că  aceste  două  porunci 
„sînt  mai  mari  decît  toate  arderile  de  tot  şi  decît  toate  jertfele" 
(Marcu  12,  33).  Se  vede  că  ideea  de  iubire  este  strîns  legată  în 
Decalog  de  ideea  de  pace  şi  stă  in  centrul  propovăduirii  proorocilor, 
fiind  făgăduită  de  Dumnezeu  prin  gura  lor,  ca  prin  pace  să  se  perpe¬ 
tueze  legătura  între  Dumnezeu  şi  poporul  ales.  (Zaharia  10,  11? 
Miheia  5,  5). 

1.  Decalogul  leagă  pacea  de  muncă  şi  odihnă 

Dacă  porunca  a  şasea  opreşte  războiul,  porunca  a  patra  ne  pune 
in  faţă  îndatorirea  de  a  munci,  ca  şi  dreptul  ia  odihnă  după  muncă, 
ceea  ce  se  poate  realiza  numai  într-un  climat  de  pace. 

Majoritatea  isagogilor  clasează  poruncile  din  Decalog  în:  datorii 
ale  omului  faţă  de  Dumnezeu  (I — IV)  şi  datorii  ale  omului  faţă  de 

22  Cf.  Pr.  Dr.  P.  Dchelcanu,  Războiul,  o  probi,  de  morală...  Arad,  1939  p.  44. 

23  Cf.  Dr.  A.  Schultz,  op.  cit.,  p.  5 — 8  şi  Pr.  Dr.  P.  Deheleanu,  op.  cit.,  p.  100. 

semenii  săi  (V — X).  Dar  unii  împart  poruncile  potrivit  realităţilor  ofe¬ 
rite  de  viaţă.  Dar  oricum  ar  fi  împărţite  poruncile,  ele  se  întrepătrund 
căci  prin  punerea  lor  în  practică,  totul  se  îndreaptă  spre  Dumnezeu 
şi  totul  vine  de  la  Dumnezeu.24 

La  începutul  cărţii  Genezei  găsim  că  Dumnezeu  a  instituit  munca, 
ca  o  obligaţie  plăcută  primului  om.  „Şi  a  luat  Dumnezeu  pe  omul  pe 
care  îl  făcuse,  zice  Geneza,  şi  l-a  pus  în  raiul  cel  din  Eden,  ca  sâ-1 
lucreze  şi  să-l  păzească"  (Gen.  2,  15).  Aici  găsim  geneza  muncii  din 
care  izvorăşte  o  concepţie  optimistă  despre  muncă  şi  destinul  major 
al  omului.  Munca  aduce  spor  în  casă  şi  în  societate  deopotrivă  (Prov. 
27,  23,  27;  31,  21,  28 — 29).  Solomon,  autorul  Proverbelor,  sintetizează 
importanţa  muncii  în  maxima:  „Cea  mai  preţioasă  comoară  pentru 
om,  este  munca"  (Prov.  12,  27).  Opiniile  unora  despre  originea  pesi¬ 
mistă  a  muncii  (Gen.  3,  17 — 20)  25  nu  pot  fi  împărtăşite.  Aceasta,  pen¬ 
tru  că  în  starea  paradisică  munca  nu  era  legată  de  trudă.  Numai 
după  cădere,  omul  singur  şi-a  făcut  din  muncă  o  trudă  şi  un  chin. 
,.Nu  munca  este  un  regim  de  pedeapsă  pentru  omul  căzut  în  păcat, 
ci  natura  omenească  stricată,  e  pusă  sub  regim  de  pedeapsă.  Munca 
a  rămas  aceeaşi:  o  necesitate  existenţială  încadrată  în  ordinea  natu¬ 
rală;  e  o  orînduire  divină".26  Căci  „orice  muncă  adevărată  e  sfîntă, 
are  ceva  dumnezeiesc.  E  vastă  cît  pămîntul  şi  are  creştetul  în  cer", 
zice  Carlyle,  un  mare  apologet  al  muncii.27 

Munca  din  rudimentară  cum  era  la  început,  a  luat  avînt  treptat. 
De  la  Adam  primul  agricultor  în  istoria  omenirii,  de  la  Abel  primul 
păstor,  Iabal  primul  crescător  de  vite,  Iubal  primul  muzician,  de  la 
Tubalcain  primul  fierar  (Gen.  cap.  4),  pînă  la  impresionanta  dezvol¬ 
tare  a  tehnicii  moderne.  Omul  a  organizat  demult  chiar  şi  şantiere  de 
lucru,  la  început  mai  modeste  „pînă  la  răsturnarea  munţilor  din 
temelii"  (Iov,  28,  9).  Munca  a  devenit  cu  timpul  o  datorie  morală  pen¬ 
tru  toată  lumea,  căci  cel  ce  nu  munceşte,  acela  însemnează  că  trăieşte 
din  munca  altora,  lenevind.  Dar  leneşii  n-au  loc  între  oameni,  ci  sînt 
trimişi  să  ia  pildă  de  hărnicie  de  la  animale.  „Du-te  leneşule  la  fur¬ 
nică  .. .  sau  mergi  la  albină  şi  vezi  cît  e  de  harnică"  (Prov.  6,  6 — 11). 

Vechiul  Testament  pomeneşte  multe  din  meseriile  oamenilor  care 
îşi  agonisesc  existenţa  prin  muncă  cinstită.28  Toate  aceste  glasuri  ale 
Legii  Vechi  sînt  expresia  voii  lui  Dumnezeu,  care  n-a  zidit  pe  om 
ca  unul  să  fie  sătul  şi  îmbrăcat,  iar  altiil  să  fie  flămînd  şi  gol,  cu 
palmele  bătute  de  corn  de  plug  şi  sapă. 

24  Cf.  Diac.  Mircea  Chialda,  stud.  cit.  p.  608 — 609. 

25  Cf.  N.  Berdiaetf,  De  la  destination  de  l'Homme,  trad.  I.  P.  et  H.  M.  Paris, 
1935  p.  275;  Hristu  Andrutsos,  Sistem  de  morală,  trad.  Dr.  Ion  Lancrăjan  şi  Prof. 
E.  Mudopoulos,  Sibiu  1947  p.  214. 

26  Cf.  L.  G.  Munteanu,  Sftntul  Apostol  Pavel  muncitor  cu  braţele,  in  rev.  S.  T. 
1951  p.  430. 

27  Cf.  Thomas  Carlyle,  Muncă,  sinceritate,  tăcere,  trad.  C.  Antoniade,  Buc.,  1919, 
p.  31,  36 — 37.  —  In  cei  86  de  ani  cit  a  trăit  (1795 — 1881),  a  scris  o  seamă  de  studii, 
care  laolaltă  alcătuiesc  o  adevărată  evangheiie  a  muncii.  Intre  acestea  se  remarcă 
..Arbeiten  und  nicht  Verzweifeln-  —  Lucrează  şi  nu  deznădăjdui,  tradusă  In  mai 
multe  limbi  de  largă  circulaţie. 

28  Cf.  Prof.  Nlcodim  Belea,  Consideraţii  asupra  problemei  muncii ...  in  rev. 
M.  A.  nr.  7—6/1970  p.  484. 

Dar  orice  datorie  împlinită  iti  aduce  şi  drepturi.  Astfel,  împlinirea 
datoriei  de  a  munci,  iţi  aduce  dreptul  la  odihnă.  S-a  odihnit  Ziditorul 
după  şase  zile  de  activitate  creaturală,  şi  se  odihneşte  întreg^  Israelul 
în  sabatul  care  este  legat  de  scoaterea  sa  din  robia  Egipteană,  ca  „să 
le  rămînă  ziua  aceea  de  pomenire  din  neam  in  neam"  (Exod  12,  14). 
Astfel  sabatul  a  devenit  o  instituţie  pur  evreiască.  E  ziua  naţională  a 
lui  Israel"  (Deut.  5,  15).29 

Are  dreptul  şi  fiinţa  umană  la  odihnă,  căci  alcătuirea  fizică  a 
omului  nu  se  poate  asemăna  cu  un  robot  care  nu  oboseşte.  Eforturile 
fără  pauză  pun  în  primejdie  organismul  omului  şi  de  aceea  Decalogul 
limitează  munca  la  şase  zile,  iar  „în  ziua  cea  dinţii  a  săptămînii  cînd 
se  lumina  spre  ziuă"  e  zi  de  repaus  căci  a  Înviat  Domnul.  (Mat.  28,  1; 
Mc.  16,  1 — 2;  Ioan  20,  19;  Apoc.  1,  10).  Dacă  ieşirea  din  robia  Egiptului 
marchează  trecerea  la  viaţă  libera  a  unui  singur  popor,  ziua  învierii 
Domnului  marchează  trecerea  de  la  moarte  la  viaţă  a  tuturor  nea¬ 
murilor.  Prin  învierea  Sa,  Mintuitorul  este  „Domn  şi  al  sîmbetei" 
(Matei  12,  1  — 13).  în  ziua  învierii  credincioşii  se  îngrijesc  de  suflet 
prin  rugăciune  şi  meditaţie.  în  acelaşi  timp  işi  odihnesc  şi  trupul  pen¬ 
tru  a-şi  reface  forţele  fizice  pentru  o  nouă  perioadă  de  şase  zile.  „E 
pentru  prima  dată  în  istoria  omenirii  cînd  se  întîlneşte  o  legiferare  a 
dreptului  la  odihnă.  în  celelalte  legislaţii  din  antichitate  nu  se  întîl¬ 
neşte  decît  subjugarea  claselor  de  sclavi".30 

Decalogul,  prin  porunca  a  patra,  se  ocupă  şi  de  problema  scla¬ 
vajului,  ce  se  cheamă  „muncă  silită".  Sclavajul  a  trecut  prin  diferite 
forme,  in  funcţie  de  epoca  istorică  şi  situaţia  geografică  în  care  se 
găsea.  Sclavii  au  dus  o  luptă  de  emancipare  aspră  şi  de  lungă  du¬ 
rată,  atingind  şi  Dacia  noastră  in  vremea  stăpînirii  romane  şi  au 
dispărut  deodată  cu  retragerea  trupelor  de  către  Aurelian. 

Cu  toate  încercările  sale,  Moise,  şi  profeţii  n-au  putut  desfiinţa 
sclavajul  în  mare  măsură,  dar  l-au  îndulcit  oarecum,  deosebindu-se 
radical  starea  sclavilor  din  Israel  de  starea  celor  din  popoarele  păgîne 
(Deut.  23,  16;  Exod  20,  12;  Deut.  5,  5;  Lev.  cap.  25).  S-ar  putea  pune 
întrebarea:  De  ce  Dumnezeu  prin  Moise  şi  de  ce  creştinismul  n-au 
făcut  să  înceteze  deplin  starea  sclavajului  şi  de  ce  s-au  mulţumit  numai 
cu  unele  ameliorări  aduse  acestei  stări?  Mai  întîi  în  Vechiul  Testa¬ 
ment  „Dumnezeu  a  admis  din  raţiuni  pedagogice,  menţinerea  unor 
instituţii  în  forma  în  care  atrăgeau,  prin  exemplul  lor,  atenţia  altor 
popoare,  dar  a  schimbat  fondul.  Aşa  s-a  petrecut  şi  cu  sclavajul.  S-a 
tolerat  în  general  ca  existent  in  acele  timpuri,  dar  s-a  oprit  tratarea 
inumană  a  sclavilor'.31  în  al  doilea  rind,  în  ce  priveşte  doctrina 
creştină,  creştinismul  n-a  venit  să  aducă  numai  schimbări  sociale;  el 
a  venit  să  aducă  schimbări  de  ordin  religios-moral  şi  etic-social.  A 
schimbat  raporturile  dintre  stăpîn  şi  slugă;  a  şters  raporturile  rigide 
dintre  dînşii;  îi  priveşte  ca  fraţi  şi  copii  ai  aceluiaşi  Părinte.32  Cu  alte 


29  Cf.  Pr.  Proi.  Dr.  Nicolae  Neaga,  Decalogul,  stud.  cit.  p.  45. 

30  Cf.  Diac.  Mircea  Cliialda,  stud.  cit.,  p.  609. 

31  Cf.  Studiul  V.  T.  Ed.  Inst.  Bibi.  Buc.,  1955,  p.  87—88. 

32  Cf.  Proi.  Nicolac  Colan,  Sf.  Pavel  către  Filimon  —  creştinismul  şi  sclavia, 
Sibiu,  1925  passim. 

cuvinte,  Mîntuitorul  nostru  lisus  Hristos  n-a  venit  să  strice  rînduielile 
existente.  A  venit  să  făurească  tiparul,  forma,  in  care  aveau  să  fie 
turnate  aceste  rinduieli  spre  mai  binele  omenirii.  A  venit  să  aşeze 
împărăţia  lui  Dumnezeu  pe  pămînt,  de  aceea  „poartă  numele  de  Mîn- 
tuitor".33  In  parabolele  Sale  Mîntuitorul  a  vorbit  despre  agricultori, 
despre  păstori,  despre  negustori,  despre  meseriaşi  etc.  De  aici  cu¬ 
noaştem  dorinţa  Fiului  lui  Dumnezeu  de  a  turna  concepţia  antică 
despre  muncă  în  tipare  divine.  In  doctrina  Mîntuitorului  nu  vom  găsi 
niciunde  o  teorie  despre  muncă  sau  vreun  cod  al  muncii.  El  nu  face 
teorii.  Vine  şi  munceşte  însuşi,  sfinţind  munca  manuală  şi  intelec¬ 
tuală  34  atît  prin  exemplul  vieţii  Sale,  cît  prin  ceea  ce  spune  El  în 
parabola  talanţilor,  unde  stăpînul  laudă  pe  slujitorii  credincioşi  şi 
harnici,  osîndind  pe  cei  vicleni  şi  leneşi.  Pe  Sfinţii  Apostoli  îi  alege 
dintre  muncitori.  Nici  un  leneş  n-a  fost  chemat  de  Domnul  în  slujba 
Sa.  Apostolii  au  organizat  pe  creştinii  din  Ierusalim  în  colectiv  liber 
consimţit,  adică  cei  bogaţi  depuneau  totul  şi  se  împărţea  tuturor  după 
cum  avea  nevoie  fiecare.  (Fapte  4,  15?  2,  45).35 

Există  însă  opinii  care  susţin  că  creştinismul  fiind  o  religie 
transcendentă,  îndreaptă  atenţia  omului  mai  mult  spre  cele  de  sus,  in 
paguba  vieţii  reale,  prezente.  Ar  îndepărta  oarecum  pe  om  de  la 
muncă,  îndrumîndu-1  să  se  lase  cu  totul  numai  în  grija  lui  Dumnezeu, 
în  temeiul  spuselor  Mîntuitorului  „Căutaţi  mai  întîi  împărăţia  lui 
Dumnezeu  şi  dreptatea  Lui  şi  toate  cele  de  pe  pămînt  se  vor  adăuga 
vouă'*  (Mat.  6,  33).36  La  astfel  de  premise  şi  concluzii  greşite  poate 
duce  numai  lipsa  de  privire  în  ansamblu  a  doctrinei  creştine.  întreaga 
Evanghelie  a  lui  Hristos  se  ridică  împotriva  celor  care  dau  o  astfel 
de  interpretare  locului  de  la  Matei  6,  33.  Pentru  ca  Mîntuitorul  să 
poată  fi  înţeles,  trebuie  privit  în  toată  viaţa  Lui.  Creştinismul  n-a 
favorizat  niciodată  starea  de  lenevie  şi  inactivitate,  ci  a  socotit  tot¬ 
deauna  aceste  stări  ca  ceva  anormal  în  viaţa  omului.  Numai  după  ce 
cauţi  „Dreptatea  lui  Dumnezeu"  muncind  în  conformitate  cu  „Drepta¬ 
tea"  divină,  „ţi  se  vor  adăuga  şi  cele  de  pe  pămînt'1. 

2.  între  pace  şi  război,  ieri  şi  azi 

Cînd  ucizi  pe  cineva,  eşti  pe  picior  de  război  cu  el.  A  nu  ucide 
însemnează  pace.  Au  trecut  aproape  două  mii  de  ani  de  cînd  creşti¬ 
nismul  îndrumă  pe  oameni  să  nu  alerge  după  bunuri  materiale  pentru 
că  acestea  generează  războaie.  Şi  tot  de  atîta  vreme  creştinismul 
arată  consecinţele  tragice  ale  neînţelegerilor  dintre  popoare.  De  la 
ciomagul  lui  Cain  şi  de  la  măciuca  ciobanului  din  Mioriţa,  pînă  la 
tehnica  modernă  a  războaielor,  toate  au  la  temelie  acapararea  de 


33  Cf.  Nicolae  Mitropolitul  Banatului,  Învăţătura  Ortodoxă  despre  mîntuire, 
Ed.  M.  B.  Timişoara  1983  p.  5  squ. 

34  Cf.  Prot.  Nicodim  Belea,  stud.  cit.  rev.  M.  A.  nr.  7 — 8/1970  p.  485 — 486. 

35  Cf.  Fricdrich  Hauch,  Die  Stellung  des  Urchristentums  zu  Arbeit  und  Geld. 
Giitersloch  C.  Bertelmann  Vig.  1921  p.  102 — 111,  despre  punctul  de  vedere  paulin. 

36  Cf.  Mi  hai  Moldovan,  Dinamica  muncii.  Bucureşti  1930,  p.  16 — 17. 

bunuri  materiale  peste  trebuinţe  şi  dorinţa  de  dominaţie  a  celor  tari 
asupra  celor  slabi.  Pe  măsură  ce  au  trecut  anii,  războiul  a  înfricoşat 
omenirea  tot  mai  mult  pentru  că  armele  au  devenit  tot  mai  perfecţio¬ 
nate,  iar  oamenii  tot  mai  lacomi.  Este  adevărat  că  au  existat  şi  inter¬ 
vale  de  pace,  dar  acestea  au  fost  atît  de  scurte  incit  s-ar  putea  spune 
că  războiul  a  constituit  tot  timpul  o  problemă  de  actualitate.  Atît 
războiul  cit  şi  pacea  au  avut  totdeauna  apărători  şi  detractori.37 
Poziţia  Bisericii  Ortodoxe  şi  a  slujitorilor  ei  nu  poate  fi  alta  decît  a. 
Mîntuitorului  nostru  Iisus  Hristos.  Mîntuitorul  ca  şi  Sfinţii  Apostoli 
n-au  dat  nici  o  poruncă  privitoare  la  război.  Vorbesc  însă  foarte  mult 
despre  pace.  Imnul  Betleemit  al  păcii  vesteşte  că  Cel  ce  s-a  întrupat, 
a  venit  să  aducă  pace  între  cer  şi  pămînt,  între  Dumnezeu  şi  oameni, 
intre  toţi  oamenii  întreolaltă.  In  timpul  vieţii  Sale  pămînteşti,  Mîn¬ 
tuitorul  a  spus:  „Pacea  Mea  dau  vouă,  nu  cum  dă  lumea  o  dau  Eu" 
(Ioan  15,  13),  iar  în  Ghetsimani  i-a  poruncit  lui  Petru  să  nu  scoată 
sabia,  căci  toţi  care  scot  sabia,  de  sabie  vor  pieri  (Ioan  18,  11;  Mat. 
26,  52).  Dumnezeu  binecuvîntează  cu  pace  întreaga  omenire,  pentru 
că  toţi  sînt  fiii  Lui.  Pe  cînd  pacea  pe  care  o  dă  lumea,  de  multe  ori 
nu  este  altceva  decît  un  interval  în  care  se  pregăteşte  o  nouă  înar¬ 
mare. 

Mîntuitorul  a  lăsat  în  lume  Biserica  Sa,  cu  slujitorii  care  lucrează 
in  numele  şi  cu  ajutorul  Lui.  In  calitatea  sa  de  organizaţie  obştească, 
Biserica  este  alcătuită  din  indivizi  comuni  cu  Statul.  Ea  trăieşte  tot¬ 
deauna  în  cuprinsul  unui  Stat  suveran  pe  care  îl  apără  de  pe  poziţiile 
sale  şi  cu  mijloacele  sale  specifice,  în  scopul  atingerii  idealului  păcii 
şi  al  vieţii.  Statul  se  bazează  pe:  un  teritoriu,  cu  o  populaţie  de  Stat 
avînd  o  organizaţie  sau  un  aparat  de  Stat  care  e  expresia  forţelor  poli¬ 
tice  ale  populaţiei.  Deci  Biserica  ştie  ce  are  de  apărat.  Cînd  Statul 
acesta  suveran  este  atacat,  el  trebuie  să  se  apere.  E  în  legitimă 
apărare,  e  în  defensivă.  Această  legitimă  apărare  se  înţelege  şi  atunci 
cînd  un  Stat  prieten  este  atacat  pe  nedrept  şi  trebuie  ajutat  să  se 
apere.  „A  apăra  un  alt  Stat  de  nedreptăţi  —  zice  un  sociolog  francez  — 
este  o  faptă  Sfîntă,  ştiind  că  patria  legitimă  a  fiecăruia  e  tot  atît  de 
Sfîntă  ca  a  ta".38  De  aceea  Biserica  nu  este  împotriva  unui  război  just 
prin  care  Statul  îşi  apără  fiinţa  sa  şi  pe  cetăţenii  săi  de  încălcări  ne¬ 
drepte.30 

Strigătul  omenirii  de  azi  după  pace,  e  strigătul  celui  căzut  între 
tilhari  pe  calea  Ierihonului  chemînd  pe  samarineanul  izbăvitor.  Biserica 
trebuie  să  răspundă  acestei  chemări  şi  să  fie  prezentă  acolo  unde  se 
dă  bătălia  pentru  cucerirea  dreptăţii  şi  libertăţii.  Părinţii  Bisericii  care 
au  alcătuit  sfintele  Liturghii,  au  fost  prezenţi  şi  au  trăit  lupta  aprigă 
pentru  pace  în  cuprinsul  graniţelor  romano-bizantine.  Au  scris  Litur¬ 
ghiile  care  cuprind  rugăciuni  la  toate  trebuinţele  şi  pentru  pacea  a 
toată  lumea.  Cărţile  de  căpătîi  pentru  sfintele  slujbe  —  Liturghierul  şi 

37  Cf.  Pr.  Dr .  P.  Deheleanu,  op.  cit.,  p.  4 — 6 

38  Cf.  En£e  Bouloc,  La  Croisade  do  1  esprit.  Une  nouvelle  doctrine  de  la  guerre 
et  de  la  paix,  Paris,  1927,  p.  291  squ,  citat  la  Pr.  Dr.  P.  Deheleanu,  op.  cit.,  p.  33. 

39  Cf.  Diac.  M/rcca  Chialda,  stud.  cit.  p.  615. 

Molitvelnicul  —  zic  „Pace  tuturor41,  nu  numai  unora.  Ca  Dumnezeu 
să-i  unească  pe  toţi  într-un  gînd  şi  ascultare  faţă  de  cîrmuitorii  lor. 
Rugăciunile  pentru  autorităţile  Statului  fac  parte  din  atitudinea  per¬ 
manentă  a  Bisericii  faţă  de  cei  ce  conduc  treburile  obşteşti.40  In  rugă¬ 
ciunea  dipticelor,  Sfîntul  Vasile  cel  Mare  zice:  „întăreşte  Doamne 
braţul  cîrmuitorilor  patriei,  supunîndu-le  lor  neamurile  care  voiesc 
războaie,  ca  în  liniştea  lor,  viaţă  paşnică  şi  netulburată  să  vieţuim'4. 
In  timpul  litiei  din  cuprinsul  Vecerniei  ne  rugăm:  „Să  se  păzească 
ţara  aceasta  de  ciumă,  de  foamete,  de  cutremur,  de  potop,  de  foc,  de 
sabie,  de  năvălirea  altor  neamuri  asupra  noastră  şi  de  războiul  cel 
dintre  noi,  dăruindu-ne  pace  şi  linişte 44 .4I 

Intr-adevăr,  a  te  ruga  pentru  pace  e  o  datorie  sacerdotală,  dar  a 
te  lupta  concret  pentru  ea  este  o  acţiune  preventivă.  „Căci  trebuie 
să  ne  îngrijim  de  cele  bune  nu  numai  înaintea  Domnului,  ci  şi  înaintea 
oamenilor44  (II  Cor.  8,  21)  şi  „Să  nu  caute  nimeni  numai  ale  sale,  ci 
fiecare  şi  ale  altuia44  (Filipeni  2,  4).  Pacea  aduce  linişte  în  toată  fiinţa 
omului,  dar  îi  aduce  şi  datoria  de  a  o  apăra  cu  toate  mijloacele  ce-i 
stau  la  îndemînă,  împotriva  celor  ce  vor  să  o  distrugă.42  Incît  priveşte 
persoana  preotului,  ca  factor  spiritual,  are  multe  ocazii  de  a  sta  de 
vorbă  cu  credincioşii.  Dialogul  de  la  om  la  om,  apoi  cuvîntările  cu 
ocazia  săvîrşirii  sfintelor  Taine  şi  ierurgii,  sînt  tot  atîtea  ocazii  de  a 
pune  şi  dezvolta  teme  care  privesc  cerinţele  lumii  contemporane.  Nu 
este,  deci,  de  ajuns  ca  în  chip  contemplativ  să  doreşti  pacea,  ci 
trebuie  să  te  angajezi  în  mod  hotărît  şi  cu  toată  tăria  în  lupta 
activă  pentru  apărarea  păcii.  Pacea  nu  vine  de  la  sine,  ci  trebuie  cău¬ 
tată  în  sufletul  omului,  căci  omul  nu  s-a  golit  de  tot  ce  este  în  el  aşa 
cum  ai  goli  un  vas,  să  nu  mai  rămînă  nimic  într-însul.  A  mai  rămas 
totuşi  o  picătură  de  energie  morală  care  trebuie  căutată  şi  sporită. 
Pentru  aceasta  trebuie  săpat  adînc  ca  să  găseşti  binele  în  om,  căci 
cine  vrea  să  vadă  zile  bune  „să  caute  pacea  şi  să  se  ţină  de  ea44,  — 
zice  Scriptura.  (I  Petru  3,  11).  Preotul  trebuie  să  dea  dovadă  că  e  fiu 
al  veacului,  că  nu  este  anacronic.  Statul  caută  pacea  prin  rînduielile 
sale  politice  pacifiste,  pornind  de  la  legi  şi  prin  legi,  din  exterior  spre 
interiorul  omului.  Biserica  prin  slujitorii  săi  caută  pacea  pornind 
de  la  interiorul  omului,  pe  care  îl  prelucrează  în  scopul  realizării  păcii 
în  exterior.  Biserica  dovedeşte  prin  aceasta  forţa  de  umanizare  a  indi¬ 
vidului  şi  a  societăţii  prin  cheagul  iubirii.  La  marea  Judecată  nu  va  fi 
întrebat  numai  cîtă  pîine  a  dat  celui  flămînd  şi  cu  ce  l-a  îmbrăcat,  ci 
cită  iubire  a  turnat  în  acest  ajutor. 

Potrivit  învăţăturii  creştine,  evenimentele  le  rînduieşte  Dum¬ 
nezeu,  dar  ele  se  înfăptuiesc  de  oameni,  care  sînt  liberi  să  aleagă 


40  Cf.  Friedrich  Heiler,  m Das  Gebet".  Eine  Religionsgeschichte  und  Religion- 
psyhologische  Untersuchung,  5  Aufl.,  Miinchen,  1923.  p.  451  j  vezi  şi  Ludwig 
Biehl,  Das  liturgische  Gebet  fiir  Kaiser  und  Reich,  Paderborn  1937  p.  26. 

41  Liturghier,  Ed.  Inst.  Bibi.  Buc.,  1974.  p.  344  şi  Mo litvelnic  Ed.  Int.  Bibi.  Buc. 
1974  p.  430. 

42  Cf.  Pr.  Prot.  Dr.  Nicolae  Neaga,  Pentru  pace  şi  înţelegere,  In  rev.  M.  A. 
nr.  9—10/1983  p  632—638. 

(Deut.  30r  15 — 16;  Ierem.  21,  8).  Se  discută  şi  se  semnează  azi  hotăriri 
de  valoare  universală  intru  apărarea  vieţii.  Toate  religiile  sint  chemate 
azi  să  intoneze,  cu  mai  mare  putere,  imnul  celest  „Pe  pămint  pace', 
şi  să  o  făurească  în  aşteptarea  plinirii  marelui  ideal  isainic  (Isaia  2, 
4,  11;  65,  21 — 25),  căci  pacea  e  un  bun  atît  de  mare,  incit  Mîntuitorul 
numeşte  fii  ai  lui  Dumnezeu  numai  pe  făcătorii  de  pace.  Ceilalţi  râmi- 
nînd  aliaţi  duhului  rău  in  mantie  de  şarpe,  pe  care  l-a  avut  Eva  sfă¬ 
tuitor. 

In  cît  priveşte  latura  românească  a  problemei  păcii,  se  ştie  ca 
etnogeneza  poporului  românesc  se  întrepătrunde  cu  creştinismul.  Certi¬ 
ficatul  de  naştere  al  poporului  Român  poartă  aceeaşi  dată  cu  cel  de 
botez.  S-a  născut  în  munţi,  muncind  in  frunte  cu  Schimnicii  săi,  apă- 
rindu-se  de  cei  ce  încercau  să-i  tulbure  liniştea  şi  pacea.  Schimnicii 
uneau  rugăciunea  cu  lupta  alături  de  popor  împotriva  celor  ce  încer¬ 
cau  să-i  răpească  libertatea  şi  să-i  încalce  pămîntul,  solicitindu-i  la 
bună  pace.  Românul  n-a  încălcat  niciodată  pămîntul  altuia,  dar  şi-a 
„apărat  sărăcia,  nevoile  şi  neamul",  cu  dirzenia  unui  popor  călit  în 
suferinţe. 

Astăzi,  acelaşi  popor  unit  in  convingerea  că  adevărul  va  birui  şi 
sprijinit  de  vestitorii  Evangheliei  păcii,  păşeşte  cu  încredere  spre  un 
viitor  plin  de  lumină,  libertate  şi  bună  înţelegere  pe  întreg  pămîntul. 
Dacă  Dumnezeu  a  creat  lumea  singur,  la  guvernarea  lumii,  însă,  şi-a 
asociat  „oameni  luaţi  dintre  oameni"  (Evr.  5,  1),  care  împreună  cu 
credincioşii  lor  „fac  voia  lui  Dumnezeu"  (I  foan  2,  17),  în  aşteptarea 
binelui  măreţ  văzut  de  Isaia  proorocul. 


Prot.  Nicodim  Bclcu 


SFlNTA  TRADIŢIE  IN  VIAŢA  BISERICII* 


învăţătura  creştină  formulată  de  Biserică  şi  propovăduită  oame¬ 
nilor  in  vederea  mîntuirii  se  cuprinde  în  Revelaţia  dumnezeiască. 
Revelaţia  dumnezeiască  e  descoperirea  de  sine  a  lui  Dumnezeu,  a  fiinţei 
şi  planurilor  sale.  Ea  se  dă  fiinţelor  raţionale?  este  ieşirea  liberă  din 
„lumina  cea  neapropiată"  în  care  locuieşte  El,  spre  a  se  face  cunoscut 
oamenilor.  (I  Tim.  6,  16)  1 

Revelaţia  dumnezeiască  a  ajuns  la  noi  prin  cele  două  căi,  mij¬ 
loace  de  transmitere  şi  păstrare  a  ei:  Sfînta  Scriptură  şi  Sfînta  Tradiţie. 

Sfinta  Tradiţie  este  învăţătura  dată  de  Dumnezeu  prin  viu  grai 
Bisericii  şi  din  care  o  parte  s-a  fixat  mai  tîrziu  în  scris.  Ea  e  viaţa 
Bisericii  în  Duhul  Sfînt,  este  curentul  viu  al  vieţii  Bisericii. la  Tocmai 
acest  aspect  al  Tradiţiei,  ca  viaţă  a  Bisericii,  ca  prezenţă  a  ei  în  viaţa 
Bisericii  şi  mărturia  Sfintei  Scripturi  despre  existenţa  ei,  va  fi  şi 
scopul  lucrării  de  faţă. 

Cîteva  aspecte  ale  Învăţăturii  Ortodoxe  despre  Sfinta  Tradiţie 

1  Noţiunea  şi  fiinţa  Tradiţiei 

Tradiţia  sau  „predania",  „datina"  sau  „rînduiala  Bisericii",  cum 
îi  ziceau  cei  vechi,  are  mai  multe  înţelesuri  indicate  de  verbul 
Trapa SiSco[i.u  din  rădăcina  căruia  se  trage  :rapa$o<7i<;  —  tradiţie  —  şi 
anume:  a)  acţiunea  de  a  transmite,  de  a  transmite  mai  departe,  din 
mină  în  mină  şi  din  gură  în  gură,  precum  şi  aceea  de  predare.2 

b)  obiectul  acestei  acţiuni  de  transmitere  şi  predare,  care  poate  fi 
iarăşi  felurit:  Ao*'ta  toi»  xupiou,3  sau  anumite  datini  şi  obiceiuri,  ori 
învăţături  orale.4 

Noţiunea  de  Tradiţie  poate  fi  luată  în  înţeles  larg,  cit  şi  în  înţeles 
restrîns.  în  înţeles  larg,  întreg  cuprinsul  Revelaţiei  este  Tradiţie  (Tra- 


♦  Lucrare  de  Seminar  in  cadrul  cursurilor  de  doctorat,  specialitatea  principală 
Studiul  Biblic  al  Noului  Testament,  alcătuită  sub  îndrumarea  şi  supravegherea 
Pr.  Prof.  Dr.  Constantin  Corniţescu,  care  a  şi  dat  avizul  pentru  publicare. 

\Teologia  Dogmatică  şi  Simbolică,  Manual  pentru  Institutele  teologice,  Bucu¬ 
reşti,  1958  p.  170. 

la  învăţătura  de  credinţă  creştină  ortodoxă,  Bucureşti,  1952,  p.  28. 

2  Vezi  Bailly,  Dictionnaire  grec-irangais,  cuvîntul  7rapaSocu<;, 

3  Eusebiu  al  Cezareei,  Istoria  bisericească,  IV,  III,  XXXIX,  11. 

4.  Sf.  Irineu,  Adversus  Haereses,  III,  II,  P.  G.  Col.  845. 

riitio)  sau  Predanie  (7tapa8ocn<;  —  II  Tex.  2,15)  sau  Vestire  (I  Ioan  1, 
2 — 3),  intrucît  s-a  predat  şi  se  preda,  fie  oral,  fie  în  scris.  In  acest  sens, 
Tradiţia  este  întregimea  cuprinsului  doctrinar  şi  de  viaţă  a  Bisericii/ 

In  cadrul  acestei  Tradiţii  atotcuprinzătoare,  identică  în  fond  cu 
însăşi  „viaţa  Bisericii  în  Duhul  Sfînt",  ceea  ce  e  tot  una  cu  „viaţa 
Duhului  în  Biserică'*  sau  cu  „expresia  vieţii  Duhului" 5  6 7  în  Biserică, 
apare,  prin  inspiraţie  dumnezeiască,  Sf.  Scriptură,  care,  însă,  nu-i  toată 
bogăţia  Bisericii,  ci  numai  o  parte  din  aceasta,  cealaltă  parte  prin 
care  Biserica  se  menţine  şi  se  extinde  constituie  Tradiţia  Apostolică  in 
sens  restrins. 

Tradiţia  în  sens  restrîns  reprezintă  mai  ales  modalităţile  concrete 
date  de  Apostoli  pentru  a  aduce  Biserica  în  viaţă,  pentru  a  realiza 
comuniunea  între  credincioşi  şi  Hristos  şi  între  credincioşii  înşişi,  mo¬ 
dalităţi  care  sînt  normative  pentru  menţinerea  şi  pentru  extinderea 
ei  (Crezurile,  dispoziţiile  relative  la  taine,  la  cult,  la  organizarea 
ierarhică,  la  viaţa  credincioşilor)  ;  şi  intrucît  acestea  se  repetau  în 
practică,  nu  era  nevoie  să  se  fixeze  în  scris.  Acestea  sînt  numite  de 
Irineu  şi  Tertullian  „regula  fidei".8 

In  înţeles  restrins,  Tradiţia  sfîntă  sau  dumnezeiască  este  Reve¬ 
laţia  divină  predată  de  Mîntuitorul,  propovăduită  de  Sf.  Apostoli,  dar 
nescrisă  de  ei,  ci  transmisă  aşa  în  Biserică,  fără  schimbare,  din  gene¬ 
raţie  în  generaţie. 

Primirea  de  către  Biserică  a  Sf.  Tradiţii  se  încheie,  deodată  cu 
procesul  inspiraţiei  divine,  la  moartea  ultimului  Apostol,*  dar  prezen¬ 
tarea  şi  fixarea  Tradiţiei  sfinte  se  face  în  cursul  primelor  opt  veacuri 
ale  ecumenicităţii  creştine.9 

Tradiţia  în  sens  restrîns,  după  învăţătura  Bisericii  Ortodoxe,  nu 
e  nici  o  parte  din  adevărurile  revelate  şi  anume  cele  necuprinse  în 
Scriptură,  nici  numai  conştiinţa  de  sine  a  Bisericii  în  decursul  timpului 
şi  cu  atît  mai  puţin  un  produs  al  Bisericii  postapostolice,  ci  ea  e 
una  din  cele  două  forme  ale  Tradiţiei  Apostolice  în  sens  larg,  sau 
ale  Revelaţiei  comunicate  de  Apostoli  Bisericii  începătoare,  oral. 

Forma  dezvoltată  in  care  Apostolii  au  expus  cu  deosebire  iconomia 
mîntuirii  noastre  a  fost  istorisirea  vieţii,  cuvintelor  şi  faptelor  mîn- 
tuitoare  ale  lui  lisus,  apoi  interpretarea  acestor  fapte  în  legătură  cu 
diferite  îndemnuri  şi  rînduieli  date  credincioşilor  pentru  a  înainta  în 
viaţa  cea  nouă,  mîntuită.  Aşa  Sf.  Ap.  Pavel  întemeiază  îndemnul 
la  smerenie  dat  filipenilor,  cu  pilda  smereniei  lui  Hristos  care  a  primit 
să  se  facă  om  şi  să  suporte  pînă  şi  moartea  pe  cruce  (Filip.  2,  6 — 8); 
îndemnul  la  folosirea  darurilor  personale  în  folosul  obştesc,  cu  învăţă- 


5  Pr.  Prof.  Isidor  Todoran,  Si.  Tradiţie,  şi  tradiţie  bisericească,  în  „Mitropolia 
Ardealului",  an  Vil,  nr.  9 — 12/1962,  p.  679. 

6  Teologia  Dogmatică  şi  Simbolică,  Manual  pentru  Institutele  Teologice,  voi.  I, 
Bucureşti,  1958.  p.  178 — 190. 

7  Pr.  Prof.  Dr.  Dumitru  Stăniloae,  Caracterul  permanent  şi  mobil  al  Tradiţiei, 
in  rev.  „Studii  Teologice",  an  XXV,  nr.  3 — 4/1973,  p.  150. 

8  Tertullian  dă  ca  regulă  de  credinţă  pentru  credincioşi  ceea  ce  cred  Biseri¬ 
cile  apostolice,  „quod  ecclesia  ab  apostoli  a  Christo,  Christus  vero  a  Deo  accepit" 
(De  presrriptione  haereticorum,  cap.  21,  P.  L.,  t.  II,  col.  38). 

9  Prof.  Isidor  Todoran,  art.  cit.,  p.  679. 

tura  despre  originea  acestor  daruri  în  acelaşi  Duh  şi  cu  asemănarea 
Bisericii  cu  un  trup  cu  multe  mădulare  (I  Cor.  12;  Rom.  12)  etc. 

Forma  scurtă  însă  era  necesară  nu  numai  pentru  a  fi  mai  uşor 
ţinută  minte  de  credincioşi,  ci  şi  pentru  că  reprezenta  un  pas  înainte 
în  angajarea  oamenilor,  dincolo  de  simplul  apel  al  expunerilor  mai 
largi;  reprezenta,  adică,  o  pătrundere  a  revelaţiei  mîntuitoare  în 
oameni.  Cu  acest  rost  au  concentrat  încă  Apostolii  in  crezuri  scurte, 
foarte  atent  alcătuite,  toată  iconomia  mîntuirii,  pentru  ca  să  fie 
rostite  de  cei  ce  se  botezau,  declarînd  că  au  acceptat  tot  ce  li  s-a 
spus  despre  mîntuirea  în  Hristos,  pe  larg. 

Dar  ca  să  fie  asigurate  generaţiilor  viitoare  nu  numai  formele 
scurte,  ci  şi  cele  dezvoltate,  care  nu  puteau  fi  ţinute  minte  şi  predate 
cu  fidelitate  oral,  de  la  om  la  om  şi  de  la  generaţie  la  generaţie, 
curînd  unii  Apostoli  şi  ucenici  ai  lor  au  primit  inspiraţie  să  le  fixeze 
în  scris.  Aşa  s-a  născut  Scriptura  şi  aşa  au  rămas  ca  Tradiţie  ne¬ 
scrisă:  crezurile  rezumative  ale  credinţei  pe  care  credincioşii  le  pu¬ 
teau  ţine  uşor  minte  şi  care  reprezentau  o  angajare  a  lor,  un  efect  al 
Revelaţiei  în  suflete,  un  „ultim41  moment  al  Revelaţiei. 

De  altfel,  „Apostolii  nu  au  descris  numai  modurile  de  sălăşluire 
a  lui  Hristos  în  oameni,  ci  au  unit  de  fapt  pe  oamenii  care  au  crezut, 
cu  Hristos,  prin  acte  poruncite  de  Hristos  însuşi:  i-au  botezat,  i-au 
uns  cu  Sf.  Mir,  i-au  împărtăşit  cu  Trupul  şi  Sîngele  Domnului, 

Acestea  sînt  şi  ele  forme  ale  Revelaţiei  şi  expresii  ale  ei,  dar 
forme  şi  expresii  prin  care  nu  se  dădea  numai  o  învăţătură  despre 
mîntuire,  ci  se  dădea  mîntuirea  însăşi,  nu  se  vorbea  numai  despre 
Hristos,  ci  se  puneau  oamenii,  de  fapt,  în  legătură  cu  Hristos44. 10  Fiind 
şi  ele  ţinute  minte  prin  practicare  necontenită,  iarăşi  nu  a  fost  necesar 
să  fie  fixate  în  scris,  in  amănunte,  ci  au  rămas  în  Tradiţie. 

Toate  acestea:  Taine,  organizaţie  bisericească  ierarhică,  rugă¬ 
ciuni  sau  cultul  divin,  nefixate  în  Scriptură  pe  larg,  ci  transmise  mai 
mult  oral,  prin  repetare  ca  realităţi  practicate,  sînt  şi  ele  revelaţie 
dumnezeiască,  nu  mai  prejos  decît  Scriptura.  Iar,  dacă  socotim  că  nu 
se  transmit  numai  ele,  ci  prin  ele  se  transmite  harul  dumnezeiesc, 
legătura  cu  Hristos  prin  Duhul  Sfînt,  ne  dăm  seama  că  „Tradiţia  nu  e 
decît  vehicolul  rîului  de  viaţă  divină,  sau  teandrică,  ce  ne  ţine  la 
acelaşi  nivel  la  care  se  aflau  şi  credincioşii  din  vremea  Aposto¬ 
lilor44.*  11 

In  ce  priveşte  fiinţa  însăşi  a  Tradiţiei,  ea  e  dată  în  teologia  orto¬ 
doxă  de  mai  multe  formule:  ea  e  „transmiterea  orală  a  adevărului 
revelat44  şi  e  „memoria  vie  a  Bisericii44.12 

Cea  dintîi  accentuează  temelia  Tradiţiei  —  care  e  învăţătura  Mîn- 
tuitorului  şi  a  Sf.  Apostoli,  nescrisă  de  ei  înşişi,  cea  de  a  doua  pune 
accentul  pe  rolul  activ  al  Bisericii  în  dezvoltarea  şi  transmiterea  ei. 
O  a  treia  formulă  arată  caracterul  de  unicitate  al  Tradiţiei  şi  anume: 


10  Pr.  Prof.  Dr.  Dumitru  Stăniloae,  Sf .  Tradiţie.  Definirea  noţiunii  şi  Întinderea 
ei.  in  «Ortodoxia-,  an  XVI,  nr.  1/1964,  p.  74. 

11  Ibidem,  p.  76. 

12  S.  Bulgakov,  L'Orthodoxie,  Paris,  1932,  p.  13. 

Tradiţia  e  „viata  Duhului  în  Biserică". 13  Aici  se  accentuează  principiul 
activ  determinant  al  Tradiţiei  dumnezeieşti  şi  caracterul  ei  pnev- 
matologic. 

2.  Extensiunea  Tradiţiei  şi  sensul  ei  istoric 


Se  pune  o  întrebare:  Cil  se  întinde,  in  timp,  Tradiţia  dumnezeiască? 
Acel  terminus  „a  quo"  poate  fi  fixat  înainte  de  era  creştină,  dacă  cu¬ 
prindem  in  Tradiţie  şi  Scriptura,  adică  pînă  in  timpurile  imemoriale 
ale  Tradiţiei  promozaice,  dar  in  sens  strict  el  trebuie  fixat  în  clipa 
in  care  iau  naştere  tradiţiile  creştine  propriu-zise,  in  atmosfera  gene¬ 
rală  a  cărora  se  va  înţelege  şi  tilcui  Descoperirea  dumnezeiască  scrisă 
şi  care  apoi  se  va  transmite  ca  un  corp  separat  de  ea,  din  generaţie  in 
generaţie,  in  Biserică. 


termenul  ,(ad  quem"  al  primei  Tradiţii  s-a  fixat  la  moartea  ul¬ 
timului  Apostol,  cind  s-a  încheiat  ciclul  Revelaţiei  dumnezeieşti.  „Ceea 
ce  a  urmat  a  lost  expunerea  de  către  Biserică,  precum  şi  precizarea 
şi  formularea  acestei  Tradiţii  apostolice.  Această  lucrare  nu  s-a  ter¬ 
minat  pînă  azi  şi  ea  nu  se  va  termina  pînă  la  sfîrşitul  veacurilor".14 

Formulele  de  autoritate  normativă  ale  lradiţiei  ajung  pînă  la 
Sinodul  7  ecumenic,  pînă  cind  Biserica  a  rămas  una  şi  pînă  cind  „dez¬ 
voltarea"  s-a  făcut  strict  în  cadrul  documentelor  de  la  început.  Şi 
intrucit  Biserica  Ortodoxă  nu  şi-a  dezvoltat  învăţătura  peste  formulele 
sinoadelor  ecumenice  şi  ale  Părinţilor  din  perioada  lor,  se  poate 
spune  că  învăţătura,  cultul,  organizarea  ierarhică  şi  viata  spirituală 
□  ei,  coincide  cu  Tradiţia  Apostolică,  iar  dezvoltarea  acestei  Tradiţii 
pînă  la  Sinodul  7  ecumenic  reprezintă  modelul  dezvoltării  viitoare.1 * * * * * * 8 * 10'1 

Tradiţia  după  care  se  ghidează  Biserica  in  formulările  viitoare, 
e  cea  a  primelor  8  secole,  fixată  in  aspectul  statornic  al  Tradiţiei 
dumnezeieşti,  cuprinsă  în  cele  8  izvoare  cunoscute  de  dogmatişti.  Sim¬ 
bolurile  de  credinţă,  cele  85  canoane  apostolice,  definiţii  dogmatice  şi 
canoanele  celor  7  sinoade  ecumenice  şi  ale  celor  9  sinoade  particu¬ 
lare,  Liturghiile,  Actele  martirilor,  Istoria  bisericească,  Scrierile  Sf. 
Părinţi,  Mărturiile  vechi  ale  ritualului  creştin  şi  arheologico-religioase.1'1 

Aceasta  nu  înseamnă  că  T  radiţia  e  statică,  Ea  e  vie,  căci  în  fie¬ 
care  timp  Biserica  trăieşte  cu  aceeaşi  intensitate  valorile  moştenite 


13  Vladimir  Lossky,  La  Theologie  mvshquc  de  l'Eglise  d'Or/ent,  p.  1 R5. 

14  Teologia  Dogmatică  şi  Simbolică.  Manual  pentru  Institutele  teologice,  voi.  I, 

p.  178,  Bucureşti  1958. 

15  „Dacă  în  Biserica  Ortodoxă  nu  s-a  dezvoltat  o  tradiţie  normativă  peste  cea 

,i  primelor  8  secole,  cu  atît  mai  puţin  se  poate  recunoaşte  ca  Tradiţie  normativă, 

dezvoltarea  apărută  după  aceasta  în  catolicism  şi  protestantism,  chiar  dacă  ea  a 

primit  acolo  caracter  oficial  prin  concilii  şi  papi  la  catolici,  şi  prin  cărţi  simbolice 
la  protestanţi,  deoarece  acra  dezvoltare  nu  a  crescut  organic  din  Tradiţia  primelor 

8  secole.  In  Biserica  Ortodoxă  nu  avc*m  pînă  azi  o  Tradiţie  dezvoltată  autentic 

peste  sinoadele  ecumenice  şi  oficial  consacrată  printr-un  sinod  ecumenic,  căci, 
„consensus  ecclesiae  dispcrsae"  nu  a  formulat  pînă  azi  definiţii  dogmatice  precise. 
Că  această  dezvoltare  e  posibilă  în  viitor  nu  se  poate  contesta  în  principiu,  dar 
pînă  acum  ea  nu  s-a  produs".  (Prof.  Dr.  Dumitru  Stăniloae,  Sfiala  Tradiţie.  Definirea 
noţiuni i  şi  întinderea  ei,  în  „Ortodoxia"  nr.  1/1904,  p.  101  — 102). 

10  Teologia  Dogmatica  şi  Simbolică.  Bucureşti.  1958,  voi.  I,  p.  180 — 188. 

de  la  Apostoli.  Şi  în  fiecare  timp  credincioşii  îşi  rezolvă  problemele 
împrejurărilor  in  care  trăiesc,  după  învăţăturile  acelea.  Adeseori  Bise¬ 
rica  a  găsit  şi  termeni  noi  17  pentru  aplicarea  vechilor  învăţături  la 
noile  împrejurări.  „Dar  aceşti  termeni  încă  n-au  primit  consacrarea 
oficială  de  dezvoltare  a  Tradiţiei  Apostolice,  deci  autoritatea  unor 
forme  dezvoltate  autentice  ale  acelei  Tradiţii.  Cînd  astfel  de  termeni 
au  primit  în  Biserica  veche  autoritatea  de  dezvoltare  a  Tradiţiei  Apos¬ 
tolice,  ei  au  luat  forma  unor  mărturisiri  de  credinţă  şi  au  intrat  în 
cultul  Bisericii.  Căci  de  la  Apostoli  şi  pînă  la  ultimul  sinod  ecumenic 
credinţa  oficială  a  Bisericii  a  trecut  în  cult44.18 

Cînd  termenii  noi  sînt  consacraţi  în  deciziile  sinoadelor  ecu¬ 
menice,  devin  explicitări  autentice  ale  Tradiţiei  apostolice  sau  Tra¬ 
diţie  dogmatică. 

Pînă  n-au  ajuns  la  faza  aceasta,  termenii  teologici  constituie 
o  Tradiţie  teologică,  care  n-a  fost  însuşită  oficial  de  Biserică  şi  de 
toată  obştea  credincioşilor.  Aceasta  e  situaţia  dezvoltărilor  care  au 
apărut  în  Biserica  Ortodoxă  după  Sinodul  7  ecumenic. 

Deci  numai  Tradiţia  dogmatică  a  primelor  8  secole  are  caracter 
normativ,  de  ultimă  autoritate,  Tradiţia  teologică  mai  nouă  are  numai 
o  autoritate  secundară. 

Faptul  că  conţinutul  Tradiţiei  e  dat  în  timp  şi  în  mod  succesiv 
pe  măsura  capacităţii  umane  de  recepţie,  faptul  că  a  fost  dată  omului, 
fiinţă  vie,  care  trăieşte  în  istorie,  că  ea  străbate  veacurile  fără  să-şi 
altereze  esenţa,  dezvoltîndu-se  şi  aducînd  valoroase  fructe  în  istorie, 
prin  cooperarea  omului  cu  Dumnezeu,  că  adevărurile  de  credinţă, 
experimentate  în  Tradiţie  se  definesc  sau  se  formulează  oficial  în 
funcţie  de  anumite  necesităţi  ale  uneia  sau  alteia  dintre  epocile 
istoriei,  reliefează  în  mod  pregnant  caracterul  istoric  al  Tradiţiei. 

Istoria  Tradiţiei  prezintă  2  epoci:  epoca  apostolică,  pînă  la  moar¬ 
tea  ultimului  Apostol  şi  care  e  aceea  a  predării  Sf.  Tradiţii  şi  epoca 
postapostolică,  tradiţie  care  domină  viaţa  Bisericii  de  totdeauna,  din 
care  deosebim  pe  cea  a  Sf.  Părinţi,  epocă  de  formulare  şi  consolidare 
a  Sf.  Tradiţii  şi  pe  care  Biserica  o  păstrează  cu  sfinţenie.19  . 

3.  Sf.  Tradiţie  şi  tradiţie  bisericească 

Intrucît  Biserica  e  un  organism  viu,  Trupul  tainic  al  Domnului, 
Tradiţia  ei  nu  e  un  depozit  mort,  ci  viaţă,  „o  putere  vie,  inerentă  unui 


17  „Am  putea  spune  că  e  chiar  necesară  o  dezvoltare  dogmatică,  pentru  că 
noi  nu  ne  mai  putem  mulţumi  cu  o  „teologie  a  repetiţiei4*  formulelor  patristice, 
însă  nu  trebuie  să  fie  o  părăsire  a  spiritului  lor.  In  sensul  acesta  Biserica  trebuie 
să  fie  şi  in  gindirea  ei  de  azi  patristică.  Şi  aceasta  e  posibil  dacă  ne  gîndim  că 
„toate  formulele  patristice  ale  Tradiţiei  cuprind  în  compasul  lor  infinitul  divin  şi 
perspectiva  infinitei  desăvîrşiri  umane  în  infinitul  divin".  (Prof.  Dr.  Dumitru  Stăniloae, 
Sllnta  Tradiţie .  Definirea  noţiunii...,  p.  105). 

18  Ibidem,  p.  102. 

19  Prof.  Dr.  Nicolae  Chiţescu,  Scriptură,  Tradiţie  şi  tradiţii,  in  „Ortodoxia",  an 
XV,  nr.  3—4/1963,  p.  391. 

organism  viu”.20  Viaţă  fiind,  Tradiţia  se  dezvoltă,  dezvoltarea  consti¬ 
tuind  o  notă  esenţială  a  vieţii. 

Dezvoltîndu-se,  dar  rămînînd  în  fiinţa  ei  identică  cu  sine  insăşi, 
după  analogia  dezvoltării  organismului,  cum  propunea  să  se  înţeleagă 
dezvoltarea  Tradiţiei  Vicenţiu  de  Lerini,2u  Tradiţia  îşi  pune  tot  mai 
mult  în  lumină,  explicîndu-şi  şi  actualizîndu-şi,  după  necesităţi,  din 
bogăţia  ei  interioară,  uneori  aspecte  noi,  asupra  cărora  o  vreme 
atenţia  nu  s-a  îndreptat  îndeosebi.  Dezvoltarea  aceasta  nu-i  decît 
desfăşurarea  aceluiaşi  conţinut  neschimbat  al  Revelaţiei  şi  rămine  în 
cadrul  Tradiţiei  Sfinte  constituind  aspectul  dinamic  al  acesteia.22 

Caracterul  ortodox,  dinamic  şi  creator  al  Tradiţiei  vine  nu  numai 
din  capacitatea  şi  necesitatea  Bisericii  de  a  interpreta  în  mod  continuu 
Sf.  Scriptură,  ci  mai  ales  din  faptul  că  Duhul  Sfînt  descoperă  în  fiecare 
timp  o  rază  a  adevărului. 

Fără  să  formuleze  o  teorie  a  dezvoltării  doctrinei,  care  are  la 
bază  o  concepţie  organicistă  despre  Revelaţie,  Ortodoxia  a  recunoscut 
că  există  o  aprofundare  şi  o  aplicare  creatoare  a  Tradiţiei,  de  unde  şi 
noi  iluminări  a  dogmelor  vechi:  manifestarea  Sf.  Duh,  energiile  divine 
necreate,  aspectul  ontologic  al  mintuirii,  cultul  Maicii  Domnului,  Cul¬ 
tul  Sfinţilor,  importanţa  postului.23 

In  acelaşi  timp  pe  lingă  cele  ce  s-ar  putea  numi  explicitări  şi 
actualizări  propriu-zise  şi  tot  datorită  necesităţii  vremii  pe  care  o 
străbate  viaţa  Bisericii,  Tradiţia  îngăduie  şi  chiar  favorizează  ivirea 
de  noi  comentarii,  prelucrări,  explicaţii  şi  sistematizări  ale  tezaurului 
doctrinar,  in  vederea  aprofundării  şi  înţelegerii  lui  tot  mai  depline 
şi,  evident,  a  însuşirii  lui.  Aceasta  în  sfera  teoretică. 

Paralel,  şi  în  sfera  practicului,  Tradiţia  permite  şi  chiar  favori¬ 
zează,  după  împrejurări  şi  păstrînd  acordul  cu  elementul  tradiţional 
permanent,  statornic,  naşterea  şi  dezvoltarea  unor  forme  de  viaţă 
bisericească  şi  a  unor  instituţii  bisericeşti  noi,  în  vederea  traducerii 
tot  mai  desăvirşite  în  viaţa  creştină  a  conţinutului  revelat  al  cre¬ 
dinţei  şi  pentru  orientarea  mai  uşoară  şi  mai  sigură  a  acestei  vieţi 
spre  ţelul  ei,  de  Dumnezeu  hotărît.24 

Toate  acestea  din  urmă  constituie  „ tradiţie  bisericeasca,  dezvol¬ 
tată  din  Tradiţia  Sfîntă  (dumnezeiască,  apostolică)  şi  în  acord  principal 
cu  ea”.25 

Tradiţia  bisericească  se  manifestă  şi  este  cu  deosebire  vizibilă 
pe  planul  cultului  divin  (planul  liturgic)  şi  pe  cel  al  rînduielilor  pri¬ 
vitoare  la  organizarea  bisericească  (planul  canonic). 


20  Pr.  Prof.  Dr.  Isidor  Todoran,  Silnta  Tradiţie  şi  Tradiţie  bisericească.  In 
.Mitropolia  Ardealului*,  an  VII,  nr.  9 — 12/1962,  p.  679. 

21  Vicenţiu  de  Lerini,  Commonitorium  primum  XXJIl,  Migne  P.  L.,  voi.  50, 
col.  668. 

22  Teologia  Dogmatică  şi  Simbolică,  voi.  1,  Bucureşti,  1958,  p.  190 — 195. 

23  Pr.  Prof.  Dr.  Ion  Bria,  Dicţionar  de  Teologie  Ortodoxă,  A — Z,  Bucureşti,  1981, 
p.  382. 

24  Prof.  Isidor  Todoran,  art.  cit.,  p.  680. 

25  Ibidem. 

Aceasta  însă  nu  înseamnă  că  planul  liturgic  şi  cel  canonic  ar 

aparţine  —  prin  ele  însele  şi  in  întregime  —  tradiţiei  bisericeşti, 

deoarece  esenţialul,  principalul  din  acestea  aparţine  Sf.  Tradiţii,  ci  se 
afirmă  prin  aceasta  numai  faptul  că  tradiţia  bisericească  în  ceea  ce 
ea  are  variabil  apare  acolo  în  plină  lumină. 

Deci  nu  se  face  confuzie  între  Sfînta  Tradiţie  „memoria  vie  a 
Bisericii"  păstrătoarea  şi  propovăduitoarea  infailibilă  a  învăţăturii 
autentic  apostolice  şi  tradiţia  bisericească,  născută  din  prima,  după 

cum  nu  se  confundă  nici  tradiţia  bisericească  cu  diferite  obiceiuri 

sau  practici  locale,  egale  de  multe  ori  cu  superstiţia.26 

Ideea  aceasta  a  deosebirii  dintre  tradiţia  bisericească  şi  Sf.  Tradiţie, 
pe  cît  posibil  chiar  a  delimitării  lor  mai  precise,  are  o  mare  impor¬ 
tanţă,  şi  nu  numai  teoretică,  ci  şi  practică,  pentru  încercarea  de 
apropiere  a  punctelor  de  vedere  ale  confesiunilor  asupra  Tradiţiei.  In 
acest  sens  teologul  rus  A.  Vedernicov  spunea:  „Trebuie  să  facem 
deosebire  între  tradiţia  generală  ecumenică  şi  tradiţia  sau  tradiţiile 
diferitelor  Biserici  particulare.  In  sfîrşit,  trebuie  să  facem  deosebire 
între  tradiţia  veche  primită  de  Biserică,  de  la  Apostoli  sau  tradiţia 
apostolească,  de  tradiţia  de  mai  tîrziu,  numită  obişnuit,  tradiţie  bise¬ 
ricească  sau,  mai  bine  zis,  tradiţie  patristică  şi  care  se  referă  la  ritual 
şi  la  partea  canonică  a  vieţii  bisericeşti".27 

Vizibilitatea  deosebirii  între  cele  două  feluri  de  tradiţii,  Sf.  Tra¬ 
diţie  şi  tradiţia  bisericească,  apare  în  raportarea  lor  la  întregul  Bise¬ 
ricii  şi  la  vechimea  lor,  tradiţiei  bisericeşti  revenindu-i  respect  în 
măsura  acordului  şi  a  apropierii  ei  de  Tradiţia  cea  Sfîntă. 

Sf.  Tradiţie  în  viaţa  Bisericii  —  temeiuri  biblice 
despre  existenţa  Si .  Tradiţii 

1.  St .  Tradiţie  în  viaţa  Bisericii .  Biserica  organul  de  păstrare  a 
Revelaţiei 

Tradiţia  a  avut  un  rol  deosebit  în  viaţa  Bisericii,  dat  fiind  că  în 
ea  se  cuprinde  atît  învăţătura  Mîntuitorului  Hristos,  cît  şi  practicile 
care  duceau  la  încorporarea  oamenilor  în  Trupul  Său  tainic.  De  aceea, 
se  poate  afirma  că  există  o  strînsă  interdependenţă  între  Biserică  şi 
Tradiţie,  că  nu  poate  exista  Biserică  fără  Sf.  Tradiţie,  pentru  că  nu  e 
Biserică  fără  Hristos  care  continuă  să  fie  încorporat  in  Biserică.28 

26  Cu  ocazia  diferitelor  sărbători  sau  evenimente  mai  mari  din  viaţa  credin¬ 
cioşilor  (Botezuri,  nunţi,  înmormtntări  etc.),  există  tot  felul  de  practici,  de  ex.: 
ursitoarele  sau  aruncarea  de  bani  In  groapa  celui  decedat,  ori  priveghiul  obişnuit 
la  casa  mortului,  care  In  unele  părţi  ale  ţării  dă  faptului  trist  şi  solemn  în  gravi¬ 
tatea  sa,  al  morţii,  un  caracter  comic,  practici,  deci,  care  însă  nu  fac  parte  din 
Tradiţia  bisericească,  ci  acestea  slnt  cel  mult  obiceiuri  locale,  mai  mult  sau  mai 
puţin  păstrate  şi  venite  prin  filieră  creştină. 

27  A.  Vedernicov,  Problema  Tradiţiei  în  teologia  ortodoxă,  în  Revista  Patri¬ 
arhiei  din  Moscova,  nr.  9/1961,  p.  45.  Intrucît  scopul  lucrării  de  faţă  nu  e  de  a 
analiza  şi  a  face  o  determinare  precisă  între  Sf.  Tradiţie  şi  tradiţia  bisericească 
care  necesită  In  prealabil  o  amplă  şi  multilaterală  cercetare,  nu  ne  pronunţăm  aici 
nici  dacă  e  just  sau  nu  să  se  identifice  tradiţia  bisericească  cu  cea  patristică,  cum 
se  pare  că  face  textul  citat. 

28  Prof.  D.  Stăniloae,  Caracterul  permanent  şi  mobil...,  p.  150. 

Astfel,  precum  Tradiţia  şi  Scriptura  erau  una  la  început,  la  fel 
ele  continuă  să  fie  una  în  tot  timpul  Bisericii.  Amîndouă  reprezintă 
continuarea  propovaduirii  şi  acţiunii  de  atracţie  a  omenirii  în  Hristos 
şi  a  vieţii  lor  in  El.  „Biserica  este  concretizarea  sau  încorporarea 
continuă  a  Revelaţiei  sau  a  Tradiţiei  în  sens  larg.  Această  continuare 
sau  transmitere  a  Tradiţiei  în  sens  larg,  sau  a  Revelaţiei  încorporate 
in  Biserică,  este  al  doilea  aspect  ai  Tradiţiei.  Este  aspectul  menţinerii 
Tradiţiei  apostolice  sau  a  lui  Hristos  însuşi,  în  timp,  prin  Biserică4' 

In  Tradiţie  se  află  deci,  de-o  parte  conţinutul  revelat  original,  sau 
Iisus  Hristos,  de  alta  parte  actul  transmiterii  istorice  a  acestui  conţinut 
şi  amîndouă  formează  Biserica  In  continuarea  ei.30 

Dacă  Hristos,  aşa  cum  afirmă  unii  teologi,  ne-ar  comunica  rodul 
actelor  sale  mîntuitoare  numai  prin  cuvintul  Său  şi  prin  cuvîntul 
despre  El,  Scriptura  ar  avea  în  ea  tot  ce  ne  este  necesar  pentru  mîn- 
tuire.  Dar  Hristos  ni  se  comunică  şi  prin  taine,  prin  credinţă  şi  prin 
doxologia  Bisericii  şi  aceste  moduri  de  comunicare,  inaugurate  în  timpul 
Apostolilor,  n-au  putut  fi  descrise  integral  în  Scriptură,  ele  au  fost 
transmise  prin  practica  Bisericii. 

Toate  aceste  moduri  de  comunicare  a  lui  Hristos  şi  de  trăire  inte¬ 
grală  a  lui  constituie  Tradiţia  care  trăieşte  in  viaţa  Bisericii.31 

Se  poate  vedea  că  transmiterea  lui  Hristos  in  acest  fel  nu  e  numai 
un  act  de  coborîre  a  lui  Hristos  odată  revelat,  apoi  înălţat  la  cer; 
adică  nu  e  numai  un  act  al  coborîrii  Sale  din  cer  pe  pămînt,  ci  şi  un 
act  de  transmitere  orizontală  de  la  generaţie  la  generaţie,  în  cadrul 
Bisericii,  care  e  comuniunea  în  care  e  incorporat  Hristos.  Penlru 
aceasta  s-ar  putea  defini  tradiţia  intr-un  fel  mai  complet  spunind: 
„Traditio  est  Christus  semel  ipsum  de  generatione  ad  generationem  in 
Ecclesia  traderi".32 

Transmiterea  Tradiţiei  are  loc,  aşadar,  in  comuniunea  Bisericii  şi 
prin  comuniunea  Bisericii,  în  credincioşi  şi  prin  credincioşi,  în  frunte 
cu  ierarhia  sacramentală  de  succesiune  apostolică,  prelungind  în  acelaşi 
timp  această  comuniune. 

Biserica  păstrează  Revelaţia  cum  păstrează  trupul,  sufletul  din  el; 
o  păstrează  ca  factor  de  viaţă  şi  de  creştere,  o  păstrează  ca  să  existe, 
o  păstrează  intrucît  există. 

Şi  întrucît  o  păstrează  şi  o  propagă  de-a  lungul  timpurilor,  ca 
forţă  de  viată  „Revelaţia  ii  devine  Tradiţie,  iar  Tradiţia  e  viata  ei, 
e  condiţia  prin  care  se  menţine  vie  şi  identică  cu  sine  însăşi44.33 

Biserica  trăieşte  Revelaţia  de  la  început  în  fiecare  zi,  fiind  hrana 
ei  şi  aceasta  înseamnă  că  o  propovăduieşte  şi  o  practică  în  fiecare  zi 
în  sine  şi  în  afară  de  sine.34 

Sf.  Tradiţie  nu  există,  deci,  decît  în  viata  Bisericii. 

Vladimir  Lossky  spunea:  „Tradiţia  are  un  caracter  pnevmatologic: 


151. 


29  Ibidem,  p. 

30  Ibidem. 

31  Ibidem,  p.  152. 

32  Ibidem. 

33  Ibidem,  p  92. 

34  Ibidem. 

ea  este  viaţa  Bisericii  în  Duhul  Sfînt41*35  Aceasta  este  o  definiţie  ce 
rezumă  întreg  acest  capitol.  De  aceea  Biserica  e  subiectul  Tradiţiei, 
subiectul  care  pune  Revelaţia  în  aplicare.  Biserica  începe  cu  Tradiţia, 
tradiţia  începe  cu  Biserica.36  Fără  Biserică  ca  subiect  al  ei,  Tradiţia 
n-ar  fi  început  să  existe  şi  ar  inceta  să  mai  fie  practicată  şi  transmisă, 
ar  înceta  să  mai  existe.  Dar  la  rîndul  său  şi  Biserica  n-ar  fi  început  să 
existe  şi  n-ar  exista  fără  Sf.  Tradiţie. 

Biserica  apare  odată  cu  Tradiţia  pentru  că  Tradiţia  este  Revelaţia 
încorporată  într-o  comunitate  de  oameni  credincioşi.  Nu  se  poate  în¬ 
corpora  Revelaţia  decît  concomitent  cu  formarea  unei  comunităţi  de 
oameni  credincioşi  care  să  o  accepte  şi  să  o  aplice  în  viaţa  lor  şi  nu 
există  comunitate  de  oameni  care  să  accepte  aplicarea  Revelaţiei  înainte 
de  a  începe  aplicarea  ei  ca  Tradiţie.  Tradiţia  e  vie,  deci,  în  interiorul 
Bisericii,  în  viaţa  Bisericii. 

2  Mărturii  biblice  despre  existenta  Sf.  Tradiţii 

} 

Un  lucru  stabilit  şi  netăgăduit  de  nimeni  e  faptul  că  Sf.  Tradiţie  a 
precedat  Scriptura  şi  că  Scriptura  însăşi  este  punerea  în  scris  a  unei 
părţi  din  această  Tradiţie  sfîntă.  De  altfel,  Scriptura  nici  nu  poate 
cuprinde  întreaga  descoperire  dumnezeiască  pentru  că: 

1.  MînUiitorul  a  propovăduit  învăţătura  Sa  mai  bine  de  3  ani, 
fără  să  fi  scris  ceva.  Nici  una  din  cele  27  cărţi  ale  Noului  Testament 
nu  e  scrisă  sau  dictată  de  El. 

2.  Nu  chiar  toţi  Apostolii,  cei  mai  apropiaţi  ucenici  şi  împreună 
lucrători  ai  Săi,  care  au  avut  misiunea  să-i  răspîndească  învăţătura  la 
toate  popoarele  (Mt.  28,  19 — 20,-  Mc.  16,  15),  n-au  scris  toţi  cărţi 
sfinte  care  să  facă  parte  din  canonul  biblic  al  Noului  Testament.  Şi  cei 
care  au  scris,  (puţini)  au  consemnat  numai  o  mică  parte  din  învăţăturile 
Domnului,  după  împrejurări  şi  necesităţi  urgente,  unde  nu  puteau  fi 
prezenţi  în  grabă  pentru  împlinirea  lor. 

Astfel,  scrierile  lor  aveau  să  suplinească,  în  parte,  prezenţa  lor 
şi  a  lămuririlor  lor  pînă  în  momentul  cînd  ei  vor  fi  prezenţi  personal 
în  mijlocul  comunităţilor  care  prezentau  probleme.  Astfel,  scrierile  lor 
au  un  pronunţat  caracter  local  şi  ocazionai.  Iar  restul  de  învăţături 
nescrise  şi  consemnate  în  Sf.  Scriptură  alcătuiesc  la  un  loc  un  tezaur 
tot  atît  de  preţios  ca  cel  al  Sf.  Scripturi  şi  poartă  numele  de  Sf.  Tra¬ 
diţie  sau  Predanie.37 

Vom  căuta  în  cele  ce  urmează  să  dovedim  cu  argumente  biblice 
existenţa  Sf.  Tradiţii. 

Din  Noul  Testament  reiese  limpede  că  Sf.  Apostoli  se  considerau 
transmiţători  ai  unei  bunevestiri,  pe  care  o  primiseră  de  la  Descoperi¬ 
torul  —  deci  instrumente  de  transmitere  a  Revelaţiei  (Gal.  2,  2);  sau 
(I  Cor.  15,  2),  Revelaţie  —  care  însă  nu  toata  a  ajuns  fixată  în  scris. 


35  Vladimir  Lossky*,  Essai  sur  Ia  theologie  mvshque  de  TEglisc  de  l'Oricnt, 
1941,  p.  185. 

36  Prol.  Dr.  Dumitru  Stăniloae,  Teologia  Dogmatică  Ortodoxă,  voi.  I,  p.  65. 

37  Prot.  Dr.  P,  Deheleanu,  M anual  de  sectologie,  Arad,  1948,  p.  120. 

a)  „Creştinismul  s-a  răsplndit  prin  viu  grai,  prin  predica  orală, 
iar  nu  prin  scrieri"  ™  Mîntuitorul  i-a  trimis  pe  Apostoli  să  propovăduiască 
Evanghelia  prin  viu  grai:  „Mergînd  învăţaţi  toate  neamurile  .  .  .  învă- 
ţîndu-le  să  păzească  toate  cîte  v-am  poruncit  vouă'4  (Mt.  28,  19 — 20). 

Tot  prin  viu  grai  aveau  să  le  propovăduiască  şi  ei  altora.  De  altfel, 
Mintuitorul  le-a  spus:  „Şi  mergînd,  propovăduiţi,  zicînd:  MS-a  apropiat 
împărăţia  cerurilor44  (Mt.  10,  7;  Mc.  16,  15;  Lc.  9,  2;  10,  9).  Şi  toată 
această  propovăduire  s-a  făcut  şi  se  face  prin  Biserică. 

Sf.  Pavel  ajunge  direct  la  această  concluzie:  „Prin  urmare,  credinţa 
e  din  auzite,  iar  auzirea  prin  cuvîntul  lui  Hristos44  (Rom.  10,  17).  Ce 
rost  ar  fi  avut  trimiterea  Apostolilor  la  propovăduire  dacă  s-ar  fi  avut 
în  vedere  numai  învăţătura  care  avea  să  fie  scrisă  în  cărţile  Sf. 
Scripturi? 

Biblia  insăşi  mărturiseşte  că  ea  nu  epuizează  conţinutul  Revelaţiei, 
împărtăşit  de  Dumnezeu  oamenilor. 

în  acest  sens  Evanghelistul  Ioan  spune:  „Şi  Iisus  a  făcut  şi  alte 
multe  minuni  inaintea  ucenicilor  Săi,  care  nu  sînt  scrise  in  cartea 
aceasta44  (In.  20,  30). 

In  capitolul  final  al  Evangheliei  sale,  tot  Sf.  Ioan  spunea:  „Ci  sînt 
şi  alte  lucruri  pe  care  le-a  făcut  Iisus  şi  care,  dacă  s-ar  fi  scris  cu 
de-amănuntul  cred  că  lumea  aceasta  n-ar  cuprinde  cărţile  ce  s-ar  fi 
scris44  (In.  21,  25). 

Iar  în  Epistolele  sale  scria:  „Multe  avînd  a  vă  scrie  n-am  voit  să 
le  scriu  pe  hîrtie  şi  cu  cerneală,  ci  nădăjduiesc  să  vin  la  voi  şi  să  vor¬ 
besc  gură  către  gură,  ca  bucuria  noastră  să  fie  deplină44  (II  I.  12).  In 
alt  loc  spunea:  „Multe  lucruri  aveam  să-ţi  scriu:  totuşi  nu  voiesc  să 
ţi  le  scriu  cu  cerneală  şi  condei,  ci  nădăjduiesc  să  te  văd  în  curînd,  şi 
atunci  vom  vorbi  gură  către  gură44  (III  I.  13 — 14). 

Sf.  Luca  concepe  o  Tradiţie,  care  cuprinde  lucrarea  şi  învăţătura 
Domnului  în  trup,  atestate  de  cei  doisprezece  (Lc.  1,  2;  F.  A.  1,  21 — 22). 
El  leagă  Tradiţia  cu  mărturia  şi  misiunea  ,  arătînd  că  Biserica  primeşte 
şi  păstrează  cele  ce  au  transmis  primii  martori  (Lc.  24,  44 — 49). 

La  fel  vorbesc  şi  alţi  autori  ai  Cărţilor  Sfinte.  Apostolul  Petru 
zice:  „V-am  scris  aceste  puţine  lucruri44  (I  P.  5,  12). 

La  fel,  Sf.  Apostol  Pavel,  care  se  ocupă  mult  de  Tradiţie,  scrie: 
„Prin  descoperire  mi  s-a  dat  în  cunoştinţă  această  taină,  precum  pe 
scurt  v-am  scris  mai  înainte44  (Efes,  3,  3).  Cei  cărora  le  scrisese  pe 
scurt  erau  vechii  creştini  din  Efes.  Acestora  însă  le  predicase  vreme 
îndelungată  căci  prezbiterilor  din  Efes,  adunaţi  la  Milet  le  spune: 
„Drept  aceea,  priveghiaţi,  aducindu-vă  aminte  că  timp  de  3  ani  n-am 
contenit,  noaptea  şi  ziua,  să  vă  îndemn,  cu  lacrimi,  pe  fiecare  dintre 
voi44  (F.  A.  20,  31). 

La  o  singură  concluzie  logică  ne  duc  aceste  cuvinte:  Propovă- 
duirea  in  decurs  de  3  ani  n-a  putut  fi  cuprinsă  în  întregime  în  numai 
6  capitole,  cit  e  întinderea  Epistolei  către  Efeseni,  celelalte  urmfnd 
a  fi  cuprinse,  cum  e  firesc,  în  Sf.  Tradiţie.  De  altfel,  Sf.  Apostol  Pavel 
şi  scria:  „Celelalte  pricini  le  voi  rîndui  cînd  voi  veni44  (I  Cor.  11,  34). 


38  Ibidem. 

In  texte  ca  I  Cor.  7,  10?  9,  14;  11,  23;  14,  37,  în  care  se  vorbeşte 
de  „Cuvîntul  Domnului4',  este  probabil  vorba  tot  despre  Tradiţia  orală, 
pe  care  o  primise  Apostolul  neamurilor  şi  pe  care  o  transmitea  mai 
departe.39 

Deci  predaniile  (ai  7tapa8o<jei<;)  sau  tradiţiile  pe  care  sînt  îndatoraţi 
să  le  respecte,  constau  atît  în  dispoziţii  orale  (Sta  XoYoo)  cît  şi  din 
îndrumări  scrise  (St 

Că  una  se  transformă  în  cealaltă,  că  logos  (XoYcx;)  devenea  epistolă 
(s7rt<TToX*))  —  cînd  necesităţi  vitale  cereau  acest  lucru,  ne  arată  tot 
el:  înainte  de  a  le-o  fi  aşternut  în  scris,  salutara  poruncă:  „De  nu 
vrea  cineva  să  lucreze,  nici  să  nu  mănînce41  (II  Tes.  3,  10:  et  ou  0eXet 
epYa£ea0at  fx^Se  zo  0  t  et co)  le-a  fost  împărtăşită  aceloraşi  credincioşi, 
cu  luni  înainte,  oral,  căci  numai  acesta  poate  fi  înţelesul  precizării: 
„Cînd  eram  la  voi"  (II  Tes.  3,  10). 

b)  „ însăşi  Sf.  Scriptură  a  Noului  Testament  e  scrisă  pe  temeiul 
Sf.  Tradiţii"*0  (se  înţelege  aici  şi  o  Tradiţie  a  Vechiului  Testament). 
A  fost  o  vreme  cînd  Sf.  Scriptură  a  Noului  Testament  nu  exista. 
Ultima  carte  a  Noului  Testament  s-a  scris  abia  în  jurul  anului  100. 
Au  trebuit  deci  să  treacă  aproape  100  de  ani  pînă  s-au  scris  cărţile 
Noului  Testament.  In  acest  răstimp,  Apostolii  predicau,  lumea  se  în- 
creştina,  credinţa  era  tare.  Unde  era  norma  de  credinţă?  In  Sf.  Tradiţie, 
adică  în  învăţătura  predicată  verbal  şi  nescrisă,  din  care  apoi  o  parte 
a  fost  scrisă  după  necesităţi  şi  împrejurări.  Pe  ce  temei,  dacă  nu  pe 
Sf.  Tradiţie,  au  scris  Sf.  Marcu  şi  Sf.  Luca  Evangheliile  lor? 

Există  şi  locuri  în  care  autorii  sfinţi  ai  Scripturii  întrebuinţează 
chiar  citate  care  nu  provin  decît  din  Tradiţie. 

Aşa  de  pildă,  Apostolul  Pavel  se  adresează  prezbiterilor  din  Efes 
in  felul  următor:  „Să  vă  aduceţi  aminte  de  cuvintele  Domnului  Iisus, 
căci  El  a  zis:  „Mai  fericit  este  a  da,  decît  a  lua"  (F.  A.  20,  35 
ţxaxaptov  jxaXXov  SiSovat  XaţxPaveiv).  Ori,  nicăieri  în  Sf.  Scrip¬ 

tură  nu  aflăm  reproduse  aceste  cuvinte  ale  Domnului.  Apostolul  nu 
le-a  putut  lua  decît  din  Tradiţia-verbală,  păstrată  prin  viu  grai.  Obliga 
oare  mai  puţin  ca  putere  autoritativă  dacă  nu  s-ar  fi  transformat  (prin 
rememorare  şi  utilizare  paulină,  iar  aceasta  prin  înregistrare  lucanică) 
în  „scriere  sfintă"  (Ypa?7)  aYia)?  41  Nicidecum! 

Aceste  cuvinte  ale  Domnului  şi  Mîntuitorului  nostru  Iisus  Hristos, 
nu  mai  încape  îndoială  —  sînt  tot  atît  de  autoritative  ca  şi  cînd  ar  fi 
consemnate  în  vreuna  din  Evangheliile  canonice.42 


39  In  legătură  cu  aceasta  a  se  vedea  mai  ales  Prof.  E.  Antoniadis,  Die 
orthodoxen  hermeneutischen  Grundprinzipien  und  Methoden  der  Auslegung  des 
Neuen  Testaments  und  Ihre  theologischen  Voraussctzungen,  in  „Proces  Verbaux  du 
premier  Congres  de  Theologie  orthodoxe  â  Ath£nes,  29  novembre  —  6  decembre, 
1936,  publies  par  Ies  soins  du  President,  Prof.  Hamilcar  S.  Alivisatos-,  Athănes, 
1939,  p.  143. 

40  P.  Deheleanu,  op.  cit.,  p.  123. 

41  Pr.  Prof.  Dr.  Grigorie  T.  Marcu,  Tradiţia  In  Biblie.  în  *  Mitropolia  Ardealului-, 
an  XI,  nr.  11—12/1966,  p.  714. 

42  Ibidem. 

Lui  Timolei  îi  scrie  acelaşi  Apostol  despre  lannes  şi  Iambres,  care 
s-au  împotrivit  lui  Moise  in  Egipt  (II  Tim.  3,  8).  Numele  acestea  însă 
nu  pot  fi  găsite  nicăieri  in  Sf.  Scriptură  a  Vechiului  Testament.  Deci 
numai  Tradiţia  le-a  putui  păstra  şi  numai  din  ea  le-a  citat  Apostolul. 

In  epistola  lui  Iuda  întîlnim  iarăşi  2  lucruri  interesante,  nemai- 
amintite  nicăieri  în  Sf.  Scriptură.  Primul  text  este  acesta:  „Dar  Mihail 
Arhanghelul  cind  se  împotrivea  diavolului,  certindu-se  cu  el  pentru 
trupul  lui  Moise,  n-a  îndrăznit  să  aducă  judecată  de  hulă,  ci  a  zis: 

Ceartă-te  pe  tine  Domnul!"  (Iuda  9). 

Iar  al  II-lea  e  acesta:  „Dar  şi  Enoh,  al  VlI-lea  de  la  Adam,  a 
proorocit  despre  aceştia,  zicind:  „Iată  a  venit  Domnul  in  zecile  de  mii 
de  sfinţi  ai  Lui,  ca  să  facă  judecată  împotriva  tuturor  şi  să  mustre 
pe  toti  nelegiuiţii  de  toate  faptele  păgînătăţii  lor,  intru  care  au 
făcut  fărădelege  şi  de  toate  cuvintele  de  ocară,  pe  care  ei,  păcătoşi, 
netemători  de  Dumnezeu,  le-au  rostit  împotriva  Lui"  (Iuda  14 — 15).  De 
unde  a  luat  Iuda  aceste  date,  dacă  nu  din  Tradiţie?  Căci  în  Sf.  Scrip¬ 
tură  nicăieri  nu  se  face  amintire  de  ele. 

lata,  deci,  cum  Sf.  Scriptură  citează  uneori  direct  din  Sf.  Tradiţie. 

c)  Trebuie  să  mai  precizăm  un  lucru  important: 

„învăţăturile  sfinte  nescrise  ale  Sf.  Tradiţii  au  aceeaşi  valoare  ca 
şi  cele  scrise  in  Sf.  Scriptura ,  ca  unele  care  provin  de  la  acelaşi  în¬ 
văţător,  lisus  Hristos 'L43 

in  sprijinul  acestui  adevăr  silit  hotăritoare  cuvintele  Sf.  Apostol 
Pavel:  „Drept  aceea,  fraţilor,  stati  neclintiţi  şi  ţineţi  predaniile  pe 
care  le-a  ti  învăţat,  fie  prin  cuvînt,  fie  prin  epistola  noastră"  (II  Tes. 
2,  15).  Deci  tot  ceea  ce  Apostolul  a  vestit  oral,  are  aceeaşi  valpare 
ca  şi  cuvlntul  scris.  Tot  ce  le  propovăduise  Tesalonicenilor  sîntem 
siguri  că,  a  fost  mult  mai  mult  decît  e  cuprins  în  cele  2  epistole 
adresate  lor. 

Acelaşi  lucru  se  vede  şi  din  textul  unde  Sf.  Pavel  dă  lui  Timotei 
acea  poruncă  în  legătură  cu  învăţăturile  ce  i  le  predase  verbal  înainte 
de  a-i  fi  scris:  „O,  Timotei!  păzeşte  ceea  ce  ti  s-a  încredinţat.,  depăr- 
tindu-te  de  vorbirile  deşarte..."  (1  Tim.  6,  20).  „Şi  cele  ce  ai  auzit  de 
la  mine,  cu  mulţi  martori  de  faţă,  acelea  le  încredinţează  la  oameni 
credincioşi,  care  vor  fi  destoinici  să  înveţe  şi  pe  alţii"  (II  Tim.  2,  2). 
Toate  aceste  învăţături  nu  sînt  cuprinse  decît  sumar  în  epistolele  adre¬ 
sate  Iui. 

Socotim  că  la  urma  acestor  mărturii  biblice  care  dovedesc  reali¬ 
tatea  existenţei  Sf.  Tradiţii,  să  dăm  şi  una  clasică,  patristică. 

Sf.  Vasile  cel  Mare  scria:  „Unele  din  învăţăturile  şi  definiţiile 
păstrate  de  Biserică  la  avem  prin  învăţătura  scrisă;  pe  altele  însă, 
transmise  în  taină,  le-am  primit  prin  Tradiţia  Apostolilor.  Ambele 
aceste  categorii  de  dogme  şi  propovăduiri  au  aceeaşi  autoritate  pentru 
evlavie  . .  . 

Dacă  am  încerca  să  Înlăturăm  datinile  nescrise,  ca  neavînd  mare 
însemnătate,  nu  ne-am  da  seama  că  am  păgubi  Evanghelia  în  părţile 


13  P.  Dqheleanu,  op.  cit.,  p.  122. 

ci  principale ...  De  pildă . . .  cine  ne-a  învăţat  prin  scris  ca  să  în¬ 
semnăm  cu  semnul  crucii  pe-  cei  care  nădăjduiesc  în  Domnul  nostru 
Iisus  Hristos?  Care  Scriptură  ne-a  învăţat  să  ne  întoarcem  spre  Răsărit 
cînd  ne  rugăm?  Ce  sfînt  ne-a  lăsat  în  scris  cuvintele  „epiclezei",  în 
clipa  consacrării  pîinii  euharistice  şi  a  potirului  binecuvîntării? 

Nu  ne  mulţumim  deci  cu  cuvintele  lăsate  de  Apostol  şi  Evanghe¬ 
lie.  Luăm  aceste  lucruri  din  învăţătura  nescrisă.  Binecuvîntăm,  de 
asemenea,  apa  botezului,  untdelemnul  ungerii  şi  în  afară  de  acestea  şi 
pe  cel  ce  se  botează.  în  virtutea  căror  scrieri?  Nu  din  Tradiţia  tăcută 
şi  tainică?  Ba,  încă,  chiar  ungerea  cu  untdelemn  ce  cuvînt  scris  a 
învăţat-o?  Şi  tot  ce  e  in  legătură  cu  botezul,  lepădarea  de  satan  şi 
de  îngerii  lui,  din  ce  scriere  sînt  . . .?“  44 


3.  Tradiţia  in  actualitate  —  aspectul  dinamic  al  conţinutului 
Tradiţiei 

Ca  să  ne  fie  mai  limpede  acest  capitol  să  vedem  mai  exact  care 
e  conţinutul  interior  ai  Tradiţiei.  Acest  conţinut  interior,  al  ei,  este 
Hristos  cel  întrupat,  răstignit,  înviat  şi  înălţat  la  cer,  sau  Hristos  care 
se  comunică  lumii  în  Sf.  Duh  şi  prin  care  o  conduce  la  mîntuire  intrucit 
o  unifică  în  El  prin  credinţă,  conducind-o  spre  desăvîrşirea  sa  în  Dum¬ 
nezeu.  Prin  aceasta,  conţinutul  Tradiţiei  este  plenitudinea  vieţii  divine 
in  formă  umană  care  ni  se  comunică  şi  pe  care  noi  o  trăim  în  Biserică. 

Această  plenitudine  nu  admite  schimbare,  decît  cu  preţul  căderii 
din  ea  şi  nu  se  poate  concepe  ceva  mai  plin  decît  ea.  Rămînînd  in 
această  plenitudine,  Biserica  şi  membrii  ei  nu  se  menţin  intr-o  imo¬ 
bilitate,  ci  intr-o  mişcare  continuă  de  desăvirşire,  pentru  că  niciodată 
creştinii  nu  vor  termina  să  se  facă  mai  conformi  cu  ea,  mai  conformi 
cu  infinitatea  divină  în  formă  umană,  prezentă  in  Hristos  şi  comunicată 
prin  El. 

In  acest  sens  Tradiţia  apostolică  nu  poate  fi  numită  statică,  sau 
conservatoare,  chiar  dacă  nu  se  schimbă. 

Acest  conţinut  poate  fi  numit  permanent,  dar  nicidecum  static  sau 
conservator,  pentru  că  el  ţine  lumea  în  aceeaşi  stare  spirituală.  El 
este  permanent  pentru  că  satisface  întotdeauna  trebuinţa  creştinului 
de  înaintare,  pentru  că  „mină  totdeauna  mai  departe,  pentru  că  e  izvo¬ 
rul  căutării  noastre  nesfîrşite,  pentru  că  e  totdeauna  nou,  dinamic, 
infinit".45  El  devine  static  cînd  nu  mai  e  sesizat  şi  insuşit  prin  viaţă. 
Pentru  a  descoperi  dinamismul  său  trebuie  descoperită  infinitatea  lui 
vie,  prin  practică,  prin  evlavie,  prin  efortul  de  a-1  asimila. 

Se  pune  acum  o  întrebare:  Această  descoperire  nu  este  ea  împie¬ 
dicată  prin  formele  în  care  conţinutul  infinit  şi  viu  al  Tradiţiei  a 
fost  exprimat  pînă  azi?  In  acest  caz  n-ar  deveni  necesară  înnoirea 
formelor  care  au  exprimat  pînă  azi  acest  conţinut?  Răspunsul  e  cate- 


44  SI.  Vasile  Cel  Mare,  Despre  St.  Duh,  XXVII,  66,  Migne,  P.  G.,  XXXII,  col. 
188—189. 

45  Prof.  Dr.  Dumitru  Stăniloae,  Caracterul  permanent  şi  mobil...,  p.  156. 

goric.  NU!  Pentru  că  aceleaşi  forme  ale  Tradiţiei,  care  sînt  declarate 
uneori  inapte  de-a  produce  roade,  au  produs  altădată  viaţa  spirituală 
şi  o  produc  şi  astăzi  în  atîţia  creştini. 

Prin  urmare,  necesitatea  care  se  simte  nu  e  schimbarea  formelor 
Tradiţiei,  ci  practicarea  lor  cu  credinţa. 

Aşa  stînd  lucrurile,  problema  înnoirii  Tradiţiei  constă  în  înnoirea 
vieţii  noastre  in  spiritul  Tradiţiei,  prin  credinţă  şi  nu  în  căutarea  de 
noi  forme  exterioare  ale  Tradiţiei.  Şi  întrucît  aceasta  are  loc  în  sînul 
Bisericii,  numai  în  sinul  ei  se  poate  înnoi  Tradiţia. 

Reînnoirea  Tradiţiei  nu  e  deci  altceva  decît  redescoperirea  prin 
credinţă  şi  prin  viaţă  a  conţinutului  ei  viu,  care  este  Hristos  răstignit, 
înviat  şi  înălţat  la  cer.  Formele  de  origine  apostolică  ale  exprimării 
şi  transmiterii  conţinutului  infinit  şi  viu  al  Revelaţiei  (sau  al  Tra¬ 
diţiei  ca  transmitere  a  Revelaţiei)  sînt  atît  de  legate  de  conţinutul  ei 
că  ele  nu  pot  fi  schimbate  prin  altele. 

Pot  fi  găsite  cuvinte  mai  adecvate  pentru  primirea  şi  transmi¬ 
terea  Revelaţiei  divine  decît  cele  fixate  in  Scriptură?  Nu  pot!  Atunci 
nu  pot  fi  găsiţi  nici  termeni  şi  nici  reguli  mai  adecvate  decît  ter¬ 
menii  şi  regulile  apostolice  pentru  introducerea  Revelaţiei  în  viaţa 
omenească  şi  menţinerea  acestei  vieţi  în  lumina  şi  sub  puterea  Reve¬ 
laţiei.  Căci  termenii  şi  regulile  Tradiţiei  apostolice  sînt  îmbibate  şi 
concrescute  cu  formele  de  exprimare  ale  Scripturii.46 

Cînd  se  vorbeşte  de  aspectul  dinamic  al  Tradiţiei,  nu  se  face 
referire  la  îmbogăţirea  cuprinsului  Revelaţiei,  la  un  progres  obiectiv, 
ci  la  unul  subiectiv,  la  îmbogăţirea  conştiinţei  religioase  cu  o  pătrun¬ 
dere  mai  adîncă  în  cuprinsul  Revelaţiei,  la  îmbogăţirea  conştiinţei  Bise¬ 
ricii  din  cuprinsul  Revelaţiei,  aprofundat,  comentat,  trăit,  actualizat.47 

Fericitul  Augustin  a  definit  în  chip  empiric  Tradiţia  dinamică  prin 
aceste  cuvinte  de  adine  tilc  teologic:  „Ieri  înţelegeai  puţin,  azi  înţe¬ 
legi  mai  mult,  mîine  vei  înţelege  cu  mult  mai  mult.  Creşte  în  tine 
însuţi  lumina  lui  Dumnezeu,  după  cum  creşte  însuşi  Dumnezeu,  Cel  ce 
de-a  pururi  rămîne  desăvîrşit".48 


Concluzii 

1.  Atît  Tradiţia,  cît  şi  Scriptura  sînt  cele  două  moduri  sau  căi  prin 
care  se  transmite  Revelaţia, 

2.  Tradiţia,  după  învăţătura  Bisericii  Ortodoxe,  nu  este  nici  o  parte 
din  adevărurile  Revelaţiei,  necuprinse  in  Scriptură,  nici  numai  con¬ 
ştiinţa  Bisericii,  ca  să  se  scoată  din  ea  dogme  nesprijinite  pe  Scrip¬ 
tură.  Ea  este  o  formă,  sau  un  complex  de  forme  ale  aceleiaşi  Revelaţii 
care  e  cuprinsă,  ca  într-o  altă  formă  şi  în  Sf.  Scriptură. 


46  Ibiclcm,  p.  160. 

47  P.  Svetlov,  învăţătura  creştină  In  expunere  apologetică,  trad.  de  Prof. 
Serghie  Bejan  şi  Constantin  Tomescu,  1935,  p.  303. 

48  Fer.  Augustin,  In  Ioan  Tract,  XIV,  citat  după  Teologia  Dogmatică  şi  Sim¬ 
bolică,  Bucureşti,  1958,  voi.  I.,  p.  193 

3.  Valoarea  ei  este  egală  cu  a  Scripturii,  iar  rolul  ei  special  este 
de  a  dezvolta,  explica  sau  preciza  Scriptura,  ca  un  mod  complemen¬ 
tar  de  a  comunica  aceste  adevăruri  scripturistice. 

4.  Tradiţia  apostolică  în  Biserica  Ortodoxă  nu  a  primit  o  dezvol¬ 
tare  oficială  şi  obligatorie  peste  formulele  din  primele  opt  secole.  Admi¬ 
terea  unei  Tradiţii  normative,  vecine  In  timp  cu  Scriptura,  e  un  punct 
de  vedere  mediu  între  catolici  —  care  o  extind  ca  conştiinţă  a  Bisericii 
în  toate  timpurile,  şi  protestanţi,  care  resping,  de  fapt,  Tradiţia. 

5.  Biserica  e  subiectul  Tradiţiei  şi  fără  ea  Tradiţia  n-ar  fi  existat 
şi  ar  înceta  să  mai  fie  practicată  şi  transmisă,  dar  la  rîndul  său  şi 
Biserica  n-ar  fi  început  să  existe  şi  n-ar  exista  fără  Tradiţie,  în  care 
să  nu  fie  transmisă  învăţătura  Mîntuitorului  şi  a  Sfinţilor  Apostoli. 
De  aceea  raportul  dintre  ele  e  unul  de  complementaritate. 

Tradiţia  există  şi  se  transmite  numai  în  viaţa  Bisericii,  iar  mărtu¬ 
riile  despre  existenţa  ei  abundă  în  Noul  Testament.  De  altfel,  Sf. 
Scriptură  nu  e  altceva  decît  o  parte  din  Tradiţie,  Tradiţia  scrisă. 

6.  Izvorul  care  împinge  spre  o  mişcare  fără  sfîrşit,  conţinutul 
inepuizabil  care  antrenează  totdeauna  mai  departe,  poate  fi  găsit  de 
orice  creştin  în  conţinutul  interior  al  Tradiţiei,  Hristos,  plenitudinea 
vieţii  divine,  care  a  luat  chip  omenesc,  dar  nu  va  fi  sesizat  decît  atunci 
cînd  va  fi  căutat  prin  credinţă  sporită,  prin  evlavie,  prin  efortul  şi 
dorinţa  continuă  de  a-L  asimila. 


Pr.  Drd.  T of  ana  Stelian 


ANDREI  ŞAGUNA  ŞI  OPERA  SA  CULTURALA 

Preocupările  şcolare 


Cea  de  a  doua  jumătate  a  secolului  al  XlX-lea,  în  Transilvania,  apare 
unei  priviri  retrospective,  ca  o  perioadă  de  mari  frămîntări,  pe  toate  pla¬ 
nurile:  naţional,  social  şi  cultural.  Lupta  pentru  apărarea  naţionalităţii 
şi  pentru  afirmarea  ei  este  dusă  mai  departe  de  oameni  care  au  ştiut  să-şi 
adapteze  metodele  la  posibilităţile  pe  care  monarhia  austro-ungară  le 
oferea  cu  destulă  zgircenie. 

în  ceea  ce  priveşte  situaţia  socială,  ea  putea  avea  dublu  caracter, 
îmbunătăţirea  ei  putea  duce  şi  la  întărirea  şi  consolidarea  naţionalităţii. 
Intelectualitatea  transilvăneană  şi-a  dat  curind  seama  aşadar  că,  pentru 
afirmarea  naţionalităţii,  era  absolut  necesară  îmbunătăţirea  situaţiei  mate¬ 
riale  şi  ridicarea  nivelului  cultural  al  marilor  mase  de  români,  care,  cu 
toate  că  erau  cei  mai  numeroşi  din  Transilvania,  continuau  să  aibă  o  situa¬ 
ţie  care  îi  punea  în  inferioritate  faţă  de  celelalte  populaţii  conlocuitoare. 

Deşi  zguduise  puternic  temeliile  feudalismului,  revoluţia  de  la  1848 
n-a  adus  schimbări  prea  mari  în  situaţia  românilor  transilvăneni.  Dimpo¬ 
trivă.  chingile  s-au  strîns  mai  mult.  Orice  afirmare  de  unitate  naţională, 
orice  relaţie  cu  fraţii  de  peste  munţi  era  privită  ca  un  atentat  la  integri¬ 
tatea  monarhiei  şi,  prin  urmare,  reprimat  în  grabă. 

Cu  toate  că  se  instituise  legea  drepturilor  egale  ale  naţionalităţilor 
din  Transilvania  în  faţa  administraţiei  şi  guvernului,  va  mai  dura  încă 
mult  timp  pină  ce  va  fi  aplicată.  Românii  trebuiau  să  plătească  greu  fie¬ 
care  pas  spre  cultură  şi  civilizaţie.  Maghiarii,  saşii  şi  secuii  îşi  apărau  din 
răsputeri  bastioanele  pe  care  şi  le  construiseră  din  bogăţiile  româneşti. 
Nu  permiteau  cu  nici  un  chip  pătrunderea  vreunui  român  în  rindul  bres¬ 
lelor  lor,  iar  dacă  din  întimplare  descopereau  pe  vreunul  care  s-ar  fi  stre¬ 
curat  cine  ştie  cum  intre  ei,  acesta  era  expulzat,  ca  şi  cum  primirea  lui  ar  fi 
cauzat  prin  ea  însăşi,  o  fisură  periculoasă  în  edificiul  supremaţiei  lor.1 2 

După  repetate  şi  insistente  memorii,  apare  in  sfîrşit,  în  1851,  o  regle¬ 
mentare  a  acestei  probleme,  validindu-sc  principiul  ,, liberei  concurenţe^, 
în  aşa  fel  incit  „breslei  i  se  ia  dreptul  de  a  mai  protesta,  cind  vreunui 
cetăţean,  care  întruneşte  condiţiile  cerute  de  lege  i  se  dă  concesiunea  pen¬ 
tru  practicarea  meseriei  respective"/ 


1  Vezi  Dr.  I.  Lupaş.  Mitropolitul  Andrei  buron  de  Şugunu .  tip.  arhidiecezanâ 
Sibiu,  1909,  p.  206. 

2  Idem,  p.  207. 

Aşa  stînd  lucrurile,  nu  e  de  mirare  de  ce  vom  întîlni  repetate  îndem¬ 
nuri  adresate  poporului  de  către  minţile  luminate  ale  epocii  pentru  orien¬ 
tarea  lui  spre  meserii  —  etapă  de  neevitat  în  vederea  unei  reale  propăşiri 
economice. 

In  pofida  acestor  reglementări,  cu  toate  că  în  aparenţă  situaţia  româ¬ 
nilor  se  îmbunătăţise,  paradoxal,  ea  continuă  să  se  agraveze  în  jurul  celui 
de-al  treilea  pătrar  de  secol,  odată  cu  tendinţele  din  ce  în  ce  mai  afişate 
de  deznaţionalizare  a  românilor  prin  maghiarizare.  Acest  fapt  devine 
public  prin  înfiinţarea  unor  aşa-zise  „Societăţi  de  maghiarizare*1.  Accesul 
la  cultură  şi  chiar  la  unele  mărunte  posturi  din  administraţie  era  mult 
uşurat  sub  egida  unui  nume  cu  sonorităţi  maghiare.  Ispita  era  uneori 
nespus  de  mare,  iar  reversul  zdrobitor.  Situaţia  elevilor  şi  a  studenţilor 
români  de  la  şcolile  şi  universităţile  maghiare  era  cel  mai  adesea  teribil 
de  umilitoare.  Dar  poate  tocmai  de  aceea  şi  poate  alimentat  tocmai  de 
aceste  umiliri  nedrepte,  spiritul  naţional  cuprindea  şi  înflăcăra  inimile 
românilor,  unindu-i  pe  toţi  într-un  suprem  efort  de  eliberare  şi  de  unire 
sub  faldurile  aceluiaşi  drapel. 

Din  punct  de  vedere  cultural,  Sibiul  are  pe  lingă  alte  oraşe,  un  rol 
important  în  viaţa  Transilvaniei.  In  ciuda  tuturor  restricţiilor,  iau  fiinţă 
aici  cîteva  importante  asociaţii  şi  reuniuni,  dintre  care  cele  mai  importante 
ar  fi,  în  1861,  Asociaţia  transilvană  pentru  literatura  şi  cultura  poporului 
român ,  în  1867  Asociaţiunea  socialilor  români ,  prima  de  acest  fel  din 
Transilvania,  iar  în  1870,  după  modelul  Junimii  de  la  Iaşi,  „ Societatea  de 
lectură “  a  studenţilor  teologi. 

Vorbind  despre  această  perioadă,  nu  putem  ignora  personalitatea  care 
a  avut  o  copleşitoare  contribuţie  pe  teren  cultural  în  Transilvania  şi  care 
este  Mitropolitul  Andrei  Şaguna. 

Om  de  o  rară  clarviziune,  cu  posibilităţi  de  acţiune  extrem  de  labile, 
cu  o  perspicacitate  rar  întâlnită  şi  cu  o  dăruire  pentru  binele  obştesc  de-a 
dreptul  emoţionantă,  Şaguna  a  marcat  în  istoria  Transilvaniei  o  adevă¬ 
rată  epocă.  Nu  se  poate  vorbi  despre  situaţia  culturală  din  Transilvania  în 
perioada  1848 — 1873  fără  pomenirea  unuia  dintre  cei  mai  mari  promo¬ 
tori  ai  ei.  Ar  fi  o  frustrare  a  dreptului  pe  care  eforturile  lui  necruţate 
i  l-au  dăruit.  Şi  aceasta  cu  atît  mai  mult,  cu  cît  aceste  eforturi  s-au  mate¬ 
rializat  dăinuind  peste  veacuri. 

Şaguna,  reorganizator  al  învăţâmîntului  modern  în  Transilvania 

Intrucît  de  numele  lui  se  leagă  apariţia  publicaţiei  de  care  ne  Ocu¬ 
păm,  în  cele  ce  urmează  vom  încerca  să  schiţăm  cîteva  dintre  coordonatele 
personalităţii  şi  activităţii  sale. 

In  memoria  transilvănenilor,  Şaguna  a  rămas  cu  nume  mare.  Poate 
într-un  fel,  aşa  cum  a  rămas  un  Dosoftei  şi  un  Varlaam  în  Moldova.  A 
rămas  în  povestirile  bătrînilor,  în  legende  şi  a  rămas  încadrat  de  şervete, 
la  loc  de  cinste  pe  pereţii  oaselor  bătrîneşti  de  la  ţară.  A  rămas  şi  el  în 
sufletul  ardelenilor  ca  un  „luptător  pentru  neatîrnare“.  Şi  dacă  ne  gîn- 
dim  că  Biserica  —  singura  instituţie  românească  —  fusese  şi  ea  pusă  sub 
jurisdicţia  sîrbească  —  şi  că  Şaguna  venea  ca  un  „îndreptător  de  vre¬ 
muri*4  să  repună  în  drepturile  lui  un  popor  ce-şi  cîştigase  dreptul  la  isto¬ 
rie,  nu  ne  mai  mirăm  de*ce. 

MITROPOLIA  ARDEALULUI 


Desfiinţarea  —  în  1700,  odată  eu  unirea  cu  Roma  —  a  mitropoliei  de 
la  Alba  Iulia,  şi  apoi  întregul  cortegiu  de  umilinţe  ce  a  urmat,  era  şi  el  un 
mijloc  de  a  ne  umili,  de  a  ne  anihila  ca  naţiune.  Şaguna  şi-a  dat  seama  că 
în  primul  rînd  trebuia  creat  un  for  românesc  de  conducere,  recunoscut 
de  habsburgi.  De  aceea,  îndată  după  venirea  sa  la  Sibiu,  avea  să  înceapă 
lupta  pentru  drepturile  naţionale  ale  românilor  tocmai  cu  revendicarea 
autonomiei  Bisericii  sale,  cu  scoaterea  ei  de  sub  tutela  sîrbească.  Dar  nu 
era  deloc  un  lucru  uşor  de  realizat,  pentru  câ  cei  în  drept  parcă  presim- 
ţeau  că  odată  cu  recunoaşterea  acestei  autonomii  a  Bisericii  românilor,  se 
începea  de  fapt  recunoaşterea  lor  ca  naţiune.  Lupta  pentru  autonomie  se 
va  prelungi  pînă  in  1864,  cînd  împăratul  aprobă  înfiinţarea  mitropoliei. 

Dar  proiectele  lui  Şaguna  nu  se  limitau  la  atît.  Planul  lui  de  acţiune 
era  deosebit  de  amplu,  de  complex,  de  fapt  pe  măsura  importanţei  scopu¬ 
lui  urmărit  de  el  în  tot  ce  va  întreprinde. 

Pentru  supravieţuirea  şi  întărirea  naţiunii,  Şaguna  şi-a  dat  seama 
că  trebuia  să  se  acţioneze  concomitent  pe  două  planuri: 

I.  Trebuia  ridicat  nivelul  cultural  al  poporului  ţinut  în  umbra  ne- 
ştiinţei  şi 

II.  Trebuia  întărit  nivelul  economic  al  românilor. 

In  ceea  ce  priveşte  situaţia  culturală,  Şaguna  a  întreprins  o  serie  de 
măsuri,  dintre  care  de  importanţă  covîrşitoare  au  fost  următoarele: 

1.  In  primul  rînd  şi-a  dat  seama  de  marea  lipsă  a  cadrelor  speciali¬ 
zate.  Pentru  a  elimina  acest  mare  neajuns,  a  înfiinţat,  în  1852,  Institutul 
teologic-pedagogic  din  Sibiu  (cu  două  secţiuni:  teologică  —  de  2  ani  şi 
apoi  3  ani  —  şi  pedagogică  —  de  asemenea  mai  întîi  de  2  şi  apoi  de  3  and). 
Aici  s-au  pregătit  viitorii  învăţători  ai  şcolilor  româneşti  din  Transilvania 
pînă  în  1919 . 

2.  A  înfiinţat  apoi  o  largă  reţea  de  şcoli  generale  la  sate,  de  a  căror 
bună  funcţionare  se  interesa  îndeaproape. 

3.  Cu  sprijinul  său  au  luat  fiinţă  2  gimnazii:  unul  la  Braşov  (cu  8 
clase),  în  1852,  care-i  şi  poartă  numele,  iar  altul  la  Brad  (cu  4  clase),  în 
1860,  numit  mai  tîrziu  A.  Iancu. 

4.  Eforturile  lui  s-au  îndreptat  şi  spre  învăţămîntul  superior.  încă  din 
1850  cerea  împăratului  vienez  să  înfiinţeze  „pentru  români  şcoale  reale, 
gimnaziale,  academice  şi  o  universitate".  Chiar  nerealizată  atunci,  propu¬ 
nerea  înaintată  curţii  habsburgice  se  vădeşte  preţioasă,  dat  fiind  faptul  că, 
abia  15  ani  mai  tîrziu,  în  1865,  la  Bucureşti  Al.  Odobescu,  membru  în  Con¬ 
siliul  general  al  învăţămîntului,  prezenta  un  ,, Raport  asupra  organizării 
invăţămîntului  secundar  din  România ",  susţinând  ideea  înfiinţării  de  gim¬ 
nazii  teoretice,  şcoli  reale  şi  profesionale.  Cu  toate  că  proiectul  unei  Aca¬ 
demii  române  în  Transilvania  a  eşuat,  s-a  reuşit,  deşi  pentru  scurt  timp, 
în  1864,  înfiinţarea  unei  catedre  de  limbă  română  la  Universitatea  de 
ştiinţe  economice  dinSibiu.3 

5.  A  trimis  o  serie  de  tineri  pentru  studii  în  străinătate,  dintre  care 
amintim  pe:  Ioan  Popescu,  Zaharia  Boiu,  Ioan  Crişan,  Nicolae  Cristea, 


3  Anca  Sîrghie,  Iluminism  în  iniţiative  culturale  sibiene  din  veacul  trecut,  în 
Societatea  de  Ştiinţe  Filologice  din  R.  S.  R.,  FitojaLa  Sdbiu,  Cercetări  de  limbă  şi  lite¬ 
ratură,  Sibiu,  1981,  p.  352. 

Daniil  Popovici  Barcianu  şi  mai  tîrziu  pe  Petru  Şpan,  oare  întorşi  de  acolo 
vor  forma  o  pleiadă  strălucită  de  intelectuali  pedagogi.4 

6.  A  înfiinţat,  în  1850,  pe  spese  proprii,  tipografia  mitropoliei  din 
Sibiu,  care  va  avea  o  rodnică  activitate  şi  care  funcţionează  neîntrerupt 
pînă  astăzi. 

7.  A  avut  un  rol  hotărîtor  la  înfiinţarea  societăţii  ASTRA,  al  cărei 
prim  director  a  fost. 

II.  Pe  plan  economic,  pentru  ridicarea  nivelului  material  al  româ¬ 
nilor,  a  dat  pe  toate  căile  îndemnuri  stăruitoare  pentru  îndrumarea  tine¬ 
rilor  spre  meserii  şi  negoţ,  spre  o  cît  mai  bună  cultivare  a  pomilor  fruc¬ 
tiferi  şi  a  viermilor  de  mătase,  spre  îngrijirea  grădinilor  şcolare  etc. 

Odată  cu  înfiinţarea  tipografiei,  munca  lui  Şaguna  se  intensifică  şi 
se  diversifică.  Se  va  îngriji  de  tipărirea  aic:  a  cărţilor  de  cult  necesare 
Bisericii  transilvănene,  dar  şi  de  o  serie  întreagă  de  manuale  de  primă 
necesitate. 

In  această  atmosferă  de  intensă  activitate,  se  făcea  resimţită  din  ce 
în  ce  mai  mult,  lipsa  unui  organ  propriu  de  publicitate  al  românilor.  Aşa 
s-a  născut  ideea  Telegrafului  român.  Tratativele  pentru  obţinerea  apro¬ 
bărilor  necesare  înfiinţării  lui  încep  în  octombrie  1852. 

In  petiţia  sa  către  supremul  for  poliţienesc,  din  30  octombrie  1852, 
Şaguna  îşi  motivează  cererea  precizînd  că  „tendinţa  acestei  întreprinderi 
nu  este  decît  de  a  răspîndi  în  poporul  român  —  a  cărui  înapoiere  în  cul¬ 
tură  e  a  se  datori  vitregiei  vremurilor  trecute  —  idei  moderne,  în  intere¬ 
sul  înaltei  cîrmuiri,  a-1  lumina  în  mod  cuviincios  asupra  adevăratelor  sale 
trebuinţe  sufleteşti  şi  materiale  şi  a-1  întări  pentru  vecie  în  nestrămu¬ 
tata  sa  credinţă  către  sfinţitul  tron  şi  prea  înalta  dinastie*4.5  Demnitatea  cu 
care  încheie  această  petiţie  demonstrează  prestanţa  de  care  se  bucura: 
„Deoarece  întreagă  conducerea  acestei  întreprinderi  îndreptate  spre  înain¬ 
tarea  şi  folosul  poporului  român  —  înapoiat  culturaliceşte  —  şi  spre  binele 
statului,  va  rămînea  totdeauna  sub  inspecţia  mea,  mă  măgulesc  cu  plă¬ 
cuta  speranţă  că  cererea  mea  va  fi  încuviinţată44.6 

In  15  decembrie  1852  Şaguna  primi  răspunsul  favorabil  —  de  care 
de  altfel  era  încredinţat,  —  dovadă  că  în*8  decembrie  1852  apărea  întoc¬ 
mită  de  el,  dar  redactată  de  A.  Florian,  ca  „redactor  răspunzător44  o  „Pre- 
numeraţiune  la  Telegraful  român 44 ,  în  care  era  prezentat  un  adevărat 
program  al  ziarului. 

Avînd  la  dispoziţie  de  acum  înainte  un  organ  de  publicitate,  îndemnu¬ 
rile  şi  apelurile,  atît  ale  lui  cît  şi  ale  intelectualilor  ce  vor  colabora  cu  el, 
vor  avea  răsunet  în  cercuri  tot  mai  largi. 

După  cum  am  arătat  mai  sus,  în  planul  de  acţiune  al  lui  Şaguna,  una 
dintre  preocupările  de  mare  anvergură  ale  lui  a  fost  crearea  unei  baze ,  în 
special  primare,  de  învăţămînt .  Trebuie  să  amintim  că  situaţia  învăţă- 
mîntului  românesc  dinaintea  lui  Şaguna  ajunsese  într-o  stare  deplorabilă. 
Românii  de  rit  gr.  răsăritean  —  cum  se  mai  numeau  neuniţii,  adică  majori- 

4  Idem,  p.  354.  '  ’ 

5  I.  Lupaş,  op.  cit.,  p.  194.  *  '  *< 

6  Idem,  p.  195. 

tatea  —  nu  mai  aveau  încă  din  1837  nici  măcar  elementarul  drept  de  a-şi 
supraveghea  invâţămîntul,  însărcinarea  aceasta  căzînd  pe  seama  episco¬ 
pului  catolic  de  la  Alba  Iulia,  şi  nu  a  lui  Vasile  Moga,  căruia  i  s-ar  fi 
cuvenit.7 

La  sinodul  care  a  avut  loc  in  primăvara  anului  1850,  Şaguna  a  pus 
bazele  organizării  şcoalelor  confesionale  româneşti.  în  scopul  reorgani¬ 
zării  invăţâmîntului,  se  iau  următoarele  hotăriri: 

„Deşi  comunităţile  noastre  parohiale  au  fost  într-o  stare  materială 
foarte  rea,  totuşi  multe  dintre  ele  au  ridicat  şcoli  pentru  copiii  săi,  in  care 
se  invaţă  cetirea,  scrierea,  învăţătura  creştinească  şi  datoriile  supuşilor 
către  împăratul.  Dar  multe  sînt  încă  în  sfera  aceasta  care  au  lipsă  de 
îndreptare  şi  covîrşire  şi  adecă:  învăţători  bine  pregătiţi,  cărţi  scolastice 
bine  întocmite,  casă  de  şcoală,  cuvenita  înzestrare  a  învăţătorilor  şi  a 
şcoalelor  şi  aşezarea  inspectorilor  şcolari  ş.  c.  l.“. 

Acest  sinod  a  hotărît  in  continuare: 

1.  Că  pînă  la  altă  rinduialâ  tot  insul  dintre  protopopi  să  fie  inspector 
de  şcoale  în  districtul  său  şi,  din  timpu  in  timp,  să  raporteze  Prea  Sfinţiei 
Sale,  iar  Prea  Sf.  Sa  înaltului  minister  de  cult; 

2.  Ca  şcoala  clericală  a  diecezei  acesteia  să  se  prefacă  intr-un  insti¬ 
tut  teologic-pedagogic;  să  se  înzestreze  întocmai  după  cum  sînt  întocmite 
alte  seminarii  şi  tot  clericul  să  fie  dator  înainte  de  s-ar  preoţi,  să  fie 
învăţător  după  stările  împrejur; 

3.  Pînă  la  altă  rinduială  mai  înaltă,  Soborul  acesta  prescrie  pentru 
şcoalele  şatene  (s.  a.)  următoarele  cărţi: 

a)  Catehismul  tipărit  la  Braşov;  b)  Abecedarul  tipărit  la  Braşov; 
c)  Elementele  Gramaticei  române;  d)  Datorinţele  supuşilor  către  Mo¬ 
narh;  e)  pentru  mai  bună  înaintare  a  copiilor  şi  întemeierea  fricei  lui 
Dumnezeu  în  inimile  lor,  şi  de  aici  izvoritoarea  religiozitate  şi  moralitate  . .  . 
f)  Cîntare  bisericească;  g)  Nahmenbuclein  zum  Gebrauche  der  Stadtschulen 
in  den  k.  k.  Staaten;  h)  Deutsche  Sprachlehre  fur  Schuler  der  Normal- 
Haupt-  und  Trivialschulen. 

Totodată  cutează  Soborul  acesta  a  ruga  pe  Majestatea  Sa,  ca  cu  prile¬ 
jul  organizării  şcoalelor  în  Ardeal,  să  se  îndure  a  avea  părintească  privire 
la  numărul  cel  mare  al  populaţiunei  române,  şi  a  înfiinţa  pentru  români 
şcoale  reale,  gimnaziale,  academice  şi  o  universitate,  în  care  privinţă  pînă 
acum  din  partea  guvernului  celui  vechi  nu  numai  că  nu  s-a  făcut  nimic,  ci 
încă  şi  rivna  poporului  pentru  ridicarea  şcoalelor  prin  toate  mijloacele 
o  au  împiedecat,  ba  încă  şi  moşiile  comunităţilor  noastre,  din  care  se  sus¬ 
ţineau  şcoalele  au  lăsat  a  ni  se  răpi  de  alte  confesiuni  religioase;  din 
această  cauză  împuterniceşte  Soborul  pe  P.  S.  părintele  episcop  diecezan 
de  a  purta  grijă  şi  a  stărui  ca  şcoalele  noastre  cele  în  acest  chip  despoiate 
să-şi  redobîndească  moşiile  sale*4.8 

In  24  aprilie,  printr-o  foarte  importantă  circulară,  Şaguna  statorni¬ 
ceşte  principiul  confesional  ca  bază  a  organizării  şcolilor  poporale  şi  dă 
următoarele  îndrumări: 


7  Idem ,  p.  46. 

8  Idem,  p.  152 — 153. 


STUDII  ŞI  ARTICOLE 


65 


„1.  Fiecare  obşte  bisericească  să-şi  facă  şcoală;  cele  sărace  să  nu  se 
întovărăşească  cu  vreo  obşte  de  altă  religie. 

2.  Dascălii  să  fie  de  religia  noastră. 

3.  în  toate  şcoalele  noastre  poporale  sînt  admise  numai  „cărţile 
cele  tipărite  în  tipografia  diecezană". 

4.  Ca  dascăli  pot  funcţiona  numai  aceia,  care  au  de  la  episcopul 
„atestat  despre  hărnicia  lor". 

5.  Protopopii  şi  administratorii  protopopeşti  să  trimită  toate  rapoar¬ 
tele  şcolare  „oblu"  (adică  direct,  n.  n.),  episcopului,  „sub  preşedinţa  şi 
superinspecţiunea"  căruia  „se  va  pertracta  treaba  şcoalelor"  şi 

6.  Să  i  se  facă,  fără  întârziere,  cunoscute  toate  şcoalele  noastre  „care 
s-ar  afla  sub  inspecţiunea  sau  direcţiunea  vreunui  şef  de  altă  religie".9 

Cu  circulara  nr.  581  din  1854  stabileşte  chiar  un  plan  amănunţit  de 
învăţămînt.10 

Rolul  dublu  al  clerului  român  —  atît  ca  preoţi,  cît  şi  ca  învăţători  — 
ne  clarifică  punctele  de  vedere  ale  lui  Şaguna,  cu  privire  la  relaţia  strînsă 
dintre  Biserică  şi  şcoală.  El  n-o  putea  concepe  pe  una  fără  cealaltă,* 11  de¬ 
oarece  înţelegea  educaţia  ca  fiind  nu  numai  o  acumulare  de  cunoştinţe  sau 
pregătirea  pentru  o  carieră,  ci  şi  o  maturizare  morală  şi  spirituală.12 

Această  situaţie  a  învăţămîntului  românesc  a  creat  însă  şi  nemul¬ 
ţumiri  în  rîndul  celor  care  doreau  un  învăţămînt  naţional,  scos  de  sub 
egida  Bisericii.  Un  exemplu  în  acest  sens  poate  fi  Gavriil  Munteanu,  primul 
director  al  Gimnaziului  din  Braşov,  care  se  plingea  la  un  moment  dat  de¬ 
putaţilor  de  la  Viena  că  „s-a  croit  o  ierarhie  pronunţată  hildebrandică,  că 
şcoalele  comunale  s-au  supus  la  inspecţiunea  protopopilor  şi  în  ultimă  in¬ 
stanţă  la  episcop",  după  ce  tot  el  îl  lămurise  pe  A.  T.  Laurian  în  privinţa 
aceasta,  arătînd  că  în  „împrejurările  prezente  naţionalitatea  trebuie  să 
caute  scăpare  în  Biserică,  din  două  rele  cel  mai  mic;  apoi  decît  să  dirijeze 
şcoalele  nişte  nemţoi  —  mai  bine  protopopii  români.  Exemplu  să  ne  fie 
institutele  pedagogice  din  Orlat  şi  Năsâud.  Ce  dascăli  români  vor  forma 
nişte  dascăli  nemţi  care  nici  nu  ştiu  româneşte?  —  se  întreba  el  în  încheiere 
şi,  pe  drept  cuvint".13 

Probabil  că  Şaguna,  spirit  iluminist,  avusese  în  vedere,  într-o  mă¬ 
sură  oarecare  problema  laicizării  învăţămîntului,  dat  fiind  faptul  că,  după 
cum  am  văzut,  în  circularele  sale  emise  din  Sinodul  ţinut  în  1850,  cu  pri¬ 
vire  la  învăţămînt,  foloseşte  în  repetate  rînduri  expresia:  „Pînă  la  altă 
rinduialâ “  sau  „ Pînâ  la  altă  rînduialâ  mai  înaltă 

Şcoala  era  în  atenţia  permanentă  a  mitropolitului  de  la  Sibiu.  Se 
interesa  îndeaproape  de  situaţiile  concrete,  trimiţînd  uneori  delegaţi 
care  să-i  raporteze  exact  ceea  ce  găseau  pe  teren,14  cerea  date  statistice 


9  Idem,  p.  154 — 155. 

10  Idem ,  p.  157. 

11  Gh.  Tulbure,  Mitropolitul  Şaguna,  Opera  literară,  Scjnsori  pastorale ,  Circu- 
lâri  şcolare ,  Diverse,  Sibiu,  1938,  p.  111,  la  K.  Hitchins,  Studii  privind  istoria  mo¬ 
dernă  a  Transilvaniei,  ed.  Dacia,  Cluj,  1970.  p.  29. 

12  Idem,  ibidem. 

13  I.  Lupaş,  op.  cit.,  p.  159. 

14  Vezi  raportul  Dr.  P.  Vasici  în  această  privinţă. 

cuprinzînd  numărul  elevilor,  frecventa  acestora  şi  rezultatele  lor,  ca  şi 
date  privind  activitatea  învăţătorilor.  Cînd  nu  era  mulţumit  de  acti¬ 
vitatea  acestora  din  urmă,  le  dădea  avertisment  şi  dojeni.  Nu  era  de 
acord  cu  înfiinţarea  şcolilor  mixte  (cu  elevi  de  mai  multe  confesiuni)  —  şi 
probabil  ştia  el  de  ce.  Maghiarii  se  foloseau  de  orice  pretext  —  şi  acesta 
ar  fi  putut  constitui  unul  foarte  întemeiat  —  pentru  a  se  amesteca  în  tre¬ 
burile  românilor.  Le  îngăduia  totuşi,  cînd  alte  posibilităţi  nu  existau, 
dar  le  punea  sub  dublă  jurisdicţie,  proporţional  cu  numărul  elevilor  de 
o  confesiune  sau  alta.  De  altfel,  cerea  să  fie  informat  cu  privire  la  fie¬ 
care  caz  de  acest  gen  în  prealabil,  pentru  a  analiza  toate  posibilităţile.  Se 
ocupa  personal  de  elaborarea  unor  adevărate  programe  analitice  şi  urmă¬ 
rea  respectarea  lor.  Controla  materialul  didactic,  recomandînd  sau  nere- 
comandînd  cărţile  folosite  drept  manuale.  Veghea  deci  cu  grijă,  prin  toate 
acestea,  la  buna  creştere  şi  cultivare  a  poporului  român. 

Dar,  în  afară  de  problema  învăţămîntului  şcolar,  un  merit  deosebit 
ii  revine  lui  Şaguna  pentru  faptul,  se  pare,  că  a  fost  primul  care  a  iniţiat 
organizarea  unor  cursuri  de  alfabetizare  pentru  adulţi  în  perioada  de 
iarnă.  A  fost  deci  iniţiatorul  unei  acţiuni  de  culturalizare  a  românilor 
în  masă. 

Activitatea  sa  pe  tărîm  şcolar  a  fost  atît  de  intensă,  încît,  ,,în  ciuda 
unor  obstacole  serioase,  Şaguna  a  fost  în  măsură  să-şi  încunoştiinţeze 
clerul,  în  1858,  cu  privire  la  existenţa  a  600  de  şcoli  primare  ortodoxe  în 
plină  funcţionare,  în  comparaţie  cu  cele  100  existente  în  decada  pre¬ 
cedentă".15 

In  afară  de  uriaşul  rol  pe  care  l-a  avut  în  domeniul  învăţămîntului 
confesional  din  Transilvania,  numele  lui  Şaguna  e  legat  şi  de  înfiinţarea 
Asociaţiunei  transilvane  pentru  literatura  şi  cultura  poporului  român ,  al 
cărei  prim  preşedinte  a  fost.  Sînt  cunoscute  împrejurările  în  care  a  luat 
naştere  ASTRA.  Merită  să  fie  menţionat  un  episod  care  a  dus  la  dezbateri 
serioase  în  paginile  , .Telegrafului  român",  şi  anume  apariţia  la  Arad  a 
unui  almanah  intitulat  „Muguri",  almanah  ce-şi  aroga  valori  literare. 

Purtător  de  cuvînt  al  intelectualilor  sibieni,  Zaharia  Boiu  îi  face  o 
recenzie  severă,  afirmînd  că  „tot  ce  e  bun  într-însa  nu  e  propriu,  şi  tot 
ce  e  propriu  nu  e  bun",  cele  trei  poezii  ale  lui  At.  M.  Marienescu  fiind  „ca 
trei  fire  de  măgheran  printre  urzici".  Critica  severă  a  lui  Z.  Boiu  —  scrie 
I.  Lupaş  —  avu  darul  a  provoca  o  discuţie  serioasă  şi  folositoare ,  prin 
faptul  că  s-a  accentuat  iarăşi  necesitatea  societăţii  literare ,  s-au  indicat 
chiar  căile  şi  mijloacele  potrivite  pentru  împlinirea  acestei  vechi  dorinţe."' 
Z.  Boiu  se  dovedeşte  un  spirit  lucid,  obiectiv  şi  cu  gust  literar.  El  avan¬ 
sează  în  această  recenzie  idei  pe  care  abia  cu  şapte  ani  mai  tîrziu  le  vom 
găsi  publicate  în  studiile  lui  Maiorescu.  Opinia  lui  e  de  fapt  opinia  unui 
cerc  de  intelectuali  transilvăneni  al  căror  simţ  critic  încerca  să  dea  jaloane 
de  discernere  a  valorilor  de  pseudo-valorile  literare.  E  un  semnal  de 
alarmă,  poate  chiar  primul  de  acest  fel  în  presa  transilvană,  şi  nu  numai 
în  ea,  tras  împotriva  mediocrităţilor. 


15  K.  Hitchins,  op.  cit.,  p.  48. 

16  I.  Lupaş,  op.  cit.,  p.  292. 

Problemele  legate  de  limba  română  literară  n-au  rămas  nici  ele  în 
afara  preocupărilor  marelui  mitropolit.  Polemica  cu  I.  H.  Rădulescu  o 
dovedeşte  cu  prisosinţă.  Mobilul  acestei  polemici  îl  constituia  de  fapt  toc¬ 
mai  problema  limbii.  Şaguna,  ca  bun  cunoscător  al  realităţilor,  şi-a  dat 
seama  că  o  limbă  ca  cea  pe  care  o  folosea  la  vremea  respectivă  Heliade 
în  traducerea  Bibliei  nu  putea  fi  acceptată.  Abuzul  de  italienisme  ar  fi 
făcut-o  pentru  mulţi  de  neînţeles.  De  aceea  s-a  ridicat  cu  atîta  vehemenţă 
împotriva  ei.  Implicit  deci,  el  era  pentru  o  limbă  literară  bazată  pe  limba¬ 
jul  popular  şi  pentru  folosirea  cu  prudenţă  a  neologismelor. 

Prestigiul  marelui  mitropolit  trecuse  încă  din  timpul  vieţii  sale  din¬ 
colo  de  Carpaţi.  Dacă  românii  din  Transilvania  l-au  ales  în  1861  preşedinte 
al  principalei  lor  societăţi  culturale  —  ASTRA  — ,  românii  din  Bucovina 
l-au  proclamat  în  1865  membru  de  onoare  al  Societăţii  pentru  literatura  şi 
cultura  română  în  Bucovina ,  iar  cei  de  la  Bucureşti  l-au  declarat,  în  1867 
preşedinte  al  Societăţii  „Transilvania" ,  din  anul  1870  alegîndu-1  membru 
de  onoare  al  Academiei  Române . 

Din  statisticile  existente  se  poate  afirma  că  perioada  păstoririi  lui 
Şaguna  se  caracterizează  şi  prin  întărirea  legăturilor  cu  fraţii  de  peste 
munţi.  Un  argument  în  favoarea  acestui  fapt  este  şi  acela  că  ea  coincide 
de  altfel  cu  perioada  acordării,  sub  domnia  lui  Cuza  Vodă  a  celor  mai 
largi  subvenţii  pentru  şcolile  de  la  Braşov  şi  îndeosebi  pentru  noul  liceu 
românesc,  de  către  guvernele  Moldovei  şi  ale  Ţării  Româneşti  şi  apoi  ale 
României  —  subvenţii  care  se  vor  acorda,  sub  o  formă  sau  alta,  neconte¬ 
nit  pînă  la  19 18. 17 

Chiar  adversarii  habsburgi  erau  obligaţi  să-i  recunoască  lui  Şaguna 
meritele  şi  i  le  şi  recunoşteau.  Dar  mai  cu  seamă  cei  care,  într-un  fel  sau 
altul,  direct  sau  indirect  avuseseră  de-a  face  cu  el,  îl  elogiau  fără  rezerve. 
Iată,  de  pildă,  o  caracterizare  a  unui  mare  contemporan,  colaborator  şi  el 
la  „Telegraful  român44  înainte  de  a  fi  iniţiatorul  „Tribunei44,  I.  Slavici: 

„Om  de  o  inteligenţă  în  adevăr  superioară,  foarte  iscusit  şi  stăpîn  pe 
formele  sociale,  el  mai  era  şi  de  statură  înaltă  şi  avea  o  înfăţişare  cu  deose¬ 
bire  simpatică,  ar  fi  făcut  deci  „carieră  strălucită44,  orişicare  ar  fi  fost  acti¬ 
vitatea  lui;  pentru  români  însă,  numai  ca  preot  putea  să  se  jertfească44.1* 
Interesantă  e  ultima  afirmaţie.  Ea  vizează  nişte  realităţi  sociale  mai  adinei, 
care  astăzi  pot  fi  tratate  cu  superficialitate.  Singura  instituţie  rămasă  în 
mîinile  românilor  şi  care  putea  lucra  spre  propăşirea  lor  materială  şi  spi¬ 
rituală  rămăsese  Biserica.  Şaguna  n-a  şovăit  să-şi  aleagă  cîmpul  de  luptă 
cu  cele  mai  largi  perspective. 

„In  viaţa  literară  —  afirmă  în  continuare  I.  Slavici  —  a  românilor 
ortodocşi  din  Ardeal,  mitropolitul  Andrei  e  începător  a  toate.  El  însuşi 
a  lucrat  foarte  mult,  căci  n-a  găsit  nimic,  dar  încă  mai  însemnat  e  prin 
îndemnul  pe  care  l-a  dat  altora  spre  lucrare  şi  prin  silinţele  lui  de  a 


17  Andrei  Bîrseanu,  Istoria  şcoalelor  centrale  române  din  Braşov,  Braşov,  1902, 
p.  138 — 145;  V.  A.  Urechia,  Istoria  şcoalelor  III,  p.  264 — 265;  la  V.  Netea.  Legături 
între  Arhiepiscopia  Sibiului  şi  românii  de  peste  Carpaţi,  în  Arhiepiscopia  Sibiului, 
Pagini  de  istorie,  Sibiu,  1981,  p.  159 — 160. 

18  I.  Slavici,  Mitropolitul  Andrei  Şaguna,  Opere,  X,  ed.  Minerva,  Bucureşti,  1981, 
p.  777. 

ridica  nivelul  cultural  al  Bisericii  sale,  infiinţind  şcoli,  trimiţînd  tineri  la 
universităţi  din  ţările  apusene  şi  incurajînd  orişice  lucrare  literară*1. 19 

Eminescu.  cu  intuiţia  lui  deosebită  a  sesizat  pregnanţa  personalităţii 
lui  Şaguna,  scriind,  la  numai  patru  ani  după  moartea  lui  în  ,, Curierul  de 
Iaşi**  20  că  posteritatea  vedea  in  mitropolitul  de  la  Sibiu  un  „om  politic 
de  la  creştet  pină-n  tălpi**,21  aşa  cum  odinioară  un  ministru  spusese  plas¬ 
tic  şi  concis  că  „are  minte  cit  o  jumătate  de  ţară“. 

Interesul  faţă  de  personalitatea  şi  opera  lui  Şaguna  n-a  apus  odată 
cu  moartea  lui.  Dimpotrivă, cu  toate  că  a  existat  o  perioadă  în  care  —  după 
expresia  lui  Slavici  —  cei  care,  neputînd  să  se  ridice  la  înălţimea  lui  l-au 
ponegrit.  Dar  posteritatea  n-a  putut  trece  indiferentă  peste  filele  de 
istorie  ale  culturii  româneşti,  pe  frontispiciul  cărora  numele  lui  e  tipărit 
cu  slove  de  lumină. 

„Contribuţiile  aduse  de  el  —  scrie  istoricul  american  Keith  Hitchins  — 
la  dezvoltarea  culturală  şi  politică  a  românilor  în  anii  50  şi  60  sînt  sufi¬ 
ciente  dovezi  pentru  sentimentele  sale  naţionale.  El  a  estimat  la  justa 
sa  valoare  vitalitatea  şi  atracţia  ideii  naţionale  şi  a  apreciat  rolul  impor¬ 
tant  pe  care  l-a  jucat  Biserica  în  istoria  poporului  român,  cu  toate  că  a 
refuzat  transformarea  Bisericii  sale  într-un  simplu  instrument  în  mîinile 
laicilor  pentru  cauza  naţionalităţii**.22 

Aşa  stînd  deci  lucrurile,  ne  putem  da  cu  uşurinţă  seama  că  o  atare 
personalitate  şi-a  pus  amprenta  pe  coloanele  publicaţiei  ce  apărea  sub 
egida  sa.  Din  acest  punct  de  vedere,  cei  dintîi  21  de  ani  ai  „Telegrafului 
român**  prezintă  pentru  orice  om  doritor  de  a  cunoaşte,  în  toate  înfăţişările 
şi  amănuntele  sale,  epoca  lui  Şaguna  —  un  interes  istoric  deosebit.23 

Deviza  cu  care  venise  în  scaunul  de  la  Sibiu:  ,,De  a-i  trezi  pe  românii 
din  Transilvania  din  somnul  lor  adine  şi  de  a-i  conduce  către  tot  ce  e  ade¬ 
vărat  şi  bun“  a  fost  pe  deplin  împlinită. 


Dincolo  de  personalitatea  marcantă  a  marelui  mitropolit,  care  şi-a 
pus  amprenta  pe  o  anumită  perioadă,  trebuie  avut  în  vedere  faptul  că 
avem  de-a  face  şi  cil  o  epocă  de  mari  frămintări  pe  tărîmul  limbii  şi  al 
ortoqrajiei  române.  „Telegraful  român"  va  înregistra  cu  fidelitate  situaţia 
acestor  dezbateri,  poziţia  lui  in  multe  privinţe  fiind  dintre  cele  mai 
înaintate  ale  timpului. 

Se  continuă  acum,  cu  exponenţii  curentului  latinist,  direcţia  cori¬ 
feilor  Şcolii  ardelene,  care  vor  să  argumenteze  latinitatea  poporului  şi  a 
limbii  române,  de  data  aceasta  nu  numai  cu  dovezi  istorice  sau  arheologice, 
ci  şi  lingvistice. 


19  Idem,  p.  778. 

20  La  6  februarie  1877. 

21  Vezi  idem,  p.  958. 

22  K.  Hitchins,  Cultură  şi  naţionalitate  in  Transilvanie,  ed.  Dacia,  Cluj.  1972, 

p.  59. 

23  I.  Lupaş,  op.  cit.,  p.  195. 

Limba  română,  in  evoluţia  ei,  a  suferit  numeroase  influenţe,  care 
n-au  izbutit  însă  să-i  altereze  caracterul  romanic.  Pentru  latinişti  nu  mai 
era  suficient  că  structura  gramaticală  era  păstrată  nealterată.  Limba  ro¬ 
mână  trebuia  ca  în  forme  nominale  sau  verbale  să-şi  reproducă  limba- 
mamă,  latina.  De  aici,  marea  confuzie.  Ceea  ce  era  de  fapt  evoluţie  a 
limbii,  specificitatea  ei  era  privită  de  latinişti  —  în  special  de  T.  Cipariu  — 
ca  o  alterare  a  caracterului  romanic  şi,  prin  urmare,  se  impunea  de  ur¬ 
genţă  o  revenire  la  matricea  iniţială,  ignorîndu-se  faptul  că  ea  nu  ar  mai 
putea  corespunde,  în  felul  acesta,  stadiului  respectiv  de  dezvoltare.  în 
tendinţa  lor  de  latinizare  a  limbii  române,  aceşti  ordonatori  de  limbă  au 
uitat  cu  totul  că  limba  nu  se  fabrică  de  grămătici,  că  ea  nu  poate  fi  coman¬ 
dată,  ci,  dimpotrivă,  că  limba  poporului  va  fi  cea  care  se  va  impune,  în 
pofida  oricăror  producţii  artificiale  academice. 

Aceşti  savanţi  uitau,  în  zelul  lor  de  a  dovedi  latinitatea  cu  orice  preţ 
că,  în  loc  să  aducă  un  serviciu  poporului,  ei  îl  dezmoşteneau,  îi  negau  limba 
în  care  îşi  exprimase  bucuriile  şi  durerile  de  veacuri,  şi  îi  baricadau  astfel 
drumul  spre  cultură,  izolîndu-1  sau,  mai  degrabă,  izolîndu-se  ei  de  el. 
Utopia  aceasta  lingvistică  nu  avea  să  dureze  prea  mult.  Intrucît  ea  afecta 
nu  numai  limba,  ci  şi  cultura,  alături  de  lingvişti  competenţi  şi-au  spus 
cuvîntul  la  vremea  potrivită  şi  o  seamă  de  oameni  de  cultură. 

Confruntările  de  pe  teren  lingvistic  din  a  doua  jumătate  a  secolului  al 
XlX-lea  vizează  mai  multe  aspecte.  Năzuinţa  spre  o  normă  unică  supra- 
dialectalâ  îi  va  preocupa  pe  filologii  din  toate  ţinuturile  locuite  de  români. 
Spre  această  ţintă  converg  —  chiar  dacă  pe  drumuri  diferite,  chiar  şi 
direcţiile  latiniste,  pumniste,  italieniste  ale  vremii.  Din  confruntarea  lor, 
limba  română  literară  nu  va  avea  decît  de  cîştigat.  Exagerările  vor  fi  înlă¬ 
turate  de  la  sine,  iar  ea  va  ieşi  îmbogăţită. 

în  ceea  ce  priveşte  ortografia ,  este  şi  ea  în  perioada  marilor  dezba¬ 
teri.  Trecerea  de  la  folosirea  alfabetului  cirilic,  la  cel  latin  reclama,  cu 
necesitate,  fixarea  unor  norme  unice  de  ortografie.  Controversa  iscată  cu 
acest  prilej  între  etimologişti  şi  fonetişti  se  va  prelungi,  pierzînd  însă 
din  ce  în  ce  mai  mult  teren  în  favoarea  fonetiştilor. 

„Telegraful  român“  va  adopta  o  poziţie  înaintată  în  aceste  probleme, 
pentru  împrejurările  în  care  apărea.  Minţile  luminate  care-1  redactau 
luau  poziţie  împotriva  curentului  latinist,  ca  şi  împotriva  ortografiei 
etimologice,  direct  sau  indirect,  prin  articolele  publicate,  şi  se  alăturau 
vocilor  de  peste  munţi,  care  vizau  modernizarea  limbii  prin  mijloace  pro¬ 
prii  şi  împrumuturi  ponderate.  Găsim  reproduse  în  „Telegraful  român" 
serii  întregi  de  articole  din  publicaţiile  de  peste  munţi  şi,  în  special,  din 
„Convorbiri  literare"  —  din  care  reproduce  în  întregime  studiul  lui  T.  Ma- 
iorescu,  „O  cercetare  critică"  şi  din  „România  literară",  din  care  repro¬ 
duce  „Cugetările"  lui  Alecu  Russo, 

„Telegraful  român"  oferă  cercetătorilor  un  teren  bogat  în  date  pri¬ 
vind  problemele  cu  care  se  confrunta  limba  română  în  cea  de-a  doua 
jumătate  a  secolului  al  XlX-lea.  In  legătură  cu  unele  din  acestea  vom  re¬ 
veni. 


M.  Boghian 


Din  Sfinţii  Părinţi 


OMILII  PASCALE  DIN  SEC.  V— VI 


Prezentam  mai  jos  un  grupaj  de  5  omilii  pascale,  remarcabile  prin  valoarea 
lor  dogmatică  ca  şi  stilistică,  recent  editate  şi  aparţinînd  a  trei  scriitori  biseri¬ 
ceşti  mai  puţin  cunoscuţi  din  sec.  V — VI:  Isihie,  preot  în  Ierusalim  (prima  jumă¬ 
tate  a  sec.  V),  Vasile,  episcop  de  Seleucia  (431 — 468)  şi  Leontie.  preot  în  Constan- 
tinopol  (prima  jumătate  a  sec.  VI). 

Traducerea  s-a  făcut  după  exemplara  ediţie  critică  a  lor,  prevăzută  cu  ample 
şi  exhaustive  introduceri  şi  vaste  şi  valoroase  comentarii,  îngrijită  de  M.  Aubineau 
în  prestigioasa  colecţie  ,,Sources  Chretiennes*':  Hesychius  de  Jerusalem,  Basile  de 
Seleucie,  Jean  de  Beryte,  Pseudo-Chrysostome  Leonce  de  Constantinopole,  Homelies 
Pascales.  introduction,  traduction,  commentaire,  et  index  de  M.  Aubineau,  Sources 
Chretiennes  187,  Paris,  1972. 

Primele  douâ  omilii  din  grupajul  nostru  aparţin  preotului  Isihie  din  Ieru¬ 
salim,  care  a  activat  in  Oraşul  Sfînt  în  prima  jumătate  a  sec.  V  (cc.  410 — 451), 
autor  al  cîtorva  valoroase  comentarii  biblice  vetero-testamentare  (publicate  par¬ 
ţial  in  P.  G.  93)  şi  al  unei  opere  omiletice  inedite  încă.  Cole  două  omilii  pascale 
pronunţate  între  410 — 415  —  prima  la  utrenia  din  noaptea  de  Paşti,  iar  a  doua 
din  liturghia  din  dimineaţa  Paştilor  —  in  Biserica  Învierii  din  Ierusalim,  s^au 
păstrat  îmtr-un  singur  manuscris,  Codex  Sinaiticus  graecus,  sec.  IX,  f.  64 v — 69  v, 
70  r — 73  r,  de  unde  sînt  editate  pentru  prima  oară  de  M.  Aubineau,  op.  cit.,  p.  62— 
68,  122 — 126  (introduceri  şi  comentarii  la  p.  37 — 61,  70 — 102,  respectiv  p.  105 — 120, 
128—166). 

Cea  de-a  treia  omilie  din  grupajul  de  faţă,  transmisă  şi  atribuită  de  ma¬ 
nuscrise  lui  Ioan  Hrisostom,  este  restituită  de  M.  Aubineau  episcopului  Vasile  al 
Seleuciei  (431 — 468),  autor  a  încă  41  de  omilii  şi  a  unei  relatări  a  Vieţii  şi  a 
Minunilor  Sf.  Tecla,  publicate  în  P.  G.  85.  Este  o  omilie  adresată  în  special  „neo- 
fiţilor“,  noilor  creştini  botezaţi  în  liturghia  baptismalâ  din  noaptea  Paştilor.  Sec¬ 
ţiunea  centrală  (§  2),  conţinînd  un  inspirat  comentariu  al  prologului  ioaneic.  Evan¬ 
ghelia  Liturghiei  din  dimineaţa  învierii,  nu  aparţine  lui  Vasile  al  Seleuciei,  ci 
este  preluat  aproape  literal  din  or.  15  în  S.  Pascha  a  patr.  Proclos  al  Constanti- 
nopolei  (434 — 4461.  cf.  P.  G.  65,  800—805;  ediţie  critică  la  Aubineau,  op.  cit. 
p.  206 — 214,  introducere  şi  comentarii,  p.  169 — 204,  216 — 277. 

Ultimele  douâ  omilii  din  prezentul  grupaj  pascal  aparţin  unui  scriitor  din 
prima  jumătate  a  sec.  VI,  preotul  Leontie  din  Constantinopol  (a  nu  se  confunda 
cu  mai  celebrii  şi  iluştrii  lui  contemporani  şi  omonimii  Leontie  din  Bizanţ  şi 
Leontie  din  Ierusalim,  P.  G.  86),  din  a  cărui  operă  omiletică  inedită  (cc.  12  piese 
în  manuscrise)  au  fost  editate  doar  două  piese  în  P.  G.  86,  1976 — 1993  (in  mediam 
Pentecostem),  1993 — 2004  (in  sanctam  Parasceven).  Cele  douâ  omilii  pascale  de  faţă 
sint  conservate  de  un  singur  manuscris:  Codex  Vaticanus  graecus  455  (sec.  X), 
45  r — 48  r,  48  r — 49  r.  de  unde  sînt  editate  „princeps**  de  M.  Aubineau,  op.  cit. 
p.  368 — 384,  340 — 440;  introduceri  şi  comentarii,  p.  341 — 366,  386 — 405  respectiv 
419 — 428.  442 — 468.  Citeva  observaţii: 

—  §  1 — 2  din  prima  omilie  leontienă  preiau  aproape  literal,  cu  excepţia 
finalului,  textul  unei  omilii  pascale  pseudo-hrisostomice  din  sec.  V  editate  critic 

de  Aubineau  în  acelaşi  volum,  op.  cit.  p.  318 — 324;  introducere  şi  comentarii, 
p.  307—315,  326—337. 

—  în  ce  priveşte  aluziile  ereziologice:  Maratonie  din  §  8  al  primei  omilii 
leontiene,  este  unul  din  adepţii  partidei  ariene  moderate  (homoiousiane)  devenit 
unul  din  şefii  ereziei  pnevmatomahe,  şi  episcop  de  Nicomedia  după  360;  pentru 
detalii  vezi  referatele  „Istoriilor  bisericeşti*'  ale  lui  Socrate,  II,  38.45  (P.  G.  67, 
324  B.357  C)  şi  Sozomenos  IV,  20—27  (P.  G.  67,  1173  A.1200  AD).  Sabatienii  din  §  2 
al  celei  de-a  doua  omilii  pascale  leontiene  reprezintă  o  schismă  din  mica  biserică 
rigoristă  novatiană  din  Constantinopol,  iscată  în  406  de  preotul  Sabatios,  iudeu 
convertit  la  creştinism,  şi  care  era  adeptul  celebrării  Paştelui  creştin  deodată  cu 
cel  iudaic,  fiind  numiţi  şi  „protopaschites44 ;  practic,  sabatienii  serbau  Paştele  de 
două  ori:  o  diată  cu  iudeii  şi  o  dată  cu  Biserica  unde  veneau  să  se  împărtăşească. 
Secta  sabatiană  a  fost  interzisă,  alături  de  dizidenţa  novatiană  din  care  provenea, 
prin  edictele  imperiale  din  413  şi  428  (Codex  Theodosiani  XVI,  5.65;  6.6)  cf.  şi 
relatările  lui  Socrates  V,  21;  VII,  5.12.25  (P.  G.  67,  624  BC.748  A.760  AC,  796  A)  şi 
Sozomenos  VII,  18;  VIII,  1  (P.  G.  67,  1468  D. 1473  A. 1521  A).  Leontie  din  Constanti¬ 
nopol  vizează  în  polemica  lui  antisabatianâ  atît  calendarul  lor  pascal  iudaizant 
cît  mai  ales  practica  lor  rigoristă  de  a  purta  veşminte  cernite,  de  doliu,  şi  în 
zilele  de  sărbătoare,  pe  care  o  pune  în  contrast  cu  hainele  albe,  luminoase,  ale 
creştinilor  şi  noilor  botezaţi.  De  altfel  doctrina  omiliilor  pascale  leontiene  este 
marcată  de  o  vădită  tendinţă  polemică  atît  antiiudaică  cît  şi  antiiudaizantă,  vizi¬ 
bilă  în  spaţiul  mare  acordat  comentării  profeţiilor  resurecţionale  vetero-testa- 
mentare  (Sof.  3,  8;  Ps.  15,  10;  Is.  33,  10  şi  Fac.  49,  9); 

—  de  notat  şi  două  referinţe  clare  la  celebrul  tratat  medievali  de  „zoologie1* 
mo  ral -spirituală  aii  „Fiziologului** ,  care  a  avut  o  largă  răspândire  ca  şi  „carte 
populară**  şi  în  Evul  Mediu  românesc:  tema  de  inspiraţie  net  baptismală  (cf.  şi 
Ps.  102,  5)  a  vulturului  care  renaşte  scufundîndu-se  în  apele  de  deasupra  tăriei 
din  §  8  al  primei  omilii  (cf.  Physiologus  6,  P.  G.  43,  524  AB),  şi  tema  hristologic- 
resurecţionalâ  a  leului  care  adoarme  cu  ochii  deschişi  în  §  9  al  primei  omilii  şi 
§  6  al  celei  de-a  doua  omilii  leontiene  (cf.  Physiologus  2,  P.  G.  43,  520  AC). 


A  fericitului  Isihie,  preot  în  Ierusalim 
(cuvînt)  la  Sfintele  Paşti 

1.  Strălucitor  este  cerul  luminat  de  al  astrelor  cor,  şi  mai  strălucitoare  încă 
sint  toate  atunci  cînd  răsare  luceafărul  dimineţii,  dar  alcătuirea  nopţii  de  acum 
nu  e  atît  seînteiată  de  astre  cît  plină  de  veselie  intru  biruinţa  Dumnezeului  şi 
Mîntuitorului  nostru .  Căci  zice:  „ Îndrăzniţi ,  Eu  am  biruit  lumea41  (In.  16,  33).  Iar 
intruclt  Dumnezeu  a  biruit  pe  vrăjmaşul  cel  nevăzut,  pe  bună  dreptate  şi  noi  vom 
putea  cîştiga  biruinţa  cea  împotriva  demonilor.  Să  răminem  deci,  lingă  mintui- 
toarea  Cruce  ca  să  aducem  întîia  pîrgă  a  darurilor  lui  lisus.  Să  prâznuim  această 
sfîntă  noapte  cu  sfinte  făclii,  înâlţînd  melodie  dumnezeiască  şi  cîntînd  un  imn 
ceresc:  „Soarele  dreptăţii 44  (Mal.  3,  20),  lisus  Hristos  Domnul  nostru  a  luminat 
această  zi  de  acum  pentru  tot  cercul  lumii  locuite !  A  răsărit  înălţindu-se  prin 
Cruce!  A  mîntuit  pe  cei  credincioşi! 

2.  Nimeni  să  nu  se  arate  lipsit  de  credinţă  în  simboalele  Crucii,  ci  să  închine 
atît  fericitului,  ba  chiar  de  trei  ori  fericitului,  lemn  al  Crucii,  cît  şi  simboalelor 
ei  —  ale  Crucii  ce  ne-a  deschis  nouă  poarta  cerului.  Căci  „nu  aprind  făclie  şi  o 
pun  sub  obroc "  (Mt.  5,  15)  —  iar  „obroc44  numesc  aici  Legea  — ,  „ci  în  sfeşnic 44 
(ibid)  —  iar  „ şfeşnic 44  numesc  aici  Cuvîntul  (lui  Dumnezeu).  Fiindcă  sub  Lege 
Cuvîntul  măcar  că  era  prezent,  era  ascuns  necredincioşilor  ca  sub  obroc ,  dar  cînd 
a  venit  pe  Cruce,  fiind  pus  ca  într-un  sfeşnic,  a  luminat  pentru  tot  cercul  lumii 
locuite. 

3.  Priveşte,  iubitul  meu,  cetatea  Romei  împărăţind  prin  simboale  ale  Crucii, 
înălţate  la  mare  cinste  în  mijlocul  forului.  Priveşte  pe  Pavel,  care,  scriind  epistole 
nemuritoare  şi  înscriindu-se  pe  sine  însuşi  în  ele  ca  un  rob  al  Crucii,  nu  s-a 
ruşinat  de  Cruce,  şi-a  luat  „sminteala  Iudeilor  şi  înţelepciunea  Elinilor44  ca  pază 
(filacterion)  a  „ înţelepciunii 44  (I  Cor.  1,  23 — 24),  şi  întru  lemnul  Crucii  a  sculat  la 

viaţă  Bisericile  întregii  lumi  locuite.  Toiagul  lui  Moise,  singur,  a  îndepărtat  (odi¬ 
nioară)  biciurile  Egiptenilor,  dar  un  toiag  in  înrudire  cu  lemnul  Crucii  face  să 
înceteze  (acum)  păcatele  oamenilor.  Acolo  Faraon  urmărind  pe  Israel,  a  fost  pră¬ 
vălit  în  fundul  mării ,  aici  diavolul  este  nimicit  iar  închinătorii  Crucii  sînt  mintuiţi. 
Acolo  Adam  „intinzîndu-şi  miinile44  sale  ( cf .  Gen.  3,  6,  23)  ne-a  atras  nouă  moarte , 
iar  aici  Stăpinul  nostru  prin  întinderea  mîinilor  Lui  a  mintuit  toate. 

4.  Ci,  o  lemn  mai  vrednic  de  măreţie  decit  cerul  şi  mai  presus  decît  bolţile  cele 
cereşti!  O,  de  trei  ori  fericite  lemn,  care  treci  sufletele  noastre  în  cer!  O,  lemn 
care  ai  ciştigat  lumii  mîntuirea  şi  ai  pus  pe  fugă  oştile  diavoleşti!  O,  lemn  care 
ai  azvirlit  un  tîlhar  in  cer,  şi  l-ai  făcut  să  dănţuiască  împreună  cu  Hristos;  căci 
s-a  zis  lui:  „Amin.  amin,  zic  ţie,  astăzi  vei  fi  cu  mine  in  rai 44  (Lc.  23.  43).  Să  imi¬ 
tăm  deci  dispoziţia  cea  bună  a  voinţei  celui  omoritor  de  oameni  sau  mai  degrabă 
purtător  de  duh  pentru  credinţa  lui  de  după  aceea.  Căci  ce  zice?  „Pomeneşte-mă 
Doamne,  intru  Împărăţia  Ta“  (Lc.  23,  42)!  Şi  printr-un  singur  consimţămînt  al 
credinţei  locuieşte  acum  in  rai  şi  se  preumblă  în  cer.  Căci  i  s-a  zis  lui:  „amin, 
amin  zic  ţie,  astăzi  vei  fi  in  rai".  Să  rămînem  deci  şi  noi  lingă  Crucea  Mintuito- 
rului  zicind  aceleaşi  cuvinte:  „Pomeneşte-mă  Doamne  intru  Împărăţia  Ta",  ca  să 
ne  facem  şi  noi  părtaşi  raiului  şi  să  ne  desfatăm  de  împărăţia  Cerurilor. 

5.  De  biruinţă  este  acest  praznic,  fraţilor,  de  biruinţă  a  Împăratului  a  toate. 
Fiul  lui  Dumnezeu.  Căci  astăzi  diavolul  a  fost  întristat  pentru  Cel  răstignit,  iar 
neamul  nostru  ( omenesc )  se  bucură  pentru  Cel  înviat.  Căci  iată,  ziua  de  azi  strigă 
Învierii  mele  şi  zice:  „In  alergarea  mea  am  văzut  privelişte  nouă,  un  mormînt 
deschis  şi  un  om  înviat,  „oase  hucurîndu-sei,  (cf.  Ps.  50,  10)  şi  suflete  veselindu-se, 
oameni  plămădindu-se,  ceruri  desfăcîndu-se  şi  puteri  strigînd:  „Ridicaţi,  căpetenii, 
porţile  voastre "  şi  celelalte  (Ps.  23,  7)!.  Astăzi  am  văzut  pe  împăratul  ceresc,  încins 
cu  lumina,  urcind  mai  presus  de  fulger  şi  de  raze,  mai  presus  de  soare  şi  de 
izvoarele  apelor ,  mai  presus  de  nori,  de  duhul  puterii  şi  de  viaţa  veşnică.  Căci 
Acesta  a  fost  ascuns  mai  intîi  in  pintece  de  trup,  iar  mai  apoi  în  pintecele 
pămintului,  sfinţind  in  acela  pe  cei  născuţi  prin  zămislire,  iar  in  acesta  dăruind 
viaţă  celor  morţi  prin  înviere.  Căci  „a  fugit  durerea,  întristarea  şi  suspinarea  ‘ 
(Îs.  35,  10).  Căci  „cine  a  cunoscut  mintea  lui  Dumnezeu  sau  cine  a  fost  sfetnicul 
Lui4’  (Is.  40,  13,  Rom.  11,  43)  decit  numai  Cuvintul  Cel  ce  s-a  întrupat,  ,,a  fost 
pironit *'  (Col.  2,  14)  pe  lemn.  ,.a  înviat  din  morţi “  (cf.  Mc.  9,  9 — 10:  F.A.  10,  41)  şi 
s-a  înălţat  la  ceruri? 

6.  Această  zi  aduce  bunele  vestiri  de  bucurie,  căci  in  această  zi  a  înviat 
Domnul  împreună-înviind  cu  El  turma  lui  Adam,  căci  s-a  născut  pentru  om 
şi  a  înviat  întru  om.  Astăzi  pentru  Cel  Înviat,  se  deschide  raiul,  Adam  primeşte 
viaţă,  Eva  mîngăiere,  chemarea  se  întinde,  Împărăţia  s-a  pregătit,  omul  este  mîn - 
tuit  şi  Hristos  este  închinat!  Căci  călcînd  în  picioare  moartea,  robind  pe  tiranul 
şi  prădind  iadul,  s-a  suit  la  ceruri,  biruitor  ca  un  Împărat,  slăvit  ca  un  cîrmuitor. 
neluat  din  urmă  ca  un  conducător  de  care,  „zicind  Tatălui:  „Iată  Eu  şi  pruncii 
pe  care  mi  i-a  dat  mie  Dumnezeu “  şi  celelalte  (Is.  8,  18;  Evr.  2,  13).  Şi  aude  de  la 
Tatăl:  „Şezi  de-a  dreapta  Mea  pină  ce  voi  pune  pe  vrăjmaşii  tăi  aşternut  picioa¬ 
relor  Tale 44  (Ps.  109,  1 ;  F.A.  2,  34).  Lui  fie  slava  acum  şi  în  vecii  vecilor.  Amin. 

A  fericitului  Isihie,  preot  în  Ierusalim,  (cuvint)  la  Paşti. 


A  aceluiaşi  (Cuvint)  la  Sfintele  Paşti 

1.  Trîmbiţă  sfintă  şi  împărătească  a  întrunit  acest  teatru  duhovnicesc  (al 
praznicului  de  acum),  trîmbiţă  al  cărei  metal  l-a  turnat  Betleemul  şi  l-a  forjat 
Sionul,  căreia  ciocan  i-a  fost  Crucea  şi  nicovală  Învierea.  Căreia  nu  ştiu  cum 
să-i  exprim  frumuseţea,  cum  să-i  rostesc  lumina,  cum  să-i  arăt  bucuria  ce  vine 
prin  Cruce,  şi  cum  să-i  explic  Împărăţia  ce  vine  prin  înviere.  Căci  cu  ce  fel  de 
mină  o  voi  atinge? 

2.  Cu  ce  cuvinte  voi  saluta  o  groapă  ce  naşte  viaţă,  un  mormînt  liber  de 
stricăciune  şi  patron  al  nestricăciunii,  un  pat  de  nuntă  ce  vreme  de  trei  zile  a 
odihnit  mirele  adormit,  o  cămară  de  nuntă  ce  scoală  după  nuntă  mireasa  ne- 
stricată.  Un  mort!  vesteşte  mormîntul  păzit ,  un  Dumnezeul  vesteşte  pămîntul  zgu- 

duit  de  cutremur.  Căci  trupul  strigă  că  El  este  un  mort,  dar  minunea  că  acelaşi 
e  Dumnezeu.  Un  mort!  vesteşte  înmormintarea,  un  Dumnezeu!  vesteşte  învierea. 
Un  mort!  vestesc  lacrimile  femeilor,  un  Dumnezeu!  vestesc  cuvintele  îngerilor. 

Ca  pe  un  mort  l-a  îngropat  Iosif,  dar  cel  îngropat  ca  om,  Acelaşi  ca  Dumnezeu 
a  prădat  moartea.  Şi  iarăşi:  ca  pe  un  mort  l-au  străjuit  ostaşii ,  şi  ca  pe  un  Dum¬ 
nezeu  văzîndu-l  „portarii  Iadului  s-au  inf ricoşat"  (Iov  38,  17). 

3.  Vei  putea  zice  astfel  că  Acelaşi  este  şi  acesta  şi  acela,  nu  un  altul  şi  un 

altul,  nici  un  altul  in  altul,  nici  un  altul  prin  un  altul,  căci,  Unul  fiind  Cuvîntul 
întrupat  (cf.  In.  1,  14),  a  unit  într-una,  printr-o  raţiune  negrăită,  precum  însuşi 
a  voit  şi  pe  acestea  şi  pe  acelea.  Trupul  l-a  dat  să  slujească  patimilor  iar  de 
dumnezeire  s-a  folosit  la  semne  şi  minuni,  dar  aşa  precum  nu  e  legiuit  a  separa 
pe  Cuvîntul  de  trupul  Lui,  tot  aşa  este  necesar  ca  patimile  să  fie  legate  cu 

minunile.  Căci  cel  ce  a  pogorît  la  iad  ca  un  mort,  Acesta  a  eliberat  pe  cei  morţi 
ca  un  Dumnezeu,  pentru  că  acolo  îngeri  slujesc  unei  înmormîntări,  iar  aici  se 
arată  femeilor  înueşmîntaţi  în  alb,  ca  pentru  a  însoţi  un  Mire  şi  le-au  zis:  „Cău¬ 
taţi  pe  lisus  Nazarineanul  cel  răstignit?  Nu  este  aici.  căci  a  înviat  precum  a  zis 
(Mt.  28,  5 — 6;  Mc.  16,  16).  Adică  cerul  este  locul  Lui,  acolo  trimiteţi  mirurile.  Căci 
a  înviat,  nu  noi  l-am  înviat  pe  El.  Pentru  voi  am  prăvălit  (noi)  piatra,  căci  mai 
înainte  ca  noi  să  pogorim,  mormîntul  era  gol.  A  înviat ,  precum  însuşi  a  zis"! 

4.  Ceea  ce  îngerul  a  zis  nu  este  cu  putinţă  nici  unui  profet  să  tîlcuiască. 

Osea  spune  clipa  învierii.  Isaia  a  cunoscut-o,  dar  n-a  ştiut  modul  ei.  Căci  acestea 
sînt  cuvintele  profeţiei  lui  Osea:  „Veniţi  să  ne  întoarcem  către  Domnul  Dum¬ 
nezeul  nostru  căci  El  ne-a  lovit  şi  El  ne  va  tămădui  pe  noi,  El  ne  va  bate  şi 
după  zile  va  lega  rănile  noastre,  iar  in  ziua  a  treia  ne  va  scula  din  nou  (învia) 
şi  vom  fi  vii  înaintea  Lui "  (Os.  6,  1 — 2).  Ascultă  încă  iarăşi  şi  ce  a  trîmbiţat 
Isaia:  „Libanul  este  ruşiTiat,  Şaraonul  a  ajuns  pustie.  Arătate  vor  fi  Galileea  şi 
Carmelul.  Acum  mă  voi  scula  (voi  învia)  zice  Domnul,  acum  mă  voi  preamări, 
acum  mă  voi  înălţa.  Acum  veţi  vedea,  acum  veţi  fi  ruşinaţi “  (Is.  33,  9 — 11).  Căci 
către  iudei  a  adresat  acest  cuvînt:  „acum  mă  voi  scula",  adică  atunci  cînd  voi 
scula  pe  Adam  pe  care  l-a  prăvălit  călcarea  (poruncii),  „acum  mă  voi  preamări", 
cînd  voi  pune  laolaltă  neamurilor  dimpreună  cu  Patimile  şi  nepătimirea  Mea, 
„acum  mă  voi  înălţa ",  înălţînd  la  ceruri  „pirga"  voastră  şi  urdnd  pe  scaunul  Heru¬ 
vimilor  „chipul  cel  de  rob"  (Fii.  2,  6)  pe  care  l-am  luat  din  voi,  „acum  veţi  vedea “ 
încetînd  tipurile  şi  înflorind  adevărul  (însuşi),  „acum  veţi  fi  ruşinaţi",  căci  de- 
făimînd  prin  cuvinte,  sînt  învinşi  prin  fapte.  Lui  Dumnezeu  fie  slava,  Tatălui, 
Fiului  şi  Sf.  Duh,  acum  şi  pururea  şi  în  vecii  vecilor.  Amin. 


A  celui  intru  Sfinţi  Părintele  nostru  Vasile,  episcopul  Seleuciei 

Cuvînt  la  Sfintele  Paşti 

1.  Negrăită  este  iubirea  de  oameni  a  lui  Hristos  faţă  de  noi  şi  cu  multe  daruri 
a  îmbogăţit  El  Biserica  Lui.  „Cel  mare  în  sfat  şi  puternic  în  lucruri"  (Ier.  39,  19), 
„a  răscumpărat  din  blestemul  Legii “  (Cal.  3,  13)  firea  noastră  şi  a  liberat-o  de  zapisul 
(cf.  Col.  2,  14)  cel  vechi.  „A  biruit"  (cf.  Col.  2,  14)  pe  lemn  asupra  celui  ce  a  făcut 
poticneala  prin  lemn.  A  smuls  „acul  morţii"  (cf.  I  Cor.  15,  55 — 56)  celei  înfrico¬ 
şătoare.  Pe  cei  învechiţi  sub  păcat  i-a  înnoit  nu  prin  foc  ci  prin  apă.  Mormîntul 
cel  de  trei  zile  s-a  arătat  poartă  a  Învierii.  „Pe  cei  osebiţi  de  cetăţenia  lui  Israel" 
i-a  arătat  „împreună  cetăţeni  cu  sfinţii  şi  casnici"  (Ef.  2,  12,  19).  „Celor  străini  de 
făgăduinţa  aşezămintelor"  (Ef.  2,  12)  le-a  adăugat  tainele  cele  cereşti.  „Celor  ce 
nu  aveau  nădejde"  (ibid)  le-a  dăruit  pe  „Duhul"  ca  „ arvună  a  mîntuirii"  (2.  Cor. 
1,  22).  „Pe  cei  lipsiţi  de  Dumnezeu  în  lume"  (Ef.  2,  12)  i-a  făcut  temple  ale  Treimii. 
„Pe  cei  ce  erau  odinioară  departe"  (Ef.  2,  13)  nu  prin  loc  ci  prin  modul  (lor  de 
vieţuire),  nu  printr-o  distanţă  spaţială  ci  prin  dispoziţia  voinţei,  nu  printr-un  ţinut 
ci  printr-o  închinare  (religie),  i-a  făcut  „ aproape "  (ibid)  îmbrăţişînd  pe  cei  îndă¬ 
rătnici  prin  mîntuitoarea  Cruce.  Cu  adevărat  precum  zice  profetul:  „Cine  a  auzit 
unele  ca  acestea  şi  cine  a  văzut  aşa  ceva"  (Îs.  66,  8)?  Toţi  îngerii  sînt  uimiţi  în 
faţa  tainei.  Toate  puterile  cereşti  tremură  înaintea  minunii.  Tronul  nu  s-a  golit 
şi  cosmosul  s-a  mîntuit.  De  ceruri  nu  s-a  depărtat  şi  pămîntul  a  eliberat.  „Sînurile 

părinteşti "  (cf.  In.  1,  18)  nu  le-a  golit  şi  iadul  l-a  prădat.  Neschimbat  a  rămas  şi 
pe  Sine  însuşi  s-a  făcut  veşmint  ce  îmbracă  (cf.  Gal.  3,  27)  pe  noii-luminaţi  (prin 
Botez). 

2.  Căci  Cuvintul  există  şi  pescarilor  le-a  dat  aripi  pentru  grăirea  de  Dum¬ 
nezeu  (teologie).  Pentru  acesta  Ioan  strigă:  „La  inceput  era  Cuvintul  şi  Cuvintul 
era  la  Dumnezeu  şi  Dumnezeu  era  Cuvintul "  (In.  1,  1).  Vezi  exactitatea  Evan¬ 
ghelistului!  Nu  zice:  „La  inceput  a  fost  născut  Cuvintul \  Nu  naşterea  (Lui)  o 
vesteşte  (aici)  ci  existenţa.  Intrucit  naşterea  sugerează  un  început  al  existenţei, 
vrînd  deci  Evanghelistul  să  arate  că  Fiul  este  fără-de -început,  trece  sub  tăcere 
naşterea  Lui  şi  vesteşte  existenţa  Lui:  „La  început  era  Cuvintul  şi  Cuvintul  era 
la  Dumnezeu  şi  Dumnezeu  era  Cuvintul*.  Aceste  trei  propoziţii  sînt  deajuns  spre 
a  fi  zid  Bisericii.  Cine  te-a  învăţat  acestea,  o,  Ioane?  Lacul?  dar  el  nu  dogma¬ 
tizează.  Mreaja?  dar  ea  nu  teologhiseşte.  Zevedei?  dar  el  este  un  om  simplu. 
Patria  ta?  dar  satul  tău  era  umil.  Cetăţenii  lui?  dar  ei  erau  neînvăţaţi  şi  de  la 
ţară.  Iudeii?  dar  ei  erau  necredincioşi.  Legea?  dar  ea  nu  „avea1*  decît  o  „umbră** 
(Evr.  10,  1 ).  Moise?  dar  el  era  „cu  anevoie  la  vorbire  şi  bîlbiit"  (Ex.  4,  10).  Avraam? 
dar  el  era  ,, pămînt  şi  ţărînă"  ( Gen  18,  27).  David?  dar  el  era  „ vierme  şi  nu  om** 
(Ps.  21,  7)  Profeţii?  dar  „vălul**  Legii  ii  „acoperea**  (cf.  2.  Cor.  3,  13 — 16)  şi  pe  ei. 
Cum  zici  deci  atunci:  „La  început  era  Cuvintul *?  Cine  te-a  ridicat  la  o  asemenea 
înălţime ?  Cine  ţi-a  dăruit  asemenea  aripi?  Căci  ţi-ai  uitat  firea,  ai  părăsit  pă - 
mîntul,  ai  păşit  dincolo  de  văzduh,  ai  trecut  de  eter,  ai  lăsat  în  urmă  cerurile,  ai 
păşit  mai  presus  de  îngeri,  ai  trecut  pe  lingă  Serafimi,  ai  întrecut  pe  Heruvimi, 
ai  stat  lingă  tronul  împărătesc,  ţi-ai  plecat  capul  pe  sinul  împăratului.  Ţi-ai  făcut 
aripi  din  credinţă,  ai  trimbiţat  o  credinţă  nepătrunsă  cu  mintea,  ai  tunat  o  naştere 
neînţeleasă,  ai  vestit  o  existenţă  fără- de -început,  ai  zis:  „La  început  era  Cuvintul", 
(inţelegînd)  un  „început**  ce  nu  admite  un  început.  „La  început  era  Cuvintul ", 
căci  Cuvintul  „era"  înaintea  oricărui  inceput.  „Era", nu  s-a  făcut  Cuvintul,  căci 
s-a  născut  fără  de  patimă,  neînţeles,  necompus,  neajuns,  necercetat,  veşnic,  neîm¬ 
părţit,  neschimbat,  necreat,  fiind  i toate  cite  este  şi  Cel  ce  L-a  născut  pe  El.  (A 
zis  deci:)  „La  inceput  era  Cuvintul*  arătînd  că  ipostasul  Lui  n-are  început,  „şi 
Cuvintul  era  la  Dumnezeu ",  arătînd  neîmpârţirea  fiinţei  (dumnezeieşti),  „şi  Dum¬ 
nezeu  era  Cuvintul ",  arătînd  identitatea  firii  (dumnezeieşti),  „acesta  era  dintru 
inceput  la  Dumnezeu"  arătînd  împreună -veşnicia  Lui  cu  Tatăl,  şi  „toate  printr-însul 
s-au  făcut**  (In.  1,  3)  arătînd  libertatea  (şi  suveranitatea)  Lui  asupra  creaţiei: 
..Toate  s-au  făcut",  adică  în  vechime  s-au  creat  iar  acum  s-au  înnoit. 

3.  Vezi  aşadar,  o  noule-luminat  (botezat)  de  ce  taine  te-ai  învrednicit.  Ai 
cunoscut  puterea  din  experienţă.  „Ai  fost  răscumpărat “  (cf.  1.  Cor.  6,  20;  7,  23)! 
să  nu  te  înrobeşti  din  nou.  Te-ai  lepădat!  să  nu  te  alipeşti  iarăşi  lăsîndu-te  înşe¬ 
lat.  Ţi-ai  pus  semnătura!  poartă  de  grijă  de  dobîndă.  Ţi  s-a  încredinţat  talantul 
(cf.  Mt.  25,  15)!  chibzuieşte  la  punerea  lui  in  lucrare.  Ai  avut  experienţa  nunţii  să 
nu  o  blasfemiezi  desfrînînd.  Ai  fost  adus  la  libertate!  să  nu  jigneşti  pe  eliberatorul 
tău  ( tratîndu-l )  ca  pe  un  rob.  Te-ai  îmbrăcat  in  acest  veşmînt  strălucitor !  lumi- 
nează-l  cu  conştiinţa  ta.  Ai  lepădat  chipul  (cel  vechi)!  „să  nu  întristezi  Duhul* 
(Ef.  4.  30);  căci  vestind  de  sus  taina  Botezului  şi  harul  nemăsurat  al  Celui  răs¬ 
tignit,  profetul  a  strigat  că  „este  un  voitor  al  milei"  (Mih.  7,  18).  Cine,  o  profe- 
tule?  Hristos.  Cel  ce  s-a  înomenit  pentru  mila  Sa.  Cel  ce  n-a  deschis  întru  naş¬ 
terea  Sa  porţile  fecioriei,  „însuşi  se  va  întoarce  şi  se  va  milostivi  de  noi"  (Mih.  7, 
19).  „ S-a  întors",  căci  te-a  izbăvit  de  rătăcire.  „S-a  milostivit  de  tine ",  căci  a  biruit  pe 
Cruce  asupra  păcatului  obştesc,  şi  „a  călcat  in  picioare  fărădelegile  noastre"  (ibid.), 
intrucit  apele  tainice  ale  Botezului  au  azvîrlit  „păcatele  noastre  în  adîncurile  mării" 
(ibid).  Cugetă  la  existenţă  şi  vesteşte  harul,  căci  Botezul  este  un  rezumat  al  tu¬ 
turor  celor  bune:  curăţire  a  lumii,  reînnoire  a  firii,  răscumpărare  concentrată, 
leac  uşor  de  luat,  umeziciune  ce  arde  păcatele,  burete  ce  curăţă  conştiinţa,  veşmînt 
ce  nu  învecheşte  cu  timpul,  pintece  ce  zămisleşte  fără  de  patimă,  mormînt  ce 
renaşte  pe  cei  îngropaţi  in  el,  adine  ce  îneacă  păcatele,  element  ce  devine  mor¬ 
mînt  al  diavolului,  pecete  a  celui  ce  ia  un  meterez,  apărător  tare  la  Judecată, 
izvor  ce  stinge  gheena,  har  ce  patronează  Cina  Domnului,  taină  iveche  şi  nouă 
schiţată  in  umbră  şi  lui  Moise.  Lui  Hristos  Dumnezeului  nostru  fie  slava  în  vecii 
vecilor.  Amin. 

A  celui  întru  Sfinţi  Părintele  no9tru  Leontie,  preot  în  Constantinopol, 

(Cuvînt)  la  Sfintele  Paşti 

1.  Toate  simboalele  învierii  Stăpînului  sînt  spre  ospătarea  trupului  şi  min- 
tuirea  sufletului:  înşelăciunea  a  încetat ,  invidia  a  fost  surghiunită ,  lupta  a  fost 
îndepărtată,  vrăjmăşia  a  fost  călcată  în  picioare,  războiul  a  fost  nimicit,  pacea 
este  cinstită,  afecţiunea  se  înmulţeşte,  iubirea  se  cunoaşte,  dispoziţiile  sufleteşti 
se  unesc,  se  împlineşte  cuvîntul  care  zice:  „Iată,  ce  este  bun  sau  ce  este  frumos 
decit  numai  fraţii  a  locui  împreună "  (Ps.  132,  1)  şi  de  a  fi  prin  dispoziţia  voinţei 
ceea  ce  pătimesc  prin  fire  simboalele  cele  de  faţă  ale  învierii  Stăpînului.  Pentru 
ce?  Pentru  că  nu  mai  plîngem  pe  Adam,  ci  slăvim  pe  Hristos,  nu  mai  învinuim  pe 
Eva,  ci  fericim  pe  fecioara  Maria,  nu  ne  mai  întoarcem  de  la  lemn,  ci  „purtăm 
Crucea"  (Lc.  14,  27),  nu  ne  mai  înfricoşăm  de  şarpe  ci  ne  temem  de  Duhul  Sfînt, 
nu  ne  mai  întoarcem  în  pămînt,  ci  ne  întoarcem  în  ceruri,  nu  ne  mai  aflăm  afară 
din  rai  ci  trăim  în  sînurile  lui  Avraam,  nu  mai  auzim  ca  iudeii:  „Nopţii  ase- 
mănatu-s-a  maica  ta:  poporul  Meu  s-a  făcut  ca  unul  ce  nu  are  cunoştinţă"  (Os.  4, 
5 — 6),  ci  cîntăm  duhovniceşte  în  psalmi:  „Aceasta  este  ziua  pe  care  a  făcut-o 
Domnul,  să  ne  bucurăm  şi  să  ne  veselim  într-însa"  (Ps.  117,  24)1  Pentru  ce? 
Pentru  că  soarele  nu  se  mai  „întunecă"  (cf.  Mt.  27,  45)  ci  toate  se  luminează,  nu 
se  mai  rupe  „catapeteasma"  (cf.  Mt.  27,  51)  ci  se  întăreşte  Biserica,  nu  mai  înăl¬ 
ţăm  „ramuri  de  finici"  (cf.  In.  12,  13),  ci  aducem  în  jur  pe  noii  luminaţi  (prin 
Botez). 

2 .  „Aceasta  este  ziua  pe  care  a  făcut -o  Domnul,  să  ne  bucurăm  şi  să  ne 
veselim  într-însa "  (Ps.  117,  24),  aceasta  şi  nu  altele,  căci  există  doar  o  singură 
împărăteasă  şi  nu  multe  principese.  „Acesta  este  ziua",  ziua  în  sens  propriu, 
ziua  biruinţei,  ziua-leagân  a  învierii,  ziua  ce  are  harul  drept  podoabă ,  ziua  ce 
ospătează  pe  cei  credincioşi,  ziua  ce  împarte  mielul  duhovnicesc,  ziua  ce  dă  lap¬ 
tele  celor  renăscuţi  (prin  Botez),  ziua  ce  odihneşte  pe  cei  osteniţi.  „Aceasta  este 
ziua  pe  care  a  făcut -o  Domnul,  să  ne  bucurăm  şi  veselim  într-însa ",  nu  alergînd 
în  circiumi  ci  zorind  spre  bisericile  mucenicilor,  nu  cinstind  beţia  ci  iubind  măsura, 
nu  săltînd  cu  iudeii,  ci  desfătîndu-ne  ca  Apostolii,  nu  jucîndu-ne  ca  şi  copiii  în 
jriefe,  ci  cîntînd  în  casele  noastre  psalmi.  Căci  ziua  de  faţă  este  a  învierii  şi  nu  a 
necumpătării,  5»  nimeni  nu  urcă  la  ceruri  dansind,  nimeni  nu  se  înfăţişează  la 
împărat  băut.  Nici  unul  dintre  voi  deci,  să  nu  întristeze  această  zi,  ci  să  dinte 
psalmi  in  chip  dumnezeiesc  căci  în  această  zi  Adam  a  fost  eliberat,  Eva  a  scăpat 
de  întristare,  omenirea  s-a  izbăvit  de  durere. 

3 *  Căci  cstăzi  Stăpînul  nostim  Hristos  înviind  din  morţi  în  miezul  nopţii,  s-a 
arătat  mei  întli  Măriei  Magdalena  şi  celeilalte  Marii  şi  le-a  zis:  „Bucuraţi-vă"  (cf. 
Mt.  28,  9),  şi  prin  voi  tot  neamul  (omenesc)!  „Bucuraţi-vă"  zice  Domnul  către 
femei.  Desigur  unii  vor  zice:  „Pentru  ce  Domnul,  înviind  din  morţi,  nu  s-a  arătat 
mai  intîi  Apostolilor,  ci  femeilor,  şi  acestora  le-a  zis:  „Bucuraţi-vă" !  Pentru  că 
prin  femeie  a  înflorit  tristeţea  şi  de  aceea  Domnul  a  făcut  să  înmugurească  iarăşi 
bucuria  prin  femeie,  ca  să  plinească  cuvîntul  zis:  „Acolo  unde  s-a  înmulţit  păcatul, 
a  prisosit  şi  harul"  (Rom.  5,  20).  Dar  şi  pentru  că  atunci  cînd  Domnul  a  fost 
răstignit  şi  a  zăcut  în  mormint  pentru  noi,  nu  pentru  Sine,  toţi  Apostolii  căutînd 
mîntvirea  prin  fugă  „ s-au  împrăştiat  ca  nişte  oi  fără  păstor"  (Mt.  9,  36;  26,  31), 
dar  aceste  femei  ţinute  treze  de  frică  şi  priveghind  toată  noaptea,  au  primit  pe 
Mintuitorul  —  incit  pină  azi  neamul  femeilor  este  iubitor  de  priveghere.  Deci 
Intrucit  acestea  au  rămas  la  mormint,  cu  necesitate  Domnul  le-a  întîmpinat  mai 
întîi  pe  ele  zicîndu-le :  „ Bucuraţi-vă ",  intrucit  aţi  plîns  şi  v-aţi  tînguit,  căci  „cei 
ce  seamănă  cu  lacrimi,  cu  bucurie  vor  secera"  (Ps.  125,  5).  „Bucuraţi-vă",  recu¬ 
noaşteţi  glasul  Meu,  căci  mi-am  schimbat  înfăţişarea  nu  în  ce  priveşte  raţiunea 
existenţei,  ci  doar  în  ce  priveşte  inveşmlntarea  ei.  „Bucuraţi-vă"  deci,  voi  femei! 

4.  Căci  acolo  straja  ostăşească  nemaivăzînd  pe  cel  din  mormint,  se  loveşte 
în  piept  pentru  un  mormint,  ţine  „ pecetea "  (cf.  Mt.  27,  66)  pierzînd  comoara, 
seamănă  „arginţi"  (cf.  Mt.  28,  12)  ca  să  secere  minciuna.  Se  părea  că  copiii  iudeilor 
au  omorît  pe  Cel  ce  scoală  morţii.  Să  învăţăm  puterea  unui  mort.  Căci  voi  toţi, 
adevăraţii  „fii  ai  învierii "  (cf.  Lc.  20,  36),  „luminătorii"  cei  însufleţiţi  „ai  lumii, 
cei  alipiţi  de  cuvîntul  vieţii"  (cf.  Fii.  2,  16),  cetăţenii  „Ierusalimului  cel  de  sus" 
(cf.  Gal.  4,  26)  ştiţi  că  după  înmormîntarea  de  bunăvoie  a  Domnului  „arhiereii  şi 

fariseii “  venind  la  Filat  i-au  zis  lui:  „ Domnule .  ne-am  adus  aminte  că  înşelătorul 
acela  a  zis  încă  viu  fiind:  după  trei  zile  mă  voi  scula .  Porunceşte  deci  să  se  întă¬ 
rească  mormintul  pînă  a  treia  zi"  ( Mt .  27,  63 — 64).  Iar  Filat  le-a  zis:  „Aveţi  strajă 
ostăşească,  mergeţi  şi  întăriţi  cum  ştiţi"  (Mt.  27,  65).  Iar  iudeii  plecind  —  zice  — 
„au  întărit  mormîntul  cu  strajă  pecetluind  piatra"  (Ml.  27,  66).  O,  frică  de  un 
mort!  o,  cutremur  de  un  mormînt !  Cei  vii  se  tem  de  cel  mort,  iudeii  care  s-au 
întors  de  la  Domnul  se  aşează  acum  în  jurul  gropii,  rînduiesc  ostaşi  în  jurul  mor- 
miniului,  mărturisind  fără  voie  că  împărat  era  cel  ce  zace  in  el,  căci  ostaşii  sint 
strajă  unui  împărat.  Dar,  o,  fariseilor,  dacă  Stăpinul  Hristos  era  „un  înşelător ", 
pentru  ce  vă  temeţi,  de  un  „înşelător"?  Pentru  ce  tocmiţi  ostaşi  în  ajutor?  Cine 
luptă  vreodată  împotriva  unui  mort ?  Cine  îşi  rinduieşte  vreodată  oastea  împotriva 
unei  gropi?  Dacă  s-ar  fi  temut  o,  iudeilor ,  Stăpînul  Hristos,  Cel  ce  zace  cu  trupul 
aici  jos  dar  nicidecum  nu  e  părăsit  de  dumnezeire,  de  pecete,  de  piatră  şi  de 
straja  ostăşească  şi  n-ar  fi  înviat  din  morţi ,  pe  bună  dreptate  l-aţi  putea  numi 
..înşelător".  Iar  dacă  a  înviat,  precum  a  zis,  pentru  ce  mai  faceţi  apel  la  Filat? 

5.  Pentru  ce  nu  vă  gindiţi  mai  degrabă  la  Scripturi?  Căci  oare  numai  în 
vremea  Inomenirii  Sale  a  zis  Domnul  că  „după  trei  zile  mă  voi  scula"  (Mt.  27,  63)? 
Auziţi- L  pe  El,  o  iudeilor,  că  cu  multă  vreme  înainte,  a  făcut  cunoscut  şi  a  grăit 
mai  înainte  prin  profetul  So  fonie  învierea  Sa  viitoare  ca  să  cunoaşteţi  că 
lucrul  nu  e  nou,  ci  hotărirea  lui  e  veche.  Auziţi-l  grăind  către  adunarea  neamu¬ 
rilor  prin  Sofonie  profetul  —  căci  lucru  bun  este  pentru  înviere  să  se  înfăţişeze 
mai  dinainte  cele  ale  învierii.  Pentru  ce  deci ,  Domnul,  a  dat  faţă  de  adunarea 
neamurilor  carte  de  despărţenie  adunării  iudeilor  iar  celei  a  neamurilor  i-a  vestit 
un  dar  gratuit  al  harului?  „Aşteptaţi-mă.  zice  Domnul,  în  ziua  sculării  (învierii) 
Mele  ca  mărturie,  căci  lumina  mea  e  spre  adunare  a  neamurilor “  (Sof.  3.  8).  Ce 
zici  la  acestea,  o  iudeule,  cel  ce  ţii  litera  şi  respingi  duhul?  Cine  zice  Aşteptaţi-mă 
pe  Mine  in  ziua  sculării  (învierii)  mele"?  Oare  David?  Sau  lucrul  acesta  s-a  zis 
pentru  David?  falsă  este  zicerea,  căci  ( cuvintele )  acestea  s-au  zis  după  David,  iar 
pe  de  altă  parte  David  era  împărat  al  Iudeilor  şi  nu  învăţător  al  neamurilor.  Iar 
dacă  copiii  iudeilor  iubesc  sfada  —  căci  neamul  lor  este  un  neam  polemic  • —  şi 
zic  că  acestea  sau  zis  pentru  David,  să  audă  nu  numai  că  acestea  nu  s-au  profe¬ 
ţit  pentru  David,  dar  însuşi  David  a  zis  cu  multă  vreme  înainte  despre  învierea 
Domnului  că:  „n-a  fost  lăsat  în  iad  sufletul  Lui,  nici  trupul  Lui  n-a  văzut  strică¬ 
ciune"  (Ps.  15.  10;  F.  A.  2,  31).  Iar  dacă  aceste  (cuvinte)  s-au  zis  cu  adevărat,  o 
iudeilor,  pentru  ce  tocmiţi  ostaşi  să  furaţi  învierea?  Cine  închide  soarele  într-un 
mormînt?  Auziţi-L  pe  El,  o  copii  ai  iudeilor,  învinovăţîndu-vă  pe  voi  şi  pe  „tatăl 
vostru  diavolul"  (cf.  In.  8,  44)  prin  Isaia  profetul,  ce  nădăjduieşte  mai  dinainte  această 
înviere  şi  zice  aşa:  „Acum  mă  voi  scula  (voi  învia),  zice  Domnul,  acum  mă  voi 
preamări,  acum  mă  voi  înălţa "  (Is.  33.  10). 

6.  înfricoşaţi- vă  acum.  „ Deşartă “  este  „tăria"  tatălui  „ vostru “  (cf.  Îs.  33,  11). 
Şi  cine  e  tatăl  iudeilor?  Diavolul.  Cine  mărturiseşte  aceasta?  însuşi  Domnul  zicind 
către  ei  deschis:  „voi  de  la  diavolul  sînteţi "  (In.  8,  44)  şi  tatăl  vostru  este  Satana. 
„Deşartă"  este  „tăria"  tatălui  vostru  şi  adevărat  cuvintul  acesta.  Căci  acela  a 
înfipt  un  lemn  al  blestemului,  Eu  îl  întocmesc  Cruce  a  hinecuvîntării,  acela  a 
săpat  un  mormînt,  Eu  îl  fac  jertfelnic,  acela  m-a  lăsat  iudeilor  spre  moarte.  Eu 
mai  repede  îl  sugrum  pe  el.  Cu  adevărat  „ deşartă  tăria “  tatălui  vostru  diavolul „ 
căci  şi  astăzi  poate  vedea  deja  de  cîţi  copii  ai  lui  aici  de  faţă  —  vreau  să  zic  de 
noii  luminaţi  (prin  Botez)  —  a  fost  păgubit,  căci  strălucirea  acestora,  ospăţul  aces¬ 
tora  sint  scîrbă  aceluia:  acela  in  singurătate,  aceştia  cu  îngerii,  acela  cu  porcii, 
aceştia  au  fost  ridicaţi  în  locul  de  unde  a  căzut  acela  şi  au  prins  rădăcini  acolo, 
cei  ce  odinioară  au  fost  robi  acum  sînt  liberi,  iar  cel  ce  cîndva  era  arhanghel 
acum  este  diavol,  cei  ce  cîndva  erau  vrăjmaşi  acum  sînt  prieteni,  iar  cel  ce  cîndva 
era  prieten  acum  este  osîndit,  cei  ce  odinioară  au  sărăcit  acum  sînt  bogaţi,  iar  cel 
ce  cîndva  era  bogat  acum  e  acoperit  de  zdrenţe ,  cei  qe  cândva  erau  lipsiţi  de 
slavă,  acum  sînt  plini  de  slavă ,  iar  cel  ce  cîndva  era  plin  de  slavă  acum  este  „in 
cătuşe  de  fier “  (cf.  Ps.  149,  8),  cei  ce  cândva  erau  înrobiţi  acum  sînt  izbăviţi,  iar 
cel  ce  cîndva  înrobea  acum  nu  mai  ţine  pe  nimeni,  căci  noii-luminaţi  au  fost  scoşi 
acum  sub  conducerea  împăratului  Hristos  ca  dintr-o  robie. 

7.  Auzi-L  pe  Sfîntul  Duh  grăind  de  multă  vreme,  prin  profetul  David,  despre 
aceşti  noi-luminaţi  (prin  Botez):  „Să  spună  cei  izbăviţi  de  Domnul  şi  scăpaţi  din 

mîna  vrăjmaşilor ;  din  ţări  i-a  adunat  pe  ei,  da  la  răsărit  şi  de  la  apus,  de  la 
miazănoapte  şi  de  la  miazăzi "  (Ps.  106,  2 — 3).  Nemincinoase  sînt  cele  zise,  căci 
năvodul  cristelniţei  a  prins  prin  pescarii  Apostoli  aceşti  peşti  raţionali  din  tot 
neamul ,  din  toată  seminţia  şi  din  toată  ţara.  Căci  acesta  este  meşteşugul  pescarilor 
lui  Hristos:  ei  nu  pun  năvoade,  ci  prind  prin  credinţă.  „Să  spună  cei  izbăviţi  de 
Domnul  din  mîna  vrăjmaşului" ,  a  sămănătorului  de  neghina  diavol  care  seamănă 
dar  nu  seceră,  căci  pustia  a  devenit  rai  nemaiodrăslind  urzicile  vrăjmaşilor,  ci 
înflorind  drept  crini  pe  noii-luminaţi  (prin  Botez).  Căci  pe  aceştia  văzîndu-i  şi 
Isaia  cu  multă  vreme  înainte  a  zis:  „Să  se  veselească  pustia  Iordanului  şi  să  în¬ 
florească  ca  şi  crinul “  (Is.  35,  1 — 2).  Pentru  ce  însă  noii-luminaţi  sînt  numiţi  crini? 
Pentru  alber'a  dinafară  a  veşmîntului  strălucind  înlăuntru  ca  aurul  prin  credinţă. 
„Să  spună  c  i  zbăviţi  de  Domnul ".  Ce  „să  spună"?  „Fericiţi  cei  cărora  s-au  iertat 
fărădelegii?  ri  zlrora  s-au  acoperit  păcatele"  (Ps.  31,  1).  „Cursa  s-a  sfărîmat  şi 
noi  ne-am  izbăvit "  (Ps.  123 ,  7).  „Să  zică  cei  izbăviţi  de  Domnul „Haina  mi-am 
dezbrăcat,  cum  s-o  îmbrac  iar?"  (Cint.  cînt.t  5,  3)  „Bucura-se-va  sufletul  meu  întru 
Domnul,  căci  m-a  îmbrăcat  cu  haina  mîntuirii  şi  cu  veşmintul  veseliei  m-a  aco¬ 
perit "  (Is.  61,  10).  Cu  ce  fel  de  haină?  Cu  haina  credinţei  şi  cu  veşmîntul  veseliei, 
în  ce  fel?  „Cîţi  in  Hristos  v-aţi  botezat  in  Hristos  v-aţi  şi  îmbrăcat "  (Gal.  3,  27), 
adică  în  mărturisirea  nedespărţitei  Treimi.  „Să  spună  cei  izbăviţi  de  Domnul ". 
Să  spună  şi  să  nu  tacă,  să  nu  uite  binefacerea  adusă  lor.  „Să  spună  cei  izbăviţi 
de  Domnul „Un  Domn,  o  credinţă,  un  Botez,  un  Dumnezeu  Cel  peste  toate  şi  prin 
toate  şi  in  toate “  (Efes.  4,  5 — 6).  Să  nu  spună  unele  jos  în  cristelniţă,  şi  sus  să 
flecărească  altele. 

8.  O  noule -luminat,  închină-te  precum  ai  fost  învăţat,  slăveşte  precum  ai  fost 
botezat,  crede  şi  sporeşte  precum  ai  fost  renăscut,  păzeşte  ce  ai  crezut,  nu  deşira 
lucrul  în  care  te -ai  îmbrăcat,  nu  vinde  ceea  ce  ai  dştigat;  ca  un  vultur  ai  fost 
renăscut,  caută  cele  de  sus  (cf.  Col.  3,  1);  din  Sodoma  ai  ieşit,  să  nu  te  întorci 
înapoi  ca  să  nu  devii  stîlp  de  sare  (cf.  Fac.  19,  26)  ca  femeia  lui  Lot;  ai  fost  chemat 
fiu,  să  nu  imiţi  pe  Absalom;  ai  ajuns  ucenic,  să  nu  intîlneşti  pe  luda;  ai  intrat 
în  arcă,  să  nu  te  apropii  de  corb  (cf.  Fac.  8,  7);  ai  fost  eliberat  din  Egipt,  să  nu-ţi 
faci  dumnezeu  capul  de  bou ;  ai  fost  izbăvit  de  demoni,  să  nu  socoţi  că  stelele  sînt 
sfinte:  te-ai  învrednicit  de  libertate,  să  nu  te  mai  faci  rob  plăcerilor  (cf.  Tit.  3,  3); 
..te-ai  dezbrăcat  de  omul  cel  vechi  şi  te-ai  îmbrăcat  în  omul  cel  nou"  (Col.  3. 
V — 10),  care  este  Hristos,  păzeşte  in  siguranţă  sufletul  tău  şi  trupul  departe  de 
nitinăciuni;  ai  fost  scos  dintre  neamuri,  să  nu  te  mai  închini  soarelui,  căci  soarele 
aste  pentru  tine  şi  nu  tu  pentru  soare.  „Să  spună  cei  izbăviţi  de  Domnul".  Ce  „să 
spună"?  Că  „la  început  era  Cuvintul,  şi  Cuvîntul  era  la  Dumnezeu  şi  Dumnezeu 
ara  Cuvintul"  (In.  1,  1).  Aceste  cuvinte  ni  le-a  spus  înainte  acum  o  clipă  doar, 
loan  Evanghelistul,  cel  ce  calcă  pe  urmele  lucrurilor  mai  presus  de  ceruri,  prova 
invulnerabilă  a  Duhului  Sfînt,  singurul  care  a  îndrăznit  să  cerceteze  sînurile  Ta¬ 
tălui,  cel  ce  a  nimicit  elenismul  (păgînismul),  cel  ce  a  desfiinţat  iudaismul,  cel 
ce  a  destrămat  toată  erezia  ca  pe  o  pinză  de  păianjen,  cel  ce  a  înălţat  cu  limbă 
de  ţârînă  o  înălţime  atît  de  mare,  cel  ce  „s-a  plecat  la  pieptul  Domnului"  (In.  21, 
20)  ca  la  un  izvor  nesecat  şi  de  acolo  a  scos  curgerea  cunoaşterii  de  Dumnezeu  cu 
vasul  credinţei:  ..La  început  era  Cuvîntul,  şi  Cuvîntul  era  la  Dumnezeu  şi  Dum¬ 
nezeu  era  Cuvintul".  Ascultă  cu  pricepere,  peste  tot  apare  cuvîntul  „era",  nici¬ 
decum  „a  fost  făcut"  sau  „a  fost  creat",  peste  tot  apare  cuvîntul  „ Dumnezeu ",  peste 
tot  „creator",  nicidecum,  „supus  cuiva".  Pe  cine  să  credem  deci?  Pe  loan  de  Dum¬ 
nezeu  cuvîntâtorul  sau  pe  Arie  blasfemiatorul?  Nimic  să  nu-mi  aibă  cuvîntul  cu 
Arie,  cîntăritorul  dumnezeirii.  „Să  spună  cei  izbăviţi  de  Domnul".  Ce  „să  spună"? 
Că  n-avem  comuniune  nici  cu  Maratonie  cel  ce  taie  pe  Duhul  (de  dumnezeire).  Dar 
ir.tr-o  zi  bună  nu  se  fac  amintire  de  cele  rele. 

9.  De  aceea  izgonind  şi  astăzi  orice  lucru  eretic  ca  pe  un  cîine  cu  muşcătura 
vicleană  afară  din  curţile  cele  sfinte,  să  credem  protopărintelui  Iacob  care  aduce 
şi  el  mărturie  despre  Învierea  Domnului  zidnd  aşa:  „ pledndu-se  a  adormit  ca  un 
leu  şi  ca  o  leoaică.  Cine-l  va  scula  pe  El"?  (Iac.  49,  9).  Acestea  le-a  profeţit  Iacob 
pentru  Domnul  nostru  Hristos.  Dar  pentru  ce  (zice  că)  Hristos  „a  adormit  ca  un 
leu"?  Pe  de  o  parte  pentru  (a  arăta)  vrednida  Sa  împărătească,  iar  pe  de  alta, 
pentru  (a  arăta)  putinţa  învierii  Lui:  căci  aşa  precum  nimeni  nu  poate  scula  din 

somn  un  leu  adormit  dacă  nu  se  scoală  el  pe  sine  insuşi  din  somn,  tot  aşa  şi  pe 
Stăpînul  Hristos  nimeni  nu  l-a  sculat  din  morţi,  ci  El  însuşi  s-a  sculat  pe  Sine 
însuşi  după  cum  poţi  să-l  auzi  zicind:  ,, putere  am  să  pun  sufletul  Meu  şi  putere 
am  iarăşi  să-l  iau  pe  el“  (In.  10,  18),  şi  iarăşi:  „ Dărimaţi  templul  acesta  şi  în  trei 
zile  îl  voi  ridica "  (In.  2  19).  „Plecindu-se,  zice,  a  adormit  ca  un  leu ",  fiindcă 
Hristos  este  numit  leu.  Pentru  ce?  Pentru  că  aşa  precum  leul  trupesc  dormind  îşi 
ţine  ochii  deschişi  —  căci  acest  lucru  aparţine  leului  prin  firea  sa  —  tot  aşa  şi 
Stăpînul  nostru  Hristos  adormind  trei  zile  în  virtutea  Inomenirii  Sale,  n-a  închis 
ochiul  dumnezeirii.  Lui  i  se  cuvine  cinste  şi  putere,  acum  şi  pururea  şi  în  vecii 
vecilor.  Amin. 

A  celui  intru  Sfinţi  Părintele  nostru  Leontie,  preot  în  Constantinopol, 

(CuvîntJ  la  învierea  Domnului 

/.  Binevenit,  preaarmonios  şi  cuvenit  lucru  pentru  prilejul  de  faţă  este  ca 
noi.  crezind  sfîntul  psalt  David,  să  grăim  cuvintele  pe  care  le-am  psalmodiat 
acum  o  clipă:  „Aceasta  este  ziua  pe  care  a  făcut-o  Domnul,  să  ne  bucurăm  şi  să 
ne  veselim  într-însa"  (Ps.  117,  24).  Cu  adevărat,  „să  ne  bucurăm  şi  să  ne  veselim 
intr-insa “  căci  am  văzut  ceea  ce  am  dorit,  am  atins  ceea  ce-am  căutat,  am  înţeles 
ceea  ce  am  aşteptat;  pentru  că  primăvara  creştinilor  a  răsărit,  florile  cuvioşilor  au 
răsărit,  crinii  noilor -luminaţi  (prin  botez)  s-au  înălţat  şi  fiii  cristelniţei  strălucesc. 

O  zi,  care  eşti  zi  pentru  oricare  zi!  O,  zi.  care  ai  făcut  să  înceteze  întunericul 
şi  ai  făcut  cunoscută  lumina  cunoştinţei!  O,  zi,  care  ai  făcut  nefolositoare  noaptea 
sinagogii  şi  ai  arătat  zorii  învierii!  O,  zi  care  ai  desfiinţat  ( nimicit )  bezna  necre¬ 
dincioşilor  şi  ai  liniştit  (domolit)  raţiunea  credincioşilor!  O,  zi,  care  ai  făcut  cu¬ 
noscut  şi  pe  împărat  şi  pe  col  simplu  a  fi  deopotrivă!  O,  zi,  ce  ai  jefuit  pe  diavolul 
şi  nu  i-ai  lăsat  nici  un  datornic 1  O,  zi,  care  pe  cei  mai  înainte  robi  i-ai  arătat 
preoţi  ai  stăpinilor  lor!  O,  zi,  care-ai  adus  la  jertfelnic  atîţia  porumbei  duhovni¬ 
ceşti! 

2.  Unde  se  hrănesc  acum  corbii  Sabatienilor?  Unde  sînt  deşartele  probleme 
ale  celor  ce  jefuiesc  Paştile?  Cînd  a  pierdut  diavolul  mulţime  de  copii  ai  lui, 
atunci  sau  acum ?  Cînd  a  prins  laţul  învăţăturii  Stăpînului  atîtea  păsărele  duhovni¬ 
ceşti,  atunci  sau  acum?  Cind  a  arătat  Cerul  învierii  atîtea  stele  duhovniceşti 
pe  pămint,  atunci  sau  acum?  Cind  au  întrecut  luminile  hrănite  cu  ulei  şi  ceară 
razele  soarelui,  atunci  sau  acum?  Cînd  au  purtat  ferestrele,  porţile  şi  vestibulele 
caselor  asemenea  ghirlande  de  lumini,  atunci  sau  acum?  Nu  te  conving  aceste 
cuvinte  şi  pe  tine,  furule  de  Paşte?  Certitudinea  sdf  ţi-o  dea  aceste  indicaţii:  nu 
vezi  astăzi  toate  cele  de  sub  cer  împodobite  in  haine  strălucitoare?  Tu  însă,  nici 
in  ziua  pretinsului  tău  Paşte  n-ai  purtat,  de  frică,  haina  curată,  şi  nici  acum  în 
ziua  praznicului  celei  de  obşte  nu  te-ai  acoperit,  de  ruşine,  cu  veşmînt  strălu¬ 
citor.  Cum  ai  prăznuit  deci,  neimbrăcîndu-te  nicicînd  cu  haine  curate?  Se  poate 
insă  ca  unul  dintre  ei  să  zică:  ,,Cu  ce  mîntuieşte  o  haină  curată  pe  om?  Dacă 
cineva  prăznuind  nu  îmbracă  haina  (de  praznic),  nu  prăznuieşte  oare  sărbătoarea ?“ 
Ascultă,  tu,  cel  ce  zici  acestea!  Nu  o  haină  curată  mintuie  propriu-zis  pe  om,  ci 
un  suflet  luminat  şi  o  viaţă  virtuoasă,  dar  se  cade  orişicum  ca  cel  ce  prăznuieşte 
învierea  să  poarte  haina  potrivită  sărbătorii,  pe  măsura  la  cită  avere  are,  şi  nu  la 
cită  nu  are,  căci  astăzi  la  noi  şi  cei  săraci  se  împodobesc  pentru  aducerea  jertfei 
(liturgice)  cu  haine  împărăteşti. 

3.  De  aceea  se  cade  ca  „fiii  învierii u  (cj.  Lc.  20,  36)  să  fie  strălucind  şi  curaţi 
şi  prin  veşmîntul  lor  sufletesc  ca  şi  prin  cel  trupesc  ca  nu  cumva  să  fim  găsiţi 
nepotriviţi.  Să  auzim  pe  Mirele  Hristos  zicînd:  „Prietene,  cum  ai  intrat  aici  neavînd 
haină  de  nuntă "  (cf.  Mt.  22,  12).  Căci  însuşi  biruitorul  învierii,  Hristos,  prefigurând 
învierea  in  muntele  Schimbării  la  Faţă,  n-a  arătat  numai  faţa  sa  luminată  ci  a 
făcut  să  strălucească  şi  veşmîntul  Lui,  după  cum  menţionează  unul  din  Evanghelişti 
zicînd:  „Şi  veşmintele  Lui  s-au  făcut  strălucitoare,  albe  ca  zăpada,  cum  nu  poate 
inălbi  aşa  pe  pămint  înălbitorul"  (Mc.  9,  3).  De  aceea  şi  „fiii  învierii ",  precum 
vedeţi,  poartă  nu  numai  haină  strălucitoare  ci  şi  încălţăminte  asemănătoare,  cu 
unii  ce  s-au  „ dezbrăcat “  de  „vechimea"  lui  Adam  şi  s-uu  inveşmîntat  în  „ noutatea " 
Stăpînului  Hristos  (cf.  Efes.  4,  22 — 24;  Col.  3,  9 — 10)  potrivit  fericitului  Pavel  care 
zice:  „Cîţi  in  Hristos  v-aţi  botezat,  în  Hristos  v-aţi  şi  îmbrăcat “  (Gal.  3,  27),  dar 

şi  pentru  că  la  Înviere  se  cade  ca  tot  ceea  ce  noi  avem,  nu  numai  pe  pămînt  ci  şi 
in  ceruri ,  să  fie  albe  şi  strălucitoare. 

4.  Ai  auzit  pe  Matei  zicînd:  „După  ce  a  trecut  Sîmbăta,  cind  se  lumina  de 
ziua  „de  duminică "  a  venit  Maria  Magdalena  şi  cealaltă  Mărie  să  vadă  mormîntul. 
Şi  iată  s-a  făcut  cutremur  mare,  că  îngerul  Domnului,  coborînd  din  cer  şi  venind, 
a  prăvălit  piatra  şi  şedea  deasupra  ei.  Şi  in  înfăţişarea  lui  era  ca  fulgerul  şi  veş- 
mîntul  lui  alb  ca  zăpada “  (Mt.  28,  1 — 3).  Cu  adevărat  „ aceasta  este  ziua  pe  care 
a  făcut-o  Domnul  să  ne  bucurăm  şi  să  ne  veselim  într-însa"  (Ps.  177,  24)  pentru 
că  nu  mai  apasă  jugul  Legii  ci  cheamă  uşurătatea  harului:  „Să  ne  bucurăm  şi  să 
ne  veselim  într-însa" ,  că  nu  mai  rnîntuiuşte  arca  numai  pe  Noe,  ci  Cel  născut 
din  Fecioară  mîntuieşte  întreaga  lume.  „Să  ne  bucurăm  şi  să  ne  veselim  într-însa", 
că  nu  se  mai  răstoarnă  o  casă  de  uriaşi  (tumul  Babei)  ci  se  înalţă  o  casă  de  rugă¬ 
ciune,  că  nu  mai  plouă  foc  asupra  Sodomei  (Fac.  19,  24)  ci  „ploaia  ce  pogoară " 
peste  Fecioară  „rourează"  (cf.  Jud.  6,  38 — 40),  că  nu  se  mai  preface  femeia  lui 
Lot  stîlp  de  sare  (Fac.  19,  26)  ci,  într-o  zi  a  luminii,  Mireasa  Domnului  este  slă¬ 
vită.  „Aceasta  e  ziua  pe  care  a  făcut-o  Domnul,  să  ne  bucurăm  şi  veselim  în - 
tr-însa". 

5.  Să  ne  veselim  noi.  Căci  iudeii  plîng  pentru  că  n-au  crezut  lui  David 
profetul  care  cu  multă  vreme  înainte,  vorbeşte  limpede  despre  învierea  cea  nestri- 
căcioasă  a  Domnului  zicînd:  „n-a  fost  lăsat  la  iad  sufletul  Lui,  nici  trupul  Lui  n-a 
văzut  stricăciune “  (Ps.  15,  10;  F.  A.  2,  31).  Ce  zici,  iudeule?  Dacă  un  altul  a  înviat 
nestricăcios  din  morţi,  zi  numai,  şi  credem.  Dacă  însă  nu  este  nimeni  altul  decît 
Stăpînul  Hristos.  carele  a  strigat  cu  multă  vreme  înainte  prin  profetul  poporului 
neamurilor:  „Aşteptaţi-mă  în  ziua  sculării  (învierii)  mele,  zice  Domnul,  pentru  că 
hotărîrea  Mea  este  spre  adunarea  neamurilor "  (Sof.  3,  8),  de  ce  nu  alergi  într-a - 
colo  ci  fugi?  Căci  este  cu  mult  mai  bine  ca  tu  să  alergi  acum  la  El  din  alegere 
proprie  şi  să  fii  mîntuit,  decit  să  „vezi"  odată  fără  „voie"  pe  Cel  pe  care  l-au 
împuns"  (cf.  In  19,  37;  Zah.  12.  10)  şi  să  fii  osindit.  Aceasta  este  ziua  mîntuirii,  cea 
care  vine,  a  judecăţii.  „Aceasta  este  ziua  pe  care  a  făcut-o  Domnul,  să  ne  bucurăm 
şi  veselim  într-însa 

6.  Să  ne  veselim  noi.  Căci  copiii  fariseilor  plîng.  Pentru  ce?  Pentru  că  n-au 
crezut  patriarhului  Iacob,  care  cu  multă  vreme  înainte  a  strigat  deja  împărăteasca 
înviere  a  Domnului,  zicînd  aşa:  „Plecîndu-se  a  adormit  ca  un  leu  şi  ca  o  leoaică. 
Cine  îl  va  scula  pe  el?"  (Fac.  49,  9).  Ce  zici ,  iudeule?  Dă-ne  un  altul  care  învie  în 
chip  împărătesc  după  asemănarea  leului,  şi  credem  celor  ce  le  zici.  Dacă  însă 
nimeni  altul  decît  singur  Stăpînul  Hristos  n-a  adormit  ca  un  leu  vreme  de  trei 
zile  şi  a  înviat  apoi  ca  o  leoaică  —  cum  poţi  să-l  auzi  pe  Domnul  zicînd  cu  multă 
vreme  încă  înainte  de  lnomenirea  Sa,  zicînd:  „Căci  Eu  sînt  ca  o  panteră  faţă  de 
Efraim  şi  ca  un  leu  faţă  de  luda"  (Os.  5,  14)  —  pentru  ce  nu  te  închini  Celui  ce  a 
înviat?  Căci  intr-adevăr,  ceea  ce  a  făcut  Domnul  în  mormint  şi  de  ce  anume, 
poate  fi  rostit  folosind  asemănarea  cu  leul.  Pentru  ce?  Din  pricina  deprinderii 
naturale  a  leului:  căci  dormind  leul  in  peştera  în  care  se  culcă  ţine  ochii  des¬ 
chişi,  şi  în  acelaşi  fel  şi  Stăpînul  Hristos  adormind  în  moarte  vreme  de  trei  zile 
nu  a  închis  ochii  dumnezeirii.  Lui  fie  slava  şi  tăria  în  vecii  veciilor.  Amin. 


Trad.  de  Drd.  loan  I.  Ică 

Premisa  de  la  care  porneşte  învăţătură  Mintuitorului  e  că  ascultătorii  nu  sînt 
nici  pe  departe  ceea  ce  trebuie  să  fie.  In  activitatea  Sa  misionară  Domnul  a  avut 
prilejul  să  întîlnească  felurite  firi  de  oameni.  Unii  mai  sensibili,  alţii  mai  puţin  sen¬ 
sibili  faţă  de  realităţile  duhovniceşti  spre  care  El  îi  îndrumă.  Unii  cu  conştiinţă  mai 
trează,  alţii  cu  un  cuget  mai  puţin  treaz.  Unii  mai  plini  de  ei  înşişi,  alţii  mai  smeriţi. 
Unii  închistaţi  în  deprinderi  vechi,  alţii  mai  deschişi  chemărilor  spre  orizonturi  noi. 

Toţi  însă  prezentau  o  trăsătură  comună,  anume  că  nu  erau  cu  totul  nici  cum 
trebuie  să  fie,  nici  cum  nu  trebuie  să  fie.  Contactul  cu  oamenii  i-a  arătat  Domnului 
că  ei  nu  sînt  nici  în  acord  total  cu  legile  morale  şi  nici  în  total  dezacord  cu  ele. 

Nu  sint  in  total  dezacord  cu  normele  morale  intmcit  o  licărire  de  sensibilitate 
morală  mai  e  prezentă  chiar  şi  in  cel  mai  păcătos  dintre  credincioşi.  Nu  sint  nici  cu 
totul  ia  nivelul  cerut  de  normele  morale  întrucît  chiar  şi  în  credincioşii  cei  mai  înain¬ 
taţi  din  punct  de  vedere  spiritual-moral  îşi  fac  simţită  prezenţa  fisuri  ale  atitor  lip¬ 
suri  şi  alunecări.  Vameşul,  de  pildă,  era  arătat  cu  degetul  ca  un  înşelător,  dar  Dom¬ 
nul  vede  in  inima  acestuia  şi  o  puternica  înclinare  spre  căinţă  şi  îndreptare.  Fariseul 
era  un  bun  împlinitor  extern  al  Legii,  dar  în  acelaşi  timp  sufleteşte  era  subminat  de 
un  bolnăvicios  orgoliu.  Femeia  care  a  venit  la  Domnul  in  casa  lui  Simion  leprosul 
(Mc.  14.  3)  era  o  păcătoasă  notorie,  dar  în  sufletul  ei  mocnea  şi  o  adîncâ  dorinţă  după 
îndreptare,  după  o  viaţă  curată  (Lc.  7,  47). 

Apostolii  erau  oameni  cu  alese  calităţi  dar  aveau  şi  slăbiciuni.  Cind  n-au  putut 
vindeca  pe  un  lunatic.  Domnul  le  atrage  atenţia  că  ei  n-au  izbutit  aceasta  din  pri¬ 
cina  puţinei  lor  credinţe  (Mt.  17,  20).  Tot  din  pricina  slabei  lor  credinţe  s-au  înspăi- 
mîntat  cind  l-au  văzut  pe  Domnul  venind  spre  ei  umblind  pe  valuri  (Mc.  6,  52). 
Cind  Iacov  şi  Ioan  îi  cer  Domnului  să  le  asigure  locuri  de  frunte  în  împărăţia  Sa, 
pe  care  ei  o  înţelegeau  in  sens  politic.  Domnul  ii  ceartă  reproşindu-le  că  nu  ştiu 
ce  cer  (Mc.  10.  38).  In  apropierea  Patimilor,  Petru  a  mărturisit  că  nici  nu-1  cunoaşte 
pe  Domnul  (Ma.  26.  72),  dar  mai  înainte  spusese  că,  chiar  de  ar  fi  să  moară  el,  tot 
nu  se  va  lepăda  de  Iisus  (Mt.  26,  35). 

Dar  chiar  şi  în  Evanghelia  de  azi  avem  un  exemplu  din  care  se  vede  că,  in 
acelaşi  suflet,  pe  lingă  însuşiri  bune  sînt  şi  slăbiciuni.  E  vorba  de  tînărul  care  dorea 
o  viaţă  mai  înaltă,  dar  fără  să  renunţe  la  bogăţiile  sale  (Lc.  18,  23). 

Aşa  este  firea  noastră  a  credincioşilor:  un  complex  de  predispoziţii  atît  nega¬ 
tive  cît  şi  pozitive. 

Mişcat  de  iubire  Domnul  se  pleacă  asupra  noastră  cu  ajutorul  Său  pe  care  ni-1 
poate  da  şi  prin  mijlocirea  poruncilor.  Prin  poruncă  Domnul  urmăreşte  pe  de  o  parte 
să  ne  oprească  de  la  alunecări,  iar  pe  de  alta  să  ne  ajute  a  înainta  spre  plenitudine 
spirituală.  Dar  să  zăbovim  puţin  asupra  rostului  poruncilor  dumnezeieşti  în  viaţa 
noastră  a  credincioşilor. 


II 

Poruncile  sint  prescripţii  prin  care  Dumnezeu  ne  cheamă  spre  niveluri  de  viaţă 
altele  decît  cele  in  care  ne  aflăm  la  un  moment  dat.  Poruncile  sînt  voinţa  lui  Dum¬ 
nezeu  exprimată  prin  formule  imperative  şi  îndreptate  către  voinţa  conştientă  a  cre¬ 
dincioşilor  în  scopul  incitării  şi  sprijinirii  acesteia  de  a  înainta  in  direcţia  pleni¬ 
tudinii. 

Intr-un  anume  înţeles,  poruncile  sint  un  mod  de  întrupare  a  lui  Dumnezeu  şi  de 
apropiere  a  Lui  de  om.  Prin  cuvintele  poruncilor  Dumnezeu  se  face  perceptibil 
auditiv  înfăţişînd  credincioşilor  însuşiri  pe  care  le  voieşte  realizate  şi  de  către 
aceştia. 

Poruncile  constituie  un  fel  de  Kenozâ,  o  anumită  pogorîre  a  lui  Dumnezeu  la 
om  şi  o  prezentare  în  forme  limitate  a  însuşirilor  Sale  nelimitate.  „Domnul  e  ascuns 
in  poruncile  Sale,  spune  Marcu  Ascetul  (Filoc.  I,  trad.  D.  Stăniloae,  Sibiu  1946, 
p.  249).  De  aici  din  porunci  porneşte  chemarea  Lui  spre  noi,  cerîndu-ne  să  nu  ne 
abatem  ci  să  înaintăm  mereu  spre  El,  spre  asemănarea  cu  umanitatea  sa  pleni- 
tudinară. 

Nu  întâmplător  chemarea  îndreptată  spre  noi  prin  poruncă,  are  caracter  impe¬ 
rativ.  Imperativii  a  tea  e  necesară  deoarece  în  comportamentul  practic  nu  ne  că¬ 
lăuzim  în  mod  necesar  numai  după  motive  legitimate  de  conştiinţă,  dar  şi  de  motive 
izvorind  din  zona  intereselor  egoiste,  ia  împâtimirii  de  bunuri,  de  plăceri  reprobabile. 

Accentul  imperativ  are  darul  de  a  ne  atrage  puternic  atenţia  pe  de  o  parte  asupra 
seriozităţii  cu  care  Domnul  priveşte  asupra  vieţii  noastre,  iar  pe  de  alta,  asupra 
importanţei  pe  care  o  are  pentru  noi  urmarea  poruncilor.  Accentul  imperativ  al 
normelor  morale  trezeşte  şi  menţine  viu  în  noi  sentimentul  responsabilităţii  pentru 
destinul  nostru  veşnic. 

Imperativitatea  poruncilor  ne  ajută  să  râmînem  în  acord  cu  eul  nostru  central, 
cu  adîncul  fiinţei  noastre.  Prin  presiunea  cu  care  ne  determină  iniţiativele  şi  ne 
indiguiesc  manifestările,  poruncile  ne  ajută  să  ne  răminem  credincioşi  nouă  înşine, 
aspiraţiilor  noastre  celor  mai  bune.  Căci  poruncile  nu  ne  cer  ceva  împotriva  firii.  Ele 
se  adresează  întregului  complex  de  predispoziţii  proprii,  dar  exercitînd  înrîuriri 
diferenţiate  şi  anume:  inhibitorii  asupra  predispoziţiilor  negative,  şi  promovatoare 
asupra  celor  pozitive.  Lucrarea  poruncilor  merge  chiar  în  direcţia  in  care  natura 
umană  năzuie  să  meargă  prin  ceea  ce  are  ea  mai  specific. 

Constatarea  ne  îngăduie  şi  o  altă  încheiere,  anume  că  realizarea  practică  a  ten¬ 
dinţelor  noastre  pozitive  nu  poate  fi  efectuată  fără  ajutorul  poruncilor. 

Poruncile  ne  ajută  prin  seriozitatea  constantă  cu  care-şi  prezintă  revendicările 
asupra  noastră  şi  ne  ajută  mai  ales  prin  căldura  şi  dragostea  faţă  de  noi  a  celui  ce 
ne  vorbeşte  din  adîncul  lor,  prin  căldura  şi  dragostea  lui  Dumnezeu. 

Domnul  ne  ajută  din  afară  prin  mijlocirea  poruncilor,  dar  ne  ajută  şi  dinăuntru, 
căci  de  la  Botez  El  s-a  sălăşluit  în  adîncul  inimilor  noastre. 

Ajutorul  ce  ni  se  conferă  constă  în  puterea  de  a  ne  dezvolta  în  direcţia  indicată 
atît  de  dimensiunea  pozitivă  a  firii  noastre,  cît  şi  de  porunci.  Folosirea  puterii  insă 
intră  în  sfera  obligaţiilor  proprii.  Domnul  ne  dă  puterea  spre  faipte  bune.  săvirşirea 
faptelor  bune  însă  ne  revine  nouă. 

Printre  poruncile  dumnezeieşti  Decalogul  ocupă  un  loc  important.  El  se  impune 
atît  prin  cuprins  cit  şi  prin  ordinea  in  care  sint  formulate  poruncile. 

Din  punctul  de  vedere  al  cuprinsului,  Decalogul  reprezintă  chintesenţa  legii 
morale  universale,  a  legii  morale,  aşezate  de  Dumnezeu  prin  creaţie  la  temelia 
vieţii  omeneşti. 

Necesitatea  formulării  ei  în  poruncile  Decalogului  a  fost  dată  prin  slăbirea 
conştiinţei  morale  în  urma  păcatului.  Prin  Decalog  s-a  urmărit  înviorarea  şi  sensi¬ 
bilizarea  inimii  faţă  de  conţinutul  ilegii  morale  naturale  şi  formularea  unui  mai 
presant  apel  la  voinţa  credincioşilor  în  sensul  de  a  le  pune  în  practică. 

Porunca  privind  Sabatul  ca  zi  de  cinstire  a  lui  Dumnezeu,  deşi  are  şi  un  caracter 
ceremonial,  a  fost  trecută  şi  printre  prescripţiile  morale  cu  motivarea  că  nu  poate 
fi  vorba  de  cinstirea  sărbătorii  fără  efortul  moral  de  a  reduce  ia  tăcere  înclinările, 
dorinţele,  interesele  egoiste  pe  de  o  parte,  iar  pe  de  alta,  fără  concentrarea  şi  înăl¬ 
ţarea  spirituală. 

O  altă  caracteristică  a  Decalogului  sub  raportul  cuprinsului  e  că  poruncile 
lui  se  încadrează  mai  mult  în  sfera  dreptăţii,  ele  referindu-se  mai  ales  la  per¬ 
soana  altora. 

întru  totul  vrednică  de  preţuire  e  şi  ordinea  în  care  sint  ierarhizate  poruncile 
Decalogului. 

In  frunte  sînt  puse  datoriile  faţă  de  Dumnezeu. 

Dumnezeu  este  unul  singur  şi  faţă  de  El  sintem  datori  cu  credinţă,  cu  dragoste, 
cu  cinstire,  cu  slujire  din  inimă  curată. 

Intrucît  Dumnezeul  adevărat  e  unul  singur  avem  datoria  de  a  nu  absolutiza 
nimic  din  ceea  ce  intră  în  ordinea  creaturilor.  Sîntem  datori  să  ne  ferim  de  idola¬ 
trie.  Avem  de  asemenea  obligaţia  de  a  nu  lua  in  deşert  numele  lui  Dumnezeu. 
Adică  de  a  nu-1  folosi  în  cuvinte  de  blestem,  de  ocară,  in  jurăminte  strîmbe;  de  a 
nu  ne  comporta  necuviincios  la  slujbele  sfinte,  de  a  nu-1  necinsti  prin  modul  nostru 
de  viaţă. 

In  concret,  cinstirea  lui  Dumnezeu,  slujirea  Lud,  ne-o  manifestăm  prin  sluji¬ 
rea  semenilor. 

De  aceea  în  strînsâ  legătură  cu  datoriile  faţă  de  Dumnezeu,  Decalogul  ne  vor¬ 
beşte  despre  datoriile  faţă  de  semeni.  In  primul  rînd  sînt  formulate  datoriile  faţă 
de  părinţi  pentru  că  după  Dumnezeu,  ei  sînt  cei  mai  apropiaţi  de  noi.  Sau  pentru  că 
Dumnezeu  îngrijeşte  de  noi  în  primul  rînd,  prin  părinţi.  Prin  părinţi  cunoaştem 
măreţia,  bunătatea  şi  dragostea  lui  Dumnezeu  faţă  de  noi. 

Alături  de  părinţi  sînt  ceilalţi  oameni  în  comunitatea  cărora  sîntem  încorporaţi 
in  chip  firesc  noi  şi  familiile  noastre. 

Lipsa  de  grijă  şi  cinstire  faţă  de  părinţi  marchează  o  gravă  deteriorare  a  propriei 
noastre  umanităţi,  dar  exprimă  in  acelaşi  timp  un  păcat  greu  şi  contra  lui  Dumnezeu 
care  El  însuşi  a  rinduit  familia  încă  de  la  creaţia  lumii. 

Prin  interzicerea  uciderii  fizice  şi  morale  se  exprimă  inviolabilitatea  omului  atit 
ca  entitate  singulară,  cît  şi  comunitară.  Fără  existenţa  fizică  şi  morală  nu  se  poate 
dezvolta  nimic  din  ceea  ce  cunoaştem  ca  viaţă  spirituală,  culturală,  socială,  economică, 
politică,  estetică. 

Uciderea  constituie  păcat  greu  nu  numai  contra  fiinţei  proprii  —  cine  ucide  pe 
altul  ucide  mai  întîi  ceva  în  el  însuşi  —  dar  şi  contra  comunităţii  —  pe  care  prin 
uciderea  unui  membru  al  ei,  o  lipseşte  de  un  izvor  de  energie  — ,  ci  şi  împotriva  lui 
Dumnezeu,  principiul  oricărei  vieţi  şi,  deci,  singurul  în  drept  să  dispună  de  viaţa 
noastră. 

Prin  interzicerea  necurăţiei  se  exprimă  pe  de  o  parte  adevărul  că  starea  nor¬ 
mală.  sănătoasă  a  omului  este  curăţia,  iar  pe  de  alta  se  urmăreşte  împiedicarea  alu¬ 
necării  in  patimi  şi  ocrotirea  familiei. 

Prin  interzicerea  furtului  se  dă  expresie  cerinţei  ca  orice  om  să-şi  axeze  exis¬ 
tenţa  pe  munca  proprie,  nu  pe  munca  altuia. 

Prin  oprirea  minciunii  sîntem  făcuţi  atenţi  asupra  invăţâturii  că  rostirea  ade¬ 
vărului  e  parte  a  vieţii  specific  umane.  Minciuna  fisurează  nu  numai  caracterul 
omului,  dar  desfiinţează  şi  bazele  vieţii  comunitare  prin  nimicirea  încrederii  mutuale 
între  oameni. 

în  sfîrşit,  Decalogul  ne  interzice  a  ne  lăsa  inima  deschisă  nâvalei  într-însa  a 
poftelor  urîte,  egoiste  din  care  izvorăsc  atitea  păcate. 

O  inimă  curată  înseamnă  intenţie  curată  şi  intenţie  curată  înseamnă  izvor 
curat  de  gînduri,  cuvinte  şi  fapte  virtuoase. 

Se  cuvine  să  relevăm  că  Decalogul  interzice  păcatele  în  ordinea  gravităţii  lor. 
In  primul  rînd  sînt  oprite  păcatele  sâvîrşite  cu  fapta,  ca  fiind  cele  prin  care  semenii 
sînt  loviţi  mai  greu.  Aici  intră  uciderea,  desfrîul,  furtul.  In  al  doilea  rînd  sînt 
interzise  păcatele  cu  cuvântul.  Aici  intră  mărturisirea  strimbă  împotriva  aproapelui. 
La  urmă  e  oprit  şi  păcatul  sâvîrşit  doar  in  gînd.  Grav  şi  acesta,  dar  e  mai  grav  cînd 
din  gînd  păcatul  trece  in  cuvânt,  şi  şi  mai  grav  cînd  din  gînd  şi  cuvînt  se  concreti¬ 
zează  în  faptă.  E  grav  să-ţi  pui  în  gînd  să  ucizi.  E  şi  mai  grav  să  creezi  atmosfera 
de  teroare  prin  viu  grai  şi,  fireşte,  e  foarte  grav  să  treci  la  făptuirea  uciderii. 


III 

Să  deschidem  Catehismul  sau  dacă  nu-1  avem,  să  deschidem  Scriptura  la  Eşire 
(cap.  20,  2 — 17);  sau  dacă  nici  pe  aceasta  n-o  avem,  să  fim  cu  băgare  de  seamă  la 
prezentarea  din  Amvon  a  poruncilor  Decalogului. 

Să  le  primim  şi  să  le  păstrăm  în  inima  noastră. 

In  vremuri  vechi  corâbierii,  în  timpul  călătoriei  lor  pe  întinsul  mărilor,  se 
călăuzeau  după  steaua  polară.  Decalogul  pentru  noi  e  ca  o  stea  polară  după  care, 
câlăuzindu-ne  în  viaţă,  vom  putea  evita  multe  alunecări  şi  primejdii  şi  ne  vom 
menţine  viaţa  pe  făgaşul  dezvoltării  sănătoase. 

Poruncile  Decalogului  sini  chemări  ale  lud  Dumnezeu  de  a  ne  mişca  în  direcţia 
realizării  unei  vieţi  pline,  sănătoase.  Nici  o  chemare  a  lui  Dumnezeu  nu  e  împotriva 
noastră.  Noi  sîntem  fiii  Lui  şi  nici  un  tată  nu  lucrează  împotriva  propriilor  copii. 

Dacă  poruncile  sînt  împotriva  a  ceva,  apoi  ele  sînt  împotriva  răului  din  noi.  Ele 
sînt  împotriva  idolatriei,  a  neglijenţei  faţă  de  părinţi,  a  uciderii,  a  desfrîului,  a  furtu¬ 
lui,  a  minciunii,  a  faptelor  murdare.  Adică  sînt  împotriva  unor  păcate  care  ne  desfi¬ 
gurează  şi  ne  înjosesc  ca  oameni. 

In  acelaşi  timp  poruncile  urmăresc  realizarea  în  sufletele  noastre  a  acelei  stări 
care  să  ne  pună  în  condiţia  de  a  ne  manifesta  plendtudinar  personalitatea  noastră 
de  oameni  harnici  şi  de  nădejde  pentru  familiile  noastre  şi  pentru  întreaga  comuni¬ 
tate  a  semenilor. 

Poruncile  Decalogului  reprezintă  un  înalt  nivel  de  viaţă  spre  care  Dumnezeu 
ne  cheamă  cu  perseverenţă  şi  fermitate.  E  de  datoria  noastră  să  nu  zăbovim  întru 
a-i  da  ascultare  cu  atît  mai  mult,  cu  cit  El  nu  ne  dă  numai  -porunci,  dar  ne  pune 
la-ndemînă  şi  puterea  de  oare  avem  nevode  spre  a  le  aplica  în  viaţa  noastră  indivi¬ 
duală  şi  socială. 


I  Preot  D.  Belu  | 


DATORIILE  NOASTRE  FAŢA  DE  APROAPELE 


După  firea  sa,  omul  este  făcut  să  trăiască  împreună  cu  seimenii  săi.  Omul  are 
adică  în  sine  o  pornire  care-1  atrage  către  semenii  săi,  de  ajutorul  cărora  are  nevoie 
pentru  împlinirea  trebuinţelor  sale  de  viaţă. 

însuşi  graiul  cu  care  este  înzestrat  omul,  pentru  împărtăşirea  gîndurilor  şi 
dorinţelor  sale,  este  un  6emn  că  el  are  nevoie  să  trăiască  împreună  cu  semenii  (Gh. 
Petrov  —  „Pe  urmele  lui  Hristos'*,  traducere  de  Patriarh.  Nicodim).  Şi  totuşi,  omul, 
această  fiinţă  necunoscută,  cum  o  numea  Alexis  Carrel  (t  1944)  şi  curioasă,  cum 
îndrăznim  să-i  zicem  noi,  n-a  respectat  menirea  sa  şi  n-a  urmat  calea  lăsată  lui,  de 
Dumnezeu,  şi  încuibărindu-se  diavolul  în  fiinţa  sa,  s-a  pervertit,  s-a  schimbat  în 
rău;  în  loc  6ă  păstreze  legătura  cu  semenii,  ţine  doar  la  sine,  aşteaptă  de  multe  ori 
ajutorul  celor  din  jur  fără  să  dea  în  schimb  nimic,  îşi  vede  de  interesele  sale  şi  închide 
ochii  la  necazurile  şi  suferinţele,  la  lipsurile  şi  durerile  altora. 

Nu  mai  vorbim  de  cazul  clnd  omul  din  pricina  slăbiciunii  şi  neputinţei  lui  nu 
mai  poate  —  deşi  ar  vrea  —  să  ajute  pe  altul. 

în  asemenea  cazuri  prezentate  pînă  acum,  ce  avem  de  făcut?  Apelăm  la  ajutorul 
cuiva  ori  cădem  în  deznădejde?  La  cine  apelăm?  La  Dumnezeu,  la  Mîn  tui  torul  Iisus 
Hristos,  mingi ietorul  sufletelor,  vindecătorul  bolilor,  sprijinitorul  oropsiţilor;  apelăm 
la  Maica  Domnului,  la  Sfinţii  preaiubiţi  ai  lui  Dumnezeu,  ca  ei  să  mijlocească  pentru 
noi.  Şi  aşa,  primim  ajutor,  ne  întărim,  ne  încurajăm,  căpătăm  putere  de  viaţă,  şi 
spunem:  Tu  Doamne,  sprijinitorul  meu  eşti  şi  slava  mea  şi  cel  ce  înalţi  fruntea  mea! 

In  predica  de  azi  vom  vorbi  despre  datoria  de  a  ajuta  pe  aproapele  nostru. 

Cele  semnalate  pînă  aci  se  oglindesc  limpede  în  cuprinsul  Sf.  Evanghelii  de  la 
Ioan  (Cap.  V,  1 — 15)  evanghelia  vindecării  slăbănogului  de  la  Vitezda  care  se  citeşte  în 
duminica  a  IV-a  după  învierea  Domnului. 

Cu  ocazia  unei  sărbători  religioase  a  poporului  iudeu,  Mîntuitorul  s-a  dus  în 
Ierusalim.  La  una  din  porţile  Ierusalimului,  poarta  oilor,  se  afla  o  scăldâtoare,  un 
fel  de  bazin  —  care  pe  vremea  sfâpinirii  romane  era  un  rezervor  de  apă  strînsă  din 
ploile  de  toamnă  şi  primăvară,  necesar  populaţiei  cetăţii.  Se  numea  Vitezda. 

In  jurul  lacului  erau  făcute  multe  bănci  din  piatră  şi  din  lemn.  Pe  ele  zăceau 
mulţime  de  oropsiţi  ai  soartei:  orbi,  schilozi,  uscaţi,  —  care  aşteptau  tulburarea  apei 
şi  vindecarea. 

Puterea  şi  bunătatea  lui  Dumnezeu  s-a  arătat  mai  cu  osebire  aci.  Un  înger  al 
Domnului,  din  cînd  în  cînd  se  cobora  din  cer,  tulbura  apa,  şi  cel  ce  intra  mai  întîi 
în  ocăldătoare,  după  tulburarea  apei,  se  făcea  sănătos,  de  orice  boală  ar  fi  suferit. 

Aci  se  afla  şi  un  slăbănog  ce  zăcea  pe  marginea  lacului  de  38  de  ani.  Nu  avea 
pe  nimeni!  La  vremea  cînd  îngerul  Domnului  tulbura  apa,  unul  sau  altul  mai  zdra¬ 
văn  ori  care  avea  pe  cineva  să-l  ajute,  se  băga  în  scăldătoare,  şi  se  făcea  sănătos. 

Iată  câ  după  38  de  ani  de  răbdare,  de  suferinţă,  de  aşteptare,  de  părăsire  din 
partea  oamenilor  —  căci  poate  rudele  ori  prietenii  lui  nu  mai  ştiau  de  soarta  lui  — 
vine  Iisus  Hristos  Domnul  pe  acolo  şi  vâzîndu-1  zăcînd  şi  cunoscîndu-1  câ  zace  de 
multă  vreme  i-a  zis:  „Voieşti  să  te  faci  sănătos?**  El  i-a  zis:  Da  Doamne!  dar  nu 
am  om  care  să  mă  ducă  în  scăldâtoare.  Eu  nu  mă  pot  duce.  Altul  se  bagă  înaintea 
mea.  se  vindecă  şi  pleacă,  iar  eu  rămîn  aci  şi-mi  duc  mai  departe  povara  neputinţelor. 

Acum  se  arată  nu  numai  bunătatea,  sprijinul  Domnului  faţă  de  cel  nenorocit, 
dar  şi  puterea  lui  dumnezeiască!  Nu  aşteaptă  tulburarea  apei.  ca  apoi  să-1  ia  în 
spate  şi  sâ-1  bage  în  scăldâtoare.  ci-i  spune:  „Ia-ţi  patul  tău  şi  mergi'*  şi  „slăbănogul 
şi-a  luat  patul  şi  s-a  dus". 

Mare  mirare  i-a  cuprins  pe  toţi.  De  ce?  Vindecarea  s-a  făcut  numai  printr-un 
cuvînt  şi  ea  a  fost  făcută  nu  cu  ajutorul  unei  rude  ori  prieten  ci  din  partea  unui 
Necunoscut  ce  venise,  se  pare,  întîmplător  acolo.  Era  Domnul  nostru  Iisus  Hristos. 

Să  analizăm  puţin  situaţia  slăbănogului,  acum  vindecat. 

„Doamne,  nu  am  om  care  să  mă  ajute  să  intru  în  scăldâtoare!".  Ce  cuvinte 
duioase  şi  impresionante!  Doamne  au  trecut  pe  lingă  mine  mulţi,  dar  m-au  privit  cu 
nepăsare.  Doamne  nu  am  rude,  nu  am  prieteni,  nu  i-a  fost  nimănui  milă  de  mine. 
Numai  Tu  ţi -ai  îndreptat  privirea  spre  mine.  Tu  te-ai  oprit  lîngă  patul  meu.  Tu. 
doar  Tu  Doamne,  m-ai  întrebat,  dacă  vreau  să  mă  fac  sănătos.  Şi  nu  numai  atît! 
Dar  m-ai  şi  vindecat.  Iată,  merg  pe  picioarele  mele,  îmi  port  şi  patul  pe  care  am 
suferit  38  de  ani,  îl  duc  în  spate.  E  de  necrezut!  Cum  îţi  voi  putea  mulţumi  Ţie 
Binefâcâtorule?  Tu  eşti  adevăratul  meu  prieten,  oare  m-ai  ajutat  la  nevoie. 

Iată  fraţilor,  ce  dezastru  a  însemnat  pentru  slăbănogul  nostru,  faptul  că  aproa¬ 
pele  nu  l-a  ajutat,  că  nu  i-a  păsat  nimănui  de  neputinţa  lui.  A  stat  38  de  ani  acolo 
şi  nu  s-a  putut  vindeca.  Iată  marea  binefacere  adusă  de  Mintuitorul  Hristos.  La  fel  se 
:ntîmplâ  şi  în  viaţa  de  toate  zilele.  Nici  nu  ne  dăm  seama,  cîtâ  nenorocire,  cît  necaz 
aducem  noi  în  lume,  tocmai  prin  nepăsarea  noastră,  prin  egoismul  nostru,  prin  rău¬ 
tatea  noastră.  Ce  bine  am  putea  trăi,  dacă  fratele  ar  fi  frate,  dacă  prietenul  ar  fi 
prieten,  dacă  omul  ar  fi  om  şi  nu  ar  fi  lup  pentru  om! 

Ajutorul  şi  iubirea  faţă  de  aproapele  este  o  lege  scrisă  de  Dumnezeu  în  cele 
10  porunci  date  lui  Moise,  dar  mai  cu  osebire  Mintuitorul  ne  învaţă  să  iubim  pe 
aproapele  nostru  ca  pe  noi  înşine  (Mt.  19.  19). 

învăţătura  Bisericii  Ortodoxe  enumeră  trei  îndatoriri  ale  creştinului  faţă  de 
aproapele: 

—  cinstirea  sau  respectarea  aproapelui: 

—  dragostea  către  aproapele: 

—  dreptatea  faţă  de  apr^nnele. 

Sînt  nenumărate  locuri  din  Sf.  Evanghelii  şi  din  epistole,  in  care  Mintuitorul 
şi  Sf.  Apostoli  ne  învaţă  cum  să  ne  comportăm  faţă  de  semenii  noştri. 

,,Să  vă  iubiţi  unul  pe  altul  precum  şi  Eu  v-am  iubit  pe  voi"  (Ioan  13,  34)  sau 
„cu  dragoste  frăţească  unul  pe  altul  iubind,  cu  cinstea  unul  pe  altul  mai  mare  făcînd" 
(Rom.  XII,  10). 

„Cinstiţi  pe  toţi  oamenii,  iubiţi  pe  fraţi,  căci  cine  iubeşte  pe  Tratele  său  rămine 
în  lumină"  (I  Ioan  2,  10). 

Dacă  coborim  din  nou  în  realitatea  vieţii  noastre  de  azi.  şi  mai  cu  osebire  în 
viaţa  de  la  oraşele  mari,  se  ridică  două  întrebări  care  ne  frămîntâ: 

1.  Mai  sînt  astăzi  oameni  în  necaz,  oameni  care  au  nevoie  de  ajutorul  nostru? 
Statul  are  instituţii  de  binefacere  şi  asistenţă  socială  capabile  să  asigure  fiecărui  om 
sprijinul  necesar.  Acesta  e  un  lucru  adevărat!  Dar  Statul  nu  poate  asigura  mîn- 
gîierea,  alinarea  sufletească,  căldura  sufletului  —  de  care  are  nevoie  fiecare  om. 
Acestea  trebuie  să  plece  de  La  sufletul  omului  spre  pămîntul  însetat  al  celuilalt  suflet. 

Sînt  încă  destui  bătrîni  în  aziluri  ori  cămine,  care  nu  mor  de  foame,  nici  de 
frig.  dar  mor  cu  dorul  de  copiii  lor  care  i-au  uitat  acolo  sau  care  au  murit  fără 
vreme;  mor  de  dorul  unei  vorbe  bune,  cu  dorul  după  o  inimă  caldă.  Fac  foarte  bine 
acei  creştini  care  vizitează  sau  duc  o  mică  atenţie  acestor  necăjiţi.  Fac  foarte  bine 
cei  ce  adresează  la  această  categorie  de  oameni  oropsiţi  de  soartă,  un  cuvînt  bun,  ori 
un  dar  pe  oare-1  dau  ei  de  pomană  pentru  morţii  lor  din  familie. 

Sînt  destui  copii  bolnavi  sau  infirmi,  în  orfelinate,  sanatorii  sau  creşe,  uitaţi 
de  2 — 3  ani  sau  pentru  totdeauna  de  cei  ce  i-au  adus  pe  lume.  Oare  aceştia  nu  au 
nevoie  ca  şi  copiii  noştri,  de  căldura  mamei,  nu  întreabă  adeseori:  eu  nu  am  tată? 
De  ce  nu  vine  la  mine? 

Sînt  destui  beţivi,  decăzuţi,  care  trăiesc  in  mizerie,  nu  pentru  că  n-au  avut  ce 
mînca  sau  ce  îmbrăca,  ci  pentru  că  o  împrejurare  vitregă  şi  firea  lor  mai  slabă  i-a 
dus  în  prăpastia  morală. 

Să  ştiţi  iubiţi  creştini,  că  cei  mai  mulţi  oameni  care  au  ajuns  beţivi,  sînt  din 
pricina  unei  neînţelegeri  din  familie  sau  a  lipsei  de  bună  educaţie  din  familie. 

Să  ştiţi  că  cei  mai  mulţi  decăzuţi:  hoţi,  leneşi,  îşi  datorează  starea,  pildei  rele 
văzute  ia  cei  maii  apropiaţi  ai  lor,  ori  tovărăşiilor  slabe  în  care  au  intrat. 

însă,  au  şi  ei  o  datorie:  să  asculte  de  sfatul  bun,  de  dorinţa  de  a-i  îndruma  —  pe 
care  o  arată  unii  oameni  de  bine  din  jurul  lor. 

2.  A  doua  întrebare  care  se  ridică  este:  care  sînt  căile  sau  mijloacele  de  aju¬ 
torare  a  acestora? 

a)  să  ne  rugăm  pentru  ei.  Sf.  Pavel  ne  spune:  „Vă  îndemn  deci  înainte  de  toate, 
să  faceţi  cereri,  rugăciuni,  mijlociri,  mulţumiri  pentru  toţi  oamenii4'  (I  Tim.  2,  1); 

b)  să  nu  fim  nepăsători  faţă  de  neputinţele  aproapelui  nostru,  de  frămintările 
sufletului  său,  de  necazurile  lui. 

Incurajîndu-1  cu  o  vorbă  bună,  îndemnîndu-1  cu  bune  intenţii  vom  pune  balsam 
pe  rana  sufletului  său. 

„Mîngîiaţi  pe  cei  slabi  de  inimă,  sprijiniţi  pe  cei  neputincioşi,  fiţi  îndelung 
răbdători  spre  toţi4*  (I.  Tes.  5,  15); 

c)  să  venim  în  sprijinul  lor  şi  cu  ajutorul  material  —  chiar  cînd  nu  avem  prea 
mari  posibilităţi  materiale,  să  nu  ne  stringent  mina.  Am  observat  şi  aţi  observat 
că  atunci  cînd  ajuţi  pe  altul,  Dumnezeu  îţi  completează  îndoit  golul,  cîştigi  pe  ne- 
gîndite.  „Cine  pe  sărac  ajută,  pe  Dumnezeu  împrumută'*. 

Avem  datoria  sfîntâ,  creştină,  frăţească,  să  îndreptăm  pe  cel  rătăcit.  Să  nu-1 
lăsăm  să  persiste  în  greşeala  lui.  Să-i  deschidem  ochii  minţii. 

La  Patriarhul  Avraam  venea  mereu  un  beţiv  să  fie  găzduit  şi  să  capete  de 
mîncare.  Odată  beţivul  beat,  începe  să  se  certe  cu  Avraam.  Acesta  se  supără,  alungă 
pe  beţiv  şi  nu-1  mai  primeşte  niciodată.  Peste  noapte.  Dumnezeu  îl  întreabă  pe 
Avraam:  „Unde  este  omul  pe  care  ţi  l-am  trimis  Eu?“  „Care  Doamne?  cel  ce  venind 
beat  m-a  certat  şi  m-a  insultat?44  „Da,  acela44.  „L-am  alungat,  că  este  un  nevrednic44. 
„Avraame!  spune  Dumnezeu  —  oare  Eu  nu  ţi-am  îngăduit  şi  nu  ţi-am  iertat  atâtea 
greşeli  şi  nu  te-am  alungat,  iar  tu  nu  ai  avut  răbdare  cu  acest  trimis  al  meu?" 

Este  bine  să  procedăm  ca  samarineanul  milostiv.  Nu  e  bine  să  trecem  cu 
nepăsare  pe  lîngâ  cel  ce  are  nevoie  de  noi  asemenea  slujitorilor  legii  vechi  şi  de  ce 
să  nu  recunoaştem  aşa  cum  mai  facem  şi  noi  uneori  din  nepăsare  ori  din  slăbiciunea 
firii  noastre  omeneşti. 

Slăbănogul  n-ar  fi  stat  38  de  ani  pe  patul  lui  de  chin  dacă  se  găsea  cineva, 
un  om  al  ilui  Dumnezeu  ca  să-l  ajute.  Iată  că  a  sosit  la  Viitezda  un  om,  un  binefăcă¬ 
tor.  Este  Mîntuitorul  Hristos  care  n-a  vindecat  numai  pe  slăbănog  ci  a  vindecat 
întreaga  rană  a  omenirii  prin  puterea  Sa,  prin  patimile  Sale  mântuitoare,  dar  mai 
cu  osebire  prin  învierea  Sa,  El  şi  astăzi  lucrează  în  lume.  Şi  astăzi  ne  indeamnâ  să 
iubim  pe  aproapele  ca  pe  noi  înşine. 

Poruncile  Lui  au  fost,  sînt  şi  vor  rămîne  vii,  aplicabile  in  toate  vremurile. 
„Cerul  şi  pămîntul  vor  trece,  dar  cuvintele  şi  învăţăturile  Mele  nu  vor  trece44 
(Mt.  24.  35).  Rămine  ca  noi  să  le  auzim,  să  le  ascultăm  şi  să  le  trăim.  Intr-o  rugăciune 
scumpă  sufletului  nostru  sfpunem:  ..Doamne  învaţâ-mă  să  cunosc  mărirea  şi  bună¬ 
tatea  Ta;  dă-mi  inimă  curată  şi  lesne  iertătoare  şi  căinţă  pentru  răutăţile  mele, 
dâ-mi  ochi  să  văd  nevoile  aproapelui  meu.  dă-mi  mîini  să-l  ajut  pe  el.  dă-mi  înţe¬ 
lepciune  să-l  îndrum  spre  bine  pe  acela. 

Doamne,  eu  nu  sînt  decît  un  om  neputincios  şi  fără  Tine  toate  faptele  nu  vor 
folosi  la  nimic.  Primeşte  dar  cu  bunătatea  Ta,  mărturisirea  simţămintelor  mele.  Aşa 
Doamne  dăruieşte-mi  ca  să-mi  văd  greşelile  mele,  să  nu  osîndesc  pe  fratele  meu 
ci  după  putinţa  mea  mărginită  sâ-1  ajut  pe  el,  ca  tot  ceea  ce  fac  sâ  fie  spre  mărirea 
Ta  şi  spre  mîntuirea  sufletului  meu44. 

învăţăturile  Sf.  Evanghelii  râmîn  mereu  vii  şi  deplin  folositoare.  Să  facem 
cum  ne  învaţă  ea.  Să  observăm  cum  s-a  purtat  Mîntuitorul  cu  noi  şi  cum  ne  purtăm 
noi  cu  oamenii.  Atunci  va  fi  cu  neputinţă  să  răminem  tot  cum  am  fost  ou  inima  împie¬ 
trită  şi  să  credem  că  iubirea  de  oameni  şi  slujirea  aproapelui  ar  fi  un  lucru  intîm- 
plător  şi  rar.  Dimpotrivă,  vom  pricepe  şi  simţi  că  împietrirea  noastră  şi  lipsa  de 
dragoste  dintre  oamenii  sînt  lucruri  nefireşti,  iar  ajutorarea  semenului  face  parte  din 
fiinţa  noastră,  din  conduita  noastră  creştină.  (Nicodim  —  Pe  urmele  lui  Hristos). 

Un  proverb  spune  că  „un  singur  tăciune  şi-n  cuptor  se  stinge,  iar  doi  tăciuni 
şi-n  cîmp  ard4*. 

Focul  de  La  foc  se  aprinde,  şi  pentru  a  încălzi  inimile  altora,  trebuie  să  ai  tu 
mai  intîi  în  inimă  scinteia  divină  a  iubirii  de  ceilalţi  oameni,  scînteie  care  să  le 
încălzească  inima. 

Doamne  dă-ne  o  fârîmă  din  iubirea  Ta  cea  mare,  ca  atft  cît  ne  va  ţine  în 
viaţă,  mila  Ta,  să  fim  samarineni  milostivi  şi  nu  nişte  călători  nepăsători.  Amin. 

Preot  Viorel  Chiţv 


ROAGÂ-TE  ŞI  MUNCEŞTE 


Sfintul  Antonie  cel  Mare,  care  este  începătorul  vieţii  pustniceşti,  după  multe 
şi  grele  frâmlntări  trupeşti  şi  sufleteşti,  luptîndu-se  cu  duhurile  răutăţilor,  a  ajuns 
la  un  moment  dat  intr-o  stare  de  disperare.  Atunci  s-a  rugat  lui  Dumnezeu  să-l 
lumineze  şi  sâ-1  ajute  ca  să  poată  ieşi  biruitor  din  aceste  lupte.  Dumnezeu  i-*a  tri¬ 
mis  un  înger  să-l  înveţe  cum  să  se  lupte  împotriva  tuturor  relelor  şi  să-şi  petreacă 
viaţa.  Vedea  pe  inger  cum  impletea  o  funie,  după  aceea  se  ruga,  apoi  împletea  din 
nou,  iar  aceasta  a  făcut-o  de  mai  multe  ori.  îngerul  a  zis:  „Antonie,  înţelegi  ce  fac?“ 
Antonie  i-a  răspuns  că  nu  înţelege.  îngerul  i-a  zis:  „Aşa  trebuie  să-ţi  petreci  viaţa, 
împletind  rugăciunea  cu  munca.  Deci:  Roagâ-te  şi  munceşte4*. 

După  învăţătura  şi  exemplul  Mîntuitorului  Hristos,  a  Sfinţilor  Apostoli  şi  a 
Sfinţilor  Părinţi,  fiecare  creştin  are  datoria  de  a-şi  împleti  în  viaţă  rugăciunea  cu 
munca,  căci  rugăciunea  este  o  necesitate  pentru  suflet,  iar  munca  o  trebuinţă  atft 
pentru  trup,  cît  şi  pentru  suflet. 

I.  Rugăciunea 

Rugăciunea  este  u  condiţie  esenţială  a  vieţii  sufleteşti.  Precum  trupul  nu  poate 
vieţui  fără  aer,  hrană,  apă,  îmbrăcăm  iute,  nici  sufletul  nu  poate  vieţui  fără  rugă¬ 
ciune.  Căci  rugăciunea  e  respiraţia  sufletului  nostru  spre  Dumnezeu. 

In  viaţa  noastră,  rugăciunea  reprezintă  un  impresionant  moment:  în  timpul  ei, 
mintea,  inima  şi  simţămintele  noastre  se  ridică  spre  Dumnezeu,  căci  rugăciunea 
este  convorbirea  noastră  cu  Dumnezeu,  cu  Maica  Domnului,  cu  puterile  cereşti,  cu 
sfinţii.  Rugăciunea  este  mijloc  de  sfinţire,  de  exprimare  a  simţămintelor  noastre 
de  laudă,  de  mulţumire,  de  cerere  în  faţa  Celui  Atotputernic,  Atotştiutor.  Atotbun. 
Deci  rugăciunea  este  ridicarea  sufletului  nostru  spre  Dumnezeu. 

Rugăciunea  este  mereu  prezentă  şi  în  viaţa  Mîntuitorului.  El  s-a  rugat  pentru 
Sine,  pentru  ucenici,  pentru  lume;  s-a  rugat  în  casă,  în  templu,  în  munte,  în  pustie; 
s-a  rugat  dimineaţa,  in  timpul  zilei  şi  mai  ales  noaptea;  s-a  rugat  în  clipe  de  bucu¬ 
rie  şi  in  momente  de  suferinţă.  Pilda  Sa  i-a  îndemnat  pe  Apostoli  să  se  roage,  iar  ca 
model  de  rugăciune  ne-a  dat  Rugăciunea  Domnească  „Tatăl  nostru*4.  El  ne-a  învăţat 
să  ne  rugăm  cu  credinţă,  ca  hananeeanca.  cu  stăruinţă,  ca  văduva  asuprită  de  jude¬ 
cătorul  nedrept,  cu  umilinţă,  ca  vameşul,  cu  încredere,  ca  fiul  cel  rătăcit  şi  mai  pre¬ 
sus  de  toate,  s-a  rugat  pentru  iertarea  aproapelui. 

Locul  cel  mai  potrivit  pentru  rugăciune  este  Sfinta  Biserică,  care.  prin  sunetul 
clopotelor,  ne  cheamă  ia  Sfinta  Liturghie  în  duminici  şi  sărbători.  Dar  creştinul 
adevărat  ştie  că  in  fiecare  dimineaţă,  în  timpul  zilei,  seara,  pretutindeni  şi  în  orice 
loc  ar  fi,  trebuie  să  se  roage. 

Mănăstirile  s-au  zidit  in  special  ca  lăcaşuri  pentru  rugăciune.  Vieţuitorii  mă¬ 
năstirilor  s-au  retras  din  lume,  motivul  fiind  însăşi  dorinţa  de  a  se  putea  ruga  cît 
mai  mult  şi  mai  stăruitor,  departe  de  zgomotul  lumii  şi  a  putea  purta  grijă  de 
suflet. 

E  surprinzător  pentru  unii  cind  află  că  la  mănăstire  nu  există  dimineaţă  sau 
seară  în  care  să  nu  se  facă  rugăciune.  Mănăstirile  sint  vetre  de  rugăciune  pentru  toată 
obştea  creştină  şi  în  mod  deosebit  pentru  cei  apăsaţi  şi  împovăraţi  de  greutăţile  vieţii. 
Unde  îşi  poate  afla  creştinul  o  mai  mare  mingîiere  şi  speranţă  ca  în  rugăciunile 
făcute  la  mănăstire? 

II.  Munca 

Cel  ce  voieşte  să  fie  omul  rugăciunii,  cu  laceeaşi  dragoste  şi  dorinţă  trebuie 
să  fie  şi  omul  muncii.  După  cum  omul  prin  rugăciune  îşi  asigură  hrana  necesară 
sufletului,  prin  muncă  îşi  cîştigă  cele  necesare  trupului  pentru  sine  şi  pentru  fami¬ 
lia  sa. 

Dumnezeu  este  Domnul  creaţiei.  Mîntuitorul  zice:  „Tatăl  meu  lucrează  pînă 
acuma  şi  eu  lucrez*4  (Ioan  5,  17),  iar  cu  altă  ocazie:  „Mie  mi  se  cade  să  lucrez 
lucrurile  celui  ce  m-a  trimis . . (Ioan  9,  4).  Indiferent  sub  ce  formă  este  realizată, 
munca  are  origine  divină,  ea  având  aceeaşi  vechime  ca  şi  omul,  căci  Dumnezeu  a 
aşezat  pe  Adam  în  grădina  Edenului  „ca  să  o  lucreze  şi  să  o  păzească**  (Gen.  2,  15). 
De  aceea,  istoria  vieţii  omului  este  şi  istoria  muncii  lui,  căci  îfără  muncă,  el  ar  fi  rămas 
asemenea  vieţuitoarelor  necuvîinitătoare  ale  pământului. 

însuşi  raiul  nu  a  fost  un  loc  de  trândăvie  şi  lenevire.  Sflntul  Ioan  Damaschin 
vorbeşte  aşa  de  frumos  despre  importanţa  aşezării  omului  în  rai:  „Raiul  este  o 
grădină  potrivită  stării  omului  care  este  format  din  trup  şi  suflet.  Cu  sufletul  omul 
era  în  lumea  cea  de  sus,  cu  îngerii,  lăudând  pe  Dumnezeu;  cu  trupul  înfrumuseţa 
raiul,  fiind  coroana  creaturilor**. 

Mîntuitorul  Hristos  ne-a  învăţat,  prin  pilda  vieţii  sale,  să  muncim.  Dreptul 
Iosif,  tatăl  lui  lisus  după  lege,  este  teslar  şi  a  fost  ajutat  în  muncă  de  fiul  său, 
cunoscut  de  concetăţeni  ca  „fiul  teslarului**.  Maica  Domnului  de  asemenea  îndepli¬ 
nea  toate  cerinţele  gospodăreşti.  După  o  tradiţie,  ea  a  ţesut  cămaşa  lud  lisus,  care 
apoi  a  fost  trasă  la  sorţi  de  soldaţii  romani  care  au  asistat  la  răstignirea  Mîntuito- 
rulu-i.  O  altă  tradiţie  spune  că  după  ce  lisus  Hristos  l-a  înviat  pe  Lazăr,  acesta  a 
devenit  preot  şi  episcop,  iar  Madca  Domnului  i-a  făcut  veşminte  cu  mîinile  ei. 

După  ce  a  ieşit  la  propovăduire,  Mîntuitorul  a  dus  o  muncă  intelectuală  mai  obo¬ 
sitoare  decît  munca  manuală.  In  parabolele  şi  învăţăturile  Sale,  El  laudă  pe  omul 
harnic,  muncitor,  pe  cel  care  îşi  zideşte  casa  pe  temelie  de  piatră,  pe  cei  ce  înmul¬ 
ţesc  talanţii,  pe  cei  ce  lucrează  pămîntul  şi  condamă  aspru  pe  cei  leneşi. 

Sfîntul  Apostol  Pavel  n-a  fost  numaii  un  harnic  muncitor  intelectual,  ci  şi  un 
muncitor  manual,  care  s-a  întreţinut  prin  munca  mîinilor  sale,  fiind  împletitor  de 
corturi  (rogojini).  El  se  dă  pe  sine  pildă  cum  şi-a  cîştigat  plinea  prin  lucrul  mîinilor 
sale  şi  îi  mustră  pe  credincioşii  din  Tesalonic,  care  ziceau  că  vine  sfîrşitul  lumii  şi 
îşi  pierdeau  vremea  în  vorbe  deşarte.  El  le  scrie  acestora:  „Dacă  cineva  nu  vrea  să 
muncească,  acela  nici  să  nu  mănînce**  (II  Tes.  3,  10).  La  fel  şi  Sfinţii  Părinţi  au  scris 
mult  despre  vrednicia  muncii,  considerând  munca  o  datorie  de  căpetenie  a  omului. 

Intre  rugăciune  şi  muncă  este  o  strânsă  legătură,  o  adevărată  simbioză.  Ele  se 
completează  şi  se  întrepătrund,  căci  rugăciunea  face  munca  mai  uşoară  şi  mai  rodnică, 
iar  munca  dispune  sufletul  omenesc  spre  rugăciune.  Atît  rugăciunea  cît  şi  munca  nu 
le  facem  numai  pentru  noi  personal,  căci  după  cum  ne  rugăm  pentru  noi,  pentru 
familie,  pentru  patrie,  pentru  .toţi  cei  ce  sînt  în  suferinţă  şi  în  nevoi,  la  fel  muncim 
pentru  noi,  pentru  familie,  pentru  societate,  căci  numai  prin  muncă  contribuim 
la  progresul  societăţii. 

Ar  fi  o  nesocotinţă  diin  partea  noastră  să  credem  că  numaii  rugăciunea  sau 
numai  munca  este  folositoare  şi  obligatorie  pentru  noi.  Amândouă  sînt  la  fel  de  nece¬ 
sare  şi  folositoare,  pe  amîndouă  trebuie  să  le  cinstim  şi  să  Ie  practicăm,  preţuin- 
du-le  deopotrivă,  deoarece  amândouă  au  originea  la  Dumnezeu.  De  aceea,  cuvintele 
renumitului  monah  apusean,  Benedict  de  Nursia,  au  devenit  lozinca  ce  rezumă  în¬ 
treaga  viaţă  a  creştinului:  „Roagă-te  şi  munceşte*'.  Amin. 

Arhim.  Serafim  M an 


MLÂDIŢE  DE  MĂSLIN 

„ Dumnezeu  i-a  binecuvântat^  (Fac.  1,  28). 

Sfînta  Scriptură,  în  cartea  Facerii,  ni-L  arată  pe  Dumnezeu  ca  întemeietorul 
şi  sfinţitorul  familiei,  atunci  cînd  asupra  primei  perechi  de  oameni,  revarsă,  din 
iubire,  binecuvântarea  Sa,  zicîndu-le:  „Creşteţi  şi  vă  înmulţiţi  şi  umpleţi  pămîntul 
şi-l  stăpîniţi**  (Fac.  1,  28). 

Aşadar,  potrivit  Învăţăturii  creştine,  familia  este  un  aşezâmînt  dumnezeiesc, 
este  unica  formă  de  convieţuire  dintre  un  bărbat  şi  o  femeie,  care,  potrivit  naturii 
lor  nu  pot  trăi  izolat,  ci  numai  In  comuniunea  familiei:  „Pentru  aceasta  va  lăsa 
omul  pe  tatăl  său  şi  pe  mama  sa  şi  se  va  lipi  de  femeia  sa  şi  vor  fi  amindoi  un  trup“ 
(Fac.  2,  24). 

In  Noul  Testament,  căsătoria  creştină  a  fost  binecuvîntatâ  de  Mîntuitorul  şi 
sfinţită  prin  prezenţa  Sa  divină  la  Nunta  din  Cana  Galileii,  căsătoria  fiind  înălţată 
astfel  la  rangul  de  Taină,  iar  legătura  dintre  bărbat  şi  femeie  închipuind  legătura 
dintre  Hristos  şi  Biserică,  aşa  cum  ne  arată  Sf.  Apostol  Pavel:  „Taina  aceasta  este 
mare,  iar  eu  zic  în  Hristos  şi  în  Biserică*'  (Efes.  5,  32). 

După  cum  ne  dezvăluie  cartea  Facerii,  scopul  căsătoriei  este  întreit.  Cel  dinţii 
scop  este  naşterea  de  copii,  deci  înmulţirea  neamului  omenesc  (Fac.  1,  28).  Al  doilea 
scop  al  căsătoriei  este  ajutorarea  reciprocă  a  soţilor  (cf.  Fac.  2,  18),  după  cum  ne 
îndeamnă  şi  Pavel  Apostolul:  „Bărbaţilor,  iubiţi- vă  femeile  voastre  cum  şi  Hristos 
şi-a  iubit  Biserica  Sa  şi  S-a  dat  pe  Sine  pentru  ea  . . .  Cine-şi  iubeşte  femeia,  pe  sine 
se  iubeşte,  căci  niciodată  nu  şi-a  urît  cineva  trupul  său,  ci  îl  îngrijeşte  şi  îl  hrăneşte 
ca  şi  Hristos  Biserica"  (Efes.  5,  25 — 29).  Iar  despre  soţii  spunea:  „Femeilor,  fiţi 
supuse  bărbaţilor  voştri  cum  se  cuvine  în  Domnul"  (Colos.  3.  18). 

Al  treilea  scop  al  căsătoriei  este  educaţia  copiilor.  Reforindu-se  la  aceasta. 
Mîntuitorul  zice:  „Cine  este  omul  acela  dintre  voi,  de  la  care,  de  va  cere  fiul  său 
piine,  el  sâ-i  dea  piatră,  sau  de  va  cere  peşte,  să-i  dea  şarpe9"  (Mt.  7,  9 — 10). 

Deci  părinţii  sînt  datori  să  se  ingrijească  de  binele  copiilor,  de  sănătatea  lor 
fizică  şi  morală,  de  educaţia  lor.  bine  ştiind  că  prima  şcoală,  şcoala  celor  „şapte  ani 
de  acasă"  este  cea  din  poala  mamei.  în  care  un  rol  deosebit  îl  are  exemplul  părin¬ 
ţilor.  după  cum  arată  Sf.  Ap.  Pavel:  „Părinţi,  creşteţi  pe  fiii  voştri  întru  învăţătura 
şi  cercetarea  Domnului"  (Efes.  6.  4). 

Fericit  este  omul  care-şi  va  umple  casa  clc  copii "  (Ps.  126,  5). 

Din  porunca  dată  celei  dintîi  familii  prin  cuvintele  dumnezeieşti  „Creşteţi  şi 
vă  înmulţiţi",  reiese  că  cel  dintîi  scop  al  căsătoriei  este  naşterea  de  copii  sau  pro¬ 
crearea.  Viaţa  fiind  un  dar  divin.  Dumnezeu  a  voit  ca  din  unirea  celor  doi  soţi  prin 
taina  căsătoriei  să  se  perpetueze  viaţa,  să  răsară  tinerele  vlăstare,  după  cum  foarte 
frumos  ne  spune  Psalmistul  David:  „lată.  fiii  sînt  moştenirea  Domnului,  răsplata 
rodului  pintecelui.  Precum  sînt  săgeţile  în  mina  celui  viteaz  aşa  sînt  copiii  părinţilor 
tineri . . .  fiii  tăi  ca  nişte  mlădiţe  de  măslin,  împrejurul  mesei  tale"  (Ps.  126.  3 — 4; 
127,  3). 

După  Sf.  Scriptură  şi  potrivit  învăţăturii  creştine,  soţii  au  datoria  de  a  zămisli 
copii,  nerodirea  fiind  socotită  in  Vechiul  Testament,  blestem  şi  ocară,  iar  împiedicarea 
zămislirii  copiilor  este  considerată  de  morala  creştină  ca  un  păcat  strigător  la  cer. 

„Lăsaţi  copiii  să  vină  la  Mine “  (Mt.  19,  14). 

Cartea  Noului  Testament  ne  arată  că  Mîntuitorul  a  iubit  copiii,  i-a  luat  in  braţe, 
binecuvîntîndu^i  şi  zicînd  „...că  a  unora  ca  aceştia  este  împărăţia  cerurilor*,  iar 
in  alt  loc  a  spus  că  cine  primeşte  un  copil  în  numele  Lui,  pe  El  însuşi  II  primeşte 
(Mt.  18,  5),  deci  aducerea  pe  lume  a  unui  copil  este  o  împărtăşire  şi  o  impreunâ-lucrare 
cu  Dumnezeu,  izvorul  vieţii. 

Copiii  au  datoria  să  asculte  de  sfaturile  şi  învăţăturile  primite  de  la  părinţi, 
precum  îndeamnă  Sf.  Scriptură:  „Fiule,  păzeşte  poveţele  tatălui  tău  şi  nu  lepăda 
învăţăturile  maicii  tale"  (Prov.  6,  20),  iar  în  alt  loc:  „Copii,  ascultaţi  de  părinţii 
voştri  întru  Domnul,  că  aceasta  este  cu  dreptate"  (Efes.  6,  1). 

Aşadar,  copiii  sînt  moştenirea  şi  averea  cea  mai  de  preţ  a  neamului,  ei  sînt 
primăvara  vieţii  noastre,  florile  cele  mai  alese  ale  pâmintului,  vestitorii  păcii  şi  bunei- 
invoiri  între  oameni.  Copiii  sînt  contraforţii  acestei  milenare  ţâri,  tinereţea  şi 
viitorul  ei,  de  aceea  pe  lingă  datoria  firească  a  părinţilor  de  a  naşte  cit  mai  mulţi 
copii  putem  vorbi  şi  despre  datoria  de  a  avea  copii,  ca  datorie  patriotică. 

In  sensul  ace9ta,  putem  arăta  că  în  ţara  noastră  se  pune  un  accent  deosebit  pe 
întărirea  şi  ocrotirea  familiei,  ca  cea  mai  de  preţ  celulă  a  societăţii,  prin  stimularea 
şi  sprijinul  acordat  familiilor  cu  mai  mulţi  copii,  prin  creşterea  necontenită  a  con¬ 
diţiilor  de  educaţie  şi  invăţamînt,  bine  ştiind  că  aceste  tinere  mlădiţe  de  măslin 
sînt  viitorii  cetăţeni  ai  Patriei  dragi  şi  credincioşii  de  mîine  ai  altarelor  străbune 
—  copiii  fiind  „tinereţea  fără  bătrineţe  şi  viaţa  fără  de  moarte"  a  neamului  nostru. 


Preot  Dumitru  Mihali 

Noi,  cei  care  luăm  parte  la  dumnezeieştile  slujbe  ale  sfintei  noastre  Biserici, 
avem  prilejul  sâ  auzim  adeseori  şi  sa  spunem  noi  înşine  cuvintele:  „Câ  la  Tine  este 
izvorul  vieţii;  întru  lumina  Ta  vom  vedea  lumină".  Aceste  cuvinte,  pe  care  le  adre¬ 
săm  Domnului  nostru  Iisus  Hristcs,  cuprind  o  mărturisire  a  sfintei  noastre  Biserici, 
care  este  şi  propria  noastră  mărturisire,  anume  că  Domnul  nostru  Iisus  Hristos,  Fiul 
lui  Dumnezeu  întrupat,  este  izvor  de  viaţă  şi  izvor  de  lumină. 

Noi,  ca  dreptmăritori  creştini,  avem  încredinţarea  că  am  venit  pe  lume,  pentru 
câ  aşa  a  binevoit  Dumnezeu.  „Cela  ce  cu  mîna,  dintru  nefiinţă  m-ai  zidit  şi  cu  chipul 
Tău  cel  dumnezeiesc  m-ai  cinstit",  se  spune  în  una  din  alcătuirile  de  la  slujba 
inmormîntârii.  A  binevoit  Dumnezeu  să  fim  şi  iată,  sîntem.  A  binevoit  Dumnezeu 
sâ  trăim  şi  iată,  avem  viaţă.  Şi  conştienţi  fiind  câ  viaţa  o  avem  de  la  Dum- 
nezeu-Tatâl,  prin  Fiul  cel  unul-născut  al  lui  Dumnezeu,  la  vreme  potrivită, 
spunem  cuvintele:  „Câ  la  Tine  este  izvorul  vieţii;  întru  lumina  Ta,  vom  vedea 
lumină".  Şi  pentru  că  avem  de  la  Dumnezeu  şi  viaţă  şi  lumină,  luminaţi  de 
lumina  cunoştinţei  de  Dumnezeu,  de  lumina  credinţei,  II  mărturisim  şi  pe  Duhul 
Sfînt,  câ  este  Făcător  de  viaţă,  căci  mărturisim,  în  Simbolul  credinţei,  că  credem 
„şi  întru  Duhul  Sfînt,  Domnul  de  viaţă  Făcătorul"  şi  11  mărim  pe  Duhul  Sfînt,  ca 
Făcător  de  viaţă,  cind  zicem,  la  Sfînta  Liturghie:  „Cu  harul,  cu  îndurările  şi  cu 
iubirea  de  oameni  ale  unuia  născut  Fiului  Tău,  cu  Care  împreună  eşti  bineouvintat, 
cu  Preasfîntul  şi  Bunul  şi  de  viaţă  Făcătorul  Tău  Duh,  acum  şi  pururea  şi  în  vecii 
vecilor" . 

Aşadar,  învăţătura  sfintei  noastre  Biserici  este  câ  viaţa  o  avem  de  ia  Dum- 
nezeu-Tatăl,  care  ne-o  dă  prin  Fiul,  întru  Duhul  Sfînt.  Noi  credem  şi  mărturisim 
că  viaţa  fizică,  viaţa  firească  o  avem  de  la  Dumnezeu,  prin  părinţii  noştri,  pe  care 
i-a  ales  Dumnezeu,  ca  prin  ei  să  ne  dea  viaţă.  Dar  cind  zicem  viaţă,  noi  nu  ne  gin- 
dim  numai  la  viaţa  fizică,  care  şi  ea  este  de  la  Dumnezeu,  ci  ne  gindim  şi  la  viaţa 
cea  mai  presus  de  fire,  la  viaţa  duhovnicească,  la  vieţuirea  împreună  cu  Dumnezeu, 
în  fericire.  Domnul  nostru  Iisus  Hristos  a  spus  despre  Sine:  „Eu  sînt  calea,  ade¬ 
vărul  şi  viaţa"  (In.  14,  6)  şi:  „Eu  sînt  învierea  şi  viaţa.  Cel  ce  crede  în  Mine  viu 
va  fi,  chiar  dacă  va  muri"  (In.  11,  25). 

Din  sfînta  Evanghelie  ştim  câ  la  Domnul  Hristos,  —  Cel  ce  este  învierea  şi 
viaţa,  —  s-a  înfăţişat  cîndva  un  tînâr  bogat,  cu  întrebarea:  „Invâţâtorule,  ce  lucru 
bun  să  fac,  ca  să  am  viaţa  veşnică?"  (Mt.  19,  16).  Drept  răspuns.  Domnul  Hristos  i-a 
zis:  „De  vroi  să  intri  în  viaţă,  păzeşte  poruncile"  (Mt.  19,  17).  Şi  pentru  că  tînârul 
acela  dorea  să  ştie  mai  în  amănunt,  care  dintre  porunci  trebuie  mai  cu  seamă  sâ 
fie  împlinite.  Fiul  lui  Dumnezeu  i-a  numit  cîteva  dintre  porunci,  căci  a  zis:  „Să 
nu  ucizi,  să  nu  desfrînezi,  să  nu  furi,  să  nu  mărturiseşti  strîmb,  sâ  cinsteşti  pe  tatăl 
tău  şi  pe  mama  ta  şi  să  iubeşti  pe  aproapele  tău  ca  însuţi  pe  tine"  (Mt.  19,  18 — 19). 
Noi  nu  ştim  la  ce  s-a  gîndiit  tînârul  cel  bogat,  cind  şi-a  arătat  dorinţa  de  a  avea 
viaţă  veşnică.  Ştim  însă  că  la  viaţa  veşnică,  la  viaţa  fericită,  împreună  cu  Domnul 
Hristos,  se  poate  ajunge  numai  dacă  împlinim  poruncile  lui  Dumnezeu.  Iar  porun¬ 
cile  lui  Dumnezeu  le  împlineşte  numai  acela  oare  crede  in  Domnul  Hristos,  ca  izvor 
al  vieţii,  şi  în  Duhul  Sfînt,  ca  Făcător  de  viaţă.  Cel  ce  arede  în  Domnul  Hristos 
doreşte  să  primească  viaţă  din  viaţa  Lui,  şi  de  aceea  primeşte  cuvîntul  Lui  cel 
dătător  de  viaţă  şi  se  împărtăşeşte  cu  „pîtnea  cea  vie,  care  s-a  pogorît  din  cer,  şi  dă 
viaţă  lumii"  (In.  6,  33),  cu  Trupul  şi  Sîngele  Domnului  nostru  Iisus  Hristos.  Ori,  noi 
ştim  câ  ne  împărtăşim  „cu  cinstitul  şi  preasfîntul  Trup  şi  Sînge  al  Domnului,  Dum¬ 
nezeului  şi  Mîntuitorului  nostru  Iisus  Hristos,  spre  iertarea  păcatelor  şi  spre  viaţa 
de  veci".  Ştim  şi  aceea  câ  primim  „dumnezeieştile.  sfintele,  preacuratele,  nemuri¬ 
toarele,  cereştile  şi  de  viaţă  făcătoarele  lui  Hristos  Taine"  şi  întru  acestea  avem 
viaţa  mai  presus  de  fire,  avem  viaţă  veşnică. 

Gînduri  ca  acestea  le  socotim  potrivite  acum,  cind  in  faţa  noastră  stă  trupul 
fără  viaţă  al  unui  frate  al  nostru,  care,  pină  de  curind,  fiind  cu  viaţă,  era  o  mărturie, 
—  aşa  cum  sîntem  şi  noi,  cei  care  trăim  încă,  —  mărturie  despre  puterea  şi  înţelep- 

ciunea  lui  Dumnezeu.  Căci  fiecare  dintre  noi,  chiar  şi  numai  prin  alcătuirea  trupului 
nostru,  cel  atît  de  minunat  întocmit,  este  o  mărturie  despre  puterea  şi  înţelepciunea 
lui  Dumnezeu.  Psalmistui,  privând  alcătuirea  minunată  ia  trupului  său,  zicea,  in 
rugăciune  către  Dumnezeu:  „Slâvescu-Te,  că  sînt  minunat  întocmit"  (Ps.  138,  14). 
De  altfel,  omul  este  o  minune  între  minuni;  minunea  cea  mai  presus  decît  toate 
minunile,  făptura  cea  mai  înaltă  dintre  făpturile  lui  Dumnezeu. 

Dar  omul  nu  este  numai  trup,  —  oricît  de  minunat  este  trupul  lui,  —  el  nu  este 
numai  făptură  văzută,  făptură  ce  cade  sub  simţuri,  cd  are  şi  o  parte  nevăzută,  o 
parte  veşnică.  Partea  cea  nevăzută,  partea  veşnică  din  om,  partea  care  nu  moare 
niciodată,  pentru  că  nici  nu  poate  muri,  este  sufletul.  Dacă  făpturile  lui  Dumnezeu, 
intre  care  îşi  desfăşoară  existenţa  omuil,  sînt  atît  de  minunate,  încît  Psalmistul  zice 
cu  uimire,  în  faţa  lui  Dumnezeu:  „Cît  de  minunate-s  lucrurile  Tale,  Doamne!  Toate 
cu  înţelepciune  le-ai  făcut!"  (Ps.  103,  24).  Dacă  trupul  omenesc  este  atît  de  minunat 
încît  Psalmistul  zice,  întru  uimire:  „Slâvescu-Te,  Doamne,  că  sînt  minunat  întoc¬ 
mite",  sufletul,  care  este  mai  presus  de  toate  acestea,  desigur  este  încă  şi  mai  minu¬ 
nat. 

Privind  trupul  fără  viaţă  al  fratelui  nostru,  pe  care  îl  avem  de  faţă  şi  pe  care 
îl  ducem  la  loc  de  odihnă,  ştim  cum  este  trupul  din  care  lipseşte  sufletul.  Şi  gîn- 
dindu-ne  la  ceea  ce  a  fost  fratele  nostru  acesta  înainte  de  a  muri.  inţelegem  ceva 
din  sufletul  său,  cel  mai  minunat  decît  trupul,  care  şi  el  a  fost  minunat. 

Noi  ştim  că  trupul  este  trecător  şi  pieritor  şi  că  el  nu  are  viaţă  prin  sine, 
nici  nu  poate  să  se  menţină  in  viaţă  prin  propria  lui  putere.  Viaţa  îi  vine  trupului, 
prin  suflet,  de  la  Dumnezeu.  Cind  se  retrage  sufletul,  trupul  rămîne  fără  viaţă,  aşa 
cum  îl  vedem  acum,  şi  îl  punem  în  mormint,  unde  se  va  descompune.  Dar  iarăşi  se 
va  alcătui,  la  ziua  învierii,  oa  omul  întreg  să  aibă  parte  de  răsplata  cea  veşnică, 
pentru  cele  ce  a  făcut  în  viaţă.  Aceasta  o  mărturisim,  cind  zicem:  , .Aştept  învierea 
morţilor  şi  viaţa  veacului,  ce  va  sâ  fie". 

O  astfel  de  credinţă  avlnd,  ne  rugăm  lui  Dumnezeu,  pentru  iertarea  păcatelor 
acestui  frate  al  nostru ;  ca  Domnul  Dumnezeu  să  aşeze  sufletul  lui,  unde  cei  drepţi 
se  odihnesc;  să-i  facă  parte  de  odihnă  cu  sfinţii,  să-l  învrednicească  de  împărăţia 
Cerurilor,  in  loc  luminat,  în  loc  de  odihnă,  unde  nu  este  durere,  nioi  întristare, 
nici  suspin,  ci  viaţă  fără  de  sfirşit.  Amin. 


Ieromonah  Teofil  Părăian 


Viaţa  bisericească 


t.  P.  S.  Dr.  Dr.h.c.  NICOLAE  MLADIN, 

FOST  ARHIEPISCOP  ŞI  MITROPOLIT  AL  ARDEALULUI, 

A  ADORMIT  IN  DOMNUL 


Duminică,  1  iunie  1986,  cînd  ziua  se  lăsa  spre  9eară,  pe  la  ora  vecerniei,  t.  P.  S. 
Dr.  Dr.h.c.  Nicolae  Miadin,  fost  arhiepiscop  şi  mitropolit  al  Ardealului,  a  adormit 
in  Domnul  la  Mănăstirea  Brincoveanu  de  sub  sprinceana  Munţilor  Făgăraş,  unde 
se  retrăsese  după  ce^şi  ceruse,  din  motive  de  boală,  ieşirea  la  pensie,  în  anul  1981. 

* 


I.  P.  S.  Mitropolit  Nicolae  Miadin,  fiu  de  miner,  categorie  socială  cu  care  se 
mindrea,  s-a  născut  în  18  decembrie  1914  în  localitatea  Abrud,  din  părinţii  Gheorghe 
şi  Letiţia.  In  anul  1918,  familia  muncitorului  miner  Gheorghe  Miadin  se  mută  la 
Petroşani,  unde  a  continuat  să-şi  practice  meseria,  grea  mad  ales  în  perioada  aceea 
cînd  în  măruntaiele  pămîntului  se  lucra  aproape  numai  manual.  De  aceea,  ca  şi  a 
altora  ca  el,  viaţa  lui  Gheorghe  Miadin  a  fost  scurtă,  incit  cînd  era  elev  în  clasa 
Vl-a  liceală  tînârul  Nicolae  a  rămas  orfan  de  tată,  grija  casei,  cu  toate  poverile  ei, 
preluînd-o  mama  sa  Letiţia,  femeie  vrednică,  pe  oare  mulţi  am  cunoscut-o,  de-o 
mare  religiozitate  şi  tărie  de  caracter, 

Cu  toate  că  a  crescut  strîmtorat  materialiceşte,  tînărul  Nicolae  Miadin  a 
dovedit  permanent  o  puternică  înclinaţie  spre  învăţătură  şi  dragoste  de  carte,  uimind 
şcoala  primară  şi  liceul  la  Petroşani,  considerat  ca  cel  mai  bun  elev  al  şcolii.  In 
1932  îşi  ia  diploma  de  bacalaureat  1a  Deva,  cu  calificativul  „foarte  bine*'. 

Studiile  teologice  le-a  început  la  Academia  teologică  din  Oradea,  continuîn- 
du-şi-le  apoi  la  Chişinău  şi  terminîndu-le  la  fosta  Facultate  de  Teologie  a  Universi¬ 
tăţii  din  Bucureşti,  fiind  mereu  fruntaş  la  învăţătură  şi  conduită,  din  care  pricină 
a  beneficiat  tot  timpul  de  bursă  integrală.  Totuşi  pentru  acoperirea  cheltuielilor 
strict  necesare  ia  fost  nevoit  să  mediteze  pe  alţii,  să  editeze  cursuri  universitare  etc. 

In  toamna  anului  1938  a  obţinut  diploma  de  licenţă  în  Teologie  cu  calificativul 
„magna  cum  laude"  (nota  10),  subiectul  fiind  intitulat:  „Influenţa  lui  Dionisie  Areo- 
pagitul  asupra  lui  Joan  de  la  Cruz“.  Dorind  să-şi  continue  studiile,  s-a  înscris  la 
doctorat,  Centrul  mitropolitan  din  Sibiu  oferinidu-i  o  bursă  în  Germania,  urmînd 
cursuri  de  Teologie  şi  filozofie  la  Viena,  Tiibingen  şi  Miarburg. 

Întors  în  ţară,  a  fost  numit  profesor  suplinitor  la  catedra  de  Teologie  morală 
de  la  Aoademia  teologică  „Andreiană"  din  Sibiu,  îmcepînd  ou  1  octombrie  1943,  atît 
ca  student  teolog,  cît  şi  ca  doctorand  afirmîndu-se  şi  ca  un  bun  condeier. 

In  toamna  anului  1946  şd-a  susţinut  doctoratul  la  fosta  Facultate  de  Teologie 
din  Bucureşti,  cu  teza:  „Hristos  —  viaţa  noaistră'*  (Asceza  paiuldnă),  obţinând  din  nou 
calificativul  maxim:  „magna  cum  1a ude".  Caracterizînd  viaţa  Sf.  Apostol  Pavel 
ca  „cel  mai  magnific  imn  al  iubirii  de  Hristos  şi  al  iubirii  de  aproapele  dintre  toate 
întrupările  umane  ale  istoriei",  calif icînd  pe  Apostolul  neamurilor  drept  „un  munte 
al  istoriei  din  care  izvorăsc  fluvii  de  viaţă  şi  înţelepciune  ce  fructifică  veacurile  pînă 
la  limitele  veşniciei",  „un  focar  care  primeşte  lumina  şi  puterea  din  Hristos",  teza 
amintită  reprezintă  o  substanţială  contribuţie  la  pătrunderea  şi  înţelegerea  marii 
bogăţii  lăuntrice  a  Sf.  Apostol  Pavel,  cît  şi  a  proceselor  sufleteşti  pe  oare  le  implică 
marile  vieţuiri  duhovniceşti  creştine  de  totdeauna. 

Aşa  se  face  că  la  1  mai  1947  a  fost  numit  profesor  titular  definitiv  la  catedra 
de  Morală  creştină  de  ia  Institutul  Teologic  Universitar  din  Sibiu,  unde  a  funcţionat 
fără  întrerupere  pînâ  în  iunie  1967. 

La  catedră,  s-a  impus  ca  unul  dintre  cei  mai  valoroşi  profesori  de  Teologie 
morală  ai  Bisericii  noastre,  prin  bogăţia  şi  varietatea  cunoştinţelor  pe  care  ie 
poseda,  prin  temeinicia  şi  claritatea  cursurilor  pe  care  le  susţinea  şi  pe  care  le 
împrospăta  an  de  an,  cursurile  sale  fiind  urmărite  cu  mult  interes  de  studenţii 
teologi,  pentru  cei  frâmîntaţi  de  incertitudini  reprezentind  adevărate  oaze,  prin 
conferinţele  şi  predicile  pe  care  le  rostea.  A  fost  totodată  şi  unul  din  cei  mai  iubiţi 
profesori,  prin  firea  sa  senină,  prin  casa  oare  era  deschisă  tuturor,  prin  modul  prin 
care  căuta  să-şi  apropie  pe  fiecare  student,  incit  multe  generaţii  de  preoţi,  la  zidirea 
cărora  a  contribuit.  îi  păstrează  o  luminoasă  şi  neştearsâ  amintire. 

Ca  profesor  a  participat  de  asemenea  la  întâlniri  interconfesionale,  a  vizitat 
o  seamă  de  parohii  ortodoxe  române  din  S.  U.  A.,  ca  şi  Muntele  Athos  din  Grecia  etc. 
Tot  ca  profesor  a  redactat  vreme  de  aproape  două  decenii  „Telegraful  Român1,  căruia 
i-a  imprimat  orientările  spre  vremurile  noi  care  se  revărsau  pe  meleagurile  noastre 
şi  la  care  a  antrenat  o  seamă  de  condeie  tinere,  pe  care  le  urmărea  cu  neobosită 
perseverenţa,  şi  tot  ca  profesor  s-a  afirmat  şi  ca  un  prodigios  şi  îndrăzneţ  —  în 
ceea  ce  priveşte  abordarea  unor  aspecte  noi  care  se  iveau  în  viaţa  bisericească  şi 
a  societăţii  în  general  —  publicist,  cele  peste  700  de  studii,  articole,  note  şi  reportaje 
ale  sale  aflindu-le  nu  numai  in  publicaţiile  sibiene,  ci  şi  in  celelalte  publicaţii  bise¬ 
riceşti  din  ţară  şi  unele  de  peste  hotare.  Din  aceste  materiale  încrestăm  titluri  ca: 
Renaşterea  agnosticismului;  Dacă  ar  trân  Inochentie  Micu;  Familia  creştină;  Creşti¬ 
nismul  şi  forţele  sociale;  Problema  muncii  în  creştinism;  Combaterea  falselor  reve¬ 
laţii;  Iisus  Hristos  in  viaţa  morală  a  credincioşilor;  Rolul  preoţimii  la  întregirea 
bisericească;  Despre  unele  caracteristici  ale  moralei  catolice;  Sfinţii  in  viaţa  morală 
ortodoxă;  Mărturii  ale  unităţii  bisericeşti;  Despre  Teologia  lui  Samuil  Micu  Clain; 
Despre  caracterele  fundamentale  ale  moralei  ortodoxe;  Sf intui  Ioan  Gură  de  Aur 
despre  desăvîrşirea  creştină;  Simion  Bămuţiu  apărător  al  sinodaMtăţii  bisericeşti; 
Asceza  creştină;  Morala  creştină  şi  morala  iezuită;  Morala  creştină  şi  progresul 
social:  Catolicismul  şi  colonialismul;  Muncă  liberă  şi  creatoare;  Freudismul  sau  domi¬ 
naţia  inconştientului;  Despre  cibernetică;  Problema  omului;  Adevărata  cale  spre 
refacerea  unităţii  Bisericii  lui  Hristos;  Principii  morale  anticolonialiste;  Pe  calea 
unităţii  Bisericii  lui  Hristos;  Creştinii  pe  calea  păcii;  Morala  creştină  şi  patriotismul; 
Valoarea  morală  a  Sf.  Taine:  Personalitatea  morală  creştină;  O  lume  denuclearizatâ; 
Colaborarea  între  popoare:  Moarte  şi  viaţă;  Viaţă  înfrăţită;  A  învăţa  şi  a  face;  In 
slujba  vieţii;  Caracterul  de  imitate  în  viaţa  Bisericii  Ortodoxe  Române;  F.  M.  Dosto- 
ievski  despre  confesiunile  creştine;  Iubirea;  Munca  şi  rugăciunea;  Biserica  şi  lumea 
in  rapidă  transformare;  Creştinismul  ortodox  în  faţa  vieţii;  Despre  virtuţile  reli¬ 
gioase;  Dragostea  de  patrie:  Folosirea  spaţiului  cosmic  ş.  a.  m.  d. 

Ca  profesor  a  publicat  şi  o  seamă  de  cărţi  şi  broşuri,  dintre  care  amintim:  Bu- 
curâ-te  mireasă  pururea  Fecioară,  Sibiu,  1945;  Prin  zbuciumul  vremii,  Sibiu,  1947; 
Cind  fraţii  sint  împreună,  Sibiu.  1956;  Samuil  Micu  Clain,  Teologul,  Sibiu,  1957  ş.  a. 

Prin  scris,  prin  predici  şi  cuvintări,  prin  slujiri  la  parohii  şi  participarea  la  con¬ 
ferinţe  preoţeşti,  pr.  prof.  Nicolae  Mladin  a  contribuit  negrăit  de  mult  la  întărirea 
unităţii  noastre  de  credinţă  şi  la  adincirea  spiritului  ecumenist  instaurat  la  noi  în 
ţară  după  actul  dc  la  23  August  1944,  in  31  decembrie  1939  fiind  hirotonit  ierodiacon, 
in  15  august  1949  ieromonah,  in  21  octombrie  1958  hirotesit  protosinghel.  iar  in 
8  mai  1963  a  fost  ridicat  la  rangul  de  arhimandrit. 

Pentru  activitatea  sa  pe  tărim  obştesc,  in  30  decembrie  1957  —  la  a  X-a  ani¬ 
versare  a  Republicii  —  a  fost  distins  cu  Ordinul  „Steaua  Republicii  Populare 
Române*4,  clasa  IlI-a. 

După  trecerea  la  cele  veşnice  a  pururea  pomenitului  mitropolit  Nicolae  Colan, 
în  scaunul  rămas  vacant  organele  bisericeşti  in  drept  au  ales,  in  4  iunie  1967,  ca 
arhiepiscop  de  Alba  lulia  şi  Sibiu,  cum  era  atunci,  şi  mitropolit  al  Ardealului  pe 
arhim.  prof.  Dr.  Nicolae  Mladin,  in  8  iunie  1967.  de  înăiţarea  Domnului,  fiind 
hirotonit  arhiereu  in  catedrala  patriarhală  din  Bucureşti,  iar  Duminică,  11  iunie 
1967,  instalat  ca  mitropolit  in  catedrala  mitropolitană  din  Sibiu  de  către  neuitatul 
patriarh  Justinian. 

Zestrea  sufletească  cu  care  pornea  la  drum  î.  P.  S.  Mitropolit  Nicolae  Mladin 
era  „tot  ce  am  moştenit  de  la  străbuni  şi  părinţi,  tot  ce  mi-aiu  dăruit  plaiurile  ţârii, 
graiul  poporului  şi  dumnezeieştile  haruri  ale  Bisericii’*,  precum  însuşi  mărturisea 
la  alegerea  din  4  iunie  1967,  frumoasă  şi  cinstitoare  zestre,  pe  care,  ca  arhiereu, 
s-a  străduit  s-o  valorifice  cit  mai  deplin,  ceea  ce  se  va  scoate  desigur  în  lumină  de 
cei  ce  se  vor  ocupa  mai  amănunţit  de  viaţa  şi  activitatea  sa. 

Cu  un  astfel  de  prilej  apreciem  că  este  necesar  a  se  arăta  că,  pe  plan  învâţâ- 
toresc  de  pildă,  al  propovâduirii  Evangheliei  Mîntuitoruiui  Iisus  Hristos,  adormitul 
Intru  Domnul  arhiepiscopul  şi  mitropolitul  Nicolae  Mladin  a  desfăşurat  o  activi¬ 
tate  extrem  de  bogată  şi  cît  se  poate  de  meritorie  pentru  un  ierarh  al  Bisericii 
noastre.  In  predicile  şi  cuvintârile  ocazionale  rostite  în  catedrala  mitropolitană  şi 
la  Institutul  Teologic  Universitar  din  Sibiu,  în  foarte  multe  biserici  din  Arhiepisco¬ 
pia  Sibiului,  din  Mitropolia  Ardealului  şi  din  afara  ei,  ani  în  şir  is-a  resimţit  verva, 
flacăra  şi  seva  spirituală  a  profesorului  de  altădată,  multe  din  aceste  predici  şi 
cuvântări  reprezentînd  adesea  adevărate  prelegeri,  atît  în  privinţa  conţinutului  cît 
şi  în  privinţa  extensiunii  lor. 

învăţătura  dogmatică  şi  morală  a  Bisericii  noastre,  cu  deosebire  aspectele  ei 
sociale,  cît  şi  unitatea  poporului  nostru  erau  teme  permanente  ale  propovăduirii 
sale,  ceea  ce  rezultă  şi  din  cele  peste  250  de  studii  şi  articole  diverse  apărute  în 
perioada  cît  a  fost  mitropolit  în  presa  Centrului  mitropolitan  de  la  Sibiu,  dintre 
care  încrestâm  titluri  ca  acestea:  Viaţa  înfrăţită;  Cuvîntul  lui  Dumnezeu  —  cuvînt 
sfînt;  Sfînta  Scriptură  —  Cartea  Bisericii;  Gînduri  despre  Ortodoxie;  Slujitor  al 
Bisericii  —  9lujitor  al  poporului;  Comunitatea  iubirii  şi  a  dreptei  rînduieli;  Pe  calea 
binelui;  Bărbăţia  şi  cumpătarea;  Hristos  vrea  să  fim  una;  Din  înţelesurile  şi  valoarea 
muncii;  Puterea  încrederii;  La  înălţimea  vremii  ş.  a.  In  Telegraful  Român,  în  peste 
60  de  articole  avînd  ca  supra titlu:  Credinţa  noastră,  .adormitul  în  Domnul  mitropolit 
Nicolae  Mladin  a  expus  pe  scurt  şi  intr-o  formă  accesibilă,  învăţătura  de  credinţă 
a  Bisericii  noastre. 

De  la  el  ne-au  rămas  totodată  şi  următoarele  lucrări: 

—  Biserica  Ortodoxă  Română,  una  şi  aceeaşi  în  toate  timpurile.  Sibiu,  1968, 
331  p. 

—  Stud;i  dr  Teologie  morală.  Sibiu,  1969.  408  p. 

—  Iisus  Hristos,  viaţa  noastră,  Sibiu,  1973,  491  p. 

—  Continuitate  şi  unitate,  Sibiu,  1977,  72  p.,  extras  din  revista  Mitropolia 
Ardealului,  nr.  1 — 3/1977. 

A  publicat  totodată  versuri  in  Gazeta  literară,  nr.  37/1967,  şi  rev.  Steaua,  nr. 
3/1971,  colaborind  cu  materiale  teologice  şi  la  unele  reviste  de  peste  hotare  din 
R.  D.  G.,  R.  P.  G.  etc. 

Adormitul  în  Domnul  mitropolitul  Nicolae  Mladin  a  desfăşurat  in  acelaşi  timp 
şi  o  susţinută  activitate  misioniar-pastoralâ,  mărturie  stînd  in  .acest  sens  zecile  de 
parohii  pe  care  le-a  cercetat  personal,  cele  peste  80  sfinţiri  şi  binecuvîntări  de  bise¬ 
rici,  cele  peste  100  hirotoniri  pe  care  le-a  săvirşit,  cele  aproape  100  de  întîlniiri  cu 
preoţii  la  conferinţele  preoţeşti  —  neuitînd  că  pînă  la  refacerea  Episcopiei  Alba  Iuliei 
(1976),  Arhiepiscopia  pe  care  o  conducea  se  întindea  pe  raza  de  6  judeţe,  cu  13  pro¬ 
topopiate  — ,  la  cursurile  de  scurtă  durată  organizate  şi  în  acel  timp  la  Sibiu,  în 
activitatea  de  cercetare  a  parohiilor,  de  slujire  şi  predică  antrenînd  şi  pe  consilieri 
şi  pe  profesorii  Institutului  Teologic  Universitar  din  Sibiu.  Ţinînd  mult  la  disci¬ 
plina  oierului,  pe  care  o  urmărea  cu  rigurozitate,  avea  faţă  de  obştea  mare  a  cre¬ 
dincioşilor  o  dragoste  şi  stimă  deosebită,  mărturisind  adesea  cu  prilejul  descinderii 
la  parohii,  încărcatele  de  înţeles  cuvinte:  „Eu  urc  la  popor“,  cuvîntul  de  „stăpîn“ 
repugnîndu-i  cu  desăvîrşire,  motivînd  că  Dumnezeu  este  Stăpînul  nostru  al  -tuturor. 
In  timpul  arhipâstoririi  sale  s-au  completat  foarte  multe  parohii  vacante,  s-a  reparat 
şi  pictat  un  mare  număr  de  biserici  etc.  In  anii  1970  şi  1975  a  cercetat  toate  parohiile 
afectate  de  inundaţii,  mîngîind,  încurajînd  şi  ajutînd  pe  cei  ce  au  avut  de  suferit 
pe  Văile  Mureşului,  Tîrnavelor  şi  Oltului,  emiţînd  şi  o  circulară  cu  îndrumări  la 
întrajutorare,  aşa  după  cum  a  cercetat  marele  număr  de  biserici  care,  în  judeţul 
Covasna  mai  ales,  au  fost  afectate  de  cutremurul  din  4  martie  1977,  luînd  măsurile 
care  se  impuneau  în  acel  moment. 

Tot  pe  planul  activităţii  practice  amintim  faptul  că  în  timpul  arhipâstoririi  sale 
s-a  ridicat  la  Centrul  mitropolitan  din  Sibiu  o  nouă  clădire,  cu  patru  nivele,  destinată 

bibliotecii,  cu  depozite,  cu  o  modernă  sală  de  lectură  etc.,  s-au  făcut  lucrări  de 
reparaţie  capitală  la  catedrala  din  Blaj,  s-au  reluat  lucrările  de  terminare  a  monu¬ 
mentalei  catedrale  din  Sf.  Gheorghe,  au  început  lucrările  de  modernizare  la  tipo¬ 
grafia  eparhială  din  Sdbiu  etc. 

A  desfăşurat  totodată,  şi  ca  ierarh,  o  foarte  susţinută  activitate  ecumenistâ, 
avind  legături  de  caldă  prietenie  cu  conducătorii  celorlalte  Biserici  din  Transilvania: 
Romano-Catolică,  Evanghelică,  Reformată,  cu  care  organiza  vizite  reciproce,  con¬ 
sfătuiri,  intilniri  cu  credincioşii  etc. 

Aşa  se  face  că  Institutul  Teologic  Protestant  Unic  de  grad  Universitar  din 
Cluj-Napoca  a  acordat  în  anul  1969,  mitropolitului  Nicolae  Mladin,  titlul  academic 
de  Doctor  honoris  oausa. 

In  august  1974.  la  a  XXX-a  aniversare  a  eliberării  Patriei,  i  s^a  înmînat  Ordi¬ 
nul  „Tudor  Vladimirescu"  şi  Medalia  „30  de  ani  de  la  eliberarea  României  de  sub 
dominaţia  fascistă". 

Pe  neaşteptate  insă  şi  de  timpuriu  o  boală  necruţătoare  i-a  afectat  sănătatea, 
fiind  nevoit  ca,  începind  cu  1  iulie  1980,  să-şi  ceară  concediu  de  boală,  iar  incepînd 
cu  1  august  1981  pensionarea,  retrâgîndu-nse  la  Mănăstirea  Brîncoveanu,  aşezâmîntul 
său  de  închinoviere,  unde  s-<a  bucurat  de  stima,  grija  şi  dragostea  obştii  mănăstireşti, 
avind  permanent  in  preajmă  pe  tînârul  şi  vrednicul  ieromonah  Irineu  Duvlea,  care 
l-a  slujit  cu  o  dăruire  şi  jertfelnicie  exemplară  pinâ  in  clipa  în  care  firul  vieţii  sale 
păminteşti  a  luat  sfîrşit. 

o 


îndată  ce  vestea  morţii  s-a  comunicat  la  Sibiu,  Conducerea  Arhiepiscopiei  a 
intocmit  şi  difuzat  următorul  necrolog  oficial: 

„Noi,  Dr.  Antonie  Plămădeală,  Arhiepiscop  al  Arhiepiscopiei  ortodoxe  române 
a  Sibiului  şi  Mitropolit  al  Ardealului,  dimpreună  cu  Consiliul  arhiepiscopesc  al  Arhi¬ 
episcopiei  Sibiului 

Cu  adincă  durere  aducem  la  cunoştinţa  clerului  şi  credincioşilor  din  această 
Arhiepiscopie,  precum  şi  rudeniilor  şi  cunoscuţilor  că  vrednicul  Ierarh 

Dr.  Dr.h.c.  NICOLAE  MLADIN 

fost  Arhiepiscop  şi  Mitropolit  al  Ardealului  a  adormit  in  Domnul  Duminică. 
I  iunie  1986,  ora  16,  în  vîrstă  de  71  de  ani. 

Prohodirea  se  va  săvîrşi  joi,  5  iunie  1986.  ora  12,  la  Sf.  Mănăstire  Brîncoveanu 
de  la  Simbăta  de  Sus.  jud.  Braşov,  unde  rămăşiţele  sale  păminteşti  vor  fi  depuse 
spre  veşnică  odihnă. 

Binecuvîntată  şi  veşnică  să-i  fie  pomenirea /" 

I.  P.  S.  Mitropolit  Antonie  al  Ardealului  aflindu-se  in  Italia  pentru  a  participa 
la  lucrările  celei  de  a  4-a  conferinţe  a  Comisiei  mixte  de  dialog  dintre  Biserica 
Ortodoxă  şi  Biserica  Romano-Catolică,  P.  F.  Părinte  Patriarh  Iustin  a  încredinţat  cu 
pregătirea  funeraliilor  pe  I.  P.  S.  Mitropolit  Teoctiist  al  Moldovei  şi  Sucevei,  de  amă¬ 
nunte  ocupîndu-se  cu  deosebire  P.  Cuv.  arhim.  V.  Tohăneanu,  stareţul  Mănăstirii 
Brîncoveanu,  şi  P.  C.  pr.  D.  Dan,  vicarul  ad-tiv. 

Sicriul  cu  trupul  neînsufleţit  al  înaltului  Ierarh  a  fost  depus  in  sala  mare  din 
noua  clădire  de  la  menţionata  mănăstire. 

îndată  ce  această  tristă  veste  i  s-a  adus  la  cunoştinţă,  P.  F.  Părinte  Patriarh 
Iustin  a  adresat  I.  P.  S.  Mitropolit  Antonie  al  Ardealului  următoarea  telegramă  de 
condoleanţe: 

„Am  luat  la  cunoştinţă  cu  durere  in  suflet  de  trecerea  la  cele  veşnice  a  Înalt 
Prea  Sfinţitului  Mitropolit  Nicolae  Mladin,  om  de  aleasă  cultură  şi  adevărat  părinte 
sufletesc ,  care  ani  îndelungaţi  a  slujit  Biserica  Ortodoxă  Română ,  în  calitate  de 
profesor  universitar  de  Teologie  şi  distins  ierarh. 

Rugind  fierbinte  pe  bunul  Dumnezeu  să  aşeze  sufletul  său  bun  in  ceata  drep¬ 
ţilor,  în  numele  Sfîntului  Sinod  al  Bisericii  Ortodoxe  Române  şi  al  nostru  personal, 
transmitem  clerului  şi  credincioşilor  Arhiepiscopiei  Sibiului ,  pe  care  i-a  păstorit , 

sentimente  de  compasiune,  iar  familiei  sale  mdoliate  ii  adresăm  sincere  condoleanţe. 

Dumnezeu  să-l  ierte  şi  să-l  odihnească  în  pace". 

Astfel  de  telegrame  de  condoleanţe  s^au  niad  primit  din  partea:  I.  P.  S.  Mitropo¬ 
lit  Nestor  al  Olteniei,  I.  P.  S.  Mitropolit  Nicolae  al  Banatului,  P.  S.  Episcop  Timotei 
al  Aradului,  P.  S.  Episcop  Vasile  al  Oradiei,  Em.  Sa  Laszlo  Papp  Episcopul  Eparhiei 
reformate  Oradea,  Em.  Sa  Kovacs  Lajos  Episcopul  Eparhiei  unitariene  din  Cluj- 
Napoca,  I.  P.  S.  Arhiepiscop  Mardichian  al  Eparhiei  armene  din  România  şi  din  par¬ 
tea  altor  ierarhi  şi  instituţii  bisericeşti. 

Intre  timp,  la  catafalcul  adormitului  intru  Domnul  mitropolit  Nicolae  MLadin 
privegherea  m-a  contenit  nici  o  clipă. 

Miercuri  seara,  4  iunie,  după  ce  s-^a  săvirşit  o  rugăciune  de  pomenire,  sicriul 
cu  trupul  neînsufleţit  al  adormitului  ierarh  a  fost  depus  în  biserica  Mănăstirii  Brîn- 
coveanu,  în  cortegiu  aflîndu-se  I.  P.  S.  Mitropolit  Teoctist  al  Moldovei  şi  Sucevei, 
P.  S.  Episcop-vicar  Lucian  Tomitanul,  membrii  permanenţei  Consiliului  arhiepisco- 
pesc  şi  conducerea  Institutului  Teologic  Universitar  din  Sibiu,  membrii  familiei 
celui  decedat,  obştea  mănăstirească,  preoţi  şi  credincioşi. 

Tîrziu  în  noaptea  de  miercuri  spre  joi,  a  sosit  la  sf.  mănăstire,  venind  direct 
de  ila  aeroportul  Otopemi  din  Bucureşti,  I.  P.  S.  Mitropolit  Antonie  al  Ardealului. 

Joi  dimineaţa  la  catafalcul  din  biserica  mănăstirească  s-a  săvirşit  Sf.  Liturghie 
arhierească  de  către  P.  S.  Episcop  Gherasim  al  Rîmmcului  şi  Argeşului  şi  P.  S. 
Episcop-vicar  Lucian  Tomitanul,  înconjuraţi  de  un  sobor  de  preoţi  şi  diaconi,  răspun¬ 
surile  fiind  date  de  corul  studenţilor  teologi  de  la  Sibiu,  condus  de  P.  C.  prof.  I.  Po- 
pescu.  După  Sf.  Liturghie,  sicriul  a  fost  ridicat  pe  umeri  de  un  grup  de  preoţi,  s<i 
înconjurat  biserica  şi  pe  urmă  a  fost  aşezat  la  altarul  din  pădure  unde,  la  ora  12,  a 
început  slujba  înmormîntârii,  săvîrşită  de  un  9obor  de  Ierarhi  format  din: 

I.  P.  S.  Mitropolit  Teoctist  al  Moldovei  şi  Sucevei,  I.P.  S.  Mitropolit  Antonie  al 
Ardealului,  I.  P.  S.  Mitropolit  Nestor  al  Olteniei,  P.  S.  Episcop  Gherasim  al  Rîmnd- 
cului  şi  Argeşului,  P.  S.  Episcop  Emdlian  de  Alba  Iulia,  P.  S.  Episcop  Vasile  al  Ora¬ 
diei,  P.  S.  Episcop-vicar  Iustimian  Maramureşanul  al  Arhiepiscopiei  Vadului,  Felea- 
cului  şi  Clujului,  P.  S.  Episcop-vicar  Lucian  Tomitanul  al  Arhiepiscopiei  Tonusului 
şi  Dunării  de  Jos  şi  P.  S.  Arhiereu -vicar  Cal  inie  Argeşanul  al  Episcopiei  Rîmnicului 
şi  Argeşului. 

Soborul  arhieresc  a  fost  încadrat  de  un  număr  de  preoţi  şi  diaconi  alcătuit 
din:  arhimandriţi  —  stareţi  de  mănăstiri,  profesori  de  Teologie,  vicari  administrativi 
şi  consilieri  eparhiali,  preoţi  din  Arhiepiscopia  Sibiului  şi  din  alte  eparhii. 

Erau  de  faţă  reprezentanţi  ai  Departamentului  Cultelor. 

Au  participat  de  asemenea  la  funeralii:  Em.  Sa  Domnul  Episcop  Albert  Klein 
al  Episcopiei  Evanghelice-lut.  C.  A.  cu  sediul  la  Sibiu,  însoţit  de  d-1  Christoph  Klein, 
prorectorul  Institutului  Teologic  Universitar  Protestant  Unic,  ramura  Sibiu,  şi  d-1 
Wolfgang  Rehner,  prim-preot  din  Sibiu,  şi  Em.  Sa  Domnul  Episcop  Nagy  Gyula  al 
Episcopiei  Reformate  din  Cluj -Napoca,  însoţit  de  d-<l  Pentek  Arpad,  rectorul  Insti¬ 
tutului  Teologic  Protestant  Unic  din  Cluj-Napooa. 

Pe  ultimul  său  drum  pâmîntesc,  adormitul  întru  Domnul  Miitropolit  Nicolae 
Mladin  a  fost  condus  şi  de  un  mare  număr  de  preoţi  şi  credincioşi  din  Arhiepiscopia 
Sibiului. 

La  sfîrşitul  sf.  slujbe  au  vorbit: 

I.  P.  S.  Mitropolit  Teoctist  al  Moldovei  şi  Sucevei  în  numele  Sfîntului  Sinod 
al  Bisericii  noastre,  al  P.  F.  Părinte  Patriarh  Iustin,  care  a  spus: 

„Şi  Iisus  a  zis: 

Eu  sînt  învierea  şi  viaţa;  cel  ce  crede  în 

Mine,  de  va  şi  muri,  viu  va  fi“  (Ioan  11,  25). 

Iată  cuvînt  din  nemuritorul  tezaur  de  învăţătură  lăsat  nouă  de  Mîntuitorul 
Iisus  Hristos,  prin  rostul  Sfîntului  Apostol  şi  Evanghelist  Ioan.  In  împrejurări  ca 
cea  în  faţa  căreia  ne  aflăm,  cînd  conducem  pe  ultimul  său  drum  către  lăcaşul  de 
veci  pe  adormitul  întru  Domnul ,  Mitropolitul  şi  Arhiepiscopul  Dr.  Nicolae  Mladin, 
cuvîntul  de  mai  sus  dobîndeşte  valoare  de  încredinţare  veşnică  în  moştenirea  vieţii  la 
care  sîntem  chemaţi.  Acesta  i-a  fost  crezul  regretatului  răposat ,  sensul  şi  ţelul 
vieţuirii  sale.  Acest  adevăr  răsună  biruitor  din  minunatele  cîntări  liturgice,  cu  care 

Biserica  îl  însoţeşte  pe  cel  chemai  la  Domnul,  ca  într-un  alai  triumfător  asupra 
păcatului  şi  morţii. 

Cu  inimile  cernite  ne  despărţim  acum  de  cel  ce  a  fost  eminentul  profesor  de 
teologie  şi  Mitropolit  al  Ardealului,  Dr.  Nicolae  Mladin,  membru  de  frunte  al  Sf lu¬ 
tului  Sinod  al  Bisericii  Ortodoxe  Române,  ierarh  a  cărui  strădanie  cărturărească 
şi  pastorală  rămine  vie  în  istoria  Bisericii  noastre  dreptmăritoare,  râmîne  înscrisă 
in  amintirea  şi  preţuirea  tuturor:  ierarhi,  preoţi,  colaboratori,  studenţi. 

Chipul  său  de  arhiereu  al  zilelor  noastre,  de  membru  al  Sfîntului  Sinod,  ne 
îndreaptă  luarea  aminte,  mai  ales  în  aceste  dureroase  clipe  de  despărţire,  la  zestrea 
sa  sufletească,  la  personalitatea  sa  cutezătoare  şi  înzestrată  de  fiu  al  Bisericii,  al  Patriei 
şi  al  poporului  nostru.  Personalitate  definită  grăitor  prin  înseşi  cuvintele  rostite  cu 
prilejul  alegerii  în  jilţul  marelui  Mitropolit  Andrei  Şaguna,  cînd  spunea:  „Care  este 
zestrea  cu  care  pot  veni  în  întimpinarea  chemării  ce  mi  se  face ?  Este  tot  ceea  ce  am 
moştenit  de  la  strămoşi  şi  părinţi,  tot  ceea  ce  mi-au  dăimit  plaiurile  ţării,  graiumle 
poporului  şi  ale  istoriei,  dumnezeieştile  haruri  ale  Bisericii".  Şi  ca  arhipăstor  s-a 
simţit,  totdeauna,  „încadrat  in  marea  unitate  românească  şi  ortodoxă  de  pe  toate 
plaiurile  ţării",  iar  iubirea  sa  părintească  s-a  revărsat  asupra  păstoriţilor  de-a  lungul 
şi  de-a  latul  Mitropoliei,  inrourind  cu  ritma  propovăduirii  sufletele  credincioşilor 
şi  clerului  încredinţat  spre  păstorie.  Cu  o  bogată  pregătire  teologică,  plămădită 
temeinic  în  ţara  şi  peste  hotare,  slujitor  prin  vocaţie  al  cuvintului  lui  Dumnezeu,  la 
catedra  universitară  şi  la  Sf  intui  Altar,  Vlădica  Nicolae  Mladin  a  împărtăşit  din 
agonisita  sa  spirituală  preoţilor,  credincioşilor  şi  învăţăceilor  de  la  catedră,  nu  numai 
de  la  amvon  şi  de  la  înălţimea  prelegerilor,  ci  şi  cu  alte  momente  festive  şi  ocazio¬ 
nate.  Cuvîntul  său  înaripat  a  fost  deseori  purtătorul  mesajului  Sfîntului  Sinod  al 
Bisericii  Ortodoxe  Române,  în  forurile  inter  confesionale  de  apărare  a  păcii,  la  intro- 
nizarea  ierarhilor  din  Mitropolie,  precum  şi  in  adunări  intercreştine  mondiale. 

Prea  Fericitul  Patriarh  Iustin,  in  grija  sa  de  Arhipăstor  al  Bisericii  Ortodoxe 
Române  şi  Preşedinte  al  Sfîntului  Sinod,  ne-a  dat  încredinţarea  de  a-l  reprezenta,  cu 
prilejul  acestui  trist  moment,  spre  a  da  glas  mihnirii  Sale  şi  a  membrilor  Sfîntului 
Sinod,  care  au  preţuit  mult  strădaniile  vrednicului  Ierarh  teolog  şi  a  împărtăşi 
condoleanţe  sincere  I.  P.  S.  Sale  Antonie,  Mitropolitul  Ardealului,  veneratului  con¬ 
siliu  arhiepiscopesc,  nulelor  îndurerate  şi  tuturor  fiilor  duhovniceşti  din  această  de 
Dumnezeu  păzită  Eparhie. 

In  acest  binccuvintat  ogor  duhovnicesc,  Mitropolia  Ardealului,  cuvintul,  scrisul 
şi  strădaniile  sale  au  rodit  in  sufletele  bunilor  credincioşi  de  pc  plaiurile  transilvane 
dragostea  faţă  de  credinţa  străbună,  faţă  de  munca  pentru  înălţarea  scumpei  noastre 
patrii,  promovînd  cu  timp  şi  fără  timp.  in  duhul  iubirii  evanghelice  ecumenismul 
practic  Local.  Conştiinţa  slujirii  sale  arhiereşti  a  fost  totdeauna  trează  adeverind 
ceea  ce  a  mărturisit  in  ziua  primirii  hirotonie:  la  luminatul  praznic  al  înălţării  Dom¬ 
nului:  „  . . .  Nu  voi  uita  niciodată  că  Dumnezeu  m-a  învrednicit  să  fiu  sfinţit  arhie¬ 
reu  la  marele  praznic  al  înălţării.  In  aceasta  văd  un  simbol  şi  un  îndemn,  ca  precum 
Mintintorul  prin  înălţarea  Sa  nu  S-a  despărţit  de  noi,  ci  e  mereu  prezent  în  Biserica 
Sa,  aşa  şi  eu  consider  înălţarea  mea  pe  scaun  de  cinste  nu  ca  o  distanţare  de  cler 
şi  credincioşi,  ci  ca  o  identificare  şi  mai  deplină  cu  Biserica  Sa.  cu  toate  mlădiţele  ei. 
cu  poporul *. 

Cu  multă  dăruire  şi  concentrare  oficia  la  SfintuL  Altar,  predica  de  la  amvon 
şi  îndruma  clerul  intru  slujirea  apostolatului  social  şi  a  dreptei  credinţe.  In  acest 
sens  Teologia  morală  pe  care  o  cunoştea  profund  şi  o  trăia,  i-a  fost  un  îndreptar  de 
chivernisire  a  Tainelor  lui  Dumnezeu,  în  calitate  de  arhiereu  şi  membru  al  Sfîntului 
Sinod,  odrăslind  ginduri  şi  îndemnuri  de  actualitate  pentru  activitatea  pastorală,  la 
înălţimea  cerinţelor  Bisericii  noastre  strămoşeşti. 

Ca  o  prezenţă  continuă,  pe  care  dorea  să  o  facă  viabilă  a  rămas  şi  ceea  ce  spu¬ 
nea  despre  învăţătura  şi  cultura  teologică:  ..Teologia  m-a  învăţat  demult  şi  definitiv 
că  pentru  creştinismul  autentic,  omul  izolat  e  nefericit.  Adevărata  fericire  zace  în 
a  te  simţi  încadrat  firesc  şi  sincer  într-o  comunitate.  Acest  adevăr  autentic  şi  vechi 
creştin  îl  văd  eu  întruchipat  azi,  aici,  în  această  comunitate  a  dragostei,  care  este 
oglinda  întregii  Ortodoxii  şi  a  întregidui  nostru  popor.  Nu  sînt  singur,  nu  sînt  izolat 
cînd  păşesc  pe  drumul  misiunii  mele  de  arhipăstor  —  şi  constatarea  aceasta  mă 
umple  de  curaj  şi  îmi  dă  încredere  că  strădaniile  mele  ulterioare  vor  ajunge  la 
biruinţă".  Pregătirea  sa  teologică,  însuşirile  sufleteşti  şi  intelectuale  deosebite  au 
fost  calităţi  care  au  înriurit  binefăcător  lucrarea  sa  arhierească. 


i nulii  Ierarhi  la  funeraliile  /.  P.  S.  Mitropolit  Nicolae  Mladin 


Şefi  şi  reprezentanţi  de  culte  la  funeraliile  I.  P.  S.  Mitropolii  Nicolae  Mladin 


Aspect  de  la  funeraliile  /  P.S.  Mitropolii  Micului'  M  lucim 

A  fost ,  cum  bine  se  ştie,  părinte  şi  păstor  bun  al  păstoriţilor  săi  din  Transilva¬ 
nia,  a  urmat  pilda  vrednicilor  înaintaşi ,  ierarhi  de  excepţie  ai  Bisericii  noastre,  ca 
Andrei  Şaguna,  Prea  Fericitul  Patriarh  Iustin  şi  Nicolae  Colan;  s-a  arătat  coleg 
şi  foarte  iubitor  la  lucrările  Sfîntului  Sinod;  a  stăruit  pentru  cristalizarea  unităţii 
sufleteşti  a  credincioşilor  ortodocşi  de  pe  străvechile  plaiuri  româneşti  ale  Transil¬ 
vaniei;  s-a  străduit  cu  rîvnă  şi  statornicie  în  promovarea  ecumenismului.  I-a  fost 
cu  deosebire  scumpă  ideea  comuniunii  de  credinţă  şi  aspiraţii  a  tuturor  fiilor  poporu¬ 
lui  nostru  de  pretutindeni  şi  a  vibrat  puternic  în  cuvîntul  său  pentru  ca  duhul  păcii 
şi  al  frăţietăţii  intre  popoare  să  se  sălăşluiască  pe  pămînt.  Astfel  de  împliniri  au 
împodobit  slujirea  arhierească  a  mitropolitului  Nicolae  Mladin  şi,  acestea,  fără  în¬ 
doială,  vor  rămîne  înscrise  în  paginile  de  istorie  ale  Bisericii  Ortodoxe  Române. 

In  aceste  momente  de  întristare.  în  numele  Prea  Fericitului  Patriarh  Iustin  al 
Bisericii  Ortodoxe  Române  şi  al  Sfîntului  Sinod,  aduc  cuvînt  de  aleasă  preţuire 
chipului  şi  operei  vrednicului,  adormit  întru  Domnul,  Nicolae  Mladin,  fost  mitro¬ 
polit  al  Ardealului. 

Binecunoscut  de  către  clerul  şi  credincioşii  din  Mitropolia  Moldovei  şi  Sucevei, 
adăugăm  şi  din  partea  acestora  şi  a  noastră  personal  gînd  de  aleasă  preţuire  şi 
vrednică  cinstire  a  iubitului  nostru  frate  în  Sfînta  Arhierie,  Nicolae,  Arhiepiscop  şi 
Mitropolit. 

îndreptăm  rugăciuni  fierbinţi  către  întru  tot  Milostivul  Dumnezeu ,  Tatăl,  Fiul 
şi  Duhul  Sfînt,  ca  sufletul  său  să  fie  primit  in  ceata  drepţilor,  acolo  unde  strălu¬ 
ceşte  pururea  lumina  lui  Hristos,  spre  veşnica  şi  fericita  sa  pomenire.  Amin. 

Prea  Sfinţitul  Episcop  Vasile  al  Oradiei  în  numele  Ierarhilor  din  eparhiile 
Mitropoliei  Ardealului,  care  a  spus: 

„Din  nou  la  mănăstirea  de  la  Simbăta  este  sobor  mare  de  arhierei  şi  preoţi  şi 
mulţime  de  credincioşi.  De  data  aceasta  am  venit  să-l  însoţim  pe  cel  ce  se  mută  de 
la  rinduiala  omenească  la  rinduiala  cerească,  pe  drumul  fără  de  întoarcere,  pe  Mi¬ 
tropolitul  Nicolae  Mladin.  Ziua  de  astăzi  este  o  sărbătoare  duhovnicească  pentru  că 
nu  poate  fi  pentru  un  creştin  ceva  mai  însemnat  decît  momentul  întoarcerii  „acasăut 
la  Tatăl  cel  Ceresc.  La  slujbele  de  înmormîntare ,  rugăciunile  noastre  se  îndreaptă 
spre  Iisus  Hristos,  Domnul  vieţii,  pentru  ca  să  ne  învrednicească  şi  pe  noi  de  viaţa 
veşnică.  Sf.  Părinţi  spun  că  în  sufletul  omului  există  în  general  trei  dorinţe:  dorinţa 
de  a  trăi,  dorinţa  de  a  fi  desăvîrşit,  dorinţa  de  a  fi  nemuritor.  Arhiepiscopul  şi 
Mitropolitul  Nicolae  Mladin  astăzi  a  ajuns  pe  treapta  din  urmă  a  dorinţelor  sufle¬ 
tului  omenesc,  revenirea  „acasă"  la  Tatăl  cel  ceresc  pe  care  l-a  mărturisit ,  cu  care 
a  voit  să  fie  una  şi  lîngă  care  se  aşează  sufletul  lui  prin  lucrarea  mîntuitoare  a  Sf. 
Duh  pe  care  l-am  chemat  azi  în  rugăciunile  noastre.  Faptul  că  1.  P.  S.  Mitropolit 
Nicolae  pleacă  dintre  noi  în  timpul  luminat  dintre  învierea  Domnului  nostru  şi 
înălţarea  Sa,  în  care  timp  Cerul  este  deschis,  cum  spune  tradiţia  noastră  creştină, 
ne  dă  încredere  că  sufletul  său  credincios  se  întoarce  spre  veşnica  odihnă.  Nu  poate 
fi  sărbătoare  mai  mare  ca  atunci  cînd,  părăsind  lumea  aceasta  a  greutăţilor,  a  luptei, 
a  păcatului,  ne  întoarcem  spre  lumea  pe  care  trebuie  s-o  moştenim. 

Moartea  este  o  virgulă  ce  desparte  fraza  vieţii  in  două;  viaţa  de  dincolo  de 
mormint,  viaţa  veşnică  şi  viaţa  de  dincoace  de  mormint,  trăită  aici  în  permanenta 
perspectivă  a  celeilalte.  De  aceea  slujba  noastră  de  azi  nu  este  o  slujbă  de  întristare 
—  fără  doar  o  întristare  trupească,  obişnuită  pentru  pierderea  trupului,  ci  este  mai 
ales  o  slujbă  de  nădejde  că  Dumnezeu  primeşte  sufletul  arhiereului  Său  drag  şi-l 
învredniceşte  de  odihna  veşnică  şi  de  plata  cuvenită. 

„Vremea  despărţirii  noastre  a  sosit",  îi  zice  Sf.  Ap.  Pavel  lui  Timotei.  Cu  acest 
cuvînt  ne  adresăm  şi  noi  Mitropolitului  Nicolae.  Dar  despărţirea  aceasta  nu  este 
totală.  El  rămîne  în  sufletele  noastre,  in  sufletele  generaţiilor  de  preoţi  pe  care  i-a 
crescut  cu  bunătatea,  înţelegerea  şi  priceperea  lui.  Azi  aceste  generaţii  de  preoţi 
din  tot  Ardealul  simt  că  dascălul  lor  este  prezent  în  viaţa  lor,  căci  dacă  ei  realizează 
ceva  în  viaţa  lor,  aceasta  se  datoreşte  şi  dascălului  care  ie-a  semănat  în  suflete  daru¬ 
rile  cu  care  el  însuşi  a  fost  înzestrat  de  Dumnezeu. 

Traiectoria  vieţii  sale  este  plină  de  lumină. 

Părinţii  i-au  fost  mineri,  a  avut  o  copilărie  aspră,  dar  care  a  rodit  din  plin 
în  primăvara  vieţii  sale  petrecută  la  Sibiu  in  anii  de  profesorat.  Vara  vieţii  a  fost 

în  timpul  cind  a  cunoscut  îndeaproape  întreaga  Mitropolie  a  Ardealului ,  vizitind 
toate  oraşele  de  pe  cuprinsul  acesteia,  semănind  în  sufletele  credincioşilor  săi  sâmînţu 
credinţei  in  Dumnezeu  şi  a  dragostei  şi  îndemnînd  la  trăire  creştinească  şi  româ¬ 
nească,  la  unitate  creştină  şi  naţională.  Momentele  cele  mai  însemnate  ale  acestor 
vizite  erau  cuvîntările  sale.  Cine  nu  a  auzit  —  sau  cine  poate  uita  dacă  a  auzit  — 
de  aceste  vorbiri  înflăcărate  pe  care  Mitropolitul  le  ţinea  ori  de  cîte  ori  avea  pri¬ 
lejul?  Entuziasmul  său  era  molipsitor  stimulind  o  actualizare  a  îndemnului  în  faptă. 
Toamna  vieţii  sale  a  fost  grea.  Mintea  lui  a  început  să  se  stingă  încet.  Cercul  cu¬ 
noaşterii  s-a  îngustat  din  ce  in  ce  mai  mult.  S-a  depărtat  de  lumea  sa,  dar  cu  ochii 
credinţei  zărea  poate  o  lume  dc  dincolo  de  veac  pe  care  n-o  putea  tălmăci  in  cuvinte. 

Mitropolitul  Nicolae  nu  pleacă  cu  totul.  Numele  lui  se  înscrie  in  istoria  Tran¬ 
silvaniei.  El  rămine  ca  un  meteor  ridicat  la  mari  înălţimi  cu  efecte  binefăcătoare 
pentru  cler  şi  credincioşi.  De  acum  înainte  in  şirul  ierarhilor  pomeniţi  la  Sfînta 
Sfintelor  se  va  pomeni  şi  numele  celui  de-al  treilea  ierarh  al  Ardealului  cu  numele 
Nicolae. 

Îmi  revine  acum  greaua  îndatorire  de  a  aduce  aici  un  cuvînt  de  despărţire 
din  partea  Episcopiei  Oradiei.  Mitropolitul  Nicolae  a  fost  din  copilărie  legat  de 
meleagurile  din  vestul  ţării,  de  plaiurile  bihorene.  Studiile  teologice  şi  le-a  început 
la  Academia  Teologică  din  Oradea,  unde  a  făcut  primul  an.  Mai  tîrziu,  în  fiecare 
an  revenea  pentru  tratament  cind  lua  parte  la  binecuvîntări  şi  sfinţiri  de  biserici, 
transmiţînd  credincioşilor  cuvinte  de  întărire  în  credinţă  şi  încredere  în  forţele  spi¬ 
rituale  ale  poporului  nostru.  Era  o  sărbătoare  de  fiecare  dată  cînd  Mitropolitul 
Nicolae  venea  în  părţile  noastre.  Prin  mine,  clerul  şi  credincioşii  din  Episcopia  Ora¬ 
diei  aduc  un  pios  omagiu  şi  făgăduiesc  că  nu-l  vor  uita  pe  cel  pe  care  l-au  preţuit  şi 
iubit  atît  de  mult. 

Închei  cuvîntul  de  despărţire  de  azi,  avînd  iii  minte  gindurile  adormitului  in¬ 
tru  Domnul  care  şi-a  luat  rămas  bun  de  la  lumea  aceasta  cu  inima  legată  de  Altarul 
dumnezeiesc  pe  care  l-a  slujit  zicînd:  „Rămîi  în  pace  scump  şi  dumnezeiesc  Altar. 
Roagă  pe  Domnul  să  mă  învrednicească  a  te  vedea  în  Biserica  cerească  a  celor  nou 
născuţi.  Rămîi  în  pace  Altar  sfînt  şi  iertător.  Trupul  sfînt  şi  sîngele  scurs  al  Dom¬ 
nului  pe  care  le-am  primit  de  la  Tine  mi-au  dat  iertare  păcatelor,  şi  încredere  în 
faţa  tronului  neînvins  al  Domnului  şi  Dumnezeului  nostru.  Rămîi  în  pace  sf.  Altar 
şi  masă  a  vieţii,  roagă  pentru  mine  pe  Domnul  nostru  lisus  Hristos  să  nu  încetez 
niciodată  a  păstra  amintirea  Ta  şi  să  mă  învrednicească  a  sluji  marelui  Arhiereu 
lingă  Altarul  cel  ceresc  “ 

Şi  acum  Doamne  Dumnezeul  nostru  slobozeşte  in  pace  pe  robul  Tău.  Arhiereul 
Nicolae,  care  in  viaţă  a  vestit  numele  şi  puterea  Ta.  a  săvîrşit  lucrul  ce  i  l-ai  dat  şi 
c  preamărit  dumnezeirea  Ta.  Primeşte  sufletul  lui  in  locaşurile  drepţilor  şi  îl  în¬ 
vredniceşte  să  se  bucure  neîncetat  de  vederea  cea  negrăită  a  slavei  Tale,  iar  trupul 
să  se  dea  firii  zidite  de  Tine  din  care  este  alcătuit  şi  în  ziua  cea  mare  a  dreptei 
judecăţi  să  dea  răspuns  bun  înaintea  Dreptului  Judecător.  Amin!“ 

Em.  Sa  Domnul  Episcop  Albert  Klein  în  numele  Bisericii  Evanghelice-lut.  C.  A. 
din  România,  care  a  spus: 

„Ne-am  întrunit  să  însoţim  cu  gindurile  şi  cu  rugăciunile  noastre  pe  răposatul 
dr.  Nicolae  Mladin  pe  ultimul  său  drum  in  faţa  tronului  ceresc. 

Orice  fiinţă  umană  are  nevoie  de  cortegiul  de  dragoste  al  acelora  care  doresc 
să  mărturisească  în  faţa  judecăţii  lui  Dumnezeu  că  îi  sint  datori  răposatului,  pentru 
semnele  şi  faptele  de  dragoste  cu  care  i-a  mîngiiat  şi  i-a  ajutat. 

Astfel  să-mi  fie  îngăduit  să-mi  amintesc  de  dragostea  frăţească,  cu  care  Înalt 
Prea  Sfinţia  Sa  Mitropolitul  Ardealului  de  pe  atunci  m-a  salutat  cu  prilejul  investi- 
turii  şi  al  înscăunării  mele  ca  episcop  şi  mi-a  oferit  frăţietatea  aceea  sinceră,  care  nu 
a  fost  stingherită  niciodată. 

Nu  vom  uita  aceea  seară  din  ianuarie  1970,  cînd  Înalt  Prea  Sfinţia  Sa,  cu  pri¬ 
lejul  încheierii  săptămînii  de  rugăciune  pentru  unitatea  creştină,  intr-o  impresio¬ 
nantă  predică,  ne-a  propovăduit  Evanghelia  de  pe  amvonul  catedralei  evanghelice 
din  Sibiu,  cu  o  adîncă  înţelegere  pentru  problemele  specifice  ale  comunităţii  luterane. 

Ne  amintim  de  numeroasele  convorbiri,  care,  indiferent  de  punctul  de  plecare, 
s-au  transformat  intr-un  dialog  al  credinţei  şi  al  dragostei. 

Dar  îi  mulţumim  şi  pentru  mărturia  sa  creştină ,  a  cărei  idee  centrală  a  fost 
măreţia  şi  frumuseţea  vieţii  în  Hristos.  Ne-a  invitat  să  avem  parte  la  această  viaţă 
care  este  veşnică,  fiindu-ne  oferită  de  însăşi  Domnul  cel  înviat  din  morţi. 

Vă  rugăm  să  pnmiţi  sincere  condoleanţe  din  partea  Bisericii  Evanghelice,  a 
clerului  şi  a  credincioşilor  ei. 

Dumnezeu  să-l  ierte,  să-l  primească  în  împărăţia  Sa  şi  să-l  aşeze  între  cei 
drepţi,  ca  să  vadă  Slava  Sa,  a  Tatălui,  a  Fiului  şi  a  Sfîntului  Duh,  Unul  şi  acelaşi  în 
vecii  vecilor". 

Em.  Sa  Domnul  Episcop  Nagy  Gyula  în  numele  Eparhiilor  reformate  din 
România,  care  a  spus: 

„ în  numele  credincioşilor,  preoţilor,  întîistătătorilor  Biserici  Reformate  din 
România  şi  al  meu  personal  mă  opresc  lingă  sicriul  fratelui  nostru  Nicolae  Mladin, 
fost  mitropolit  ortodox  român  al  Ardealului,  cu  inimă  compătimitoare  pentru  pier¬ 
derea  imensă  a  Bisericii  Ortodoxe  soră  şi  pentru  durerea  profundă  a  rudelor  mai 
apropiate  sau  mai  îndepărtate  şi  a  prietenilor. 

El  şi-a  redat  sufletul  său  nemuritor  Domnului  său  creator! 

In  inima  mea  răsună  cuvintele  Sfîntului  Apostol  Pavel:  „M-am  luptat  lupta 
cea  bună.  mi-am  isprăvit  alergarea,  am  păzit  credinţa “  (II  Tim.  4,  7).  Aceste  cuvinte 
sînt  scrise  de  către  Sfîntul  Apostol  Pavel  in  timpul  robiei  sale  la  Roma,  iubitului  său 
ucenic  Timotei,  cu  gîndul  la  moartea  sa  apropiată,  spunînd:  „Căci  eu  sînt  gata  să 
fiu  turnat  ca  o  jertfă  de  băutură  şi  clipa  plecării  mele  este  aproape"  (II  Tim.  4,  6). 

Acest  cuvînt  este  o  dare  de  seamă  şi  o  confesiune !  Nu  numai  pentru  Timotei, 
nu  numai  pentru  comunitatea  din  Efes,  nu  numai  pentru  cei  care  l-au  urmat  pe 
Hristos,  locuitori  în  Asia  Mică ,  şi  nu  numai  lingă  sicriu  sînt  aceste  cuvinte  o  măsură 
valabilă  a  vieţii.  Ele  sînt  ordinea,  porunca  şi  obligaţia  oricărei  vieţi! 

Mesajul  predicii  este  cuprins  in  trei  cuvinte:  m-am  luptat ,  mi-am  isprăvit, 
am  păzit.  Fără  îndoială,  orice  viaţă  este  o  luptă  permanentă !  Pentru  viaţă,  pentru 
existenţă!  Pentru  realizarea  planurilor  noastre  individuale,  pentru  atingerea  scopu¬ 
rilor  noastre  propuse.  Dar  este  totodată  şi  o  luptă  pentru  acele  comunităţi  în  care 
trăim,  de  care  aparţinem:  familia,  comunităţile  de  muncă.  Biserica,  poporul,  socie¬ 
tatea,  patria.  Şi  apărarea  acestora,  bunăstarea  lor ,  fericirea  lor  constituie  totodată 
şi  destinul  bun  sau  mai  puţin  bun  al  vieţii  noastre. 

Pentru  această  luptă  trebuie  să  ne  pregătim  şi  în  această  luptă  trebuie  să  rezis¬ 
tăm!  Această  luptă  permanentă,  această  alergare  fără  oprire  nu  poate  fi  abando¬ 
nată.  Nu  se  poate  încetini!  Această  alergare  are  bucuria  sa,  povara,  recunoştinţa  şi 
umilinţa  sa,  dar  are  şi  răsplata  sa  frumoasă! 

Potrivit  frumosei  şi  cunoscutei  comparaţii  a  Sfîntului  Apostol  Pavel,  această 
luptă  este  ca  o  cursă  de  competiţie.  Mulţi  pornesc,  sînt  mulţi  alergători,  dar  numai 
acela  va  cîştiga  premiul,  care  „se  stăpîneşte",  care  „se  poartă  aspru  cu  trupul  său “ 
(1  Cor.  9.  24—27). 

Această  alergare  nu  este  pentru  o  cunună  „care  se  poate  veşteji "  ci  pentru  una 
care  „nu  se  poate  veşteji".  Această  luptă  este  lupta  frumoasă  a  credinţei,  acea  luptă 
nobilă,  acea  alergare  pentru  cununa  vieţii  veşnice. 

Sfîntul  Apostol  Pavel  mărturiseşte  cu  conştiinţa  curată  în  faţa  lui  Dumnezeu 
şi  a  oamenilor:  M-am  luptat . . .  mi-am  isprăvit . . .  am  păzit.  AM  PĂZIT  CREDINŢA  ! 

L-am  cunoscut  pe  fratele  meu,  mitropolitul  Nicolae  Mladin,  de  amintire  bine- 
cuvintată,  încă  din  tinereţea  sa.  din  oraşul  său  natal  Petroşani,  unde  trăia  împreună 
cu  familia  sa,  în  valea  luptelor  supraomeneşti,  a  necazurilor  de  odinioară,  din  valea 
„diamantelor  negreu  de  astăzi. 

I-am  urmărit  calea  vieţii  sale,  ca  şi  a  unui  prieten  iubit  timp  de  aproape  două 
decenii,  în  timpul  cînd  era  profesor  de  etică  la  Teologia  din  Sibiu.  Am  fost  prezent 
şi  la  instalarea  sa  ca  mitropolit  în  calitate  de  episcop  reformat,  bucurîndu-mă  cu 
recunoştinţă  pentru  însărcinările  sale  responsabile,  pentru  chemarea  sa  care  însemna 
o  frumoasă  cinstire.  împreună  cu  Sfîntul  Sinod  şi  cu  poporul  ortodox  credincios 
am  simţit  şi  am  rostit:  „VREDNIC  ESTE!" 

Multiplele  sale  daruri  primite  de  la  Domnul,  harismele  sale,  marea  sa  ştiinţă, 
lupta  întregii  sale  vieţi,  viaţa  sa  in  care  s-a  purtat  mereu  aspru  cu  trupul  său,  iubi¬ 
rea  sa  nestrămutată  faţă  de  Biserica  sa,  faţă  de  poporul  său,  l-au  chemat  la  multe 
servicii  şi  i-au  încredinţat  multe  sarcini.  El  şi-a  asumat  totul,  pînă  cînd  a  rezistat 

trupul  său  . . .  Viaţa  sa  de  mure  valoare  s-a  frint  şi  in  boala  sa  şi-a  găsit  îngrijire 
credincioasă  precum  şi  pace  intru  Domnul  pentru  sufletul  său  credincios,  aici  la 
Sîmbăta  de  Sus. 

Ii  mulţumesc  că  m-a  primit  ca  prietenul  său,  ca  impreună  slujitorul  şi  ca  fra¬ 
tele  său! 

Amintirea  sa  binecuvintată  va  rămine  in  inima  mea,  in  inimile  noastre,  ca 
exemplul  acelei  personalităţi  de  excepţie,  care  prin  întreaga  sa  viaţă,  prin  tinereţea 
sa.  prin  învăţăturile  sale  ca  profesor,  prin  înţelepciunea  sa  de  cîrmuitor  bisericesc, 
cu  clarviziunea  sa,  prin  slujirile  sale,  cu  inima  deschisă,  omenia  şi  iubirea  sa,  şi-a 
sfirşit  luptele,  şi-a  isprăvit  alergarea,  a  păzit  credinţa! 

Nu!  El  nu  a  murit!  El  a  plecat  doar,  numai  trupul  său  e  închis  in  sicriu,  dar  el 
trăieşte.  El  s-a  răsfirat  ca  petalele  florilor  şi  este  prezent  peste  tot:  in  inima  Bise¬ 
ricii  sale,  a  poporului  său,  în  inimile  celor  care  l-au  iubit,  ale  prietenilor  săi. 

Ne  înclinăm  cu  pietate,  cinstire  şi  cu  rugăciune  în  faţa  sicriului  său,  dar  nu 
pentru  veşnicie,  ci  ne  luăm  rămas  bun  spunînd:  Dumnezeu  cu  tine.  Dumnezeu  cu 
noi.  la  revedere !“ 

P.  S.  Episcop-vicar  lustinian  Maramureşanul  în  numele  foştilor  studenţi  ai  ador¬ 
mitului  în  Domnul  ierarh,  a  spus: 

,, Pentru  noi  toţi  cei  ce  am  audiat  cursurile  şi  citit  cu  veneraţie  cărţile  celui 
pe  care  îl  conducem  pe  ultimul  drum,  Mitropolitul  Nicolae  Mladin  va  rămine  un 
stîlp  de  lumină  pe  drumul  vieţii  noastre.  Luceafărul  este  luceafăr  şi  după  trecerea 
printr-o  eclipsă,  ba  chiar  apare  mai  luminos  după  aceea.  Aceasta  nu  ştirbeşte  intru 
nimic  din  caracteristicile  pe  care  le  are. 

Mitropolitul  Nicolae  face  parte  din  galeria  marilor  mitropoliţi  ai  Ardealului. 
Gîndirea  lui  originală,  dragostea  de  ţară  şi  popor ,  grija  pentru  Biserica  lui  Hristos 
şi  pentru  tradiţiile  noastre  strămoşeşti  sînt  numai  cîteva  din  diamantele  ce  împodo¬ 
besc  cununa  de  aur  a  marelui  dispărut.  încununat  astfel,  intră  în  istoria  neamului 
românesc,  in  istoria  Bisericii  noastre  şi  in  eternitate.  Parcă  auzim  glasul  Domnului 
zicîndu-i  slujitorului  Său,  Mitropolitul  Nicolae:  „Bine  slugă  bună  şi  credincioasă, 
intră  intru  bucuria  Domnului  Tău". 

Aduc  aici  prinosul  de  recunoştinţă  şi  mulţumire  din  partea  preoţilor  şi  credin¬ 
cioşilor  Arhiepiscopiei  Vadului,  Feleacidui  şi  Clujului,  din  partea  î.  P.  S.  Arhiepiscop 
Teofil  personal. 

Azi  in  faţa  tuturor  altarelor  din  această  Arhiepiscopie,  sînt  convins  că  toţi 
preoţii  care  au  auzit  de  decesul  Mitropolitului  Nicolae  au  înălţat  rugăciuni  pentru 
odihna  sufletului  său. 

Ţin  să  aduc  un  cuvînt  de  recunoştinţă  şi  mulţumire  şi  părinţilor  din  Mănăsti¬ 
rea  „Brincoveuriu",  in  special  fratelui  Irineu.  care  l-au  înconjurat  pe  marele  dispărut, 
în  ultima  parte  a  vieţii  lui,  cu  dragoste  şi  grijă. 

Dumnezeu  să-l  odihnească  in  pace.  Amin!" 

P.  C.  pr.  prof.  onor.  Nicolae  Neaga  in  numele  colegilor  de  profesorat  de  la  Insti¬ 
tutul  Teologic  Universitar  din  Sibiu,  care  a  spus: 

..După  frumuseţea  atîtor  cuvinte  mi  se  pare  că  ar  fi  de  prisos  orice  întregire 
dar  prestigiul  Mitropolitului  Nicolae  Mladin  ne  permite  să  vorbim  iară  şi  iară.  In 
calitate  de  coleg  de  catedră,  îmi  imgădui  să  vorbesc  în  numele  celorlalţi  colegi  pe  care 
i-a  avut  in  perioada  de  profesorat.  Acum  cînd  vijelia  morţii  a  răsturnat  un  stejar 
adine  înrădăcinat  in  invăţămîntul  nostru  teologic,  parcă  nici  nu  putem  crede  că  a 
murit.  Nu  e  timp  îndelungat  de  cînd  l-am  văzut  ultima  oară  şi  iată,  acum  el  îşi 
încheie  socotelile  vieţii.  Intr-adevăr  nimeni  nu  ştie  ceasul  sfîrşitului.  Aşa  cum  spune 
o  veche  zicere  românească,  am  venit  pe  rînd  şi  plecăm  pe  sărite. 

S-a  înfăţişat  aici  figura  marelui  dascăl  şi  profesor  Nicolae  Mladin.  îmi  îngădui 
şi  eu  a  da  expresie  sentimentelor  mele.  Parcă-l  văd  cu  privirea  blîndă  şi  pătrunză¬ 
toare,  faţa  amicală,  constituţia  fizică  bine  organizată,  calculat  in  mers  ca  metrica 
poeziei  greceşti,  măsurat  în  vorbă  ca  sentenţiosul  Cezar.  Cărţile  sale  vor  vorbi 
peste  veacuri  de  dascălul  de  odinioară,  de  talentul,  de  mintea  lui  ordonată,  de  cali¬ 
tăţile  sale  alese.  Lucrurile  pe  care  profesorul  Nicolae  Mladin  le-a  împărtăşit  stu¬ 
denţilor  săi  sînt  la  superlativ;  el  le-a  exprimat  cu  toată  convingerea  fiinţei  sale.  Om 

modest,  sobru,  de  muncă  şi  caracter  şi-a  găsit  idealul  in  credinţă  şi  plata  în  muncă. 
Pentru  toate  acestea  la  simpozionul  cintăririi  faptelor  bune  şi  rele  ar  putea  răs¬ 
punde  cu  poetul:  „Doamne-n  lume  cit  am  stat  /  Pe  Tine  te-am  reprezentat 

Te  vom  păstra  in  suflet  ca  pe  o  icoană  curată  din  atelierele  Mănăstirii  Sîmbăta. 
Primeşte-l  cu  drag  pămînt  iubit  şi  culcă-l  în  pace  la  sinul  tău.  Amin!" 

P.  C.  protopop  al  Sibiului  pr.  Dănilă  Luca  în  numele  protopopilor  şi  preoţilor 
din  Arhiepiscopia  Sibiului,  a  spus: 

„Nu  cu  puţină  emoţie  încerc  să  aduc  un  cuvînt  care  să  constituie  un  frumos 
omagiu  pentru  cel  ce  mi-a  fost  profesor  şi  păstor,  I.  P.  S.  Arhiepiscop  şi  Mitropolit 
Nicolae  Mladin. 

Arhiepiscopul  şi  Mitropolitul  Nicolae  Mladin,  cu  ziua  de  azi  se  mută  acolo 
unde  nu  mai  este  „durere,  întristare,  suspin",  ci  viaţă  şi  loc  ce  de  atîtea  ori  ne-a  fost 
arătat ,  descris,  învăţat  de  către  ilustrul  profesor  şi  mitropolit  în  aşa  fel  incit  să  înţe¬ 
legem  că  nu  există  misiune  mai  înaltă  dedt  aceea  de  a-l  sluji  pe  Dumnezeu.  Pleacă 
la  Hristos,  Împăratul  cel  fără  de  moarte  în  care  credem  cu  adevărat.  Iar  ceea  ce  cre¬ 
dem  ştim  că  ne  va  da  şi  nouă:  învierea  şi  viaţa  veşnică.  Pleacă  la  Cel  pe  care  l-a 
mărturisit  şi  predicat  cu  scrisul,  cu  cuvîntul,  cu  slujirea  sa  la  Sf.  Altar.  Dragostea  sa 
faţă  de  cele  sfinte  ne-a  făcut  să  înţelegem  că  misiunea  preoţească  este  de  mare  răs¬ 
pundere,  atît  în  faţa  oamenilor  cit  şi  în  faţa  lui  Dumnezeu.  Am  învăţat  de  la  el  că 
orice  lucru  din  lumea  aceasta  dacă  se  strică  poate  fi  înlocuit  dar  sufletul  omului  dacă 
se  strică,  in  locul  lui  cu  putem  pune  nimic.  N-a  pierdut  nici  un  prilej  de  a  ne  îndemna 
la  pace,  frăţietate,  la  a  da  tot  ce  este  mai  bun  în  noi,  la  a  sluji  Biserica  şi  Patria, 
de  a  ne  consacra  slujirii  la  altarul  Patriei  şi  al  Bisericii  noastre  strămoşeşti. 

Nu  uit,  înalt  Prea  Sfinţite  Părinte  Mitropolit  Antonie,  că  după  instalarea  I.  P.  S. 
Voastre,  1.  P.  S.  Mitropolit  Nicolae  a  cerut  mulţimii  să  meargă  pe  acelaşi  drum  de 
cinste  şi  preţuire  pentru  I.  P.  S.  Voastră,  cum  a  simţit  că  preoţimea  avea  pentru 
dînsul.  Şi  colaboratorii  Înalt  Prea  Sfinţiei  Voastre  au  pus  aceste  cuvinte  la  inima 
lor  pentru  a  nu  le  ştirbi  întru  nimic. 

Nu-l  vom  putea  uita  niciodată,  inimile  noastre  azi  sînt  pline  de  durere.  Peste 
chipul  lui  pămîntesc  se  aşterne  ţărîna  dar  chipul  lui  sufletesc  rămîne  viu  în  sufle¬ 
tele  noastre.  In  rugăciunile  noastre,  de  azi  înainte,  vom  zice:  „Pe  înalt  Prea  Sfin¬ 
ţitul  Arhiepiscopul  şi  Mitropolitul  nostru  Nicolae,  pomeneşte-l  Doamne  întru  împă¬ 
răţia  Ta.  Amin!" 

P.  C.  arhid.  praf.  Constantin  Voicu,  rectorul  Institutului  Teologic  Universitar 
din  Sibiu,  în  numele  profesorilor,  studenţilor  şi  tuturor  ostenitorilor  de  la  acest 
Institut,  care  a  spus: 

Profesorii,  studenţii  şi  ostenitorii  Institutului  Teologic  Universitar  din  Sibiu 
aduc,  prin  prezenţa  lor  şi  prin  cuvîntul  meu,  prinos  de  înaltă  cinstire ,  dragoste  şi 
recunoştinţă,  distinsului  dascăl  de  Teologie  şi  arhipăstor  al  Mitropoliei  Ardealului , 
I.  P.  S.  Dr.  Dr.  h.  c.  Nicolae  Mladin  la  popasul  ultim  dnd  trece  de  la  viaţa  aceasta 
spre  „cea  neîmbătrînitoare  şi  veşnică". 

Cu  ce  cuvinte  s-ar  putea  evoca,  cum  se  cuvine,  profilul  personalităţii  celui  ce 
a  fost  Mitropolitul  Nicolae  Mladin? 

Voi  încerca  să-mi  mărginesc  cuvîntul  la  un  singur  aspect  din  viaţa  Înalt  Prea 
Sfinţiei  Sale ,  acela  de  eminent  dascăl  de  Teologie,  care  l-a  impus,  de  mult ,  ca  mare 
personalitate  a  gîndirii  teologice  româneşti  contemporane . 

Cînd  fac  această  afirmaţie  dau  glas  celor  25  de  ani  de  neobosite  strădanii  şi 
autentice  vrednicii  ale  defunctului  ca  profesor  la  Institutul  Teologic  Universitar 
din  Sibiu. 

Sînt,  apoi,  în  asentimentul  şi  pe  linia  convingerilor  Mitropolitului  Nicolae  Mla- 
dtn  însuşi ,  care,  chiar  în  ziua  ruperii  de  Institut  şi  trecerii  în  Ierarhia  superioară 
mărturisea:  „Votul  acesta  mărturiseşte  încrederea  şi  preţuirea  clerului  şi  credin¬ 
cioşilor  ai  căror  reprezentanţi  sînteţi,  faţă  de  un  dascăl,  care  socotea  ca  misiune  a 
vieţii  sale  altarul  şi  catedra,  amvonul  şi  condeiul.  Aşa-mi  făurisem  gîndul:  să-mi 
zidesc  fiinţa  în  sufletele  studenţilor  teologi,  in  inimile  celor  ce-mi  citeau  slova  şi  celor 
ce  ascultau  graiul  predicatorului M. 

Cu  adevărat  cuvinte  pline  de  sens  şi  împlinite  in  viaţa  profesorului  de  Morală 
de  la  Sibiu,  Dr .  Nicolae  Mlădiu.  Aşa  s-a  întimplat !  Şi-a  zidit  fiinţa  şi  şi-a  dăltuit 
numele  în  sufletele  ucenicilor,  care  l-au  dus  cu  ei  pe  întinsele  meleaguri  ale  patriei, 
unde  slujesc  lui  Dumnezeu  şi  oamenilor . 

Slujirea  lui  Dumnezeu,  prin  slujirea  oamenilor ,  l-a  preocupat  pe  profesorul 
Nicolae  Mladin,  prin  tot  ceea  ce  a  făcut  la  amvon,  la  catedră  şi  cu  pana  măiastră 
aştemînd  pe  mii  de  pagini  învăţătura  ortodoxă,  gîndită  pentru  credincioşii  zilelor 
noastre. 

Ca  pedagog  a  ştiut  să  folosească  metoda  cea  mai  potrivită  care  să-l  apropie  de 
sufletul  uman  însetat  de  cunoaştere,  de  frumos ,  de  adevăr  şi  mai  ales  de  desăvîr- 
şire  morală.  Acestea  l-au  impus  repede  ca  un  profesor  ascultat,  preţuit  şi  iubit. 

Ca  teolog,  profesorul  Nicolae  Mladin  a  intuit  de  timpuriu  marile  teme  ale 
contemporaneităţii,  cărora  Biserica  trebuie  să  le  dea  o  justă  orientare  în  Lumina 
învăţăturii  sale. 

Teza  sa  de  licenţă:  „Influenţa  lui  Dionisie  Areopagitul  asupra  lui  Ioan  al  Crucii", 
demonstrează  dorul  teologului  după  căutarea  unităţii  creştine,  iar  teza  de  doctorat 
„lisus  Hristos  —  viaţa  noastră “  (asceza  paulină)  îl  recomandă  ca  teolog  profund, 
orientat  în  specificul  spiritualităţii  ortodoxe.  Hristos  este  modelul  vieţii  creştinului 
in  toate  aspectele  ei:duhovnicesc-spiritucd .  bisericesc  şi  social. 

Aceste  laturi  ale  vieţii  l-au  preocupat  deopotrivă,  in  cursurile  de  la  catedră,  în 
predicile  de  la  amvon  şi-n  operele  teologice  scrise. 

Ca  ardelean  l-a  preocupat  şi  i-a  fost  scumpă  Ortodoxia,  ca  aluat  al  unităţii 
bisericeşti  şi  naţionale,  pentru  care  a  militat  in  scrierile:  „Cînd  fraţii  sînt  împreună"; 
„ Rolul  preoţimii  în  întregirea  bisericească ";  „ Reîntregirea  Bisericii  Ortodoxe  Ro¬ 
mâne";  „Samuil  Micu  Clain  Teologul";  „Dacă  ar  trăi  Inochentie  Micu  Clain 

Ca  profesor  de  morală  creştină  a  abordat  teme  de  actualitate  înainte  ca  Bise¬ 
rica  să  se  exprime  oficial  asupra  lor.  Morala  creştină  a  fost  gîndită  pentru  credin¬ 
cioşii  zilelor  noastre  responsabil  de  toate  aspectele  cu  care  contemporaneitatea  este 
confruntată.  Putem  aprecia,  în  acest  sens,  orientarea  sa,  ca  a  unui  teolog  profund 
umanist,  cum  reiese  din  studiile:  „Creştinismul  şi  forţele  sociale";  ,, Problema  omu¬ 
lui";  „Problema  muncii  în  creştinism “;  „Morala  creştină  şi  progresul  social ";  „Munca 
liberă  şi  creatoare" ;  „Principii  morale  anticolonialiste" ;  Despre  cibernetică “;  „Mo¬ 
rala  creştină  şi  patriotismul" ;  „Creştinii  pe  calea  păcii "  etc. 

A  încurajat  ucenicii  de  la  catedră,  şi  pe  credincioşi  de  la  amvon  şi  pe  toţi  cu 
condeiul,  să  urce  fără  sfială  treptele  desăvîrşirii  morale,  după  pilda  Mîntuitorului 
„lisus  Hristos  —  viaţa  noastră",  care  ne  sfinţeşte  viaţa  in  „Biserica  Ortodoxă  Ro¬ 
mână  —  una  şi  aceeaşi  în  toate  timpurile" .  Pe  lingă  activitatea  de  la  catedră,  a  fost 
redactor  responsabil  al  publicaţiei  şaguniene  „Telegraful  Român"  între  anii  1948 — 
1967  cînd  are  loc  alegerea  sa  ca  Mitropolit. 

Pentru  toate  acestea  sîntem  îndreptăţiţi  să  afirmăm,  că  trecerea  la  cele  veşnice 
a  Înalt  Prea  Sfinţitului  Dr.  Nicolae  Mladin  lasă  in  sufletele  noastre,  ale  tuturor,  dar 
mai  cu  seamă  ale  celor  ce  ostenesc  în  Institutul  Teologic  Universitar  din  Sibiu,  unde 
înalt  Prea  Sfinţia  Sa  şi-a  petrecut  primăvara  vieţii,  adîncă  durere  şi  un  gol  de 
neinlocuit. 

Odată  cu  prinosul  recunoştinţei  pentru  profesorul  şi  ierarhul  ce  ne  părăseşte 
fizic  şi  cu  rugăciunea  fierbinte,  ce-l  însoţeşte  pe  calea  veşniciei,  ii  făgăduim  profe¬ 
sorii,  studenţii  şi  ostenitorii  Institutului  nostru  că  ii  vom  păstra  vie  pilda  lui  dăruirii 
lui  Dumnezeu  şi  oamenilor  şi  că,  aşa  cum  a  dorit ,  —  s-a  zidit  în  sufletele  noastre 
prin  toată  moştenirea  lăsată. 

Dumnezeu  să-l  odihnească  cu  drepţii!" 

P.  C.  pr.  Dumitru  Dan,  vicar  ad-tiv,  In  numele  Adunării  eparhiale  a  Arhiepisco¬ 
piei  Sibiului  şi  al  Consiliului  arhiepiscopesc,  a  spus: 

,.Eu  te-am  proslăvit  Părinte  pe  pâmint, 
lucrul  ce  mi-ai  dat  să  fac,  l-am  făcut44. 

„Eu  vin  la  Tine  Părinte  Sfinte,  pe  cei 
ce  mi  i-ai  dat,  pâzeşte-i  în  numele  Tău4*. 

Cam  prin  al  III -leu  deceniu  al  veacului  acestuia.  Providenţa  s-a  oprit  o  clipă 
la  o  casă  de  mineri  de  pe  frumoasa  vale  a  Jiului,  locuită  de  o  femeie  în  văduvie  cu 

numele  Letiţia,  îndemnînd-o  pe  ea  şi  pe  fiul  ei  Nicolae  să  păşească  pe  calea  slujirii 
preoţeşti. 

Acest  tînăr  împodobit  de  Dumnezeu ,  din  naştere,  cu  însuşiri  alese,  cu  o  voinţă 
de  neclintit,  cu  o  minte  ascuţită  şi  vrere  peste  poate,  a  trecut  încet,  dar  statornic, 
consecvent  şi  continuu,  toate  etapele,  nevoile,  lipsurile  şi  încercările  nu  de  puţine 
ori  aspre ,  ale  tîndrului  hotărît  să  acumuleze  atîtea  cunoştinţe,  taine  şi  mistere  ale 
învăţăturii  lui  Hristos-Domnul  nostru,  incit  să  poată  să  ajungă  aproape  la  desăvîrşire 
şi  să  fie  ales  între  aleşii  Domnului. 

Socotit  încă  de  atunci  ca  un  copil  minune,  prin  rezultatele  excepţionale  la  învă¬ 
ţătură  şi  continui  ndu- şi  tinereţea  ca  un  tînăr  cu  vaste  perspective  şi  măreţ  viitor, 
are  fericirea,  pe  care  doar  cei  aleşi  o  au,  de  a-l  întîlni  pe  marele  mitropolit  Nicolae 
Bălan  (acest  mare  ctitor  de  oameni),  care  cu  ascuţimea  minţii  sale  intuieşte  la  tind - 
rul  teolog  Nicolae  Mladin  acea  sclipire  de  inteligenţă  care  ar  putea  să  strălucească 
măreţ  pe  ogorul  Bisericii  noastre. 

Trimis  la  studii  peste  hotare  şi  apoi  tuns  în  monahism  aici  la  poalele  munţilor 
Carpaţi ,  în  ctitoria  marelui  voievod  Brincoveanu,  tînărul  teolog  şi  monah  urcă  pînă 
la  demnitatea  de  profesor  universitar  la  Institutul  Teologic  din  Sibiu  şi  de  aici  la 
înalta  treaptă  şi  marele  rang  de  Arhiepiscop  şi  Mitropolit  al  Ardealului .  pe  scaunul 
nemuritorilor,  ilustrat  cu  măreţie  de  A.  Şaguna,  I.  Meţianu,  N.  Bălan,  Iustin  Moisescu, 
Prea  Fericitul  Părinte  Patriarh  actual. 

Prin  puterea  sa  de  pătrundere,  prin  dragostea  sa  fierbinte  faţă  de  Dumnezeu  şi 
oameni,  faţă  de  Biserica  lui  Hristos  şi  neamul  nostru  românesc,  prin  acele  străful¬ 
gerări  şi  sclipiri  de  gîndire,  prin  blindeţe  şi  mai  ales  prin  avintul  cu  care  cuvinta  de 
la  catedră  sau  amvon  —  făcind  din  amvon  catedră  şi  din  catedră  amvon  —  cu  ochii 
de  culoarea  cerului  deschis,  cu  chip  de  ascet  captînd  ca  nimeni  altul  masele,  vlădica 
Nicolae  s-a  ridicat  la  nivelul  celor  mai  mari  şi  distinşi  conducători  ai  vieţii  noastre 
bisericeşti  de  aici  din  potcoava  Carpaţilor  transilvăneni,  cît  şi  de  pe  întreg  cuprinsul 
Patriarhiei  Române. 

Ce  a  făcut  şi  cît  a  reuşit  să  facă  vlădica  Nicolae  va  arăta  istoria  Bisericii  noas¬ 
tre,  în  care  a  intrat  cu  demnitate  şi  o  ştiu  toţi  aceia  care  l-au  ascultat  vibrind  de  la 
catedră  sau  din  amvonul  catedralei  Ardealului  sau  i-au  citit  şi  răscitit,  i-au  studiat 
miile  de  pagini  ale  articolelor,  studiilor  şi  cărţilor  publicate  sub  semnătura  I.  P.  S. 
Sale. 

Nopţile  de  studiu,  nopţile  de  muncă  intensă,  de-ar  fi  să  amintim  şi  numai  ace¬ 
lea  în  care,  ca  redactor,  concepea  aproape  singur  „Telegraful  Român **  şi  nu  puţine 
au  fost  dimineţile  în  care  maica  Letiţia  mergea  plîngînd  la  P.  C.  rector  Sofronie 
Vlad,  spunînd  cu  lacrimi  în  ochi  că  „Niculiţă  al  meu  n-a  dormit  nici  noaptea  asta** , 
apoi  grijile  şi  dăruirea  totală  pentru  bunul  mers  al  Arhiepiscopiei,  i-au  vlăguit  şi 
şubrezit  sănătatea. 

O  vorbă  românească  spune  că:  „Pămîntul  este  rotund  şi  vrerea  Domnului 
rămîne  neschimbată'* ;  şi  vrut-a  Domnul  ca  înalt  Prea  Sfinţitul  Mitropolit  Nicolae 
să  se  întoarcă  la  izvoare,  aici  la  mănăstirea  de  metanie,  aici  unde  depusese  jură - 
mîntul  să  fie  al  Domnului,  aici  între  ai  săi,  şi  aici  să-şi  primească  cununa  neveşte¬ 
jită  a  celor  aleşi. 

S-a  stins  încet  ca  o  făclie  dascălul  şi  Mitropolitul  nostru,  iar  acum  întins  in 
coşciugul  cu  care  călătoresc  din  această  viaţă  toţi  muritorii,  stă  întors  din  nou  cu 
faţa  spre  fereastra  mare  a  Carpaţilor,  aşteptînd  venirea  Domnului,  învierea  morţilor 
şi  viaţa  veacului  ce  va  să  fie. 

Confirmă  acum  cuvintele  marelui  Nicolae  Iorga,  care  spunea:  „Pentru  a  ieşi 
din  viaţă,  din  îndatoririle  vieţii,  nu  e  decît  o  singură  poartă:  a  morţii.  Dar  pînă 
atunci,  să  fii  cu  orice  risc  al  celorlalţi .  Va  veni  o  vreme  cînd  vei  trăi  numai  printr -înşii, 
prin  cei  pentru  care  te-ai  jertfit**.  Şi  pentru  vlădica  Nicolae  a  sosit  acum  vremea. 
Şi  totuşi,  putem  spune  că  el  n-a  murit,  trăieşte  în  veci,  e  numai  dus.  Ori  de  cîte  ori 
dorim  să  dialogăm  sau  să-i  cerem  sfaturile  o  putem  face,  deschizînd  cărţile  de 
învăţături  rămase  de  la  dînsul. 

In  numele  Adunării  Eparhiale,  al  Consiliului  Eparhial,  al  administraţiei  Cen¬ 
trului  eparhial  al  Mitropoliei  Sibiului,  al  muncitorilor  de  la  ateliere  şi  tipografie  şi 
al  tuturor  slujitorilor  din  Centrul  mitropolitan,  aducem  un  pios  omagiu  celui  care 
ne-a  fost  dascăl,  învăţător,  îndrumător  şi  conducător.  Părintele  nostru  Mitropolit 
Nicolae  zicind:  ,JDumnezeu  să-l  primească  şi  să-l  odihnească  în  locaşurile  drepţi¬ 
lor  Săi,  strălucind  peste  el  în  veci  lumina  feţei  Sale.  Amin!** 

La  sfirşit  a  luat  cuvintul  I.  P.  S.  Mitropolirt  Antonie  al  Ardealului,  care  a  spus: 

„A$  vrea  în  primul  rinei  să  mulţumesc  tuturor  celor  care,  prin  cuvintul  lor , 
au  adus  un  ultim  omagiu  adormitului  arhiepiscop  şi  mitropolit  Nicolae  Mladin,  care 
pleacă  acum  dintre  noi,  acolo  unde  nu  mai  este  durere,  nici  întristate,  nici  suspin. 
Pentru  că,  mai  ales  în  ultimii  ani,  a  avut  parte  de  întristare,  de  durere  şi  suspin. 
S-a  amintit  de  către  toţi  vorbitorii,  activitatea  sa  de  profesor  şi  activitatea  sa  de 
ierarh  dar  parcă,  oricite  s-ar  spune  despre  o  viaţă  de  om,  nu  se  poate  niciodată 
spune  totul.  Mai  rămîne  încă  loc  pentru  altele  şi  altele,  mai  ales  cind  cel  despre 
care  se  vorbeşte  a  fost  un  om  care  s-a  dăruit,  care  din  bogăţia  inimii  şi  a  mintii 
a  dăruit  totul  Bisericii,  Patriei,  prietenilor  şi  acestei  mănăstiri. 

Aşa  cum  s-a  spus,  a  ieşit  din  activitate  mai  devreme  decit  s-ar  fi  cuvenit,  mai 
devreme  decit  trebuia.  O  boală  nimicitoare  l-a  obligat  să-şi  întrerupă  gîndurile,  pla¬ 
nurile,  masa  de  scris,  pastoraţia  ierarhică,  întreaga  activitate  cu  care  s-a  făcut 
cunoscut  ca  profesor  la  Institutul  Teologic  Universitar  din  Sibiu  şi  ca  mitropolit 
al  Ardealului.  In  ultimii  ani  s-a  întors  aici  la  Sîmbăta,  in  chinovia  sa.  El  a  dorit 
să  se  întoarcă  aici,  intre  munţii  aceştia  cu  care  sufletul  şi  structura  sa  intelectuală 
avea  ceva  comun;  făcea  corp  comun  cu  piatra  şi  cu  pădurea  din  jurul  său.  Zicea 
adesea:  „Sînt  din  piatră  tare.  ca  moţii  din  care  mă  trag  şi  ca  Apusenii".  Şi  aşa  a  fost, 
atît  cit  a  fost  în  activitate. 

Vestea  morţii  mitropolitului  Nicolae  Mladin  m-a  prins  la  Bari,  in  sudul  Italiei, 
unde  eram  la  o  importantă  conferinţă  creştină  internaţională;  Bari  este  oraşul  în 
care  se  află  din  secolul  al  Xl-lea  moaştele  Sf.  Nicolae,  aşa  incit  acolo,  la  mormintul 
Sf.  Nicolae,  am  făcut  prima  rugăciune  pentru  mitropolitul  nostru  Nicolae.  Am  venit 
cu  primele  şi  cele  mai  rapide  mijloace  de  călătorie  pe  care  ni  le  pune  la  dispoziţie 
civilizaţia  modernă,  pentru  că  am  simţit  că  trebuie  neapărat  să  onorez  un  înaintaş 
şi  un  om  deosebit,  aşa  cum  facem  toţi  in  aceste  momente  de  despărţire  şi  bilanţ. 
Mulţumesc  1.  P.  S.  Mitropolit  Teoctist  al  Moldovei  şi  Sucevei  care  a  vorbit  în  numele 
P.  F.  Patriarh  Iustin  şi  al  Sf.  Sinod.  Vă  rog  Înalt  Prea  Sfinţite  să  transmiteţi  mulţu¬ 
mirile  noastre  ale  tuturor  celor  din  Mitropolia  Ardealului  pentru  că  v-a  delegat  să-l 
reprezentaţi  şi  să  luaţi  parte  astăzi  la  durerea  noastră.  Mulţumesc  tuturor  celorlalţi 
vorbitori,  cu  deosebire  Domnului  Episcop  Albert  Klein  al  Bisericii  Evanghelice  C.  A. 
din  R.S.  România  şi  Domnului  Episcop  Gyula  Nagy  al  Eparhiei  reformate  din  Cluj- 
Napoca. 

Aşa  s-a  întimplat,  că  pe  mitropolitul  Nicolae  l-am  cunoscut  foarte  devreme, 
încă  de  pe  cind  eram  student  teolog  la  Bucureşti.  Îmi  petreceam  adesea  vacanţele 
aici,  la  M-rea  Sîmbăta.  lntr-una  din  veri  am  luat  parte  la  ceremonia  tunderii  în 
monahism  a  unui  important  vieţuitor  al  mănăstirii,  de  către  mitropolitul  de  fericită 
amintire  Nicolae  Bălan,  in  anul  1946 .  Vieţuitorul  era  tinărul  pe  atunci  Nicolae 
Mladin,  profesor  la  Institutul  Teologic  din  Sibiu.  Ceremonia  s-a  petrecut  chiar  aici, 
pe  acest  loc  in  care  acum  zace  gata  de  plecare  pe  drumul  cel  din  urmă.  De  altfel 
nu  era  pentru  prima  oară  cind  auzisem  de  dînsul.  Am  fost  bucuros  atunci  că  l-am 
cunoscut,  dar  vestea  despre  el  ajunsese  de  mult  la  noi,  cei  care  studiam  în  Bucu¬ 
reşti.  Ştiam  toţi  că  la  Sibiu  preda  un  profesor  de  mare  valoare,  un  orator  extra¬ 
ordinar,  un  orator  care  ţine  auditoriul  cu  sufletul  la  gură,  un  orator  care  stringea 
în  jurul  lui  tineretul,  un  orator  al  cărui  cuvint  era  puternic  şi  adevărat.  In  toamna 
lui  1947  am  asistat,  la  Facultatea  de  Teologie  din  Bucureşti,  la  o  altă  festivitate ,  căci 
festivitate  a  fost:  momentul  in  care  Nicolae  Mladin  îşi  susţinea  teza  de  doctorat. 
Îmi  aduc  aminte  comentariul  pe  care  l-am  făcut  noi  studenţii,  observind  modul  cum 
şi -a  susţinut  teza  de  doctorat,  şi  nu  mă  refer  la  răspunsurile  pe  care  le  dădea  la 
întrebările  profesorilor,  sau  la  felul  cum  şi-a  apărat  teza  de  doctorat.  Ceea  ce  ne-a 
impresionat  foarte  mult  a  fost  faptul  că  masa  de  dinaintea  sa,  masa  pe  care  orice 
candidat  la  doctorat  ar  fi  avut  dreptul  să  aibă  cărţi,  notiţe,  fişe,  pentru  că  aşa  e  la 
susţinerea  unei  teze  de  doctorat :  poţi  să  te  inspiri  din  materiale  dinainte  pregă¬ 
tite,  poţi  să  citezi  din  cărţi  pe  care  le  ai  în  faţă;  ei  bine,  masa  lui  era  goală.  N-a  avut 
nevoie  de  notiţe,  de  cărţi,  de  fişe,  fiindcă  avea  totul  în  cap.  Avea  totul  în  minte, 
fiindcă  avea  o  minte  bună,  o  minte  scăpărătoare,  o  memorie  extraordinară.  Mintea 
lui  era  creme  care  scăpăra  repede.  Conversaţia  cu  el  era  o  delectare.  Cîţi  şi  cit 
de  mulţi  dintre  cei  care  l-am  cunoscut  nu  ne  aducem  aminte  de  asocierile  neaşteptate 
şi  spontane  pe  care  le  făcea  intre  idei  şi  cuvinte,  surprinzîndu-şi  întotdeauna  inter¬ 
locutorul. 

Trei  mari  mitropoliţi  ai  Ardealului  l-au  avut  aproape,  l-au  avut  in  atenţie 
deosebită  pe  încă  tînărul  Nicolae  Mladin,  pentru  că  îi  preţuiau  inteligenţa  deosebită 
şi  marea  lui  ştiinţă  de  carte.  Mitropolitul  Nicolae  Bălan,  mitropolitul  pe  atunci  —  azi 
Prea  Fericitul  Iustin  şi  mitropolitul  Nicolae  Colan.  Nu  a  dezminţit  atenţia  şi  preţui¬ 
rea  care  i-a  fost  acordată  de  aceşti  trei  mari  mitropoliţi  ai  Ardealului,  şi  a  dovedit 
că  nu  s-au  înşelat  atunci  cînd  i-au  acordat  credit  şi  sprijin.  într-o  săptărrdnă  ca 
aceasta,  acum  19  ani,  exact  între  4 — 11  iunie,  în  două  Duminici,  într-una  a  fost  ales 
mitropolit  al  Ardealului  şi  în  a  doua  a  fost  instalat  la  Sibiu.  Aşa  s-a  întîmplat  că  şi 
la  acest  eveniment  crucial  din  viaţa  lui,  la  evenimentul  alegerii  ca  mitropolit  al 
Ardealului,  mă  aflam  in  sala  Sf.  Sinod,  ca  ieromonah,  printre  invitaţi.  A  fost  fără 
îndoială  cea  mai  fericită  alegere  de  mitropolit  al  Ardealului  în  momentul  acela.  Suc¬ 
cesul  său  în  această  alegere  a  fost  considerat  absolut  de  către  toată  lumea  prezentă, 
ca  şi  de  ceilalţi  care  au  auzit  după  aceea  de  ea,  ca  fiind  foarte  firesc.  A  fost  socotit 
succesorul  firesc  al  mitropolitului  Nicolae  Colan. 

A  făcut  atunci,  aşa  cum  se  obişnuieşte  în  astfel  de  ocazii,  o  seamă  de  promi¬ 
siuni  şi  şi-a  luat  o  seamă  de  angajamente.  A  promis  atunci,  evocîndu-şi  înaintaşii,  — 
avea  o  predilecţie  deosebită  în  a-şi  evoca  înaintaşii,  de  la  Şaguna  încoace,  spre  a-şi 
mărturisi  preţuirea  faţă  de  ei  şi  dorinţa  de  a  le  urma  pilda,  —  a  promis  atunci  că  va 
fi  ca  şi  ei,  că  va  fi  un  bun  patriot.  Şi  a  fost.  Zicea  că  toţi  trebuie  să  cultivăm  in  noi 
şi  in  alţii  un  „patriotism  constructiv Este  expresia  lui.  Se  gîndea  desigur  la  cei  care 
fac  patriotism  de  paradă,  patriotism  de  vorbe.  El  cerea  un  patriotism  constructiv, 
arătat  prin  fapte,  dovedit  prin  fapte.  Să  arătăm  prin  fapte  cit  de  mult  iubim  acest 
pămînt  al  nostru  românesc,  cit  de  mult  iubim  neamul  nostru,  cit  de  mult  sîntem  gata 
să  ne  jertfim  pentru  el.  Patriotism  constructiv! 

A  promis  atunci  că  va  fi  un  om  al  vremii,  că  va  fi  un  om,  cum  zicea  de  altfel 
şi  Şaguna  la  vremea  sa,  care  va  înţelege  vremurile  şi  va  răspunde  exigenţelor  vremii 
sale.  Şi  aşa  a  fost. 

A  promis  atunci  că  va  fi  un  păstor  bun  după  chipul  lui  Hristos  şi  după  învă¬ 
ţătura  şi  tradiţia  Bisericii.  Şi  a  fost  aşa!  Cîţi  dintre  preoţii  care  sînt  aici  şi  dintre 
cei  care  se  întîmplă  să  nu  fie  astăzi  aici,  cîţi  n-au  fost  ucenicii  lui  la  Institutul  Teo¬ 
logic  şi  cîţi  n-au  fost  hirotoniţi  apoi  de  el  în  calitatea  sa  de  mitropolit!  A  păstorit 
în  Transilvania,  cu  prestigiu,  vreme  de  13  ani  (1967 — 1980),  şi  a  reprezentat-o  cu 
mare  cinste  în  Sf.  Sinod.  Mitropolitul  Nicolae  Mladin  nu  era  un  oarecare  în  Sinodul 
Bisericii  Române.  Era  o  autoritate,  o  autoritate  intelectuală,  morală  şi  patriotică. 
Avea  aceea  autoritate  care  se  sprijină  pe  o  conştiinţă  superioară,  pe  demnitate  şi  pe 
ştiinţa  de  carte.  La  dînsul  se  sprijinea  şi  pe  rădăcinile  adine  înfipte  în  pămintul 
şi  în  istoria  Transilvaniei.  Transilvania  a  avut  în  el  un  fiu  devotat.  Biserica  Tran¬ 
silvaniei  a  avut  in  el  un  slujitor  luminat.  F>reoţimea  şi  credincioşii  au  avut  în  el  un 
păstor  iscusit. 

La  un  moment  dat  şi-a  sintetizat  idealul  vieţii  sale ,  prin  alăturarea  a  patru 
cuvinte:  altarul  şi  amvonul,  catedra  şi  condeiul.  Intr-adevăr,  pe  toate  acestea  a 
ştiut  să  le  îmbine  în  mod  cu  totul  fericit.  Cum  s-a  arătat  aici  de  către  mulţi  vorbitori, 
de  către  colegii  şi  ucenicii  lui,  a  fost  un  păstor  şi  un  rugător.  Ca  dascăl  de  Teologie 
şi  hirotonisitor  a  asigurat  succesiunea  clericilor  în  toate  bisericile  Arhiepiscopiei  Sibiu¬ 
lui,  şi  ca  profesor  pentru  întreaga  Transilvanie.  Pe  amvon  cine  nu  ştie  dtă  vigoare, 
cită  forţă  emana  dintr-însul  în  momentul  în  care  predica.  Transmitea  tuturor  un  fel 
de  fior  prin  care  toţi  intrau  in  legătură  directă  cu  el,  cu  sufletul  lui,  cu  ideile  lui, 
şi  toţi  participau  la  ceea  ce  spunea.  In  expunere  făcea  dovada  unei  logici  desăvîrşite. 
Peste  tot  făcea  dovada  că  este  în  posesia  unor  gînduri  ordonate  şi  a  unor  idei  pre¬ 
cise.  Nu  vorbea  degeaba.  Nu  vorbea  la  întîmplare.  Întotdeauna  cuvîntul  lui  era  motivat 
de  idei  bine  alese  şi  bine  organizate.  Era  mobilizator  în  tot  ceea  ce  spunea.  Aceasta 
mi  s-a  părut  întotdeauna  extraordinar  la  dînsul.  Se  înfierbînta  cînd  vorbea,  şi  toc¬ 
mai  pentru  că  se  înfierbînta,  convingea.  Oratoria  sa  venea  din  substanţa  con¬ 
vingerilor  sale. 

A  propovăduit  pe  Hristos,  a  fost  un  bun  şi  mare  profesor  de  Teologie  morală 
şi  a  fost  aşa  cum  s-a  mai  remarcat  aici,  un  mare  luptător  pentru  unitatea  Bisericii 
Transilvaniei,  pentru  unitatea  intregni  Biserici  româneşti.  A  propovăduit  continui¬ 
tatea,  suveranitatea,  unitatea  neamului  nostru,  drepturile  noastre  istorice  asupra 
Transilvaniei.  Devenea  tunet  ciad  vorbea  despre  acestea,  iar  despre  suferinţele 
seculare  ale  poporului  Transilvaniei  nu  contenea  să  amintească,  spre  a  îndemna 
la  fapte  pentru  apărarea  independenţei  şi  libertăţii  în  sfîrşit  dobîndite.  Aduceţi-vă 

aminte:  cînd  vorbea  despre  acestea,  dintr-odată  se  înfierbinta.  Cuvintul  lui  devenea 
atunci  fulger.  Cuvintul  lui  scăpăra  şi  inimile  ascultătorilor  se  înfierbintau  şi  se 
luminau. 

A  fost  cu  adevărat  un  marc  fiu  al  poporului  românesc.  Proclama  întotdeauna 
cu  putere  legătura  dintre  românii  de  aici  şi  cei  de  peste  munţi.  Carpaţii  nu  ne-au 
despărţit  niciodată.  Au  fost  şira  spinării  neamului  românesc.  îi  plăcea  să-şi  aducă 
aminte  că  şi  studiile  şi  le-a  făcut  peste  tot.  ,,Eu  aparţin  de  fapt  ambelor  facultăţi, 
şi  celei  de  la  Sibiu  şi  celei  de  la  Bucureşti “  —  zicea.  Putea  să  spună  că  aparţinea  de 
fapt  la  trei  facultăţi:  şi  celei  de  la  Chişinău  unde  a  studiat,  ba  chiar  ar  fi  putut  să 
spună  la  patru  facultăţi,  fiindcă  şi-a  început  studiile  teologice  la  Oradea,  unde  a 
studiat  un  an. 

A  fost  un  mare  om  de  analiză  şi  de  sinteză.  A  făcut  studii  superioare  nu  numai 
la  noi  în  ţară,  ci  şi  la  Viena,  trimis  de  mitropolitul  Nicolae  Bălan,  urmînd  cursuri 
de  teologie  şi  filozofie,  la  catolici  şi  la  protestanţi.  Dovada  studiilor,  dovada  acumu¬ 
lărilor  sale  sînt  cărţile  pe  care  le-a  scris  şi  foarte  multe  studii  care  au  rămas  risi¬ 
pite  prin  revistele  noastre  teologice,  opere  temeinice  şi  originale.  Unele  dintre  ele 
au  fost  menţionate  de  P.  C.  Părinte  rector  C.  Voicu  în  cuvintul  său,  fiindcă  a  Zp  înşira 
ne-ar  trebui  foarte,  foarte  mult  timp.  Dar  fără  îndoială,  atit  cărţile,  cît  şi  studiile  sale 
vor  rămine  in  istoria  teologiei  şi  în  istoria  culturii  româneşti.  Poate  că  nu  toţi 
dintre  dv.  ştiţi  că  a  fost  un  mare  om  de  cultură,  nu  numai  un  teolog.  Şi  teologia  e 
cultură,  dar  dincolo  de  aceasta,  mitropolitul  Nicolae  Mladin  iubea  literatura,  arta  şi 
poezia,  era  în  legătură  cu  foarte  mulţi  scriitori  şi  istorici,  oameni  de  cultură  români 
şi  străini  şi,  ceva  mai  mult,  era  el  însuşi  poet.  A  publicat  multe  poezii  in  reviste 
literare,  din  modestie  semnate  cu  pseudonim. 

A  fost  şi  un  mare  ecumenist ,  adică  —  pentru  cei  care  nu  ştiţi  ce  înseamnă  acest 
lucru  —  a  fost  unul  din  luptătorii  pentru  unirea  Bisericilor  lui  I-Iristos  într-una 
singură,  aşa  cum  a  fost  ea  la  început.  A  fost  unul  din  creatorii  ecumenismului  local 
de  la  noi  din  România  şi,  aici.  in  Transilvania  mai  ales,  a  fost  in  foarte  bune  legă¬ 
turi  cu  toate  celelalte  culte.  Era  prezent  şi  activ  la  toate  conferinţele  interconfesio- 
nale.  Aşa  cum  a  remarcat  D-l  Episcop  Gijula  Nagy  în  cuvîntarea  sa,  mitropolitul 
Nicolae  Mladin  a  fost  primul  dr.  h.  c.  al  Institutului  Teologic  Protestant  din  Cluj- 
Napoca.  S-a  dăruit  ecumenismului,  bunei  înţelegeri  dintre  creştinii  din  România,  dar 
s-a  dăruit  şi  ecumenismului  pe  scară  universală.  De  multe  ori  a  reprezentat  Biserica 
Ortodoxă  Română  la  întîlniri  interereştine  internaţionale,  insoţindu-l  şi  eu  la  multe 
din  aceste  întîlniri  şi  ştiu  cit  era  de  preţuit.  De  altfel,  cînd  am  anunţat  la  Bari 
moartea  sa,  in  momentul  cînd  mi-a  fost  comunicată  telefonic,  fiind  acolo  de  faţă  şi 
cite  doi  reprezentanţi  din  fiecare  din  cele  14  Biserici  Ortodoxe  din  lume,  şi  30  de 
reprezentanţi  de  frunte ,  din  toată  lumea,  romano -catolici,  toţi  m-au  rugat  să  transmit 
clerului  şi  credincioşilor  Transilvaniei  condoleanţe  şi  omagiile  lor  pentru  cel  care 
a  fost  mitropolitul  Nicolae  Mladin  şi  pe  care  foarte  mulţi  dintre  ei  l-au  cunoscut 
şi  l-au  iubit. 

în  istoria  mitropoliţilor  Transilvaniei,  Nicolae  Mladin  va  rămine  un  mitropolit 
mare  şi  generaţiile  viitoare,  fără  îndoială,  îi  vor  studia  şi  îi  vor  fructifica  opera.  Sînt 
convins  că  Institutul  Teologic  din  Sibiu  va  păstra  amintirea  unui  mare  profesor. 
Voi  da  îndrumări  ca  opera  sa  teologică  să  fie  studiată  şi,  mai  mult,  să  fie  dată  in 
cercetare  sistematică  unora  din  cei  mai  buni  studenţi,  care  să  alcătuiască  teze  de 
licenţă  asupra  ei,  mai  ales  asupra  operei  de  teologie  morală. 

Astăzi,  mitropolitul  Nicolae  Mladin  pleacă  dintre  noi.  Despărţirea  ne  întristează, 
oricît  ştim  că  e  doar  o  trecere  întru  nădejdea  învierii  şi  a  vieţii  de  veci.  Rog  pe  sora 
sa  şi  pe  nepoţii  aici  prezenţi  să  primească  sincere  condoleanţe  şi  să  fie  siguri  că 
amintirea  lui  va  fi  neştearsă  în  istoria  mitropoliţilor  Transilvaniei,  şi  în  istoria 
Bisericii  Române.  El  pleacă  dar  ii  rămine  opera,  îi  rămine  amintirea.  Cu  ziua  de  azi, 
cu  plecarea  lui,  el  mtră  în  veşnicie,  iar  pe  pămînt  intră  în  istorie,  intră  în  istoria 
Bisericii  Ortodoxe  Române.  Catedrala  din  Sibiu,  toate  bisericile  Transilvaniei,  îl  vor 
pomeni  mereu  de  acum  înainte,  adăugind  la  numele  celor  pomeniţi  pînă  acum:  Andrei 
Şaguna .  Procopie  Ivacicovici,  Miron  Romanul,  Ioan  Meţianu,  Nicolae  Bălan,  Nicolae 
Colan,  şi  numele  mitropolitului  Nicolae  Mladin.  Astăzi,  intră  el  însuşi  în  rîndul  celor 
mari  pe  care  i-a  venerat. 

Să  ne  rugăm  dar  pentru  dinsul,  ca  Dumnezeu  să-i  facă  parte  de  mintuire .  să-i  ierte 
greşelile  ce  va  fi  săvirşit  ca  om  şi  să-i  dea  lucrătorului  plata  sa.  Să-l  odihnească  cu 
drepţii  şi  pomenirea  lui  să  fie  din  neam  in  neam.  Să  zicem  toţi:  Dumnezeu  să-l  ierte!'* 

Ou  ceremonialul  cuvenit,  sicriul  a  fost  aşezat  apoi  in  mormlntul  de  lingă  clo¬ 
potniţa  Mănăstirii  Brîncoveanu,  alături  de  bunii  săi  părinţi,  Gheorghe  şi  Letiţia.  pînă 
va  suna  clopotul  învierii  de  obşte. 

Duminică,  8  iunie  1986,  In  cadrul  predicii  pe  oare  a  rostit-o  în  catedrala  mitro¬ 
politană  din  Sibiu,  î.  P.  S.  Mitropolit  Antonie  a  omagiat  personalitatea  vrednicului 
de  pomenire  mitropolit  Nicolae  Mladin,  dar  după  Sf.  Liturghie  s-a  săvirşit  un  parastas 
în  amintirea  sa,  la  care  au  luat  parte  toţi  credincioşii  din  catedrală. 

încheind  această  relatare  apreciem  că  următoarele  cuvinte  ale  P.  F.  Patriarh 
Iustin,  rostite  în  10  ianuarie  1982,  îl  exprimă  cît  se  poate  de  potrivit  pe  cel  ce  a  fost 
preotul,  profesorul  şi  mitropolitul  Nicolae  Mladin  şi  anume:  „Vredniciile  I.P.  S. 
Nicolae  Mladin,  oa  profesor  de  Teologie,  ca  îndrumător  al  tinerelor  generaţii  de 
preoţi,  ca  scriitor  de  studii  teologice  şi  ca  chivernisi  tar  al  treburilor  eparhiale  il 
aşează  în  galeria  (luminoasă  a  ierarhilor  Ardealului  care  au  cinstit  scaunul  mitropoli¬ 
tan  al  Ardeal ului“. 

Dumnezeu  să-i  facă  parte  de  bucuria  aleşilor  SăiI 

Arhid  Gh.  Papuc 
Pr.  T.  Damian 


CONFERINŢA  PREOŢEASCA  DIN  LUNA  MARTIE  1986, 

IN  ARHIEPISCOPIA  SIBIULUI 


Prima  conferinţă  preoţească  din  acest  an  in  Arhiepiscopia  Sibiului  a  fost 
programată  după  cum  urmează:  In  11  III  la  protopopiatele  Sibiu  şi  Făgăraş,  în 
12  III  la  prot.  Rupea,  în  13  III  la  protopopiatele  Braşov  şi  Mediaş,  iar  în 
27  martie  1986  la  protopopiatele  Agnita  şi  Sf.  Gheorghe,  la  ultimele  două  proto¬ 
pop  ici  Lc  conferinţa  fiind  precedată  de  Sf.  Liturghie  a  Darurilor  mai  înainte  sfin¬ 
ţite,  cu  care  prilej  mulţi  dintre  preoţi  s-au  şi  spovedit. 

La  unele  protopopiate  (Braşov  de  exemplu)  .participarea  a  fost  unanimă. 

Din  încredinţarea  I.  P.  S.  Mitropolit  Antonie  al  Ardealului,  conferinţa  a 
fost  prezidată  de  următorii  delegaţi  chiriarhali:  P.  C.  rector  C.  Voicu  la  prot. 
Sibiu,  P.  C.  prof.  I.  Mihălţan  la  protopopiatele  Făgăraş,  Rupea  şi  Agnita,  P.  C. 
prof.  M.  Păcurariu  la  prot.  Mediaş,  P.  C.  prorector  D.  Abrudan  la  prot.  Braşov 
şi  P.  C.  cons.  Gh.  Papuc  la  prot.  Sf.  Gheorghe. 

Intitulată:  „ Dragostea  dc  vatra  străbună ,  trăsătură  de  seamă  a  adevăratului 
patriotism.  Respectarea  legilor,  cinstea  şi  corectitudinea  —  trăsături  esenţiale  ale 
aerului  şi  credincioşilor  Bisericii  noastre “  —  tema  conferinţei  a  fost  tratată  de 
toţi  preoţii  din  Arhiepiscopie  în  caietele  de  conferinţe.  In  chip  special,  în  plenul 
conferinţei  tema  a  fost  lucrată  şi  susţinută  de  următorii  C.  preoţi  ca  referenţi 
principali  şi  coreferenţi:  Aurel  Răduleţ  (Sibiu  —  Josefin  II)  şi  Ioan  Covaci 
(Aciliu)  —  la  prot.  Sibiu;  Ioan  Mitu  (Pojoria),  Virgil  Vasu  (Giincu)  şi  Ioan  Ştefan 
(Ludişor)  —  <la  prot.  Făgăraş;  Nicolae  Palmeş  (Cata)  şi  Georghe  Rusu  (Dacia) 
—  la  prot.  Rupea;  Nicolae  Urdă  (Dîrlos),  Grigorie  Gîdea  (Alma)  şi  Teodor  Coman 
(Hoghilag)  —  la  prot.  Mediaş;  Florin  Stroie  (Holbav),  Oct.  Tomuţa  (Poiana  Măru¬ 
lui)  şi  Dorin  Puşcariu  (Tohanul  Vechi  II)  —  la  prot.  Braşov;  Ioan  Jurca  (Coveş), 
Ioan  Rus  (Llimbav)  şi  Ioan  Lupesou  (Vărd)  —  la  prot.  Agnita;  Gheorghe  Băilâ  (Do- 
bîrlău)  şi  Gheorghe  Roman  (Dobîrlău  V-ale)  —  la  prot.  Sf.  Gheorghe. 

în  partea  introductivă,  referenţii  principali  şi  coreferenţii  au  scos  în  lumină 
realitatea  complexă  pe  care  o  cuprinde  noţiunea  de  vatră  străbună  sau  de  patrie, 
ceea  ce  foarte  greu  se  poate  prinde  într-o  definiţie,  dragostea  faţă  de  această 
vatră  reprezentînd  o  îndatorire  cu  adevărat  sfîntă  a  tuturor  fiilor  ei,  ceea  ce  fiii 
Bisericii  noastre  au  arătat  permanent. 

în  tratare,  referatele  şi  coreferatele  au  zăbovit  asupra  spaţiului  geografic  al 
vetrei  noastre  străbune,  asupra  genezei  poporului  nostru  în  acest  spaţiu,  asupra 
unităţii  şi  continuităţii  lui  în  acest  spaţiu,  asupra  luptei  sale  în  a-şi  dobîndi 
libertatea  şi  unitatea  sa  politică,  asupra  jertfelor  nemăsurate  care  s-au  adus  de 

câtre  fiii  acestor  meleaguri  pe  altarul  împlinirii  idealurilor  superioare  ale  poporu¬ 
lui  nostru. 

S-a  insistat  apoi  asupra  legislaţiei  actuale  a  ţârii  noastre,  a  cârei  respectare 
constituie  de  asemenea  o  trăsătură  a  adevăratului  patriotism,  legislaţie  care,  între 
altele,  interzice  cu  desăvîrşire  naţionalismul,  şovinismul  şi  alte  manifestări  care 
lezează  într-un  fel  sau  altul  raporturile  de  armonie  dintre  toţi  fiii  Patriei,  ma¬ 
nifestări  care,  de  altfel,  au  fost  şi  sînt  străine  firii  paşnice  şi  tolerante  a  poporu¬ 
lui  român. 

In  ultimul  capitol,  referenţii  şi  coreferenţii  au  adus  în  atenţie  o  seamă  de 
temeiuri  biblice  şi  patristice  privitoare  la  dragostea  faţă  de  patrie  şi  la  slujirea 
obştei  din  care  facem  parte;  s-a  insistat  de  semenea  asupra  trăsăturilor  pozitive 
care  caracterizează  pe  toţi  fiii  buni  ai  Bisericii  noastre,  preoţi  şi  credincioşi  deo¬ 
potrivă,  care  trebuie  să  se  comporte  cu  adevărat  „ca  fii  ai  luminii"  în  mijlocul 
obştei  din  care  fac  parte,  idei  care  au  însumat  şi  concluziile  finale  ale  temei. 

Apreciat  ca  un  subiect  nu  numai  pentru  minte,  ci  şi  pentru  inimă,  multiplele 
lui  sensuri  au  fost  completate  in  cadrul  discuţiilor  care  au  urmat  la  fiecare  pro¬ 
topopiat,  la  ele  antrenîndu-se  un  mare  număr  de  preoţi. 

S-au  arătat,  între  altele,  negrăitele  valori  spirituale  ale  poporului  nostru, 
incit  ,.eu  personal  pot  spune  că  nu  m-aş  putea  muta  in  altă  ţară  pentru  nimic 
în  lume"  —  cum  a  afirmat  Cuv.  ierom.  T.  Pârâian  de  la  Mănăstirea  Brîncoveanu 
(prot.  Făgăraş),  ceea  ce  de  altfel  au  menţionat  şi  alţi  preoţi;  s-a  subliniat  de  ase¬ 
menea  importanţa  şi  îndatorirea  ocrotirii  P.  C.  N.  (pr.  P.  Vamvulescu  —  Ocna 
Sibiului;  prot.  Sibiu);  că  dragostea  de  ţară  are  ceva  din  dragostea  pe  care  o 
datorăm  mamelor  noastre  (pr.  I.  Prâţiflă  —  Buia,  prot.  Mediaş),  că  această  dra¬ 
goste  ne-o  exprimăm  şi  faţă  de  eroii  ţârii,  care  au  căzut  spre  a  apăra  vatra 
străbună  (pr.  V.  Voineag  —  Braşov).  In  atenţie  s-au  adus  totodată  o  seamă  de 
lucrări,  recente  şi  mai  vechi,  care  scot  în  lumină  frumuseţea  pămîntului  nostru 
străbun,  ca  şi  virtuţile  poporului  român  (pr.  I.  Sâsăujan  —  Agnita)  etc. 

In  cuvîntările  de  încheiere  a  dezbaterilor,  delegaţii  chiriarhali,  referindu-se 
la  prima  parte  a  temei,  au  reliefat  legătura  dintre  a  iubi  şi  a  cunoaşte,  constatînd 
că  cu  cît  cunoaştem  mai  mult  valoarea  unui  lucru  cu  atît  îl  iubim  mai  mult. 

In  această  ordine  de  idei  s-a  scos  în  lumină  aria  de  formare  a  poporului 
nostru:  spaţiul  carpato-danubiano-pontic,  care  constituie  vatra  noastră  străbună, 
cu  sublinierea  frumuseţilor  ei  naturale,  ceea  ce  îl  făcea  pe  V.  Alecsandri  să  spună 
in  poezia  „Ţara”  versuri  ca  acestea: 


„O,  cuib  al  fericirilor 
O,  ţară  luminoasă  . . . 
Comoarâ-a  nălucirilor 
Grădina  mea  frumoasă. 


Aici  cu  lăcrămioarele 
Bujori  se  aprind  în  horă 
Aice  Însuşi  soarele 
Are-nt re  flori  o  soră". 


Delegaţii  chiriarhali  au  arătat  apoi  că  această  frumuseţe  a  firii  şi-a  pus  amprenta 
şi  pe  frumuseţea  lăuntrică  a  fiilor  acestor  meleaguri  străbune,  în  noţiunea  de  patrie 
intrind  şi  bogăţia  spirituală  a  tuturor  fiilor  vetrei  noastre  străbune:  omenia  lor,  înţe¬ 
lepciunea  lor,  creaţiile  folclorice  şi  culte  şi,  desigur,  nu  In  ultimul  rînd  credinţa  sau 
Legea  noastră  străbună. 

Ln  această  privinţă  s-a  adus,  intre  altele,  şi  o  mărturie  extrem  de  veche,  cu¬ 
prinsă  în  una  din  scrierile  lui  Dionisie  cel  Mic  din  Dobrogea,  acest  călugăr  străromân, 
care,  vorbind  despre  străbunii  noştri  din  vremea  lui,  spunea  că  „erau  plini  de  căl¬ 
dură  şi  minunaţi  prin  blîndeţea  purtării . . .  Credinţa  lor,  strălucind  prin  legătura  cu 
fapta  bună,  era  pentru  toţi  pildă  de  viaţă  şi  sinceritate 

Astfel  de  iluoruri  cunoscindu-le  este,  desigur,  cu  neputinţă  să  nu  ne  ducă  la 
preţuirea  lor,  la  iubirea  lor,  aducindu-se,  şi  în  acest  sens,  pilda  voievozilor  noştri, 
pilda  lui  Brincoveanu,  care  a  preferat  să-şi  dea  viaţa,  el  şi  cei  patru  feciori  ai  săi, 
decît  să  se  lepede  de  poporul  său  şi  de  Legea  lui  străbună,  unui  Kogâlnioeanu,  urnii 
Bâloescu.  unui  Badea  Cârţan  şi  a  altor  eroi  intraţi  în  legendă,  ca  irDan  căpitan  de 
plai",  a  cărui  omenie  şi  dragoste  de  ţară  este  exprimată  în  versurile: 


„Ceahlăul  sub  furtună  nu  scade  muşunoi, 

Eu,  Dan,  sub  vîntul  soartei  să  cad  pâgîn  nu  voi. 
Alb  am  trăit  un  secul  pe  plaiul  strămoşesc, 

Şi  vreau  cu  faţa  albă  senin  să  mă  sfirşesc, 

Ca  dup-o  viaţă  lungă,  ferită  de  ruşine 
Morcnîntul  meu  să  fie  curat  şi  alb  ca  mine. 

Ghirai  mă  lasă,  lasă,  în  ora  morţii  mele 
Să  mai  sărut  o  dată  pămîntul  ţării  mele‘\ 

Concluzia  firească  deci  care  se  desprinde  la  prima  parte  a  temei,  au  subliniat 
delegaţii  chiriarhaili,  este  aceea  de  a  ne  cunoaşte  cît  mai  bine  patria,  vatra  noastră 
străbună,  de-a  o  reprezenta  în  chip  corespunzător  oriunde  ne-am  afla,  de-a  face 
cunoscute  şi  credincioşilor  noştri,  tinerelor  generaţii  mai  ales,  aceste  valori,  de-a 
le  aduce  mereu  în  atenţie  adevărul  permanent  ial  zicalei  din  străbuni:  „Fie  pîinea 
cît  de  rea,  tot  mai  bine-n  ţara  ta“,  ceea  ce  exprimă  şi  Psalmistul  despre  conaţionalii 
săi  duşi  în  r  .  a  babiloniană:  „La  -riul  Babilonului,  acolo  am  şezut  şi  am  plîns  cînd 
mi -am  adus  £  minte  de  Sion"  (Ps.  13*6). 

Dragostea  de  ţară  însă  —  au  subliniat  de  asemenea  delegaţii  chiriarhali  —  nu 
se  axată  prin  vorbe,  prin  declaraţii,  ci  prin  fapte,  prin  devotament  faţă  de  ea,  prin 
muncă,  cinste  şi  corectitudine,  ceea  ce  a  cerut  partea  doua  a  temei  ce  s-a  dezbătut. 

Partea  doua  a  temei,  ne  aduce,  aşadar,  din  nou  aminte  că  sîntern,  că  trebuie 
să  fim,  cler  şi  credincioşi  deopotrivă,  numai  şi  numai  factori  de  zidire  in  mijlocul 
obştei  în  care  trăim,  că  trebuie  să  fim  factori  de  unire,  nu  de  dezbinare  în  parohiile 
noastre,  că  Dumnezeu  însuşi  va  bineouvimta  rivna  şi  purtarea  noastră  bună  cu  vremii 
cu  pace,  cu  ami  buni  şi  măinoşi. 

Tema  conferinţei  din  luna  martie  a.  c.  deci  a  fost  bine  primită  de  către  preoţi - 
mea  noastră,  în  sufletul  căreia  a  avut  un  ecou  pozitiv,  generator  de  -noi  imbolduri 
spre  împlinirea  înaltelor  îndatoriri  pe  care  le  are. 


CONFERINŢA  PREOŢEASCA  ADMINISTRATIVA  DIN  LUNA  APRILIE  1986, 

ÎN  ARHIEPISCOPIA  SIBIULUI 


Prima  conferinţă  preoţească  administrativă  din  anul  1986  în  Arhiepiscopia 
Sibiului  s-a  desfăşurat  după  cum  urmează:  în  17  aprilie  a.  c.  în  aula  Institutului  Teo¬ 
logic  Universitar  din  Sibiu  pentru  preoţii  din  protopopiatele  Sibi/u,  Mediaş  şi  Agnita, 
condusă  fiind  de  P.  C.  prof.  I.  Floca,  ajutat  de  d-1  contabil-şef  P.  Eneotescu;  în  17 
aprilie  a.  c.  în  biserica  Sf.  Nicolae  din  Braşov  pentru  preoţii  din  protopopiatele  Bra¬ 
şov  şi  Sf.  Gheorghe,  condusă  de  P.  C.  cons.  M.  Sămârghiţan  ajutat  de  d-1  revizor - 
contabil  I.  Cisrnaş  şi  in  22  aprilie  1986  la  sediul  protopopiatului  Făgăraş  pentru  preoţii 
din  protopopiatele  Făgăraş  şi  Rupea,  conferinţă  prezidată  de  P.C.  prof.  I.  Floca 
secundat  de  C.  diacon  revizor-contabil  I.  Drăgoi. 

Menţionăm  că  la  conferinţa  de  la  Sibiu  a  participat  şi  I.  P.  S.  Mitropolit  Antonie 
al  Ardealului. 

Conferinţa  a  fost  precedată,  la  toate  aceste  centre,  de  Sf.  Liturghie  a  Darurilor 
mai  înainte  sfinţite,  cu  spovedirea  şi  cuminecarea  multora  dintre  preoţi. 

Intitulată:  „ Respectarea  de  către  preoţi  a  disciplinei  în  construcţii  şi  reparaţii 
potrivit  legilor  în  vigoare “  (Decretul  nr.  144/1958  şi  117/1973),  tema  conferinţei  a 
fost  lucrată  în  chip  special  şi  susţinută  de  următorii  C.  preoţi,  oa  referenţi  principali 
şi  coreferenţi:  Ioan  F\xlea  (Răşinari),  Radu  Bot  (Orlat),  Liviu  Guliman  (Copşa  Mare), 
Ioan  Faraon  (Săsâuş)  şi  Nicolae  Luca  (Richiş)  —  la  Sibiu;  Teofil  Ţintea  (Vulcan), 
Ioan  Bunea  (Ghelinţa)  şi  Şerban  Maximilian  (Belini)  —  la  Braşov;  Vasile  Susan 
(Sebeş),  Ioan  Oţetea  (Comana  de  Jos)  şi  Gheorghe  Popa  (Iaşi)  —  la  prot.  Făgăraş. 

Atît  referatele  cît  şi  coreferatele  au  adus  în  atenţie  îndatorirea  preoţilor  şi  a 
organelor  parohiale,  oa  reprezentante  ale  obştei  credincioşilor,  de  a  se  îngriji  de 
păstrarea  în  cele  mai  bune  condiţii  a  lăcaşurilor  de  cult,  unele  de  valoare  inestimabilă 
prin  vechimea,  pictura  şi  arhitectura  lor,  cît  şi  de  casele  parohiale  şi  celelalte  con¬ 
strucţii  ale  parohiilor  noastre,  luînd  măsurile  ce  se  cuvin  cînd  acest  lucru  se  impune, 
privitoare  >La  repararea,  conservarea  picturii,  înfrumuseţarea  lor  etc. 

In  acest  sens  referenţii  au  specificat  prevederile  legale  în  vigoare  care  trebuie 
cunoscute  şi  respectate  atunci  cînd  se  întreprinde  o  lucrare  la  parohiile  noastre,  cu 
arătarea  metodologiei  ce  trebuie  urmată  în  alcătuirea  documentaţiilor,  atît  la  con¬ 
strucţii,  reconstrucţii  şi  reparaţii,  cît  şi  la  lucrările  de  pictură,  capitol  la  oare  s-au 

adus  Ln  atenţie  şi  hotârîrile  Sf.  Sinod  privitoare  ia  pictura  bisericească,  pentru  ca 
aceasta  să  corespundă  din  toate  punctele  de  vedere  scopului  pentru  care  se  execută. 

Spaţiu  potrivit  s-a  acordat  totodată  monumentelor  şi  altor  lucrări  închinate 
eroilor  căzuţi  pentru  apărarea  şi  libertatea  Patriei. 

Discuţiile  care  au  urmat,  au  constat  mai  ales  in  solicitarea  de  lămuriri  supli¬ 
mentare  legate  de  tema  tratată,  lămuriri  care  au  fost  date  cu  competenţă  de  delegaţii 
chiriarhali  sau  revizorii  contabili  prezenţi  la  cele  trei  centre  menţionate. 

In  partea  finală  a  dezbaterilor,  delegaţii  chiriarhali  au  subliniat  grija  specială 
pe  care  slujitorii  şi  credincioşii  Bisericii  noastre  trebuie  s-o  aibă  faţă  de  obiectele 
şi  obiectivele  care  fac  paTte  din  patrimoniul  cultural  naţional,  precum  şi  respectarea 
cu  stricteţe  a  disciplinei,  sub  toate  aspectele  ei,  în  contrucţii,  reparaţii  etc. 

Luînd  cuvîntul  La  conferinţa  cu  preoţii  din  protopopiatele  Sibiu,  Mediaş  şi 
Agnita,  ţinută  in  aula  Institutului  Teologic  Universitar  diin  Sibiu,  I.  P.  S.  Mitropolit 
Antonie  al  Ardealului  a  arătat,  între  altele,  că  fiecare  popor  îşi  exteriorizează  însu¬ 
şirile  lăuntrice,  sintetizate  in  anumite  caracteristici,  poporul  iromân  contind  intre 
popoarele  lumii  ca  un  popor  plin  de  largheţe,  de  ospitalitate,  disciplina  fiind  şi  ea  una 
dintre  caracteristicile  sale. 

In  continuare,  Înalt  Prea  Sfinţia  Sa  a  insistat  asupra  importanţei  pe  care 
această  frumoasă  însuşire  o  .are  în  viaţa  popoarelor  şi  a  oamenilor. 

„Lucrind  cu  disciplina  şi  în  sectorul  econoniic-gospodăresc  al  parohiei  —  a  sub¬ 
liniat  Î.P.S.  Sa  —  ne  eliberăm  pentru  lucrarea  noastră  pastoral -misionară",  pe  de 
o  parte,  iar  pe  de  altă  parte,  „cînd  credincioşii  văd  că  preotul  este  pus  sub  semnul 
întrebării  din  punct  de  vedere  financiar,  cu  greu  ii  va  putea  pune  pe  ei  sub  disci¬ 
plină  spirituală,  sufletească",  fapt  ce  constituie  scopul  principal  al  lucrării  preoţeşti. 
Avind  deci  preotul  un  stil  pozitiv,  propriu  de  muncă  şi  comportament,  va  impune 
acest  stil  şi  credincioşilor  săi.  credibilitatea  preotului  crescînd  desigur  atunci  cînd 
el  însuşi  este  încadrat  In  disciplină. 

In  partea  finală  a  cuvîntârii,  I.  P.  S.  Mitropolit  Antonie  a  adus  în  atenţia  preo¬ 
ţilor  şi  problema  navetismului.  care  iese  din  disciplina  ce  impune  preotului  să  fie 
prezent  mereu  în  parohie,  cerînd  totodată  tuturor  preoţilor  noştri  să  intre  cu  .toţii 
intr-o  deplină  disciplină  preoţească,  în  viaţa  personală  şi  in  toată  lucrarea  lor  de  zi 
cu  zi,  „intrarea  în  disciplină  constituind  şi  dovada  unei  bune  orientări  in  viaţă", 
dupâ  cum  a  subliniat  I.  P.  S.  Sa. 


ÎNVIEREA  DOMNULUI  LA  CENTRUL  MITROPOLITAN  DIN  SIBIU 


Marele  praznic  al  Învierii  Domnului  a  avut  şi  in  acest  an,  la  Centrul  mitropoli¬ 
tan  din  Sibiu  ca  de  altfel  in  întreaga  noastră  Biserică,  încărcătura  de  lumină  şi  anga- 
jante  înţelesuri  pe  caxe  le  cunoaştem  şi  le  simţim  in  chip  diferit  fiecare  dintre  noi, 
la  acest  lucru  contribuind  desigur  şi  programul  de  sf.  slujbe  şi  predici  din  Sâptă- 
mîna  Mare. 

Aşa  de  pildă,  la  sf.  6lujbă  de  joi  seara,  cu  citirea  celor  12  pericope  evanghelice, 
soborul  preoţilor  şi  diaconilor  din  catedrala  mitropolitană  din  Sibiu  a  fost  condus 
de  I.  P.  S.  Mitropolit  Antonie  al  Ardealului,  care  a  citit  una  din  Evanghelii.  La  mo¬ 
mentul  potrivit,  cuvînt  de  învăţătură  a  rostit  P.  Cuv.  ierom.  Casian  Crăciun,  duhovnic 
la  Institutul  Teologic  Universitar  din  Sibiu,  care  a  rezumat  faptele  mai  importante 
din  viaţa  Mîntuitorului  petrecute  in  Joia  Mare. 

I.  P.  S.  Mitropolit  Antonie  a  slujit  de  asemenea  şi  în  Vinerea  Mare,  La  prohodul 
Domnului,  cu  care  prilej  cuvînt  de  învăţătură  a  rostit  P.  C.  prof.  onor.  T.  Bodogae, 
care  a  zăbovit  cu  deosebire  asupra  patimilor  şi  răstignirii  Mîntuitorului  care  au  avut 
loc  in  Vinerea  Mare. 

Duminică,  4  mai  1986,  Sf.  Paşti,  slujba  învierii  şi  Sf.  Liturghie  au  fost  sâvîrşite 
de  I.  P.  S.  Mitropolit  Antonie  al  Ardealului,  înconjurat  de  un  mare  sobor  de  preoţi 
şi  diaconi. 

La  momentul  potrivit  din  cadrul  Sf.  Liturghii,  C.  diacon  Gheorghe  Cismaş  a 
fost  hirotonit  preot  pentru  parohia  Olteţ,  prot.  Făgăraş. 

La  priceasnă,  înalt  Prea  Sfinţi  Sa  a  rostit  o  amplă,  documentată  şi  ziditoare 
cuvintare.  în  care  a  prezentat  Pastorala  de  Sf.  Paşti  trimisă  tuturor  parohiilor  din 

Arhiepiscopia  Sibiului,  a  cărei  temă  centrală  este:  „Toma,  martor  -al  învierii**.  I.  P.  S. 
Sa  însă  a  adus  în  atenţia  credincioşilor  din  catedrală  şi  alte  multe  argumente  care 
demonstrează  veridicitatea  marelui  eveniment  al  învierii  Domnului  şi  consecinţele 
lui  pentru  viaţa  noastră  pământească  şi  veşnică. 

După  Sf.  Liturghie,  în  sala  mare  din  noua  clădire  de  ila  reşedinţa  mitropolitană 
a  avut  loc  o  scurtă  recepţie,  la  care  iau  participat  preoţii  slujitori,  profesori  de  la 
Institutul  Teologic  din  Sibiu,  preoţi  din  oraş  şi  alţi  oaspeţi.  Participanţii  au  făcut 
I.  P.  S.  Sale  urări  de  sănătate  şi  bucurii  alese,  de  noi  şi  binecuvîntate  împliniri.  S-au 
intonat  troparul  „Hristos  a  înviat"  >i  imnufl  arhieresc. 

In  după^amiaza  zilei,  vecernia  învierii  a  fost  săvîrşită  de  I.  P.  S.  Mitropolit 
Antonie  al  Ardealului,  înconjurat  de  un  sobor  de  preoţi  şi  diaconi.  Potrivit  rânduieli¬ 
lor  noastre  diin  vechime,  pericopa  evanghelică  de  la  această  sf.  slujbă  a  fost  citită 
în  12  limbi,  simbol  al  propovâduirii  Evangheliei  la  toate  popoarele,  I.  P.  S.  Sa  citind 
pericopa  evanghelică  menţionată  în  'limba  română  şi  engleză. 

La  sfirşitul  sf.  slujbe,  I.  P.  S.  Sa  a  rostit  uin  cuvânt  de  învăţătură,  în  care,  ple- 
cînd  de  la  pericopa  evanghelică  cu  experienţa  lui  Toma,  care  a  făcut  proba  mate¬ 
rială  a  învierii  Mimtuitorului  I.isus  Hristos,  a  adus  în  atenţia  ascultătorilor  oare  um¬ 
pleau  catedrala  unele  argumente  mai  vechi  şi  mai  noi  care  s-au  formulat  împotriva 
învierii. 

I.  P.  S.  Sa  a  analizat  astfel,  pe  rind,  acuza  că  Apostolii  ai*  fi  furat  trupul  Domnu¬ 
lui  pe  care  şi  Saul  l-ar  fi  căutat  in  drumul  său  la  Damasc,  ceea  ce  susţinea  şi  preotul 
profesor  şi  scriitorul  G.  Galaction,  afirmaţie  care  este  infirmată,  între  altele,  de  zelul 
cu  care  Apostolii  au  propovăduit  Învierea  şi  şi-au  dat  viaţa  pentru  ea.  Logica  sănă¬ 
toasă  ne  spune  că  nimeni  mu --şi  dă  viaţa  pentru  o  înşelăciune. 

S-^a  mai  spus  de  asemenea  că  Apostolii  s-ar  fi  înşelat  cînd  au  văzut  pe  Domnul 
înviat,  că  ar  fi  văzut  o  fantomă,  ceea  ce  de  asemenea  cade  de  ia  sine,  căci  ei  nu  puteau 
propovădui  ceea  ce  n-au  văzut,  urnii  di/nitre  Sf.  Apostoli  spumînd  chiair  că  noi  nu 
propovăduim  decît  „ceea  ce  am  văzut  şi  miini-le  noastre  au  pipăit**,  cum  spune  Sf. 
Apostol  Ioan. 

S-a  mai  spus  totodată  că  Mintuitorul  n-ar  fi  murit  ou  adevărat,  cd  a  fost  o 
moarte  aparentă,  ceea  ce  de  asemenea  cade,  deoarece  Iisus-Domnul  a  ieşit  din  mor- 
mînt  cu  un  trup  transfigurat,  spiritualizat,  cu  oare  a  intrat  la  Sf.  Apostoli  uşile 
fiind  încuiate. 

De  altfel,  toate  faptele  şi  învăţătura  Mântuitorului  converg  spre  Înviere,  ea 
arătîndu-ne  că  şi  noi  vom  învia,  învierea  Domnului  reprezentând  cea  mai  mare  sărbă¬ 
toare  a  creştinilor. 

învierea  Domnului  însă,  -a  conchis  l.P.  S.  Sa  în  partea  finală  a  cuvântării,  ne 
implică  profund  şi  viaţa  noastră,  ea  indatorindu-ne  să  «ne-o  trăim  nu  la  întâmplare, 
ci  intr-un  anumirt  fel,  legea  de  bază  a  vieţuirii  noastre  fiind  legea  iubirii,  dragostea 
dintre  noi  dovedind  credinţa  în  înviere. 

Arhid.  Gh.  Papuc 


DIN  VIAŢA  BISERICEASCA  ÎN  ARHIEPISCOPIA  ORTODOXA  ROMÂNA 

A  VADULUI,  FELEACULUI  ŞI  CLUJULUI 


Duminică,  16  martie  a.  c..  l-nalt  Prea  Sfinţitul  Arhiepiscop  Teofil  a  oficiat  Sf. 
Liturghie  arhierească  în  catedrala  arhiepiscopală.  După  priceasnă  a  predicat  P.  C. 
Sa  Octaviian  Ficu  —  consilier  administrativ  „Despre  postul  creştin14,  iar  Prea  Sfin¬ 
ţitul  Episcop-vicar  Iustânian  a  săvîrşit  Sf.  Liturghie  arhierească  la  biserica  „Schim¬ 
barea  Ia  Faţă4*,  cu  care  prilej  a  rostit  un  cuvint  de  învăţătură,  ascultat  cu  multă 
atenţie  de  credincioşii  prezenţi. 

Duminică .  23  martie  1986 ,  înalt  Prea  Sfinţitul  Arhiepiscop  Teofil  a  săvîrşit 
Liturghia  arhierească  în  Catedrala  arhiepiscopală  a  Clujului,  hirotonind  întru  diacon 
pe  doctorandul  în  teologie  Stanciu  Vasile  pe  seama  capelei  Seminarului  teologic  din 
Cluj -Napoca,  cucernicia  sa  fiind  şi  profesor  de  muzică  bisericească  şi  liniară  la 
Seminarul  Teologic. 

Incepînd  de  luni,  17  martie  1586  şi  pînâ  la  25  martie  inclusiv,  Prea  Sfinţitul 
Episcop-vicar  Iustinian  ia  efectuat  o  seamă  de  vizite  canonice  şi  misionare  în  proto¬ 
popiatele  Lăpuş,  Baia  Mare  şi  Sdghetu  Marmaţiei. 

Pe  lingă  aceste  vizite  misionare,  P.  S.  Sa  a  participat  la  prima  conferinţă  a  preo¬ 
ţilor  din  anul  1986  la  Baia  Mare  şi  Sighetu  Marmaţiei. 

La  Baia  Mare.  după  slujba  Te-Deum-ului,  oare  s^a  oficiat  in  Catedrală,  P.  S. 
Sa  a  rostit  o  amplă  meditaţie,  în  faţa  preoţilor  din  acest  protopopiat,  avînd  ca  temă: 

Despre  postul  creştin*'. 

La  fel,  la  Sighetu  Miarmaţiei,  după  slujba  Te-Deum-ului,  P.  S.  Sa  Episcop-vicar 
Iustinian,  a  prezentat  în  faţa  preoţilor  din  acest  protopopiat,  meditaţia  cu  tema: 
..Postul  şi  rugăciunea  —  mijloace  de  pastoraţie4*. 

Incepînd  de  joi  (19  martie),  P.  S.  Sa  s-a  deplasat  la  biserica  parohiei  Moisei  III, 
unde  a  stat  pinâ  in  data  de  25  martie. 

Aici,  Prea  Sfinţia  Sa  Iustinian  Mjaramureşanul  a  asistat  La  serviciile  religioase, 
prevăzute  de  tipicul  bisericesc  pentru  prima  sâptăminâ  din  postul  mare. 

Duminică,  23  martie  a.  c.  din  cauza  mulţimii  de  credincioşi  adunaţi  La  biserica 
mănăstirii  Moisei  III,  Sf.  Liturghie  s-a  oficiat  «afară,  in  foişorul  destinat  serviciilor 
divine.  Prea  Sfinţitul  Iustinian  a  asistat,  iar  la  momentul  predicii  din  cadrul  Sf. 
Liturghii,  P.  S.  Sa  a  rostit  un  temeinic  cuvânt  de  învăţătură.  în  faţa  mulţimii  de 
credincioşi,  cu  tema:  ,, Despre  cultul  icoanelor4*. 

Luni  seara ,  în  preziua  praznicului  Buneivestiri,  Prea  Sfinţitul  Iustinian  a  ofi¬ 
ciat,  inconjurat  de  un  distins  sobor  de  preoţi,  slujba  vecerniei,  împreună  cu  litia  şi 
acatistul  Maicii  Domnului. 

La  sfîrşitul  serviciilor  religioase,  P.  S.  Sa  a  vorbit  credincioşilor  „Despre 
poruncile  Bisericii**. 

Marţi,  25  martie  1986,  de  praznicul  Buneivestiri,  Prea  Sfinţitul  Episcop -vicai' 
Iustinian  a  sâvirşit  Sf.  Liturghie  arhierească,  înconjurat  de  un  mare  sobor  de  preoţi, 
de  ia  Centrul  eparhial  participind  ca  însoţitori  ai  Prea  Sfinţiei  Sale  P.  C.  Sa  Octavian 
Picu  —  consilier  administrativ  şi  P.  C.  Sa  arhid.  Tira  Iustin  —  secretar  eparhial. 

După  priceasnâ  P.  S.  Sa  a  cuvântat  credincioşilor:  „Despre  Maica  Domnului, 
ca  model  de  viaţă  creştină*4. 

Maţi,  25  martie  1986,  înalt  Prea  Sfinţitul  Arhiepiscop  Teofil  a  răspuns  invitaţiei 
stâreţiei  mănăstirii  Nicula,  prot.  Dej,  unde  a  săvirşit,  înconjurat  fiind  de  un  distins 
sobor  de  preoţi  şi  diaconi,  Sf.  Liturghie  arhierească.  De  la  Centrul  eparhial,  înaltul 
no9tru  ierarh  a  fast  însoţit  de  P.  C.  Sa  Petru  Varga  —  inspector  eparhial  şi  de  către 
diaconii  Valentin  Bochiş  şi  Radu  Onac. 

Sf.  Liturghie  s-a  oficiat  în  biserica  mănăstirii,  I.  P.  S.  Sa  rostind  în  faţa  mulţimii 
de  credincioşi  adunaţi  La  marele  praznic  al  Buneivestiri  o  ziditoare  şi  documentată 
predică  cu  tema:  „Cinstirea  Maicii  Domnului44.  După-masâ  înaltul  nostru  ierarh  s-a 
intors  la  reşedinţa  eparhială. 

Duminică,  30  martie  a.c.  I.P  S.  Sa,  Arhiepiscopul  Teofil  Herineanu.  a  oficiat 
Liturghia  arhierească  in  catedrala  eparhială  a  Clujului,  cu  care  prilej  a  hirotonit 
intru  preot  pe  diaconul  Stanciu  Vasile  —  doctorand  in  teologie  şi  profesor  la  Semina¬ 
rul  Teologic  —  pe  seama  Capelei  Seminarului  teologic  Cluj -Napoca. 

După  priceasnâ  a  predicat  P.  C.  Sa  Pâr:  Petru  Varga  —  inspector  eparhial, 
despre  „Iisus  Hri9tos,  Mintuitorul44. 

• 

Prima  conferinţă  de  orientare  a  preoţilor  din  luna  martie  1986  in  Arhiepisco¬ 
pia  Clujului. 

In  perioada  11 — 27  martie  1986  s-a  desfăşurat  in  Arhiepiscopia  Clujului,  potri¬ 
vit  ordinului  Cancelariei  Sf.  Sinod  nr.  148/86,  prima  conferinţă  de  orientare  a  preoţilor, 
cu  tema:  „Dragostea  de  vatra  străbună,  trăsătură  de  seamă  a  adevăratului  patriotism. 
Respectarea  legilor,  cinstea  şi  corectitudinea  —  trăsături  esenţiale  ale  clerului  şi 
credincioşilor  Bisericii  noastre41. 

Conferinţa  a  avut  loc  La  cele  9  protopopiate  din  Eparhia  Clujului,  după  urmă¬ 
torul  program: 

—  Protopopiatul  Turda,  marţi  11  martie  1986.  fiind  prezidată  de  la  Centrul 
eparhial  de  către  I.  P.  S.  Sa  Arhiepiscopul  Teofil; 

—  Protopopiatul  Lăpuş,  joi  13  martie  1986.  fiind  prezidată  de  către  P.  C.  Sa 
Păr.  Petru  Varga  —  inspector  eparhial; 

—  Protopopiatul  Cluj.  luni  17  martie  1986.  liind  prezidată  de  către  I.  P.  S. 
Arhiepiscop  Teofil; 

—  Protopopiatul  Dej,  marţi  18  martie  1986,  fiind  prezidată  de  către  P.  C.  Sa 
Pâr.  Li  viu  Ştefan,  vicar  administrativ; 

—  Protopopiatul  Baia  Mare ,  miercuri  19  martie  1986,  fiind  prezidată  de  către 
P.  S.  Sa  Episcop -vicar  Iustinian; 

—  Protopopiatul  Sighetu  Marmaţiei,  joi  20  martie  1986,  fiind  prezidată  de  către 
P.  S.  Sa  Episcop- vicar  Iustinian; 

—  Protopopiatul  Huedin ,  joi,  20  martie  1986,  fiind  prezidată  de  către  P.  C.  Sa 
Pâr.  Liviu  Ştefan  —  vicar  administrativ; 

—  Protopopiatul  Bistriţa,  miercuri  26  martie  19986,  fiind  prezidată  de  către 
P.  C.  Sa  Păr.  Liviu  Ştefan  —  vicar  administrativ; 

—  Protopopiatul  Năsăud,  jod  27  martie  1986,  fiind  prezidată  de  către  P.  C.  Sa 
Pâr.  Liviu  Ştefan  —  vicar  administrativ. 

Referatele  principale  au  fost  întocmite  şi  susţinute  de  către  următorii  preoţi: 
Pr.  Florea  Vasile,  parohia  Cîmpia  Turzii  III,  prot.  Turda;  Pr.  monah  Hodea  Ioan, 
mănăstirea  Rohia,  prot.  Lâpuş;  Pr.  Bradca  Gheorghe,  Cluj-Napoca;  Pr.  Monaru  Ioan, 
parohia  Hăşdate  —  Gherla,  prot.  Dej;  Pr.  Ioan  Satmari,  parohia  Lăpuşel,  prot.  Baia 
Mare;  Pr.  Crişan  Vasile,  parohia  Someşul  Rece,  prot.  Huedin;  Pr.  Danci  Vasile, 
parohia  Sat  Şugatag,  prot.  Sighetu  Marmaţiei;  Pr.  Preda  Gavril,  parohia  Unirea, 
prot.  Bistriţa  şi  Pr.  Dîmbu  Ioan,  parohia  Zagra,  prot.  Năsăud. 

Arătînd  interesul  deosebit  pentru  tratarea  temei:  „Dragostea  faţă  de  vatra 
străbună . . pe  lingă  referenţii  principali  şi  delegaţii  eparhiali  şi  protopopi  s-au 
înscris  la  cuvînt  64  preoţi  din  cele  9  protopopiate. 

Din  toate  referatele  şi  din  luările  de  cuvînt  a  ieşit  în  evidenţă  dragostea  nestră¬ 
mutată  a  clerului  şi  credincioşilor  noştri  faţă  de  glia  străbună,  faţă  de  leagănul 
existenţei  noastre,  ieri,  azi  şi  întotdeauna. 

Aşa  cum  se  menţionează  intr-un  referat:  „Acest  colţ  de  rai“,  cum  îl  defineşte 
Mioriţa,  îl  dubim  din  adincul  sufletelor  noastre  şi  îl  dorim  tort  mai  frumos  şi  raai 
prosper.  Poporului  ales.  Dumnezeu  i-a  menit  un  pămînt  al  făgăduinţei,  pe  care  după 
grele  încercări  i  l-a  dăruit.  Noi  avem  acest  pămînt,  îl  moştenim  de  la  cei  cu  al  căror 
sînge  este  îmbibat.  Este  al  nostru,  pentru  că  în  el  se  găsesc  rămăşiţele  pămînteşti  ale 
eroilor  noştri,  este  al  nostru  pentru  că  glasul  sîngelui  lor  strigă  mereu  din  el,  spu- 
nindu-ne:  „iubeşte  frate  neamul  şi  moştenirea  ta!"  Acest  strigăt  ne  face  să  tresâltăm 
de  bucurie  şi  cu  putem  sporite,  toţi  identificîndu-ne  cu  el,  să-l  înălţăm  pe  noi  culmi 
de  civilizaţie  şi  progres,  iar  la  nevoie  să-i  dâruim  propriile  noastre  vieţi,  pentru  a-1 
apăra  de  orice  încercare  de  înstrăinare  de  înstrăinare  din  partea  cuiva.  Iar  ddn 
cuvîntul  unui  preot  reproducem  cele  ce  urmează:  „Precum  sfîntă  este  pinza  în  oare 
s-a  încorporat  o  părticică  din  sfintele  moaşte  şi  o  numim  „sfîntul  lanfimis",  precum 
sfint  este  prestolul  în  care  ierarhul  cu  prilejul  tîrnosirii  a  aşezat  de  asemenea  sfin¬ 
tele  moaşte,  sfîntă  este  şi  glia  străbună  ce  a  fost  udată  cu  sîngele  artîtor  martiri  care 
au  apărat  sfîntă  dreptate  şi  sfîntă  libertate,  sfînt  este  pâmîntul  în  sinul  căruia  a  fost 
aşezat  ca  într-o  raclă  trupul  unui  Ştefan  cel  Mare  şi  sfînt,  al  unui  Mircea,  al  unui 
Mihai  şi  al  celor  asemenea  lor  ce  nu  pot  fi  număraţi. 

Cînd  vorbim  de  „vatra  străbună44  avem  privirea  îndreptată  nu  numai  spre 
trecut  d  vedem  şi  scurgerea  ceasului  de  faţă,  cu  gîndul  la  ziua  de  mîime.  Ceea  ce  au 
făcut  înaintaşii  noşrtri  la  vremea  lor,  azi  ne  face  să  ne  mîndrim  cu  ei,  trezind  în 
sufletul  nostru  dorul  de  a  le  fi  vrednici  nepoţi  şi  strănepoţi*'. 

Cum  bine  este  ştiut,  istoria  neamului  românesc  din  zorii  existenţei  safle  şi  pînă 
în  prezent  s-a  împletit  strîns  şi  armonic  cu  istoria  Bisericii  Ortodoxe  Române,  legea 
strămoşească  a  fost  şi  legea  de  neam,  după  cum  legea  de  neam  a  fost  şi  rămîne 
legea  strămoşească. 

Preoţii  şi  credincioşii  Bisericii  noastre  dind  ascultare  preceptelor  evanghelice 
se  roagă  permanent  pentru  ţara  noastră,  pentru  bunăstarea  ei  şi  depun  cu  toată 
fiinţa  lor  umărul  la  menţinerea  unităţii  de  neam  şi  ide  credinţă,  la  prosperitatea 
Patriei  şi  La  Pacea  a  toată  lumea. 

Prot.  Li  viu  Ştefan 
Viaar  administrativ 

DIN  ACTIVITATEA  EPARHIEI  DE  ALBA  IUL1A 


I.  Conferinţa  preoţească  pe  trimestrul  1 

„Dragostea  de  vatra  străbună,  trăsătură  de  seamă  a  adevăratului  patriotism. 
Respectarea  legilor,  cinstea  şi  corectitudinea  —  trăsături  esenţiale  ale  clerului  şi 
credincioşilor  bisericii  noastre"  —  ia  fost  terna  primei  conferinţe  preoţeşti  din 
anul  1986. 

In  cadrul  Eparhiei  de  Alba  Iul  ia  subiectul  conferinţei  a  fost  prezentat  preoţilor 
din  cele  opt  protopopiate  astfel:  la  prot.  Alba  Iulia  în  4  martie;  la  prot.  Aiud  în  3 
martie;  la  prot.  Cimpeni  in  5  martie;  la  prot.  Tg.  Mureş  în  11  martie;  ia  prot.  Luduş 
in  12  martie;  la  prot.  Reghin  in  13  martie;  la  prot.  Sighişoara  în  14  martie;  la  prot. 
Miercurea  Ciuc  in  6  martie. 

P.  S.  Episcop  Emilian  al  Alba  Iuliei  a  prezidat  Conferinţele  de  la  protopopiatele 
Alba  Iulia,  Aiud,  Tg.  Mureş,  Luduş,  Reghin  şi  Sighişoara. 

Din  încredinţarea  P.  S.  Sale,  P.  C.  pr.  Alex.  Coman  —  inspector  eparhial  a  con¬ 
dus  lucrările  la  prot.  Cîmpeni,  iar  P.  C.  prot.  Ilarie  Benchea  —  Aiud.  la  prot.  Mier¬ 
curea  Ciuc. 

Premergător  conferinţei,  la  Reghin  s-a  oficiat  Sf.  Liturghie,  după  care  P.  S. 
Emilian  a  împărţit  preoţilor-parohi  noile  Sf.  Antimise  pentru  bisericile  din  prot. 
Reghin,  iar  la  oelelalte  protopopiate  s-a  oficiat  Te-Deum  după  care  s-a  ţinut  şi  cite 
o  scurtă  meditaţie  adecvată  subiectului  de  următorii  PP.  CC.  Pr.  Mihai  Aslâu  — 
Blaj-Veza;  Pr.  Cîmpean  Nicolae  —  Abrud;  Pr.  Şerban  Ioan  —  Sârmaşu;  Pr.  Vasile 
Lazăr  —  Ibâneşti;  Pr.  Ovidiu  Dan  —  Sighişoara. 

Tema  conferinţei  a  fost  prezentată  de  următorii  preoţi: 

—  P.  C.  Pr.  Donu  Gh.  de  la  parohia  Cugir  II  —  la  prot.  Alba  Iulia  şi  au  parti¬ 
cipat  la  discuţii  11  preoţi; 

—  C.  Pr.  Crăciunescu  Mihai  de  la  Parohia  Războieni  —  la  pro-t.  Aiud  şi  au 
luat  parte  la  discuţii  8  preoţi; 

—  P.  C.  Pr.  Streza  Nicolae  de  la  parohia  Tg.  Mureş  I  —  la  prot.  Tg.  PJureş  şi  au 
luat  parte  la  discuţii  4  preoţi; 

—  C.  Pr.  Crişan  Gh.  de  la  parohia  Roşia  Montană  —  la  prot.  Cîmpeni  şi  au  luat 
parte  la  discuţii  7  preoţi; 

—  C.  Pr.  Părău  Eugen  de  1q  parohia  Papiu  Ilariam  —  la  prot.  Luduş  şi  au  luat 
parte  la  discuţii  5  preoţi; 

—  C.  Pr.  Chiorean  Vasile  de  la  parohia  Iemuţeni  —  ila  prot.  Reghin  şi  au  luat 
parte  la  discuţii  7  preoţi; 

—  C.  Pr.  Pop  Mihad  de  la  parohia  Crăieşti  —  la  prot.  Sighişoara  şi  au  luat  .parte 
La  discuţii  5  preoţi; 

—  C.  Pr.  Oanâ  Gheorghe  de  la  parohia  Subcetate  —  Ja  prot.  Miercurea  Ciuc 
şi  au  luat  parte  la  discuţii  5  preoţi. 

Grija  continuă  a  Statului  şi  Bisericii  noastre  a  fost  şi  este  înălţarea  naţiunii 
noastre  pe  culmi  de  prosperitate  spirituală  şi  materială.  iPreocuparea  aceasta,  progre¬ 
sul,  înălţarea  şi  întărirea  vieţii  morale,  cultivarea  sentimentului  de  iubire  de  vatra 
străbună,  neam,  lege  strămoşească,  tradiţii  spirituale,  adevăr,  dreptate,  pace,  unitate 
sînt  caracteristicile  poporului  nostru  creştin  dintru  începutul  existenţei  sale. 

Referenţii  şi  preoţii  care  au  luat  parte  la  discuţii  iau  evidenţiat  următoarele 
aspecte:  Patria  este  o  realitate  complexă  ce  ne  cuprinde  pe  toţi  oa  indivizi  şi  Biserică, 
implicînd  trecutul  plin  de  zbucium,  prezentul  cu  realizările  lui,  viitorul  cu  năzuinţele 
spre  mai  mult  şi  mai  bine,  toate  legate  prin  sentimentul  dragostei  faţă  de  patrie  — 
vatra  străbună  a  neamului  românesc,  faţă  de  componentele  ei:  —  spaţiu  geografic  — 
pâmîntul  în  care-şi  dorm  somnul  pînă  la  slăvită  înviere  părinţii  şi  moşii  noştri  şi-n 
oare  ne  vom  odihni  fiecare  din  noi,  cînd  ne  va  veni  rîndul;  poporul  ce  locuieşte  în 
acest  spaţiu  geografic  pe  care  Al.  Vlahuţă  îl  preamărea  in  „România  Pitorească'*  şi 
despre  oare  spunea  că  „n-a  fost  pe  lume  un  neam  mai  încercat  oa  al  nostru,  n-a  fost 
popor  care  să  fi  plătit  mai  scump  dreptul  de  <a  trăi  în  ţara  lud  şi  în  legea  lui,  popor 
care  să  fi  împins  la  jertfe  mai  mari  adînoa  dragoste  de  moşie  şi  dorul  de  neatîmare"; 

—  limba  căreia  poetul  Al.  Mateevici  in  poezia  „Limba  noastră"  i-a  închinat  un 
adevărat  imn  de  slavă; 

—  unitatea  de  sînge,  credinţă  şi  tradiţii. 

Iubirea  de  patrie  —  s-a  subliniat  de  vorbitori  —  nu  se  îndreaptă  numai  spre 
cei  care  au  trecut  ci  şi  spre  cei  de  astăzi,  spre  oamenii  acestui  pâmînt  care  şi -au 
putut  vedea  împlinite  cele  mai  îndrăzneţe  visuri,  spre  munca  şi  realizările  lor  măreţe. 

dragostea  de  vatra  străbună  implică:  munca  însufleţită  acolo  unde  ne  taflăm 
fiecare;  minte  înţeleaptă  ce  pune  întotdeauna  mai  presus  de  interesele  sale  interesele 
patriei  şi  angajare  a  energiilor  creative  pentru  o  viaţă  mai  bună  şi  pentru  pace  In 
lume“  (Pr.  Donu  Gh.);  respectarea  legilor ,  cinstea  şi  corectitudinea;  condamnarea 
formelor  false  de  patriotism  şi  şovinism,  cosmopolitismul,  nazismul,  colonialismul, 
naţionalismul,  antisemitismul  ş.  a. 

Noi,  clerul  şi  credincioşii  Bisericii  strămoşeşti,  dorim  să  ne  mintuim  sufletul 
şi  căutăm  „mal  Intii  împărăţia  iui  Dumnezeu  şi  dreptatea  Lui44  dar  in  acelaşi  timp  nu 
ne  putem  sustrage  de  la  datoriile  actualităţii.  De  altfel  sîntem  cu  toţii  conştienţi  că 
viaţa  veşnică  o  dobândim  prin  credinţă  şi  prin  faptele  bune  pe  oare  Ie  săvîr- 
şim  în  această  viaţă.  Este  adevărat  că  nu  Biserica  nici  slujitorii  ei  se  ocupă 
de  domeniul  social -economic-politic  ci  Statul,  dar  Biserica  şi  slujitorii  ei  pot  sprijini 
problemele  sociale-obşteşti,  pot  contribui  la  atingerea  ţelului  de  progres  şi  bunăstare 
a  societăţii  împlinind  porunca  Mântuitorului  de  la  Matei  22,  21,  ascult  înd  de  cuvântul 
Sf.  Ap.  Pavel  care  zice;  „Tot  sufletul  să  se  supună  stăpânirilor  căci  nu  este  stăpânire 
decît  de  la  Dumnezeu*4  (Rom.  13,  1 — 8). 

„Cunoaşterea  bunurilor  noastre  de  cult  aparţinind  fondului  patrimonial  româ¬ 
nesc  şi  universal  şi  care  duc  peste  veacuri  dovada  vechimii,  a  continuităţii  şi  dăi¬ 
nuirii  noastre  pe  aceste  vechi  plaiuri  româneşti  binecuvîntate  de  Dumnezeu,  con¬ 
stituie  o  îndatorire  elementară  a  membrilor  Bisericii  străbune,  iar  măsurile  de 
conservare,  recondiţiona  re,  renovare,  îngrijire  şi  asigurarea  securităţii  lor,  constituie 
dovada  înaltului  nostru  patriotism*4  (P.  C.  Pr.  Grosu  Cornel  —  Filea). 

S-a  arătat  de  către  vorbitori  că  susţinătoare  permanentă  a  adevăratului  pa¬ 
triotism,  Biserica  Ortodoxă  Română  a  fost  întotdeauna  şi  este  alături  de  popor 
slujindu-t  cu  aceeaşi  dăruire  şi  în  vreme  de  restrişte  şi  în  vreme  de  bucurie,  contri¬ 
buind  ia  unitatea  naţională  şi  spirituală  şi  prin  primele  şcoli  ce  s-au  organizat  şi 
au  funaţionat  „în  tinda  bisericilor44,  unde  se  copiau  sau  se  tipăreau  cărţi  ce  au 
contribuit  la  unitatea  limbii  noastre  româneşti,  la  propagarea  unor  idei  înaintate  puse 
în  slujba  neamului. 

Biserica  Ortodoxă  Română  participă  activ  în  cel  mai  larg  forum  democratic 
din  ţara  noastră,  Frontul  Democraţiei  şi  Unităţii  Socialiste,  după  cum  arăta  Prea 
Fericitul  Părinte  Patriarh  Iustin;  „Noi  reprezentanţii  Bisericii  Ortodoxe  Române  am 
venit  aici  pentru  a  mărturisi  în  faţa  dumneavoastră  că  învăţătura  noastră  şi  tradi¬ 
ţia  vie  ia  Bisericii  ne  obligă  să  ne  îndeplinim  atît  datoriile  cetăţeneşti  cît  şi  datoriile 
noastre  religioase.  Noi . . .  slujim  idealurile  poporului  nostru  nu  numai  din  datorie 
patriotică  ci  şi  din  convingere  religioasă  . . .  sîntem  călăuziţi  pe  aceeaşi  oale  spre 
viitor  şi  de  la  aceeaşi  vatră  aprindem  cu  toţii  văpaia  comună  ia  dragostei  noastre 
de  patrie44. 

„Pe  lingă  respectarea  legilor  S balului,  clerul  Bisericii  străbune,  —  a  spus  P.  C. 
Pr.  Anca  Ioaai  din  Tg.  Mureş  —  are  datoria  de  a  respecta  şi  legile  bisericeşti'4,  rân¬ 
duielile  Sf.  Biserici,  poruncile  lăsate  de  lisus  Hristos  şi  toate  împlinite  cu  dragoste; 
slujirea  conştientă  la  Sf.  Altar,  răspunderea  cu  promptitudine  la  solicitările  cre¬ 
dincioşilor,  respectarea  programului  religios,  conduita  morală  ireproşabilă,  trăire  şi 
ţinută  clericală;  smerenie,  demnitate,  corectitudine  în  viaţa  familială  şi  în  socie¬ 
tate,  chivernisdrea  corectă  a  bunurilor  parohiei,  'ascultarea  de  ierarhia  bisericească, 
stabilirea  în  mijlocul  credincioşilor  din  parohie,  fiind  întru  toate  exemplu  pozitiv 
semenilor. 

P.  S.  Episcop  Emil  ian  a  apreciat  buna  desfăşurare  a  primei  conferinţe  preoţeşti 
din  acest  an  şi  seriozitatea  cu  care  preoţii  au  tratat  tema,  îndemnând  preoţimea  Epar¬ 
hiei  de  Alba  Iulia  la  dragostea  faţă  de  semeni,  de  vatra  străbună,  la  cinste,  corecti¬ 
tudine,  la  respectarea  legilor  şi  la  muncă  conştientă  întru  mântuirea  lor  şi  a  sufle¬ 
telor  încredinţate  spre  păstorire. 

In  continuare  P.  S.  Sa  amintind  că  în  anul  acesta  s-au  împlinit  zece  ani  de 
cînd  a  fost  înscăunat  ca  prim  episcop  al  reînfiinţate!  Eparhii  de  Alba  Iulia,  a  ţinut 
să  consemneze  acest  deceniu  de  slujire  pe  vechiul  scaun  al  Bălgradului  prin  dăruirea 
unor  cruci  pectorale  următorilor  preoţi  care  s-au  distins  in  activitatea  clericală: 
P.  C.  Pr.  Oană  Dragosin  —  Săliştea  —  Alba;  P.  C.  Pr.  Clanţa  Ioan  —  Zlatna,  Alba; 


8* 


116 


MITROPOLIA  ARDEALULUI 


P.  C.  Pr.  Dona  Gheorghe  —  Cugir  II.  Alba;  P.  C.  Pr.  Galaţă  Ioan  —  Cut,  Alba;  P.  C. 
Pr.  Teodorescu  Adrian  —  Blaj  I,  Aiud;  P.  C.  Pr.  Silvăşan  Liviu  —  Stremţ,  Aiud;  P.  C. 
Pr.  Cărpinişan  Ioan  —  Blaj  II,  Aiud;  P.  C.  Pr.  Cerghizan  Ioan  —  Ocna  Mureş  II, 
Aiud;  P.  C.  Pr.  Ancuţa  Daniel  —  Bâloaciu,  Aiud;  P.  C.  Pr.  Miron  Petru  —  Ulieş,  Tg. 
Mureş;  P.  C.  Pr.  Tuteceanu  Ioan  —  Cerghizel,  Tg.  Mureş;  P.  C.  Pr.  Tabra  Dumitru  — 
Valea  Largă  I,  Luduş;  P.  C.  Pr.  Ţinea  Ilie  —  Tăureni,  Luduş;  P.  C.  Pr.  Grosu  Cornel  — 
Filea,  Reghin;  P.  C.  Pr.  Marcoci  Ioasaf  —  Bistra  Mureş,  Reghin;  P.  C.  Pr.  Velcherean 
Vaier  —  Băiţa,  Reghin;  P.  C.  Pr  Aroneasa  Aron  —  Albeşti.  Sighişoara. 


II.  Primiri  ecumeniste  la  Centrul  Eparhial 

a)  în  ziua  de  31  martie  1986,  P.  S.  Episcop  Emilian  a  făcut  o  vizită  frăţească 
Excelenţei  Sale  Episcopului  romano -catolic  din  Alba  Iulia,  Jakab  Antal,  cu  prilejul 
sărbătoririi  de  către  Biserica  rom  ano -catolică  a  marelui  praznic  al  învierii  Domnului. 

Cu  acest  prilej,  Prea  Sfinţia  Sa  a  urat  Excelenţei  Sale  Jakab  Antal  activitate 
rodnică  în  propovâduirea  cuvîntului  lui  Iisus  cel  înviat  din  morţi.  în  slujirea  patriei 
şi  propovâduirea  păcii  in  lume. 

Lntîlnirea  a  avut  loc  în  spiritul  relaţiilor  frăţeşti  statornicite  între  chitriarhiii 
celor  două  eparhii  ce-şi  au  sediul  in  Alba  Iulia. 

b)  Miercuri  9  aprilie  a.  c.  P.  S.  Episcop  Emilian  <a  primit  la  reşedinţa  episcopală 
din  Alba  Iulia  o  delegaţie  a  organizaţiei  „Caritas“  din  Austria  şi  R.  F.  Germania, 
condusă  de  prelatul  papal  Wilhelm  Reutser  din  Viena,  prilej  cu  care  s-au  purtat  discuţii 
In  spiritul  dragostei  creştine,  al  ecumemismului  ce  caracterizează  Biserica  noastră. 
Prea  Sfinţia  Sa  a  prezentat  oaspeţilor,  în  scurte  cuvinte,  istoria  Alba  Itiliei,  a  Eipar- 
hiei  noastre  şi  a  oferit  daruri  simbolice  oaspeţilor. 

Diac.  Horea  Bordeanu 


DIN  ACTIVITATEA  EPARHIEI  ORADIEI 


Conferinţe  preoţeşti 

Intre  11 — 27  martie  198^  s-au  desfăşurat  la  sediile  protopopeşti  lucrările  confe¬ 
rinţelor  pastoral -misionare  cu  preoţimea  din  protopopiatele  respective,  dezbătînd 
tema:  .. Dragostea  de  vatra  străbună,  trăsătură  de  seamă  a  adevăratului  patriotism. 
Respectarea  legilor,  cinstea  şi  corectitudinea  —  trăsături  esenţiale  ale  clerului  şi 
credincioşilor  Bisericii  noastre u. 

Aocentuind  însemnătatea  deosebita  a  acestei  atît  de  importante  teme,  Prea 
Sfinţia  Sa  Dr.  Vasile  Coman  a  participai  la  conferinţele  de  la  Oradea,  Beiuş,  Mar- 
ghita,  Zalău  şi  Şimleu.  De  la  centrul  eparhial  au  fost  delegaţi:  P.  C.  Pr.  Liviu  Ungur, 
secretar  eparhial,  ia  protopopiatele  Oradea,  Beiuş  şi  Marghita  şi  P.C.  Pr.  Dorel  Rus, 
inspector  eparhial,  ia  protopopiatele  Satu  Mare,  Cărei,  Zalău  şi  Şimleu. 

In  deschiderea  conferinţelor,  P.  S.  Episcop  Vasile  a  arătat  că  dragostea  fierbinte 
de  patrie,  de  popor,  cu  toate  strădaniile,  luptele  şi  jertfele  sale  pentru  propăşirea 
şi  libertatea  acestei  vetre  străbune,  constituie  o  trăsătură  esenţială  a  Bisericii  noastre, 
a  slujitorilor  ei,  care  dintotdeauna  şi-au  împletit  activitatea  sacerdotală  şi  pastoral- 
misionarâ  cu  slujirea  măreţelor  Idealuri  naţionale. 

Delegaţii  eparhiali  au  subliniat  că  patriotismul  este  un  element  al  conştiinţei 
sociale,  care  exprimă  iubirea  oamenilor  faţă  de  ţara  in  care  trăiesc  şi  muncesc,  de 
care  sînt  legaţi  prin  mii  de  fire,  faţă  de  poporul  din  care  fac  parte,  faţă  de  tradiţiile 
lui  înaintate,  faţă  de  limba  şi  cultura  'acestuia,  de  spiritul  de  sacrificiu  şi  deplin  devo¬ 
tament  pentru  libertatea  şi  înflorirea  patriei. 

A  urmat  prezentarea  referatelor,  susţinute  de  următorii  preoţi:  Dr.  Georghe 
Liţiu  —  Oradea,  Ga  vrii  Popa  —  Beiuş,  Emil  Bandui  —  Marghita,  Constantin  Lâpuşte  — 
Satu  Mare,  Vasile  Trandafir  —  Cărei,  Ştefan  Lucaei  —  Zalău  şi  Gheorghe  S-tanciu  — 
Şimleu. 

Pe  marginea  referatelor  -au  luat  cuvântul  run  număr  de  57  de  preoţi:  9  la 
Oradea,  8  la  Beiaiş,  6  la  Marghita,  9  la  Satu  Mare,  13  la  Cărei,  6  la  Zalău  şi  6  la 
Şimleu.  Vorbitorii  au  dat  glas  înaltelor  sentimente  de  adine  patriotism  ce  andmâ 
întreaga  noastră  preoţime,  oare,  urmând  strălucitele  pilde  ale  înaintaşilor,  se  inte¬ 
grează  deplin  în  cadrul  eforturilor  întregului  popor  pentru  devenirea  şi  prosperi¬ 
tatea  Patriei  noastre  socialiste. 

S-a  relevat  că  iubirea  de  patrie  este  un  act  de  permanentă  solidaritate  cu 
întregul  popor,  un  act  de  identitate  cu  trecutul,  prezentul  şi  viitorul  lui,  un  act  de 
slujire  şi  dăruire  pentru  binele  patriei,  care  este  totodată  binele  şi  fericirea  nea¬ 
mului  întreg.  Patriot  adevărat  este  acela  care  vede  binele  din  jurul  său  şi  care  ştie  să 
depăşească  interesele  sale  personale  şi  să-şi  dăruiască  cu  abnegaţie  energiile  pentru 
binele  obştesc. 

Iubirea  de  patrie  este  nu  numai  un  sentiment  profund  uman,  ci  şi  o  poruncă 
divină,  patria  fiind  un  cadru  firesc  voit  şi  binecuvintat  de  Dumnezeu.  De  altfel  în 
Sfînta  Scriptură  avem  multe  texte  care  întăresc  şi  susţin  conceptul  de  patrie  şi  legi¬ 
timitatea  ei.  Mântuitorul  Iisus  Hristos  a  mărturisit  adeseori  iubirea  faţă  de  poporul 
iudeu,  din  sînul  căruia  S-a  născut  ca  om,  vorbind  despre  patria  sa:  Mt.  10,  6;  15,  24; 
22,  34;  Luoa  19,  43 — 44.  Sf.  Ap.  Pavel  îşi  iubeşte  neamul  atît  de  mult,  îneît  spune  că 
pentru  mîntuirea  lui  primeşte  chiar  să  fie  anatema. 

In  lumina  Sfintei  Scripturi,  ca  şi  în  mărturisirile  Sfinţilor  Părinţi,  patria  este 
mama  noastră  comună,  care  cere  devotamentul  statornic  al  tuturor  fiilor  săi,  căci 
patriotismul  nu  este  doar  o  efuziune  de  moment,  o  declaraţie  de  ataşament  şi  pre¬ 
ţuire,  oi  e  o  muncă  susţinută,  manifestată  pe  multiple  planuri,  pentru  înaintarea  ei  pe 
noi  trepte  de  progres  şi  lumină  în  toate  domeniile. 

Patria  cere  o  iubire  totală,  necondiţionată  şi  continuă.  Aşa  cum  9punea  Arhi- 
pătorul  nostru  rntr-un  recent  articol,  omul  „fără  ţară“  e  un  om  al  nimănui.  Patrio¬ 
tismul  adevărat  se  arată  şi  în  capacitatea  de  a  respinge  orice  uneltire  vrăjmaşă  împo¬ 
triva  ţării  şi  neamului  tău. 

Trăirea  în  armonie  ou  toţi  oamenii,  respectul  datorat  oricărui  semen,  promo¬ 
varea  prieteniei  şi  păcii  sînt  «iarăşi  elemente  ale  patriotismului. 

Iubirea  de  patrie  se  dovedeşte  şi  prin  participarea  activă  la  treburile  obşteşti, 
prin  îndeplinirea  tuturor  obligaţiilor  pe  oare  ţara  le  cere,  ca  şi  prin  ascultarea  şi 
respectarea  tuturor  legilor  ţării,  potrivit  cunoscutului  îndemn  al  Apostolului  neamu¬ 
rilor  (Romani  13,  1 — 2). 

Clerul  şi  credincioşii  Bisericii  noastre  îşi  mărturisesc  cu  mândrie  simţămin¬ 
tele  de  dragoste  şi  «ataşament  profund  faţă  de  patria  noastră  scumpă,  faţă  de  tot  ce 
ne-au  lăsat  moştenire  păruiţii  şi  străbunii  noştri,  ca  şi  «faţă  de  realizările  măreţe  ale 
epocii  contemporane,  la  care  îşi  aduc  cu  abnegaţie  contribuţia,  privind  cu  încredere 
Ia  viitorul  luminos  al  României  socialiste. 

In  încheiere  Chiriarhul  şi  delegaţii  eparhiali  au  desprins  cîteva  concluzii  fireşti, 
apreciind  atmosfera  însufleţită  de  cald  şi  sincer  patriotism  în  oare  s-au  desfăşurat 
lucrările  tuturor  conferinţelor  şi  care  poate  fi  sintetizată  de  cunoscutele  versuri 
ale  poetului  nostru  naţional,  Mihai  Eminescu: 

„Ce-ţi  doresc  eu  ţie,  dulce  Românie? 

Ţara  mea  de  glorii,  ţara  mea  de  dor. 

Braţele  nervoase,  arma  de  tărie. 

La  trecutu-ţi  mare,  mare  viitor!** 


Pr.  Dor  el  Octavian  Rusu 


Din  viaţa  patriei 

In  municipiul  Sibiu  a  fost  dată  recent  în  folosinţă  Secţia  de  fizioterapie  şi 
recuperare  medicală  II.  Noua  secţie,  subordonată  spitalului  judeţean,  funcţionează 
intr-un  local  spaţios,  amenajat  şi  dotat  corespunzător  cu  aparatura  şi  instrumentarul 
necesar.  Activitatea  secţiei  se  va  axa  în  proporţie  de  50  La  sută  pe  recuperarea  neuro- 
moLorie  a  bolnavilor  cu  sechele  după  accidentele  vasculare  cerebrale  şi  recuperarea 
osteoarticulară  la  politraumatizaţi  cu  fracturi  de  membre  superioare,  inferioare  şi 
coloană  vertebrală.  In  paralel,  sint  tratate  şi  afecţiuni  reumatismale.  Secţia  dispune 
pentru  tratament  şi  spitalizare  de  50  paturi  repartizate  pe  trei  nivele,  un  bazin  şi 
o  baie  treflată  pentru  chineoterapie,  băi  ta  cadă  cu  sare  de  Bazna  şi  plante  medi¬ 
cinale.  băi  cu  bule  de  aer  pentru  tulburări  circulatorii  periferice  şi  stări  de  nevroză, 
în  general  toată  gama  pentru  hidroterapie,  termoterapie,  electroterapie  (galvanizări, 
ionizări,  curenţi  d/iad  inamici,  uîtra  scurte,  microunde,  curenţi  exponenţialii,  uLtra 
violete,  solux,  băi  de  lumină)  şi  o  sală  de  cultură  fizică  medicală,  care  pe  lingă  pro¬ 
cedeele  obişnuite  practică  acupresurâ  şi  masaj  reflex.  De  asemenea,  în  dotarea  secţiei 
mai  există  un  aparat  Roentgen  pentru  radiografiile  bolnavilor  şi  un  laborator  pen¬ 
tru  analize  medicale.  Bolnavii  internaţi  beneficiază  de  cele  mai  bune  condiţii  de 
spitalizare  (sală  de  mese.  oficiu,  grupuri  sanitare  şi  baie  la  fiecare  nivel),  pentru  cei 
transportabili  doar  cu  căruciorul  existind  de  asemenea  posibilitatea  deplasării  la  tra¬ 
tament,  de  la  un  nivel  la  altul  cu  ascensorul.  La  realizarea  acestui  important  obiec¬ 
tiv  din  municipiul  Sibiu  au  adus  o  contribuţie  deosebită  întreprinderile  „Indepen- 
denţa“,  „întreprinderea  de  Piese  Auto'*  şi  „Electromontaj"  din  Sibiu. 

în  oraşul  Mediaş,  judeţul  Sibiu,  a  fost  dat  in  folosinţă  un  nou  obiectiv  în 
cadrul  Spitalului  municipal.  Noul  spital  cu  o  capacitate  de  430  paturi,  va  funcţiona 
cu  secţii  de  chirurgie  (100  paturi)  şi  ortopedie  (20  paturi);  obstetricâ-ginecologie 
(150  paturi),  pediatrie  (140  paturi,  din  care  15 — 17  pentru  mamele  internate  cu  copii) 
şi  terapie  intensivă  (25  paturi).  In  secţia  obstetricâ-ginecologie,  pentru  nori-născuţi  sînt 
80  paturi,  iar  10  pentru  noi-nâscuţi  prematuri.  Spitalul  modern  conceput,  dincolo  de 
aspectul  său  estetic  exterior,  asigură  circuite  deosebit  de  funcţionale  construcţia  fiind 
structurala,  in  ansamblu,  pe  corpuri  cu  comunicare  intre  ele,  primul,  cu  patru  nivele, 
cuprinzînd  saloanele  spitalului,  cel  de-al  doilea  cuprinzind  blocurile  operatorii  şi 
serviciul  de  reanima  re- terapie  intensivă.  Blocurile  operatorii  permit  circuite  sepa¬ 
rate  pentru  intervenţiile  septice  şi  aseptice.  Blocul  de  chirurgie  obstetricalâ  bene¬ 
ficiază  de  săli  de  travaliu  şi  de  camere  de  reanimare  funcţionale.  Saloanele,  cu  3 — 6 
paturi,  dispun  de  mobilier  nou,  modern,  funcţional.  Primirea  bolnavilor  se  reali¬ 
zează  pe  circuite  separate  pentru  secţiile  de  pediatrie  şi  obstetrică,  pe  de-o  parte, 
şi  urgenţele  chirurgicale  şi  medicale,  pe  de  altă  parte.  Pe  lîngâ  «anexele  necesare 
—  bucătărie,  spălătorie,  uscâtorii.  în  cadrul  noului  spital  va  funcţiona  şi  un  club. 
întreaga  lucrare  aparţine  ca  proiectare  Centrului  de  proiectări  judeţean  Sibiu. 
O  serie  de  întreprinderi  din  municipiul  Mediaş  au  acordat  sprijin  în  efectuarea 
dotărilor  acestui  nou  obiectiv  de  sănătate. 

—  In  judeţul  Braşov  a  fost  dat  în  folosinţă  un  nou  şi  modern  edificiu  de 
sănătate:  Spitalul  şi  policlinica  din  oraşul  Zămeşti.  prevăzute  cu  saloane,  cabinete 
de  consultaţii,  săli  de  tratamente,  laboratoare.  Spitalul  dispune  de  secţii  de  interne, 
chirurgie,  pediatrie  şi  altele.  La  rîndul  ei  policlinica  are  cabinete  pentru  toate  spe- 

ciaJitâţile  de  bază.  Noul  spital  şi  policlinica  din  Zănneşti  se  adaugă  altor  unităţi 
de  ocrotire  a  sănătăţii  publice  date  in  folosinţă  în  ultimii  ani  in  judeţ,  cum  sînt 
spitalele  diin  oraşul  Victoria  şi  Codlea,  spitalul  şi  policlinica  de  pediatrie  din  muni¬ 
cipiul  Braşov,  noile  dezvoltări  aile  spitalelor  „Tractorul*1  şi  „Steagul  Roşu1'  din 
Braşov,  policlinicile  din  Braşov  şi  Rîşnov  şi  altele. 

—  In  oraşul  Borşa,  judeţul  Maramureş,  a  început  construcţia  unui  modem 
centru  de  recuperare  şi  selecţie  profesională  destinat  muncitorilor  din  acest  impor¬ 
tant  centru  minier.  Noua  unitate  va  cuprinde  compartimente  de  electro  şi  hiidro- 
terapie  ce  utilizează  apele  minerale  şi  mofetele  de  turbă  din  zonă,  cabinete  de  cul¬ 
tură  fizică  medicală,  individuailă  şi  colective,  aerosoli  şi  altele.  Conceput  in  scopul  profi¬ 
laxiei  bolilor  profesionale  şi  recuperării  medicale,  acest  obiectiv  social  va  contribui 
la  reducerea  morbidităţii  şi  in  special  a  celei  datorate  incapacităţii  temporare 
de  muncă. 

—  Noutăţi  tehnice.  Utilaje  cu  performanţe  superioare. 

—  întreprinderea  de  reparaţii  auto  (I.  R.  A.)  „Griviţa14  Bucureşti  a  expediat 
beneficiarilor  două  noi  tipuri  de  utilaje  de  transport.  Este  vorba  de  autotractorul 
de  terminal  (Ro-Ro)  de  400  kN,  destinat  întreprinderii  de  exploatare  flotă  maritimă 
„Navrom“  Constanţa  şi  drezina  cu  platformă  pentru  electrificare,  destinată  Regio¬ 
nalei  de  căi  ferate  Cluj.  Autotractorul  destinat  încărcării  şi  descărcării  navelor 
şi  manipulării  containerelor  de  mare  capacitate  şi  a  mărfurilor  generale,  este  dotat 
cu  un  motor  de  256  CP  realizat  de  întreprinderea  de  autocamioane  Braşov,  permi- 
ţînd  deplasarea  cu  o  sarcină  maximă  de  16  tone.  Drezina  dotată  cu  un  motor  de 
215  CP,  realizat  de  întreprinderea  de  autocamioane  diin  Braşov,  permite  atingerea 
unei  viteze  de  deplasare  de  60  kilometri  la  oră  cu  o  încărcătură  de  16  tone.  La  nevoie 
poate  tracta  şi  o  remorcă  cu  materiale  de  pînă  la  30  tone  forţă.  Nou  este  şi  faptul  că 
platforma  poate  efectua  ou  această  greutate  o  rotire  de  380  grade. 

—  A  fost  omologată  linia  tehnologică  de  formare-turnare  L.  F.  M.  1  dată  în 
exploatare  la  întreprinderea  „Hidromecanica*1  Braşov,  prima  de  acest  fel  realizată 
integral  în  ţară.  Noua  linie  tehnologică,  proiectată  de  colectivul  filialei  din  Braşov 
a  Institutului  de  cercetări  şi  proiectări  Bucureşti  şi  realizat  la  întreprinderea  „Inde¬ 
pendenţa*1  Sibiu,  are  parametri  tehnico- funcţionali  superiori.  De  relevat  este  faptul 
că  linia  are  o  capacitate  de  60  forme  pe  oră  şi  este  destinată  turnării  pieselor  în 
greutate  de  pînă  la  13  kilograme.  Acelaşi  colectiv  de  cercetători  şi  proiectanţi  a 
realizat  o  nouă  linie  de  formare  —  turnare  automată.  Ambele  linii  tehnologice 
înlocuiesc  importul. 

—  Din  cele  mai  recente  realizări  ale  întreprinderii  de  elemente  de  automa¬ 
tizări  din  Bucureşti  face  parte  echipamentul  miniaturizat  „Numerom-530“  destinat 
conducerii  automate  a  maşinilor-unelte  complexe.  Obţinut  pe  baza  unei  structuri 
cu  microprocesoare,  echipamentul  asigură  o  gamă  largă  de  funcţiuni  de  conducere 
şi  supraveghere  a  maşinilor-unelte  de  cele  mal  diverse  tipuri.  „Numerom-530"  este 
realizat  din  materiale  şi  componente  fabricate  în  ţară. 

—  întreprinderea  de  aparate  şi  motoare  electrice  din  municipiul  Sf.  Gheorghe 
a  produs  de  curînd  motorul  electric  cu  numărul  un  milion.  In  ultimul  timp  gama 
sortimentală  a  fost  lărgită  cu  noi  tipuri  de  motoare  electrice  care  intră  in  dotarea 
frigiderelor,  maşinilor  de  cusut  electrice,  ventilatoarelor  etc.  Motoarele  electrice 
fabricate  la  Sf.  Gheorghe  sînt  tot  mai  solicitate  la  export. 

—  Noi  produse  ale  industriei  româneşti 

—  Preocupările  specialiştilor  de  la  întreprinderea  de  geamuri  din  Mediaş  în 
direcţia  înnoirii  şi  diversificării  producţiei  s-a  materializat  în  obţinerea  unor  noi 
produse  prin  care  creşte  gradul  de  valorificare  a  geamului.  Astfel,  în  domeniul 
parbrizelor  pentru  autovehicule,  menţionăm  realizarea  unui  nou  tip  de  lunetă 
spate  pentru  „Dacia  1300“,  prevăzută  cu  sistem  de  încălzire  şi  antenă  radio,  oa  şi 
parbrizul  cu  para  solar,  tot  pentru  acelaşi  autoturism.  Totodată,  întreprinderea 
medieşană  a  obţinut  omologarea  internaţională  pentru  parbrizele  duplex  „Dacia 
1300“  îşi  duplex  „Aro  243“  şi  „Aro  244“.  In  domeniul  oglinzilor,  trecerea  La  realiza¬ 
rea  prin  al  imunizare  (vapori  de  aluminiu  în  vid  înaintat)  a  dus  la  o  amplă  diversa- 

ficare  a  acestora*  printre  altele  reaiizlndu-se  toate  tipurile  de  oglinzi  retrovizoare 
pentru  aotovehicule.  Noul  procedeu  de  realizare  a  oglinzilor  se  remarcă  în  mod 
deosebit  prin  creşterea  rezistenţei  în  condiţii  de  climat  deosebit. 

—  La  întreprinderea  de  celuloză,  hîrtie  şi  cartoane  din  Piatra  Neamţ  a  fost 
omologat  şi  realizat  un  nou  şi  valoros  produs.  Este  vorba  de  celuloza  electrotehnică 
pentru  cartoane  utilizate  In  fabricarea  transformatorilor  electrici,  sortiment  care 
pînă  acum  se  aducea  din  import.  înaltele  calităţi  tehnice  dovedite  în  timpul  testelor 
de  omologare  au  permis  trecerea  imediată  ia  producţia  industrială.  Şi  tot  o  noutate 
de  ultima  oră  în  această  unitate  o  constituie  utilizarea  polimerilor  sintetici  in  fluxul 
de  obţinere  a  celulozei  şi  hîrtriei. 

—  La  întreprinderea  de  tricotaje  ,, Moldova**  din  Iaşi  s-a  trecut  cu  succes  la 
imprimarea  culorilor  şi  a  nuanţelor  coloristice  pe  tricouri  prin  electropluşare,  pro¬ 
cedeu  tehnic  modem,  pus  la  punct  de  specialiştii  unităţii.  Noul  procedeu  care  con¬ 
feră  articolelor  imprimate  însuşiri  calitative  superioare,  permite  diminuarea  consu¬ 
murilor  energetice,  reducerea  importurilor  de  coloranţi  şi  chimicale,  realizarea 
pe  această  cale  a  unor  însemnate  economii  valutare. 

—  La  întreprinderea  pentru  construcţii  de  maşini  şi  utilaje  grele  din  Giurgiu 
a  fost  introdusă  în  fabricaţia  de  serie  o  instalaţie  pentru  forat  puţuri  de  apă,  mon¬ 
tată  pe  autoşasiu.  Beneficiarii  vor  avea  la  dispoziţie  un  utilaj  cu  o  mare  «autonomie 
şi  mobilitate.  Instalaţia  va  putea  fi  montată  pentru  foraj  în  orice  loc  accesibil  auto¬ 
camionului.  Acţionarea  instalaţiei  se  face  direct  din  priza  motorului  de  la  autoşasiu, 
iar  ra  ba  tarea  turlei  se  face  hidraulic. 

—  Şantierul  naval  din  Galaţi  a  pus  la  dispoziţia  flotei  noastre  comerciale  cinci 
nave  noi.  Este  vorba  de  navele  „Roman44  de  15.000  tdw,  cargoul  multifuncţional 
..Posada**  de  15.000  tdw,  „Nicoreşti4*  destinată  transportului  de  mărfuri  generale, 
mineralierul  „Baraolt44  de  65.000  tdw  şi  mineralierul  „Borcea**  cu  un  deplasament 
de  65.000  tdw. 

—  La  întreprinderea  de  vagoane  „Meva4*  Drobeta-Tumu  Severin  a  fost  fabricat 
un  nou  produs:  vagonul  special  destinat  transportului  cărbunelui  către  termocentrale. 
El  dispune  de  echipamente  care  asigură  reducerea  simţitoare  a  timpului  de  staţio¬ 
nare  la  descărcări  contribuind  la  înlăturarea  efortului  fizic.  Este  cel  de  al  92-lea  tip 
de  vagon  de  marfă  realizat  la  această  întreprindere  în  cei  peste  23  de  ani  ce  au  trecut 
de  la  profilarea  şi  specializarea  întreprinderii,  unitate  unde  pînă  în  prezent  au  fost 
executate  mai  mult  de  75.000  vagoane  de  marfă.  Nivelul  calitativ  ridicat  şi  competi¬ 
tivitatea  vagoanelor  construite  aici  se  reflectă  în  faptul  că  44  la  sută  din  ele  cir¬ 
culă  pe  liniile  ferate  din  15  ţâri  unde  au  fost  exportate. 

—  Manifestări  culturale 

—  Consiliul  judeţean  de  cultură  şi  educaţie  socialistă.  Biblioteca  „Astra“,  Aso¬ 
ciaţia  scriitorilor  din  Sibiu,  Universitatea  cultural-ştiinţificâ  din  Sibiu  au  organizat 
joi,  20  martie,  o  manifestare  cultural-artistică  ocazionată  de  aniversarea  a  100  de 
ani  de  la  naşterea  poetului  George  Topîrceanu.  Cu  acest  prilej  s-a  organizat  o  expo¬ 
ziţie  documentară  din  arhiva  poetului  (pictură,  iconografie  rară,  manuscrise)  şi  un 
recital  de  poezie  şi  muzică. 

—  în  luna  martie  a.  c.  Uniunea  Muzicologilor  şi  Compozitorilor  din  Republica 
Socialistă  România,  Comitetul  de  Cultură  şi  Educaţie  Socialistă  al  judeţului  Sibiu 
şi  Cenaclul  Compozitorilor  din  Sibiu  au  cinstit  prinţ  r-un  concert  vocal -instrumental, 
care  a  avut  loc  in  sala  Teatrului  de  Stat  din  Sibiu,  memoria  profesorului  de  muzică, 
dirijorului  şi  compozitorului  Pr.  Gheorghe  Şoima.  Orchestra  militară  a  Garnizoanei 
Sibiu  a  interpretat  Preludiu  şi  Fugă  „în  memoria  lui  Gheorghe  Şoima**.  Şi-au  mai  dat 
concursul  Reuniunea  de  Cîntâri  din  Sălişte,  Corul  Sindicatului  Invăţămînt,  Corul  de 
cameră  „Cedonia**  al  Casei  de  Cultură  a  Sindicatelor  şi  Orchestra  simfonică  a  Filar¬ 
monicii  de  Stat  Sibiu,  care  au  interpretat  bucăţi  din  creaţia  muzicală  a  sărbătoritului. 


Comemorări 


CINCIZECI  DE  ANI  DE  LA  SÂVlRŞIREA  DIN  VIAŢA  A 

EPISCOPULUI  NICOLAE  IVAN 
(1855—1936) 


în  ziua  de  3  februarie  1986,  s-a  împlinit  o  jumătate  de  veac  de  la 
trecerea  în  veşnicie  a  vrednicului  de  pomenire,  episcopul  Nicolae  Ivan, 
cel  dinţii  ierarh  al  reînviatei  ctitorii  a  lui  Ştefan  cel  Mare,  eparhia  Va¬ 
dului,  Feleacului  şi  Clujului,  cel  rînduit  de  Providenţă  „la  Cluj  să  pre¬ 
facă  o  simplă  amintire  istorică  —  ctitoria  marelui  Ştefan  Voievod  —  în 
nebiruita  cetate  românească44. 

Din  acest  prilej  aniversar,  ca  un  semn  de  pioasă  aducere  aminte  şi 
sfîntă  pomenire,  noi  cei  de  astăzi  care  ne  bucurăm  de  roadele  ostenelilor 
episcopului  Nicolae,  se  cuvine  să  zăbovim  cîteva  momente  asupra  vieţii 
şi  mai  ales  activităţii  celui  chemat  „să  reînvie  şi  să  dea  contururi  de 
strălucire  străvechiului  episcopat  al  Vadului  şi  Feleacului,  a  cărei  reîn¬ 
fiinţare  fusese  pe  vremuri  idealul  uriaşului  restaurator  Andrei  Şaguna44. 

Nicolae  Ivan  s-a  născut  în  satul  Aciliu,  jud.  Sibiu,  la  17  mai  1855, 
în  familia  dreptcredincioşilor  creştini  Maria  şi  Ioan  Ivan,  „ţărani  cu 
frica  lui  Dumnezeu,  oameni  casnici,  cruţători  şi  de  o  proverbială  cinste 
şi  onorabilitate  în  tot  ţinutul44,  după  cum  mărturiseşte  ilustrul  ierarh  în 
autobiografie.  In  această  casă  a  crescut  în  atmosferă  de  puritate  şi  sim¬ 
plitate  biblică,  în  care  virtuţile  şi  frumoasele  obiceiuri  strămoşeşti  au  în¬ 
florit  din  belşug,  umplînd  cu  mireasma  lor  spirituală  sufletul  său.  Cursu¬ 
rile  primare  le-a  urmat  în  Aciliu  şi  Sălişte  după  care  s-a  înscris  la  liceul 
de  stat  din  Sibiu,  pe  care  l-a  absolvit  în  iunie  1874  cu  calificativul  „foarte 
bine44.  A  urmat  apoi  Seminarul  (Institutul)  Teologic  „Andreian44  pe  care 
l-a  absolvit  în  anul  1877,  de  asemenea,  cu  calificativul  „foarte  bine44.  în 
toamna  anului  1877,  a  fost  ales  învăţător  in  Sălişte,  unde  a  funcţionat 
pînă  în  anul  1884.  In  octombrie  1881,  învăţătorul  Nicolae  Ivan  a  fost 
hirotonit  întru  preot  şi  duhovnic  de  către  mitropolitul  Miron  Romanul, 
în  anul  1884  este  numit  în  postul  de  spiritual  al  penitenciarului  de  stat 
din  Aiud,  de  unde  la  1  octombrie  1890  este  chemat  la  centrul  mitro¬ 
politan  din  Sibiu,  în  calitate  de  redactor  responsabil  al  organului  oficial 
al  mitropoliei  „Telegraful  Român44,  al  cărui  colaborator  fusese  de  la 
intrarea  sa  în  viaţa  publică.  In  anul  1893  este  aleă  protopop  la  Alba 
Iulia,  iar  în  1895  i  s-a  încredinţat  şi  administrarea  protopopiatului 
Orăştie. 

Datorită  calităţilor  sale  deosebite,  concretizate  in  realizări  de  seamă 
in  toate  serviciile  încredinţate,  protopopul  Nicolae  Ivan  este  ales,  în 
anul  1897.  asesor  consistorial  (consilier  arhiepiscopesc)  al  secţiei  econo¬ 
mice  a  Arhiepiscopiei  Sibiului,  unde,  timp  de  un  sfert  de  veac  s-a  dovedit 
a  fi  unul  din  cei  mai  destoinici  şi  mai  activi  colaboratori  ai  mitropolitului 
Ioan  Meţianu  şi  ai  urmaşilor  lui.  Numeroasele  realizări  economico-gos- 
podăreşti  ale  Arhiepiscopiei  Sibiului,  din  această  perioadă,  poartă  am¬ 
prenta  destoiniciei  şi  zelului  asesorului  Nicolae  Ivan.  Monumentala  cate¬ 
drală  mitropolitană  şi  localul  Academiei  Teologice  Andreiene,  astăzi  se¬ 
diul  Institutului  Teologic  de  Grad  Universitar,  fac  parte  din  măreţele 
realizări  ale  acelei  perioade,  cu  care  Biserica  ortodoxă  din  Transilvania 
se  mîndreşte  şi  astăzi. 

împlinirea  gîndului  şi  strădaniilor  marelui  mitropolit  Andrei  Şaguna, 
de  a  înfiinţa  pentru  românii  ortodocşi  din  Transilvania  două  episcopii, 
dintre  care  una  cu  reşedinţa  la  Cluj.  se  leagă  tot  de  numele  asesorului 
Nicolae  Ivan.  care  in  şedinţa  Consistoriului  arhidiecezan  din  Sibiu,  de  la 
16  februarie  1919,  propune  şi  reuşeşte  să  obţină  aprobarea  pentru  întoc¬ 
mirea  de  urgenţă  a  formelor  necesare  pentru  reînfiinţarea  vechii  ctitorii 
a  lui  Ştefan  cel  Mare.  Totodată,  Consistoriul  împuterniceşte  pe  întreprin¬ 
zătorul  asesor  ca  preşedinte  al  unui  Consistoriu  compus  uin  27  de  membri 
care  să  pregătească  în  detaliu  toate  problemele  organizatorice  şi  admi¬ 
nistrative  legate  de  stabilirea  teritoriului  noii  eparhii.  După  o  muncă 
de  doi  ani,  reuşeşte  să  întocmească  toate  lucrările  necesare  pentru  în¬ 
fiinţarea  noii  episcopii  care  ia  fiinţă  la  8  mai  1921,  legea  pentru  înfiin¬ 
ţarea  ei  fiind  publicată  în  Monitoriul  oficial  din  18  iulie  1921. 

Sinodul  electoral,  convocat  pentru  alegerea  noului  episcop  al  Vadu¬ 
lui,  Feleacului  şi  Clujului,  se  întruneşte  la  28  septembrie  1921,  sub  pre¬ 
şedinţia  mitropolitului  Ardealului,  Dr.  Nicolae  Bălan  şi  alege  ca  episcop 
pe  asesorul  Nicolae  Ivan.  preşedintele  Consistoriului  din  Cluj.  Alegerea 
a  fost  recunoscută  de  Ministerul  Cultelor  la  22  octombrie  1921,  iar  după 
hirotonirea  întru  arhiereu,  în  catedrala  din  Sibiu  şi  învestitura  oficială 
de  la  Bucureşti,  episcopul  Nicolae  Ivan  a  fost  înscăunat  la  Cluj  în  ziua 
de  6  decembrie  1921,  la  praznicul  Sf.  Ierarh  Nicolae. 

Astfel,  la  vîrsta  de  66  de  ani,  vîrstă  la  care  alţii  se  retrag  din  activi¬ 
tate,  episcopul  Nicolae  Ivan,  în  plenitudinea  forţelor  fizice,  intelectuale  şi 
morale,  îşi  începe  activitatea  sa  de  întîi  ierarh  al  reînviatei  ctitorii  a  Dom¬ 
nitorilor  moldoveni,  împletind  timp  de  15  ani  destinul  eparhiei  şi  al 
chiriarhului  ei,  durindu-i  temelii  de  granit,  organizînd-o  şi  conducînd-o 
cu  rîvna-i  caracteristică,  cu  vigoare  tinerească  şi  cu  inegalabilă  vred¬ 
nicie. 

,, Părintele  episcop  Ivan  a  inaugurat  o  manieră  de  largă  comportare 
faţă  de  toată  lumea  —  constată  un  periodic  al  vremii  —  ştiind  să-şi 
păstreze  o  independenţă  şi  o  neutralitate  perfectă  faţă  de  partidele  poli¬ 
tice,  ba,  an  de  an  se  perindă  la  mesele  sale  vestite  toată  intelectualitatea 
oraşului;  preoţi  şi  mireni,  capi  de  autorităţi  şi  instituţii,  cărturari  de 
frunte,  reprezentanţii  tuturor  bisericilor  erau  invitaţii  săi,  pentru  un 
schimb  amical  de  vorbe  menite  să  înlăture  distanţele  şi  să  topească  rigi¬ 
dităţile  ce  separau  atît  de  mult  pe  unii  de  alţii*4.  „A  păstorit  nu  ca  figu- 

rant,  nu  ca  , .slujbaş44  —  remarca  un  alt  ziar  al  vremii  —  ci  ca  o  văpaie 
pururea  aprinsă  care  mistuie  necontenit  adversităţile  şi  le  preface  în 
triumful  cauzelor  sfinte44.  Din  această  văpaie  care  a  ars  în  toţi  cei  peste  50  de 
ani  de  activitate  desfăşurată  de  Nicolae  Ivan,  s-au  născut  şi  impresio¬ 
nantele  realizări  pe  care  le-a  înfăptuit  în  cei  15  ani  de  arhierie. 

Dacă  la  venirea  sa  la  Cluj  ca  preşedinte  al  Consistoriului  şi-a  în¬ 
ceput  activitatea  într-o  singură  cameră  închiriată,  în  care  se  aflau  doar 
un  birou  şi  două  scaune  —  cum  mărturiseşte  păr.  prof.  Dr.  Ioan  Zăgrean, 
unul  din  fiii  duhovniceşti  ai  episcopului  Nicolae  Ivan  —  la  trecerea  sa  la 
cele  veşnice,  episcopul  Vadului,  Feleacului  şi  Clujului  poseda  o  avere  de 
peste  10  imobile  impunătoare,  majoritatea  achiziţionate  prin  cumpărare, 
numeroase  intravilane,  o  Academie  Teologică  ce  avea  un  local  corespun¬ 
zător  şi  un  corp  profesoral  de  elită,  un  orfelinat,  un  cămin  preoţesc,  o 
tipografie,  o  bancă  de  credit  ,, Vatra44  şi  multe  altele.  La  toate  acestea  se 
adaugă  impunătoarea  reşedinţă  episcopală  din  Piaţa  Victoriei,  în  care 
Centrul  eparhial  îşi  desfăşoară  activitatea  şi  astăzi,  precum  şi  frumoasele 
biserici  —  catedrale  din  Tg.  Mureş,  Bistriţa,  Turda,  Huedin,  Aiud,  bise¬ 
rica  Sf.  Nicolae  din  Cluj-Napoca,  construită  între  anii  1931 — 1932  şi  care 
a  servit  un  timp  ca  şi  catedrală  episcopală.  _ 

Toate  acestea  sînt  traducerea  în  fapte  a  ceea  ce  episcopul  Nicolae 
Ivan  îşi  propunea  ca  program  de  lucru  în  conducerea  eparhiei  încă  de  la 
instalarea  sa  la  Cluj,  cînd,  printre  altele,  a  spus  următoarele:  , .Programul 
muncii  ce  nădăjduiesc  cu  ajutorul  lui  Dumnezeu  să  îndeplinesc  în  eparhia 
mea,  dimpreună  cu  colaborarea  bunilor  credincioşi  este  o  programă  care 
priveşte  prin  prisma  dragostei  către  aproapele,  meseriile  societăţii  de  azi 
şi  nu  se  îndepărtează  de  ele  numai  cu  vorbe  de  mîngîiere,  ci  caută  să  le 
înlăture  cu  devotament  evanghelic.  Credinţa  noastră  este  că  şi  în  dome¬ 
niul  sufletelor  ca  şi  în  cel  fizic,  lumina  izgoneşte  întunericul . .  .  Vom 
avea  preoţi  misionari  şi  un  institut  pentru  creşterea  lor,  vom  tipări  o 
bibliotecă  religioasă,  atît  pentru  pătura  cultă  cît  şi  pentru  şcolari  şi  uni¬ 
versitari  şi  mai  ales  ne  vom  îngriji  de  scoaterea  ţărănimii  din  robia  întu¬ 
nericului.  Vom  organiza  conferinţe  religioase  în  tot  cuprinsul  eparhiei; 
vom  avea  legături  strînse  între  noi  şi  preoţime44. 

Dar  cea  mai  valoroasă  operă  de  care  episcopul  Nicolae  Ivan  şi-a 
legat  numele  şi  la  temelia  căreia  şi-a  pus  cea  mai  mare  parte  a  energiei, 
iscusinţei  şi  strădaniei  sale,  este  monumentala  catedrală  din  municipiul 
Cluj-Napoca,  construită  după  planurile  întocmite  de  arhitectul  George 
Cristinel,  ,,o  adevărată  podoabă  arhitecturală  nu  numai  a  Clujului,  ci  a 
întregii  ortodoxii  româneşti44,  zămislită  în  sufletul  său  încă  din  1919, 
cînd  a  şi  propus  un  hrisov  de  ctitorie  pentru  zidirea  acestui  monument  al 
românismului.  Multele  şi  nebănuitele  greutăţi  de  tot  felul  au  făcut  ca 
lucrările  de  construcţie  să  dureze  10  ani,  tîrnosirea  ei  făcîndu-se  în  ziua 
de  5  noiembrie  1933  de  către  însuşi  Patriarhul  Bisericii  Ortodoxe  Ro¬ 
mâne,  Dr.  Miron  Cristea,  unul  din  marii  prieteni  ai  eparhiei  Clujului  şi 
ai  chiriarhului  ei. 

Ce  a  însemnat  pentru  viaţa  bisericească  din  această  parte  a  Transil¬ 
vaniei  activitatea  episcopului  Nicolae  Ivan  şi  construirea  Catedralei, 
realizăm  mai  uşor  parcurgînd  cîte  un  fragment  din  cuvîntările  a  doi 
distinşi  membri  ai  Adunării  eparhiale  a  episcopiei  Clujului,  rostite  în 

şedinţa  festivă  din  4  noiembrie  1933.  Cu  acel  prilej,  prof.  univ.  Alexandru 
Lapedatu,  printre  altele,  a  spus  următoarele:  „Privind  azi  îndărăt,  la 
opera  realizată  în  cei  12  ani  de  existenţă  a  eparhiei  noastre,  socot  că 
puteţi  fi  pe  deplin  mulţumit  că  v-aţi  făcut  datoria,  aşa  precum  desigur 
puţini  alţii,  in  aceleaşi  împrejurări  şi  cu  aceleaşi  mijloace,  şi-ar  fi 
putut-o  face,  că  talantul  ce  vi  s-a  încredinţat  atunci,  cind  vi  s-a  dat  har 
şi  dar  apostolic,  talantul  acesta  l-aţi  ştiut  fructifica  cu  rîvnă  şi  înţelep¬ 
ciune,  întru  lauda  şi  gloria  lui  Dumnezeu  şi  spre  binele  şi  fericirea  cre¬ 
dincioşilor  păstoriţi,  că,  in  sfîrşit,  în  tot  acest  timp,  v-aţi  slujit  neamul 
şi  biserica  cu  înaltă  conştiinţă  românească  şi  creştinească44.  Iar  prof. 
univ.  Ioan  Lupaş  a  spus,  printre  altele:  „Ajuns  la  punctul  culminant  al 
activităţii  sale  ierarhice,  ca  unul  care  a  ştiut  să  desţelenească  ogorul 
părăginit  şi  să  întemeieze,  in  scurtă  vreme,  o  serie  de  aşezăminte  dura¬ 
bile,  P.  S.  Sa  îşi  poate  simţi  sufletul  părintesc  plin  de  secerişul  bogat  al 
celei  mai  meritate  bucurii,  ştiind  că  sub  cupola  şi  la  altarul  Catedralei, 
înălţate  prin  creştineasca  lui  osîrdie,  se  vor  intîlni  in  taina  rugăciunilor 
stăruitoare,  sufletele  celor  adormiţi  în  dreapta  credinţă  cu  ale  celor 
aflători  în  viaţă  şi  cu  ale  celor  ce  vor  urma  după  noi,  să  toarcă  mai  de¬ 
parte  cu  spor  firul  vieţii  neamului  nostru  pe  aceste  plaiuri  străbune". 

Vorbind  despre  catedrală,  care  a  fost  atît  de  dragă  inimii  sale,  la 
Adunarea  Eparhială  din  anul  1935,  episcopul  Nicolae  Ivan  a  spus  urmă¬ 
toarele:  „Mai  zilele  trecute,  cercetindu-mă  în  reşedinţa  cea  nouă,  un 
mare  prieten  al  eparhiei,  şi-a  indreptat  în  fereastră  privirea  spre  măreaţa 
catedrală  şi  spre  parcul  care  s-a  deschis,  înveselind  tot  jurul,  şi  în  bucu¬ 
ria  lui  nemărginită,  mi-a  spus:  ce  ar  zice  un  călător  plecat  din  Cluj  în 
1918  —  dacă  s-ar  întoarce  azi  —  şi  ar  vedea  ce  ai  realizat?  Eu  cred,  că 
de  ar  fi  călătorul  român,  i  s-ar  umple  ochii  de  lacrimi  de  bucurie,  iar  de 
ar  fi  străin  s-ar  întoarce  cu  durere  în  ţara  de  unde  a  venit44. 

Pe  lîngă  activitatea  deosebit  de  bogată,  desfăşurată  pe  tărîm  biseri¬ 
cesc,  Nicolae  Ivan  nu  a  lipsit  de  la  nici  una  din  manifestările  social-cul- 
turale  şi  economice  ale  românilor  din  cuprinsul  Arhiepiscopiei  Sibiului, 
aducîndu-şi  de  fiecare  dată  contribuţia  preţioasă  în  toate  problemele  de 
interes  naţional  şi  patriotic.  O  sumară  trecere  in  revistă  a  acestor  acti¬ 
vităţi  este  grăitoare  pentru  completarea  portretului  celui  despre  care 
vorbim.  Astfel,  între  anii  1880 — 1884,  a  fost  ales  de  cercul  electoral 
Sălişte,  membru  în  Consiliul  judeţean  Sibiu,  între  anii  1884 — 1890  a  fost 
ales  de  cercul  electoral  Ighiu  membru  în  Consiliul  judeţean  Alba,  iar 
intre  anii  1890 — 1919  este  ales  din  nou  ca  membru  în  Consiliul  judeţean 
Sibiu,  ca  reprezentant  al  cercului  electoral  Sălişte  şi  în  Consiliul  oraşu¬ 
lui  Sibiu  ca  reprezentant  al  Arhiepiscopiei.  In  perioada  1906 — 1918  a 
fost  vicepreşedinte  al  Partidului  Naţional  Român  din  Ardeal,  iar  între 
anii  1898 — 1919  a  fost  membru  în  comitetul  de  conducere  al  ASTREI. 

Pentru  ajutorarea  învăţătorilor,  preoţilor  si  .românilor  ortodocşi, 
Nicolae  Ivan  a  întemeiat  şi  a  condus  banca  „Iulia"  din  Alba  Iulia:  în 
anul  1907  a  înfiinţat  în  Cluj  banca  „Vatra44,  al  cărei  preşedinte  a  fost 
pînâ  in  anul  1921,  iar  în  Sibiu  a  întemeiat  şi  a  condus  pînă  în  anul  1921 
banca  „Lumina44. 

Nicolae  Ivan  a  desfăşurat  şi  o  frumoasă  activitate  publicistică  în 
Telegraful  Român,  Tribuna,  Gazeta  Transilvaniei,  Foaia  Poporului  şi  în 

alte  periodice  ale  vremii.  A  publicat  broşurile:  „O  pagină  din  lupta 
noastră  pentru  existenţă*4,  „Un  mănunchi  din  păcatele  sistemului  pră¬ 
buşit**,  „Copilul  de  suflet**,  „O  căsătorie  la  ţară**,  „Cantorul  Ariton**  şi 
„Monografia  comunei  Sălişte*4. 

„Personalitate  tăiată  din  blocul  de  granit  al  virtuţilor  româneşti  — 
cum  îl  caracteriza  „Renaşterea**  (organul  oficial  al  eparhiei  Clujului) 
după  săvîrşirea  sa  din  viaţă  —  Nicolae  Ivan  a  înfruntat  cu  eroism  vije¬ 
liile  prevenind  dificultăţile  şi  mergînd  totdeauna,  cu  luciditate  şi  sigu¬ 
ranţă,  direct  spre  biruinţele  înălţătoare.  De  aceea,  i-a  fost  dat  să  se 
afirme  în  atîtea  domenii  ale  vieţii  noastre  publice,  ca  un  incomparabil 
îndrumător  de  naţie  şi  stăpînitor  de  vremuri**.  Această  personalitate  a 
episcopului  Nicolae  Ivan  a  fost  recunoscută  încă  în  timpul  vieţii  sale 
fiind  distins  cu  toate  decoraţiile  şi  onorurile  oficiale  bisericeşti  şi  de  stat, 
între  care  şi  acela  de  membru  de  onoare  al  Academiei  Române. 

Urmaşii  lui  de  astăzi,  ca  un  prinos  de  recunoştinţă  pentru  osteneala 
de  o  viaţă  şi  ca  beneficiari  ai  roadelor  acestei  osteneli,  cinstesc  precum 
se  cuvine  memoria  episcopului  Nicolae  Ivan,  în  primul  rînd  prin  pa¬ 
rastasul  care  se  săvîrşeşte  în  fiecare  an,  în  catedrala  ctitorită  de  el,  în 
prima  duminică  din  luna  februarie.  Unul  dintre  „cei  mai  îndeaproape 
cunoscători  şi  mai  sinceri  admiratori  ai  vrednicului  de  pomenire**,  care 
este  pâr.  prof.  dr.  Ioan  Zăgrean,  s-a  îngrijit  ca  la  „soroace  potrivite**  să 
scrie  şi  să  publice  cîte  un  grăitor  medalion,  prin  care  să  readucă  în 
memoria  fiilor  Bisericii  noaistre  portretul  spiritual  al  regretatului  episcop 
dimpreună  cu  principalele  lui  realizări. 

In  ultimii  ani,  prin  purtarea  de  grijă  şi  cu  binecuvîntarea  I.  P.  S. 
Arhiepiscop  Teofil  Herineanu,  Consiliul  eparhial  al  Arhiepiscopiei  Cluju¬ 
lui  a  hotărît  să  se  întocmească  o  monografie  care  să  cuprindă  amănunţit 
toate  faţetele  profilului  moral  şi  spiritual,  precum  şi  bogăţia  roadelor 
culese  de  pe  urma  muncii  despuse  de  întîiul  episcop  al  Clujului,  care  a 
fost  Nicolae  Ivan. 

„După  Înscăunarea  smereniei  mele  la  cîrmuirea  eparhiei  Clujului  — 
spune  I.  P.  S.  Teofil  în  prefaţa  monografiei  —  am  considerat  ca  o  datorie 
de  conştiinţă,  ca  urmaş  în  scaun,  să  fac  paşii  necesari  pentru  întocmirea 
monografiei  ilustrului  meu  înaintaş'*.  Cu  împlinirea  acestui  gînd  măreţ, 
a  fost  încredinţat  fostul  protopop  al  Clujului  Nicolae  Vasiu,  care  a  ostenit 
ani  de-a  rîndul  adunînd  şi  sortind  documentele,  după  care  a  închegat  o 
lucrare  într-o  extensiune  mult  prea  mare,  ce  nu  a  permis  tipărirea  ei; 
după  mai  mulţi  ani,  lucrarea  a  fost  încredinţată  din  nou  părintelui  pro¬ 
fesor  Ioan  Bunea  din  Cluj-Napoca,  unul  dintre  distinşii  fii  duhovniceşti 
ai  episcopului  Nicolae  Ivan,  care,  împreună  cu  P.  S.  Episcop  vicar  Iusti- 
niam  Maramureşanul  şi  ajutaţi  de  un  colectiv,  din  care  au  făcut  parte 
pr.  prof.  dr.  Isidor  Todoran  (f  29  mai  1985)  şi  arhid.  prof.  dr.  Ioan  Ză¬ 
grean,  iluştri  dascăli  ai  teologiei  ortodoxe  româneşti,  formaţi  de  acelaşi 
ierarh,  precum  şi  pr.  Simion  Coman,  pr.  Octavian  Picu,  pr.  Ioan  Bizău 
şi  arhid.  Iustin  Tira,  şi  pe  baza  materialului  adunat,  s-a  redactat  mono¬ 
grafia:  „Episcopul  Nicolae  Ivan  (1855 — 1936),  ctitorul  reînviatei  episcopii 
a  Vadului,  Feleacului  şi  Clujului**,  ieşită  de  sub  tipar  la  începutul  anu¬ 
lui  1986.  Prin  aceasta  s-a  împlinit  —  după  50  de  ani  —  dispoziţia  testa¬ 
mentară  a  ilustrului  ierarh,  în  care,  la  punctul  11  se  spune:  „Doresc  ca 

scrisorile  mele  particulare,  aflătoare  in  masa  de  scris  şi  în  alte  părţi  ale 
dulapurilor  cu  cărţi,  să  se  dea  exclusiv  Dlui  Dr.  Ioan  Mateiu,  care  va 
binevoi  a  le  sorta,  aranja  şi  eventual  a  face  o  biografie  a  mea,  pe  care 
o  va  da  la  tipar  în  tipografia  eparhială,  înfiinţată  de  mine“. 

Această  dorinţă  s-a  înfăptuit  acum,  la  împlinirea  a  cincicezi  de  ani 
de  la  trecerea  in  veşnicie  a  vrednicului  de  pomenire  episcopul  Nicolae 
Ivan,  ca  un  semn  de  aleasă  cinstire  din  partea  urmaşilor  lui  de  astăzi, 
care,  împreună  cu  clerul  şi  credincioşii  eparhiei  ctitorite  de  el,  îi  aduc 
un  pios  omagiu  şi  prinos  de  recunoştinţă  pentru  că,  mai  mult  decit  toţi, 
vlădicul  Nicolae  ,,s-a  silit  să  se  arate  înaintea  lui  Dumnezeu  lucrător  cu 
faţa  curată,  drept  învăţînd  cuvîntul  adevărului41  (II  Tim.  2,  15). 

Arhid.  Iustin  Tira 


EPISCOPUL  ROMAN  CIOROGARIU 
—  50  de  ani  de  la  moarte  — 

La  21  ianuarie  1936,  a  adormit  in  Domnul,  în  cel  de  al  84-lea  an  de 
viaţă,  întîiul  episcop  al  reînfiinţatei  episcopii  ortodoxe  române  a  Oradiei 
(în  1920),  Roman  R.  Ciorogariu ,  împlinindu-se  deci  în  această  lună,  ia¬ 
nuarie  1986,  50  de  ani  de  la  acest  eveniment. 

După  îndemnul  Sf.  Ap.  Pavel,  in  Epistola  către  Evrei:  ,,Aduceţi-vă 
aminte  de  mai-marii  voştri,  care  v-au  grăit  vouă  cuvîntul  lui  Dumnezeu; 
priviţi  cu  luare-aminte  cum  şi-au  incheiat  viaţa  şi  urmaţi-le  credinţa “ 
(13,  7),  este  cu  totul  cuviincios  ca,  în  aceste  zile,  întru  cinstirea  memoriei 
acestei  uriaşe  personalităţi  bisericeşti  şi  naţionale  a  românilor  din  părţile 
Aradului  şi  Bihorului,  să  readucem  în  faţa  noastră  figura  sa  luminoasă  şi 
senină  ca  a  unui  adevărat  patriarh  biblic,  să  reliefăm  meritele  sale  întru 
reînfiinţarea  Episcopiei  ortodoxe  române  a  Oradiei  şi  întru  ridicarea 
prestigiului  ei,  în  numai  15  ani,  la  nivelul  multor  episcopii  cu  vechime 
de  sute  de  ani,  pentru  ca  astfel,  văzînd  t,cum  şi-a  încheiat  viaţa",  ,,sa-z 
urmăm  credinţa  şi  calea!" 

Acesta  este  rostul  rindurilor  de  faţă  şi  mai  ales  sărbătorirea  acestui 
eveniment,  organizată  din  iniţiativa  P.  S.  Episcop  Vasile  la  Centrul 
eparhial  al  Oradiei. 

Nu  este  în  intenţia  subsemnatului  şi,  de  altfel,  nici  nu  este  cu  pu¬ 
tinţă  ca  în  puţinele  rinduri  ce  urmează  să  se  poată  cuprinde,  dezvoltat, 
dar  nici  măcar  şi  numai  semnalate,  toate  realizările  acestui  luminat 
ierarh.  Acest  lucru  l-au  făcut,  cu  succes,  alţii,  într-o  cuprinzătoare  mo¬ 
nografie,  publicată  în  1981  de  Centrul  eparhial,  din  iniţiativa  chiriarhu- 
lui.  Aci  ne  vom  mulţumi  cu  menţionarea  şi  sublinierea  unor  aspecte  din 
activitatea  sa  ca  vicar  consistorial  şi  ca  episcop  eparhial  al  Oradiei. 

♦ 


Sint  bine  cunoscute  împrejurările  tulburi  şi  frămîntate  ale  anilor  de 
la  începutul  secolului  nostru,  care  au  dus  în  1914  la  declanşarea  primului 
război  mondial,  împrejurări  în  care  ,, tribunul"  şi  „ trihunistul “  de  la 
Arad,  arhimandritul  şi  profesorul  de  teologie  Roman  R.  Ciorogariu  ajunge 

în  1917  vicar  al  Consistoriului  eparhial  din  Oradea,  instituţie  care  per¬ 
petua  neîntrerupt  patronarea  vieţii  bisericeşti  a  românilor  ortodocşi  din 
Oradea  şi  Bihor  de  la  anul  1695,  de  cînd  scaunul  episcopal  al  Oradiei  — 
prin  moartea  sau  înlăturarea  forţată  a  episcopului  Efrem  Veniamin  —  a 
rămas  văduvit  pînă  în  1920,  necompletîndu-se  cu  titular  pînă  la  această 
dată,  datorită  opoziţiei  duşmănoase  a  stăpînirii  străine,  austro-ungare,  de 
atunci. 

Dar,  odată  cu  terminarea  primului  război  mondial  şi  cu  făurirea  sta¬ 
tului  naţional  unitar  român  în  graniţele  sale  fireşti,  visul  milenar  al  tu¬ 
turor  românilor,  prin  unirea  Transilvaniei,  Banatului,  Crişanei  şi  Mara¬ 
mureşului  cu  Ţara-mamă  la  1  Decembrie  1918,  în  marea  Adunare  Naţio¬ 
nală  de  la  Alba  Iulia,  viaţa  întregului  popor  român  dobîndeşte  noi  posi¬ 
bilităţi  de  dezvoltare,  sub  toate  aspectele:  politic,  economic,  social,  cul¬ 
tural,  precum  şi  religios-bisericesc,  reuşind  ca,  în  relativ  scurtă  vreme, 
să  se  afirme  cu  tărie  şi  pe  plan  internaţional,  sub  toate  amintitele  aspecte, 
prin  realizări  de  mare  prestigiu. 

Descătuşată  acum  de  orice  oprelişti,  viaţa  bisericească  a  românilor 
din  toate  provinciile  dezrobite  prin  lupta  eroică  a  soldatului  român,  în- 
gemănîndu-se  la  viaţa  bisericească  din  Ţara-mamă,  la  Biserica  stră¬ 
moşească  ortodoxă,  primeşte  de  la  aceasta  noi  puteri  de  afirmare,  căutînd 
noi  forme  de  organizare,  care  să  ducă  la  înflorirea  şi  întărirea  întregului 
organism  al  Bisericii  Ortodoxe  Române,  care  —  îndeosebi,  în  provinciile 
de  sub  stăpîniri  străine  —  a  contribuit  de-a  lungul  secolelor,  împreună 
cu  alte  aşezăminte  şi  factori  de  mare  însemnătate,  la  menţinerea  şi  cul¬ 
tivarea  limbii  române  unitare  şi  la  formarea  şi  întărirea  conştiinţei  uni¬ 
tăţii  naţionale  a  tuturor  românilor. 

Statul  român,  apreciind  acest  aport  preţios  al  Bisericii  ortodoxe  la 
îmbogăţirea  patrimoniului  cultural  naţional,  a  sprijinit  dezideratele  Bise¬ 
ricii  strămoşeşti,  de  a  înfiinţa  vechile  şi  unele  chiar  străvechile  episcopii 
ortodoxe  de  dincoace  de  Carpaţi:  Oradea  (1920),  Cluj  (1921),  Sighet 
(1937),  Timişoara  (1939),  reparîndu-se  astfel  nedreptăţile  ce  i  s-au  făcut 
acestei  Biserici  şi  neamului  românesc  de  către  stăpînirea  străină  atunci 
cînd  aceasta  le-a  desfiinţat  aceste  instituţii  atît  de  necesare  şi  fireşti, 
mai  ales  în  acele  vremuri. 

S-a  ajuns  astfel  să  avem,  alături  de  alte  aşezăminte  cultural-sociale 
şi  economice  înfiinţate  de  statul  român,  o  puternică  centură  de  cetăţi 
spirituale  la  graniţa  etnică  de  vest  a  românilor,  începînd  de  sus  din  Ma¬ 
ramureş  şi  pînă  jos  în  Banat,  aşa  cum  dorea  să  facă  şi  mitropolitul  Andrei 
Şaguna.  Prin  crearea  acestor  cetăţi  spirituale  se  confirma  o  constatare 
istorică,  şi  anume  aceea  că  fiinţa  naţională  a  unui  popor  şi  chiar  grani¬ 
ţele  unei  ţări  se  apără  nu  numai  cu  cetăţi  de  piatră  şi  cu  tot  felul  de 
arme  ucigătoare,  ci  şi  cu  cetăţi  spirituale  (universităţi,  şcoli  de  tot  felul, 
reuniuni  şi  asociaţii  culturale,  reviste,  ziare,  edituri  de  diverse  publi¬ 
caţii  etc.),  între  care  socotim  la  un  loc  de  seamă  şi  Biserica,  cu  toate 
formele  ei  de  organizare:  parohii,  protopopiate,  mănăstiri  şi  îndeosebi 
episcopii. 

Una  din  aceste  cetăţi  spirituale  a  fost  şi  vechea  episcopie  ortodoxă 
română  a  Oradiei,  văduvită  de  titularul  ei  cu  mai  bine  de  200  de  ani  în 
urmă.  Ea  a  fost  acum  cea  dintîi  reînfiinţată  dintre  cele  amintite  mai  sus. 

Odată  cu  intrarea  glorioasei  armate  române  în  Oradea,  la  20  aprilie 

1919,  in  noaptea  învierii  Domnului,  cînd  suveranitatea  statului  român  s-a 
extins  şi  asupra  acestei  părţi  de  ţară,  a  fost  înlăturată  orice  piedică  din 
calea  reînfiinţării  episcopiei  orădene. 

La  acea  dată,  in  fruntea  Consistoriului  orădean  se  găsea,  ca  vicar, 
din  anul  1917,  arhimandritul  Roman  R.  Ciorogariu,  remarcabilă  perso¬ 
nalitate  bisericească  şi  naţională  a  românilor  din  părţile  Aradului  şi 
Bihorului.  Născut  la  6  decembrie  1852  în  Pecica,  jud.  Arad,  cobora,  prin 
strămoşi,  din  Ţara  Moţilor,  de  unde-şi  trăgea  şi  dîrzenia  firii  sale.  Activi¬ 
tatea  lui,  de  pe  la  1880,  alături  de  toţi  ceilalţi  luptători  români  din  Tran¬ 
silvania  şi  Ungaria,  pentru  apărarea  fiinţei  naţionale  a  poporului  român 
şi  a  instituţiilor  sale  bisericeşti,  şcolare  şi  social-economice,  mai  ales  în 
părţile  vestice  ale  românismului,  era  bine  cunoscută,  încît  îşi  cîştigase  un 
înalt  prestigiu  în  rindurile  conducătorilor  neamului  românesc  din  aceste 
părţi,  precum  şi  respectul  celorlalţi  concetăţeni. 

Cu  această  carte  de  vizită,  de  ,,tribun“  şi  „tribunist“  al  românis¬ 
mului,  intră  el  şi  in  viitoarea  acţiunilor  de  organizare  a  vieţii  social- 
politice  şi  bisericeşti  din  Oradea  şi  Bihor,  în  primăvara  anului  1919.  Il 
dureau  nespus  de  mult  toate  suferinţele  poporului  român,  dar  —  ca  om 
al  Bisericii  strămoşeşti  —  îl  durea  în  mod  deosebit  nedreptatea  pe  care 
timp  de  peste  200  de  ani,  conducătorii  şi  credincioşii  Bisericii  ortodoxe 
române  din  Oradea  şi  Bihor  au  trebuit  s-o  îndure,  deşi  luptaseră  cu 
toată  ardoarea  împotriva  ei,  dar  neputînd-o  învinge,  pentru  că  opoziţia 
stăpinirii  străine  de  atunci  era  ireductibilă. 

Acum,  ,,Unchiaşul“  de  la  Tribuna  era  convins  că  realizarea  acestui 
străvechi  deziderat,  nutrit  şi  de  el,  ca  şi  de  toţi  înaintaşii  lui  la  condu¬ 
cerea  Consistoriului  orădean,  precum  şi  de  mulţimea  credincioşilor,  este 
mai  mult  decît  o  certitudine,  deoarece  Constituţia  ţării  româneşti  asigura 
deplina  libertate  tuturor  cultelor.  Şi  intr-adevăr,  cu  prilejul  primei  vizite 
făcute  in  luna  mai  1919  la  Oradea  de  către  şeful  statului,  acesta  —  la 
solicitarea  lui  Ciorogariu  —  l-a  asigurat  că  ,, Episcopia  Orâzii-Mari  se  va 
reinfiinţa  mai  curînd  decît  credeţi “.  Pe  baza  acestei  asigurări,  s-a  întoc¬ 
mit  un  amplu  şi  bine  documentat  memoriu  semnat  de  vicarul  Roman 
Ciorogariu  şi  înaintat  şefului  statului  la  15  ianuarie  1920.  După  ce  a  fost 
studiat  cu  atenţie  şi  fiind  găsit  just,  s-a  întocmit  proiectul  de  lege  pentru 
reînfiinţarea  Episcopiei  Oradiei,  care  supus  fiind  discuţiilor  din  Parla¬ 
mentul  Ţării  a  fost  votat  de  Senat  în  unanimitate  (67  voturi),  la  23  iunie 

1920,  iar  de  Adunarea  Deputaţilor  la  13  august  1920,  căpătînd  astfel 
putere  de  lege,  sancţionată  prin  decretul  regal  nr.  3655  din  30  august 
1920  şi  promulgată  în  Monitorul  Oficial  nr.  129  din  14  septembrie  1920, 
şi  care  stipula:  ,, Vechea  episcopie  ortodoxă  română  din  Oradea-Mare,  în 
ţinutul  Bihorului ,  se  restatomiceşte  în  drepturile  sale  de  odinioară De¬ 
cretul  era  contrasemnat  de  ministrul  cultelor,  Octavian  Goga,  vechi  prie¬ 
ten  şi  impreună-luptător  cu  Roman  Ciorogariu. 

După  apariţia  acestei  legi,  implinindu-se  toate  formele  legale  şi  ca¬ 
nonice,  sinodul  electoral  al  noii  episcopii,  întrunit  la  3/16  octombrie  1920 
în  Biserica  cu  Lună,  l-a  ales  ca  episcop  al  reînfiinţatei  episcopii  a  Oradiei 
pe  arhimandritul  Roman  R.  Ciorogariu,  vicarul  de  pînă  aci  al  Consisto- 

riului  orădean.  In  aceeaşi  zi,  sinodul  episcopesc  al  Mitropoliei  Ardealului, 
făcînd  cercetarea  canonică  şi  negăsind  nici  o  piedică  canonică,  reco¬ 
mandă  confirmarea  în  post  şi  hirotonirea  întru  arhiereu. 

Deoarece  fusese  grav  rănit  în  atentatul  de  la  Senat,  în  8  decembrie 
1920,  hirotonirea  întru  arhiereu  s-a  putut  face  abia  la  13/26  martie  1921, 
în  Paraclisul  Sf.  Mitropolii  din  Bucureşti,  iar  în  16/29  martie  acelaşi  an, 
s-a  făcut  investitura,  cu  înmînarea  cîrjei  arhiereşti.  La  11/24  aprilie  din 
acelaşi  an,  de  sărbătoarea  Intrării  Domnului  în  Ierusalim,  şi-a  făcut  şi 
noul  episcop  intrarea  în  Biserica  cu  Lună,  devenită  acum  Catedrala  epis¬ 
copală,  cum  a  fost  destinată  de  înaintaşi,  săvîrşind  atunci  întîia  liturghie 
arhierească  în  Eparhia  Oradiei. 

Ultimul  act  pentru  deplina  canonicitate,  întronizarea,  s-a  făcut  abia 
la  19  septembrie/2  octombrie  1921,  cînd  deja  se  mutase  în  actuala  reşe¬ 
dinţă,  achiziţionată  cu  ajutorul  bănesc  al  Ministerului  Cultelor. 

Este  de  mare  importanţă  să  subliniem  acea  parte  din  cuvîntarea  sa 
de  la  întronizare,  în  care  s-a  dovedit  un  adevărat  vizionar,  cu  privire  la 
reîntregirea  Bisericii  ortodoxe  române  din  Transilvania.  După  ce  arată 
grelele  suferinţe  prin  care  a  trecut  secole  de-a  rîndul  Biserica  stră¬ 
moşească  în  general  şi  în  special  cea  din  părţile  de  aici,  el  spune:  „Toate 
le-am  îndurat  şi  le  îndurăm  sub  inspiraţia  idealismului,  propriu  Bisericii 
Ortodoxe  Române.  Acest  idealism  ne  conduce  şi  la  idealul  unirii  biseri¬ 
ceşti,  [pentru]  ca  uniunea  politică  a  neamului  românesc  să  fie  desăvîr- 
şită.  Dacă  nu  sîntem  înţeleşi  astăzi ,  vom  fi  înţeleşi  mîine,  dar  unirea 
bisericească  trebuie  să  vie  (subl.  ns.).  Pentru  acest  ideal  suferim  şi  hula 
şi  ocara  ce  se  aruncă  asupra  noaistră,  că  este  vrednic  a  suferi  pentru  un 
ideal  atît  de  sfînt“  (Proces-verbal  din  3  oct.  1921). 

După  întronizare,  Ciorogariu  şi-a  continuat  munca  organizatorică  şi 
de  revitalizare  a  vechiului  Consistoriu,  începută  încă  din  1917,  cînd  ajun¬ 
sese  ca  vicar  în  fruntea  acestui  Consistoriu.  Acum,  ca  episcop  într-o  ţară 
românească,  liberă  şi  independentă,  avea  alte  posibilităţi  de  activare, 
ceea  ce  a  şi  demonstrat  pînă  la  moartea  sa. 

In  cei  15  ani  şi  mai  bine  de  arhipătorire,  R.  Ciorogariu  a  dovedit 
cu  prisosinţă  că  a  fost  înzestrat  cu  înalte  însuşiri  de  conducător  (dovedite 
şi  ca  director  al  Institutului  teologic-pedagogic  din  Arad),  pentru  că 
într-un  timp  relativ  scurt  şi  în  anii  bătrîneţii  (de  la  68  la  84  de  ani)  a 
reuşit  să  obţină  asemenea  realizări,  încît  să  recupereze  aproape  tot  ce  li 
se  refuzase  înaintaşilor  săi.  S-a  dovedit  a  fi  omul  providenţial  pentru 
reînviorarea  vieţii  religioase  în  Episcopia  Oradiei. 

Secretul  obţinerii  unor  rezultate  de  excepţie,  într-o  perioadă  atît  de 
scurtă,  consta,  pe  de  o  parte,  în  faptul  că  ştia  să-şi  aleagă  colaboratorii 
şi  subalternii,  împrejurare  în  care,  nu  arareori,  cînd  vreo  personalitate 
din  oraş  îi  spunea  că  unul  sau  altul  din  colaboratorii  săi  s-au  distins  în 
vreo  acţiune  oarecare,  bisericească  sau  social-patriotică,  răspundea  cu 
mîndrie  şi  satisfacţie:  „ştiu  eu  să-mi  aleg  oamenii “.  Pe  de  altă  parte, 
aceste  frumoase  rezultate  se  datorează  puternicelor  relaţii  ce  şi  le-a  creat 
cu  toţi  factorii  de  răspundere  din:  ministere,  judeţ,  oraşe  şi  comune  şi 
nu  mai  puţin  şi  de  la  multe  centre  eparhiale,  reuşind  în  acest  fel  să  asi¬ 
gure  condiţii  morale  şi  materiale  din  ce  în  ce  mai  bune  Bisericii  şi  sluji¬ 
torilor  ei,  pentru  ca  să-şi  poată  împlini  cît  mai  cu  folos  îndatoririle.  însuşi 


9 


130 


MITROPOLIA  ARDEALULUI 


recunoaşte  acest  lucru  cind  face  bilanţul  îmbucurător  al  primilor  10  ani 
de  arhipăstorire,  spunînd  în  cuvîntul  de  deschidere  al  Adunării  Eparhiale 
din  1930:  „N-aş  fi  putut  realiza  acest  început,  dacă  nu  eram  înţeles  şi 
generos  sprijinit  din  toate  părţile  în  năzuinţele  mele  de  a  răscumpăra  cît 
mai  mult  din  aşteptările  îndreptate  spre  mine4*. 

De  asemenea,  a  fost  mult  ajutat  de  corporaţiile  bisericeşti.  Adunarea 
şi  Consiliul  Eparhial,  care  erau  socotite  de  el,  nu  simple  organe  admi¬ 
nistrative,  de  control,  ci  le  atribuia  un  rol  mult  mai  de  seamă,  spunînd 
în  cuvîntarea  de  deschidere  a  sesiunii  Adunării  Eparhiale  din  luna  mai 
1930:  „...o  adunare  eparhială  nu  este  numai  un  control  administrativ, 
ci  un  colaborator  al  Bisericii  învăţătoare  ce  o  constituie  ierarhia,  care 
vă  cheamă  în  slujba  Domnului4*. 

Acordînd  o  astfel  de  însemnătate  corporaţiilor  bisericeşti,  a  căutat 
şi  a  reuşit  ca  din  aceste  corporaţii  să  facă  parte  tot  ce  era  mai  select,  mai 
reprezentativ,  intre  fiii  Bisericii  Ortodoxe  Române  din  Oradea  şi  Bihor, 
din  toate  categoriile  de  ocupaţii,  care,  la  rîndul  lor,  l-au  sprijinit  şi  ajutat 
în  activitatea  sa. 

Din  această  strînsă  colaborare,  au  apărut  rînd  pe  rînd  aşezăminte, 
care  au  contribuit  la  propăşirea  vieţii  religioase  şi  cultural-patriotice 
a  preoţilor  şi  credincioşilor  ortodocşi  români  din  eparhie,  încît  după 
primii  zece  ani  de  reactivare  a  episcopiei  era  fericit  că  putea  face,  în  faţa 
Adunării  Eparhiale  din  1930,  următorul  bilanţ:  „Academia  teologică,  con¬ 
sacrată  educaţiei  clerului  în  spirit  apostolic,  şcoala  de  cîntăreţi,  tipografia 
diecezană,  asociaţiile  preoţeşti  şi  mireneşti  pentru  consolidarea  vieţii  reli¬ 
gioase  şi  culturale  a  poporului,  punerea  temeliei  unei  mănăstiri  [Izbuc] 
şi  crearea  fondurilor  de  rezistenţă  a  zilei  de  mîine  şi  a  fondului  moral 
de  eternă  viaţă  a  poporului  românesc44. 

La  acestea,  ar  fi  trebuit  să  fi  adăugat  şi  alte  împliniri  din  aceeaşi 
perioadă,  precum:  editarea  organului  de  publicitate  Legea  Românească , 
al  cărui  prim  număr  a  apărut  la  7/20  noiembrie  1921  şi  şi-a  încetat  apa¬ 
riţia  în  1948.  Pe  parcurs,  acest  organ  s-a  dovedit  a  fi  o  adevărată  re¬ 
vistă  teologică  şi  de  cultură  generală,  nu  un  simplu  organ  de  publicitate 
a  dispoziţiilor  şi  circularelor  oficiale;  s-a  amenajat  o  capelă  (paraclis),  în 
1921,  care  acum,  prin  grija  actualului  ierarh,  P.  S.  Episcop  Vasile,  este 
o  adevărată  capodoperă  picturală;  în  1922,  începu  constituirea  bibliotecii 
eparhiale,  care  în  1926  se  îmbogăţi  cu  un  însemnat  număr  de  cărţi  valo¬ 
roase,  prin  achiziţionarea  de  la  moştenitori  a  bibliotecii  fostului  mitro¬ 
polit  al  Ardealului,  Vasile  Mangra  (fost  vicar  al  Consistoriului  orădean); 
in  zilele  noastre,  biblioteca  eparhială  numără  peste  20.000  volume;  a  luat 
fiinţă  o  fabrică  (atelier)  de  luminări  de  ceară ,  care  azi,  prin  grija  chiriar- 
hului,  este  complet  modernizată,  într-o  clădire  nouă;  s-a  amenajat  un 
cămin  preoţesc  cu  12  paturi,  care  iarăşi  în  ultimii  ani  a  fost  instalat 
intr-o  clădire  nouă,  cu  două  etaje,  avind  tot  confortul;  de  asemenea,  s-a 
început  în  1921  constituirea  unui  muzeu  eparhial ,  „cu  scopul  ca  în  acela 
să  fie  adunate  toate  obiectele  şi  lucrurile  vechi  bisericeşti,  cari  stau  risi¬ 
pite  şi  nefolosite  pe  la  bisericile  din  vechime44.  Astăzi,  complet  reorgani¬ 
zat  şi  mult  îmbogăţit,  prin  grija  chiriarhului,  este  adăpostit  în  cinci  mari 
săli  de  la  reşedinţa  episcopală,  cuprinzînd  exponate  de  mare  valoare 
istorică,  bisericească,  naţională  şi  artistică  din  întreaga  eparhie;  din  anul 

1928  a  început  editarea  Calendarului  diecezan  (almanah),  avînd  un  cuprins 
foarte  variat  şi  pe  înţelesul  tuturor,  devenind  pe  atunci  cartea  cea  mai 
căutată  de  credincioşii  de  la  sate,  încetîndu-şi  apariţia  în  1960,  de  cînd  au 
început  să  se  tipărească  calendarele  de  perete,  iar  din  1984  apărînd 
din  nou  sub  denumirea  de  Îndrumător  bisericesc,  concomitent  cu  calen¬ 
darul  de  perete. 

lată  o  mulţime  de  realizări  în  numai  zece  ani  de  zile  —  pe  târîm 
bisericesc  —  înzestrînd  episcopia  cu  tot  ce  este  necesar  unei  dezvoltări 
normale  continue. 

Activitatea  lui  Ciorogariu  s-a  dezvoltat  însă  cu  aceeaşi  intensitate 
şi  dăruire  şi  pe  târîmul  naţional,  social-cultural  al  poporului  român,  atît 
înainte,  cît  şi  după  Unirea  cea  Mare  din  1918  la  Alba  Iulia,  la  care  a 
participat  şi  el.  De  altfel,  şi  întreaga  lui  activitate  bisericească  este  între¬ 
pătrunsă  de  simţămîntul  naţional-patriotic,  de  dorinţa  de  luminare  a 
poporului  român  şi  de  emancipare  a  lui  de  sub  stăpînirea  străină.  După 
Unire-a  de  la  Alba  Iulia,  a  dat  în  decembrie  1918  o  circulară,  în  care 
îndeamnă  preoţimea  să  arate  poporului  marile  binefaceri  ale  Unirii  tutu¬ 
ror  românilor  într-un  singur  stat  naţional.  Tot  aici  se  cuprinde  şi  con¬ 
cepţia  lui  înaintată  cu  privire  la  dreptul  popoarelor  mici  de  a  trăi  în 
libertate  şi  dreptul  la  viaţă  liberă  a  tuturor  naţionalităţilor  conlocuitoare. 

în  punctul  7,  circulara  prevede:  „întocmai  astfel  să  se  remarcheze, 
că  noi  nu  rîvnim  la  asuprirea  popoarelor  streine  care  ar  cădea  sub  stă¬ 
pînirea  românească,  ci  mai  vîrtos  vrem  să  le  respectăm  toate  drepturile 
la  limba  şi  vrerea  lor,  să  trăim  paşnic  împreună,  dezvoltîndu-ne  fiecare 
spre  fericire44  ( Zile  trăite ,  pag.  182). 

în  acele  zile  fericite,  el  exclama:  „Ne  alipim  de  sinul  maicii  noastre 
dulci ,  Ţara  Românească !**  „ Sîntem  în  ţara  noastră!*1  Despre  viitorul  aces¬ 
tei  ţări  şi  despre  emanciparea  socială  a  poporului  român,  scria  în  1919: 
„Pînă  nu  se  va  industrializa  şi  comercializa  ţara,  românul  tot  salahorul 
străinului  va  fi,  iar  ţara  teren  de  exploatare  pentru  duşmani44  ( Zile  trăite , 
pag.  13).  Sufletul  lui  va  tresălta  de  bucurie,  în  cer,  văzînd  că  în  zilele 
noastre  s-a  împlinit  desăvîrşit  dezideratul  exprimat  atît  de  concis  şi  cate¬ 
goric  de  el  cu  66  de  ani  în  urmă. 

Cît  a  fost  el  de  implicat  şi  identificat  cu  toate  năzuinţele  poporului 
român  şi  ale  Bisericii  strămoşeşti  se  poate  vedea  din  propria-i  mărturi¬ 
sire  în  1927,  cu  prilejul  împlinirii  vîrstei  de  75  ani,  cînd  spunea:  „Multe 
am  văzut,  peste  multe  am  trecut,  al  multor  lucruri  mari  martor  am  fost. 
Văzut-am  neamul  şi  Biserica  mea  strămoşească  gemînd  sub  jug  străin. 
Văzut-am  strădaniile  supraomeneşti  ale  celor  buni  pentru  mîntuirea  nea¬ 
mului  şi  credinţei  din  lanţurile  robiei.  Eu  însumi  mi-am  pus  toate  pute¬ 
rile  mele  în  slujba  aceasta  (subl.  ns.).  împreună  am  pătimit  cu  neamul 
meu  pe  Golgota,  în  zorii  zilei  am  alergat  şi  eu  să  mă  închin  la  mormîn- 
tul  care  închidea  un  neam,  văzut-am  zorile  învierii,  văzut-am  învierea  în 
toată  măreţia  ei“. 

Făcînd  acest  bilanţ  spiritual,  cu  excedent  incomensurabil,  la  o  vîrstă 
cînd  nimeni  nu  i-ar  fi  reproşat  că  doreşte  şi  puţină  odihnă  pămîntească 
întru  aşteptarea  celei  cereşti,  el  totuşi  n-a  căutat-o,  ci  din  contra,  a  spus-o 
răspicat:  „La  odihnă  nu  m-am  gîndit  nici  un  moment.  Atîta  putere  sim¬ 
ţeam  în  mine  să  fiu  folositor  ţării  mele44.  Şi  mai  adăuga:  „Mi-am  propus 

să  fiu  semănător  pe  pămintul  fecund  al  României  întregite.  Să  semănăm 
de  pe  amvon  şi  unde  se  va  cere  sâminţa  iubirii  creştine,  ca  din  această 
iubire  să  răsară  pacea  sufletelor  şi  munca  constructivă  pentru  clădirea 
casei  noi,  ce  Dumnezeu  ne-a  dat-o  prin  jertfa  Domnului4*. 

Şi  într-adevăr  şi-a  respectat  acest  legămint  sfînt.  Nu  s-a  odihnit,  ci 
a  muncit  pînă  cînd  şi-a  dat  obştescul  sfîrşit,  cînd  —  cu  sufletul  împăcat 
—  putea  să  spună  împreună  cu  Sf.  Ap.  Pavel:  „Lupta  cea  bună  m-am 
luptat,  călătoria  am  săvirşit,  credinţa  am  păzit**  (II  Tim.  4,  7),  precum 
şi  asemănător  rugăciunii  de  mulţumită  a  bătrînului  Simion  (Luca  2, 
29 — 32):  „Acum  slobozeşte  pe  robul  tău,  stăpîne,  după  cuvîntul  tău,  în 
pace,  că  ochii  mei  văzură  mîntuirea  Neamului  meu  românesc  şi  a  Bise¬ 
ricii  mele  strămoşeşti  ortodoxe,  pe  care  le-ai  gătit  înaintea  feţei  tuturor 
popoarelor,  lumină  spre  luminarea  lor  şi  spre  preamărirea  Ta  şi  a  Bise¬ 
ricii  Tale!**  » 

Sintem  încredinţaţi  că,  cu  aceste  cuvinte  pe  buze,  izvorîte  din  adîn- 
cul  inimii,  şi-a  încredinţat  sufletul  în  mîinile  Creatorului,  atunci  cînd, 
în  ziua  de  21  ianuarie  1936,  cu  50  de  ani  in  urmă,  a  adormit  în  Domnul, 
îşi  doarme  somnul  de  veci  sub  lespezile  Catedralei  episcopale,  a  Bisericii 
cu  Lună,  alături  de  ctitorii  Mihai  Puspoki  şi  Mihai  Cristof,  biserică  pe 
care  el  a  rectitorit-o  in  cei  mai  bine  de  18  ani  de  activitate  în  Oradea  şi 
al  cărei  măreţ  jubileu  de  150  de  ani  l-a  pregătit  şi  sărbătorit  în  anul  1934. 

Tot  in  această  măreaţă  biserică,  pe  care  el  o  considera  simbol  al  ro¬ 
mânismului  şi  Ortodoxiei  pentru  românii  din  Oradea  şi  Bihor,  rectitorită 
iarăşi  de  vrednicul  său  continuator  de  azi,  P.  S.  Episcop  Vasile,  care  a 
imbrăcat-o  într-o  minunată  haină  picturală,  tot  aici  chiriarhul  de  acum, 
care  are  un  adevărat  cult  pentru  el,  i-a  pregătit,  cu  cuvenita  solemnitate 
şi  după  măreţia  înfăptuirilor  sale,  comemorarea,  cu  prilejul  împlinirii,  la 
21  ianuarie  1986,  a  50  de  ani  de  la  adormirea  sa  în  Domnul.  în  cadrul 
Sf.  Liturghii  din  duminica  de  19  ianuarie  1986,  săvîrşită  de  P.  S.  Episcop 
Vasile  cu  un  numeros  sobor  de  preoţi  (16)  şi  diaconi  (3),  în  prezenţa  cre¬ 
dincioşilor  ce  au  umplut  biserica  pînă  la  refuz,  s-a  oficiat  parastas  pentru 
odihna  sufletului  său.  Răspunsurile  au  fost  date  de  corul  Catedralei,  de 
sub  conducerea  P.  C.  preot  Traian  Codilă. 

într-un  înflăcărat  panegiric,  P.  C.  iconom-stavrofor  Andrei  Lupşa , 
fost  preot  slujitor  al  Catedralei  timp  de  aproape  50  de  ani,  dintre  care 
opt  sub  arhipăstorirea  sărbătoritului,  a  arătat  că  trebuie  să  învăţăm  de 
la  Roman  Ciorogariu:  dragostea  de  Biserica  străbună,  dragostea  de  Patria 
română,  dragostea  pentru  unitate,  înfrăţire,  pace  şi  bună  învoire,  dra¬ 
gostea  de  om,  de  tot  omul,  fără  nici  un  fel  de  deosebire,  dragostea  de 
muncă,  de  carte,  de  şcoală,  de  cultură,  de  progres.  De  asemenea  ne-a  în¬ 
văţat  spiritul  de  sacrificiu,  prin  aceea  că  de  multe  ori  şi-a  expus  viaţa, 
fiind  închis  şi  condamnat  la  moarte  (1919),  de  la  care  a  scăpat  numai 
datorită  intrării  armatei  române  eliberatoare  în  Oradea,  la  20  aprilie 
1919,  în  noaptea  învierii  Domnului,  iar  apoi  a  fost  victimă  a  atentatului 
de  la  Senat,  în  8  decembrie  1920,  rămînînd  cu  mina  dreaptă  frîntă  pen¬ 
tru  toată  viaţa. 

„Crezul  şi  faptele  lui  mari,  a  spus  în  încheiere  vorbitorul,  să  fie  pen¬ 
tru  noi  toţi  făclii  luminoase  care  să  ne  arate  calea  pe  care  să  mergem, 
adevărul  in  care  să  credem,  viaţa  pe  care  să  o  nădăjduim4*. 

O  emoţionantă  şi  impresionantă  evocare  a  personalităţii  episcopului 
Roman  Ciorogariu  şi  a  influenţei  pozitive  pe  care  a  avut-o  activitatea 
sa  asupra  desfăşurării  vieţii  naţionale,  culturale  şi  bisericeşti  a  românilor 
din  părţile  vestice  ale  Transilvaniei,  în  vederea  Unirii  cu  Ţara-Mamă,  a 
făcut-o  Prea  Sfinţitul  Episcop  Vasile  în  cuvîntul  său  după  oficierea 
parastasului,  spunînd: 

La  21  ianuarie  din  acest  an  se  împlinesc  50  ani  de  la  moartea  epis¬ 
copului  Roman  R.  Ciorogariu,  cel  dinţii  episcop  al  reînfiinţatei  episcopii 
a  Oradiei  şi,  în  acelaşi  timp,  ctitorul  şi  organizatorul  ei. 

Cei  50  de  ani  care  au  trecut  de  la  moartea  lui  n-au  însemnat  înde¬ 
părtarea  personalităţii  şi  a  activităţii  lui  creatoare  de  pe  firmamentul 
istoric  al  acestei  eparhii  şi  nici  din  conştiinţa  urmaşilor  lui.  Dimpotrivă. 
El  a  crescut  ca  un  munte  care  se  vede  în  întregimea  lui  numai  dacă  este 
privit  de  departe.  El  ne  apare  azi  mai  viu,  mai  impunător,  în  dimen¬ 
siune  tot  mai  plenară  şi  tot  mai  pilduitor  în  tot  ceea  ce  a  făcut  pentru 
Biserică  şi  Neam. 

Figura  lui  Roman  Ciorogariu  nu  s-a  estompat  în  viitoarea  veacului, 
ci  a  devenit,  de  acolo,  de  departe,  ca  un  far  luminos  care  arată  calea  prin 
care  se  poate  sluji  deopotrivă  Bisericii  şi  poporului. 

Roman  Ciorogariu  a  fost  un  bărbat  luminat,  neabătut  luptător  pen¬ 
tru  libertatea  şi  unitatea  poporului  român,  ierarh  de  mare  prestanţă  al 
Bisericii  Ortodoxe  Române,  exponent  al  crezului  naţional  român  din 
Ardeal,  „o  prezenţă  activă,  răscolitoare  de  energii  creatoare  în  viaţa  pu¬ 
blică  românească 

La  alegerea  lui  ca  membru  de  onoare  al  Academiei  Române  la  12 
iunie  1921,  prof.  I.  Lupaş  a  spus:  „Timp  de  o  jumătate  de  veac.  Păr. 
R.  Ciorogariu  a  purtat  un  strălucit  condei  de  ziarist  luptînd  „cu  cuvîn¬ 
tul  şi  cu  condeiul  pentru  apărarea  intereselor  româneşti  adeseori  greu 
primejduite  de  penetraţia  sistematică  a  elementelor  străine 

El  a  întruchipat  în  persoana  lui  virtuţile  omului  legat  de  popor,  ale 
educatorului  devotat  şcolii,  ale  unui  ierarh  care  şi-a  închinat  viaţa  în¬ 
treagă  binelui  vremelnic  şi  veşnic  al  credincioşilor. 

La  cincizeci  de  ani  de  la  moartea  lui,  am  ţinut  să  împlinim  o  sfîntă 
datorie  de  a  înălţa  rugăciuni  către  Atotputernicul  Dumnezeu  pentru 
odihna  sufletului  său  în  rîndurile  celor  drepţi  şi  să-i  aducem  omagiul 
recunoştinţei  noastre  pentru  toată  jertfa  care  a  adus-o  pe  altarul  Bise¬ 
ricii  şi  pe  altarul  Patriei. 

Nu  vom  încerca  aici  să  prezentăm  activitatea  lui  prodigioasă  pe  tă- 
rîm  bisericesc,  cultural,  naţional  sau  chiar  economic.  Ea  a  fost  înfăţişată, 
după  cuviinţă,  de  către  Centrul  Eparhial  într-o  carte  de  peste  450  pagini. 

Ne  vom  mărgini  să  înfăţişăm  pe  scurt  zestrea  materială  şi  spirituală 
pe  care  Roman  Ciorogariu  a  lăsat-o  urmaşilor  săi  şi  din  care  se  revarsă 
şi  azi  ca  dintr-un  izvor  roade  binecuvîntate  pentru  viitorime. 

Ca  profesor  al  Preparandiei  din  Arad  vreme  de  37  ani,  el  a  pregătit 
generaţii  întregi  de  preoţi  şi  dascăli  în  spiritul  iubirii  de  lege  şi  credinţă, 
în  dragostea  de  cultură  şi  educaţie  naţională. 

„Cultura,  zicea  el,  dă  viaţă  conştiinţei  naţionale,  iar  starea  econo¬ 
mică  este  nervul  motrice  al  fiecărei  mişcări  populare.  Fără  această  bază 


134 


MITROPOLIA  ARDEALULUI 


nu  vom  putea  ajunge  în  veci  la  o  politică  independentă,  ci  veşnic  vom 
ji  aserviţi  relaţiilor  externe  problematice  pentru  noi“. 

Ca  un  vizionar  peste  ani  el  a  înţeles  că  idealul  superior  şi  permanent 
al  românilor  era  înfăptuirea  unităţii  naţionale  şi  consolidarea  ei.  In  anul 
1926  avea  să  scrie  într-un  ziar  din  Cluj  crezul  lui  de  viitor  pentru 
români:  ftEu  cred  în  România  liberă  şi  independentă  în  sensul  absolut  al 
cuvîntuluV4  (Uniunea  personală  nr.  51,  52  an  1926;  cf .  Prof.  Dr.  Vasile 
Popeangă:  Roman  Ciorogariu,  pag.  52). 

Activitatea  sa  pe  tărîm  naţional,  politic  l-a  însoţit  în  toţi  anii,  pînă 
la  adinei  bătrînete. 

t 

El  nu  s-a  putut  despărţi  de  datoria  de  a  lupta  pentru  dreptatea  şi 
libertatea  poporului  său  asuprit. 

„N-a  existat  o  acţiune  românească,  politică,  socială ,  culturală  sau 
bisericească  înainte  şi  după  formarea  statului  naţional  unitar  român  în 
care  să  tiu  se  fi  aflat  la  loc  de  frunte  acest  bărbat  curajos  şi  luminat 

„A  fost  unul  din  promotorii  ideii  că  românii  trebuie  să  caute  în 
propriile  lor  forţe  şi  acţiuni ,  resurse  pentru  salvarea  problemelor  lor 
culturale,  sociale  şi  naţionale.  Să  nu  mai  aştepte  sprijin  de  la  cercurile 
imperiale “  (Popeangă,  op.  cit.,  p.  36). 

De  aceea  s-a  aflat  de  la  început  în  rîndurile  tribuniştilor,  în  rîndurile 
„ activiştilor “  care  luptau  pentru  obţinerea  drepturilor  pe  seama  româ¬ 
nilor. 

Ajuns  la  cîrma  eparhiei  Oradiei,  Roman  Ciorogariu  a  luat  lucrurile 
de  la  început.  A  aflat-o  săracă ,  asemenea  unei  case  care  rămăsese  vădu¬ 
vită  de  cîrmaci  propriu  peste  200  ani. 

Pătruns  de  un  spirit  istoric  realist,  înzestrat  cu  o  putere  de  muncă 
neînfrînată  nici  chiar  de  bomba  de  la  senat  care  îi  sfîrtecase  braţul  drept, 
a  adus  cu  perseverenţă  eparhia  la  o  viaţă  nouă  dîndu-i  o  organizare  nouă 
şi  făcînd  din  ea  o  ramură  vie  în  copacul  întregii  Biserici  Ortodoxe 
Române . 

Rînd  pe  rînd  au  luat  fiinţă  aşezămintele  necesare  unei  bune  dez¬ 
voltări  a  vieţii  bisericeşti  din  eparhie. 

S-au  completat  multele  posturi  vacante  de  preoţi.  S-a  înfiinţat  Aca¬ 
demia  Teologică  unde  a  adus  profesori  distinşi  şi  cu  zel  apostolic. 

A  luat  fiinţă  Şcoala  de  cîntăreţi  bisericeşti,  a  întemeiat  Mănăstirea 
Izbuc,  a  luat  fiinţă  Tipografia  eparhială. 

Cu  ajutorul  omului  de  adîncă  simţire  românească,  Octavian  Goga, 
cu  care  era  prieten,  a  reuşit  să  înzestreze  eparhia  cu  reşedinţa  eparhială 
în  care  a  luat  fiinţă  şi  s-a  desfăşurat  activitatea  tuturor  sectoarelor  la 
Centrul  Eparhial.  S-au  zidit  o  seamă  de  biserici,  multe  din  cele  de  lemn, 
mici  şi  neîncăpătoare,  au  devenit  mari  şi  frumoase. 

„Toate  acestea  nu  s-ar  fi  putut  face ,  spunea  cu  modestie  Roman 
Ciorogariu.  dacă  nu  eram  înţeles  şi  sprijinit  din  toate  părţile,  în  năzuin¬ 
ţele  mele  de  a  răscumpăra  cît  mai  multe  din  aşteptările  îndreptate  spre 
mineu . 

Roman  Ciorogariu  a  lăsat  nu  numai  o  atît  de  vastă  şi  bogată  zestre 
materială,  pe  care  urmaşii  săi  au  avut  datoria  să  o  păstreze  şi  să  o  în¬ 
mulţească,  ci  de  la  el  a  rămas  şi  o  mare  şi  valoroasă  zestre  spirituală.  El 
a  lăsat  pilda  unei  vieţi  închinată  Bisericii  Ortodoxe  şi  poporului  român. 

Iubirea  de  neam  şi  de  credinţa  strămoşească  cuprinsă  în  termenul 
sintetic  „Legea  românească “  face  parte  din  testamentul  lui  spiritual. 
Bogăţia  culturii  lui  naţionale ,  sentimentul  iubirii  de  neam ,  fermecătorul 
său  stil  literar  s-au  întîlnit  în  o  seamă  de  lucrări  pe  care  le-a  lăsat  poste¬ 
rităţii  ca  pe  o  oglindă  în  care  s-a  reflectat  o  epocă  eroică  din  istoria  cul¬ 
turii  şi  vieţii  româneşti  din  Transilvania.  în  chip  deosebit  cartea  memo¬ 
rialistică ,  „Zile  trăite “  şi  revista  „Legea  românească "  sînt  adevărate  iz¬ 
voare  documentare  de  cunoaştere  a  unui  timp  zbuciumat  dar  eroic  din 
viaţa  românilor  din  Transilvania. 

Încercînd  să  rechemăm  în  actualitate  activitatea  episcopului  Roman 
Ciorogariu  rămînem  uimiţi  de  mulţimea  zestrei  materiale  pe  care  a 
lăsat-o  ca  moştenire  viitorimii,  de  mulţimea  gîndurilor  pe  care  le-a 
transmis  prin  scris  şi  prin  viu  grai,  de  puternica  lui  personalitate  prin 
care  a  impus  un  stil  de  viaţă  constructivă  şi  a  fixat  coordonatele  contri¬ 
buţiei  Bisericii  în  viaţa  poporului. 

întreagă  această  zestre  materială  şi  spirituală  este  un  testament 
pentru  generaţiile  viitoare  în  îndeplinirea  marilor  idealuri  de  înaintare 
în  iubirea  de  neam  şi  de  credinţa  strămoşească. 

Sfîntul  Apostol  Pavel  ne  îndeamnă,  zicind:  „ Aduceţi-vă  aminte  de 
mai  marii  voştri,  care  v-au  grăit  cuvîntul  lui  Dumnezeu,  priviţi  cum 
şi-au  încheiat  viaţa  şi  le  urmaţi  credinţa 

Aceste  cuvinte  se  potrivesc  momentului  pe  care  îl  evocăm  astăzi. 

Episcopul  Roman  Ciorogariu  a  fost  un  înaintaş  al  nostru  şi  noi  sîntem 
beneficiari  ai  zestrei  lui  materiale  şi  spirituale,  pe  care  sîntem  datori  să 
o  păstrăm  şi  să  o  înmulţim. 

El  a  propovăduit  la  timpul  său  Cuvîntul  lui  Dumnezeu,  prin  viu 
grai  şi  prin  scris.  El  a  păstrat  neschimbată  credinţa  şi  nădejdea  în  Dum¬ 
nezeu,  pe  care  le-a  mărturisit  cu  timp  şi  fără  timp.  El  şi-a  încheiat  viaţa 
ca  un  mucenic  dăruind  nu  numai  sufletul  său,  ci  şi  o  parte  din  trupul 
său,  mîna  lui  dreaptă,  pentru  cauza  sfîntă  a  unităţii  neamului. 

De  aceea  Dumnezeu  l-a  învrednicit  să  vadă  cu  ochii  lui  şi  să  fie 
părtaş  la  marea  sărbătoare  a  unirii  Transilvaniei  cu  Ţara-mamâ  la  1  De¬ 
cembrie  1918  şi  să  primească  la  20  aprilie  1919,  în  ziua  de  Paşti,  armata 
română,  intrind  biruitor  în  Oradea.  Cuvintele  cu  care  a  întîmpinat  el  pe 
ostaşii  români  eliberatori  au  intrat  în  antologia  graiului  românesc. 

„Providenţa  divină,  a  cuvîntat  el,  a  revărsat  asupra  noastră  mila  sa 
cea  cerească  să  serbăm  ziua  Sfintei  învieri,  ca  sfîntă  zi  de  înviere  a 
neamului  românesc. 

Astăzi  se  înfăptuieşte  şi  pe  acest  pâmînt  idealul  unirii.  Nici  o  parte 
a  românismului  nu  a  fost  expusă  atît  de  mult  pieirii  ca  Ţara  Bihorului. 
Astăzi  îşi  primeşte  răsplata  pentru  eroismul,  cu  care  şi-a  păstrat  limba  şi 
legea  străbună  la  aceste  margini 

A  fost  cea  mai  însemnată  şi  mai  frumoasă  zi  din  viaţa  lui  Roman 
Ciorogariu. 

Iar  în  altă  împrejurare,  nu  mult  timp  după  intrarea  armatei  române 
in  Oradea,  vrînd  să  arate  profundul  umanitarism  al  poporului  român,  a 
spus :  ..Armata  română  încă  vine  în  numele  civilizaţiei  să  împlinească 
dreptul  popoarelor,  promulgat  de  marele  areopag  constituit  la  Versailles. 

Ne  rugăm,  să  fie  cuprinsă  în  misiunea  aceasta  civilizatorică  şi  ocro- 

tirea  elementelor  de  ordine  a  concetăţenilor  noştri  maghiari ,  care  au  su¬ 
ferit  împreună  cu  noi“. 

Sâvîrşim  slujba  parastasului  in  Biserica  cu  Lună  unde  se  află  rămă¬ 
şiţele  trupului  său,  lîngă  peretele  din  stingă  (în  subsol ),  şi  în  faţa  bustului 
său  (turnat  in  bronz ,  aşezat  azi  pe  solee),  care  va  fi  depus  în  sala-muzeu 
de  lîngă  Biserica  cu  Lună,  care  de  acum  se  va  chema  „Sala  Roman  Cio- 
rogariu**. 

Rugăm  pe  Dumnezeu  să  aşeze  sufletul  lui  în  lăcaşurile  celor  drepţi 
şi  să-i  fie  memoria  binecuvîntată  şi  veşnică. 

* 


Chipul  lui  de  ierarh  luminat  şi  de  tribun,  imortalizat  în  fresca  din 
Biserica  cu  Lună „  şi  chipul  de  erou  al  lui  Horea  de  pe  arcada  iconostasu¬ 
lui  aceleiaşi  biserici ,  vor  rămîne  pentru  credincioşii  noştri  ca  doi  străjeri 
de  veghe  şi  de  îmbărbătare  ai  Ortodoxismului  şi  românismului  la  graniţa 
de  vest  a  scumpei  noastre  Patrii! 


Diacon  Dr.  Teodor  Savu 


Însemnări,  note,  comentarii 


ŞTIRI  ECUMENICE 


Pregătiri  pentru  Adunarea  Generală  a  Conferinţei  Bisericilor  Europene. 

Pregătirile  pentru  a  9-a  Adunare  Generală  a  Conferinţei  Bisericilor  Europene, 
oare  va  avea  iloc  în  septembrie  1986  la  Universitatea  din  Stirling  (Scoţia)  se 
află  intr-un  stadiu  mulţumitor  de  progrese.  La  această  Adunare,  în  care  se  dezbat 
probleme  legate  de  tema  „Mărire  lui  Dumnezeu  şi  pe  pămînt  pace“  sînt  aşteptaţi 
în  jur  de  400  de  participanţi.  O  broşură  cu  teme  pregătitoare  a  apărut  în  limbile 
engleză,  farncezâ  şi  germană.  Ea  a  fost  întocmită  de  16  membri  ai  Comisiei  teolo¬ 
gice  pregătitoare.  O  introducere  generală  în  istoria  Bisericii  din  ţara  gazdă  (Scoţia) 
şi  o  expunere  succintă  a  importantelor  momente  din  istoria  biblică  şi  a  studiilor 
legate  de  ea  formează  partea  primă  a  broşurii.  Ea  mai  conţine  tratarea  temei 
principale  şi  a  celor  patru  subteme:  1.  Gloria  şi  măreţia  divină;  2.  Măreţia  divină 
şi  unitatea  Bisericii;  3.  Măreţia  divină  şi  creaţia;  4.  Măreţia  lui  Dumnezeu  şi  pacea 
pe  pămînt. 

întregul  material  cuprins  in  această  broşură  constituie  un  bun  punct  de  ple¬ 
care  pentru  discuţiile  din  cadrul  acestei  Adunări  şi  o  bună  informaţie  pentru  cei 
care  nu  sînt  de  faţă  la  dezbaterile  acestei  Conferinţe,  dar  care  doresc  totuşi  să 
urmărească  acest  important  eveniment  bisericesc  iniţiat  de  Bisericile  europene, 
pînă  vor  fi  difuzate  rezultatele  acestei  întruniri. 

Războaie  în  lume 

De  la  sfîrşitul  celui  de  al  doilea  război  mondial  (1945),  după  aprecierile  Insti¬ 
tutului  politologic  al  Universităţii  din  Hamburg,  s-au  mai  purtat  159  de  războaie. 
Conform  studiului  publicat  în  octombrie  1985,  anual  se  înmulţesc  numărul  con¬ 
flictelor.  Numai  de  la  sfîrşitul  anului  1984  durează  30  de  războaie.  Intre  acestea  se 
află  22  de  confruntări  armate  care  durează  de  mai  mult  de  cinci  ani.  După  cerce¬ 
tările  institutului  amintit,  din  1944  pînă  în  1949  s-au  purtat  9  războaie.  Numărul 
lor  începe  să  crească  la  12  între  1950 — 1954,  la  17  între  1955 — 1959,  la  19  între 
1960—1964,  la  24  intre  1965—1969,  la  22  intre  1970—1974,  la  25  intre  1975—1979,  la 
32  între  1980 — 1984.  După  aprecierile  diferitelor  institute  de  cercetare,  în  răz¬ 
boaiele  de  după  1945  au  murit  între  25  pînă  la  30  milioane  de  oameni. 

Un  Consiliu  (Sinod)  ecumenic  împotriva  confruntării  nucleare 

Cunoscutul  savant  şi  militant  pentru  pace,  Carl-Friedrich  Weizsăcher  din 
R.  F.  G.,  a  declarat  într-o  conferinţă  pe  care  a  ţinut-o  în  luna  octombrie  1985  la 
Viena  că  numai  un  sinod  al  tuturor  Bisericilor  creştine  poate  să  ia  măsuri  rapide 
pentru  înlăturarea  unui  război  nuclear.  De  aceea,  trebuie  ca  un  asemenea  sinod 
să  se  mărginească  în  sens  restrîns  la  problema  păcii  şi  apoi  să  se  preocupe  de 
problemele  de  durată  cum  ar  fi  „dreptatea  socială*1.  El  trebuie  să  sprijine  în  mod 
moral  demersurile  de  limitare  a  înarmărilor  şi  de  neproliferare  a  armelor  nucleare. 
Pacea  mondială  nu  poate  fi  asigurată  pe  cale  tehnică  ci  numai  politică.  Weiszăcker 
s-a  pronunţat  împotriva  ipotezei  că  războiul  ar  rezida  în  natura  omului.  Războiul 
este  mai  de  grabă  o  formă  specială  de  disputare  a  conflictelor,  şi  scopul  nostru 

este  acela  de  a  depăşi  războiul.  Pentru  o  confruntare  atomică  nu  poate  fi  aplicată 
învăţătura  despre  „războialele  drepte*'.  El  a  exprimat  teza  sănătoasă  ca  toate  răz¬ 
boaiele  şi  toate  problemele  să  fie  rezolvate  printr-o  înţelegere  comună;  apărarea 
mediului  înconjurător  prin  cercetări  şi  măsuri  economice  şi  tehnice;  inegalitatea 
printr-o  nouă  ordine  economică  mondială,  iar  războiul  prin  convenţii-obligatorii 
pentru  toţi.  Dacă  omenirea  a  supravieţuit  pînă  acum,  aceasta  se  datorează  iubirii 
şi  raţiunii  care  formează  împreună  o  forţă  împotriva  puterii.  In  această  direcţie 
ii  revine  Bisericii  o  mare  importanţă.  De  la  situaţia  în  care  răspunde  faţă  de  ne¬ 
ajunsurile  provocate  de  lume,  ea  trebuie  să-şi  asume  un  rol  activ.  Făcînd  apel  la 
Predica  de  pe  munte,  la  parabole  şi  la  cuvîntările  despre  judecată  ale  lui  lisus  — 
care  nu  sînt  un  refugiu  în  lumea  de  apoi  ci  privesc  realităţile  zilnice  — ,  Weiz¬ 
săcker  a  spus:  „Dacă  Biserica  îşi  recunoaşte  tradiţia  originară,  atunci  ea  are  ceva 
să  spună  lumii,  ceva  ce  nimeni  nu  poate  să-i  spună  lumii'*. 

Biserica  evanghelică-lutherană  unită  din  Germania  Federală  s-a  pronunţat 
in  favoarea  propunerii  iui  Weizsăcker  pentru  convocarea  unui  Sinod  ecumenic  al 
păcii,  in  urma  unei  şedinţe  care  a  avut  loc  la  Hanovra.  Conducerea  acestei  Bise¬ 
rici  a  salutat  in  mod  deosebit  intenţia  de  a  fi  invitate  să  participe,  pe  lîngă  Biserica 
romano-catolicâ,  şi  Bisericile  ortodoxe. 

Consiliul  Ecumenic  al  Bisericilor  (Geneva)  a  planificat  pentru  anul  1990  o 
Conferinţă  mondială  pentru  pace,  dreptate  şi  apărare  a  Creaţiei. 

Intenţia  este  salutară.  Dar  poate  fi  oare  convocat  un  sinod  ecumenic  consacrat 
păcii?  Considerăm  că  este  o  problemă  destul  de  dificilă  ce  comportă  discuţii  şi 
precizări  legate  de  următoarele  caracteristici  ale  unui  sinod  ecumenic: 

1.  Natura  problemelor  ce  cad  in  competenţa  unui  sinod  ecumenic.  Problemele 
de  care  se  poate  ocupa  un  sinod  ecumenic  nu  pot  fi  decît  de  natură  religioasă.  Se 
înscrie  şi  pacea  între  acestea?  Da!  Pentru  că  la  Naşterea  Mîntuitorului  corul  înge¬ 
resc  a  cîntat  imnul  divin  al  păcii:  „Slavă  întru  cei  de  sus  lui  Dumnezeu  şi  pe 
pămint  pace.  intre  oameni  bunâvoire’*  (Lc.  2,  14).  Dar  pacea  nu  este  periclitată  în 
zilele  noastre  de  neînţelegeri  religioase  ci  de  raţiuni  politice,  preconizate  şi  sus¬ 
ţinute  de  conducători  de  state  care  în  cea  mai  mare  parte  nu  se  mărturisesc  mă¬ 
dulare  vii  ale  Bisericii.  Aşa  că  Biserica  nu  poate  determina  o  schimbare  politică. 

2.  La  sinoadele  ecumenice  luau  parte  părţile  aflate  in  conflict.  La  un  sinod  al 
păcii,  după  cum  se  preconizează  azi,  nu  pot  lua  parte  partenerii  războiului,  fiindcă 
aceştia  se  consideră  deasupra  Bisericii  şi  ca  atare  nici  n-ar  putea  consimţi  să 
discute  pretenţiile  lor  ideologice  in  lumina  Evangheliei  lui  lisus,  din  moment  ce 
unele  părţi  nici  nu  vor  să-L  recunoască  măcar  ca  persoană  istorică,  iar  altele  nici 
nu  cunosc  învăţătura  lui  lisus. 

3.  Hotărîrile  sinoadelor  ecumenice  au  avut  caracter  obligatoriu.  Dacă  s-ar  ţine 
un  sinod  ecumenic  consacrat  păcii  şi  ar  întruni  şi  calitatea  de  a  lua  hotârîri  obli¬ 
gatorii,  oare  marile  puteri  ar  consimţi  la  aplicarea  acestora,  din  moment  ce  ele, 
in  Consiliul  de  Securitate  deţin  dreptul  de  „veto"? 

O  acţiune  a  păcii  în  care  să  fie  angajate  toate  forţele  iubitoare  de  pace  este 
salutară,  dar  un  sinod  ecumenic  în  favoarea  păcii  ni  se  pare  inadecvat  fiindcă 
nu  se  încadrează  în  spiritul  celor  7  sinoade  ecumenice  şi  nu  are  calitatea  de  a 
impune  pacea  pe  pâmînt,  din  motivele  arătate. 

Propunerea  lui  Weizsăcker  este  bine  intenţionată  dar  fără  consecinţe  prac¬ 
tice  din  moment  ce  toate  Bisericile  creştine  şi  toate  confesiunile  religioase  s-au 
afirmat  in  favoarea  păcii  şi  împotriva  războiului. 


Pr.  prof.  S.  Şebu 

Ieromonah  loanichie  Bălan,  CONVORBIRI  DUHOVNICEŞTI,  Editura 
Episcopiei  Romanului  şi  Huşilor,  1984,  630  p. 


Prezentarea  lucrării  Părintelui  loanichie  Bălan,  in  această  revistă,  cu  scopul 
de  a  pune  în  evidenţă,  în  cadrul  unei  recenzii,  frumoasele  trăsături  care  o  definesc, 
ar  putea  fi  inaugurată  cu  o  judecată  de  valoare.  Privită»  mai  întîi,  din  punctul  de 
vedere  al  literaturii  de  zidire  duhovnicească,  atît  de  necesară  preoţilor  şi  credin¬ 
cioşilor  noştri,  însemnătatea  ei  este  indiscutabilă.  In  sprijinul  acestei  afirmaţii  se 
află  interesul  viu  pe  care  această  carte  l-a  stîrnit  încă  de  la  apariţia  ei,  reţinînd 
cu  insistenţă  atenţia  celor  care  au  reuşit  să  o  cunoască.  Conştient  de  opera  pe  care 
o  realizează.  Părintele  loanichie  Bălan,  iniţiatorul  acestor  Convorbiri,  identifică  el 
însuşi  valoarea  la  care  ne  referim,  spunînd  chiar  în  prefaţa  cărţii  următoarele: 
„Convorbirile  sint  cu  atît  mai  lucrătoare,  mai  convingătoare,  cu  cît  cei  ce  sfătuiesc 
sînt  încă  în  viaţă,  se  roagă  împreună  cu  noi,  se  luptă  împreună  cu  noi  „lupta  cea 
bună4',  rabdă  ispitele  vieţii  împreună  cu  noi,  şi,  prin  exemplul  vieţii  lor,  ne 
învaţă  şi  pe  noi  să  ne  rugăm,  să  fim  răbdători  în  necazuri,  tari  în  credinţă,  şi 
plini  de  nădejde  în  Hristos  Domnul".  In  acest  fel,  prezentînd  experienţa  şi  învă¬ 
ţăturile  a  peste  60  de  părinţi  duhovniceşti,  cartea  de  faţă  formează  un  adevărat 
izvor  de  împliniri  spirituale,  pentru  toţi  cei  însetaţi  de  viaţa  în  Hristos.  năzuind 
spre  desăvîrşirea  lor  morală. 

Tot  de  la  început,  se  cuvine  să  remarcăm  valoarea  documentară  pe  care  o 
prezintă  această  carte,  conferindu-i  un  loc  aparte  în  istoria  literaturii  spirituale 
monahale  româneşti.  Se  ştie  că  una  din  cele  mai  populare  cărţi  ale  monahismului 
răsăritean  este  Patericul ,  cuprinzînd  relatări  evlavioase  din  experienţa  nevoitorilor 
care  au  trăit  în  pustie  sau  în  diferite  comunităţi  mănăstireşti,  precum  şi  învăţă¬ 
turile  lor  moral-ascetice.  Un  model  clasic  al  acestui  gen  de  literatură  creştină  ni-1 
oferă  Patericul  egiptean ,  care  a  ajuns  să  aibă  o  circulaţie  ecumenică,  începînd  din 
veacul  al  IV-lea  şi  să  cîştige,  în  veacurile  următoare,  admiraţia  tuturor  credin¬ 
cioşilor  faţă  de  călugări.  El  a  circulat  şi  prin  mănăstirile  din  ţara  noastră,  în 
diverse  traduceri,  potolind  setea  duhovnicească  a  numeroşilor  nevoitori  întru  cele 
sfinte,  dar  totodată  —  lucru  deosebit  de  important  —  întărind  şi  tradiţia  spiri¬ 
tuală  monahală  autohtonă.  E  vorba  despre  tradiţia  locală,  acumulată  într-un 
depozit  de  experienţă  monahală  tainică  şi  transmisă  pe  o  cale  vie,  de  fapt  unicul 
mod  de  a  putea  fi  transmisă,  de  la  bătrîni  la  ucenici  şi  de  la  o  generaţie  la  altă 
generaţie.  După  datele  cunoscute  pînâ  acum,  la  baza  alcătuirii  Patericului  egiptean 
însuşi  a  stat  comunicarea  vie,  de  la  sinaxa  duminicală,  adică  întîlnirea  bătrînilor 
pustiei  cu  fiii  lor  sufleteşti,  cărora  le  încredinţau  cuvinte  folositoare.  In  mod  ase¬ 
mănător  se  petrec  lucrurile  şi  la  noi.  A  fost  firesc,  aşadar,  să  existe  şi  în  tradiţia 
spiritualităţii  româneşti  interes  pentru  viaţa  şi  cuvintele  părinţilor  îmbunătăţiţi, 
iar  acest  interes  să  se  menţină  necontenit.  E  meritul  Părintelui  loanichie  Bălan 
de  a  întreprinde  o  acţiune  de  acest  gen  şi  de  a  ajunge  la  un  rezultat  concret. 

Ideea  unui  pateric  cu  material  românesc  s-a  afirmat  odată  cu  primele  tradu¬ 
ceri  de  texte  religioase  în  limba  noastră,  constatîndu-se  posibilitatea  alcătuirii  lui. 
Cele  dintîi  încercări  originale,  aparţinînd  mitropoliţilor  moldoveni  Varlaam  şi 
Yeniamin  Costachi,  nu  au  ajuns  pînă  la  noi.  De  aceea  se  poate  spune  că  primul 
„Pateric  românesc"  este  cel  alcătuit  de  către  Părintele  loanichie  Bălan  şi  tipărit 

acum  şase  ani,  în  1980.  Acest  pateric,  florilegiu  autentic  de  mărturie  şi  învăţătură 
duhovnicească,  privind  ierarhi,  părinţi  şi  nevoitori  de  neam  şi  grai  românesc,  cu 
peste  300  de  medalioane  biografice,  cuprinde  intervalul  dintre  veacul  al  XlV-lea 
şi  pînâ  la  prima  jumătate  a  veacului  nostru.  Firul  de  aur  al  tradiţiei  spirituale 
nu  se  întrerupe,  iar  şirul  acestor  sfinţiţi  nevoitori  se  continuă  pînă  astăzi.  Noua 
lucrare  a  Părintelui  Ioanichie,  Convorbiri  duhovniceşti,  este  şi  un  nou  „pateric 
românesc".  Ea  cuprinde  o  nouă  recoltă  a  inepuizabilei  tradiţii  spirituale  monahale 
româneşti.  Fiind  vorba  despre  părinţi  duhovniceşti  care  trăiesc  în  acest  veac  cu 
noi,  împârtâşindu-ne  în  mod  direct  sfaturile  şi  cuvintele-testament  ale  vieţii  lor, 
mărturia  pe  care  ne-o  descoperă  este  cu  atit  mai  valoroasă.  De  la  fotografia  cerului 
înstelat  şi  pînă  la  priveliştea  directă  a  bolţii  înflăcărate  de  lumina  astrelor  este  o 
distanţă  atît  de  mare.  La  întrebarea:  ,,Ce  este  viaţa  duhovnicească?**,  Părintele 
Ioanichie  ar  vrea  să  răspundă:  „Veniţi  şi  vedeţi!*'.  Cele  60  de  dialoguri  cu  părinţi 
duhovniceşti,  între  care  unii  sînt  dascăli  de  teologie,  încorporînd  toţi  în  mărturi¬ 
sirile  lor  o  harismâ  sau  alta  a  tradiţiei  spirituale  româneşti,  sînt  tot  atîtea  canale 
prin  care  se  transmit  iubitorilor  de  cunoştinţe  şi  frumuseţi  spirituale,  de  acum 
înainte,  idealuri  de  viaţă,  principii  de  acţiune  şi  norme  de  conduită,  verificate  de 
trăire.  Inscriindu-se  în  literatura  spirituală  monahală  românească  ca  al  doilea 
pateric  cu  material  autohton,  mărturii  în  care  vibrează  căldura  întîlnirii  cu  Hristos, 
descoperind,  prin  intervenţia  Sfîntului  Duh,  prezenţa  Mîntuitorului  in  viaţa  oste¬ 
nitorilor  întru  sfinţenie  din  zilele  noastre,  lucrarea  de  faţă  şi-a  cîştigat  un  loc  care 
este  numai  al  ei. 

Vrind  să  fie  dovada  autenticei  spiritualităţi  patristice  ce  se  continuă  în  spa¬ 
ţiul  românesc  din  perioada  părinţilor  sciţi,  vreme  în  care  au  trăit  Ioan  Cassianul, 
Dionisie  Exiguul,  Ioan  Maxenţiu  şi  alţii,  pînă  în  zilele  noastre,  acest  „pateric  în 
dialog"  are  o  împărţire  prin  care  ni  se  arată  însăşi  structura  lui  interioară.  Cele 
dinţii  capitole  ţin  de  criteriul  importanţei,  primul  privind  „Zece  convorbiri  cu 
Arhimandritul  Gleopa  Uie“,  de  la  Mănăstirea  Sihăstria,  urmat  de  al  doilea  capitol 
care  priveşte  „Convorbiri  cu  dascăli  ai  teologiei  ortodoxe".  Celelalte  capitole,  gru- 
pînd  pe  părinţii  duhovniceşti  de  pe  Întreg  cuprinsul  ţării,  ila  care  se  adaugă  sfin¬ 
ţiţii  nevoitori  de  peste  hotare,  ţin  de  criteriul  spaţial  al  provinciilor  istorice 
româneşti.  In  această  împărţire,  observăm  o  intenţie  nemârturisitâ  a  celui  ce  a 
alcătuit  acest  pateric.  Tipul  de  viaţă  spirituală  promovat  de  către  tradiţia  monahală 
este  concret  şi  empiric.  Nu  contează  teoria  abstractă,  cît  contează  viaţa  trăită. 
Regulile  după  care  se  conduc  nevoitorii,  pe  de  altă  parte,  nu  constau  din  sentinţe 
anonime  şi  impersonale,  ci  sînt  întruchipate  în  modele  vii.  Viaţa  monahală  este 
comunitară,  dar  personalismul  râmîne  o  trăsătură  caracteristică  a  spiritualităţii  ei. 
In  acest  fel  se  exprimă,  în  una  din  convorbiri,  şi  Părintele  Prof.  D.  Stăniloae: 
„Spiritualitatea  ortodoxă  românească  se  distinge  printr-un  deosebit  echilibru  cu¬ 
prinzător  al  tuturor  valorilor,  punînd  în  şi  mai  mare  relief  trăsăturile  Ortodoxiei. 
Ea  are  luciditatea  latinităţii  şi  simţul  de  taină  al  existenţei,  proprii  Răsăritului; 
valoarea  persoanei  şi  necesitatea  slujirii;  rugăciunea  în  linişte  şi  inima  sensibilă 
pentru  aproapele;  orientare  spre  Dumnezeu  şi  grija  de  om",  (p.  187).  Patericul 
este  o  carte  de  modele  şi  sentinţe.  Modelul  concret  pe  care  ni-1  prezintă  în  con¬ 
tururi  limpezi  Părintele  Ioanichie,  semnificativ  pentru  viaţa  monahală  contempo¬ 
rană,  nu  priveşte  chipul  călugărului  ajuns  la  cea  mai  înaltă  culme  a  contemplaţiei, 
ci  priveşte  pe  duhovnicul  încercat,  îndrumător  al  iubitorilor  de  frumuseţi  duhovni¬ 
ceşti  şi  ostenitori  pe  asprele  căi  ale  nevoinţelor  isihaste.  Acesta  nu  poate  fi  format 
decit  la  şcoala  Sfinţilor  Părinţi,  în  tradiţia  scitică  a  monahismului  românesc,  in¬ 
teresat  deopotrivă  de  viaţa  călugărească  şi  de  aceea  a  poporului  dreptcredincios. 
Convorbirile  nu  ne  oferă  un  singur  model  de  acest  fel,  ci  foarte  multe,  impresio¬ 
nant  chiar  de  multe,  dintre  toate  însă  se  distinge  modelul  pe  care  îl  realizează 
Părintele  Cleopa  Ilie,  căruia  Convorbirile  îi  acordă  aproape  un  sfert  din  numărul 
paginilor.  Al  doilea  loc  revine  „dascălilor  de  teologie  ortodoxă".  Acest  lucru  ne 
arată  o  altă  preocupare  majoră  a  acestei  cărţi.  Monahismul  ortodox  de  la  noi 
se  află  în  necontenită  luptă  pentru  apărarea  dreptei  credinţe,  de  aceea  se  alătură 
tuturor  sarcinilor  ce  stau  în  faţa  Sfintei  noastre  Biserici.  A  treia  parte,  cea  mai 
amplă  a  lucrării,  cuprinde  materialul  documentar  propriu-zis,  elementele  narativ- 
biografice  ale  acestui  pateric,  învăţăturile  moral-ascetice  ale  nevoitorilor  de  astăzi, 
sub  formă  de  apoftegme,  indicaţiile  duhovnicilor  şi  cuvintele-testament  pe  care  ei 

ni  le  transmit,  repartizat  pe  provincii,  pentru  a  se  pune  în  evidenţă  tradiţiile  locale, 
cu  adinei  rădăcini  în  pâmîntul  patriei. 

Alegînd  pentru  prezentarea  experienţelor  duhovniceşti  ale  părinţilor  forma 
întrebărilor  şi  a  răspunsurilor,  alcătuitorul  acestui  pateric  intenţionează  să  mij¬ 
locească  o  transmitere  vie  a  învăţăturii  religios-morale  a  fiecăruia.  De  multe  ori, 
însă,  convorbirile  depăşesc  marginile  dialogului  şi  se  constituie  în  capitole  de 
sine-stâtâtoare,  cum  se  întîmplâ  în  cazul  răspunsurilor  date  de  către  Părintele 
Cleopa  şi  Părintele  Teofil  de  la  Sîmbăta,  tratînd  teme  cu  caracter  dogmatic,  moral- 
liturgic,  pastoral,  catehetic-misionar,  in  special  cu  conţinut  filocalic  practic.  Spu- 
nînd  că  nu  sîntem  de  acord  cu  afirmaţia  din  „Introducere*4,  în  care  se  vorbeşte 
despre  „mîntuirea  prin  întrebare,  prin  rugăciune  şi  smerenie,  nu  prin  poruncă  şi 
lege**  (p.  8),  ca  şi  cum  am  fi  liberi  să  acceptăm  sau  nu  cele  auzite,  nu  facem  alt¬ 
ceva  decît  să  arătăm  tocmai  ceea  ce  se  constată  după  citirea  cărţii.  In  nici  un 
caz  nu  putem  crede  că  convorbirile  cuprinse  în  carte,  respectînd  libertatea  per¬ 
sonală  a  fiecăruia  şi  invitînd  la  dialog,  nu  ar  obliga  în  nici  un  fel,  ci  numai  ar 
îndemna  la  desăvîrşire,  deschizînd  drumuri  posibile  spre  mîntuire.  Dimpotrivă, 
fără  să  aibă  o  notă  moralizatoare,  sentinţele  părinţilor  obligă.  Cuvintele  pe  care  ei 
le  exprimă  sînt  înzestrate  cu  forţa  lăuntrică  a  autorităţii  divine.  De  aceea  nici  nu 
le  rostesc  fără  să  facă  dovada  că  sînt  întemeiate  pe  Scriptură  şi  spusele  Sfinţilor 
Părinţi.  Numai  recunoscîndu-li-se  autoritatea  şi  siguranţa  cu  care  dau  răspunsuri 
la  marile  probleme  ale  vieţii  şi  ale  mîntuirii,  prea  cuvioşi  părinţi  precum  sînt 
Cleopa  Ilie,  Paisie  Olaru,  Ioil  Gheorghiu,  Serafim  Popescu,  Teofil  Părăian,  Sofian 
Boghiu,  Gherontie  Ghenoiu  şi  alţii  asumîndu-şi  pe  deplin  întreaga  răspundere  a 
celor  afirmate,  sînt  socotiţi  mari  şi  căutaţi  duhovnici.  Apreciaţi  pentru  profundele 
lor  cunoştinţe  scripturistice  şi  patristice,  ei  nu  sînt  numai  duhovnici  ai  cunoaş¬ 
terii  şi  ai  cuvîntului  viu,  ci  şi  sfetnici  ai  rugăciunii  şi  predicatori  cu  fapta  ai 
iubirii.  Abia  cine  a  izbutit  să  considere  Evanghelia  din  punctul  acesta  înalt  şi  să 
privească  la  Sfinţii  Părinţi  din  piscul  acesta  al  spiritului  omenesc,  poate  să  înţe¬ 
leagă  dintr-o  dată  majestatea  absolută  a  adevărului  revelat,  sâ-1  îmbrăţişeze  fără 
nici  o  rezervă,  şi  astfel  să  devină  o  bună  călăuză  şi  pentru  alţii.  Acest  pateric  ne 
arată.  în  general,  cum  de  fapt  viaţa  face  una  cu  cunoştinţa  şi  invers.  (Cu  regret 
trebuie  să  spunem  că  din  capitolul  care  îl  priveşte  pe  Părintele  Cleopa  lipseşte  o 
parte  importantă,  una  pe  care  un  adevărat  pateric  trebuie  s-o  cuprindă,  lipseşte 
elementul  nar~!iv-biografic.  E  adevărat  că  acest  element  este  cunoscut,  în  parte, 
din  lucrarea  înalt  Prea  Sfinţitului  Antonie,  Mitropolitul  Ardealuilu'i,  „ Tradiţie  şi 
libertate  în  spiritualitatea  ortodoxă ",  Sibiu,  1983,  înzestrată  şi  ea  cu  pagini  de  Pate¬ 
ric  românesc). 

Referindu-ne  la  tematica  convorbirilor  cu  părinţii  duhovniceşti,  ne  permitem 
să  facem  cîteva  aprecieri.  Unii  dintre  ei,  cum  este  Părintele  Cleopa  şi  Părintele 
Teofil,  fac  veritabilă  muncă  de  teologi.  In  ce-1  priveşte  pe  Părintele  Cleopa,  de 
care  ne  ocupăm  mai  mult,  teologia  sa  traduce  cu  fidelitate  mesajul  divin,  aşa  cum 
a  fest  formulat  în  special  de  către  Sfinţii  Părinţi,  în  limba  vremii  pe  care  o  trăim. 
Uneori  grija  de  a  nu-1  trăda  face  ca  acest  mesaj  să  nu  fie  pe  deplin  accesibil  gîn- 
dirii  contemporane.  Cu  alte  cuvinte,  lucrurile  spuse  de  către  Sfîntul  Vasile  cel 
Mare,  in  veacul  al  IV-lea,  folosindu-se  de  datele  şi  cunoştinţele  naturale  ale  epocii 
sale.  încercînd  să  explice  creaţia,  pot  să  nu-şi  găsească  imediat  un  corespondent 
în  limbajul  veacului  nostru  (p.  17).  Dar  ceea  ce  nu  ar  merge  într-un  curs  de 
Teologie  Fundamentală,  nu  înseamnă  că  nu  ar  putea  să  se  afle  într-un  pateric,  în 
care  sînt  puse  pe  primul  plan  sensurile  duhovniceşti  ale  lucrurilor.  Mai  presus 
de  orice,  Părintele  Cleopa  urmăreşte  să  afirme  adevărul  mîntuirii.  Infăţişînd 
învăţătură  călăuzitoare  a  Bisericii  Ortodoxe,  printr-o  corectitudine  doctrinară  exem¬ 
plară,  ne  dovedeşte  că  are  un  ochi  sigur  pentru  identificarea  devierilor  de  la 
dreapta  credinţă,  descoperindu-le  ca  atare  în  diversele  rătăciri  eretice  şi  sectare 
(p.  160 — 163).  Afirmaţiile  pe  care  nu  ţine  să  le  fundamenteze  scripturistic  şi 
patristic ,  cum  ar  fi  aceea  privind  lucrarea  harului  in  Biserica  Rom  ano -Catolică, 
(p.  30),  nici  nu  pot  fi  comentate. 

Convorbirile  privitoare  la  sporirea  duhovnicească  prin  despătimire  şi  ilumi¬ 
nare.  realizate  aproape  cu  toţi  părinţii,  sînt  de  cele  mai  multe  ori  încadrate  în 
preocupări  de  ordin  moral-liturgic.  Om  duhovnicesc  nu  este  decît  acela  care  a 

frămintat  in  sufletul  sau  chinurile  eliberării  de  patimi,  luminile  credinţei  şi  spe¬ 
ranţele  nezdruncinate  ale  mîntuirii,  apropiindu-se  de  Sfintele  Taine.  Ideea  împăr¬ 
tăşirii  cu  vrednicie  este  centrală  în  spiritualitatea  liturgică  a  părinţilor  de  la 
Sihăstria.  Toate  temele  care  privesc  Spovedania,  Sfînta  împărtăşanie,  duhovnicia. 
datoriile  preoţilor  şi  Sfînta  Liturghie  sint  tratate,  mai  ales  de  către  Părintele 
Cleopa,  in  termenii  unei  cutremurătoare  răspunderi.  Sînt  de  remarcat  cuvintele 
care  privesc  răspunderea  pentru  Spovedanie:  ,,Prin  această  Taină,  ori  salvezi  un 
suflet  şi  te  salvezi  şi  pe  tine,  ori  ucizi  şi  te  ucizi  in  veci  şi  pe  tine . . .  puţini 
duhovnici  se  mîntuiesc"  (p.  121).  Din  tot  ceea  ce  spune,  in  legătură  cu  Sfintele 
Taine,  se  constată  că  Părintele  Cleopa,  ca  şi  Părintele  Arsenie  Papacioc,  (p.  450), 
ocoleşte  primejdia  de  a  cădea  în  două  extreme  deopotrivă  de  periculoase:  spiri¬ 
tualismul  dezrădăcinat  şi  formalismul  care  ucide  duhul  (cf.  II  Cor.  3,  6).  In  acest 
sens,  părinţii  pun  mare  preţ  pe  înţelegerea  duhovnicească  a  sfintelor  canoane. 
Referindu-ne  tot  la  Părintele  Cleopa,  rînduielile  care  privesc  Sfintele  Taine,  ca 
şi  normele  liturgice,  nu  sint  simple  recomandări  şi  sfaturi,  lăsate  la  aprecierea 
preoţilor  şi  credincioşilor,  ci  imperative  sau  sfinte  canoane  care  acţionează  în 
chip  asemănător  poruncilor  morale  şi  religioase,  cu  care  de  fapt,  fac  o  unitate. 
Canoanele  chiar  nu  sînt  nişte  legi  impersonale,  ci  „porunci4*  în  care  este  ascuns 
Hristos,  cum  ne  învăţa  Sfîntul  Marcu  Ascetul.  Neîmplinirea  poruncilor,  ca  şi  ne¬ 
ascultarea  de  canoane,  este  una  cu  căderea  din  har.  nu  în  sens  juridic,  ci  sacra¬ 
mental.  Părintele  Cleopa  este  mare  prin  felul  în  care  vede  canoanele  implicate  in 
rezolvarea  problemelor  de  viaţă  creştină. 

O  atenţie  cu  totul  deosebita  este  acordată  in  Convorbiri  unor  preocupări  care 
ies  din  sfera  monahismului  propriu-zis,  dar  sînt  în  mod  intim  legate  de  duhov- 
nicie,  cum  sînt  acelea  ale  pregătirii  pentru  căsătorie  şi  ale  nunţii,  ale  familiei  şi 
ale  naşterii  de  prunci.  Problemei  avortului  îi  sînt  consacrate  multe  întrebări, 
lncercind  să  conştientizeze  şi  să  combată  acest  păcat.  Părintele  Paisie  de  la  Sihla, 
un  adevărat  harismatic,  povesteşte  următoarea  întîmplare:  „A  venit  şi  o  altă 
femeie,  de  departe,  şi  am  intrebat-o:  „Cîţi  copii  ai,  creştină?**  „Nici  unul,  părinte!4*. 
„Dar,  cîte  avorturi  ai?  „Patruzeci  de  avorturi!*4  „Du-te,  femeie  la  episcop  şi  te 
mărturiseşte  şi  te  pocăieşte  cit  mai  ai  vreme,  că  este  înfricoşată  judecata  lui 
Dumnezeu!  După  lepădarea  de  credinţă,  cel  mai  mare  păcat  care  se  face  in 
lume  este  uciderea  de  prunci4*  (p.  300).  Deşi  despre  Părintele  Paisie  se  spune  că 
este  un  duhovnic  preţios,  reuşind  să  cîştige  mai  multe  suflete  pentru  Hristos  decît 
alţii,  pentru  că  iubeşte  mai  mult  şi  se  adresează  direct  inimii,  se  poate  constata 
că  tot  el  rînduieşte  cele  mai  grele  cainoane  pentru  avort  (p.  291).  Părintele  Cleopa 
afirmă,  principial,  că  faţă  de  păcatele  ce  se  săvîrşesc  în  alcovul  conjugal,  duhov¬ 
nicii  trebuie  să  ia  atitudinea  dictată  de  canoane  şi  de  învăţătura  Părinţilor.  în 
toate  privinţele,  părinţii  duhovnici  din  mănăstiri  se  află  pe  linia  tradiţiei  stră¬ 
moşeşti,  care  nu  concepe  o  spiritualitate  fără  responsabilitate.  Totuşi,  perspectiva 
monahală  nu  epuizează  în  întregime  înţelegerea  vieţii  de  familie.  Aducînd  în  dis¬ 
cuţie,  în  mai  multe  locuri  (p.  23,  168),  ideea  înmulţirii  neamului  omenesc,  se  pune 
această  înmulţire  pe  socoteala  căderii  in  păcat,  aşa  cum  de  fapt  fac  cei  mai 
mulţi  dintre  scriitorii  monahi,  din  perioada  patristică,  dar  nu  toţi,  bunăoară 
Sfintul  Ioan  Gură  de  Aur.  Acest  amănunt  ne  sugerează  părerea  că  aceste  minu¬ 
nate  Convorbiri  duhovniceşti  ar  putea  să  fie  continuate  cu  alte  „convorbiri  duhov¬ 
niceşti4*,  ce  iar  putea  să  cumuleze  tezaurul  duhovnicesc  al  experienţei  preoţilor  de 
mir,  nu  mai  puţin  preţios  decît  acela  al  experienţei  monahale. 

Amintind  de  „dascălii  de  teologie44,  cărora  Convorbirile  le  consacră  un  im¬ 
portant  capitol,  ne  referim  la  valorificarea  moştenirii  Sfinţilor  Părinţi,  în  teo¬ 
logie  şi  in  viaţă,  in  condiţiile  vremii  în  care  trăim.  Din  acest  punct  de  vedere, 
cei  patru  profesori  ce  figurează  în  acest  „pateric44,  trei  de  la  Bucureşti,  Păr.  Prof. 
D.  Stâniloae,  Păr.  Prof.  I.  G.  Coman,  Păr.  Prof.  C.  Galeriu,  şi  unul  de  la  Sibiu, 
Păr.  Prof.  T.  Bodogae,  sint  personalităţi  reprezentative.  Introducerea  în  lucrare  a 
unui  capitol  de  teologie  românească  este  evident  semnificativă.  Dialogul  Convor¬ 
birilor,  în  general,  dobindeşte  astfel  imaginea  unei  activităţi  asemănătoare  cu  a 
albinei  sîrguitoare,  care  culege  nectar  de  pe  toate  tărîmurile,  dar  ceea  ce  culege 
se  contopeşte  organic,  ca  mierea,  intr-un  întreg  al  unei  singure  experienţe  spi¬ 
rituale.  Reînviind  forţa  dătătoare  de  viaţă  a  cugetării  patristice,  dascălii  noştri 
de  teologie  au  înţeles  să  se  depărteze  de  tendinţele  scolastice  ale  vechilor  şcoli 
clericale,  aflate  sub  diverse  influenţe  de  gîndire  apuseană,  şi  să  lărgească  viziunea 

răsăriteană  a  tradiţiei  spirituale  din  spaţiul  românesc.  Dînd  expresie  teologică 
conţinutului  duhovnicesc  pe  care  îl  cuprinde  „noul  pateric  românesc**  şi  consti¬ 
tuind  dovada  înălţimii  la  care  s-a  ridicat  teologia  românească  în  ultima  vreme, 
aceşti  dascăli  definesc  fără  echivoc  adevărul  mîntuirii  şi  indică  drumul  întîlnirii 
cu  Hristos,  în  afara  oricărei  rătăciri.  Indiscutabil,  puţinele  răspunsuri  prezentate 
in  carte  nu  pot  defini  complet  şi  nici  nu  pot  epuiza  personalitatea  celor  ce  l-au 
dat.  Cu  toate  acestea,  ele  îndeplinesc  rolul  unor  mărturii,  oglindind,  în  bună  parte, 
spiritul  celor  ce  le-au  formulat. 

Spiritualitatea  pe  care  ne-o  pune  înaintea  ochilor  Convorbirile  poartă  pecetea 
vitalităţii  religioase  care  a  zămislit-o.  Ea  nu  e  doar  un  depozit  de  date  bio¬ 
grafice  şi  de  apoftegme,  ci  un  izvor  de  dovezi  ale  căutărilor  lui  Hristos  şi  ale 
întîlnirilor  cu  El.  Medalioanele  spirituale,  schiţate  cu  atîta  măiestrie,  vorbesc 
prin  ele  însele,  constituind  întruchipări  ale  unei  puteri  care  captează  sufletul  şi  îl 
introduc  în  fluxul  însuşi  al  vieţii  duhovniceşti  pe  care  ele  ni-1  descoperă.  Din 
punct  de  vedere  istoric,  această  spiritualitate  apare  ca  o  rezultantă  şi  ca  o  cris¬ 
talizare  nemuritoare  a  elanului  ce  s-a  afirmat  in  marea  mişcare  monahală  ce 
a  cuprins  viaţa  creştină,  începînd  cu  secolul  al  IV-lea,  extinzîndu-se  în  Scythia 
Minor  şi  în  Carpaţi,  dar  şi  reînviind  pe  pămîntul  strămoşesc  odată  cu  isihasmul. 
Pilduitor  prin  iubire  şi  frumuseţe  morală,  Părintele  nonagenar  Paisie  de  la  Sihla 
(p.  278 — 305)  nu  este  numai  tipul  sihastrului  consacrat,  care  nu  poate  renunţa  la 
linişte  şi  la  viaţa  de  schit,  ci  este  şi  chipul  călugărului  scit,  descris  de  un  Dionisie 
Exiguul,  implicat  profund  în  problemele  existenţei,  într-o  perioadă  în  care  ne 
plăsmuiam  ca  neam  între  catastrofele  istoriei.  De  asemenea,  Părintele  Teofil  de  la 
Sîmbăta,  (p.  490 — 548),  caracterizat  atît  prin  irezistibila  lui  tendinţă  de  a  se  adresa 
minţii  pentru  a-i  explica,  cît  şi  prin  aceea  de  a  se  adresa  sufletului  pentru  a-1 
determina,  are  ceva  din  spiritul  străbun  al  lui  Ioan  Cassianul,  ale  cărui  elaborări 
teologice,  puternic  argumentate  şi  subtil  gîndite,  au  în  ele  o  putere  de  comuni¬ 
care  hotărîtoare  în  direcţia  vieţii.  Oare  întîmplător  părinţi  duhovniceşti  ca  Iachint 
de  la  Putna  (p.  241 — 247),  Pangratie  de  la  Vorona  (p.  247 — 251),  Valerie  de  la  Secu 
(p.  276 — 278),  Ioil  de  la  Sihăstria  (p.  305 — 317),  împreună  cu  alţii,  ţin  să  mărtu¬ 
risească  faptul  că  îşi  datoreaza  formarea  duhovnicească  slujbelor  de  noapte,  in 
spiritul  „privegherilor**  împământenite  ila  noi  de  către  Niceta  de  Remesiana?  Dacă 
spiritualitatea  monahală  de  tradiţie  românească,  datorită  continuităţii  ei  pe  pâ- 
mîntuî  străbun,  ne  apare  astăzi  ca  un  miracol,  fără  îndoială  că  ceva  din  acest 
miracol  planează  şi  asupra  vieţii  celor  înfăţişaţi  în  medalioanele  ultimului  „pateric 
românesc**. 

Operă  de  colaborare  între  autor  şi  interlocutori,  Convorbirile  duhovniceşti  iapar 
oa  o  foarte  interesantă  carte  de  'literatură  spirituală.  iMiai  lîntii,  e  vorba  despre  o 
carte  concretă,  care  a  comstrîns  pe  alcătuitorii]  ei  să  o  scrie  aşa  cum  de  fapt  a  scris -o, 
după  cum  l-a  determinat  tot  pe  el  să  pună  întrebările  pe  care  de  fapt  le-a  pus,  cu 
adevărată  ingeniozitate.  Plină  de  viată,  cartea  aceasta  este  rodul  unei  experienţe 
mature.  Conţinuturile  ei  sînt  conţinuturile  vieţii,  care  curg  după  un  tainic  impuls 
lăuntric,  iar  nu  după  canalizările  simetrice  ale  gîmdirii  ordonatoare.  Cuviinţele 
părinţilor,  exprimând  idei  şi  formulînd  sentinţe,  adresând  sfaturi  şi  lansând  îndemnuri, 
circuHă  ddntr-o  parte  în  alta  şi  se  întreţes  cu  datele  biografice,  după  o  structură  care 
este  aceea  a  sentimentului  cald  şi  a  înţelepciunii  inspirate,  ireductibile  la  un  rezumat 
metodic.  Intr-o  singură  sentinţă  sau  intr-un  singur  cuvînt  se  oglindeşte,  uneori,  întreg 
universul  spiritual  al  unui  părinte.  în  general,  patericul  nu  este  o  carte  demonstra¬ 
tivă,  ci  o  carte  în  care  adevărul  se  afirmă  şi  se  impune  prin  simpla  şi  dumnezeiasca 
lui  prezenţă.  Convorbirile  urmează  această  metodă  a  afirmaţiei  directe  şi  nemijlo¬ 
cite,  a  descoperirii  adevărului  în  existenţa  personală  a  sfinţiţilor  nevoitori.  Rezu- 
mLndunne  la  cîteva  exemple,  ne  referim  numai  la  părinţii  duhovniceşti  pe  care  îi 
cunoaştem  mai  de -aproape.  Pentru  Păirintele  Serafim  de  la  Sîmbăta  (p.  485 — 490), 
înzestrat  de  Dumnezeu  cu  un  suflet  profund  sensibil  şi  plin  de  bunătate,  deschis 
pentru  linişte  şi  pentru  oameni,  Sfînta  Liturghie,  pe  oare  a  slujit-o  aproape  40  de 
and,  în  fiecare  zi,  este  chemarea  directă  la  viaţa  dumnezeiască,  iar  osteneala  întru 
cele  sfinte,  prin  care  se  proslăveşte  Dumnezeu,  este  răspunsul  'direct  al  inimii  ome¬ 
neşti  la  această  chemare.  în  ce-d  priveşte  pe  Părintele  Teofil,  de  la  aceeaşi  mănăstire, 
ucenic  al  Părintelui  Serafim,  el  se  absoarbe  parcă  în  substanţa  celor  cinci  convor¬ 
biri  duhovniceşti  pe  oare  le  susţine  şi  prin  oare  se  perpetuează  în  acest  pateric 

românesc,  atit  ca  teolog  al  faptei  bune,  al  rugăciunii  şi  al  suferinţei,  cât  şi  ca  duhovnic 
al  dreptei  împăcări  cu  Dumnezeu  şi  al  vieţii  creştine  îndumnezeite.  Unii  dintre 
părinţii  duhovniceşti  sînt  mari  cărturari,  precum  Părintele  Benedict  Ghiuş  de  la 
Cemica  (p.  407 — 411),  Părintele  Petrondu  Tânaise.  vieţuitor  vremelnic  la  Schitul  Pro- 
dromul  din  Muntele  Athos  (p.  569 — 580),  -adîncind  nu  litera,  ci  spiritul  esenţial  al 
Sfintei  Scripturi  şi  al  Sfinţilor  Părinţi.  Alţii  dintre  părinţi  sînt  înzestraţi  cu  daruri 
deosebite,  cum  este  Părintele  Sofian,  de  la  Mănăstirea  Anrtim,  din  Bucureşti  (p. 
399 — 407),  iscusit  povăţuitor  pe  calea  mîntuirii  prin  cuvîntul  care  luminează  mintea, 
prin  cintarea  care  încălzeşte  inima,  dar  şi  prin  măiestria  zugrăvirii  de  icoane, 
apropiind  pe  Dumnezeu  de  suflet  prin  imagini  şi  culoare. 

Ultimul  părinte  duhovnicesc  la  care  se  cuvine  să  ne  referim  este  Părintele 
Ioanichie  Bălan  însuşi,  autorul  acestui  „pateric  românesc  în  dialog1*.  Dacă  fiecare 
dintre  interlocutorii  Prea  Cuvioşiei  Sale  a  constituit  un  univers  spiritual  inepuizabil, 
pentru  a  pătrunde  în  aceste  universuri  a  trebuit  să  se  ridice  la  înălţimea  lor,  iar 
pentru  a  le  descrie,  atita  cit  le-^a  descris,  a  trebuit  să  le  zugrăvească  mai  întîi  în  inima 
sa,  din  această  încercare  ieşind  o  adevărată  carte  de  edificare  duhovnicească.  Părintele 
Ioanichie  este  monah  şi  scrie  pentru  monahi,  limpezimea  şi  frumuseţea  9tilulud  făcînd 
parcă  una  cu  simplitatea  cugetului,  în  sensul  spiritual  al  cuvîntului,  şi  cu  puritatea 
inimii.  Gîndurile  însă  pe  oare  le  surprinde,  faptele  pe  oare  le  relatează,  precum  şi 
sfaturile  pe  oare  le  transmite,  in  numele  interlocutorilor,  sînt  tot  atlt  de  substanţial 
creştine  şi  tot  atît  de  autentic  ortodoxe,  încît  orice  credincios  dreptmâritor,  de  orice 
stare  şi  de  orice  vîrstă,  poate  găsi  în  ea  un  dumnezeiesc  element  de  zidire  spirituală. 
Dar  Părintele  Ioanichie  este  şi  un  duhovnic  şi  scrie  pentru  duhovnici.  In  acest  sens, 
meritul  autorului  este  îndoit.  Pe  de  o  parte,  în  cuvintele  părinţilor  duhovniceşti 
aflăm  chiar  cuvintele  Sfinţilor  Părinţi,  care  râmin  normative  pentru  toţi  duhovnicii 
Sfintei  noastre  Biserici,  pe  de  altă  parte,  marii  duhovnici,  ascunşi  prin  schituri  şi 
mănăstiri,  devin  de  acum  duhovnicii  noştri.  îndrumători  întru  cele  sfinte.  Originali¬ 
tatea  acestui  îndreptar  de  viaţă  creştină  şi  de  activitate  pastorală  constă  în  faptul  că 
nu  este  scris  din  nici  o  tendinţă  de  originalitate  şi  tocmai  de  aceea  el  cuprinde  ce 
este  mai  de  preţ  pentru  educaţia  religios-morală  a  creddnci osului  de  astăzi.  în  gene¬ 
ral,  ca  şi  pentru  orientarea  pastoral-duhovniceascâ  a  preoţimii  noastre,  în  special. 

Intr-adevăr,  întocmind  acest  „pateric  românesc  în  dialog1*.  Părintele  Ioanichie 
a  compus  un  imn  închinat  lui  Dumnezeu  in  Treime. 

Pr.  Prof.  Ilie  Moldovan 


Ioan  Zoba  din  Vinţ,  SICRIUL  DE  AUR,  Ediţie  îngrijită  şi  studiu 
introductiv  de  Anton  Goţia,  Editura  Minerva,  Bucureşti,  1984,  305  p. 


Colecţia  „Restitutio"  s-a  îmbogăţit  cu  încă  un  volum  oare  cuprinde  o  lucrare 
oare  merită  să  fie  cunoscută,  de  marele  public  cititor,  ca  o  valoare  ce  şi -a  adus 
aportul  său  la  dezvoltarea  culturii  noastre  şi  este  necesar  a  fi  studiată  de  către  slu¬ 
jitorii  cuvîntului  diin  Biserica  noastră  deoarece  SICRIUL  DE  AUR  reprezintă  în  lite¬ 
ratura  noastră  primul  volum  de  predici  funebre. 

Sicriul  de  aur  cuprinde  15  .. pro poved anii  -la  morţi  scoase  din  Scripturile  Sfinte*1 
şi  a  fost  publicată  la  Sas-Sebeş  în  17  septembrie  1683  din  „porunca  şi  îndemnarea 
măriei  sale  Apafi  Mihatu,  craiul  Ardealul ui“.  Osteneala  editării  acestei  cărţi  revine 
lud  Ioan  Zoba  din  Vinţ,  dar  nu  numai  lui:  „Nevoitori  la  acest  lucru  sfînt  şi  dumne- 
zâiesc,  mai  cu  de-adins:  Popa  Ioan  din  Vinţ,  notăraşul  săborului  mare  şi  protopop 
Gheorghie  din  Dala  şi  Vasiiu  din  Belgrad  şi  protopop  Oprea  din  Armâni  ctitorii 
sfintei  Mânâstirei  a  Belgradului**. 

Ioan  Zoba  din  Vinţ  semnatarul  Predosloviei  acestei  cărţi  a  avut  un  rol  însem¬ 
nat  în  Biserica  din  Transilvania  în  ultima  parte  a  secolului  al  XVII-lea.  El  se  afla 
în  relaţii  bune  cu  casa  princiară,  numai  aşa  putem  înţelege  obţinerea  dreptului  de 
a  tipări  cărţi  în  limba  română.  Principele  Mihai  Apaffi  îl  ridică  pe  Ioan  Zoba  în 
anul  1664  la  rangul  de  nobil  „fidelitate  fidelibusque  serviciis  strenui  Ioannis  Zoba 
alias  Popa  de  Olah  Alvincz**  deci  în  urma  sau  pentru  „fidelitatea  şi  serviciile  credin¬ 
cioase  ale  harnicului  Ioan  Zoba  alias  Popa  din  Vinţ“.  Acest  preot  cărturar  şi  scriitor 

bisericesc  a  avut  un  rol  „odios  în  judecarea  şi  condamnarea  Mitropolitului  Sava 
Bran-oovici44  fRr.  Prof.  M.  Păcurariu,  Istoria  Bisericii  Ortodoxe  Române,  voi.  II, 
p.  260).  Ioan  Zoba  diin  Vinţ  a  tradus  şi  a  tipărit  felurite  lucrări  moralizatoare,  cărţi 
de  predici  şi  de  slujbă,  să  amintim:  Cărare  pre  scurt  spre  fapte  bune  îndreptătoare, 
1685;  Ceasloveţul,  1687;  Rîndusiala  diaconstvelor  şi  cu  a  vâsglâşen-iilor,  1687;  Poveste 
a  40  de  mucenici  şi  Molitvelnicul,  1689  prefaţat  de  el  şi  închinat  Mitropolitului  Var- 
laam  al  Bălgradului,  acest  Molitvelnic  are  tipărit  la  sfîrşit  încă  16  foi  care  cuprind 
3  predici  funebre. 

Sicriul  de  aur  —  după  opinia  competentului  cercetător  Anton  Goţia  oare 
publică  acest  volum  —  depăşeşte  caracterul  strict  declarat  în  titlu  („carte  de  pro- 
povedanii  la  morţi)  „însoriindu-se  ca  un  moment  de  referinţă  între  cărţile  de  învăţă¬ 
tură  ilustrate  exemplar  de  Cazania  lui  Varlaam  şi  Didahiile  'lui  Antim  Ivireanul'4 
(cf.  Studiu  introductiv,  p.  VIII).  Cercetătorul  Anton  Goţia  susţine  ipoteza  originalităţii 
acestor  predici  pe  temeiul  că  Ioan  Zoba  din  Vinţ  nu  notează  ca  la  alte  cărţi  pe 
oare  le-a  tradus  şi  publicat  că  ele  ar  fi  traduceri,  ci  în  cuvin  tul  explicativ  adresat 
cititorilor  scrie:  „Agiutatu-ne-au  Dumnezău  în  minunat  chip  şi  am  tipărit  aceste 
propovedamii  (pîrga  tipografiei)44.  Că  textul  acesta  al  „Sicriului  de  aur44  ar  fi  original, 
a  fost  susţinut  şi  de  N.  Drăganu,  Histoire  de  la  litterature  rouniaine  de  la  Transyl- 
van/ie  des  origines  a  la  fin  du  XVII-e  9i6ale,  Buoarest  1938,  p.  49  şi  I.  G.  Sbiera, 
Mişcări  culturale  şi  literare  la  românii  din  stînga  Dunării  în  răstimpul  de  la  1504 — 
1717,  Cernăuţi,  1897,  p.  65.  Insă  cele  15  propovedanii  funebre  tipărite  în  volumul 
„Sicriul  de  aur44  se  pare  că  nu  ar  fi  traduceri  oricum,  susţin:  Timotei  Cipariu,  Prin¬ 
cipia  de  limbă  şi  de  scriptură  . . .  Blaj  1866,  p.  106;  Szabd  Kâroly,  R6gi  magyar  kdnyv- 
târ,  Budapesta  1885;  Gh.  Adamescu,  Istoria  literaturii  române,  Bucureşti  1915,  p.  107; 
Gh.  Comşa,  Istoria  predicii  la  români,  Bucureşti  1921,  p.  52;  N.  Iorga,  Istoria  Bise¬ 
ricii  româneşti,  voi.  I,  Văleni  1908,  p.  389;  Gh.  Ţepelea  ş.  a.  Momente  din  evoluţia 
Limbii  române  literare,  Bucureşti,  1973,  p,  28;  Ioan  Gheţie,  „Baza  dialectică 
a  românei  literare*4.  Bucureşti,  1975,  p.  361,  ci  aceste  predici  sînt  prelucrate  pro¬ 
babil  din  limba  maghiară  (Pr.  Prof.  M.  Păcurariu,  op.  cit.,  p.  90 — 91).  Oricum  sursa 
acestor  predici  este  neoprotestantâ,  în  nici  una  din  cele  15  cuvin! âri  nu  apare  nici 
cea  mai  subtilă  aluzie  la  vreun  text  din  Sfînta  Tradiţie  cel  de-a!  doilea  izvor  al 
revelaţiei  dumnezeieşti  alături  de  Sf.  Scriptură.  De  asemenea,  nu  se  pomeneşte 
nimic  de  sfinţi.  Maica  Domnului,  cruce,  Taine  —  aceste  mari  lacune  din  cuprinsul 
predicilor  pot  fii  înţelese  şi  din  momentul  istoric  în  care  apar  aceste  predici,  proze¬ 
litismul  calvin  susţinut  de  principe  era  în  apogeu.  De  reţinut  că  aceste  predici  nu 
conţin  învăţături  calvine  care  să  fie  puse  in  opoziţie  cu  adevărul  ortodox. 

Acest  mănunchi  de  predici  funebre  s-a  scris  potrivit  afirmaţiei  din  Predo- 
slavie:  „...după  niştota  (nevoia,  trebuinţa  n.  n.  Coresi  scria  Jelanie44,  Evanghelia 
cu  învăţătură  1581)  preuţilor  rumâneşti,  inceput-am  a  tipări  cîteva  propovedanii 
pentru  îngrupăciiunea  morţilor*4.  In  „Cuvînt  cătrâ  cetitori*4  se  -arată  şi  se  insistă 
asupra  necesităţii  ascultării  cuvîntului  dumnezeiesc,  căci  „Lipsă  iiaste  drept  însă  de 
cuvîntul  lui  Dumnezău,  ca  şi  de  lumină  In  casă  în  vrdmea  de  noapte44  şi  „David, 
in  Psalom  118,  stih  105:  „Lumina  piciorului  mieu,  cuvîntul  tău“.  Cei  din  Ndnive  dacă 
nu  tar  fi  ascultat  de  cuvîntul  propovăduit  de  Iona  proorocul  şi  nu  s-ar  fi  pocăit  ar 
fi  pierit.  „Şi  în  zuoa  de  astăzi  din  -cuvîntul  lui  Dumnezeu  -iau  măntuinţâ,  că  mulţi, 
auzind  propovedaniia  învăţătoriului,  ţin  minte  în  toate  zilele  vieţii . . .  Această  lipsă 
şi  slăbiciune  văzîndu  întru  neamul  nostru,  care,  pînă  într-atîta  -au  sosit  pentru  neîn¬ 
ţelesul  Scripturilor,  cit  cele  poruncite  de  Dumnezău  mai  toate  au  ven-it  întru  uitare, 
pentru  care  lucru  am  nevoit  de  multă  vreme  să  rădicăm  tipografie  pentru  lumi¬ 
narea  neamului  -nostru4*. 

Prima  propovedanie  este  un  compendiu  de  reflecţii  privind  senectutea,  bucu¬ 
riile  şi  tristeţile  acestei  vîrste,  cu  îndemnuri  la  o  viaţă  echilibrată  (A.  Goţia).  Pre¬ 
dicatorul  porneşte  de  la  textul  „Iată  -am  bătrînit  şi  -nu  ştiu  zuoa  morţii  măle“  (Fac. 
27,  2).  Dumnezeu  nu  face  cunoscută  omului  ziua  morţii  sale  pentru  ca  „tot  omul,  în 
toate  ceasurile,  să  f-ie  gata  a  face  bine  cu  surumanii  (sărmanii,  m.n.),  pînă  cînd  iaste 
viu,  că  după  moarte  nimeni  nu  va  dobîndi  vrdme  de-a  face  binele  cu  suiruma- 
nii“  (p.  19). 

Propovedania  a  doua  cuprinde  „un  adevărat  -lamento  ial  unui  suflet  încercat44 
(A.  Goţia).  După  ce  explică  Psalmul  87  oompletîndu-1  fericit  cu  texte  din  Noul  Tes¬ 
tament,  răspunde  la  întrebarea  de  ce  Dumnezeu  îngăduie  încercări,  necazuri  şi  celor 
buni:  „Ce  ocă  (motiv,  cauză,  n.n.)  poate  fi?  Bine  vede  Dumnezău  că  mai  mult  folos 

iaste  din  dâscăliia  au  din  şcoala  patimelor  şi  din  răbdarea  cu  pace  a  nevoilor  şi  a 
răutăţilor,  decît  din  curţile  polăţile  (palatele)  dezmerdădunilor  aceştii  lumi ...  Că  dez- 
mierdâciunile  aceştii  lumi,  in  loc  de  miiare  dulce,  adapă  pe  oameni  cu  otravă  amară 
şi  veninoasă,  iară  şcoala  au  dascăliia  patimilor  otravă  încă  o  schimbă  in  miiare  dulce 
şi  veninul  lncâ-1  face  să  slujească  pre  sănătatea  răutăţilor  şi  pre  ispâşenie"  (ip.  33). 

Următoarea  propovedanie  are  aceeaşi  temă  şi,  pornind  de  la  textul  din  Iov  19.  21, 
îndeamnă  pe  ascultători  la  fapte  de  milostenie  pe  care  se  cuvine  să  le  facă  celor 
bolnavi  şi  în  suferinţe.  In  finalul  predicii  autorul  îndeamnă  ia  răbdare  în  suferinţe, 
avînd  permanent  nădejdea  că  ne  aflăm  in  purtarea  de  grijă  a  lui  Dumnezeu. 

A  patra  predică  funebră  s-a  scris  pentru  a  se  rosti  „Cînd  moare  preutul  inţălept 
al  biserecii44.  Finalul  rugăciunii  care  precedă  predica  este  semnificativ:  „Rugâmu-ne 
o,  Doamne,  Inălţiei  cei  sfinte  ai  tale  cum,  de  acum  încă  pînâ  vom  custa  (trăi),  dă-ne 
păstori  bund  şi  sufleteşti  să  poată  priveghea,  prin  agiutoriul  tău,  pentru  sufletele 
noastre,  pre  lauda  numelui  tău  celui  sfint  şi  pre  intrămarea  biserecii  tale".  Autorul 
îndeamnă  la  ascultare  de  preoţii  Bisericii  ca  de  părinţii  sufleteşti,  ca  să  nu  ne  ajungă 
blestemul  ca  pe  Ham  din  partea  lui  Noe,  ci  să  fim  binecuvîntaţi,  căci  „Cine  primeşte 
pe  ucenicii  Mei  pe  Mine  Mă  primeşte4*.  Preoţii  sînt  .glugile  destoinice  ale  bisericii 
lui  Dumnezâu  carii  poartă  soliia  lui  către  oamenii  pâminteşti  şi  iară  soliia  oamenilor 
câtrâ  Dumnezâu  . . .“  (p.  51). 

Propovedania  a  treisprezecea  este  un  insistent  cuvint  indemnător  pentru  ca 
toţi  cei  care  ascultă  cuvîntul  să  se  străduiască  să  obţină  mîntuirea.  Mintuirea  se 
ciştigâ  cu  multă  străduinţă  deaa/rece  „nici  un  bine  nu  e  mai  scump  şi  stâtătoriu  ca 
spăsenia". 

In  finalul  predicii  a  patrusprezecea  autorul  îndeamnă  la  inmormintâri  creşti¬ 
neşti,  cu  cinste  şi  cuviinţă:  „Iară  Îngropăciunea  cu  cinste  nu  stă  in  facerea  sicriului 
de  argint,  de  aramă  au  de  plumb,  ce-a  fără  de  nice  un  folos,  nice  nu  stă  în  ridicarea 
ţintirurilor  pre  mirarea  oamenilor . . .  nice  în  uspeţe,  în  care  oamenii  cei  beţivi,  cărora 
le  iaste  pmtecele  vistiariu,  de-şi  ies  afară  din  minte  ...  Nu  cu  urlete  şi  cu  vaiete 
pâgîneşti,  cum  au  deprins  unii  a  face,  ce  cu  întristare  cuviincioasă,  cu  dare  de  har, 
cu  răbdare  de  pace,  lăudînd  pe  Dumnezău44  (p.  167). 

Aproape  fiecare  cuvint  funebru  din  acest  volum  este  precedat  de  o  rugăciune 
şi  se  încheie  cu  o  scurtă  rugăciune,  aceste  rugăciuni  se  sfirşesc  prin  rostirea  rugă¬ 
ciunii  domneşti.  Predicile  pornesc  de  la  un  text  biblic  comentat  şi  explicat  printr-o 
mulţime  de  citate  revelate,  uneori  se  fac  mari  divagaţii  de  la  tema  centrală  şi  urmă¬ 
rirea  firului  cuvintârii  devine  aproape  cu  neputinţă.  Din  aceste  citate  biblice  se  extrag 
învăţăturile  concrete  şi  iapoi  foloasele  acestora  pentru  viaţa  de  fiecare  zi.  Aceste 
•  predici  apar  ca  nişte  exegeze  amănunţite  —  ia  nivelul  credincioşilor  —  a  textelor 
din  Sf.  Scriptura.  Autorul  predicilor  se  dovedeşte  a  fi  un  bun  cunoscător  al  Sf. 
Scripturi. 

Ioan  Zoba  din  Vinţ  preot  cu  Înaltă  cultură  se  dovedeşte  a  avea  cunoştinţe 
de  limba  latină:  mtlînim  mai  multe  maxime  şi  cuvinte  latineşti.  In  ultima  propove¬ 
danie  vorbind  despre  acea  „pomitură  a  inimii  care  nu  să  află  intr-alte  feliuri  de 
oameni,  fără  numai  in  părinţi**  —  adică  dragostea  părintească  o  defineşte  cu  terme¬ 
nul  grecesc  „ştorghi44. 

Textele  biblice  au  fost  luate  din  Noul  Testament  de  la  Bălgrad  1648,  din  Psal¬ 
tirea  de  la  Bălgrad  1651  şi  Biblia  maghiară  tipărită  in  1590  la  Vizsoly.  Autorul  înso¬ 
ţeşte  frecvent  fragmentele  biblice  cu  comentarii  personale.  Pentru  o  exprimare  mai 
clară  el  îndreaptă  chiar  textele  biblice  din  Noul  Testament  sau  din  Psaltire.  Autorul 
cînd  foloseşte  unele  cuvinte  care  sini  înţelese  numai  de  unii  atunci  intervine  cu 
explicaţii  marginale  sau  scrierea  sinonimelor  în  text  prin  aceasta  contribuind  ca  şi 
traducătorii  Noului  Testament  de  ia  Bălgrad  la  unificarea  limbii  române  literare. 

Sicriul  de  aur  —  acest  volum  de  predici  funebre  —  datorită  strădaniei  cerce¬ 
tătorului  Anton  Goţia  poate  constitui  o  instructivă  şi  folositoare  lectură.  Preoţii 
pot  valorifica  multitudinea  de  texte  biblice  din  aceste  predici  precum  şi  unele  idei 
pentru  întocmirea  unui  necrolog. 


Pr.  Nicolae  Dura 

Ioan  Vlasiu,  CARTEA  DE  TOATE  ZILELE,  Cluj-Napoca,  1984,  420  p. 

Cartea  constituie  un  jurnal  de  zi  de  zi,  zilele  unui  an,  de  la  30  X  1966  la 
30  X  1967,  scris  de  sculptorul  şi  scriitorul  Ioan  Vlasiu. 

în  cele  400  de  pagini  ale  cărţii  sale  întîinim  „îngenunchierile  şi  înălţările  sale, 
credinţele  şi  necredinţele,  revolta  şi  împăcarea,  iubirea  şi  ura,  pe  oaie  a  vrut  s-o 
înăbuşe  lucrînd**,  imagini  despre  locuri  şi  despre  oamenii  pe  care  d-a  cunoscut,  des¬ 
pre  cărţile  pe  care  lewa  citit. 

E  interesant  să  cunoşti  concepţia  despre  lume  şi  viaţă  a  omului  care  a  creat  o 
viaţă  întreagă  lucrări  de  proporţii.  „Dacă  eşti  pornit  să  faci  binele,  (notează  autorul 
la  pagina  36},  r.u  da  cu  jumătate  de  măsură.  Trebuie  să  dai  mai  mult  decît  ai  ca  să 
nu  pari  filis.  Să  dai  mereu  tot,  numai  aşa  eşti  justificat  în  «sensul  mare  al  cuvin- 
tului  generos  . . .,  şi  totul  ţi  se  va  întoarce,  ţie  însutit . . la  judeoaita  din  urmă'* . 

Moment  emoţionant  îl  constituie  descrierea  prohodirii  acad.  profesor  Ioan 
Lupaş:  „...De cei  s-a  ţinut  greu  să  nu  plîngâ.  A  vorbit  Pascu,  informativ  şi  oficial, 
dar  corect.  Netea  e  un  orator,  totuşi,  părintele  profesor  Stâniloae,  în  perspectivă 
religioasă.  Cinci  preoţi,  călugări  bâtrîni  rutinaţi  în  slujbe.  In  asistenţă  —  rudele, 
nepoţi  şi  nepoate  de  asemenea  D-rul  Spîrchez,  Grigore  Popa,  Bucur  Ţincu  (filozof), 
Oţetea  cu  soţia  şi  mulţi  Lupaşi  — ,  nepoţi  şi  strănepoţi4*. 

A  fost  evocată  viaţa  lui  pe  toate  planurile,  preot,  profesor,  academician,  luptă¬ 
tor  politic  — ,  onestitatea  lui.  generozitatea  etc. 

„Conduşi  de  un  călugăr,  am  ales  locul  de  veci,  aproape  de  al  pictorului  Ţuculescu 
şi  al  scriitorului  Gala  Galactdon,  aproape  de  biserică,  să  audă  veşnic  liturghiile.  El 
a  fost  şi  preot,  nu  numai  credincios.  împrejur  sînt  locuri  liniştite,  locuri  în  oare  cerul 
se  oglindeşte  cuminte  . . .“  (E  vorba  de  mănăstirea  Cemiaa). 

E  un  volum  scris  cu  plăcere  şi  cu  îndemînare.  In  el  se  reflectează  nu  numai 
viaţa  unui  om  oi  şi  variatele  aspecte  ale  epocii  în  care  trăieşte. 

NicoLae  Neaga 


*  (profesorul  Deoei). 


Romulus  Cioflec:  PE  URMELE  DESTINULUI,  Ed.  Dacia,  Cluj-Napoca, 
1985,  cu  un  cuvînt  înainte  de  Mircea  Blaga. 


Lucrarea  pe  oare  o  semnalăm  este  o  carte-document  dintre  multele,  negrăit 
de  multele  de  acest  fel,  oare  s-ar  fii  putut  scrie.  Autorul  ei  este  fiul  unui  ţăran  român, 
din  neam  în  neam  şi  cîntăreţ  bisericesc,  din  Anini,  localitate  aşezată  pe  malul  drept 
al  Oltului,  nu  departe  de  locul  unde  acesta  îşi  schimbă  cursul,  strâbătînd  Munţii 
Perşani  şi  îndreptîndu-se  spre  Rupea  şi  Ţara  Făgăraşului. 

La  apariţia  ei  pentru  prima  diată,  în  1943,  oartea  era  caracterizată,  intre  altele, 
ca  „o  încercare  nouă  de  a  reconstitui  războiul  (este  vorba  de  primul  război  mondial, 
n.«n.)  în  'aspectele  lui  necunoscute  încă,  dar  poate  mai  dramatice  şi  mai  esenţiale, 
întrucît  ţin  de  resorturile  cete  mai  intime  aJe  sufletului  omenesc  \  „o  sinteză  a  tutu¬ 
ror  îndurărilor  unui  fel  de  oameni  oare  n-au  cunoscut  «tranzacţia  cu  nimeni,  care  au 
rămas  încrincenaţi  lingă  brazda  satelor  şi  altarul  credinţei  străbune.  De  aceea,  cînd 
a  venit  valul  năvalnic  al  dezrobirii  din  1916  ei  s-au  aruncat  cu  întreg  clocotul  de 
luptă  alături  de  dezrobitori,  iar  cînd  împrejurările  au  cerut . . .  au  plecat  pe  drumul 
lung  al  bejeniei4*  (p.  5 — 6). 

N-a  fost  timp  de  scris,  căci  era  bietul  om  sub  vremi,  cum  spune  cronicarul,  dar 
ştim  în  bună  parte,  cîte  dureri,  morale  şi  fizice,  cite  suferinţe,  câte  umiliri,  cîte  apăsări 
de  tot  felul,  cîte  drame  a  trăit  obştea  cea  mare  a  românilor  din  Transilvania,  de  la 
Gelu  Românul  pină  la  marea  noastră  Unire  din  1918. 

O  asemenea  dramă  este  descrisă  şi  în  oartea:  „Pe  urmele  destinului ",  titlul 
fiind  într-un  fel  sugestiv  în  ceea  ce  priveşte  conţinutul. 

Despre  ce  este  vorba?  Prin  intrarea  României,  în  17  august  1916,  alături  de 
Antanta  în  primul  război  mondial,  se  ştie  că  un  nou  val  de  opresiuni  s-ia  abătut 
asupra  românilor  transilvăneni  din  partea  puterii  austro-ungare,  mulţi  intelectuali 
români  —  preoţi,  învăţători,  medici  etc.,  fiind  ridicaţi  şi  întemniţaţi  departe  de  vetrele 

lor,  de  unde  unii  nu  s-au  mai  intors;  alţii,  ca  un  Apostol  Bologa  din  Pădurea  spân¬ 
zuraţilor,  au  fost  lichidaţi  pe  loc  ca  „tTădători",  iar  o  altă  categorie  a  fo6t  nevoită 
să  ia  drumul  pribegiei  odată  cu  retragerea  trupelor  române  din  teritoriul  ocupat  de 
ele  în  Transilvania  în  prima  fază  a  războiului.  Din  această  ultimă  categorie  a  făcut 
parte  şi  familia  Cioflec  din  Arini  —  în  carte  Cimbrişor  din  Ariniş  —  suferinţele 
acestei  bejenii  fiind  descrise  de  unul  din  cei  trei  fii  mai  mari  ai  acestei  familii,  fugiţi 
„in  ţară"  ca  atâţia  alţii,  încă  înainte  de  începerea  războiului,  unul  dintre  ei  căzînd 
pe  front.  De  profesie  învăţător,  apoi  profesor,  gazetar  etc.,  autorul  a  debutat  în 
literatură  încă  din  1907,  cu  volumul  ,, Doamne,  ajută-ne". 

Avind  în  vedere  că  este  vorba  de  o  bejenie  care  a  durat  aproape  trei  ani,  pe 
o  distanţă  inimaginabilă,  luînd  in  considerare  suferinţele  dar  şi  tăria  de  caracter  a 
eroilor  cărţii,  socotim  potrivit,  pentru  cititorii  revistei  noastre,  preoţi  şi  cîntăreţi 
bisericeşti  deopotrivă,  să  însoţim  cît  de  cit  familia  Cimbrişor:  Costache  Cimbrişor  — 
tatăl,  Uţa  —  soţia  lui,  Miron  şi  Virgil,  copiii  mai  mici,  în  drama  lor,  din  care.  aşa 
cum  rezultă  din  paginile  cărţii,  numai  Dumnezeu  i-a  scăpat,  convingere  pe  care 
Cimbrişorii  au  avut-o  tot  timpul. 

Retrăgîndu-se  trupele  române  în  faţa  unei  armate,  mai  numeroasă  şi  mai 
dotată,  mulţi  români  s-au  retras  odată  cu  ea,  ştiind  că,  revenite,  autorităţile  austro- 
ungare  nu  vor  cruţa  spânzurătorilor,  cum  au  făcut  de  altfel  vreme  de  aproape  un 
mileniu.  Cimbrişor,  pe  care  autorităţile  române  îl  puseseră  notar  în  Ariniş,  cu  atit 
mai  mult  se  aştepta  la  asemenea  act. 

„Toată  fiinţa  plingîndu-i  fără  lacrimi**  <p.  41),  ia  61  de  ani  ai  săi,  Cimbrişor 
işi  încarcă  deci  în  grabă  —  fără  ia  fi  putut  anunţa  cel  puţin  pe  o  altă  fiică,  Linţa, 
mai  mare,  căsătorită  în  Ariniş  —  soţia  şi  cei  doi  copii  mai  mioi,  într-un  car  tras  de 
vaci,  desigur  ceva  haine  şi  de-ale  gurii,  şi  pleacă  peste  pădurile  din  spatele  satului 
la  Sf.  Gheorghe.  Şi-a  continuat  drumul  apoi,  alături  de  armată  şi  alţi  bejenari  între  ei 
şi  români  din  zonă,  maghiarizaţi,  oare  nu  mai  ştiau  româneşte  decît  „Tatăl  nostru* 
şi  cântările  de  la  strană,  peste  Reci,  Boroşneul  Mare,  Valea  Mare,  trecînd  în  depre¬ 
siunea  subcarpatică  de  ia  Intorsura  Buzăului,  cind  deja  vacile  îi  dădeau  semne  de 
oboseală.  Aici  s-a  intîlnit  cu  alt  val  de  refugiaţi,  între  ei  şi  preotul  Strungă  din  zona 
Făgăraşului,  ta  care  cantorul  din  Ariniş  apelase  la  ajutor  cînd  şi-au  zidit  biserica. 
La  Crasna,  localitate  apropiată  de  vechea  graniţă  pe  valea  Buzăului,  Cimbrişor  este 
nevoit  să-şi  vindă  vacile  şi  carul,  continuindu-şi  drumul  cu  o  căruţă  a  armatei  pînă 
la  Nehoiaş. 

Cu  gindul  întoarcerii  acasă,  cu  greutăţile  inerente  unei  astfel  de  călătorii,  cînd 
mijloacele  de  transport  erau  nesigure  şi  supraîncărcate,  dar  localităţile  gemeau  toate 
de  armată  şi  refugiaţi,  familia  Cimbrişor  pleacă  mai  departe,  cu  trenul  la  Buzău 
şi  de  aici  la  Bucureşti,  de  unde,  aflînd  că  şi  Bucureştiul  este  ameninţat,  după  o  zi  şi 
o  noapte,  pleacă  la  Galaţi,  de  data  aceasta  şi  cu  o  altă  fiică  a  dor,  Silvia,  aflată  la 
studii  în  Bucureşti.  Aici  au  găsit  adăpost  într-un  „antreţel**  la  un  oarecare  hamal 
Tăbăcel,  gândind  că  va  lua  sfîrşit  „goana**  lor,  ducîndu-şi  zilele  pe  măsura  câştigului 
copiilor,  căci  de  şcoală  nu  era  nădejde,  căci  el  n-a  fost  primit  cantor  la  nici  unia  din 
bisericile  din  Galaţi.  După  riteva  săptămâni,  câzind  şi  Bucureştiul,  familia  Cimbrişor  a 
plecat  la  Iaşi,  nădăjduind  că  „duşmanul  n-o  să  intre  şi  în  Moldova**  (p.  123),  ca 
să-i  „împingă  mai  departe**,  in  Iaşi  începînd  un  alt  calvar,  fără  lucru,  fără  adăpost 
potrivit,  ameninţaţi  de  boli,  in  puterea  iernii  etc. 


După  stăruinţe  <pe  la  multe  uşi  au  primit  o  locuinţă  într-un  cartier  cu  căsuţe 
noi,  unde  erau  numai  refugiaţi  şi  unde,  îndată  ce  a  venit  primăvara,  hărnicia  şi 
priceperea  li  s-a  putut  vedea  în  înfrumuseţarea  casei  şi  cultivarea  parcelei  de  pâmînt 
pe  care  o  aveau  în  preajmă,  semănînd  „de  toate**,  ca  la  Ariniş,  oprind  un  loc  şi  pentru 
cîine,  Bobei,  pe  care  il  luaseră  cu  ei  tla  plecare.  In  toamna  care  urma  erau  siguri  că  vor 
fi  înapoi  la  Ariniş,  mai  ales  la  vestea  că  alături  de  puterile  Antantei  au  intrat  în  război 
şi  Statele  Unite  ale  Americii,  înapoi  „in  casa  lor,  aşa  —  cum  se  va  găsi  ea,  şi  Cim¬ 
brişor  va  cînta  la  biserică  şi  iar  va  cîştiga;  Linţa  (fiica  lor  din  sat,  n.  n.)  le  va  da 
vitele  ei  de  plug  să-şi  samene  griul  de  toamnă**  (p.  159). 

Cînd  grădina  lor  din  Iaşi  încă  nu  începuse  să-şi  dea  din  plin  roadele,  au  fost 
anunţaţi  că  „s-au  (luat  măsuri  ca  ardelenii  să  fie  trimişi  în  Rusia".  Cu  gindul  la 
Dumnezeu,  cu  «paşapoarte  in  rînduială,  în  vagoane  de  marfă,  au  luat  drumul  în 
ţară  străină  pe  căi  neştiute,  lâsind  în  urmă  Tiraşpoiul,  Raşdelnaia,  Bîrzula  şi  atîtea 
alte  staţii.  La  Bolşaia  Vişca,  unii  au  rămas  aici,  iar  alţi  refugiaţi  au  fost  cazaţi  la 
Hruţcaia,  unde  a  fost  dusă  şi  familia  Cimbrişor.  Aici  se  îmbolnăveşte  Silvia  de 

febră  tifoidă,  sfîrşindu-şi  ourind  zilele  dar  şi  refugiul,  înmormântată  fiind  în  oră¬ 
şelul  Elisavetgrad. 

Lăsînd-o  tribut  pe  Silvia,  familia  Cimbrişor  se  alătură  unor  refugiaţi  sîrbi,  între 
ei  şi  români  timooani,  cărora  li  se  dăduseră  două  trenuri  speciale,  cu  oare,  de  teama 
aceluiaşi  duşman,  au  plecat  miai  spre  interiorul  Rusiei  prin  Poltava,  Harcov,  spre 
Volga.  Intervenind  şi  războiul  civil  din  Rusia,  au  fost  împinşi  în  continuare  tot  mai 
departe  de  ţara  ilor  de  baştină  . . . 

Instalaţi  intr-un  vagon  de  marfă  ca  şi  tovarăşii  lor  de  pribegie,  ca  intr-un  fel 
de  temniţă  pe  roate,  cîţi  putea  cuprinde  vagonul,  cu  toate  trebuinţele  lor,  cu  o  sobă 
improvizată,  ameninţaţi  adesea  să  fie  scoşi  din  eşalon  oa  nefiind  sîrbi,  trăind  din  pu¬ 
ţinele  rezerve  pe  care  le  mai  aveau,  din  mila  autorităţilor,  pe  unde  treceau  şi  din  ceea 
ce  mediul  înconjurător  le  mai  oferea,  peşte,  ciuperci  etc.  în  staţiile  în  care  erau  garaţi 
adesea  cu  zilele  sau  chiar  săptămâni  întregi,  cu  atitea  şi  atîtea  neajunsuri  pe  care  le 
implică  o  asemenea  călătorie,  toţi  -aceştia  —  care  „îşi  luaseră  lumea  in  cap  şi  împâr- 
ţeau  neodihna,  şi  foamea,  şi  bolile,  şi  frigul"  (p.  219),  au  trecut  peste  Volga,  adîn- 
cindu-se  tot  mai  mult  în  nesfîrşita  Siberie.  La  un  moment  dat  li  s-a  ataşat  şi  un  vagon 
alb  cu  destinaţia  de  „biserică  pentru  refugiaţi",  în  care  slujeau  cîţiva  preoţi,  aflaţi 
şi  ei  printre  refugiaţii  sîrbi.  Şi  se  rugau,  cum  ştie  omul  să  se  -roage  mai  ales  la  necaz, 
pentru  ei  şi  „pentru  toată  lumea",  căci  „cînd  te  rogi  pentru  -alţii  e  primit  şi  pentru 
tine.  E  mai  mult  decît  te- ai  ruga  pentru  tine"  —  observă  pe  drept  cantorul  Constantin 
Cimbrişor  într-un  anumit  context.  „Dacă  eşti  în  stare  să  te  rogi  pentru  străin  ori 
pentru  duşman  nu  mai  trebuie  să  te  rogi  şi  pentru  tine.  Dumnezeu  îţi  dă  pentru  bună¬ 
tatea  ta,  fără  să  mai  ceri"  (p.  230),  adaugă  şi  soţia  lui,  cugetare  demnă  de  părinţii 
pustiului. 

Astfel  au  trecut  prin  Celeabinsk,  Omsk,  Novo-N-icolaevsk,  Bijsk,  de  aici  înapoi 
la  Novo-Nioolaevsk,  în  continuare  la  Krasnoiarsk  pe  lenisei  şi  printre  focurile 
luptelor  civile,  la  Irkuţk  aproape  de  lacul  Baikal,  avind  convingerea  că  merg  undeva 
spre  marginea  pămîntului.  „Dacă  nu  mă  pot  întoarce  la  Ariniş,  să  cînt  mai  departe 
în  strană  pentru  slava  şi  pentru  împărăţia  Ta,  ajută-mi,  Doamne,  să  mă  aşez  undeva 
la  un  petic  de  pămînt,  chiar  şi  în  China,  unde  să  mă  şi  îngroape"  (p.  350)  —  se 
ruga  adesea  Cimbrişor  in  acest  drum  fără  de  sfîrşit. 

Spre  capătul  pămîntului  şi  mergeau,  căci  după  luni  de  călătorie  de-a  lungul 
Siberiei,  cu  neajunsurile  şi  situaţiile  ei  dramatice,  au  ajuns  la  Vladivostok. 

începea  acum  un  nou  episod  pentru  -aceste  biete  făpturi  omeneşti  care  nu  mai 
aveau  nici  o  nădejde  de  scăpare  decît  în  Dumnezeu  —  S  fin  tul. 

Aici  au  fost  îmbarcaţi  intr-un  vapor  englez  „Dunera",  unde  aveau  masa  -asigu¬ 
rată,  dar  dormitul  pe  jos  de-a  v-alma  cu  şobolanii,  -in  călduri  înnebunitoare,  cu  răul 
de  mare,  mai  ales  că  au  avut  parte  şi  de  multe  furtuni,  de  taifunuri,  de  care  apele 
pe  care  au  plutit  au  fost  învăluite  adesea,  şi  în  oare  unii  pribegi  vedeau  sufletele 
zbuciumate  ale  celor  înghiţiţi  de  apă  mai  ales  în  timpul  războaielor,  din  care  pricină 
soţia  lui  Cimbrişor  formula  rugăciuni  oa  acestea:  „Dacă  osîmda  le-a  fost  să-şi  vadă 
aici  prăbuşirea  trupurilor  şi  să  rătăcească  apoi  în  căutare  zadarnică  şi  in  întuneric, 
scurtează-le,  Doamne,  osînda  cu  mila  T-a  cea  mare  şi  pedepseşte  lăcomia  împăraţilor 
şi  caiafelor,  care  i-a-u  lăsat  să  se  ucidă.  Şi  ajută,  Doamne,  noroadelor  să  se  lumineze. 
Că  ai  Tăi  sîntem  toţi ...  Că  împăraţii  dacă  i-ai  lăsat  in  scaun,  au  mai  m-are  răspun¬ 
dere  către  Tine  decît  noi . . .  Iară  dacă  noi,  păcătoşii  şi  nevrednicii,  am  fost  osîndiţi  să 
batem  drumurile  rusului  şi  chinezului  şi  japonezului,  şi  mările  pe  unde  ei  s-au 
încâierat . . .  întoarce -ne  Doamne,  iarăşi  nevătămaţi  la  căminele  noastre,  să  închidem 
acolo  ochii  şi  acolo  să  ne  îngroape,  lingă  părinţi  şi  lîngă  copii,  şi  -acolo  să  Te  prea¬ 
mărim!  Nu  ne  lăsa  să  murim  -aici.  între  aşa  peşti  şi  furtuni . . (p.  408). 

Se  întorceau  acum  într-adevăr  spre  casă,  făceau  drumul  spre  apus,  alte  multe 
mii  de  km,  de  data  aceasta  pe  apă,  miai  puţin  decît  cele  9  luni  petrecute  numai  pe 
roate,  în  vagoane  de  marfă,  trecînd  prin  M-area  Japoniei,  prin  Marea  Chinei,  pe  la 
gurile  fluviului  Langtse,  prin  portul  Şanghai,  prin  Hang  Kong,  prin  Sângapore,  unde 
au  făcut  Crăciunul  şi  au  cînta-t  „Naşterea  ta  Hristoase",  .prin  Colombo  (Ceylon),  la 
Bombay  (India)  schimbînd  vaporul,  fiind  trecuţi  pe  un  -altul  mai  mic  numit  Mutlah. 
De  aici  străbat  Oceanul  Indian,  trec  prin  portul  Aden,  pătrund  în  Marea  Roşie, 
prin  Canalul  Suez,  apropiind  u -se  de  Europa,  „după  doi  ani  şi  jumătate . . .,  unii  după 
trei,  după  patru  şi  după  cinci  ani  de  cale"  (p.  461).  Ocolesc  partea  vestică  a  Mării 
Adriatice,  fiind  încă  plină  de  mine,  trec  canalul  Corint,  prin  portul  Corfu,  prin  apele 
Albaniei  şi,  în  sfîrşit,  ajung  la  Raguza  (Iugoslavia),  ultima  lor  staţie  pe  drumul 

de  apâ“  (p.  467),  unde  sînt  aruncaţi  pe  uscat  „ca  Iona  din  pintecele  chitului**  (p.  4G8) 
şi  de  unde  începe  o  nouă  serie  de  peripeţii,  de  suferinţe  şi  umilinţe. 

Aici  sînt  preluaţi  de  armata  franceză,  al  cărei  comandant  a  rămas  înmărmurit 
de  drumul  şi  suferinţele  acestei  familii  de  români,  care  îi  hrăneşte  şi  protejează.  Cu 
un  tren  francez  alung  la  Slovenski-Brol  şi  de  aici  la  Seghediin,  unde  bătrânul  Cim¬ 
brişor  se  reîntâlneşte  cu  cravaşa  honvezilor  maghiari,  vâzîndu-1  român,  fiind  scă¬ 
paţi  de  un  ofiţer  francez,  cu  ajutorul  căruia  sigilaţi  într-un  vagon  de  marfă,  şi 
cu  „Doamne  ajutâ-ne“  în  gînd,  „ca  nu  cumva  zbirii  să  se  ţină  după  ei“  (p.  486),  ajung 
la  Timişoara.  Aici  alt  ofiţer  francez  şi  cei  ce  erau  de  faţă  râmîn  muţi  pur  şi  simpLu, 
vâzîndu-i  pe  cei  ce  coborau  di-n  vagonul  plumbuit  şi  privind  „l-a  şapca  sîrbească  a  lui 
Miron,  la  şapca  rusească  a  lui  Virgil,  la  bunda  —  plapomă  chinezească  şi  căciula 
tocită  a  lui  Cimbrişor  . .  r*  (p.  497). 

Prin  Orşova,  Virciorova,  Craiova,  Piatra -Olt,  Podul  Olt,  unde,  în  sfîrşit,  găseau 
„poruncă  românească*4,  şi  în  mirarea  celor  ce  îi  cred  veniţi  de  pe  altă  lume,  cei  patru 
Cimbrişori  ajung  la  Braşov.  Aici  .nu  le  mai  e  frig,  nu  -le  mai  e  teamă  de  nici  o 
primejdie,  nu  mai  sînt  străini**  — cum  atît  de  potrivit  remarcă  autorul  (p.  514). 

Fiind  zi  de  tirg,  în  piaţa  Braşovului  îl  întîlnesc  pe  un  consătean  de-al  lor,  Ghiţă 
Colţaru,  căruia  nu-i  venea  să  creadă  ceea  ce  vedea,  socotlndu-i  „pierduţi  în  pustie¬ 
tăţile  răsăritului,  bintuite  de  război  civil,  de  molime  şi  de  geruri  ruseşti*4. 

„Doamne,  Doamnei  . . .  Vai,  nene  dascăle!  Cît  v-<a  tot  plîns  că  sinteţi  morţi! 
Ba  astâ-varâ  Linţa  v-o  făcut  şi  slujbele . . .  Unii  îi  mai  spuneau  şi-i  spuneam  şi  eu: 
Nu-s  morţi,  LLnţo.  Are  Dumnezeu  grijă  de  ei . .  .!**  —  sînt  vorbele  lui  Colţaru. 

„Nici  Cimbrişor,  nici  Uţa  nu  pot  răspunde.  Nu  au  putere,  tulburaţi  fiind  şi -de 
gindul  morţii  lor,  care  putea  să  se  întîmple ...  de  mirare  că  nu  se  întâmplase  . . 
(p.  517). 

• 

„Nu-i  da,  Doamne,  omului  cite  poate  duce",  este  una  din  concluziile  acestei 
cărţi,  cuvinte  pe  care  şi  eroii  cărţii,  eroi  in  adevăratul  sens  al  cuvîntului,  le-au 
f râmîn tat  adesea  in  sufletele  lor. 

Cartea  este  în  acelaşi  timp  un  grăitor  document  privitor  la  multele  şi  negrăitele 
suferinţe  suportate  de  românii  transilvăneni  din  partea  stăpîn-irilor  străine  de  ailtâ 
dată,  dar  şi  o  mărturie  a  bărbăţiei  cu  oare,  pătrunsă  de  o  vie  şi  lucrătoare  credinţă 
în  Dumnezeu,  obştea  cea  mare  a  poporului  a  înfruntat  vicisitudinile  istoriei. 

Pătrunsă  de  o  puternică  încărcătură  emoţională,  „Pe  urmele  destinului**  repre¬ 
zintă  itotodatâ  —  in  contextul  actual,  cînd  din  nou  se  aude  zăngănit  de  arme  şi 
ambiţii  absurde  se  întrezăresc  pe  ici,  pe  colo  —  o  chemare,  talături  de  atâtea  altele, 
la  raţiune,  la  lumină,  la  cumpătare,  la  dragoste  de  oameni,  la  găsirea  drumului  care 
să  evite  noi  războaie,  astăzi  catastrofale,  aducătoare  de  atâtea  suferinţe. 


Arhid.  Gh.  Papuc 

